
PREDGOVOR. 


P rije petnaest godina napisao sam „Rukovođ za početnu 
stvarnu obuku." To djelo je već davno rasprodano, ali su 
ga učitelji, naročito mladi, udilj tražili. Hrv. pedagoško-knji- 
zevni zbor, koji je u svoje doba izdao bio rečeno djelo među 
izdanjima za svoje članove, želio je, da ga sada nanovo izdade 
s preinakama i popravcima, koji su potrebni prema sadašnjim 
prilikama i zahtjevima današnjega vremena. 

Na poziv Hrv. pedagoško-književnoga zbora ja sam se 
odazvao, ali ne da priredim, ma i u preinačenom ili popra¬ 
vljenom izdanju pređašnje djelo svoje, nego da izdam sasvim 
novo. To je trebalo učiniti i radi toga, što je novim nastavnim 
osnovama za pučke škole podan novi smjer početnoj stvarnoj 
obuci. No još više zato, što je pedagoška nauka tomu pred¬ 
metu dala nesamo drugi pravac, nego i drugi duh ističući oso¬ 
bito potrebu samostalnoga kretanja i razvijanja tako osobnosti 
učitelja, kako i učenika. I vlastito moje iskustvo, što sam ga 
stekao rukovodeći praktične vježbe učiteljskih pripravnika po¬ 
nukalo me je, da udarim drugim putem, nego što sam. ga sli¬ 
jedio u prvom djelu, koje je bilo sastavljeno prema dotadašnjoj 

tradiciji i zahtjevima onoga doba. 

Prije svega valjalo se okaniti sustavnoga skupljanja učiva, 
te slijediti put, što ga pokazuje priroda. Prije su se naime u 
pojedine metodičke jedinice prikupljali predmeti ponajviše prema 
njihovoj porabi ili ustrojstvu, bez obzira na mjesto i vrijeme, u 
kom su se javljali. Nije se pazilo ni na njihov međusobni odnos, 
nego se svaki sam za se prikazivao i obrađivao. Isto tako slabo 
se nastojalo o tom, da ■ se prati razvitak svakoga predmeta, 
naročito organizama, nego su se oni pred učenike iznosili go- 

tovi ili posve razviti, a često i u takvo doba, koje je za to bilo 
najnezgodnije. 

U ovom djelu razdijeljeno je stoga učivo po godišnjim 
doba tako, te se svaki predmet može da proučava u pravo vri¬ 
jeme, a ako je s obzirom na njegov razvitak nužno, i po više- 
put u godini. Nijedan predmet ne motri se sam za se nego u 
svezi s onima, s kojima se zajedno nalazi, i koji makar kako- 
utječu na nj. 

Učivo, što ga sadrži ovo djelo, određeno je za prvo i 
drugo godište. Kao što se svatko uvjeriti može iz onoga, kako 
je to učivo predočeno u „sadržaju”, u drugom se godištu obuka 
nadovezuje na ono, što se o nekom predmetu u isto doba učilo 
u prvom godištu. Prema potrebi može se stoga obučavanje vrlo 
lako udesiti tako, da se oba godišta spoje i da zajedno uče o 
istome predmetu. Razumijeva se, da ni samo učivo ni raspored 
njegov ne može vrijediti u svjema prilikama, nego ga valja ude- 
ševati prema mjesnim prilikama i posebnim potrebama škole, 
kako je to razložno u općem dijelu ovoga djela. 

Posebni dio sadrži samo učivo, koje valja obraditi u po¬ 
jedinim metodičkim jedinicama; ujedno je naznačen i red, kojim 
treba da se iznosi pred učenike. No ni to ne može da vrijedi u 
svakoj zgodi i prilici. U tom treba da se učitelju dade što više 
slobode. Još više je potebno, da bude slobodan u metodi, na¬ 
ročito što se tiče oblika i načina obučavanja. Učivo, koje se 
navodi na drugom stupnju svake metodičke jedinice, sadrži iz¬ 
vještaj učenika o onom, što su promatrala ili sama, ili na ek¬ 
skurziji, ili na dobroj slici. Razumijeva se, da njihovi Izvještaji 
ne mogu biti onako samostalni i dotjerani, pa ni onako detajlni, 
kako su prikazani u ovom djelu. Učiteljeva je dužnost, da 
im pomaže i da ih rukovodi. Kakvim će se oblikom i sred¬ 
stvima poslužiti pri tom, to je njegova stvar. No sasvim bi 
naopako shvatio to onaj, koji bi htio, da sam ono kazuje, što 
je tamo navedeno. Takvim dogmatičkim načinom obuke sasvim 
bi se uništila samostalnost učenika, i oni se ne bi naučili ni 


motriti stvari, ni o njima razmišljati, nego samo naprosto po¬ 
navljati ono, što im se reklo. Sve to je dovoljno razloženo u 
općem dijelu ovoga djela, pa je stoga vrlo nužno, da se taj dio 
dobro prouči prije, nego se pristupi praktičnomu radu, koji je 
prikazan u posebnom dijelu. 

Možda će se gdjekomu pričiniti, da se prema učivu, koje 
je prikazano u ovom djelu, odveć traži od učenika u prvom i 
drucrom godištu pučke škole, i da se to ne može obraditi u manje 
povoljnim prilikama. Dopuštam, da će se u izvjesnim zgodama 
navedeno učivo moći i morati stegnuti, premda sam uvjeren, 
da je ono u potpunoj svojoj cijelosti potrebno, ako hoćemo, 
da se valjano razvije duh učenika i postavi čvrst temelj daljnoj 
obuci, naročito stvarnoj obuci u višim godištima. 

U ovom djelu ne navode se pitanja učiteljeva ni odgovori 
učenika s razloga, koji su navedeni u općem dijelu. Dobar uči¬ 
telj znat će najbolje, gdje će i kad će upotrijebiti koje pitanje. 
To se unaprijed jedva može odrediti, jer zavisi od odgovora 
učenika. Svakako se treba čuvati pustoga ispitivanja (katehizo- 
vanja), kao što je razloženo na svome mjestu u ovom djelu. 
Cilj pojedinih metodičkih jedinica nije naveden, kao što mje 
bio istaknut ni u prvom mom djelu ove vrste. Ni cilj se naime 
ne može odrediti tako, da bi vrijedio u svakom slučaju. O tom 
odlučuju također mjesne i individualne prilike, naročito stečeno 
iskustvo učenika. 

Ovo djelo razlikuje se od prvoga i tim, jer se gotovo 
kod svake metodičke jedinice pokazalo, što bi se otprilike moglo 
crtati i kako. Crtarije te nijesu, niti hoće da budu uzori nego 
samo primjeri, a svaki učitelj može da za crtanje upotrijebi i 
kakav drugi predmet dotične metodičke jedinice,pada ga i sasvim 
drukčije crtanjem prikaže. Ne valja ipak taj rad izvoditi tako, da 
učitelj na školskoj tabli nacrta neki predmet, pa da ga onda uče¬ 
nici precrtavaju, nego treba zahtijevati, da oni po vlastitom sje¬ 
ćanju i shvaćanju nacrtaju ono, što im se kaže. Istom poslije može 

učitelj isti predmet pred učenicima nacrtati na školskoj tabli, 
da ga mognu porediti sa svojim crtanjem. I to je dovoljno 
objašnjeno u općem dijelu ovoga djela. 

Mislim, da sam tako razložio sve, što je nužno, da se 
ovo djelo može valjano upotrijebiti, pa stoga i predgovor njegov 
završujem onako, kao što sam završio predgovor prvoga: „Dao 
Bog, da ova knjiga bude od prave koristi našoj školi i na¬ 
šemu narodu." 

S. B. 


OPĆI DIO. 


1. Potreba zavičajne obuke. 

Ima još mnogo i inteligentnijih ljudi, koji drže, da je sve 
znanje sabrano u knjigama. Prema tome ne treba po njihovu 
mišljenju za obrazovanje čovjeka ništa drugo, nego da ima pri¬ 
rođena dara i da nauči čitati. Oni priznaju, da je osim toga 
u današnje doba potrebna svakomu i vještina u pisanju i ra¬ 
čunanju. Sve drugo je po njihovu sudu suvišno u običnom životu, 
i koliko je potrebno, može da se nauči izvan škole. Naravno, 
da onda u pučkoj školi ne treba učiti nikakve stvarne nauke. 
Dosta je, da se čitaju knjige stvarnoga sadržaja, samo treba 
paziti, da su napisane lako, te ih svatko može razumjeti, i ono, 
što je u njima glavno, da može zapamtiti. 

Nema doista pedagoga, koji bi se mogao složiti s tim 
mišljenjem. Pedagoška nauka protivi se tomu, da škola bude 
mjesto samo za učenje, a kamoli mjesto za biranje (dresiranje) 
u pustim vještinama, koje mogu da budu samo sredstvo, ali ne 
mogu da budu svrha obrazovanju ni na najnižem stupnju obuke. 
Već od Komenskoga traže pedagozi, da se u svjema školama, 
bez obzira na njihovu kategoriju, uče sve nauke, koje su po¬ 
trebne za općeno obrazovanje, dakako u svakoj u drugom op¬ 
segu i u drugom obliku prema potrebi i zrelosti učenika. Stoga 
treba da se i u pučkoj školi uče stvarne nauke, naročito povijest, 
zemljopis i prirodne nauke. 

Nijedan pedagog ne traži međutim, da djeca, čim stupe 
u pučku školu, počnu učiti navedene nauke. Kao što sjeme 
može da donese valjan plod samo onda, ako dospije u povoljno 
tlo, tako i obuka može da uspije jedino onda, ako u duši uče¬ 
nika nađe odziva, t. j. ako je ona spremna, da prihvati nauke. 

Djeca ne dolaze doduše u školu bez ikakve spreme. Nji¬ 
hova duša nije podnipošto pusta i prazna, nego je puna sadr¬ 
žaja i puna života. Zarana već javila su se u njoj čuvstva 
radosti i žalosti, dosade i zabave, naročito čuvstva simpatije i 
antipatije za osobe i stvari, koje su oko nje, te utječu na nju. 
Usto su se u njoj razvile i mnoge težnje dobre i zle, pa je i 
volja dosta jaka, te hoće, da se očituje u radu ili barem u igri. 

Ma da je umni razvitak u toj dobi djece dosta slab, ipak 
su ona dotle stekla priličnu zalihu spoznaja, u kojima su sadržani 

elementi svega onog, što treba da dalje uče. Upravo zato m^gu 
se i moraju se te spoznaje upotrijebiti u obuci uopće, a kod 
učenja stvarnih nauka napose; one treba da dadu građu za te¬ 
melj, na kom će se osnivati daljni rad duše. 

Svaki temelj treba nesamo da je čvrst nego i skladan, i 
zato se za nj ne smije upotrijebiti sirova građa onako, kako 
ju je priroda dala, niti se smije naprosto pobacati jedan njezin 
komad na drugi, nego se mora najprije svaki komad izgladih, 
i zatim jedan s drugim složiti i čvrsto povezati, da se dobije 
cijelost, koja lako drži ono, što se na nju polaže. 

Ni spoznaje, što ih djeca donesu u školu, nijesu onakve, 
kakve bi trebale da budu, da se mogne na njih nasloniti sav 
daljni rad i učenje. Mnoge su od njih nejasne i nepotpune, a 
ponajviše su pobrkane i neuređene. Valja ih stoga najprije pri- 
brati i obraditi, t. j. objasniti i dopuniti, pa u neki red ili sklad 
dovesti. Radi toga je na nižem stupnju obuke potrebna pri¬ 
pravna obuka. Takvu obuku zahtijevao je već Komensky, 
a počeli su je u školu uvoditi istom u Pestalozzijevo^doba. 
Najprije su je zvali zorna obuka; u novije doba počeli su 
je zvati početna stvarna obuka, a i zavičajna obuka. 
Posljednje ime je najzgodnije, pa ćemo se i mi u daljem ras¬ 
pravljanju služiti samo tim imenom. 

2. Zadatak zavičajne obuke. 

Iz onoga, što smo naveli, da dokažemo potrebu zavičajne 
obuke, lako se može izvesti glavni zadatak njezin.^ 

Prije svega treba da zavičajna obuka spremi učenike 
za primanje nove nauke ili novih spoznaja. Poznato 
je, da se nove spoznaje mogu uhvatiti i zadržati u svijesti samo 
onda, ako im dođu ususret srodne stare. O tom, koliko ima 
spoznaja u svijesti učenika, kao i o tom, kakve su te spoznaje, 
zavisi uspjeh obuke. Učitelj, koji se ne obazire na duševnu 
dispoziciju učenika, i naročito na spoznaje, što su ih već stekli, 
govori gluhima, i njegov se glas gubi kao glas onoga, što va 
pi,e u pustinji; on ne može da potakne um na rad, a srce 
ostavlja praz’no, te onda i volja klone. 

Prema tome bi trebalo, da učitelj upozna točno 
duševni sadržaj učenika. Taj zadatak je vrlo težak, jer 
učenici ne dolaze u školu s jednakom spremom, ni s jednakim 


— 13 — 

sposobnostima. Jedni su od naravi bistri, veseli i srčani, te ih 
sve zanima i sve hoće da vide, čuju i istraže, a usto su spremni 
i voljni na rad. Drugi su tupi, turobni i plašljivi, te ni za što 
ne mare, niti za što pitaju, a ne prihvaćaju se rado posla, pače 
ni igre. No ne mogu se svi učenici podijeliti samo na ta dva 
skupa. Svaki je od nih posebno biće, te svaki ima svoju po¬ 
sebnu narav ili ćud, i svaki je došao s drugom spremom u 
školu prema prirođenim svojim darovima i prilikama, u kojima 
se uzgajao. To je potvrđeno analizama dječjega duševnog ži¬ 
vota, što su ih izvodili neki pedagozi. 

Poradi toga može se ustanoviti samo uglavnom postupak, 
koga se treba držati pri obuci učenika iste dobi i na istom 
stupnju razvitka. Sve drugo valja prepustiti učitelju, koji treba 
da uroni u dušu njihovu i svoj rad, naročito obuku udešava 
prema ćudi i shvaćanju svakoga pojedinca. Zavičajna obuka 
treba da pomaže svjema u onom, što je kod sviju nedotjerano 
i neuređeno, a osim toga valja da ide ususret svakomu u onom, 
u čem mu napose pomoći treba. Jednoličan postupak protivi 
se psihološkim zakonima, te mora da bude na štetu duševnomu 
razvitku djece. 

Od djece, koja počnu polaziti školu, ne mogu se tražiti 
dotjerani logički pojmovi. Valja se dakle zadovoljiti i prirodnim 
ili psihičkim pojmovima, samo treba nastojati, da budu što 
stalniji i potpuniji, a usto dovoljno jasni i određeni. To se 
može postići tako, da se svedu nanovo na zorove, iz kojih su 
se i razvili. Drugim riječima, potrebno je, da djeca dotične stvari 
promatraju što točnije i svestranije. 

Pomnjivim promatranjem stvari nesamo da će se usavršiti 
stečene spoznaje, nego će se rad duše razviti i u drugom pravcu. 
Prije svega naviknut će se učenici na to, da svoju pažnju 
naraćaju svemu, što ih okružuje, i da se čuvaju po¬ 
vršnosti u proučavanju onoga, što treba da upoznadu. Tim, što 
im valja svaku stvar točno motriti i upoznati različne dijelove 
i svojstva njezina, dakle nesamo oblik i boju, nego i glas, što ga 
daje, kao i miris 1 ukus njezin itd., vježbaju se svako lika 
njihova osjetila. Poređujući stvari, dotično njihova svojstva, 
naučit će se učenici misliti, a pri tom će im ojačati i pamćenje. 

Umije li učitelj zavičajnoj obuci dati prijatan oblik i za- 
dahnuti je poezijom tako, da je ispreplele zgodnim pričicama 
i pjesmicama, onda utječe i na razvitak mašte, te pobuđuje 

živ interes kod djece, iz čega se rađa ugodno čuvstvo, 
koje budi težnju i goni volju na rad. S velikim veseljem 
pričaju djeca, što su čula i vidjela, recituju i pjevaju pjesmice, 
crtaju promotrene stvari i izrađuju ih od zgodne tvari. 

Već tim, što djeca pričaju pripovijesti, pa recituju i pjevaju 
pjesmice, vježbaju se u govoru. Osim toga navodeći ono, 
što su opažala, kad su promatrala stvari, naučila su pravilno 
imenovati i njih same i različne dijelove i svojstva njihova, a 
sve to suvislo i u skladnim rečenicama. 

Iz svega, što dosad navedosmo, možemo ukratko izvesti 
ovo: Zadatak je zavičajne obuke, da spremi učenike za 
daljnu, naročito stvarnu obuku, i to tako, da stečene 
spoznaje njihove o različnim stvarima u zavičaju usavrši 
pažljivim isvestranim promatranjem. Tim se ujedno 
vježbaju osjetila učenika i jača se pamćenje. Zgo¬ 
dnom građom utječe se osim toga i na maštu, srce i 
volju. Ujedno se učenici uče misliti i svoje misli ka¬ 
zivati nesamo riječju nego i crtanjem i plastičnim prikazi¬ 
vanjem, pa se tako privikavaju i na rad. 

3. Učivo zavičajne obuke. 

Kako je već spomenuto, zavičajna obuka treba da se nasloni 
tia stečeno iskustvo učenika. To iskustvo čine spoznaje o onom, 
što su imali prilike opažati prije, nego su počeli pohađati školu. 
U njihovoj duši živo se javlja uspomena na različne doživljaje 
u roditeljskom domu. Sjedeći u svojim klupama često pomi¬ 
šljaju na rad brižne majčice i marljiva oca, na igre i zabave 
s braćom, sestrama i ostalim drugovima u dvorištu, u vrtu, na 
ulici, u polju i šumi, na životinje, koje su im mile, i s kojima 
su provodili mnoge ugodne časove, na različne svečane dane 
i prigode. 

Škola ne smije interes, što se u duši učenika razvio za 
stvari i događaje u pređašnjem njihovu životu, ugušiti pustim 
učenjem mehaničkih vještina, nego mora nastojati, da ga što 
više razbudi i prema potrebi proširi. To proširenje treba me¬ 
đutim da se vrši u onim granicama, koje čine da obuka može 
biti zorna u pravom i potpunom smislu te riječi. Valja dakle 
da se ograniči samo na ono, što jest, ili što se događa u 
zavičaju. 


Budući da se pripravna ili početna stvarna obuka bavi 
samo proučavanjem onoga, što se može promatrati u zavičaju 
ili u okolini, koja je najbliža mjestu, u kom je škola, dotično 
mjestima, iz kojih djeca dolaze u nju, to je ona prozvana zavi¬ 
čajno m obukom. 

Pojam zavičajne obuke uzet je ovdje u širem smislu, ali 
on može da obuhvati i pojam nauke o zavičaju, kojoj je 
glavni zadatak, da uvede učenike u zemljopisnu obuku, pa da 
ih naročito upozna s glavnim topografskim pojmovima i karto¬ 
grafskim znacima. Upravo je teško odijeliti proučavanje geo¬ 
grafskih prilika od ostalih, naročito prirodnih i kulturno-soci- 
jalnih, što se opažaju u nekom kraju. Uistinu prikazuju se svi 
ti momenti našemu shvaćanju u najužoj i ponajviše u uzročnoj 
svezi. U svijesti učenika na početku školske obuke spoznaje tih 
različnih momenata nikako se ne dijele, pa je i posve pravo, da 
se ne cijepaju, dok sasvim ne sazru tako, da se mogu s uspjehom 
upotrijebiti kod učenja posebnih grana stvarne obuke (zemljo¬ 
pisa, povijesti i prirodnih nauka). 

Dok se većina pedagoga slaže u tom, da su glavni izvori 
duševnoga života čovjekova priroda i život njegov u društvu, 
javljaju se u novije doba glasovi, naročito iz kruga pedagoga, 
koji se bave obukom mladeži u velikim svjetskim, trgovačkim 
gradovima, te hoće, da se zavičajna obuka ograniči jedino na 
proučavanje čovjekova života. Tako na pr. jedan od prvih za¬ 
stupnika reformne škole u Njemačkoj Gansberg zahtijeva, da se 
iz početne školske obuke posve izluči prirodoznanstvena građa, 
pa da se gradska djeca bave samo pitanjima, koja ih mogu da 
zanimaju, a to su pitanja socijalna, etična, pravna, gospodar¬ 
stvena i tehnička. Po njegovu mišljenju valjalo bi čak i iz 
nastavne osnove seoskih škola istisnuti nauku o prirodi, te je 
zamijeniti naukom o čovjeku u društvu. I drugi zastupnik re¬ 
formne škole Scharrelmann tvrdi, da su zorovi o čovjeku i čo¬ 
vječjem životu mnogo vredniji i korisniji nego o životinjama i bilju. 

S obzirom na istaknuto načelo, da zavičajnu obuku valja 
nadovezati na iskustvo i doživljaje djece, imadu oni, koji se 
bave početnom obukom u velikom gradu, sasvim pravo, kad 
zahtijevaju, da se pred oči učenika u takvu gradu dovode pri¬ 
zori, koji se odnose na život i rad u njemu. Ipak mislim, da 
se pogled učenika ne može i ne smije posve odvratiti od prirode. 
Iako se u samu prirodu izvan međa takvih gradova teško dolazi. 

ipak to ^rTmatrLV'^irodrnaTčiS^ 

dovima može na p ^ ^jastitom 

El'b-'golen^ životinja (pasa. ma.aka ptica) i bilja 
0X0 cvijeća U nas napose nije nijedan grad tako velik, da 
sr«Mci ne bi mogli odvesti u samu prirodu, da tamo pro- 

"’“'toto"vL“‘"ni r« bi vaiiaio, da se iz zavičajne obuke 
„ Školama velikih gradova posve Istisne prirodni elemenat, onda 
bi sasvim pogrjesno i posve P™«™o ten,e,i„omu načelu zor- 
nop-a obučavanja kao i zavičajne obuke bilo, kad bi s 
nilo u seoskim školama. Čovjeku na selu jest priroda prava 
maika koja ga tirani i od zla brani; u njoj je odrastao 1 s njom 
r^astao nTu uživa i u njoj se raduje, a s njom zajedno 1 trpi, 
ier zao udes njezin ili nepogoda, koja se u njoj dogodi, donosi 
I nirmu zlo Sve su to dožfvjela i oćutjela djeca na selu veo 
pri e nego su došla u školu, pa stoga se njihovo srce ne može 
fako’lako odijeliti od prirode, i ona mnogo lakše zaborave 
la roJ^teljski Lm, nego za veseli život svoj - 

ona TalLne zanimLu za stvari, koje 

u njih ne smiju ni dirnuti. Samo onda pokazuju ona interes za 
talje stvari ako ih mogu da upotrijebe u svojoj igri. Poradi 
ota V ma^^ i P^^upljen prosti lonac, s kojim mogu 
pcT vol^ baratati, nego najdragocjeniji -d. ^oji sm,u samo da 
frledaiu u sjajnom staklenom ormanicu. Poradi toga J 

I vSule uegi bilje, a slabo se zanimaju za rude. I mrtve stvar, 
mom da pobude zanimanje kod njih, ako daju kakav znak 
života od sebe, naime ako se giblju, ih se javljaju 

stanjem, lupanjem, cviljenjem, s°vL™iem 

džepnu uru k uhu, da čuju njez.no kuckanje, slusa u s veseli 

romlnjanje potočića, puckanje kandz.je, P““"' P“ 
tonova tutnjavu željeznice, zviždanje parnoga stroja td. 

l'uredbe društvenoga života '‘““^a'kako 

zirode da ih motre i da shvate njihovu svrhu. Pri tom dakako 
„|; 1 š; poLžu pojmovi, što su ih stekla o 'adu i redu u 
Na temelju tih pojmova mogu se lako upozna P 

u mjestu kao i s potrebom različnih ustanova ^ 

No djeca se ne zanimaju samo za sadasnj p , 

■vrlo rado slušaju i 0 onom, što je bilo, 1 što se oga 

prošlosti. Poradi toga valja upotrijebiti zgodne povjesne 
predmete u zavičaju, kao što je na pr. stari kakav grad ili za¬ 
vjetna crkva, spomenik zaslužnu čovjeku Itd., da se protumače 
društvene prilike i život u staro doba. 

Iz svega, što je dosad rečeno, jasno se vidi, da je teško 
ustanoviti građu, koja bi vrijedila za svaki pojedini slučaj. Pri¬ 
like prirodne i društvene u svakom su kraju drugojačije, te bi 
prema tome za svaku školu trebalo ustanoviti posebnu osnovu 
za zavičajnu obuku, a dosljedno tomu i poseban naputak ili 
rukovođ za tu obuku. I kad bi se htjelo sasvim točno provoditi 
načelo, da zavičajnu obuku valja prilagoditi nesamo prilikama 
mjesta, nego i vremenu, pa i individualnoj razlici djece, koja je 
svake godine drugojačija, onda bi se svake godine za svaku 
školu morala prirediti nova nastavna osnova. To može i mora 
da učini sam učitelj, koji ima prilike, da prouči sve one mo¬ 
mente, na koje se valja obazirati pri sastavljanju detajlne osnove 
za zavičajnu obuku. 

Rukovođ, kao što je ovaj, valja da bude od pomoći sva¬ 
komu, i zato treba da poda građu, koja uglavnom vrijedi za 
najraznovrsnije prilike. Poradi toga nije se mogla u njemu obraditi 
građa, što je daje izvjesno neko mjesto ili kraj, nego je uzet 
Idealan kraj, u kom su se mogle predočiti prilike, koje se 
nigdje tako točno i potpuno ne nalaze, kako su tu prikazane. 
Sasvim je naravno, da onda to nije mogao biti ni grad ni selo, 
a kamoli izvjestan grad ili selo, nego manji grad ili trgovište, 
koje se svojim prilikama, naročito pak društvenim uredbama i ži- 
votom približava i većemu gradu i selu. 

I pojedine metodičke jedinice u ovom rukovođu sadrže 
dosta obilnu građu, pa je jasno, da se ne će moći ovako, kako 
je iznesena, obraditi u svjema školama. Valjat ću je prema pri¬ 
likama tu i tamo možda i proširiti, ali ponajviše stegnuti. Toliko 
slobode može se i mora dati učitelju. Što se u pojedinom slučaju 
može ili mora podati učenicima, to stoji jedino do njih, naime 
do toga, koliko je u njih razvijen interes za neku stvar, i koliko 
je za nju spremljen Poradi toga treba da učitelj neprekidno, i 
ako je moguće, upravo eksperimentalno istražuje duševni život 
svojih učenika. 

Učivo zavičajne obuke može se najzgodnije poredati 
prema godišnjim doba, jer se nesamo život u prirodi, 
nego u najviše prilika i rad čovjeka, naročito na selu, mijenja 

Lgaie, da ae uviiek oJno dm n“»‘“ , „„a od- 

rf^n-'p"-"'ni “'’" 

jevanje i branje plodova, fg^^'išl'jenje, da o tom. što 

U novije doba ^ Sajnoj obuci, može da 

će se u izvjesnom času uge^ika. Svakako je dobro, da 

odluči samo momentani mter zavičajnu 

ae i .0 drži pred otima al, »ejpak -bor at^ 

obuku ne ''Pitkih le ona uvedena u školu, 

postignu om zadaci, raai kojih j 

4. Zavičajna obuka prema ostalim školskim 

naukama. 

Bilo je pedagoga, koji su ‘^^JgrUz^^dj^čje okoline 

obuka ili posebno dovelo ih je to, što se rečena 

posve suvišno. Do toga mišlje j žbukom. Budući 

obuka u svome početku naziva princip, koji 

pak da je zornost ‘emeljn 

valja upotrijebiti u cjelokupno t ' irn nepotrebno, da se za- 

,„ je po niihovu r^aTodi kao piebnanauka u školu 
vičajna ih zorna obuka uvoai ku y nasloni na obuku 

Mnogi su hlieli da se ftnuju. To su 

U jeziku, naročito pak da se ^P i metode početnoga či- 

zagovarali ponajviše zastupnici verbalne metode, prema 

tanV. napose pak pTrn^t—norma^^ 

kojoj se početno čitanje ucisp predočuju oni na- 

riječi. Želeći da obuka neno'ih dovode u svezu sa 

prosto pisane ili štampane rij - g j opisuju, 

stvarima, koje se njima ‘n^^nuju. Te stvar, učen ^ 

pa tako usavršuju nesamo svoje zorove, nego j 

govoru. ^ „AUrani^ zavičaine obuke drže, da 

Pristaše toga načina obrađivanj 

je jezična obuka glavna i teme jn , p oni sami 

(koncentrovati) svu ostalu obuku. 

udešavaju obuku u motrenju ®obuke s 
tek o koncentraciji ili združenju stvarne ili zavičaj 

jezičnom, nego o tom, da se učenje stvari podredi učenju riječi, 
a to je naopak postupak, jer stvar je starija od riječi, pa ako 
0 kakvu podređivanju nauka treba govoriti, onda bi valjalo, da 
se jezična obuka podredi stvarnoj ili zavičajnoj. 

Ističući potrebu koncentracije sviju školskih nauka u jednoj, 
koja najviše potpomaže razvitak ćudorednoga značaja, preporučuju 
pristaše „uzgojnoga obučavanja", da se zavičajna obuka dovede 
ti svezu s učenjem odabranih narodnih gatki. Po njihovu mi¬ 
šljenju pobuđuju gatke uvelike interes djece, koji Se onda pre¬ 
nosi i na puste stvari, ako se zavičajna obuka naslanja na njih. 
U teoriji je ta misao dobra, i svakako je bolje, da se učenje 
stvari pribire oko učenja gatki, nego oko učenja pustih riječi. 
No valja priznati, da je teško odabrati takve gatke, koje bi mogle 
valjano poslužiti svomu glavnom zadatku, naime ćudorednom 
obrazovanju, i ujedno biti pouzdana i čvrsta podloga za zavi¬ 
čajnu obuku. Prema tome ne bi zavičajna obuka mogla da bude 
onako samostalna, kako je potrebno, da se postignu njezini po¬ 
sebni zadaci, među koje, kako prije razložismo, u prvom redu 
pripada sprema za ostalu, naročito stvarnu obuku u višim go¬ 
dištima. 

U današnje doba traži vrlo mnogo pedagoga, da se zavi¬ 
čajna obuka uči nezavisno od svake druge nauke, i da direktivu 
prima od neposrednoga intesesa učenika, naime od onoga, što 
upravo njihovu dušu ispunjuje. Put, kojim zavičajna obuka treba 
da ide, jest put od djeteta k djetetu. Samostalna zavičajna obuka 
može da usporedno stupa uz ostale nauke i da ih potpomaže, 
ali ne smije nijednoj da naprosto služi. 

Ima pedagoga, koji još dalje idu, te zahtijevaju, da se za¬ 
vičajna obuka stavi u središte svekolike obuke u nižim godi¬ 
štima pučke škole, pa da se njoj kao glavnoj nauci upravo pod¬ 
rede sve druge nauke. Po njihovu mišljenju treba da zavičajna 
obuka bude stablo, iz koga se razvijaju ostale nauke kao grane 
i grančice. Prema tome bile bi spoznaje, što bi ih učenici stekli 
učenjem zavičajne obuke kao rezervoar, iz koga bi sve ostale 
nauke crple potrebnu građu. Čini se, da će to mišljenje održati 
pobjedu. 

5. Metoda zavičajne obuke. 

Metodička načela, koja vrijede za svaku nauku, vrijede 
u bitnosti i za zavičajnu obuku. No valja ih u njoj primi- 

narav uciva i cud (ra p ^ ozbiljniji rad škole. 

rSero"oVS"-a ps.ho«.n, .a.on..a .a- 
ščlaniti učivo pojedine metodičke jedinice. 

a) Put zavičajne obuke. 

posrednoj okolini učeni ^ ih predočaba mogu 

jasne zorove, dotično " Stbl (psihički pojmovi); 

na temelju poređenja postati opce pr Pi stvarnu 

ali opći (logički) pojmovi ne PpP . • pojedine predmete 

obuku u nižim godištima nego. 

"'•''"'Ino tto jrsTučarno, osobito ako je karakteristično. Bi- 
Ino^je obično prikrivena i teže ^se otkrm,^.'; 
cara za manju djecu, dok on , p^t zavičajne 

,.eta„le M.) Pada u o se 

Obuke je prema tome i moguće, iz posebna 

izvodi'opeeno (opta predodide di ps.- 

“"^^rSaie poiedtnid i'; i« s^”. 

da se pred o« a£e„ika donese najpr, e^u p„. 

iz iskustva poznali, ma da nema 1 .|. 

slije toga svraća se njihova pažnja P 1 ^ j^ojj, 

jelove stvari, koja im je P^d^cena Budući da se 

su im najpoznatiji i najbliži nji ov zavičajne obuke: 

tako ide od cijelosti k dijelovima, to je put j 

ujedno i realno-analitican. 

b) Oblik zavičajne obuke. 

'^“'‘t TSrnetmTu naprS SdmS spLa^'«: 

S^r.a iu;rdaie. S a km .eda da aPO--;„S: 
[^ko^dT rulovT n^v? ^tomatranie, i da ih zgodnim na- 

^inom nuka, da kazuju, što im je poznato o predmetima, koje 
su promotrili, i što su na njima osobita opazili. To valja či¬ 
niti više slobodnim i povjerljivim (familijarnim) razgovorom 
negoli pustim ispitivanjem. 

Prema tome ne može oblik zavičajne obuke biti akroa- 
niatičan nego erotematičan, ali ne eksaminatoran nego 
Jieurističan. 

c) Sredstva zavičajne obuke. 

7 .) Promatranje ili zrenje. 

Valja priznati, da se u zavičajnoj ili zornoj obuci često 
pretjerivalo u tom, što su pred učenika iznosili i neznatne stvari, 
te ih sa sviju strana potanko motrili i opisivali. Tako se kod 
učenika ubio svaki interes za tu obuku. Da se sačuvaju od te 
pogrješke, prešli su u novije doba neki pedagozi u drugu krajnost, 
te se protive neposrednomu motrenju stvari ili pojava, i hoće 
da se djeca u obliku pripovijesti sjećaju na ono, što su vidjela 
ili doživjela, i da se o tom povede s njima slobodan razgovor. 

Takvo obrađivanje učiva zavičajne obuke može doduše 
pobuditi interes učenika i znatno utjecati na njihovu maštu. No 
valja uzeti na um, kako sjećanje često puta vara, te osobito 
djecu, u koje je mašta vrlo živa. može navesti na to, da stvari 
i osobito doživljaje svoje prikažu posve drukčije, negoli su 
■uistinu bili. Tako se onda ne mogu dobili jasne i točne spo¬ 
znaje, koje valja da budu temelj sveukupnoj stvarnoj obuci. 
Jedino u jezičnom i estetičnom pogledu može takav način obra¬ 
đivanja zavičajne obuke biti od znatne koristi. 

Potrebno je dakle, da učenici kod zavičajne obuke pro¬ 
matraju sve ono, što treba da valjano spoznadu. Stare i nesa¬ 
vršene njihove predodžbe treba da se osvježe i usavrše zoro¬ 
vima. No valja paziti, da se promatranje ili zrenje udesi tako, 
da zaokupi sav interes učenika i zabavi svekolike duševne ra¬ 
dnje. Treba zato ustanoviti, što i kako valja promatrati, da se 
postigne željeni uspjeh. 

aa) Neposredno promatranje. 

Najjasniji i najtočniji zorovi mogu se steći onda, kad se p r o- 
matraju ili upotrebljavaju same stvari, ili kad se 
upravo prati razvitak nekogapojava ili događaja. 

Pravo zanimanje pobuđuju stvari tek onda, kad se pro¬ 
matraju onako, kako se javljaju u životu, naime u nji- 
li o v o j p o r a b i i 1 i r a du. Ako je ikako moguće, valja dakle 
djecu odvesti onamo, gdje se stvari nalaze, da vide, kako se 
razvijaju i žive, ili da motre, kako se upotrebljavaju i za sto. 
Mnogo toga mogu djeca opažati na dvorištu, u staji, u kuhinji, 
naročito gojenje domaćih životinja, upotrebljavanje njihovih pro¬ 
izvoda, kao jaja, mlijeka, itd. U vrtu, koji je barem na selu uza 
svaku školu, mogu učenici motriti, kako se razvija povrce i 
cvijeće, kako ptice pjevaju i traže sebi hranuj tu imadu prilike 
vidjeti i druge životinje korisne i štetne, naročito pčele, leptire,, 
hrušteve itd. Na livadi vide djeca raznovrsne trave i poljsko 
cvijeće, krtinjake itd.; na polju motre rad ratara, cvjetanje t 
dozrijevanje žita, pa žetvu itd.; u šumi se dive golemim hra¬ 
stovima, krasnim bukvama itd.; u bari promatraju žabu, kako 
se razvija, kako pliva i kako se hrani; u potoku vide razhcne 

ribe itd. . , 

No nije dovoljno, da učenici tako promatraju samo život 

u prirodi, nego treba da isto tako proučavaju i kulturne usta¬ 
nove ili rad Čovjeka u društvu. Valja stoga učenike povesti pa 
mjestu i izvan njega, da vide sve, što je ruka čovjekova stvorila, 
i što stvara, da osigura život čovjeku, pa da ga učini udobnim 
i ljepšim. Neka promatraju stare gradove i spomenike, crkve I 
dvorove, radionice i tvornice itd. Sva ta mjesta i svi ti pre 
meti daju vrlo mnogo zgode, da im se otvore oci, i da se 
ugodno zabavi duh i srce njihovo, a usto da se postavi čvrst 

temelj za daljnu obuku. ^ • 

Valja priznati, da je obučavanje izvan škole dosta teško i 

s neprilikama skopčano, pa da se ne može udesiti u svako doba 
i kod svakoga vremena. Mnogo smeta i to, što se vani mnogo 
toga nalazi i zbiva, te može da pažnju djece odvrati od onoga, 
što bi im valjalo motriti. Poradi toga se teško održava i stega, 
naročito kod male djece, koja su nestašna i nestrpljiva. Ne treba 
ih stoga predugo zadržavati kod običnih pojava ili stvari, a 
prema prilikama valja ih razdijeliti i u odjele (po osam do deset 
ih), da lakše mognu motriti neki predmet, i da ih učitelj mogne 
bolje držati na oku. 

bb) Posredno promatranje. 

Ne treba misliti, da je motrenjem stvari i pojava izvan 
škole svršeno obučavanje. Utiske, što su ih stekla djeca vani. 

treba u školi dovesti nanovo u svijest i obraditi prema potrebi 
i svrsi zavičajne obuke. Pri tom se valja poslužiti pomoćnim 
sredstvima, koja mogu da donekle nadomjeste same predmete. 

U novije doba ustali su neki pedagozi protiv takvih sred¬ 
stava u zavičajnoj obuci, ali samo zato, jer se donedavno u tom 
odveć griješilo, te se mislilo, da je njihovo upotrebljavanje do¬ 
voljno za stvaranje ili dotjerivanje dječjih zorova. Ipak ona niti 
mogu, niti smiju da nadoknade same stvari, nego treba da samo 
pomažu obnoviti ono, što se uistinu motrilo ili doživjelo. 

Najbolja su ona pomoćna sredstva, koja se najviše pri¬ 
bližavaju samoj prirodi. Ovamo pripadaju uredbe, koje su 
udešene, da se može što lakše i točnije motriti raz¬ 
vitak nekih prlrodnina, kao što su na pr. stakalca i lonci 
za gojenje bilja, ormanići za gojenje gusjenica, akvariji za go¬ 
jenje vodenih životinja i bilja itd. 

Prirodnim predmetima približavaju se preparati, t. j. 
bilje i životinje (u cijelosti ili dijelovima) tako priređene ili spre¬ 
mljene, da se mogu držati i sačuvati od skvarenja. Neki pre¬ 
poručuju takve preparate, koje mogu sama djeca da prirede ili 
spreme, kao što je na pr. zbirka karakterističnoga lišća, plodova 
i sjemenja. No ne preporučuje se pravljenje herbarija, jer za to 
djeca u prvim godištima pučke škole nemaju ni vremena ni 
sposobnosti, a i posve je to suvišno kod zavičajne obuke, koja 
treba da promatra stvari onako, kako se nalaze u životu, a ne 
odijeljeno od njega. Stoga zabacuju mnogi svaki preparat, pa 
1 životinjski; neki dopuštaju ipak, da se upotrijebe preparati 
onih životinja, koje se u prirodi ne mogu točnije promotriti, jer 
brzo iščezavaju ispred oka, ili jer se nalaze u većoj udaljenosti. 

Uz preparate upotrebljavaju se u obuci često i modeli, 
koji su načinjeni bud od kakve tvari, a zadatak im je, da u 
umanjenom ili povećanom obliku prikažu prirodne predmete ili 
rukotvorine. Mnogi se modelima kao pomoćnim sredstvima u 
obuci još više protive negoli preparatima, jer da uz druge ne¬ 
dostatke imadu i tu pogrješku, što djeca prema njima mogu da 
stvore krivi pojam o veličini predmeta. Zavičajnoj obuci uopće 
nijesu baš nužni modeli, ali interes, što ga djeca pokazuju za 
svoje igračke, naročito za lutku, konja, jagnje itd., svjedoči, da se 
u izvjesnim prilikama i to sredstvo može s uspjehom upotrijebiti. 

Vrlo obično pomoćno sredstvo u obuci jesu slike, koje 
su dosad u zavičajnoj obuci gospodovale tako, te se gotovo posve 

zaboravljalo za neposredno motrenje, naime za motrenje samih 
stvari u prirodi. Poradi toga javili su se u novije doba glasovi, 
neka bi se slike posve odstranile iz zavičajne obuke. 

Slikama se prigovara najviše zato, što su na njima prikazane 
samo dvije dimenzije (širina i visina), dok se treća (debljina) 
mora pomišljati. Nedostatak je njihov i u tom, što ponajviše 
prikazuju stvari mnogo manjima, nego su uistinu, te ih prikazuju 
samo u jednom momentu kretnje; mačka na pr. vreba miša, koji 
se pomalja iz rupe, ali se dalje ništa ne događa. Napokon se 
navodi još i to, da slike ne mogu podati potpunih zorova, jer 
prikazuju samo ono, što se na stvarima može vidjeti, a ne pri¬ 
kazuju, a niti mogu da prikažu svojstva, koja se opažaju ticanjem 
ili dodirom, čujanjem, mirisanjem i kušanjem. 

Protiv toga se može navesti, da se slikom bolje nego ikojirn 
drugim pomoćnim sredstvom može stvar prikazati u njezinoj okolini 
(milijeu). Ako je pak slika umjetnički izrađena, onda je iluzija, 
što je izvodi u duši gledaoca takva, da se gotovo potpuno na¬ 
doknađuje ono, što na njoj nije prikazano. Dijete, u kojega je j 

živa mašta, vidi onda na njoj i treću dimenziju i pravu veličinu, I 

naročito pak nastavak započetoga kretanja, a može da pomisli 
i druga svojstva stvari, naročito kakav vesak (glas) daje, kakva 
joj je površina (glatka ili hrapava) i sadržina (tvrda ili meka), 
toplota, miris i ukus. Poznato je naime, da se zamjeđbe, koje ^ 

su združene u jednu spoznaju (zor ili predodžbu), međusobno j 

potpomažu, te kod obnavljanja jedna drugu dozivlje u svijest. ; 

Razumijeva se, da se tako mogu shvatiti samo one slike, 
koje prikazuju poznate stvari i prizore, ili barem takve, koji su 
su im slični. Kad se motre takve slike, onda se u duši bude 
uspomene na vlastite doživljaje, tako se ne obnavljaju samo 
spoznaje (predodžbe), nego i čuvstva kao i težnje ili radnja 
volje, što je s njima bila spojena. I to je onaj užitak, koji i 
odrastao čovjek traži i nalazi gledajući lijepu sliku ili kip. Čemu 
dakle, da se taj užitak uskrati djeci! 

Prema tome rnogu valjane slike od znatne koristi biti i u 
zavičajnoj obuci, samo ih treba upotrebljavati u pravo vrijeme 
i na pravome mjestu. Ne mogu doduše sva djeca jednako lako 
razumjeti slike; jer nemaju sva jednaku sposobnost ih dar za 
shvaćanje oblika i boja, ali upravo zato valja ih vježbati, da uce 
„čitati" sliku, t. j. opažati ono, što je na njoj prikazano. 


cc) Način promatranja. 

Svrha i narav zavičajne obuke zahtijeva, kako je spomenuto, 
da se stvari promatraju tamo, kamo ih je postavila priroda ili 
potreba života. Poradi toga valja da se udešavaju ekskurzije 
ili šetnje s djecom. To nije laka ni ugodna stvar, naročito 
kad su djeca mala, te još nijesu pravo naučila, da se drže na 
okupu i pomnjivo paze na ono, što im se pokazuje. Poradi 
toga i ne treba djecu već prvih dana školskoga njihova života 
voditi u šetnju. U to vrijeme neka se bave motrenjem onoga, 
što je u učionici i domu. 

Svaka školska šetnja treba da ima točno određen zadatak 
tako, da se pažnja djece može navratiti na ono, što upravo 
treba da se promotri s obzirom na učivo, koje se iza toga misli 
obrađivati u školi. Ipak se može dogoditi, da se povrh toga 
promatra i znatniji ili izvanredan kakav pojav, naročito ako se 
valja bojati, da se drugom zgodom ne bi mogao promatrati. 
Valja nastojati, da iza promatranja stvari na školskoj šetnji i 
•obrađivanja dotičnoga učiva u školi ne bude prevelik razmak. 

Svakako je potrebno, da učitelj dobro pozna mjesto, na 
koje će voditi svoje učenike, i da se valjano spremi za ono, 
što im tamo želi predočiti. Ne treba misliti, da je takva sprema 
suvišna za zavičajnu obuku, ili da je potrebna samo za zemljo¬ 
pisnu i prirodopisnu obuku u višim godištima. Sto su djeca 
manja, stim više treba sposobnosti i spreme za njihovo obu¬ 
čavanje. Nije teškoća u samoj tvari ili učivu, nego u obliku ili 
načinu obučavanja, koji valja da se priljubi dječjemu interesu 
i načinu mišljenja. 

Prije negoli se pođe na šetnju, valja navijestiti učenicima 
njezin cilj, t. j. treba im kazati, kamo se ide i što će se motriti. 
Tako će se u njima pobuditi interes za šetnju i ono, što će im 
se predočiti. Učitelj će jedva moći postići, da svi jednako paze i 
gledaju ono, što on upravo pokazuje. No jedan će opaziti ovo, 
a drugi ono, i tako će se njihova opažanja dopunjati. To će se 
poslije u školi sabrati u jednu cijelost. 

U novije doba istaklo se, da je najveća pogrješka, što se 
u zavičajnoj obuci u jednoj metodičkoj jedinici obrađuje samo 
pojedini predmet, na pr. konj, guska itd. Takav prigovor vrijedi 
jedino onda, ako se neka stvar promatra sama za se, bez obzira 
na ono, što je okružuje, ili što je s njom u svezi. Potrebno je 
ipak, da se jedna stvar stavi u središte učiva, koje valja obraditi 

u izvjesno doba, pa da ova kao glavna zaokupi duh učenika t 
i u sebi pribere sve ostalo kao uzgredno ili podređeno. Koliko 
je više moguće, neka se u zavičajnoj obuci prikazuje život, a 
ne pojedine stvari. 

Promatrati stvari znači pratiti promjene, koje se zbivaju 
s njima ili na njima. Zato nije dovoljno, da se neka stvar it 
prirodi motri samo u jednom momentu njezina razvitka, nego 
se treba češće vraćati k njoj. U proljeće valja na pr. kod drveta 
motriti, kako pupa i cvjeta, a u jesen, kako plod dozrijeva, i kako 
se bere; kako lišće gubi zelenu boju, i kako otpada itd. Pre¬ 
poručuje se, da se sve to motri na istom drvetu u različno doba. 
Tako valja raditi i kod drugih stvari, te na istome polju, gdje 
smo pratili oranje ratarovo, treba motriti, kako se sije žito, kaka 
ono raste i uspijeva, pa kako se žanje i sprema. 

Budući da zavičajnu obuku valja udešavati prema prili¬ 
kama mjesta i prema iskustvu učenika, to se za nju ne da pro¬ 
pisati stalan red ni postupak stim više, što u toj obuci mnogo 
više nego u ikojoj drugoj odlučuje i osobnost učiteljeva, koji 
treba da u nju unese što više duha i života. Poradi toga valja 
odbaciti svaku šablonu i svako promatranje ustanovljenim redom, 
na pr. od glave do repa, ili od korijena do cvijeta i ploda. 

U svakoj šabloni je nešto ukočena i neprirodna, što ni¬ 
malo ne prija djeci, a ne godi baš ni učitelju. Otud ne slijedi, 
da se u obuci uopće, a u zavičajnoj napose, ne treba držati 
nikakva reda. No taj red ne smije da bude uvijek isti, nego ga 
valja udešavati prema posebnoj naravi učiva i interesu učenika. 
Svaka stvar prikazuje se čovjeku drukčije i svaka je u drugom 
odnosu s njegovim životom. Prema tome je kod čovjeka, a po¬ 
gotovu kod djeteta, koje sve shvaća subjektivno, različan interes 
za stvari i ono, što se na njima opaža. Čemu, da se proma¬ 
tranje ružice u vrtu započne promatranjem njezina korijena, 
kad dijete nimalo za to ne mari, a veseli ga osobito njezin cvijet! 
Čemu da dijete točno opisuje glavu patkinu, kad ga više zanima 
okretno njezino plivanje i ronjenje 1 Interes dječji u svezi je 
najviše s onim mjestima, dijelovima ili svojstvima stvari, koje 
su u uspomeni njegovoj skopčane s najživljim čuvstvom, i koje 
su najprije i najjače zaokupile njegovo opažanje. Prirodno je 
stoga, da se promatranje stvari započne s takvim dijelovima ili 
svojstvima stvari, a uz njih nadoveže promatranje onoga, što 
još može da pobudi zanimanje učenika, i što im valja naučiti; 


dok se ono, što je bez svakoga interesa za njih, može i posve 
izostaviti, jer se u zavičajnoj obuci ne radi toliko o opsežnosti 
ili potpunosti, koliko o jasnoći i točnosti spoznaja. 

Mnogo se u zavičajnoj obuci griješilo i tim, jer se pro¬ 
matralo samo ono, što se moglo opaziti vidom. Tomu je bilo 
uzrokom najviše to, što se ta obuka obično vršila samo u školi 
i jedijlo spomoću slika ili sličnih sredstava. Valja nastojati, da 
kod promatranja stvari budu zaposlena i ostala osjetila. Treba 
na šetnjama svraćati pažnju djece na glasove životinja, na žu- 
borenje potočića, šuštanje lišća itd. Mnoge stvari neka uzmu u 
ruke, i neka određuju njihovu težinu i veličinu, pa kakva im je 
površina i sadržina. Ako je potrebno, neka odrede i druga 
njihova svojstva, naročito miris ili ukus. 

Ne valja se međutim u zavičajnoj obuci baviti samo timj 
da se ustanovi oblik i druga svojstva stvari, nego valja da se 
promatra više njihov život i potreba u životu. Tim je ujedno 
određen red, kojim treba da se promatraju. Valja slijediti život 
i stvari promatrati onako, kako se razvijaju, ili kako se našemu 
oku vremenim redoslijedom javljaju. Prema tome treba najprije 
kod organskih stvari predočiti rad ili život njihov, a onda će 
učenici lako razabrati, čemu su pojedini dijelovi ili ustroji njihovi, 
i zašto su baš onakvi, kako ih je priroda stvorila. Tako se djeca 
počnu zanimati i za ono, što bi ih inače ostavilo možda posve 
hladne. Kod rukotvorina ili mrtvih stvari valja prije svega svratiti 
pažnju na njihovu svrhu ili porabu, i onda će učenici lako po,- 
miti, čemu im pojedini dijelovi, i zašto moraju da budu onakvi, 
kako su načinjeni. 

Kad se u obuci upotrebljavaju pomoćna sredstva, onda ih 
valja tako postaviti, da ih mogu dobro promatrati svi učenici. 
Ne treba ih držati u ruci, nego ih treba postaviti na više mjesto, 
ili objesiti na zid, ili na školsku tablu, koja neka bude upravo 
pred učenicima. 

Upotrebljavajući slike u zavičajnoj obuci valja postupati 
tako, da se mogne postići ona korist, koju one mogu da dadu 
djelujući nesamo na um nego i na srce i volju. Ako je slika 
valjana, onda ne prikazuje stvar naprosto i samu za se, nego 
prikazuje neki događaj o izvjesnoj stvari, ili kakav prizor iz 
njezina života i rada. Obično se takva slika objesi pred učenike, 
pa se onda glavna stvar na njoj promatra i opisuje. Tako se 
ne postiže ono, što bi se moglo i moralo postići. Djeca se takvim 

promatranjem umore i pri tom ništa ne uživaju, ili puste, da radi 
njihova mašta, pa tako odvrate pažnju od onoga, što im se 
predočuje, te se zabavljaju onim, što im se na slici upravo 
sviđa, ili što je u duši njihovoj probudilo kakvu uspomenu. 

Prije nego se slika otkrije i objesi, valja učenike pripraviti 
za ono, što je na njoj prikazano. To se može učiniti tako, da se 
sjete na doživljaj, koji je sličan prizoru ili događaju, što je pri¬ 
kazan na slici, ili je možda s njim u svezi. Tako se stvori povoljna 
dispozicija u duši učenika, i oni motre ono, što slika prikazuje 
s potpunim interesom. Svaki spaja s njom svoje doživljaje i 
svaki nalazi na njoj nešto, što se s tim doživljajima slaže ili od 
njih razlikuje. Prije svega treba da se promotri prizor u cije¬ 
losti, a onda tek treba prema potrebi razmatrati stvar, koja je 
u središtu same slike. Tom prilikom opažaju djeca i osobitosti 
slike, na pr. da je konj putast, ili da se na hrptu svinje pruža 
crna pruga itd. Takva su opažanja znak pomnjiva promatranja, 
pa to ne treba sprečavati, makar da su to posve slučajni bilježi 
navedenih stvari. Valja pamtiti i to, da se živa mašta djece ne 
zadovoljava uvijek onim, što je upravo prikazano na slici, nego 
vodi njihov duh natrag i naprijed; ona hoće naime da znadu, 
što je prije toga bilo, i što će se dalje dogoditi. Ni to ne treba 
sprečavati, nego usuprot potpomagati tako, da se djeca zgodnim 
načinom ponukaju, da riješe pitanja, koja se u njihovoj duši 
rađaju sama od sebe, i koja zabavljaju njihovu maštu. U rješa¬ 
vanju takvih pitanja neka po mogućnosti svi sudjeljuju, pa će 
slika biti življa i potpunija. 

[i) Izvješćivanje ili kazivanje. 

Nije dosta, da se stvari samo promatraju, nego treba da 
se i izvješćuje ili kazuje, što se na njima opaža, ili što se opa¬ 
žalo, naročito na školskim šetnjama, ili još prije, nego su djeca 
počela pohađati školu. Kadgod i gdjegod je to moguće, neka 
to čine sami učenici, a učitelj pritječe u pomoć samo u krajnjoj 
potrebi i tako, da ne smeta slobodan i samostalan rad svojih 
učenika. U tom su u današnje doba složni svi pedagozi; no 
manje su složni u pitanju, kako da se udesi izvješćivanje. 

aa) Ispitivanje. 

Donedavno smjeli su učenici izvješćivati o onom, što su 
motrili, samo na pitanja učiteljeva. To je bila prava muka za 


njih, jer nijesu mogli svomu srcu dati oduška, niti pravo kazati, 
što su upravo opazili i doživjeli promatrajući neki predmet. 
Radi toga digli su se u novije doba pedagozi protiv takva iz¬ 
vješćivanja o onom, što se promatralo. Umjereniji dopuštaju, 
da se može upotrijebiti samo kod ponavljanja, da se vidi, koliko 
su učenici zapamtili od onoga, što se promatralo, i što im je 
valjalo naučiti. 

Protivnici ispitivanja navode, da je u suprotnosti sa ži¬ 
votom. Neprirodno je, vele oni, da onaj, koji zna, pita onoga, 
koji ne zna, osim da posljednji pravi ispit, na temelju kojega mu 
treba dati svjedodžbu o znanju, što ga je stekao. Ispitivanje u za¬ 
vičajnoj obuci, navodi se dalje, glavni je uzrok tomu, što između 
učitelja i učenika nema one povjerljivosti, koja je potrebna ne- 
samo za obuku nego i za uzgajanje uopće. Učenici vide u svom 
učitelju oštra suca, te se ne usuđuju pravo ni odgovarati na 
njegova pitanja, jer se boje, da ne bi krivo odgovorila, i tako 
zaslužila, da ih ukori ili barem oštrije pogleda. Odgovarajući 
uvijek samo na učiteljeva pitanja ne nauče se učenici misliti 
svojom glavom, niti misli svoje suvislo kazivati, pa naviknu na 
to tako, da ni na višem stupnju obučavanja ne umiju reprodu¬ 
cirati svoje znanje, nego samo na pitanja. 

Valja priznati, da u navedenim prigovorima ima mnogo 
istine. Treba se dakle okaniti pustoga ispitivanja u zavičajnoj 
obuci, te nastojati, da se djeca naviknu na to, da pitaju za ono, 
što bi htjela da saznadu. Na mnoga pitanja pojedinih učenika 
ne će trebati odgovarati sam učitelj, jer će se vrlo često javiti 
drugi učenici, i dati potreban odgovor. Ako se to ne dogodi, 
onda neka učitelj odgovori tako, da učenici dobiju volju i po¬ 
voda dalja pitanja upravljati na nj. Tako će se kod učenika 
pobuditi živ interes za stvar, a učitelju će se pružiti zgoda, da 
što dublje uroni u dušu njihovu. 

Istina je, da se i kod takva načina obučavanja mogu do¬ 
goditi neprilike. Učenici mogu iznijeti i takva pitanja, na koja 
se ne može odgovoriti, ili koja bi obučavanje mogla odvesti 
stramputice. Učiteljeva je stvar, da navede ono, o čem se govori 
ili izvješćuje, u pravu kolotečinu tako, da pitanja, koja se ne tiču 
predmeta obuke, ili na koja se ne može odgovoriti, lijepim načinom 
odbije primjedbom, da će se o tom govoriti drugom zgodom. 

No ne može se ni učitelju oduzeti pravo, da pita, ako 
želi, da sazna od djece ono, što mu nije poznato. Kad mu valja 

istražiti iskustvo, što su ga djeca stekla prije, nego su počela 
ići u školu, ili što su opažala sama; zatim kad hoće da dozna 
za njihove doživljaje, ili da čuje, što misle i kako sude u nekoj 
stvari ili događaju: onda je nužno da pita. 

bb) Pripovijedanje. 

Kako je već napomenuto, ima pedagoga, koji hoće, da se 
u zavičajnoj obuci iznose pred učenike jedino uspomene i do¬ 
življaji njihovi, i to poglavito u obliku pripovijetke. Povod za 
pripovijedanje daje zgoda, koju je učitelj slučajno doživio, ili 
je barem prikazuje tako, kao da ju je doživio. Pošto je ispripo¬ 
vijedao takav svoj doživljaj, pita učenike, nijesu li i oni štogod 
slična doživjeli, pa ih poziva, da i oni to pripovijedaju. 

Zagovornici navedenoga postupka u zavičajnoj obuci navode, 
da mala djeca ne mare za stvari same o sebi, jer u njih još nije 
razvijen stvarni ili znanstveni interes. Takvoj djeci da gode samo 
pričice i pripovijedanje kojekakvih čudnih zgoda. Ti su razlozi 
svakako opravdani, a u prilog pripovijesti može se navesti još i 
to, da je ona doista najzgodniji oblik zato, da se u suvisiu cije¬ 
lost dovede ono, što se na nekoj stvari promatralo i opažalo. 

Ipak se sva zavičajna obuka ne bi mogla podati u pripo¬ 
vijetkama već ni radi toga, što se hoće poseban dar za to, da 
se sastave valjane pripovijetke, koje treba da u pjesničkom 
obliku prikažu neku stvar ili pojav sasvim istinski i realno. 
Takva dara nema u svakoga učitelja, pače su vrlo rijetki, koji 
se mogu time pohvaliti. Teškoća u tom povećava se još i tim, 
što nije dosta, da pripovijeda samo učitelj, nego bi trebalo da 
pripovijedaju i učenici, iii barem da učiteljevo pripovijedanje 
dopunjaju, naročito pak da nastave i kraju privedu ono, što je 
on počeo pripovijedati. No pri tom se može dogoditi, da ih 
mašta tako zavede, te se znatno udalje od istine, što nikako 
ne može biti u prilog svrsi zavičajne obuke. 

Iako se sva zavičajna obuka ne može podati u obliku pri¬ 
povijedaka, to je ipak dobro, da se pojedini dijelovi njezini 
isprepletu pripovijetkama, ili da se obrađivanje njezina učiva 
dovodi u svezu s poznatim pripovijetkama, koje ga rasvjetijuju, 
te mu podaju osobitu čar. 

cc) Slobodan razgovor. 

Da se uklone jednoj i drugoj krajnosti, naime pustomu 
ispitivanju i pripovijedanju, preporučuju mnogi, da učitelj s uče- 


jiicima povede slobodan razgovor o onom, što su promatrali ili 
<loživjeli. Takav slobodan razgovor razvije se između učitelja i 
učenika, ako se obuka udesi tako, da učenici mogu pitati za 
sve ono, što žeie znati. 

Kod slobodna razgovora učitelj ne zadaje pitanja, nego 
nuka učenike, da kazuju, što su opažala, i kako ih se to doimalo. 
Takav način izvješćivanja doista je skopčan s teškoćama, ali 
je svakako prirodniji od ispitivanja i lakši od zaodijevanja učiva 
u priče. Ako učenici svoga učitelja susreću s potpunim pouz¬ 
danjem onako kao svoje roditelje, braću, rođake i prijatelje, te 
opaze, da on rado sluša, što oni kazuju, a nimalo se ne srdi, 
ako štogod i krivo kazuju, onda je dovoljna i jedna samo riječ 
ili mig, da kažu, što im je na srcu ili u pameti, i to bez sva¬ 
koga zapinjanja i prekidanja. Čemu se ne dosjeti jedan, to vrlo 
rado nadopune drugi, i tako njihovo kazivanje uz potrebnu pri¬ 
pomoć i zgodno rukovođenje učiteljevo daje skladnu cijelost. 
Tako učenici i ne osjete, da uče i da su u školi, nego misle, 
da se zabavljaju u ugodnom društvu, ili da se razgovaraju sa 
svojima u domu. 

Kod slobodnoga kazivanja daje se učenicima više siobode 
Tiego kod ispitivanja. Često se događa, da pojedini učenik 
bez ikakva poziva iii učiteijeva dopuštenja upadne zgodnom 
primjedbom u riječ onomu, koji govori ili izvješćuje o svojim 
opažanjima. Biva i to, da najednom počne i više njih govoriti, 
jer mnogi jedva čekaju, da i oni kažu, što su opazili ili doži¬ 
vjeli. Učiteijeva je stvar, da prema priiikama učini red, i da 
prema ćudi svojih učenika jedne suzbija u prekorednoj govor- 
Ijivosti, a druge potiče, da budu smjeliji, pa da i oni kazuju 
ono, što znadu; boije reći, ono, što misie i ćute. 

Sloboda, što je upravo ocrtasmo, sasvim je opravdana, 
dok se skupljaju ili pribiraju dječja opažanja. Čim valja skupljenu 
građu svesti u jednu cijelost, treba da učitelj prihvati rukovodstvo, 
i da kazivanje učenika navede na onaj pravac, koji je potreban, 
da se dobije pregledna slika promotrena predmeta. Otud ne 
slijedi, da takva slika mora biti shematična, štoviše prema na¬ 
ravi zavičajne obuke treba da ima konkretan karakter i kolorit 
dječjega duha i čuvstva. 

Kazivanje djece ne može da bude dotjerano, naročito u 
formalnom pogledu. I odrasli govore često u nepotpunim ili 
'eliptičnim rečenicama, pomažu se u govoru kojekakvim riječima. 

muče se, dok za misao svoju nađu zgodnu riječ itđ., da i ne 
govorimo 0 jezičnim ili gramatičkim pogrješkama. Da lije onda 
Ldo, ako djeci, koja su počela tek u školu ici, ne teče govor 
onako lako, kako bismo možda željeli! 

Spočetka govore učenici sasvim u dijalektu onoga kraja, 
u kom je škola. Mnogi učitelji to ne dopuštaju, nego ne jestano 
popravljaju dijalektičke osobitosti i zamjenjuju ih književnima, 
te zahtijevaju, da učenici za njima govore pojedine riječi i re¬ 
čenice; događa se pače i to, da izvrgavaju ruglu djecji govor. 

To ne valja, jer se tako djeca zaplaše i ne mogu slobodno da 
kazuju ono, što misle ili znadu. I odraslima smeta neprekidno 
prekidanje govora i popravljanje učinjenih pogrješaka. 

Nedostatke u kazivanju učenika tako stvarne, kako i je¬ 
zične treba svakako popravljati; ali to valja činiti postepeno i 
tako, da oni to jedva opažaju. Jezične pogrješke izgubit će 
se malo pomalo, kad mlađi učenici čuju od stariph, a osobito 
od učitelja, kako treba govoriti, i koje rijeci njihova dijalekta 
valja zamijeniti onima, što se upotrebljaju u knjizi. Stvarne po¬ 
grješke treba smjesta popravljati samo onda, ako bi mogle uči¬ 
niti pomutnju u shvaćanju djece; inače je bolje, da se zapale 
i pribilježe, pa dobrom zgodom poprave. Svakako je najbolje, 
da učenici sami popravljaju takve pogrješke; no učiteljeva je 
dužnost, da svrati njihovu pažnju na njih, i da im prema pri¬ 
likama i potrebi pomaže kod popravljanja. 

y) Vježbanje ili rađ. 

Nedavno je četvorogodišnja unučica pisca ove knjige^ izja¬ 
vila, da ne će ići u školu, jer je čula od djece, koja idu u školu, 
da se u njoj samo mirno sjedi i sluša. Iz tih riječi vidi se jasno, 
što dječje srce traži. Zdravo dijete ne voli da miruje, osim kad 
otpočiva; ono hoće da se kreće i da radi, makar da je spo¬ 
četka taj rad samo igra. 

Poradi toga bi škola, naročito u nižim godištima, morala 
nastojati, da zadovolji težnju djece za radom. Tako bi ona 
manje osjetila gubitak mnogih ugodnosti, što su ih uživala u 
domu, i radije bi išla u školu. Koristi, što bi ih otud moglo da 
crpe uzgajanje uopće, a uzgajanje volje napose, ne treba ni 
spominjati. Istaknuti valja samo to, da bi se valjano udesemm 
radom mogla znatno potpomoći obuka svakoga predmeta, na- 

ročito pak zavičajna obuka, kojoj je zadatak, da stečene spo¬ 
znaje učvrsti i usavrši ponovnim motrenjem ili zrenjem. 

Da se dobiju jasne i točne spoznaje, nije dosta, da se 
predmeti, kako je već spomenuto, motre samo vidom. Istina 
je, da su zamjedbe, koje se steku vidom, vrlo određene, ali 
one same ne bi mogle dati točne spoznaje stvari, naročito se 
samim vidom ne bi mogao upoznati oblik stvari ili njihovo pro- 
tezanje u prostoru. Valja stoga da se stvari motre i drugim 
osjetilima, osobito pak ticanjem ili dodirom. Nije stoga pretje¬ 
rano, ako se veli, da se oči za pravo i točno gledanje mogu 
odgojiti jedino pipanjem. 

Ali nije dovoljno ni to, da se samo gotove stvari upoznaju 
različnim osjetilima, i naročito nesamo gledanjem nego i dodirom 
ili pipanjem, već je potrebno, da se stvari i izrađuju. Kad valja 
izraditi stvar, onda je čovjek prinuđen, da je točnije promotri 
sa sviju strana, a jer izrađivanje dulje traje, to se oblici dublje 
urežu u pameti. Nitko zaista ne pozna stol i sve njegove dije¬ 
love tako dobro kao stolar; isto tako nema nitko jasnije spoznaje 
o košulji od švalje, koja ju je šila. 

Zahtjev, da se uvede rad u školu kao sredstvo uzgajanja 
i pripomoć obuci nije posve nov. Davno su ga istakli mnogi 
pedagozi, a nekoji su ga i uveli u svoje zavode i škole. No 
istom u novije doba počeo se rad opsežnije i sustavnije uvoditi 
u pučku školu, te se dovodi u svezu s obukom različnih pred¬ 
meta naročito pak s naukom o zavičaju. 

Najglavnije vrste ili oblici rada, koji se vrši uz zavičajnu 
obuku, jesu crtanje, ručne radnje, prikazivanje čina ili događaja 
i kazivanje (recitovanje) pjesama. 

aa) Crtanje. 

Uz zavičajnu ili zornu obuku učilo se vazda i crtanje tako, 
da su učenici pravili crteže promotrenih predmeta. Obično se 
crtalo u četvorinastim mrežicama od crta ili među točkama, 
koje su bile tako raspoređane, da su davale također mrežu pravilnih 
četvorina. Crtalo se po urneku (uzoru), što ga je učitelj na¬ 
činio na školskoj tabli. I tako su djeca bila pri obuci zabavljena 
poslom, vježbala su ponešto oko i ruku, pa su se točnije upo¬ 
znavala s oblicima stvari, ali nijesu bila slobodna u tom radu 
i njihova mašta nije mogla samotvorno da radi. Po takvim crte¬ 
žima, koji su bili prosta reprodukcija predložaka ili urneka, što 

ih je načinio učitelj, nije se moglo prosuditi, da li su učenici 
motrenjem stekli potrebne zorove, niti se moglo ustanoviti, kakvi 
su to zorovi, i kako su utjecali na dušu njihovu. 

Poradi toga se u novije doba preporučuje, da učenici 
crtaju promotrene stvari pp sjećanju, naime onako, kako 
su ih zapamtili. Takvo crtanje je svakako vrlo naivno, te ne 
prikazuje stvari vjerno, ali prikazuje ono, što je na njima 
karakteristično, i što je djeci u oči palo. To je upravo ono, 
po čem se najbolje prosuditi može, kako su učenici spo¬ 
znali stvari, i što učitelj u daljnom obučavanju osobito upo¬ 
trijebiti može. 

Da se ne uguši volja za rad kod male djece, ne treba 
odmah spočetka prigovarati njihovu crtanju, a još manje treba 
zahtijevati, da nanovo crtaju stvar. Valja pamtiti, da crtanje na 
tom stupnju nema svrhe samo u sebi, nego da mu je poglaviti 
zadatak, da posluži zavičajnoj obuci, naročito da potpomogne 
motrenje ili zrenje učenika. 

Kao što djeca uče govoriti tim, da mnogo govore i da , r 

slušaju druge lijepo govoriti, tako se i njihovo crtanje može 
popraviti mnogim vježbanjem i dobrim primjerom. Poradi toga 
može učitelj, pošto je pregledao crtanje učenika, istu stvar na¬ 
crtati na školskoj tabli. Njegov crtež treba da je prost, ali vjeran, 
te načinjen brzo i sigurnom rukom. Nije od potrebe, da ga 
učenici precrtaju; dovoljno je, ako ga porede sa svojim crtežem 
i istaknu, u čem je razlika ili pogrješka. Djeca griješe crtajući 
stvari obično u tom, što ih ne prave u jednakom mjerilu; 
jedne su naime razmjerno premalene, a druge prevelike. Tu je . 

poređenje s učiteljevim crtanjem na školskoj tabli teško i bez¬ 
uspješno; zato treba da učitelj i na papiru ih tablici poje¬ 
dinih učenika uz njihov crtež nacrta i svoj crtež iste stvari u 
primjerenom mjerilu. Kadšto je dovoljno, da učitelj na škol¬ 
skoj tabli ili na učenikovoj crtanci (tablici) nacrta samo po¬ 
jedinu čest, koja je karakteristična, ili koju učenici nijesu va¬ 
ljano prikazali. 

Učenici mogu da crtaju i na kamenim tablicama bez crta 
i točaka pisaljkom, koja ne smije da bude pretvrda. Gdje pri¬ 
like dopuštaju, mogu da crtaju i na debelu papiru (kartonu), 
kakav se upotrebljava za omatanje. Boja takva papira je obično 
siva i prelazi u modru ili zelenu; na njemu se crta obojenim 
pisaljkama. 


bb) Ručne radnje. 

Od ručnih radnja valja spomenuti prije svega modelo- 
■vanje, t. j. izrađivanje prostijih stvari od lončarske zemlje ili 
plastiline. To je novo sredstvo, da se djeca u školi zabave 
,radom, i da se tim ujedno i njihovi zorovi o stvarima usavrše. 
Pred crtanjem ima to sredstvo prednost u tom, što se tako 
stvari mogu prikazati potpunija, naime u sve tri dimenzije. Sva¬ 
kako su kod modelovanja više i bolje zabavljene ruke i cijelo 
tijelo nego kod risanja. Prema tome daje ono i točnije zorove 
o stvarima, jer vjernije prikazuje oblik stvari ili prostor, u kom 
se nalaze i protežu. 

Ipak se modelovanje slabo uvodi u škole i kod naprednijih 
naroda, gdje su mnogo povoljnije prilike nego kod nas. Razlog 
je tomu ponajviše u tom, što su učionice odveć tijesne za ono¬ 
liko djece, koliko ih, naročito u nižim godištima, polazi školu. 
U tijesnim prostorima modelovanje se pak još teže uči nego 
risanje. Mnogi se boje i nečistoće, koja bi nastala u školi, na¬ 
ročito kad bi se radilo lončarskom zemljom, a plastilina je dosta 
skupa. Modelovanje je dakle tek ideal, koji će se općeno u 
;škole moći uvesti u dalekoj budućnosti, kad se bude htjelo i 
moglo za škole više žrtvovati nego danas. 

0 postupku kod modelovanja vrijedi uglavnom isto, što i 
o postupku kod crtanja. Ne treba mnogo prigovarati ni po¬ 
pravljati, nego što više vježbati i odobravati, pa u radu dobrim 
primjerom prednjačiti. Svakako treba da se stvari modeliraju u 
svezi sa zavičajnom obukom, t. j. valja da se ono izrađuje, što 
Je upravo promatrano, jer modelovanje nije i ne može da bude 
poseban predmet s posebnim zadatkom i rasporedom učiva. 

Kao tvar, od koje se prave likovi ili stvari, upotrebljava 
-se, kao što je spomenuto, očišćena lončarska zemlja ili plaste- 
lina. Svaka od tih tvari ima svoje dobre i loše strane, ipak 
se plastilina više preporučuje, jer se njom lakše radi, ali je 
znatno skuplja cd lončarske zemlje. 

Osim modeliranja žele neki, da se rade i one ručne radnje, 
koje su prema Frobelovu sustavu uvedene u zabavišta, naročito 
izrezivanje, savijanje, prepletivanje i slaganje 
drvceta (šipčica). No te radnje mogu se jedva da dovedu u 
užu svezu sa zavičajnom obukom, te bi se uopće mogle uvesti 
ni škole samo u najpovoljnijim prilikama. 

cc) Prikazivanje čina i događaja. 

Crtanjem i modelovanjem prikazuje se oblik stvari. Nekt 
noviji pedagozi zahtijevaju, da se prikazuju i čini ili događaji. 
To se može također prikazati crtanjem, pa zato neki daju, da 
djeca crtaju cijele prizore iz priča i života. No to je skopčano 
s teškoćama, a ni uspjeh nije potpun, naročito kod djece, koja- 
su tek počela ići u školu. 

Stoga se preporučuje, da bi se čini ili događaji prika¬ 
zivali mimično, naime kretnjama tijela, kako to biva kod 
dramskoga prikazivanja, a i u mnogim dječjim igram a.- 
Budući da su djeca vrlo naklona takvu prikazivanju, to bi se 
ona bez sumnje vrlo rado time bavila. U školu bi se tako 
uneslo puno veselja i poezije, a to bi povoljno utjecalo tako 
na volju, kako i na srce učenika. 

Prikazivanje čina i događaja kao neka vrsta igre može se 
izvoditi i kođ gimnastike, ali se može dovesti u svezu i sa za¬ 
vičajnom obukom, koju onda znatno potpomaže. Djeca su tako 
ponukana, da točno promatraju ono,, što oko njih biva, i da 
kod prikazivanja živo predoče sebi doživljaje, t. j. ono, što su 
promatrala. Tim, što učenici kod prikazivanja sami rade, ili pak 
motre ono, što drugi rade, ne obnavljaju se spoznaje u njihovoj 
duši naprosto, nego se ponavljaju ili nanovo stvaraju s potpunom 
živošću, jakim čuvstvenim tonom i radom. Tako bivaju spo¬ 
znaje jasnije, te se dublje urežu u dušu djece. 

Prikazivanje je podražavanje ili imitacija. Djeca mogu da. 
pođražavaju glasovima i kretnjama pojedinih životinja. Tako 
mogu na pr. da kukuriječu kao pijetao, gaču kao guska, ržu kao 
konj, muče kao krava itd.; zatim mogu udarati rukama po bo¬ 
kovima, kao što čini pijetao, kad stresa krilima, pružati vrat poput 
guske, kad ide na pašu, stupati ponosno kao gospodski konj,, 
hoditi teško poput krave itd. Podražavanje glasovima može se 
kombinovati s podražavanjem kretnjama tako, da se vrši jedno 
uz drugo, ili neposredno jedno za drugim. 

Već podražavanje pojedinim činima vrlo zanima djecu, ali 
ih mnogo više veseli, kad mogu da podražavaju cijelomu nizu 
čina. Stoga se još prije, negoli počnu ići u školu, dječaci vrlo- 
rado igraju trgovca ili kakva zanatlije, a djevojčice pralje, ku¬ 
harice itd. I u školi će to činiti s najvećim veseljem. Tako na pr.. 
mogu da prikazuju rad pekara, kako sa svojim pomoćnicima 
sije brašno, kako pristavi kvasac, kako zamijesi tijesto, kako 


pravi hljebove, zemljičke i drugo pecivo, kako to namjesti, da se 
diže, kako to meće u razgrijanu peć, vadi napolje, nosi u dućan, 
zatim kako dolazi svijet i kupuje pecivo. Mogu se na taj način 
prikazivati i manje priče, a iz većih pojedini prizori. 

dd) Kazivanje pjesama. 

Ima pjesama, u kojima se stvari i pojavi, pa i događaji 
iznose načinom, koji se vrlo ugodno doima dječje duše. Uče¬ 
njem takvih pjesmica može se zavičajna obuka oživjeti tako, da 
djeca ono, što su opažala, vide u drugom ljepšem svijetlu. 

Nije lako naći pjesmice, koje bi bile sadržajem zgodne za 
ilustrovanje onoga, što se uči u zavičajnoj obuci, a oblikom takve, 
da mogu malu djecu zanimati, i da ih mogu lako naizust na¬ 
učiti. Djeca ne vole čisto poučnih pjesama, a ni pjesama, u 
kojima se makar kako umjetnički iznose samo pjesnikove re¬ 
fleksije, a vrlo su im mile pjesme, u kojima se crtaju čini ili 
događaji, naročito ako ima u njima humora. 

Naučene pjesmice treba da učenici recituju; no valjano 
mogu oni to samo onda činiti, ako su ih dobro shvatili, i ako 
ih zanima njihov sadržaj. S recitovanjem pjesama, u kojima se 
crtaju čini ili događaji, može se prema prilikama spojiti i pri¬ 
kazivanje. Tako se djeca prinude, da ne govore riječi ne misleći 
na njihov smisao. U duhu svom oni nanovo proživljuju ono, o 
čem se govori u pjesmi, pa tako onda mogu da govore ili re¬ 
cituju pjesmu s potrebnom toplinom i zanosom. 

Kod recitovanja pjesme valja djeci dati što više slobode. 
Ako zapnu, treba im lijepim načinom priteći u pomoć. Ni po¬ 
grješke, što ih učine, ne treba smjesta popravljati, ako ne kvare 
smisao, ili ako se njima jače ne remeti sklad pjesme. To se 
može učiniti i nakon recitovanja pjesme; ali ne mora to da 
5vakiput čini sam učitelj, nego to mogu činiti i drugi učenici. 

6. Obrađivanje metodičke jedinice u zavičajnoj 

obuci. 

Glavno i temeljno načelo, koje se osniva na priznatim za¬ 
konima psihologije, zahtijeva, da se ono, što je nepoznato, na- 
■doveže na poznato. To načelo vrijedi za zavičajnu obuku mnogo 
više nego za ikoju drugu nauku, jer njezin je zadatak upravo u 
tom, da obnovi stečene spoznaje učenika, te ih objasni. Tako 
nastaju u duši učenika jasni i potpuni zorovi. 

Zavičajna obuka treba da je u prvom redu zorna, pa stoga- 
joj se valja baviti samo onim, što je konkretno. Djeca u toj, 
dobi nijesu sposobna za apstraktno mišljenje, te se ne može 
zahtijevati, da građu, što su je pribrala promatranjem, dovode 
u sustav, ili da stvaraju logičke pojmove. Potrebno je ipak, da 
se za to malo pomalo spremaju. Poradi toga ne smije se zavičajna 
obuka zadržati kod samih zorova, niti se smije zadovoljiti 
jedino tim, da ih dopunja i objašnjava. Svakako je dakle nužno^ 
da se iz njih izluči ono, što je slučajno, i da se tako u duši 
razviju opće predodžbe ili psihološki pojmovi. Pri tom su su¬ 
višne definicije i klasifikacije; dovoljno je, ako se građa, koja 
se dobila motrenjem, sabere i poreda, pa tako sastavi u jednu 
preglednu cijelost. 

No nijedno znanje ne vrijedi bez mnjenja. Nije dakle 
dosta, da se učenici kod zavičajne obuke nauče samo valjano 
motriti (zreti) stvari i o njima misliti, nego treba da umiju i 
upotrijebiti stečene zorove ili pojmove, te provesti u čin ono,, 
što su spoznali. 

Prema tome možemo obrađivanje metodičke jedinice raz-- 
dijeliti na tri glavna dijela, naime na motrenje (zrenje), mišljenje 
i primjenjivanje (radnju). Ako pak prvi dio razdijelimo na pri¬ 
pravu i raširivanje, a drugi na združivanje i shvaćanje, onda u 
svem dobijemo pet dijelova ili stupnjeva, a to su: priprava,. 
raširivanje, združivanje, shvaćanje i primjenjivanje. 
Razložit ću i ujedno primjerom rasvijetliti, kako valja postu¬ 
pati na svakom od tih stupnjeva. 

a) Priprava. 

Ovomu stupnju je zadatak, da se oživi ili u svijest uče¬ 
nika dozove ono, što im je poznato o predmetu metodičke- 
jedinice iz vlastitoga iskustva. To će se lako postići, ako se 
učenici sjete na doživljaje svoje,‘'koji su u svezi s takvim pred¬ 
metom. Tako se obnavljaju nesamo spoznaje nego i čuvstva,, 
te se Interes za stvar rađa vrlo jako i živo. 

Izvješćujući o svojim doživljajima navode učenici uz ono, 
što je valjano i istinito, i mnogo kriva ili neistinita. Često je 
tomu uzrok nesamo površno opažanje nego i slabo pamćenje, 
a mnogo pridonosi tomu i živa mašta, koja mnoge zanese, da 
pretjeruju, osobito ako su tašti, pa bi htjeti, da svoje doživljaje 




prikažu u bujnijem i sjajnijem svijetlu. Ima ih, koji ne kažu,u 
ono, što su sami opazili i doživjeli, nego što su im drugi pri¬ 
povijedali, ili što su čuli od roditelja, braće i starijih drugova. 

Izvještaj djece treba da učitelj sasluša mirno i strpljivo, 
samo tu 1 tamo može priteći u pomoć tako, da dade pobude 
za daljno izvješćivanje. Jedino u prijekoj potrebi neka istakne 
krivo shvaćanje ili prikazivanje, da ne prekida i ne zaplaši 
učenike. Spočetka neka izvješćuju oni, koji su smjeliji i na¬ 
predniji; tako će se i kod plašljivih i slabijih javiti volja, da 
kazuju, što su doživjeli, ili da dopune ono, što su naveli nji¬ 
hovi drugovi. 

Obično se obrađivanje metodičke jedinice započinje tim, 
da se navijesti cilj. Hoćemo li, da učenici u obuci sudjeljuju 
svijesno i aktivno, onda je navještaj cilja svakako nuždan. Učenici 
mogu naime u proučavanju nekoga predmeta jedino onda samo¬ 
svojno učestvovati, ako im je poznato, kamo ih učitelj vodi, i 
na što im poglavito valja svraćati pažnju. Uz glavni cilj mogu 
se navijestiti i česni, koji se odnose na pojedine dijelove učiva, 
ili na pojedine radnje. Glavni cilj ne mora uvijek da dolazi na po¬ 
četku. Priprava se može uvesti i citatom iz kakve pjesme ili priče. 

Kod metodičke jedinice „m ačka“ može učhelj započeti pri¬ 
pravu tim, da sjeti učenike na pjesmicu „Ustaj Žarko", naime na 
to, kako su Žarku ujutru, prije nego je ustao donosili različne da¬ 
rove. Zatim može zahtijevati, da se kazuju oni redovi, u kojima se 
navodi, što je donijela mica. To se naravno može zahtijevati 
samo onda, ako su djeca tu pjesmicu već prije napamet naučila; 
inače bi sam učitelj morao iz nje citirati ova dva retka: „Došla 
ti je mica, donijela ti miša". 

Poslije toga treba da učitelj pozove učenike, neka se jave, 
koji su vidjeli, kako mačka nosi miša, kako ga pušta iz gubice, 
i kako se s njim igra. Jedan od njih to pripovijeda, a drugi 
dopunjuju to svojim opažanjima. Mogu se zatim pitati djeca, da li 
bi Žarko od miče htio primiti miša, i zašto ga ne bi htio da 
primi. Pri tom se ustanovi, da je miš dosta lijepa i nježna ži¬ 
votinjica, ali ga ne volimo radi njegove neugodne duhe i radi štete, 
što je pravi, i stoga da nam nije mio gost u kući. Mačku usuprot 
rado vidimo u kući. 

b) Raširivanje. 

Na ovom stupnju, komu je zadatak, da učvrsti i proširi 
iskustvo i doživljaje učenika, ne smije se naprosto podavati 

novo znanje, nego ^alja dati učenicima prilike, da sami 
pribave sebi potrebne spoznaje. Prema tome treba da 
oni sami motre, mjere, važu itd., i da sami o tom izvještuju. 
Gdje je potrebno, neka prave sami pokušaje. Nedostatke i po¬ 
grješke, što ih pri tom učine pojedinci, neka prije svega po¬ 
pravljaju njihovi drugovi. Sam učitelj treba da što manje radi, 
a još manje govori. 

Obrađivanje učiva na ovom stupnju nadovezuje se na ono, 
što su učenici sami iskusili ili opažali izvan škole i naročito na 
školskim šetnjama. Izvjesnim redom valja im sve to dozvati u 
svijest, a ako je potrebno i moguće treba da stvari ili pojave 
nanovo motre. Pri tom će svakako biti potrebno, da se upo¬ 
trijebe i pomoćna sredstva, naročito slike. 

Kod metodičke jedinice „mačka" valja prije svega da se 
najprije Istakne ono, što su učenici ustanovili u pripravi, naime 
zašto mačku rado vidimo u kući, i kako mačka lovi 
miša. Pošto su iznijeli svoja opažanja i doživljaje o tome, može 
učitelj reći, da će im i na slici pokazati sličan prizor. (Taj prizor 
prikazanje vrlo dobro na poznatoj Lehmann-Leutemannovoj slici). 

Čim se slika objesi i odmota, čut će se glasovi učenika; 
Eno mačke! A gle miša, kako bježi! Učitelj pozove sad poje¬ 
dine učenike, da navedu sve, što je prikazano na slici, naročito 
u kakvu su prostoru mačka i miš, što radi mačka, a što miš, 
po što je došao miš onamo, a zašto mačka itd. Ako su se 
učenici već prije dovoljno vježbali u tom, da kazuju ono, što 
se prikazalo na slikama, onda ne će trebati, da im se zada 
svako od navedenih pitanja, nego će ona sama navoditi sve, 
što vide, samo ih tu i tamo valja sjetiti na ono, što bi moglo 
zbjeći njihovu oku, ili što im inače možda ne bi došlo na ura. 

U opisivanju slike istakne se, da je miš zato došao upravo 
onamo (u kuhinju), jer tamo često nađe otpadaka od hrane, a 
i mačka je došla tražiti sebi hrane. Ona osobito voli miševe, 
pa se šunja, stupa naime tako tiho, da se i ne čuje. Kad opazi 
mišju rupu, onda čeka kadšto i cijeli sat pred njom sasvini 
mirno; tek možda vijuga vrškom repa. Čim iziđe miš iz rupe 
i malo poodmakne, skoči ona na njega jednim skokom i uhvati 
ga za šiju, a on zacvili. Lijepo je to prikazano u pjesmi: „Kako 
hvata mačka miša?" Pjesnik, t. j. onaj, koji je slagao pjesmu, 
veli između drugoga ovo: „Gdjekad čeka po dva sata blizu 
rupe nesrećnika; nekad sune kao munja izdaleka na jadnika". 


Tu biše moglo zapitati: Zašto miš zacvili, kad ga mačka 
tihvati? Bilo bi dobro, da takvo pitanje stavi koji od učenika. 
No ako se to ne dogodi, onda ga može i učitelj istaći, jer je 
potrebno, da se to razjasni. Možda će koje dijete reći, da se 
miš silno uplaši, pa da zato zacvili. Na to se može reći, da je 
i strah uzrok cviljenju, ali i još nešto gorega, naime bol. Čim 
mačka uhvati miša? Ruku nema; hvata ga dakle šapama; ali 
one ne bi bile sposobne za to, da nema na njima čaporaka. 
Tko je vidio mačkine čaporke; kakvi su? 

Nato će se javiti više učenika. Jedan će reći, da je vidio, 
kad je mačka ležala na suncu i protezala se, kako iz njezinih 
prsta proviruju čaporci, koji su podugački, ponešto svinuti i 
vrlo oštri kao iglice. Drugi će tomu dodati: Mene je jednom 
ogrebla tako, da su se na ruci mojoj javile tanke krvave crtice, 
a to me je jako peklo spočetka. Čaporke zarine dakle mačka 
u tijelo miševo i on zacvili. Poslije toga uhvati ga zubima, ali 
ga ne zadavi odmah. Budući da je to spomenuto već na prvom 
stupnju, nije od potrebe, da se ovdje napose crta. Valja stoga 
prijeći tomu, da se ustanovi, kako mačka usmrti miša. 

Istakne se, da ona to ne učini svojim čaporcima, nego da 
ima i drugo oruđe za to. Tko je vidio mačku zijevati, te opazio 
njezine zube; kakvi su? Sitni, ali oštri, osobito kutnjaci, koji su 
i nešto dulji. Te kutnjake zarine mačka mišu u meso, naročito 
u šiju, i tako ga zadavi; kadšto ga pojede, a kadšto, osobito 
ako nije gladna, pusti ga na miru. Nastaje pitanje: Zašto se 
miš ne brani od mačke? Učenici će prije svega istaći, da je 
malen i slab. Zatim se istakne, da nema oštrih Čaporaka. Zu¬ 
bima može glodati i najtvrđe stvari, kao drvo, zid itd., ali ne 
može njima derati poput mačke. Nema mu dakle pomoći, nego 
da bježi ispred mačke u rupu, što ju je sam izdubao, te je 
malena tako, da u nju ne može mačka. 

Učitelj zatim spomene učenicima, da nijesu imali zgode 
vidjeti, u koje doba dana mačka najviše lovi miševe. Ako se 
ipak nađe koji između njih, te je imao prilike, da to vidi, onda 
neka on to i kaže. Poslije toga treba da se razloži, zašto mačka 
ide u lov baš noću. I učenici će lako dokučiti, da to biva stoga, 
što je noću sve mirno, te miševi izlaze bez straha, da nađu se¬ 
bi hrane. Dogodit će se, da koji od učenika zapita: Kako mačka 
može noću vidjeti miša? Ustanovi se, da ima oči, koje se u 
mraku svijetle poput žeravice, te njima vrlo dobro vidi. 

Gdje se mačka najviše zadržava? Učenici navode, da se 
najviše vidi u kuhinji, kučerku (smočnici), podrumu, štaglju itd., 
i ujedno kažu, zašto se najviše nalazi u tim prostorima. Naći će 
se doista koji od učenika, pa će spomenuti, da ide i u vrt, pače 
čak u polje i u šumu. Ustanovi se, da i na tim mjestima ima 
miševa, koji naročito u polju i vrtu prave mnogo štete, pa 
da je zato dobro, da tamo ide mačka, i da ih tamani. Jamačno 
će se naći učenika, koji će pri tom spomenuti, da ne valja, što 
mačka ide na ta mjesta i osobito u šumu, jer da hvata ptice, 
koje lijepo pjevaju, i koje su korisne tim, što čiste drveće od 
gusjenica. Poradi toga se mnogi ljudi srde na mačku. 

No i zbog drugog čega se ljudi rasrde na mačku. Jedan 
se učenik javi, pa veli: Nedavno se moja majka rasrdila, jer 
joj je popila mlijeko, premda je bilo pokriveno, ali ona je po¬ 
klopac capom odgurnula sa zdjelice. Drugi učenik dodaje: 
Jednom je moja baka spremala meso za kuhanje, mačka se 
ušuljala u kuhinju, i jedva se baka okrenula od stola, a ona je 
brzo na nj skočila, ugrabila meso i stala ga vući po kuhinji. 
Ala je dobila batina! 

Valja spomenuti i to, da mačka rado dolazi u sobu i zašto. 
Jedan od učenika kazuje, kako njihova mačka stoji pred sobnim 
vratima i čeka, ne će li tko ulaziti u sobu, da se uza nj u sobu 
potkrade; ako dugo nikoga nema, onda mijauče i grebe ča- 
porcima po vratima, dok je ne puste unutra. Kad dođe u sobu, 
djeca je prijazno susreću, zovu je mica, mica, micica, a ona 
dolazi k njima, pritisne se tijelom uz njih, digne rep, i stane ih 
obilaziti, osobito ako je stanu rukom gladiti, pa je povlačiti i preko 
repa. Tako se mačka umiljava djeci, a često pri tom i zvrnda. 
Čini se kao da prede. To rado čini osobito onda, kad je zimi 
kod tople peći. U jednoj pjesmi se to lijepo prikazuje. Čujte: 
„Pokraj peći maca prela, do nje dobra djeca sjela, pa joj tako 
šaptat stala: Pređi pređu maco mala; mi ćemo tad platno tkati, 
pa ga našoj mami dati. Mama će nam dobra biti, novo ruho 
nam sašiti". —Mačka je i dalje prela, a predu mačke i danas; 
ali djeca nijesu pređe ni platna dočekala, niti će ga igda do¬ 
čekati. Zašto? — 

Ustanovi se zatim, da djeca vole i psa, ali da ih on može 
uprljati: mačka ih ne može, jer je vrlo čista. Učenici kazuju, kako 
se mačka umiva jezikom i šapama. Čujte, kako o tom pjesma 
govori! Dijete pita mačku: „Ala cico, šta to radiš? Sve se ližeš. 


sve se gladiš, miješ lice i brkove, obrvice i zubove. Ta da ne 
ćeš u svatove?" Na to mačka odgovara: „Tkogođ nije rad, da 
ga snađe jad, taj se mora češće prati, očistiti, očešljati. Čiste 
šape, čisto lice, drukče ne smije bit u cice! Zato cicu i ne 
psuju, već je ljudi odlikuju; posade je i na svilu, pa je drže 
i na krilu. A da se nije mila, prala, ne bi s’ toga dostojala". 

Veli se u toj pjesmi, da mačka mije lice i brkove. Kako 
to; otkud njoj brkovi? To su one podugačke i tvrde dlake s jedne 
i s druge strane njezine gubice. — Ima li mačka podugačku glavu i 
gubicu kao pas? Nema; glava joj je okrugla, a gubica kratka. — 
Zašto djeca rado glade mačku? Zato jer joj je trup okrugao poput 
valjka, a dlaka gusta i meka poput baršuna, pa se ruka po njoj 
samo skliže, i to se ugodno doima. Kad joj se dođe do repa, 
koji je dugačak i na kraju tanak, onda ga digne i ukoči, te čeka, 
dok se provuče kroz zaobljenu šaku, i onda se opet vraća, te 
pruža glavu pod ruku, da se nastavi glađenje i umiljavanje. Kod 
toga se ipak događa, da mačka ugrize ili ogrebe onoga, koji je 
gladi, osobito ako je jako pritisne ili povuče za rep. Pri tom joj 
bijesnu oči i ona zareži. — Dlaka je u mačaka različne boje. Ima ih 
bijelih, crnih, šarenih, sivih, rđavih itd. I veličina im je različna. 
Mlađe su mačke manje od starijih. Mački su krupniji od mačaka. 

Kad još mačka zareži? Kad se sukobi sa psom. Jedan od 
učenika kazuje, kako onda pas navaljuje i laje na nju, te ona 
digne hrbat u polukrug, a rep uvis, nakostriješi se, stane frskati 
nozdrvama i pokaže zube; kadšto navali na psa i udari ga 
šapom po gubici, ali ako ikako može popne se na plot ili na 
drvo. Pas ne može za njom, jer nema oštrih čaporaka, te se 
ne može njima prihvatiti za drvo, ni penjati kao mačka; onda 
on samo laje i stoji pod drvetom, da mačku dočeka, a kad je 
ne može dočekati, te postane nestrpljiv, onda ode, ali sveđ laje, 
dok se napokon ne umiri. — Može se dogoditi, da koji od 
učenika reče: Naš pas i naša mačka vrlo su dobri i ne napadaju 
jedno na drugo, pače jedu iz iste zdjele. Onda im se reče: To 
je zato, jer su se tako naučili od malena. 

Valja još sjetiti učenike na to, kako se mačke često popnu 
i na krov; ali da kadšto i tu love ptice, pa tim čine štetu. 

c) Združivanje. 

Da se spoznaje učvrste, i da se istakne ono, što je u njima 
bitno, valja ih dovesti u svezu ili združiti. To biva poređivanjem. 

Poređivanje je moguće samo među stvarima ili pojavama, koje 
imadu nešto zajedničkoga ili srodna. Kod zavičajne obuke može 
se poređivati predmet nove metodičke s predmetom, koji je 
obrađen u pređašnjoj kojoj metodičkoj jedinici (na pr. mačka 
i pas). No prema prilikama mogu se poređivati i različne stvari 
iste metodičke jedinice, na pr. mačka i miš. 

Sa psom može se mačka poređivati jedino onda, ako je 
pas već obrađen u posebnoj metodičkoj jedinici. S mišem je 
pak poredba moguća i potrebna, naročito onda, ako se miš ne 
obrađuje u posebnoj metodičkoj jedinici. Pri tom se može po¬ 
stupati tako, da se pozovu oni učenici, koji su vidjeli višeput 
ulovljena miša, neka kažu, jesu li bili svi miševi, što su ih 
vidjeli, jednaki bojom i veličinom, a oni će jamačno odgovoriti; 

Svi su bili sive boje, u veličini je bila mala razlika; mlađi 
su dakako manji od starijih. Zatim valja pozvati učenike, da 
porede mačku i miša. Mačka je mnogo veća i jača od miša. 

Mačka ima oštre čaporke, a miš ih nema. Mačka ima oštre 

kutnjake za deranje, a miš ima zube za glodanje. Miš može na- * 

činiti mnogo štete, a mačka rijetkokad načini štetu, te nam je 

korisna upravo zato, jer tamani miševe. Mačku volimo, a miša 

ne volimo. S mačkom se igramo, a s mišem se ne igra nitko 

nego mačka. 

d) Shvaćanje. 

Na ovom stupnju treba ukratko sabrati, što je najglavnije 
i najhitnije, te je vrijedno, da se što bolje zapamti. Svakako je 
potrebno, da tako sabrano učivo dade što pregledniju sliku, 
ali ne treba da se dovede u sustavnu cjelinu. Kakav će se oblik > 

dati rečenomu pregledu stečenih spoznaja, u tom treba da odluči 
više psihološki nego logični momenat. Dobro je, da sami uče¬ 
nici provedu sabiranje učiva u jednu preglednu cijelost. Oni to 
doduše ne će uvijek učiniti oblikom dotjeranim u jezičnom po¬ 
gledu, no učitelj treba da im i u tom ide nasusret tako, da ne¬ 
zgodnu riječ zamijeni boljom, ili da nepravilnu stilizaciju popravi. 

Obrađivanje metodičke jedinice „mačka" daje ovu cjelinu 
svega onoga, što se učilo: Mačka je korisna domaća životinja, 
jer tamani miševe, koji u kući, a i u polju prave mnogo štete. 

U lov ide obično noću, te ima takve oči, da dobro vidi i u 
mraku. Miša ulovi jednim skokom, pa ga svojim oštrim čaporcima 
prihvati. Kad hoće da ga zagnjavi, onda mu zarine oštre svoje 
kutnjake u tijelo, i obično ga pojede. Mačka pravi i štete, na¬ 
ročito ako lovi ptice u vrtu ili u šumi. 


e) Primjenjivanje. 

1 oni metodičari, koji se protive tomu, da se učivo me¬ 
todičke jedinice raščlani i obrađuje prema stupnjevima, kako 
je navedeno, moraju priznati, da znanje, koje se steklo, valja 
primjenjivati i što više upotrebljavati tako, da prijeđe, reći bi, 
u mekanizam volje. Obrađivalo se učivo, kako mu drago, jasno 
je, da primjenjivanje može doći tek naposljetku, pošto se naime 
ono, što valja primijeniti, promotrilo i shvatilo. 

Budući da se u zavičajnoj obuci ne izvode logički pojmovi, 
to nema u njoj ni logičkoga primjenjivanja, t. j. učenici ne na¬ 
vode pojedine slučajeve, na koje bi valjalo primijeniti neku opću 
misao (viši pojam, pravilo ili zakon). No mogu se rješavati 
zagonetke, u kojima je slikovito prikazano ono, što se proma¬ 
tralo. Isto tako mogu se učiti i poslovice ili rečenice, u kojima 
je istaknuto karakteristično svojstvo predmeta, koji je obrađen 
u nekoj metodičkoj jedinici. Mogu se dalje čitali ili recitovati 
pjesme, koje se odnose na rečeni predmet, osobito ako se u 
njitr.a živo crtaju događaji, koji su se s njim zbivali. Napokon 
mogu učenici prikazati promotreni predmet crtanjem, modelo- 
vanjem i drugim ručnim radnjama, mimikom ili igrom itd. 

Prema tome može se obrađivanje metodičke jedinice 
„mačka" završiti ovom primjenom: Može se pitati; Čemu treba 
da se učimo od mačke? Čistoći. Čemu ne treba da se učimo 
od mačke? Okrutnosti ili nemilosrđu i lukavosti. Čime pokazuje 
mačka, da je okrutna? Ona muči miša, ksd se njime sigra. 
Najprije ga pusti, da bježi, a onda ga opet uhvati, pa ga valja 
po zemlji 1 udara šapama; tako radi po više puta, dok napokon 
ne zadavi miša. Čime pokazuje mačka, da je lukava? Često 
puta ogrebe iznenada, pa i onda, kad se ulaguje. 

Zatim može učitelj pitati: Kako se od miševa brane ljudi, 
koji nemaju mačke ili mačka. Zamijese otrova s brašnom, sirom 
ili drugom hranom, pa to metnu u mišje rupe; love ih u mišo- 
lovke ili klopke, kadšto ih i zatuku štapom, metlom ili čim 
drugim itd. Nato može učitelj reći: Slušajte, kako se miš toga 
radi tuži i jadikuje u pjesmi, koju ću vam sada čitati. 
Kad je pročitam, onda me pitajte, ako u njoj nijeste štogod 
razumjeli. Poslije ćemo je svaki dan pomalo učiti napamet, a 
kad je dobro naučimo, onda ćete je lijepo kazivati. Evo 
pjesme: 

Tuga i žalost jednoga miša. 

Mog su djeda, jao], objesili grozno; 

Ja ne pamtim, al’ sam iz pričanja dozno. 

Moja stara baba, što mi majku rodi, 

Oh, ona se jadna utopi u vodi. 

Draga mi je majka na prevari pala, 

Najela se sira, pa se otrovala. 

U sjećanju mojem nigdje svijetla zračka. 

Oca mi je, jaoj, progutala mačka. 

Imao sam strica, baš mi ga je žao, 

Oh, kako je ciko, kad je robovao. 

A znate li, što se desi momu teći? 

Zalapi ga klopka, pa nam ga prignječi. 

Kad se sjetim svega, na glas bih jaukd. 

Sestru mi je netko batinom utuko. 

Još mi osto bratac, oh moj bratac mladi. 

To su bile muke, — umr’o je od gladi. 

I tako sam osto samac ja na broju, 

Brišuć suze gorke, čekam sudbu svoju. 

Zmaj-Jovan Jovanovič. 

Poslije toga mogu se zadavati zagonetke, na pr. Što je to: 
Na ognjištu sjedi, a kuhač nije; prede, a prelja nije? — Može 
se dalje učenicima pričati kakva bajka ili basna o mački i mi¬ 
ševima. Vrlo je zgodna basna, u kojoj se priča, kako su se 
miševi sastali i dogovarali, da se spasu od mačaka. Napokon 
padne jednomu od njih na um, da bi najbolje bilo, kad bi se 
mački privezalo zvonce oko vrata, i tako bi oni čuli, da im se 
približava, te bi pobjegli. Učitelj ne treba da kaže konac, jer će 
se jamačno naći makar koji od učenika, te reći, da se to ne 
bi moglo provesti, jer se ne bi mogao naći nijedan miš, koji bi 
htio da priveže mački oko vrata zvonce, a kad bi se i našao, 
ne bi on to mogao provesti, jer bi ga mačka prije, nego bi joj 
se sasvim približio, ščepala i ugnjavila. Poslije toga mogu se 
još čitati ili citirati pjesmice o mački i miševima. Ako ih nema u 
početnici, može ih učitelj naći u kakvoj zbirci pjesama za djecu. 

Napokon crtaju djeca mačku i miševe u različnom položaju, 
a prema prilikama i izrezuju iz papira ili modeluju. Na svršetku 
pjevaju kakvu pjesmu o mački i mišu; na pr. prve dvije kitice 
poznate pjesme: „Miš mi je polje popasel" itd. U krajevima. 

die se govori kajkavski, može se ta pjesma pjevati bez ikakva 
zaziranja, a u krajevima, gdje se govori drugim narječjem, može 
se preudesiti prema njemu. Nakon toga mogu djeca prikazivati 
neke čine mačkine, a mogu se i sigrati poznatu sigru: „Mačka 

i miš“. 

7. Postupak nekih modernih metodičara u 
zavičajnoj obuci. 

Prikazan je potanje postupak, koga se valja držati u 
obrađivanju metodičke jedinice, jer će se u posebnom dijelu 
ove knjige priopćiti samo nacrti metodičkih jedinica, te će sa¬ 
držati jedino građu i red, kojim je valja obrađivati. Premda 
je u pređašnjem članku obrađena metodička jedinica „mačka" 
udešena prema zakonima, koji se očituju u duševnom razvitku 
dječjem, kao i prema zahtjevima moderne metodike, ipak tu 
obradbu ne treba smatrati kao propis, koga bi se valjalo slijepo 
držati, nego kao primjer, koji se može da nasljeduje, ali se 
može, a i mora prilagoditi prema prilikama, naročito prema 
osobnosti učiteljevoj i spremi ili sposobnosti učenika. 

Da se vidi, kako moderni metodičari obrađuju metodičke 
jedinice zavičajne obuke, predočuje se ovdje postupak P. Janscha, 
K. Markerta i H. Scharrelmanna, od kojih prva dvojica pripadaju 
umjerenijim, a posljednji najradikalnijim reformatorima obuke. 
Za primjer uzima se ista metodička jedinica, koja je obra¬ 
đena u pređašnjem članku, naime „mačka". 

a) Janschev postupak. 

Natpis metodičke jedinice, u kojoj se obrađuje i „mačka , 
jest: „Životinje, koje žive zajedno s čovjekom". U 
prvom dijelu govori se o psu, a u drugom o mački i mišu. 

U uvodu posljednjemu dijelu spomenute metodičke jedinice 
veli Jansch: O mački ne može se govoriti, da se ujedno ne bi 
govorilo o mišu 1 obrnuto. Jedne godine ističe se više mačka, 
a druge miš. 

Miš. Koja se još životinja kod mnogih ljudi zadržava u 
sobi? Zašto? Mačka mora da lovi miševe. Gdje? U hambaru, 
gdje se čuva žito, u podrumu, gdje ima mlijeka i sira, u suši, 
kamo se sklada žito itd. 

To je veliko lovište. 

Tide sa “om u' podrum. Ona se tako boji mikeva dd. 

A vaša mačka? 

Mi je nemamo. Mi nastavljamo mišolovku. Mi. . • 
^2^;ma miše^. i 

mačku, da mu lovi miševe. Ona trazi miševe p 

mi gdjegod opazimo miševe, onda nastavimo miso- 

’°^''pLje"S T:Vadu"'"asvim drukčije postupamo 
nego ljudi na selu? 

TnSipdnom.tkoimamiševa. ^ 

Djeca pričaju li svoga iskustva, kako su nekoć upozna 

"“'“Kruh. kobasice, slanina, voče - ništa nije sigurno od 
njega. Nitko ne voli jesti ono. što je nagr.zao miš. (Misev. 

L°r®'su kod vas kruh, kobasice, slanina na otvorenu mjestu, 

““ "Nijtneri'tu'^rlm No miš je progiodao rupu u 
ormanu. Da, a kod nas je načinio rupu i pn 

^kafsm'^imatul- orm°a?odtida““L se majka radovala, 

kad je opazila mišju rupu. 

Stani' Vi drugi! A zašto se radovala. 

Sad ih je majka mogla loviti. Kako vi to radite? Vi? 

Ako učitelj ima dovoljno vremena, da sasluša sve one 
koji sf lavifaju,' moče pribrali ■^leP^^™iX;f2,lti vrenm 
miševe i o “f Tca kad im ne pada na um 

rrmltrt jrr2ču?kako“se obično veli. 

Ludi miševi, kako se daju tako svi loviti. Zar se 
mogu o tom dogovoriti? 

O da, oni znadu dobro, da je mišolovka opasna stvar. 
No ipak. Čujte priču o jednom mudrom mišu! 

(Ako je ikako moguće, neka učitelj načini lovku ili stupicu 
stare konstrukcije. Trud će mu obilno naplatiti sjajan učinak,, 
koji će se time postići). 

Učitelj pripovijeda zatim poznatu basnu'po Grimniu, kako 
je miš izišavši iz svoje rupe opazio stupicu, koja je bila na¬ 
činjena tako, da je jedna opeka bila poduprta s tri drvca, a na 
jednom je od njih visio komadić slanine. Miš je prepoznao stupicu,, 
pa je rekao, da ne će dirati slanine, jer bi ga poklopila opeka. 
No on ' voli da miriše slaninu, a od samoga mirisanja da se 
stupica ne će zaklopiti. Nato uđe u stupicu mirisaše slaninu 
dodirujući je svojom njuškom, i jer su drvca bila sasvim nalako 
namještena, zaklopi se stupica i ubije miša. 

Sigra: Mačka i miš. 

Kako radi miš, da načini rupu u podu i ormanu. 
On to radi svojim zubima. Tko bi znao pokazati; kako on to 
radi? Kako se zove takav rad? Zubi za glodanje — dugi i oštri.. 
On može da proglođe i kamene zidove. ; 

Kakav je on uopće. Šiljata glava, kratka dlaka, dug, prste¬ 
nast rep, siva boja (mišasta, kulatasta) malene (može se reći 
prijazne) oči, šiljata uha. 

Držao sam nekoliko dana jednoga miša na prozoru pod 
staklom, kakvo se upotrebljava za akvarij. 1 poslije Školske 
obuke jedva su se promatrači dali nagovoriti, da odu. Kako 
nam je omilio taj miš, vidi se najbolje iz toga, što nitko’nije bio 
za to, da se ubije, nego da se pusti na slobodu. 

Bijedna životinjica. Mačka, mišolovka, 'otrov,' ljudi. 

Ne može nimalo da se brani. 

Poradi toga je tako plašljiva. Kad tkogođ dođe u kuhinju, 
ne zna od straha ni kud, ni kamo. No ako mačke nema kod 
kuće, onda miševi kolo vode. 

Sad ću još da vam pričam zabavnu pripovijest o tom, 
kako su miševi jednom htjeli, da pomognu sebi, 1 da se obrane 
od mačke. Učitelj ispripovjedi nato poznatu Ezopovu basnu, 
kako su se miševi dogovarali, da mački objese zvono na vrat r. 
ali nijedan se nije htio'zakaniti, da to učini. Na koncu pita: ' 

. No, i što bi? 

!-•: Mačka još i danas hoda bez. zvonca. i . . ., 

' ' 4 ■ 

Završno promatranje. Tri životinje (pas, mačka i 

"4lS“po“naB tasna 0 gradskom i poljskom miSn. 

Na koncu toga dijela metodičke jedinice o životinjama, 
koje žive zajedno s čovjekom, priopćen je napose o .ma 

ovai nacrt ili skica: 

I. Čemu je u kući (ponavljanje).! 

II Zašto može tako dobro da hvata miševe, ih. 

Lov na miševe. Lovac ide s puškom n Sf™". 
ua miesto kud prolaze zečevi, srne i jeleni, pazi dobr 
(glda,' sLša), i kad se javi divljač, puca. Pas ,e dotjera , 

Mačka - no, gdje joj je puška? Mačka stoji na mjestu i 
vreba — kao lovac. 

S™ rnTk: ne beba psa. čaporci, zubi. Miša pojede 

" '“'pSa“ iotfr miša u prostim rečenicama, koje se 

ujedno napisuju. 

Miš glođe. 

Mačka vreba. 

Miš potrči. 

Mačka skoči. 

Miš zadršće. 

Mačka ga ščepa (uhvati). 

Miš zacvili. 

r«l sLCTa miševe izmislili; ali to još nitko od 

vas nije vidio. 

No što sam ipak već vidio! 

SVklTtrj:«?;^ du?; ž:rn:m- je p.lč.ce. 

°'°To"sl!ie°toy'rrazi'piesmlca od Holfmana pl. Fallerslebena 
s naWsom 1 .Mačka i lastavica-; ili 2. .Mačka vrebalica . 

Na mačkinu ležaju. Qdje? lijepe »otmjica si,jepe 
bauljaju (plaze) iz ležaja. Mati ih nosi u ustima natrag 1- 

Tt^Tsc misli: ponavljanje onoga, što se učilo pređašnje ^ 

se govorilo o „mački i mišu« te se obuka bavila više m.sem negoli mac . 

Mati ih doji. Kad progledaju, donosi im živih miševa i ptičica, 
da se njima igraju. Okrutna je. Pobuđuje volju za grabež i ubijanje. 

Poslije toga dolazi jedna Leutemannova i dvije Heyeve 
pjesme. Iza prve Heyeve pjesme, u kojoj se govori o tom, kako 
je netko davao imena mačkama i jednu nazvao „Sammetfell", jer 
je rado sjedila na krilu, dolazi ova primjedba: 

Sammetfell na krilu, jer se djeca s njom rado sigraju. 
Zašto? Uvijek je lijepo čista. 

U drugoj Heyevoj pjesmi govori se o tom, kako se mačka 
neprestano pere i čisti. Poslije toga nadovezuje se ovo: 

Ali ona je često loša, lažna prijateljica. Lukava. 

Opomena! Ne valja pustiti mačku onamo, gdje mala djeca 
spavaju. Ona voli da spava u mekanoj postelji, legne djetetu 
na usta, i ono se uguši. 

Napokon se tumače još tri imena mačaka (Fangemaus, 
Leiseschlich i TOpfchenaus), i onda se završuje Sturmovom 
pjesmicom: „Mica je bolesna« (Miez ist krank). 

b) Markertov postupak. 

Natpis je metodičkoj jedinici: „Naša mačka«. Ispod 
-toga je drugi natpis: .Putovi obrađivanja«, a onda dolazi: 

1. Složiti pripovijest. Uz pripomoć djece. Pri tom 
se upotrijebe njihova opažanja o životu i vladanju mačaka. No 
ona ne prinose samo građu, nego pomažu i kod pravljenja 
plana za gradnju. U drugoj polovini školske godine razvila se 
njihova snaga toliko, te mogu učestvovati i pri tom, da odrede, 
kako će se pripovijest dalje razvijati. Ne treba pustiti uzde iz 
ruku, ali sloboda treba da se što više proširuje, a i samostalnost 
treba da se postupno povećava. Što manje se držimo svojih 
misli, što smo slobodniji u pogledu građe, i što se više oba- 
žiremo na dječje doživljaje, stim će bolje uspjeti takve smi¬ 
šljene pripovijesti. 

Majka je oprala suđe, otišla u sobu i donijela iz nje ko- 
taricu, koja stoji na šivaćem stroju; u njoj je njezino pletivo 
(treba ga predočiti djeci radi promatranja). U sobi ne će danas 
da ostane, u njoj je prevruće, a u kuhinji, gdje se kuhalo, još 
većma (sjedne na kamene kućne stube, na klupu pred kućdm 
u hladu itd.) — ona plete — njezina mala djevojčica Anka čuči 
do njezinih nogu i sigra se loptom, sa svojom lutkom — onda 
se tiho došunja stara mačka sa Svojim mlađima — Anka se 


— 52 — 

igra s mačićima, gladi ih, kotrlja im loptu, a oni je hvataju, 
tako radi i s klupkom pamuka, vozi ga u kolicima za lutke -r'- 
mačka grebe: njezini čaporci, njezino oruđe, njezin mač u ko¬ 
ricama, ona može čaporke uvući, oštri su, jer ih čuva u kori¬ 
cama, nijesu tupi; djeca pripovijedaju o zlim, opasnim zvijerima 
grabežljivcima, o menageriji na vašaru, mačka je nekoć također 
bila divlja, sad je pitoma — Anka se ogleda, gdje je stara 
mačka — ona leži na kviru (limenom) od prozora, pa se sunča: 

slušaj! što: čuje Anka: mačka prede — trup joj se diže i 
spušta ^ mačka spava, tiho spava — što bi sve Anka htjela, 
da znade o mački (razgovor između djeteta i majke, dobijanje 
realističnoga materijala) — mačka se naspavala, proteže se 
(podražavati tomu) — čisti se i liže (bez spužve i bez češlja),, 
skoči dolje, šunja okolo: po staji oko krava, ili po krovu (pro- 
gpneći lastavicu), ili po hvatu drva — dolazi pseto — mačka 
se brže bolje popne na drvo: hrapava, spucana kora, mačkini: 
čaporci, kako se pas postavio itd. — druga mogućnost: mačka 
ne može više da uteče, majka ih rastjera (pjesma Giillova) — 
ona odlazi da lovi rhiševe: stupa polako (valja podražavati), 
njezine šape, ide na tavan, u podrum — što tu sve vidi — 
stan miševa, kako sami naprave svoju rupu, što radi u podrumu 
(detajl!) — mačka vreba kod rupe: oštre oči, sjajne poput že¬ 
ravice, dobar sluh, valjan njuh — miš se razgovara sa svojom 
djecom — ulovi se — miševi, što su ostali, razmišljaju o tom:, 
valja mački objesiti zvono — mačka nosi miša u dvorište — 
mačići se igraju s mišem — pojedu miša s kožom i dlakom 
sasvim do kraja — još nijesu siti — kako mole majku — majka 
ode u kuhinju i nalije mlijeka u tanjur (njena plata) — kako 
jedu: idu naokolo „kao oko vruće kaše“, sad jedu bez žlice i 
bež servijete, poloču mlijeko — sad bi mogli biti siti — majka, 
nije upravo u kuhinji, ptišla je u dućan — mačka skoči na stol.: 
lonac s mlijekom — sruši pokrovac s lonca stane lizati :, 
vrhnje, masna kožica, kradljivica, tatica — ima bijelu bradu — 
majka dođe — vičući i psujući je otjera je — itd. 

Primjedba. Okosnica podataka, koji su tu samo natu¬ 
knuti, .treba da u obuci dobije života, svježosti i prirodnosti. 
Crtanje lova na miševe (to treba da učini sam učitelj; ne valja 
da se. pri tom služi propitivanjem I) može da se uzdigne do 
velike dramske živosti,, ako. se govor, kretnje i gestikulacija 
udesi prema situaciji. Ja svojoj djeci pripovijedam ovako: 


— 53 — 

Sa svojim tihim šapama smucne mačka u podrum. Naj- 
linije uho ne može da čuje, kako se onamo došunja, te postavi 
pred mišju rupu. Tu se zgurila spremna da skoči. Nijedan ud 
joj se ne miče. Samo kod dihanja diže se ponešto njezin trup. 
Gore prolaze cestom u trku kola i podrumski svod se trese 
(treba to pokazati kretnjom ruke). Tutnjava kola je sve slabija, 
dok se u daljini ne izgubi. Sad je opet sve tiho, tako tiho, da 
5 e može i miš čuti. Mačka se ne miče ni najmanje; mirne su 
joj noge i glava, pa i oči, koje se krijese i sijevaju kao dvije 
žeravice u tmini, te ukočeno gledaju na rupu, a čaporci su joj 
spruženi. Gdje je samo stari miš danas ostao I Zar danas više 
ne će doći? Zar danas ne će doći da jede krompire u sanduku; 
zar ne će svojim mišićima da odvuče koji komad repe? (S tihim 
glasom.) No — čuj — u rupi se nešto miče. Zaista! Opet! 
To je bio sasvim tanki glasić; čuje ga samo mačkino uho. On 
dolazi, dolazi. Sad je već sasvim blizu rupe, ali ne izlazi. Sluša 
i njuši, da li je čist uzduh. Nema opasnosti. Naprijed dakle! 
Korak po korak. Sad se već pomolio iz rupe. Sluša još jednom. 
Ne čuje se ni glaska. Brada mu viri iz rupe i šiljata mu gubica, 
pa cijela glava, očice mu ne gledaju ni lijevo, ni desno. Tako 

— brzo k sanduku s krompirima. Hop! (Učitelj podražava mački 
i udari nogom o pod, cijeli se razred trgne), miš se stane ko¬ 
prcati i cičati: Oh, pusti me, pusti me! Čaporci tvoji silno me 
vrijeđaju ... 

2. Obrađivanje mačke nadovezuje se na kakvu 
pripovijest. 

a) Na gatku o muzikantima grada Bremena. 

b) Na pripovijest o borbi pseta s mačkom. 

c) Na gatku o mačku u čizmama od Spektera (u kojem 
od viših razreda). 

d) Na Hayeve basne: Mačići, sad vam treba i imena dati... 

— Ili: Zašto se pereš ... 

e) Na Reinickovu pjesmicu: Dijete i lastavica. 

3. Obrađivanju služi za temelj dječji razgovor. 
Kad moj otac dođe, a naša mačka ga vidi, onda uvijek skoči na nj. 

Mi imamo mačku, i ja uvijek uzmem jednu vrvcu, pa je 
povlačim ovamo i onamo, a mačka je lovi. 

Ja sam jednom ulovio našu mačku, pa sam je metnuo u 
Icotaricu za papir i stavio joj na glavu papira. Onda sam po¬ 
tresao kotaricu, a ona je skočila iz nje na moje rame. 

Mi imamo kod kuće mačku; ona je sama došla, stala je- 
pred vratima od hodnika i počela drečati, i onda je nijesma 
dugo čuli, onda je stala grepsti po vratima hodnika, a moja 
majka je izišla, pa je otvorila, onda je bila mačka vani i onda je 
doletjela u sobu, pa se popela na stolicu. 

Kod nas je u dvorištu sanduk sa smećem, onda dolazi 
vrlo mnogo mačaka, pa ga prevale, a onda psuje moja majka. 

Ja sam vidio jednu mačku, onda sam vikao hu hu, a ona 
je pobjegla. 

Kad smo stanovali u Aleksandrovoj ulici, onda smo svaki- 
put iz kobasica, koje su bile nadjevene jetrom, izvadili meso, 
i onda smo vode ulili unutra, pa smo svezali i kroz prozor 
spustili, onda je mačka skočila onamo i zagrizla, a onda je 
voda briznula. 

Mačka čisti svoju nogu jezikom. 

Kad ja gladim svoju mačku, onda ona stane; to joj se sviđa. 

Ja uvijek metnem mačku na rame i trčim s njom po sobu 

Kad je moja majka donijela jednom kulin kući, onda je 
naša mačka skočila na stol, pa ga je izvukla iz torbe. 

Naša gospodarica kuće ne trpi mačaka, jer se noću tako 
deru, a i u vrt idu, pa sve unište, te ništa ne može da raste.. 

Kad je opet jedna mačka došla u vrt, uzela je gospodarica 
batinu, otišla u vrt, zatvorila vrata, potrčala za mačkom, i čvrsto 
ju je izlupala, a onda se mačka popela na kolibicu u vrtu. 

Naša mačka zavukla se jednom u strunjaču i jednom noću,, 
onda je moj otac uzeo štap, pa je otvorio vrata od hodnika, i 
lijepo ju je otpremio napolje. < ■ 

Mi imamo psa i mačku; mačka liže psa, a pas mačku. 

Ja sam jednom na ulici vidio dvije mačke, i onda su ne¬ 
prestano mrčale, a najednom su se počele drpati. 

Mi imamo također mačku, ali ona se svaki ’dan skita, a i 
noću se skita. 

Ja sam vidio jednu mačku, koju je pas htio da ugrize, a 
ona se popela na jednu motku. 

Kad Sunce sja, onda ide moja mačka u dvorište i legne 
na leđa, pa se počne valjati. 

Kad moja mačka na prozoru vidi muhe, skoči gore i hoće 
da ih uhvati svojom šapom. 

Kad moja mačka želi, da dobije nešto za jelo, onda trči 
za mojom majkom, mijauče, pa je vuče za suknju. 


Na naš sjenik idu mačke vrlo rado, pa sam i ja jednom 
otišao onamo, onda sam vidio oči, ona je gledala u me; oči 
su bile sasvim žute. 

Naša mačka ulovila je jednom miša, onda ga je pustila, 
da malo otrči, onda je opet skočila za njim, pa ga zgrabila i 
odvukla. 

Kad smo stanovali u Siebenkesovoj ulici, bilo je u stanu 
mišjih rupa, onda je moja majka uzela sadre, pa je začepila rupe. 

Jednom je moj otac kupio sir, a onda su došli miševi, 
pa su izglodali u njemu rupu, onda je moj otac izrezao ono, 
što su miševi nagrizli. 

Kad mačka lovi miševe, sjedne pred mišju rupu i vreba, 
dok miš ne iziđe, a onda učini jedan skok, i već ga ščepa. 

U naše dvorište dotrčala je jednom mačka, a pas je po¬ 
trčao za njom, i onda je mačka otišla na krovac, a pas je gledao 
gore, i onda je moj otac uzeo kandžiju, pa mu je pošteno za¬ 
solio, a on je gledao, da se što prije odnese. 

Ja sam jednom odlazio, i onda je bilo dvoje mačića pred 
vratima; ja sam ih pogladio, a onda je došla stara mačka i 
počela je mrčati, a ja sam brzo otišao. 

Crtanje. Mačka u različnome položaju. 

Pjesme o mački od različnih pjesnika (Reinicka, Heya, 
Trojana, Scherera, Stauba i Wolgasta). 

Pjevanje pjesme: Tko sjedi na našem zidu ... (Wer sitzt 
aut unsrer Mauer . . .) 

Si gr a: Mačka i miš. 

c) Scharrelmannov postupak. 

Svoju pripravu (preparaciju) o „mački" prikazuje Scharrel- 
mann ovako: 

1 opet sjedim kod svoga pisaćeg stola, da se spremim za 
sjutrašnji sat zorne obuke. Traži se od mene „mačka". Naravno 
je, da se djeca zanimaju za životinje, pa i djeca velikoga grada 
za domaće životinje. Našoj mački događa se nažalost u našim 
nastavnim osnovama isto, što i lijepomu „proljeću". 1 ono se 
javlja u svjema mogućim naukama (disciplinama). Bila zorna 
obuka ili prirodopis, ili sat za čitanje, mačka se (naravno fino 
dresirana!) uvijek nanovo predočuje. 

Načinit ću onako, kako sam to već čestoput učinio. Pripo- 
vijedat ću pripovijest o jednoj jedinoj, sasvim izvjesnoj mački. 

Najistinitija i prema životu bit će takva pripovijest, ako se sa¬ 
gradi na temelju posve određenih opažanja, ako polazi od ma 
kakva stalna događaja. 

Stanem se opominjati vlastitih doživljaja s mačkama.- 

Ne pada mi gotovo ništa na um. Kako li nepomnjivb i ne- 
hatno upotrebljavamo svojih pet osjetila! Kako sam često već 
čuo. 0 mačkama, i vani u vrtu vidio mačke, život mi je doista 
vrlo mnogo građe prikupio, ali gdje je to sve ostalo? Izgubilo 
se u množini događaja, koji navaljuju i na život, što se spolja 
čini najmirnijim. 

Ali mi sami imamo u kući mačku. Svi članovi moje poro¬ 
dice zovu je „Guste". Da to sjutra bude valjano, treba da pričam 
o životu „Gustinu". 

Prije p6 godine otprilike vratila se kući moja kćerčica, 
koja je jednoga popodneva pohodila bila jednu svoju prijateljicu, 
te je sa sobom donijela jedno malo mače, komu je moglo biti 
jedva devet dana. Ono je sjedilo kod jedne seljačke kuće iza 
hrpe drva, pa se tužno deralo; nekoliko seljačkih dječaraca iz- ^ 

vuklo ju je iz drva, pa htjedoše, da je bace u vodu i utope. 

Obje djevojčice, moja kćerčica i njezina prijateljica, nijesu mogle 
da to gledaju bez ogorčenosti i duboka saučešća, i dijete me 
stane vruće moliti, neka bi joj dopustio, da smije životinju pri- 
držati i ogojiti. 

Tako, to bi već bio. prvi dio sjutrašnje lekcije. Pričat ću 
■dakle razredu: Bila je jedna mala djevojčica, pa je jedne srijede 
poslije podne pohodila svoju prijateljicu. No prijateljica nije 
stanovala u gradu nego vani na ladanju. Djeca su se u vrtu v 

igrala, trgala cvijeće i utrkivala se s Nerom, velikim kućnim 
psetom. Tako su došla do jedne stare suše, a uz jedan od nje¬ 
zinih zidova bio je kup starih dasaka i natrulih greda itd. itd. 

, A sad se nastavak ove pripovijesti kaže sam od sebe. 

Valja mi dalje pripovijedati, kako se hranilo malo mače. Još 
nije umjelo samo piti mlijeka. Priređena je stoga bočica za 
mlijeko sa sisaljkom, i mače bi se iz nje napilo do sitosti. U 
jednom malom sa:ndučiću priređen mu je topli ležaj. Ono trčka 
po sobi, svašta prinjuškuje i tužno se dere, pa se smiri tek onda, 
kad ga malo djevojče uzme,na rame. Tako provodi dane trčka¬ 
rajući, pijući i spavajući. Valja da izvijestim, kako je nacrtano 
i kako od dana do dana napreduje, a onda pričam o prvim 
njegovim pokušajima, da lovi i da se sigra. Ono hvata klupko 


pamuka, loptu od papira. Upoznaje članove obitelji. Umije već 
trčati i po stubama, a zovemo ga „Guste". Kad ga tako zovemo, 
•onda silazi s tavana. Životinja je sve veća i veća. Usuđuje se 
i na ulicu; jednom je ujede neko pseto, a drugiput je neki 
dječarac u nju bacio kamen. Noga joj je natekla, i mače može 
sad samo s teškom mukom da hramlje. Valja ga dobro njegovati, 
dok se nakon nekoliko dana ne izliječi natečena noga, te mače 
opet ne započne veselo trčkati po sobama i komorama. Često 
se mačka noću odšunja, pa se popne i prijeđe preko plota u 
vrt. Što li ona tu noću ne vidi i ne čuje ! Ona se vere i po 
krovu, te pravi svoje gimnastičke vježbe, a jednom se usudila, 
da učini opasan skok u dvorište. Mače je već odavna postala 
mačka. Ulovila je prvoga miša, a nanjušila je jednom i krta 
u vrtu. 

Sve to su epizode iz života naše domaće mačke. 

Još preostaje samo, da se pripovijeda konac pripovijetke. 
Naša je „Guste" još na životu. Što da činim sada? — Nekoliko 
.godina prije toga imali smo i mi mačku, koju su nam otrovali. 
To je učinio valjda susjed vrtlar, koji na svojim gredicama ne 
može da trpi mačke. To bi bio i zgodan završetak za lekciju 
o mački! Dobro, onda ću dakle pripovijedati, da je mačka 
jednom kući došla bolesna; nije htjela da jede, nego je snu¬ 
ždena sjedila, pa svaki čas tužno zadrečala, a drugi dan je na¬ 
đosmo mrtvu u sobi. U to, kako je izgubila život, ne ću dirati, 
samo ću spomenuti, da je možda bila otrovana. 

Tako, to bi bio okvir za temu. No koje obilje stvarne građe 
mameće se samo ođ sebe, ako se obrađivanje nađoveže na 
takvu pripovijest! 

Pripovijeda se o mački, koja sjedi tik peći i prede, pa s je- 
-đnim jedinim pitanjem, s nekoliko uzgrednih primjetaba prijeđe 
se s razredom u područje onoga, što škodi zdravlju životinja i ljudi. 

Ali i opet je od mačke, što prede, samo jedan ,koraka da 
se kod djece probude uspomene na lijepe zimske večeri kod 
prijatnoga svijetla svjetionice. A zar se na to ne može divno 
nadovezati pitanje: Što pripada sve našoj svagdašnjoj veselosti 
ili dobroj volji? 

Ako dalje pripovijedam, kako djeca u mraku glade mačku, 
i kako se tad čuje neko praskanje u dlakama, zar je onda zbilja 
tako daleko, da se govori o upotrebljavanju munjine u životu? 
Istina, to je vrlo teško područje, a samo nešto se tu može 

dirnuti, možda bura ili električna željeznica, ali ako se u tom 
oprezno postupa, onda se ipak ne može tomu ništa prigovoriti. 

Ako govorim o tajnom šuljanju mačke noću, kad ide u- 
u lov na miševe, zar da ne spomenem, kako ima i ljudi, koji. 
tapom idu poput mačke, te moraju da se šuljaju? 

Polazeći od mačje derače, mogu da govorim i o čovje¬ 
čjima instrumentima za glazbu, o vojničkoj i crkvenoj glazbi itd. 

Kad govorim o mačjem krznu, onda je to dobra zgoda,, 
da povedem razgovor s djecom o zdravu ili nezdravu odije¬ 
vanju ljudi, a može se nabaciti i čisto općeno pitanje: Kako se 
branimo od zime? itd. itd. 

Tako je mačka vazda u središtu, ali otud letimo zajednički 
na sve strane u područje čovječje kulture i čovječjega života.: 
Tako dobijaju djeca slobodan pogled, stvara se na tisuće aso¬ 
cijacija, i — ništa čovječjega ne smije da nam jednom za uvijek: 
ostane tuđe. 

Hm, to da! Ali zar obuka ne treba da i uzgaja? Gdje 
ostaju pri tom neprekidnom stvarnom pretresanju etička i reli¬ 
gijska pitanja? 

Preda mnom je novi problem. 

Ima li zbilja etičkih i religijskih pitanja u svezi s tako- 
banalnom građom ? Ili zar ja opet ne vidim šume pred samim 
drvećem? 

Kad govorim o značaju mačke, mogao bih spomenuti mačje 
naravi među ljudima; kad se razgovaramo o njegovanju mačke, 
o tom, što ona voli i ne voli, onda bi se opet moglo zgodnO' 
zaći u područje mučenja životinja, i pažnja djece svratiti na. 
društva za zaštitu životinja itd. Ili kad govorimo o materinskoj, 
ljubavi mačkinoj (a doista će sva djeca za to moći prido¬ 
nositi građu), onda je posve pravo i u redu, da se navede,, 
kako i majke ljudskoga roda ljube svoju djecu. Moglo bi se tui 
sasvim djetinjski, a ipak ozbiljno i duboko govoriti o dužno¬ 
stima roditelja. Drugiput se govori opet o popašnosti (lakomosti)« 
mačkinoj, pa se onda spomene, koliko štete može biti otud,, 
ako su djeca popašna itd. 

A teme za risanje? I one kao da leže, kako se veli, upravo- 
na ulici. Miševi u različnom položaju, a tako i mačke, mišolovke, 
soba, na tavanu, u podrumu itd. 

A ako ne umijem narisati mačku? Nu, onda crtam neki 
dio njezin, možda rep ili stražnju jednu nogu, a druga se pri- 


krije kakvim predmetom, koji se može lakše narisati. Ja na- 
rišem na pr. mačku iza sanduka, koji je u podrumu, te se 
vidi samo jedan dio mačke. 

Uopće valja se u crtanju znati pomoći. Slike, koje djecu 
vesele i potiču na podražavanje, mogu se načiniti i uz najčedniju 
vještinu u crtanju. I što više učitelj dolazi u nepriliku kod cr¬ 
tanja; što je manje vješt u crtanju: stim se više približava 
dječjoj vještini u crtanju, i stim ga lakše može da razumije 
razred. Stim većma može da svoj razred potakne na samoradnju, 
a — to je najglavnije. 

To je stara istina, ali ostaje uvijek nova, i tko je upravo 
iskusi, tomu se otvore oči, i on vidi, što je četi živahne djece 
nužno, a što joj se pričinja uzgredno. 





Prvo godište 


I. Jesen. 

Rujan i listopad.*) 

A. U Školi. 

1. Učionica. 

I Sad smo u školi. Tako se zove ova kuća (zgrada), u 
kojoj se nalazimo. Soba, u kojoj smo sada, vrlo je velika. Vi 
čete nas učiti. Mi ćemo se učiti. Vi ste učitelj. Mi smo učenici. 

II Soba u kojoj se spava, zove se spavaonica. Soba u 
kojoj se uči, zove se učionica (školska soba). Moglo bi se 
učiti i u dvorištu, vrtu, šumici itd., ali samo za lijepa i tiha 
vremena; inače bi nam mogao smetati vjetar. Od toga nas ču¬ 
vaju zidovi i strop. - 

Zidovi nas čuvaju od vjetra, ali i od kiše i sunčane 
pripeke. Brojili smo ih i mjerili. Dva su dulja i dva kraća. U 
jednom od duljih zidova (djeca ga pokazuju pružajući ruku 
spram njega; tako čine i kad navode druge zidove) jesu vrata, 
da se može unići u učionicu i iz nje izaći. I mi na njih svaki 
dan ulazimo i izlazimo. Vrata učionice su visoka i široka, a 
imadu dva dijela (krila). Vrata su od drveta i lijepo obojena 
(naličena). Vrata vise na šarkama od željeza, a i brava je željezna, 
te ima lijepu žutu kvaku (od mjedi). Zid, u kojem su vrata, 
desni je zid, jer je prema desnoj ruci. Na istoj strani stoji uza 
zid i p e ć. 

Nasuprotnom duljem zidu učionice jesu prozori, na 
koje unilazi svijetlo u sobu, a mogu se otvoriti, da se pusti 

♦) S praktičnih razloga ne dijeli se učivo zavičajne o^ke u o^j 
knjizi prema astronomijskoj ili koledarskoj razdiobi, nego „ 

u prirodi, koji ne čekaju na dan, kad bi po astronomijskim računima tre 
balo da počne izvjesno godišnje doba. Tako se na P’’- 1. ^ ijnnia 

prije 22. prosinca, proljeće ponajviše prije 21. ožujka, h^to prije • P 1 
(kad se uostalom već i svršava školska godina), a jesen ...P i , ’ 

rujna. Razdioba godišnjih doba u ovoj knjizi podudara se pr 
shvaćanjem u svagdašnjem životu, jer svatko na pr. govori o zi i 
početku studenoga, a o ljetu prije konca lipnja itd. 

svježega uzduha u učionicu. I prozori su od drveta, ali samo 
uz krajeve (okviri), a između tih krajeva ili u okvire umetnute- 
su velike staklene table (ploče). I prozori vise na gvozdenim 
šarkama, a imadu i zaporanj sa žutom kvakom, da se mogu 
zatvoriti i otvoriti. Zid, na kojem su prozori, lijevi je zid, jer 
je prema lijevoj ruci. 

Od kraćih zidova jedan je pred nama, a jedan za nama. 
Onaj, što je pred nama, jest prednji zid. Na prednjem zidu je 
raspelo, kraljeva slika i zidna tabla. Onaj zid, koji je iza nas, 
zove se stražnji zid. 

I nad našim glavama je nešto kao zid. To je strop. On 
nas čuva od kiše i od sunčane pripeke. Pod nogama je pod 
od drveta. On je zato tako načinjen, da se soba može lako očistiti 
od prašine, i da nam ne bude hladno. Iznad našega stropa je 
pod gornje sobe (prema prilikama može da bude pod od tavana).. 

III. Učionica je veća od spavaonice. U učionici nema kre¬ 
veta nego su školske klupe. Učionica ima četiri zida kao i spa¬ 
vaonica. U učionici su kao i u spavaonici dva dulja i dva kraća 
zida. I u učionici su na jednom duljem zidu vrata, a na drugom 
prozori baš kao i u spavaonići. U učionici ima više prozora 
nego u spavaonici i nešto su veći. 

IV. Učionica je velika soba, pa ima č etiri zida: prednjij. 
stražnji, desni i lijevi. Židovi su sa strana. Gornji dio 
sobe zove se strop. Doljni dio'sobe zove se pod. U učionici 
se ne trebamo bojati vjetra, kiše, ni studeni. Zimi se učionica, 
gfije; zato je u njoj peć. U učionicu se ulazi navrata. Svijetlo 
dolazi u sobu na prozore.^ 

V. a) Imenovanje i pokazivanje zidova po redu i preko 
reda. Navođenje onoga, što je u lijevom, a što u desnom zidii 
i uza nj. Ustanovljuje se, kad su prozori više otvoreni: ljeti ili 
zimi; zašto se otvoraju i zašto ih valja prati. 

b) Vježbanje učenika, da se nauče pristojno ulaziti u uči¬ 
onicu i iz nje, naročito kako treba pozdraviti one, koji su već 
u učionici,, kako treba ulaziti bez buke u klupe i izlaziti iz nje.. 

c) Crtanje vrata, ključa i prozora, učenika i učenice. 

-r-’ ;—^- . ' ' ' ‘ ‘ i 

' Kako je već razloženo u općenotn dijelu ove knjige, sve treba 
da koiistatuju i govore sami učenici, a učitelj im pri tom tek pomaže, više 
ponukom negoli ispitivanjem. Oblik obučavanja, naročito način promatranja 
i izvješćivanja, valja prepustiti učitelju i udepiti prema posebnim prilikama.. 



d) Pričanje zgodhe priče ili citiranje pjesme s primjenom 
na ono, što se učilo u ovoj metodičkoj jedinici. 


2. Školski namještaj i učila. 

I. U školi smo našli stvari, kakvih kod kuće nijesttio vidjeli. 
U školu smo donijeli stvari, kakve nam kod kuće nijesu trebale. 

II. Tabla velika (školska) potrebna je jako u učionici. 
Na njoj se crta kredom. Kreda je bijela; ali se može crtati 
po tabli i crvenom, žutom, zelenom i modrom kredom. (Učitelj 
to pokazuje, i tako se učenici vježbaju u poznavanju boja.) 
Tabla je crna. Na bijeloj tabli ne bi se moglo crtati bijelom 
kredom. Tabla je od drveta. 

Kad je tabla puna crtarija, onda se otare. Naprije se tare 
mokrom spužvom. Poslije toga se još otare suhom krpom; 
onda je posve čista i suha. 

U učionici ima mnogo klupa. U njima sjede učenici. Klupa, 
na kojoj sjede učenici, zove se školska klupa. Školska klupa 
je drukčija, negoli su druge klupe (u vrtu, u sobama). Ona ima 
sjedalo (dasku, na kojoj se sjedi) sa stražnje strane, i stol (ili stolnu 
dasku) sprijeda. Na stolnoj daski stoji onO, na čem se crta, piše, 
ili iz čega se čita. Ispod stolne daske je još jedna daska; na 
nju se meće torba sa stvarima, što ih učenici donose u školu. 

Iz torbe vadimo svaki dan tablicu. Ona je načinjena od 
glatka kamena. Naša je tablica crne boje. Po njoj se piše pi¬ 
saljkom cd kamena ili kamenčićem. Crta, što se načini pisaljkom, 
bijele je boje. I kredom se može pisati po tablici, ali su onda 
crte odveć debele i velike. Kad je tablica puna crtarija ili slova, 
onda je valja otrti spužvicom i suhom krpicom. Oko tablice je 
okvir od drveta. Okvir je zato, da se tablica lako ne razlupa, 
kad padne. Mi crtamo (i pišemo) na tablici, a stariji učenici 
čine to na papiru. 


5 

U torbi nosimo i knjigu (početnicu). U njoj ima mnogo 
slika. Učit ćemo iz knjige pisati i čitati. U knjizi ima mnogo 
lijepih pripovijesti i pjesama, pa ćemo ih čitati. Knjiga ima 
mnogo listova. Svaki list ima dvije strane (gornju i doljnu, 
prvu i drugu). Listovi knjige jesu od papira, koji je bijele boje. 
Na bijelu papiru vide se crna slova. Mi još ne znamo, kako se 
zovu ta slova, i kako se čita. Mi ćemo to naskoro naučiti. Li¬ 
stovi knjige su u koricama, da se ne uprljaju i ne izgube. Korice 
su od debela slijepljena papira (Ijepenke). Dva su komada korica 
(gornji i doljni), a spojeni su hrptom od platna. Hrbat drži 
listove knjige; oni su u njemu uvezani. 

III. Tabla i klupe školske jesu uvijek u učionici. Tablicu i 
knjigu mi u školu donosimo i iz nje odnosimo. — Tabla je, 
kao i tablica, glatka i crna. Na tabli se crta i piše. I na tablici 
se isto čini. Na tabli crtamo kredom, a na tablici pisaljkom. 
Tabla je velika; tablica je mala. Tabla je od drveta; tablica je 
od kamena. 

IV. Školske klupe jesu školski namještaj. Tomu pripada 
još učiteljev sto i stolica. Školska tabla, tablica, pisaljka i knjiga 
jesu učila. 

V. a) Pokazivanje i imenovanje pojedinih komada i dije¬ 
lova promotrenoga školskog namještaja i učila. Učenici kazuju, 
kako treba čuvati knjigu, da se ne uprlja. 

b) Rješavanje zagonetke: „Što je to: Bijelo polje, crno 
sjeme; mudar onaj, koji ga sije? (Knjiga je polje, slova su sjeme; 
mudar je onaj, koji ju je napisao). 

c) Vježbanje učenika u vršenju počasnih službi u školi. 
Svaki treba da ide onamo, gdje mu po odredbi učiteljevoj do¬ 
tične sedmice valja vršiti službu. Jedan treba da očisti veliku 
ablu; drugi treba da opere spužvu i da je spremi, treći neka 
otare učiteljev stol, četvrti treba da otvori prozore itd. 

d) Crta se: tabla, školska klupa, torba i tablica. 


A 



B. Na domu. 

1. Kod ručka. 

I. Kod ručka sastanemo se svi, što nas ima u kući. Sto 
Je prostrt. Kod stola ima svaki svoje stalno mjesto. (Izvješći¬ 
vanje učenika bit će razllčno prema prilikama pojedinih obitelji. 
Neki će možda reći, da u njihovoj kući ne jede služlnčad s njima 
kod stola u sobi, nego u kuhinji pri stolu, koji nije prostrt 
stolnjakom, ili je prostrt samo ubrusom itd.) 

II. Soba, u kojoj ručamo (blagovaonica, trpezarija), prilično 
je prostrana. Nasred sobe je velik sto (trpeza), a oko njega 
ima toliko stolica, koliko nas dolazi k ručku. Prije negoli se 
donese jelo, namjesti se st6. Najprije se izvadi iz ormana, 
u kom se čuvaju stvari potrebne kod stola, stolnjak, pa se njime 
pokrije sto. Zatim se postave za svakoga po dva tanjira, a uz 
•njih žlica, nož, viljuške i čaša. Najprije se donese na sto čorba. 

Prije negoli se počne ručati, stane svaki na svoje mjesto: 
otac u čelo stola, a majka prema njemu na zastavi stola, 
bliže vratima, da mogne lako izlaziti i određivati, što treba da 
se donosi na st6. Mi drugi, b raća i sestre, smjestimo se prema 
dobi s jedne i druge strane stola tako, da su stariji bliže ocu, 
a mlađi bliže majci; samo je najstarija sestra tik do majke, da 
joj mogne u svem biti od pomoći. Kad se sve smiri i nastane 
tišina, onda molimo svi zajedno molitvu naglas. Otac moli na¬ 
prijed, a mi za njim. 

Čorbu je podijelila majka svjema, i to najprije ocu, a onda 
ostalima po redu. Druga jela uzimlju stariji sami, a manjima ih 
daje majka; najmanjemu mora ona i da meso sreže na male ko¬ 
madiće, pa mu i pomaže kod jela. Meso se jede s varivom ili sa¬ 
latom. Kadšto dobijemo i gibanice ili kolača. Kad koje od djece želi 
štogod, onda mora da za to moli i uljudno zahvali. Inače djeca 
pri stolu šute i pristojno se vladaju; ni manji ne smiju da pr¬ 
stima vade meso iz tanjira. Samo onda, ako otac ili majka zapitaju 
štogod, treba da onaj, koji je upitan, odgovori jasno i glasno. S naj¬ 
manjim ima često dosta brige, osobito majka, ali nas mnogoput 
i razveseli svojim umiljatim vladanjem, a osobito tepanjem. 

Cesto je kod nas na ručku i baka; onda ona sjedi na 
prvome mjestu (uvrh stola), a otac do nje. Mi svi volimo jako 
našu baku i vrlo nam je milo, kad ona k nama dode. Ona je 
očeva majka. Njegov otac je naš djed; i on sjedi navrh stola. 

kad kod nas ruča. Tako i naša baka i djed po majci Kadsta 

dođe k nama i t etk a, sestra naše majke. I f„aista- 

na čelu stola; ali ona ne će, nego sjedne između ‘ 

ri e sestre, pa ako je potrebno, onda i 

kod stola. Događa se, da i drugi rođaci dolaze k nam , 

„:?aiu na ,u/kn. Tako je ve6 kod nas bio i 'f- 

tetak, zatim očev brat, naš stric, sa svojom 

strinom, onda majčin brat ili naš ujak i 

ujna. Tetkova, stričeva i ujakova djeca dolaze tako e . 

kao što i mi idemo često k njima. Mi znamo samo, a su 

rođaci, ali kakvi su nam rođaci, to zasad još ne znamo, j 

zovemo samo po imenu; Pajo, Ljuba, Milan, ; 

Kad se ručak svrši, onda se opet pomolimo B g P 
ljubimo ruke r o d i t e 1 j i m a, te se mirno raziđemo. Poslije g 
pospremi se sve sa stola, i svaki ide za svojim poslom. _ 

Roditeljima poljubimo ruke poslije ručka zato, jer 
brinu za nas djecu, da imamo hranu i sve d'-ugo, ^ n 
treba. Otac radi cijeli dan (na polju, u radionici ih ^ 

Majka kuha, pere, šije i radi druge Poslove u kuci i oko kuće 
(u vrtu, staji itd.) Pomažu joj pri tom osobito dj ! . 

kćeri, ali u mnogočem (u vrtu) i mi dječaci, ®‘ ^ 

Otac je gospodar, a majka gospodarica kuće ih domaćica. 
Oca i majku treba da svatko u kući sluša i čini ono, sto oni narea . 

Ima djece, kojima su umrli roditelji, i otac i majka, 
su sirote. Ako im roditelji nijesu ostavili ništa Cni kuće, ni 
kućišta, ni drugoga imutka), onda trpe svakojaku bijedu (glaa 
i zimu), pa im treba pomoći. (Vrlo dobar uspjeh postići ce 
učitelj, ako pri tom čita, ili što bi još bolje bilo, pripovijeda, 
pričicu: „Dukati zvjezdaši«, a onda recituje pjesmicu: „Sirotica. 

vapiie pored naše kapije" itd.)- 

III. U školi i u kući ima djece. U učionici nijesu sva dje 
od istih roditelja. U kući (domu, jednoj obitelji) djeca su od 
istih roditelja. Djeca, koja su u istoj učionici, jesu drugovi. Djeca,, 
koja su od istih roditelja, jesu braća i sestre. U učionici treba da 
djeca slušaju učitelja. U kući (domu) treba da djeca slusaju roditelje 
(oca i majku), a rođake neka prijazno susreću. Ima djece, kojima 
živi i otac i majka; ima ih, kojima živi samo otac, ili samo majka, 
a ima ih, kojima je umrlo oboje, te su ostala sama na svijetu. 

IV. Otac i mati jesu roditelji. Muška njihova djeca jesu 
sinovi, a ženska kćeri. Roditelji se brinu za djecu; ona treba 

da su im zahvalna i da ih slušaju. Rođake svoje treba da djeca 
Đoštuju. Djeca bez roditelja jesu sirote. 

V. a) Učenici navode svoje rođake. Učitelj pita: Tko ima 
strica; tko ima ujaka; tko ima tetka itd., zatim kako kažu nji¬ 
hovim ženama. 

b) Učenici kazuju, kako mogu iskazati zahvalnost svojim 
Toditeljima. Navodi se primjer za to iz pripovijesti u početnici: 
„Blago njima^ „Dobar sin" i „Dobro dijete", koje im je učitelj 

već prije pripovijedao ili čitao. 

c) Učenici kazuju još, kako valja susretati braću i sestre, 
rođake, drugove, i kako treba pomagati sirotama. Pričaju se 
pripovijesti iz početnice: „Pravi bratac". — „Danica pripovijeda". 

d) Crta se: stol sa stolicama i orman za sudove. 


\ IjZ^3 / 

e) Učitelj citira poznatu pjesmicu: „Sad mi čelo ljubi, sad 
mi vlasi redi, sad mi lice gladi, sad u oči gledi, sad mi ljubi 
oči, sada ljubi usne". Tu prestane i pita: Tko je to? Učitelj 
čita još i pjesmu; „Ivica i Branko dječaci su mali. Dan provode 
cijeli u igri i šali" itd. 

f) Objašnjava se rečenica: „Svud je lijepo, ali je doma naj¬ 
ljepše." Vrlo dobro može se za to upotrijebiti pjesmica iz po¬ 
četnice : „Kućni prag". 

g) Modelovanje žlice, noža, boce, zemljičke, pereca, kolača 
u obliku zvijezde, polumjeseca, obruča itd. 

2. U kuhinji i kučerku. 

I. Poslije ručka odnese se posuđe iz sobe u kuhinju, pa 
se opere. U kuhinji se kuhaju i peku različna jela. Stoga ima 
u kuhinji svakojakoga posuđa (lonaca, tava, šerpinja). 

II. U kuhinji kuha majka, a pomaže joj kćerka (ili slu¬ 
žavka). Već rano ujutru ustane majka, da nam spremi prvi 

ručak (doručak). Mi manji pijemo samo mlijeko, a starijimai 
se s mlijekom daje i nešto kave. Kuha se na ognjištu ili šte- 
dn iku, koji je smješten u jednom kutu kuhinje. 

Za podne sprema majka veliki ručak ili objed. Toga 
radi kuha u loncu goveđe meso, te dobije osim mesa i vrlo- 
dobru govedsku čorbu. Meso se jede s umokom ih varivom 
(kupusom, repom, grahom, krompirima itd.) Kadšto se meso i 
niriani uš erpin jama. U posne dane prigotovi se posna čorba. 

i načini se štogod od brašna. Valjušci i žpnci kuhaju se u 
loncu. I varivo se kuha u loncu. Gibanica i kolači peku se u 
tiganjima. Da bude sve jelo tečno i zdravo, mora majka ih 
kuharica dobro paziti, da čorba ne prekipi, da se varivo dobro 
začini (ne smije da bude premasno, ali ni pusto), da se ništa 
ne pripali, ali i da pečeno meso iznutra ne ostane krvavo, a 

gibanica ili kolači da ne budu gnjecavi. 

U kuhinji je osim ognjišta i kuhinjski st6. Na njemu 
se pere i čisti meso i zelenje. Na nj metne majka čistu bijelu 
dasku (tablu), kad hoće da umijesi štogod od brašna. Treba 
li, da se tijesto razvalja, onda to majka čini valjkom. Razva- 

Ijano tijesto zove se mlinac. . , • 

Kuhinjsko posuđe (lonce, šerpinje, tiganje) kao i 
stolno posuđe (zdjele, tanjire, čaše itd.), pa sto 1 no oruđe 
(žlice, viljuške i noževe) treba valjano oprati, otrti i očistiti.. 
Kuhinjsko posuđe spremi se zatim na policu, i nekoje u ku¬ 
hinjski orman. Stolno posuđe i oruđe odnese se u blago¬ 
vaonicu i spremi tamo u orman. 

Za večeru ne kuha se toliko, koliko za objed. Cesto se 
jedu hladna jela, a ponajviše pregrijana, naročito varivo. 

Jelo, što ostane od ručka, ne valja da se drži na toplu 
mjestu u kuhinji, nego ga treba spremiti. Zato je kućerak: 
obično blizu kuhinje. U njemu se čuva također i smok, brašno,, 
mast, meso, luk, jaja itd. Poradi toga su u kućerku smještene 
police. Gdje nema kućerka, tamo se sve te stvari čuvaju na. 

drugom kojem hladnom mjestu. 

III. U kuhinji se kuha jelo. U kućerku se sprema jelo i 
ono,, što je potrebno, da se prigotovi jelo. Kuhinja je veća od. 
kućerka. U kuhinji je osim ognjišta sto, orman i polica. U ku¬ 
ćerku su obično samo police. U kuhinji se čuva kuhinjsko po¬ 
suđe, a u blagovaonici stolno posuđe. Kuhinjsko je posuđe 
gvozdeno ili zemljano (lončarsko). Stolno posuđe je zemljano- 

(porculansko) ili stakleno (boce i čaše). Kuhinjsko oruđe je 
drveno (daska, valjak). Stolno je oruđe od kovi, (ocali, ko¬ 
sitra, srebra). , . . 

IV. U kuhinji se kuha jelo za doručak, objed i večeru. 

Jelo se kuha na ognjištu (štedniku). Na kuhinjskom stolu čisti 
se ono, od čega se prigotovljava hrana, i mijesi se na posebnoj 
daski ili tabli od brašna tijesto. U kuhinji se i pere kuhinjsko 
i stolno posuđe. Kuhinjsko posuđe sprema se na policu ili u 
kuhinjski orman. Stolno posuđe sprema se u orman u blago¬ 
vaonici. . ^ L 

U kućerku se drži ono, od čega se prigotovljava hrana 

(smok, brašno, mast, mlijeko, meso, luk, jaja, krompiri, ku¬ 
pus itd.) U nj se sprema i jelo, što preostane od ručka. U ku¬ 
ćerku treba da bude hladno, da se jelo ne pokvari. 

V. a) Učenici kazuju, zašto je kućerak obično manji od 
kuhinje, i zašto nema tako velik prozor kao kuhinja. Isto tako 
navode, zašto se kuhinjsko posuđe sprema u kuhinji, a stolno 
u blagovaonici; onda koje se kuhinjsko posuđe stavlja na policu 

i 

b) Crta se: štednik, police i šerpinje ili tave. 



c) Modelovanje lončića, šerpinje, valjka itd. 

d) Prema prilikama udesi se igra za djecu: jedni prodaju 
stvari, od kojih se prigotovljava jelo, drugi kupuju, treći nose u 
košarama ili voze u kolicama i tačkama, četvrti primaju rečene 
stvari, peti rade u kuhinji: kuhaju, nose gotovo jelo u blago¬ 
vaonicu, donose u kuhinju zaprljano posuđe, peru ga, spremaju 
ostatke u kućerak. (To se može najbolje izvesti na dvorištu ili 
drugom prostom mjestu, ako to dopuštaju prilike i vrijeme. 
Takva igra nadomješta potpuno gimnastičke vježbe, a osobito 
godi dječjoj duši). 

3. U podrumu i na tavanu. 

I. Ispod soba je podrum. Iznad soba je tavan. Podrum 
e u zemlji. Tavan je ispod krova. U podrumu se drži vino, 
rakija i još neke stvari. Na tavanu su kojakakve stare stvari. 

II. Podrum je u zemlji. U podrumu je ljeti hladno, a 
zimi je u njemu mnogo toplije nego vani. Poradi toga drži 
se vino u podrumu, da se ljeti ne pokvari (ne cikne), a zimi 
da se ne smrzne. Vino se drži u buradi ili u začepljenim bocama. 
I druge stvari, koje treba zaštititi od velike vrućine ili stu¬ 
deni, mogu se čuvati u podrumu. Tko nema kućerka, taj može 
sve ono, što se u nj sprema, metnuti u podrum. Na podrumu 
su prozori maleni, i na njima su rešetke. Tko nema podruma, 
taj i vino drži u kućerku, ali se može pokvariti, jer u kućerku 
nije tako hladno kao u podrumu. 

T^van je pod krovom iznad soba. Na tavanu je ljeti 
vruće, a zimi vrlo hladno. Toga radi ne drži se na tavanu ništa, 
što bi se ipoglo pokvariti ili smrznuti. Mogu se držati na tavanu 
samo stare stvari, ili stvari, koje nam rijetko trebaju. Neki drže 
na tavanu grah i žito, jer tomu ne škodi ni studen pi vrućina. 
Ako se po tavanu širi dim, onda se na njemu može sušiti meso. 
Zimi, naročito ako je ružno vrijeme (mećava), suši se na tavanu 
i oprano rublje. . 

III. Podrum je najniža čest kuće. Tavan je najviši dio kuće. 

» Podrum se ne proteže uvijek ispod cijele kuće. Tavan je obično 

dug kao i kuća. Podruma nema svaka kuća. Tavan imadu go¬ 
tove sve kuće. (U manjim mjestima i gradićima moglo bi se 
reći, da ga imadu sve kuće). U podrumu se čuva ono, čemu 
škodi velika vrućina ili studen. Na tavanu se čuvaju stvari, koje 
se malo trebaju, ili koje se lako ne pokvare. 

IV. Podrum je najniža čest kuće; nalazi se u zenjlji. U njemu 
se drži vino u buradi i ^aćepljenim bocarna, Tavan je najviša 
čest knće; nalazi se pod krovom, Na tavanu se drže stvari, 
koje se ne trebajn često, ili kojima ne škodi ni velika vrućina, 
ni studen. 

V. a) (Jčenici k^znju, zašto u podrumu i na tavanu nije 
tako svijetlo kap u sobama i u kuhinji, j zašto je u podrumu 
vlažno. Navode zatim rpzlog, 5 koga se tamo, gdje nema ka- 
ćerka, sprema jelo u podrumu. 

b) Crta se bure, pipa, lijevak i položena boca. 

c) Modelovanje pipe, boce i lijevka. 


4. U spavaonici. 

I. Soba za spavanje zove se spavaonica. U njoj su kreveti, 
veliki orman za rublje i odijelo i mali orman za umivanje. Još 
je u njoj i stolić s ogledalom, koje treba za češljanje. 

II. Spavaonica je povelika soba. Prozori su spavaonice 
ljeti cijeli dan otvoreni. I zimi se spavaonica zrači. U spa¬ 
vaonici su po dva kreveta za roditelje. I manja djeca spavaju 
u spavaonici. 

Kreveti su načinjeni od drveta; ima ih i od gvožda ili 
od žute mjedi. Svaki krevet ima dvije duge, ali uske strane. 
To su dužnice, te se pružaju po duljini s jedne i s druge strane 
kreveta. Kod kreveta za djecu dužnice su kraće nego kod kre¬ 
veta za odrasle. Osim dužnica ima krevet još dvije široke i 
visoke strane, a na svakoj su zdola dvije noge. Jedna od tih 
strana je viša, i zove se čelo, pa je s one strane kreveta, kamo 
dolazi glava onoga, što spava. Druga od tih strana kreveta 
je niža i zove se zastava, te je s one strane kreveta, kamo do¬ 
laze noge onoga, koji spava. Dužnice su zakvačene s jedne i 
druge strane za čelo i zastavu. S unutrašnje strane imadu du¬ 
žnice uz doljnu ivicu (rub) letvice, po kojima su položene daske. 
Oni dijelovi kreveta, koji se vide, jesu obojeni. Kod nekih kreveta 
obojeni su ti dijelovi prosto, a kod nekih su olašteni. 

Na daske se meće postelja, koja ne smije da bude 
dvrda. Najprije se stavi slamnjača, naime velika pavlaka napu¬ 
njena slamom ili komušinom- Mjesto slamnjače može se na 
daske metnuti i podložica na pera od ocali. Na slamnjaču ih 
na podložicu stavi se strunjača, koja je napunjena strmijom 
(dlakom životinjskom, osobito grivom konjskom). Namjesto stru¬ 
njače meću neki blazinu (perinu), koja je napunjena perjem od 

^jene^m^anim re?rem‘ni‘'pataw“^^^^^^^ se pokrivaju će- 

beuma ili guberima. Preko dana je postelja pokrivena po- 
niavcem lijepo protkanim ili vezenim. 

u spavaonici su tri orma na; dva veća; 
a druei za rublje; treći orman je manji za umivanje. Orman. 
su ocfdrveta; sa stražnje strane su neobojene daske, a s des 
lijeve Iran su daske smeđe obojene, i vrata sprijeda sut 
^b^uarpa se mogu aakljueati. Neki su orman, prosto obo- 
ieni, a neki olašteni kao i kreveti. 

U ormanu za odijelo jest klinarica, 
štena na gornjoj strani u sredim ormana tako, da s p 
od ednog'do jrlgoga kraja. Na klinarici su sprije™^ drve 
ili gvozdeni klinovi, na koje se vješa 

ima'više pretinaca ili pregrada, na koje se »“laže cisto rubi,.n- 
Orman za umivanje ima dva dijela; u gornjem 1 = P»s"<leja. 
pranje, a u doljnom su ručnici i druge stvari potrebne kod 

umivanja. . . o+a 

St6 s ogledalom ima dva dijela; jedan je lo , 
drugi oJedalo.®St6-je zdola, a ogledalo je učvršćeno na jmu 
između dvastupića, medu kojima s' "iPse krej. napri^d 
natra? St6 je od drveta i ima stolnicu (fijoku), u kojoj se 
drže stvari, koje su potrebne kod češljanja. Ogl^dal^°J^ od, 
stakla, koje je straga namazano bijelom ili rumen ^ ^ ^ 

čini, da se u staklu možemo sasvim jasno vidjeti Sta J ^ 
okviru od drveta, koji je isto onako obojen kao i sto, na J 

S6 nslszi oglcdslo. ^ . 

III. Spavaonica je soba kao i blagovaonica. U blagovaonica 
ie velik sto, kod koga se jede, i orman za stolno posuđe, 
spavaonici su kreveti i ormani za odijelo, rublje i umivanje, 
blagovaonici se jede; u spavaonici se spava. 

IV. Spavaonica je soba za spavanje. Ona i® 

treba da se što više zrači. U spavaonici su ^ ‘ 

treba da su čiste postelje (slamnjača ili podlozak, stru j 
blazina). U spavaonici su ormani za odijelo i za r j , 

za umivanje i st6 s ogledalom. Sve su te stvari od drveta, ali, 
nekoje od njih mogu biti i od gvožđa ili žute mjedi. 

V. a) Učenici kazuju, koje od stvari u spavaonici mogu 
da budu od gvožđa ili žute mjedi; dalje, da li su sve navedene 
stvari upravo nužne u spavaonici, i koje bi se od njih mogle 
smjestiti i u drugim sobama, i zatim bez kojih bismo mogli biti. 
Navode dalje, da li svi ljudi imadu posebnu sobu za spavanje 
ili spavaonicu; koji ne mogu da imadu takvu sobu, i ujedno, 
zašto je dobro, da je posebna soba za spavanje, a posebna, 
gdje se jede; napokon što treba činiti prije spavanja, ako valja 
spavati u blagovaonici. 

b) Crta se; krevet, orman za odijelo ili rublje, i sto 
s ogledalom. 



c) Rješavanje zagonetke: „Što je to: „Koža ode u vodu, a 
trbuh ostade u krevetu?" (Jastučnicu meću u vodu, da se opere, 
a jastuk ostane u krevetu). 

d) Uči se pjesmica iz početnice: „Poslije kupanja", te se 
završi drugom kiticom: „Postelja je čista, u koju će leći, sam 
će u njoj spavat ko čovjek najveći". 

5. Dnevna doba. Nedjelja ili sedmica. 

I. Sada je dan. Danju se vidi bez ikakve svijeće (svjetionice). 
Noću se‘ne vidi, van ako se zapali svijeća. Ako je vedro, onda 
se danju na nebu vidi Sunce, a noću Mjesec i zvijezde. Dan 
se počinje ujutru, kad Sunce počne izlaziti, a svršava se uveče, 
pošto je Sunce zapalo. Danju radimo, noću spavamo. 

II. Dan se počinje ujutru. Najprije se od sna probude 
ptice. Pijetli već u rano jutro počnu kukurijekati. Čim jedan 
zapjeva, svi se redom u susjedstvu javljaju. Iziđemo li tad na¬ 
polje, vidit ćemo, da još nije dosta svijetlo. Sunce se ne vidi, 
nego se samo na onoj strani, otkud svaki dan izlazi, nešto 
rasvjetljuje (bistri) ili žari. Ljudi onda vele: Zora je! Zora 

puca! Zvijezde se još na nebu vide, ali nijesu svijetl^, kao 
što su bile noću; one se sve više i više gube, t. j. bivaju sve 
bljeđe dok posve ne iščeznu. (Poslije toga učitelj čita ili govori 
pjesmicu: „Zora rudi, ptičica se budi‘^ ifd- Posljednja dva retka 
može izostaviti). 

Svijetlo se po zemlji sve više razastrlo, te se sve stvari vec 
dobro razaznati mogu. Veli se, da je svanulo. Sad je sve oživjelo. 
Vrata i prozori se otvoraju, a iz dimnjaka suklja dim. Pomacice 
ispuštaju živad i hrane je na dvorištu, a ljudi se primaju posja. 

Najednom se na onoj strani, gdje je počelo svitati, pokaže 
sjajna okrugla ploča kao žarko zlato. Ljudi vele: Sunce je 
izišlo. Sada je svuda naokolo lijepo sjajno rasvijetljeno, a po 
travi, lišću i cvijeću sja se nešto, kao da je sam biser. To su 
rosne kapljice, koje na suncu titraju. Sad ne spava više nitko, 
tko je zdrav, jak i vrijedan; sve se diglo na noge, pa i djeca, 
koja se spremaju u školu. Mala djeca spavaju duže. Kad Sunce 
iziđe, onda je pravo jutro. 

Sunce nigda ne miruje, nego se uvijek pomiče. Kad se 
prilično digne, onda velimo, da je odskočilo. Kad se uspne 
na najviše mjesto tako, da nam je nad glavom, onda je podne. 
Crkveno zvono zvoni tad na molitvu. Ljudi ostavljaju svoj posao, 
mole se Bogu, pa sjedaju, da se okrijepe jelom i da se odmore. 

Do podne se Sunce dizalo, a poslije podne se počne 
spuštati, ali ne na onu stranu, s koje je došlo nego na protivnu. 
Kad se dosta nisko spusti, onda velimo: Dan naginje (večer 
se primiče). Napokon se Sunce spusti sasvim nisko. Najednom ga 
nestane; ono počne tonuti. Mjesto, gdje ga je nestalo, postane 
žarko kao zlato; poslije se samo crveni ili rumeni, a napokon 
nestaje i rumenila. Kokoši su se spremile u kokošinjak, da spa¬ 
vaju, ptice traže svoja gnijezda, stado dolazi kući, a težaci se 
vraćaju s polja. Kad Sunce zapadne, onda nastane y e č e. 

No uveče ne nastane odmah mrkla tmina (nQĆ). Kao što 
se ujutru svijetlo pomalo rađalo, tako sg sada pomalo gubi. 
Tamo, gdje je ujutru Sunce izišlo, javlja se sve više tmina. Ljudi 
vele tada: Mrak se hvata. To doba dana zove se suton 
(sumrak). Sad zazvoni crkveno zvono na večernju molitvu. 
Poslije toga nastaje svuda tišina, samo gdjegdje zalaje koje 
pseto, ili se čuje pjevanje vesele mladeži, Šišmiši počnu prer 
lijetati uzduhom; oni love mušice. Međntirn se i nebo osulo 
zvjezdama, a kadšto se među njima pojavi i sjajni Mjesec. 

Sada je nastala noć. Ljudi idu na počinak (u krevet). Posvuda 
nastane mir i tišina. Sred noći je ponoći. 

Jedan cijeli dan dijeli se po tom na dan (bijeli) i noć. 
Sted noći ili u portoći počinje se novi dan. Svaki dan ima svoje 
ime. Onaj dan, kad ljudi ne rade teške poslove, nego idu u 
crkvu, da se pomole Bogu, zove se nedjelja. Iza nedjelje 
slijede ovi dani: ponedjeljak, utorak, srijeda, četvrtak, petak, 
subota. Poslije toga slijedi opet nedjelja. Od nedjelje do ne¬ 
djelje ima sedam dana, i oni čine jednu se^dmicu (nedjelju). 
Šest dana u sedmici smijemo raditi, i te dane zovemo radni 
dani (posleni i težatni dani) ili težatnici. Sedmi dan treba 
da počivamo i Bogu služimo. 

III. Dan je svijetao. Noć je tamna. Danju se radi, noću se 
počiva. Danju se giblju ljudi i životinje (rade). Noću je sve 
mirno i počiva (spava). Danju se čuju svakojaki glasovi. Noću 
je sve tiho. Ako je vedro nebo, onda se danju vidi na nebu 
Sunce, a noću zvijezde; kadšto i Mjesec. 

Ujutru stoji Sunce nisko, i uveče stoji Sunce nisko. Ujutru je 
pohladno, i uveče je pohladno. Ujutru Sunce izlazi, a uveče zalazi. 
Ujutru se sve budi i ide na rad, a uveče se sve sprema na počinak. 

IV. Dan se dijeli na dan (bijeli) i noć. Dan (bijeli) počinje 
se ujutru, a svršava uveče. Jutro je, kad Sunce iziđe, a veče, 
kađ zađe (zapadne). Prije jutra je zora i svanuće (osvitak). 
Poslije večeri je suton (sumrak). Sred dana (bijeloga), naime 
između jutra i večeri, jest podne. Sred noći, naime između večeri 
i jutra je ponoći. Novi dan počinje se odmah iza ponoći. 

V. a) Djeca nabrajaju dnevna doba redom; kazuju zatim, 
zašto se nedjelja zove tako, a zašto se prvi dan za tim zove po¬ 
nedjeljak; dalje da li se četvrtak, petak i srijeda pravo zovu tako. 

b) Ako su kod nauke o vjeri učenici učili, kako je Bog 
stvarao svijet, onda kazuju sada, koliko je dana Bog stvarao 
svijet, i što je radio sedmi dan. 

c) Crta se: Sunce, Mjesec i zvijezde. 

d) Rješavanje zagonetke: „Što je to. Nije svijetlo,nije tamno; 
nije dan, nije noć; oboje će skoro doć?“ (Osvitak; suton). 

e) Što znači: „Tko rano rani, dvije sreće grabi"? (To 
znači: Tko rano ustaje, taj je zdrav, a to je jedna sreća; druga 
je sreća njegova u tom, što više uradi od onoga, koji dugo 
spava, pa onda više i ima, te je zadovoljan). 

f) Komu se veli, da je zoru prevario? (Onomu, tko prije 
ustane, nego zora svane). 

g) Kako se mala djeca otpremaju na počinak? (Čitanje ili 
recitovanje pjesama: „Sanak ide uz ulicu". — „Plakala mala 
Vidica"). 

h) Kako valja da se mala djeca oda sna bude? (Čitanje 
ili recitovanje pjesme „Mati budi Žarka"). 

. i) Što valja da djeca čine prije spavanja, i prije negoli se 
dignu? (Čitanje ili recitovanje pjesama: „Prije spavanja" i 
„Dobro jutro, mamice"). 

j) Pričaju se i objašnjavaju pripovijesti iz početnice: 
„Neispunjen san". — „Slijepac". — „Hoće da što prije svane". 
— „Što je najbjelje". 

6. Dani su sve kraći. 

I. Kad smo na Veliku Gospu išli u Marinovac, da slavimo 
crkveni god, izlazilo je Sunce već oko pet sati ujutru. Vraćali 
smo se odanle oko sedam sati poslije podne, a Sunce se spu¬ 
stilo vrlo nisko, ali još nije posve zapalo. Ujutru i uveče bilo 
je ugodno toplo, a upodne je pače bilo vruće. Danas nije tako. 
Sunce je izlšlo mnogo kasnije, i bilo je pokladno kao i sinoć. 
(To je izvještaj pojedinoga učenika. Slične izvještaje o svojim 
doživljajima ili iskustvu mogu dati i drugi učenici). 

II. Sada ne izlazi Sunce tako rano kao prije. Ljudi, koji 
rano ustaju, na pr. oko pet sati, pa hoće da štogod rade ili 
čitaju, moraju da zapale svijeću (svjetionicu). Istom poslije šest 
sati počne se Sunce dizati. Tko rano ujutru izlazi, valja da se 
zaogrne kabanicom, jer je dosta hladno. 

Ni poslije, baš ni oko podne, nema velike vrućine, pa ma 
da i Sunce svijetli, jer ono sada više ne žari onako kao oko 
Petrova. Sada više ne bježimo sa sunca u hlad. Događa se pače, 
da ga upravo tražimo, osobito kad Sunce grane nakon više 
kišljivih i vjetrovitih dana. 


Oko šest sati poslije podne počne Sunce zalaziti. Iza toga 
vidi se još neko vrijeme, ali dosta rano nastane mrak. Ako ljudi 
lioće da rade, valja da zapale svijeću (svjetionicu). Dopušta li 
vrijeme, igraju se djeca poslije večere još malo vani, a inače 
ostaju u sobi. Veći učenici tad čitaju, pišu ili rišu kod svijeće, 
.a manja djeca idu odmah u postelju, da otpočinu. 

III. Oko Petrova (ljeti) dan je dulji nego oko Miholja (u 
jesen). Oko Petrova je toplije nego oko Miholja. Oko Petrova 
ustaju djeca, kad je već Sunce prilično odskočilo; oko Miholja se 
dižu, čim grane. Oko Petrova idu manja djeca u krevet za bijela 
dana; oko Miholja spremaju se spavati, kad je već potpun mrak. 

IV. U doba, kad djeca počnu ići u školu, bivaju dani sve 
kraći. Sunce izlazi istom oko šest sati ujutru, a zapada oko šest 
sati uveče. Dan i noć su jednaki. Sunce ne grije jako, i zato 
nema vrućine. Često se javljaju magle, kiše i vjetrovi. Ujutru i 
uveče obično je pohladno. 

V. a) Učenici kazuju, zašto oko Miholja nije vruće kao 
oko Petrova. (Sunce ne grije tako dugo, jer kasnije izlazi, a 
prije zalazi. Na podne ne stoji upravo nad glavom kao oko 
Petrova). 

b) Učenici navode, zašto manja djeca idu ranije spavati 
nego veća. (Potreban im je dulji počinak, a učenici, osobito 
stariji, treba da se spreme za školu). 

c) Učitelj pita: Komu se veli, da ide s kokošima spavati? 
(Onomu, koji ide spavati, čim nastane mrak). Učitelj pita zatim: 
Zašto smo ove dane ujutru i uveče obukli ogrtač ili kabanicu, 
a upodne smo je skinuli? (Ujutru i uveče je dosta hladno, ma 
-da i Sunce sja, a upodne se uzduh ogrije, pa nam ne treba 
gornje haljine). 

7. Lastavice odlaze. 

I. Već nekoliko dana vide se lastavice u jatima, te oblijeću 
crkveui toranj. Najednom se spuste i posjedaju na rub krova, 
po prozorima i izbočinama (okružicama) zidova, pa stanu cvrkutati, 
prelijevati i prevraćati glasom. Naskoro se opet dignu i stanu 
kružiti uzduhom, pa se opet spuste na drugome mjestu; vrlo 
rado sjedaju na žice od brzojava. Tako nijesu radile cijele go¬ 
dine do ovih dana. 

II. Lastavice se spremaju na dalek put, čim kod nas Sunce 
manje grijati stane, te zahladi. Lako se njima sada otpremiti na 


put, kad su i one mlade laste, kojima su još pred 
stare donosile hranu, odrasle i ojačale tako, te 


koji mjesec- 
mogu letjeti 


brzo i sigurno. , . ... 

Ne odlaze lastavice od nas zato, jer im se ne bi milio nas 

kraj- one ga pače vrlo vole. Poradi toga se i dijele teško od 
niee’a i tužno cvrkuću. No one moraju da odu odavle, jer ne 
mogu da podnesu ljutu zimu. Kad nastanu kraći dam, te zahladi, 
onda one slute, da će naskoro doći i jača zima, pa se ^ure na 
piit, da stignu u pravo vrijeme onamo, gdje je toplo onda, kad 

ie kod nas zima. .... 

Da lastavice ostanu kod nas do zime, ubila bi ih nesamo 

zima nego i glad. One se ne hrane naime ni zrrtjem, ni bobama 
kao driige neke ptice (vrapci, zebe, sjenice, kosovi), koji i za 
najljuće zime ipak mogu da nađu nešto hrane, a i mi im je cesto 
bacamo ili sipljemo. LUstavice se hrane mušicama, komarcima 
i drugim nekim kukcima.. Zimi ne mogu naći takve hrane, jer 
se onda te životinjice sakriju, pa ne lijeću uzduhom. I zato ne 
preostaje lastavicama drugo, nego da odu tamo, gdje je top o, 

te ima dovoljno za njih hrane. , , • 

III. Lastavica se hrani mušicama i drugim malim kukcima, 
što lete. Vrabac jede također kukce, ali voli svakojako zrnje 
(pšenicu, raž, kukuruz, proso itd.) Lastavica mora da pred zimu 
ode onamo, gdje će naći hrane; vrabac ne treba da seli, jer 

može i zimi da kod nas nađe dosta hrane. 

IV. Kad kod nas dani budu sve kraći, onda zahladi, a 
mušice,’ komarči i drugi kukčići više ne lete po uzduhu kao 
prije, onda ponestane lastavicama hrane, pa se one skupljaju 
u jata i putuju u daleke krajeve, gdje je uvijek toplo, te mogu 

da nađu sebi hrane. .... 

V. a) Učitelj pita učenike, da li poznadu jos koju pticu, 

koja se od nas seli pred zimu; zatim ih poziva, da navedu ne¬ 
koliko ptica, koje ostaju kod nas. 

b) Crta se: lastavica, kako leti, i lastavice, što sjede na zicu 

od brzojava. 




C. u voćnjaku, vinogradu i vrtu. , 

1. Voće je žfeloi ■ .i' 

I. Svaki dan dobijamo od majke po koju jabuku ili krušku. 

Dobijali smo kadšto i šljiva i bresaka. Sada je tp voće slatko 
i sočno, jer je dozrelo. Prije je bilo trpko, i tvrdo. Jer je bilo zeleno 
i nezrelo. Uvijek su nam govorili (roditelji i braća); Ne valja 
jesti zeleno voće; tko jede nezrelo voće, taj će oboljeti, a može 
i umrijeti. No mi ga ni sami nijesmo htjeli jesti, jer od njega 
utrnu zubi, pa i prisjeda. ... 

II. Jabuke, kruške, breskve i šljive zovemo voće. 
Sve voće nije jednako veliko. Šljive su najmanje. Breskve 
su veće od šljiva; no ima ih većih i manjih (krupnijih i sitnijih). 
Krušaka ima također većih i manjih, a tako i jabuka; no mnoge 
kruške i jabuke narastu vrlo velike. 

Voće se razlikuje i oblikom. Nekoje je okruglo, kao što 
su breskve. Okrugle su i jabuke, ali su ponešto spljoštene, ili 
su duguljaste. Kruške su sve duguljaste tako, da su s doljne 
strane poširoke i spljoštene, a s gornje strane idu u šilj prema 
dršku. Šljive su okrugle kao jaje (jajolike). , 

Ni b oj a nije kod svega voća ista. Šljive (bistrice) su tarniio 
modre boje i kao posute nekom mukom. Breskve su žuto sive 
boje i po jednoj strani tamno crvene, a ima ih i sasvim žutih. 
Kruške su ili svijetlo zelene ili sasvim žute. Jabuka ima različne 
boje: neke su svijetlo zelene, neke žute, neke su sjedne strane 
crvene, a neke su sasvim crvene. 

Boja voća opaža se na njegovoj kožici (Ijupini). Kad ,se 
skine kožica s voća, onda se vidi njegovo meso. Boja mesa je 
različna; kod zrelih šljiva je sasvim žuta, kod bresaka je ili 
svijetlo siva ili žuta, a kod krušaka je bijela. Kod jabuka je 
različna; kod nekih je bijela; kod nekih žućkasta, a Kod nekjh 
(crvenih) u gornjem dijelu crvenkasta. Meso je kod svakoga 
voća vrlo sočno, a osobito kod bresaka i nekih vrsta krušaka. 

Prereže li se ma koja vrsta voća, nađu se u sredini ili 
zrna ili koštice. Kod zrelih jabuka i krušaka nalaze se u kokoški 
(u sredini između Ijuščica) crna zrna. Kod nezrelih jabuka i 
krušaka su ta zrna bijela. U šljivi je tvrda duguljasta, koštica. 
I breskva ima okruglu, ali vrlo hrapavu košticu.^ 

. ^ Razumijeva se, da se to sve u školi djeci predoči, te ona to pro¬ 

matraju, i onda sama kazuju, što opažaju. Učitelj rukovodi opažanje i 

■ ' ■ 6 

Zrelo voće pada i samo s drveta, osobito ako je crvljivo. 
Mnogoput ga strese i jak vjetar. Takvo voće ne može se čuvati, 
jer senatuče, pa onda počne trunuti. Poradi toga ne treba voće, 
koje valja dulje čuvati (kao jabuke i kruške) tresti, nego ga 

treba ubrati rukom ili obiračem. ... u i 

Od šljiva peče se rakija, a može se peći i od bresaka. 

Šljive se mogu i sušiti, pa se onda drže po više godina, a vrlo 
su tečne i zdrave, osobito kuhane. Od šljiva kao i od bresaka 
pravi se i pekmez, kojim se pune kolači, a dobar je, i ako se 
namaze na kruh. Šljive, breskve i kruške mogu se prekuhati u 
šećeru, te se spremljene u dobro svezanim bočicama mogu dugo 
čuvati. Od natučenih jabuka i krušaka može se praviti mošt 
(jabukovača ili kruškovača), od koga bude, kad prevri, tečno i 
ne prejako vino. Jabukama se puni i gibanica, te je vrlo dobra 
i slatka. Hoćemo li jabuke i kruške, da spremimo za zimu, 
onda treba da ih spremimo na suhu i pohladnu mjestu (u ko¬ 
mori ili u podrumu). Dobro je, da se naslažu u redovima po 

slami. Često ih valja prebirati. ^ 

III. Jabuke i kruške su voće. Šljive i breskve su također 
voće. Ima vrlo velikih jabuka i krušaka. Šljive i breskve nijesu 
tako krupne, kao što su mnoge jabuke i kruške. Sve voće ima 
kožicu. Kožica je kod različnoga voća različne boje. I meso je 
različne boje kod različnoga voća; no kod svakoga je voća, 
kad dozri, sočno i slatko. U sredini ima voće ih zrna ili ko¬ 
šticu. Jabuke i kruške imadu u sredini zrna, a šljive i breskve 
imadu koštice. Voće, što ima u sredini zrna, može se svježe^ dulje 
čuvati. Voće, što ima koštice, ne može se svježe dugo čuvati. 

IV. Jabuke, kruške, šljive i breskve jesu voće, koje dozri, 
kad počnemo ići u školu (u jesen). Voće je zdrava i tečna hrana 
Može se jesti svježe, a i kuhano. Neko voće (jabuke i kruške) 
može se dugo čuvati, a neko valja odmah ili osušiti, ili od 
njega načiniti pekmez, ili ga prekuhati u šećeru i spremiti u 
dobro svezane bočice. Od jabuka i krušaka može se praviti 
mošt, od koga onda bude vino. Voće, što ima u sredini zrna, 
može se dulje svježe sačuvati od voća, koje u sredim ima košticu. 

V. a) Učenici navode, kakvo još voće poznaju, naime koje 
dospijeva prije jeseni, kao trešnje, višnje, kasije, a može se 
navesti još i gunja i orah, koji dospijevaju kasnije. 

dmazTdi^ususret tim, što im kazuje ili tumači "f P’’’ 

riječ „oblik"), koji su potrebni kod kazivanja onoga, sto se opazil . 

b) Zatim kazuju učenici, koje od toga voća ima u sredini 
2 rna, a koje koštice; koje je najviše nalik na breskvu, i čim 
se od nje razlikuje, i napokon koje dozrijeva najranije, a koje 
majkasnije. 

c) Crta se branje jabuka, zatim po jedna jabuka, kruška. 



d) Modelovanje šljive, jabuke i kruške. 

e) Učitelj pripovijeda pripovijest iz početnice: „Trule 
jabuke". 

2. U vinogradu. 

I. Vinogradi su u brdu (gorici). Lijepo je u vinogradu i 
onda, kad nema u njemu zrela grožđa. Vinova loza ima široko 
zeleno lišće, pa se već izdaleka lijepo vidi. Ugodno je sjedili 
u hladu pod drvećem u podolju. No još je ljepše na vrh brda, 
otkud se daleko vidi. Uzduh je u vinogradu mnogo čistiji i 
svežiji nego u mjestu među kućama, radionicama i stajama. Ni 
prašine nema u vinogradu. Poradi toga idemo rado u vinograd. 

II. U vinograd idemo putem, koji vodi preko polja. 
Ispod vinograda (na njegovu podnožju) je podolje. Tu ima 
mnogo voćaka (jabuka, krušaka, šljiva i oraha). Navrh brda je 
klijet, a u njoj je povelika soba, kamo se mogu ljudi skloniti 
za nepogode. I kuhinja je u klijeti, da se mogne skuhati jelo 
za one, koji rade u vinogradu, ili koji u nj dođu radi zabave. 
U doljnom dijelu klijeti je velik podrum, a u njemu je veliko 
tiskalo (preša) za tištanje grožđa i mnogo buradi, u koju se 
lijeva mošt (šira). 

Od klijeti s vrha vinograda lijepo je pogledati prema 
ravnici. Otud se vidi cijelo mjesto (grad ili trgovište) naše i u 
njemu nesamo crkve i velike zgrade nego gotovo i svaka po¬ 
jedina kuća. I još dalje preko našega mjesta vidi se rijeka. 


85 — 


— 84 — 

kako se pruža zelenom poljanom poput srebrna pojasa. U ve¬ 
likoj daljini vidi se pak golema planina (gora), te se čini, da:, 
se dotiče neba. Do one planine može se i na dobrim konj ma . 
jedva za po dana stići. 

Od klijeti može se doći do podolja, ako se stazom ide niz. 
brdo ili strmen (obronak). Po cijeloj strmeni je zasađena vinova, 
loza. Lijepo ju je vidjeti, kako se privezana uz kočiče u ravnim 
redovima ponosito drži ili koči. Lišće je u loze široko i nare- 
zuckano, pa lijepe zelene boje. Ispod lišća vire grozdovi, koji 
su sada već zreli. Jagode su mekane, a ima ih žutih, crvenih i 
tamno modrih. Grožđe sa žutim jagodama zovu bijelim, a ono- 
s tamno modrim jagodama crnim. Prije Velike Gospoje bile su ja¬ 
gode grožđa sitne, zelene i tvrde. Sunce ga je grijalo, pa je dozrelo.. 

Grožđe je vrlo slatko, a nekoje i mirišljivo, pa ga vrlo 
rado jedu ljudi, a osobito djeca. No i neke životinje vole grožđe,, 
na pr. pas i lisica, a osobito one ptice, koje vole različne bobice.. 
Vrlo rado dolaze stoga kosovi u vinograd, kad je zrelo grožđe, 
a i vrapci ga rado čerupaju, još više štete mogu da u vino¬ 
gradu načine čvorci, koji navaljuju u nj u velikim jatima. Poradi, 
toga čuvari (pudari) vinograda pucaju, da preplaše i rastjeraju 
ptice. Vrlo često vidi se nasred vinograda klepetalo, što ga vjetar- 
kreće, te klepeće, a to se ugodno čuje u onoj vinogradskoj tišini 
kao i cvrčanje cvrčaka (crn-bijel) podveče. 

III. Podolje se stere ispod brda, a vinograd uz brdo (po 
strmeni ili obronku). U podolju je hladovina, a u vinogradu nema. 
hlada. U podolju je ugodno za velike žege, a u vinogradu, kad 
nema velike žege. U podolju ima ispod drveća lijepe trave, u 
vinogradu ne smije da bude trave, ni korova. Po podolju može 
da pase stoka; u vinograd ne smije da dolazi nikakve vrste 
stoka. Trava u podolju može se kositi; vinograd treba okapati, 
a korov (kostrovu), koji poslije naraste, valja žeti. Voće^ što ga. 
dobijemo s drveća u podolju, vrlo nam je milo, a grožđe, što 
se nabere s vinove loze u vinogradu, još nam je milije. 

IV. Vinograd je obično zasađen na obronku (strmeni) brda. 
Vinova loza rodi grožđem. Grožđe je vrlo tečno i slatko, a ima. 
ga različne vrste i boje: žute, crvene i tamno modre. Grožđe- 
počne dozrijevati oko Velike Gospoje. 

V. a) Učenici navode različne vrste grožđa (raninu ili ranku,, 
kraljevinu, dinku, muškat, plemenku, kozjak, kadarku itd.) i ka¬ 
zuju, kakve je boje koja vrsta. 


b) Učenici kazuju zatim, zašto se vinova loza sadi po 
•obroncima brda i u redove tako, da sjena s jedne loze ne pada 
.Tia drugu lozu. (To se čini zato, da grožđe mogne lakše do- 
zreti; jer ono treba mnogo svijetla i topline, da bude sasvim 
mekano, lijepe svijetle boje, i potpuno slatko). 

c) Učitelj pita; Boje li se ptice klepetala? (Učenici prema 
■ stečenom iskustvu vele, da se ga ne boje, jer Se naviknu na 
: njegovo klepetanje, a kad se umiri, mnoga od njih i sjedne na nj). 

d) Učitelj čita ili pripovijeda pripovijest iz početnice: 
,„Blago njima". 

e) Crta se: čokot, list od vinove loze i grozdovi. 


f) Modelovanje grozda i zdjelice s grožđem. 

3. U vrtu. 

I. Iza naše kuće je vrt. U nj ide majka svaki dan, da do- 
.nese povrća, što joj treba za kuhanje. I mi idemo često u vrt, 

■i ^ jer je u njemu vrlo lijepo i ugodno. Mnogo ima u njemu cvijeća 

i voća, koje je sad već zrelo, ali ga ne smijemo po volji trgati, 
■ nego samo s dopuštenjem roditelja. Ni po gredama (lijehama) 
he smijemo skakati, jer bismo mogli načiniti štete, kad bismo 
ipogazili povrće ili cvijeće. 

II. U naš vrt ide se preko dvorišta. Sprijeda ima plot 
■od letava. U sredini toga plota lijepa su vrata, na koja se ulazi 
u vrt. S desne i lijeve strane od ulaza ograđen je također vrt 
prema susjednim vrtovima drvenom ogradom. Doljna strana 
vrta, koja je do puta, što vodi u polje, ograđena je glogovom 
živicom, kroz koju se jedva mogu da provuku i male ptičice. 
Oko vrta potrebna je ograda resamo zato, da se cvijeće, voće, 
■ a i povrće sačuva od nevaljalih ljudi, nego i zato, da u nj ne 
može dolaziti marva, kokoši, zečevi itd. 

Vrt je poširokotn (glavnom) stazom razdijeljen na dvije* 
jednake polovine. Na sredini, gdje se glavna staza ukrštava^ 
s onom, što ide po širini vrta, te ga dijeli na gornji i doljni dio,, 
načinjena je od zemlje velika zvijezda, koja je dobro pođubrena 
i prekopana. Tu se goji različno cvijeće, koje se mijenja. Dok 
jedno odcvate, zemlja se prekopa, pa se zasadi prijesad drugoga 
cvijeća. U sredini su s jedne i druge strane zasađene krasne 
ružice, koje vrlo lijepo mirišu, a ima ih crvenih, žutih i bijelih.. 
No sada ima samo još gdjekoja po koji cvijetak. Drugoga cvijeća, 
što smo ga vidjeli u vrtu još prije, nego smo pošli u školu,, 
nema također u njemu. Samo se još vidi suncokret, koji je na¬ 
rastao vrlo velik, te ima na vrhu golem žut cvijet, što se kreće 
uvijek prema Suncu, pa mu otud i ime. Osim toga vide se sada 
u vrtu još samo đurđine (georgine) i katarinčice (lijepe kate),.. 
koje ne mirišu, ali imadu vrlo lijep cvijet različne boje. 

Vrt je razdijeljen na više tabli, koje su opet razdijeljene 
na grede. Između pojedinih tabla jesu također male staze, a 
između greda jesu još manje stazice, da se može lako doći do 
svega, što je zasađeno u vrtu. No grede su sad već gotovo 
sasvim prazne, jer je povađeno iz njih mnogo povrća i spremljeno 
u podrumu za zimu. Samo neke grede su prekopane i zasađene 
ili zasijane onim, što može da i preko zime bez štete ostane 
u vrtu. 

Ima i nekoliko voćaka u vrtu. Mnogo ih, osobito s velikom 
krošnjom, ne smije biti u vrtu, a valja ih zasaditi tako, da ne 
prave veliku sjenu. Najmanje prave štete u vrtu, kao i u vino¬ 
gradu, breskve, koje ne narastu velike, i nemaju gustu krošnju. 
Sada nema više voća na voćkama, jer je sve već ubrano. 1 lišće- 
je počelo žutjeti, a ima ga dosta pod drvećem. 

Nije sada više ni onako živo u vrtu, kao što je bilo prije.. 
Leptiri ne lijeću, a rijetko se i ptičice u njemu javljaju; i one, 
što u nj dolaze lete od drveta do drveta, s grane na granu; 
hodaju po stazama i tablama, ali slabo pjevaju. Mnoge od njih 
sad već teško nađu hrane, jer su se kukčići sakrili kojegdje, 
da se sačuvaju od ljute zime. 

Na dnu vrta prema vratima, na koja se ulazi, načinjena 
je lijepa drvena sjenica. Po njoj se vije vinova loza. Njezino 
široko zeleno lišće pravilo je lijepu sjenu tako, te je bilo ugodno 
sjediti u sjenici, kad je bilo vruće. Često smo u njoj i jeli, jer- 
je u sredini sto sa stolicama. Ali sad nema u sjenici hlada,. 


kad sja Sunce, jer je lišće s vinove loze spalo, a večeri su 
hladne, te ne možemo sjediti vani. 

III. Dvorište je ograđeno; i vrt je ograđen. Dvorište ima 
vrata; i vrt ima vrata. Vrata od dvorišta su spram ulice (zato 
se zovu i ulična vrata). Vrtna vrata su spram dvorišta. U dvo¬ 
rištu je kuća i druge zgrade. U vrtu nema nikakvih zgrada; 
samo u gdjekojim vrtovima je sjenica. U dvorištu je perad, a 
dolaze onamo i druge domaće životinje (pas, mačka, krava itd.). 
U vrt ne smije da dolazi perad ni druge životinje, koje bi mogle 
praviti štetu. U dvorištu može da bude zasađeno koje drvo 
(voćka). U vrtu se sadi povrće i cvijeće, a može da bude u 
njemu ponešto i voćaka. 

IV. Vrt je ograđeno zemljište, u kom je zasađeno povrće 
i cvijeće, a kadšto i drveće. Povrće se sadi na gredama, a 
cvijeće pokraj staza ili na posebnim lijepo udešenim gredama 
(kao okrug, zvijezda, srce itd.) Drveće se sadi na takvu mjestu 
(uz plot ili na dnu vrta), gdje ne može da sjenom, što je baca, 
načini mnogo štete. 

V. a) Učenici navode, zašto je vrt obično blizu kuće; zatim 
kazuju, kakva je ograda trajnija (živica ili drveni plot); onda 
čemu su staze u vrtu (po sredini, između pojedinih tabli i greda); 
i napokon čemu je u vrtu velika jama za vodu. 

b) Crta se: ograda vrta s vratima, suncokret i sjenica. 



D. U polju. 

1. Branje kukuruza i iskapanje krompira. 

I. Na polju još stoji kukuruz uspravno u redovima. No 
batva su mu suha, i lišće se posve osušilo, a tako i klipovi. 
Ispod komušine njihove, koja je također suha, vire žuta zrna, 
te su već zrela. Radi toga su ljudi već počeli trgati (brati) ku- 

kuruz. Žao nam je, što više nema zelena kukuruza, jer je tečan, 
kad se speče ili skuha. 

I krpihpira ima još na polju, te ga ljudi iskapaju. No to su 
kasni kronipiri. Ranije vrste već su davno iskopane. Krompiri 
su također tćčila hrana. Mogu se prosto skuhati ili speći; ali 
su još teĆniji, kad se začine, pa se načini Čorba ili varivo od 
njih. Dobri su, i kad se isprže na masti. 

Ih a) Kukuruz, koji je prije bio tamno zelene boje, dozrio 
je, te je sada svijetlo žute boje. Na vrhu visokoga i jakog batva 
ili stabljike kukuruza jest metlica; ali u njoj nema nikakvih zrna 
(sjemena).' Kukuruzna zrna su na podeblim klipovima, što su 
omotani u komušine, te rastu sa strane batva. Na svakom su 
batvu po dva tri, a kadšto i više klipova. 

' Kukuruzno zrno je žuto; rjeđe bijelo, a vrlo rijetko crveno. 

Kukuruz (zrho) je vrlo dobra hrana za krmke i perad. Od žutoga 

kukuruza dobije se lijepo žuto brašno, a pravi se i kaša. Od 

brašna'kuhaju se žganci, koji su tečna i zdrava hrana, ako se 

poliju vrućim mlijekom, vrhnjem (skorupom) ili mašću. Kuku- ^ 

ružna kaša se kuha, te je vrlo dobra, ako se začini maslom ili 

mašću. ' Može se od kukuruzna brašna speći proha ili kruh, te \ 

je vrlo sladak. 

Uz kukuruzno batvo penje se i grah; on je već davno 
dozrio, pa je od veće česti i ubran. Berači kukuruza idu sad i 

redom od batva do batva, pa trgaju klipove kukuruza, te po- ; 

kupe s batva, ako je preostalo još štogod graha. Klipove ba- i 

čaju u velike košare (koševe) i nose ih u velika kola. Ubrani 
kukuruz voze kući, pa ga komušaju (skidaju s njega komušine). ^ 

Obično se komuša kukuruz uveče, a pri tom zna biti vrlo ve¬ 
selo. Sakupe se momci i djevojke na komušanje, pa uz rad 
pjevaju vesele pjesme, pripovijedaju svakojake pripovijesti i za¬ 
daju zagonetke. Pri tom često koje momče udara u tamburu, ili 
svira u gajde. Poslije komušanja jedu se obično pečeni kukuruzi, 
voće i kolači. Nakon toga uhvate se veseli momci i djevojke u 
kolo, te igraju (plešu), dokle ne dođe vrijeme za počinak. 

Kad je kukuruz ubran, pokupe se još i bundeve, koje 
obično rastu, između njega, te se odvezu kući, gdje se njima 
hrane svinje. Od bundevinih koštica pravi se dosta dobro ulje, 
kojim se mogu 'začiniti jela kao i finim uljem. Napokon se po- 
sijeku i kukuruzna batva ili kukurozovina, koja je dobra krrria 
za marvu; 

b) Krompiri su također već posve dozreli. Donedavna su 
Još lijepo cvali i cima im je bila zelena. Sad se cima posušila, 
■a mjesto cvijeta vide se crne bobice, koje su pune sitnih sje¬ 
menki. Vrijeme je, da se krompiri vade iz zemlje. Težaci čupaju 
najprije cimu, pa skidaju s nje krompire, koji su na doljnoj 
njenoj strani, što je bila u zemlji, uz nju prirasli, te se nijesu 
od nje otkinuli, kad su je izvlačili iz zemlje. Cima se zatim 
baca na kup, a poslije je spale. Nakon toga odgrnu svaku ja¬ 
micu i pretraže, pa izvade još one krompire, koji su u njima 
ostali. Ako je bila dobra godina, ni odveć suha, ni premokra, 
'Onda ima mnogo krompira u jamicama, pa su i zdravi. Ima ih 
kadšto i takvih, što su ih nagrizli vrlci. Težaci ih meću na 
stranu, te njima poslije hrane svinje. 

Kad se krompiri izvade iz zemlje, onda ih razastru na 
suncu. Ali na suncu se ne smiju odveć dugo ostaviti. Dovoljno 
je, da se osuše, pa da se s njih može skinuti ono malo zemlje, 
što se uz njih drži. Poslije toga se metnu u vreće i u kolima 
odvezu kući, te se spreme na suhu i mračnu mjestu, i prema 
potrebi troše. Krompiri su jevtina i dobra hrana, a mogu se 
prigotoviti na više načina. Podnipošto ne valja jesti pokvarene 
(natrule) krompire, a nijesu dobri ni oni, što su stali tjerati (pu- 
:štati klicu). 

III. Kukuruz je dobra hrana za ljude i marvu. Krompir daje 
također hranu ljudima i stoci. Ođ kukuruza se za hranu ljudi i 
marve upotrebljava zrno, a od krompira sami krompiri (gomolji). 
Kukuruzna zrna nalaze se na klipu, što raste na stabljici, te je 
uzvan zemlje. Krompiri se nalaze u zemlji, te su prirasli na 
podzemnu stabljiku. Kukuruz se trga (bere), a krompiri se vade 
đli kopaju iz zemlje. Kukuruz raste u polju; i krompiri rastu u 
polju. I kukuruz 1 krompiri mogu se namalo saditi i u vrtu. 

IV. Kukuruz i krompiri rastu u polju. Kad dozru, onda se 
■kukuruz trga ili bere, a krompiri se vade ili iskapaju iz zemlje. 
Od kukuruza se pravi brašno, od koga se kuhaju žganci i peče 
proha i kruh. Od krompira mogu se načiniti svake vrste tečna 
jela, a kad su svježi i zdravi (nepokvareni), dobri su i prosto 
kuhani ili pečeni. I kukuruzom i krompirima mogu se hraniti 
svinje, marva i perad. 

V. a) Učenici navode jela, što se prave od krompira, i jela, 
ikoja se prave od kukuruza, dotično od kukuruznoga brašna i kaše. 

b) Crta se: kukuruzni klipovi, krompirova cima, krompir 
i vreća s kropirima. 



c) Rješavanje zagonetke: „Sto je ovo: U našega čice de 
vetore hlače?" (Klip kukuruza umotan u komušine). 

d) Učitelj čita ili priča pripovijest iz početnice; „Kad nam 

prija hrana". 

e) Modelovanje krompira i zdjele pune krompira. 

2. Kako je na polju. Kupus i repa. ; 

I. Na polju je sada prilično pusto. Gotovo sve, što je 
urodilo ove godine, već je spremljeno. Tek tu i tamo vidi se- 
još kupus i repa, kojoj ne škode mrazovi ni zlo vrijeme. Kupusa 
ima kadšto i u vrtu. Od kupusa se jede lišće, a od repe okrugli 
(nabubreni) dio korijena, što je u zemlji. 1 kupus i repa mogu. 
se kuhati svježi na čorbu ili kao varivo, a mogu se i ukisati, pa 
prigotoviti kao varivo (kiseli kupus i kisela repa). Pred zimu se 

u polju siječe kupus i iskapa repa, pa se onda jedno i drug . 4 . 

odveze kući i spremi. 

II. Pošli smo opet u polje, da vidimo, kako je tamo sad 

i da li se štogod radi. Put u polje vodi mimo livade. Na liva¬ 
dama nema sada više bujne trave ni onoga šarenog cvijeca,. 
što se prije na njima vidjelo. Po niskoj travi blista se debela. 
rosa. Ne igraju se tu više šareni leptiri, i ne pjeva vesela ševa.- 
Leptiri ne bi sade našli hrane, kad nema cvijeća, a ševa se ne 
bi mogla u niskoj travi valjano zakloniti, da joj gnijezdo ne 

opaze njezini neprijatelji. + b- 

Na mnogim livadama vidi se ipak i sada jedan cvijetak,- 

koji se ne boji hladna vremena, pa ni samoga mraza. Zato se 1 
zove mrazova sestrica ili mrazovac. No iz toga cvijetka ne 
bi htio ni smio nijedan leptir, pa ni pčelica da sisa sok, jer je- 

otrovan. Poradi toga ne valja ni stoku pustiti da pase na livadi, 
gdje ima mrazovca. Vrijedni gospodari uništavaju tu inače lijepu 
biljku, koja je vrlo nalik na visibabu, što no se javi, čim ne¬ 
stane ljute zime. I u mrazovca je cvijet nalik na zvonce kao i 
u visibabe, samo što je u visibabe bijele, a u mrazovca je blijedo 
crvene (lila) boje. Iščupamo li mrazovac, vidimo, da mu je 
doljni dio stabljike nabubren, te čini lukovicu kao i kod visibabe. 

Kad smo došli u polje, opazili smo, da su usjevi na nekim 
njivama već prilično narasli, te se zelene. No neke njive, na 
kojima je bilo žito i kukuruz, sada su još neobrađene. Njive, 
gdje je bilo žito, zovemo strništa, a njive, gdje je bio kukuruz, 
nazivamo kukuruzišta. Na njima se vide šiljci od stabljika 
požnjevena žita i posječene kukuruzovine. Poradi toga teško se 
ide po njima bosim nogama. 

Po strništima i kukuruzištima ne brani nitko marvi da 
pase, ni dječacima da skaču. Tu raste još gdjekoje bilje, na pr. 
poljski slak i loboda, a može se naći i pokoji cvijetak, 
kao što je mala divlja sirotica i titrica ili prstenak. Na 
neke njive ne smije da dođe marva, jer bi načinila mnogo štete, 
a ne dopušta se ni dječacima, da po njima trče. To su one njive, 
na kojima raste kupus ili repa. 

Sada već i posljednji kupus sijeku. Oštrim nožem odrežu 
se naime glavice kupusa sa stabljike, koja je prema onome, 
što joj valja nositi, dosta slaba i tanka. Glavica kupusa nastaje 
tako, da se lišće kupusa, koje je vrlo široko složi i savije tako, 
da čini jednu čvrstu cijelost. Hoćemo li kuhati kupus, onda ga 
treba najprije srezati na poširoke rezance, pa se može prigo¬ 
toviti na kiselo ili na slatko. Ukisava se za zimu u bačvama. 

Repu su upravo počeli iskapati iz zemlje. Ima je sitnije 
i vrlo krupne, okrugle kao jabuka i spljoštene kao tanjir. Kad 
se s repe skine korica, onda se vidi, da joj je meso bijelo i 
sočno; dogodi se, da bude ponešto gorko, ali je često i sasvim 
slatko. Prije kuhanja sreže se repa na kocke, pa se tako jede 
naslatko. Ukisava se za zimu u bačvama kao i kupus. 

III. Vrt je ograđen, a njiva (polje) je rijetkokad ograđena. 
Vrt je razdijeljen na table i grede (lijehe), a polje na slogove. 
U vrtu ima staza 1 stazica, a preko polja vode putovi. Vrt se 
prekopava ašovom i motikom, a polje se ore plugom. U vrtu 
se sadi povrće (cvijeće i voćke), a u polju se sije žito. Vrt je 
blizu kuće, a polje je često daleko od kuće. 

Kupus raste u polju, i repa raste u poliu. Kupus se 
siječe pred zimu, i repa se iskapa pred zimu. Od kupusa se 
Se lišće, koje je savito u glavicu. Od repe se jede nabubren. 
dio korijena. Kupus se jede svjež (naslatko) i ukiseljen, i repa 
se jede naslatko i ukiseljena. 

IV Zemljište, na kom se sije žito (i drugo neko bilje, na pr. 
kupus i repa), zove se polje ili njiva. Najdulje ostaje na pol^u 
repa. I kupus se može dugo ostaviti na njivi Kad nastanu 
hSni dani, onda se kupus siječe, a repa 
I kupus i repa se spremi ili ukiseli, pa je onda 
hrana zimi, kad nema svježega variva. _ 

V. a) Učenici kazuju, zašto se polje ore plugo , 

prekopava sa ašovom i motikom kao vrt. 

b) Učenici kazuju, zašto se marva ne smije pus 11 n 

njivu, na kojoj raste kupus ili repa. ... ■ a 

■ c) Učitelj priča poznatu bajku o velikoj repi, koju su jedva 
izvukli djed s bakom, djecom, psom, mačkom i mišem i koja 
se svršava ovako: Mišo (miš) za macu, maca za kuću, kuca za 
djecu, djeca za babu, baba za djedu, djeda repu — povuci, 

potegni, te iščupaju repu. ' J ‘ _ 

d) Crta se: kupus, i zatim kako prema navedenoj bajci 

čupa djed sa svojim društvom veliku repu. 






e) Modelovanje repe i lista od repe. 

3. Vrijeme u jeseni. 

1. Sada već ne sjede ljudi dugo uveče u vrtovima i pred 
kućama. Svakim danom je sve hladnije, a osobito su jutra i 
večeri hladne. Vrijeme se mijenja. Po nekoliko dana zna biti 
lijepo i Sunce sja, a najednom se dignu magle i obori se sitna 


<Tusta kiša, te pada dan na dan. Bude i vjetra, te razgoni oblake, 
a kad se sasvim razvedri, padne debela rosa, a ako je jače hladno, 
pokaže se i mraz. Poradi toga se ljudi oblače u toplije haljine, 
a prozore od soba ne drže vazdan otvorene, kao što su ih 
držali prije za velike žege. 

II. Jučer ujutru bili su naši prozori uznojeni. Majka je 
rekla, da to nije nikakav znoj, jer da se staklo ne može znojiti. 
Čovjek i životinja se znoje, kad se jako ugriju, na pr. kad je 
velika žega, ili kad se brzo i mnogo kreću (teško rade, brzo 
idu itd.). No stakla na prozorima bila su upravo jučer ujutru 
hladna, pa je na njima bilo vodenih kapljica, a nije ih bilo, kad 

su za velike žege bila užarena. 

Otkud onda te kapljice na staklu od prozora? Majka veli, 
da se one pokazuju uvijek, kad je vani hladno, a u sobi toplo. 
Iz ljudi naime izlazi dah, a to su vrlo sitne čestice vode, kao 
što je i para, što izlazi iz lonca, kad u njemu voda vri. U sobi 
dakle, gdje borave ljudi, nakupi se mnogo daha (pare), pa se 
dotiče i stakla na prozorima, i onda se taj dah naglo ohladi, 
te od njega budu vodene kapljice. Dah je od vode postao, i 
opet se pretvorio u vodu. Uvjerio sam se, da je tako, jer sam 
dahnuo na hladno staklo, i odmah se na njemu načinila maglica. 
Kad sam išao s drugovima u školu, vidio sam, da nam iz ustiju 
izlazi dah kao kakva para ili maglica. Pomislio sam onda, da. 
je i rosa, što se blistala na travi, kad smo neki dan išli kraj 
livada u polje, postala isto onako kao i vodene kapljice na 
staklu od prozora.^ 

Jučer do podne bio je prilično lijep dan i Sunce je sjalo. 
Oko podneva digao se neugodan vjetar. Kako vjetar duva, 
•vidi se i po vjetrenici na krovu. No mi se vjetra ne bojimo, 
pače mu se veselimo, ako nije odveć jak, jer onda naš zmaj 
krasno leti po uzduhu. Ako pak budne jak, te nam odveć do¬ 
sadi, onda se sklonimo u sobu, i čekamo, dok ne stane, ili 
barem dok ne popusti. Gore je onima, koji moraju da rade Hi 
putuju, kad jaki vjetrovi duvaju. Majka kaže, da vjetar može 
učiniti dosta zla; tako na pr. da može polomiti grane na drveću, 
a i oboriti cijelo drvo, pobacati crijep s krovova, prevaliti 
kola itd. No ona veli, da je vjetar i koristan, jer često pročisti 
uzduh. Predveče se vjetar posve umirio, i nebo je bilo posve 
vedro, a na njemu vrlo mnogo zvijezda. 

Ovakvo izvješćivanje može se tražiti samo u izvanrednim prilikama 
i od vrlo darovite djece. U običnim prilikama treba se zadovoljiti prostim 
konstatovanjem činjenica 

Danas ujutru bila je gusta magla. Majka je rekla, da se 
ne vidi ni pred nosom; ali to je bila samo šala. Prst se vidio, 
ali se nijesu vidjele udaljene kuće ni drveće, što se inače posve 
dobro i jasno vidi. Otac je rekao, ako Sunce ne rastjera maglu, 
t. j. ako se ona ne spusti na zemlju, dobit ćemo kiše, a te jesenske 
kiše znadu dugo potrajati. No otkud je magla? Ona također 
postaje od hlapova, kojih uvijek ima u uzduhu, a kad ih je mnogo, 
te zahladi, onda se zgusnu tako, da ih možemo vidjeti. Magla 
se stvara najprije u dolinama, naročito uz vode (potoke i rijeke). 

Otac je imao pravo. Magla se nije spustila na zemlju, 
nego se digla i zastrla kao oblak svu goru tako, te se nije 
vidio ni stari grad, koji je blizu našega mjesta. Najednom je 
oko podneva stala padati sitna i gusta kiša. Ona je postala 
tako, da su se sitne čestice vode u magli, kad se ona digla i 
dospjela u hladan sloj uzduha, stisnule u oveće kaplje, te spu¬ 
stile na zemlju. Kad srao išli kući, da ručamo, lijevala je kiša 
kao iz kabla. Da se nijesam zaogrnuo debelom svojom kaba¬ 
nicom, bio bih prokisnuo upravo do kože. No cipele su propu¬ 
stile vodu i čarape su bile sasvim mokre. Poradi toga je majka 
naredila, da navučem druge; jer veli, da nipošto ne valja sjediti 
u mokroj obući.’^ 

Sad smo srećni i zadovoljni, da mirno sjedimo u našoj 
učionici, pa da možemo razgovarati o nevremenu, koje nas je 
pred podne zateklo. Ovdje nam ne može nauditi ni vjetar, ni 
kiša; neka vjetar slobodno drma i trese drvećem, pa i kiša može 
povolji zapljuskivati po prozorima. Tek da ne moramo opet po 
kiši vraćati se kući. No bilo kako mu drago, ovdje ne možemo 
da ostanemo preko noći. Valja poći kući na večeru, pa spavati. 

III. Kapljice vodene na staklima od prozora postaju od 
hlapova, što se nalaze u sobi. Rosa postaje od hlapova, što ih 
ima u spoljašnjem uzduhu. Magla postaje također od hlapova, 
a tako i oblak. Magla je u nizini, a oblak u visini. 

IV. U jeseni, ili u doba, kad se spremi sve, što je urodilo 
u vrtu, polju, vinogradu itd., vrlo često se mijenja vrijeme. Ima 
i lijepih dana, ali jutra i večeri su hladne. Ujutru vidi se po 
travi debela rosa, a može biti i mraza. Dižu se guste magle, te 

^ Razumijeva se, da cijeli taj izvještaj ne mora kazivati samo jedan 
učenik. Ono, što jedan započne, mogu drugi nastaviti. Ako se njihovo 
iskustvo i opažanje jako razilazi, onda se na koncu sveukupno ponovi i 
sastavi u jednu cijelost. 

od njih nastaju oblaci, iz kojih pada gusta i dugotrajna kiša 
jesenska. 

V. a) Učenici navode koristi od rose, vjetra i kiše, i ka¬ 
zuju. kad mogu da vjetar ili kiša nanesu ljudima štete. 

b) Učitelj čita i govori iz početnice pjesmice: „Eto kiše!“ 
i „Vjetar". Prvu pjesmicu mogu djeca govoriti u zboru za uči¬ 
teljem, i tako je napamet naučiti. 

c) Crta se: učenica s kišobranom, vjetrenica na krovu, 
•dječak sa zmajem. 



E. U šumi. 

1. Kako je u šumi. 

I. U šumi nije sada više onako živo i veselo, kao što je 
bilo prije. Ptičice ne pjevaju. Mnoge su odselile, a one, koje 
su ostale, snuždile su se, jer i za njih ima sve manje hrane, a 
svaki dan biva hladnije, te se boje, da će naskoro doći zima. 
S drveća opada lišće, a nekoje je već gotovo posve golo. Ljudi 
dolaze još u šumu, da nakupe suhoraka, suhoga lišća za stelju, 
žira itd. 

II. Čim smo se približili šumi, šuškalo nam je pod nogama. 
To je bilo suho lišće ili šušanj, što je spalo s drveća. Vjetar 
ga je raznesao na sve strane. Drveće hoće da otpočine, pa ne 
može korijenjem iz zemlje dobaviti toliko hrane, koliko bi trebalo. 
Zato lišće oslabi i promijeni svoju zelenu boju u crvenu ili 
žutu, te se napokon otkine od grančica, na kojima je raslo, i 
padne na zemlju. 

Kad smo zašli u šumu, lakše smo disali, jer je uzduh bio 
čist. Drveće je na početku šume dosta nisko, a ima i mnogo 
svake vrste grmlja. Dalje u šumi drveće je mnogo više i dosta 
nagusto. Tu rastu golemi i vrlo jaki hrastovi. Ima ih i vrlo 

starih; nekoji su šuplji, a kora im je vrlo hrapava i raspucana,, 
te obrasla debelom mahovinom. Jako korijenje viri gđješto ir. 
zemlje, pa se širi na sve strane. 

Silni vjetrovi posljednjih dana otkinuli su s drveća mnogo- 
suha granja (suharaka), te je palo na zemlju. Siromašne žene, oso¬ 
bito udovice, dolaze s dopuštenjem gospodara šume, da kupe te 
suharke. Dopušteno im je, da naberu sebi i nešto žira, kojim kod 
kuće hrane krmče, da bude barem nešto smoka za zimu. Pastiri 
tjeraju na čopore svinja u žirovinu, i ostaju u šumi, dogođ 
bude žira. I s grabljama dolaze ljudi u šumu, da pokupe šušanj,. 
što ga trebaju za stelju. 

I tako nije ni sada posve mrtvo u šumi. Ptice doduše ne 
pjevaju, kao što su pjevale onda, kad je bilo posve toplo. Slabo 
mogu da nađu sada hrane, naročito one, koje se ne hrane raz- 
ličnim plodovima drveća ili bobicama. Sada mravi ni bube ne- 
gmižu, mušice se ne igraju u uzduhu, muhe ne bronjaju, ni 
komarči više ne zuje. Opazili smo jednu crnu pticu s lijepim- 
žutim kljunom. To je bio kos. No tko ga nije odmah uočio,, 
nije ga vidio, jer je brzo odletio daleko u šumu. Čuli smo kre- 
štati i šojku ili kreštalicu, a čulo se i to, kako djetao kucka, 
po drvetu, da ispod kore nađe za sebe hrane, naime kakvu 
bubinu ili crva. Kadšto je preletjela i po koja ptičurina. 

Četvoronožnih životinja ima dosta i u ovo doba u šumL 
No one bježe ispred čovjeka, teše pomnjivo sakrivaju; tek po¬ 
koji miš preleti, da se brzo izgubi u svojoj rupi. Vjevericu, 
iako je dosta plašljiva, mogli smo vidjeti. Ona se toliko ne boji, 
jer se umije vrlo dobro penjati po drveću i skakati s jednoga 
drveta na drugo. Sigurna je stoga, da je ne ćemo moći taka 
lako uloviti, a vesela je, jer joj je sada obilno prostrt sto, kad 
ima dosta žira i drugog sjemenja, pa i Iješnika, koji joj oso¬ 
bito idu uslast. 

III. U voćnjaku ima drveća; i u šumi ima drveća. Drveće 
u voćnjaku koristi u prvom redu svojim plodom (voćem), a 
drveće u šumi koristi poglavito svojim drvom (kao građa, ogrjev). 
U voćnjaku je drveće posađeno u redove, a u šumi nije tako po¬ 
sađeno. Drveće (voćke) u voćnjaku valja pomnjivo njegovati 
(okapati, obrezivati, čistiti itd.), a drveće u šumi ne treba tolike 
.njege. U voćnjaku pred zimu (u jesen) požuti lišće na voćkama, 
te spadne. U šumi također u to doba lišće promijeni svoju 


zelenu boju crvenom ili žutom, te spadne s drveća. U voćnjaku 
ima ptica pjevica, ali sada (u jesen) ne pjevaju. U šumi ima 
osim ptica pjevica i drugih ptica, pa i velikih, što grabe male. 
Ni u šumi ne pjevaju sada ptice pjevice. I u voćnjak dolazi 
kadšto po koja divlja zvjerka. U šumi ima dosta svakojakih 
divij-i'h zvijeri. 

IV. Suma je zemljište, na kom raste mnogo velikoga drveća, 
koje se ne gaji toliko radi ploda (kao voćke), koliko radi drva, 
što se treba za građu i ogrjev. Pred zimu (u jesen) lišće u šumj 
spada s drveća, te u njoj svakim danom biva sve veći mir 
i tišina. 

V. a) Učenici kazuju, zašto u jesen spada lišće s drveća. 
(Hladno je; do mrazova još se nekako drži na drveću, ma da 
je oslabilo i promijenilo boju; sad se ne može drvo ni pravo 
da hrani, pa treba da otpočine preko zime). — Dalje kazuju uče¬ 
nici, zašto u šumi ima više vrsta ptica (pa i grabilica) nego u 
voćnjaku ili vrtu, kao i to, zašto se u šumi zadržavaju i takve 
divlje zvijeri, koje nigda ne dolaze u voćnjak ili vrt. (U šumi 
mogu lakše da nađu hrane, i lakše se sakriju od čovjeka, koji 
ih često progoni). — Napokon kazuju učenici, zašto nije dobro, 
da djeca sama idu daleko u šumu. 

b) Učenici rješavaju zagonetku: Što je to: Žuti jarići u 
more skaču? Svakako je potrebno, da im učitelj pri tom ide 
ususret. (Žuti jarići to je žuto lišće, koje pada duboko, kao u 
more, pod drvo na zemlju.) 

c) Crta se: žena, što ispod drveća u šumi kupi suharke, 
i vjeverica na grani drveta. 



đ) Modelovanje povaljena debla i žira. 

7 

2. Na ribnjaku ili na jezercu.^ 

I. Ribnjak je u obližnjoj šumici. Tamo rado idu ljudi u 

šetnju, osobito kad je blagdan. 1 mi onda idemo tamo s našim 
roditeljima, pa se šećemo po šumici i vozimo na P° 

ribnjaku. Kadšto bacamo i mrvice kruha ribicama, kojih 
dosta u ribnjaku. Poradi toga se valjda ribnjak i zove tako. jer 
se u njemu gaje ribe. U ribnjak utječe s jedne str^e joda iz 
potočića, a s druge strane iz njega izlazi, pa opet teče daj 
kao potočić. 

II. Osvanuo je lijep dan, makar i dosta hladan. Mi p - 
đosmo do ribnjaka u šumici. Nad vodom stajala je još magla, 
kad smo onamo stigli. Poslije se magla rastrgala i sinulo je 
Sunce. S doljnoga kraja ribnjaka, gdje voda izlazi kroz gus u 
rešetku, da ribe ne mogu iz ribnjaka u potok, može se prilično 
pregledati cijeli ribnjak. Voda u ribnjaku jest kao kakvo veliko 
ogledalo. Sunce je obasjava i vidi se u njoj (odrazuje se). Ta 
se i drveta i druge stvari, što su tik ribnjaka, vide u njemu, 

samo se čini, da je sve naopako. 

Ribnjak je okolo naokolo okružen brežuljkom. Nama su 
rekli, da se brežuljak uz vodu zove obala. Uz obalu je lijepa 
staza za šetaoce. Po ribnjaku plovio je jedan čamac. Trag, sto 
ga je čamac iza sebe ostavljao, bio je nalik na srebrnu P^gu- 
To se vrlo lijepo pričinjalo. Jedan od veslača u čamcu htio je 
da veslom izmjeri, koliko je voda duboka, ali nije mogao do¬ 
kučiti dna. Na jednom kraju ribnjaka načinjen je mah mostic. 

S jedne strane stoji u vodi na stupovima, a s druge strane je 
učvršćen na obali. Tu pristaju čamci, i tu se iz njih izlazi, a i 
u njih ulazi, jedan je čamac stajao prikopčan lancem uz mostic. 

Nasred ribnjaka vidjeli smo i komad suhe zemlje, l o je 

otok ili ostrvo. Na njemu raste kojekakvo drveće ih grmlje, a 

načinjena je na njemu i kućica (kolibica) za labudove, koji su 
vrlo nalik na guske, samo su mnogo veci, i imadu duge lijepo 
savinute vratove. Oni ponosno plove po ribnjaku, i ^i ra o 
gledaju, a osobito mi djeca. Do otoka nema puta. Tko dakle 
hoće da dođe na nj, treba da sjedne u čamac, i da se onamo 

^ U sredini ribnjaka voda je vrlo duboka. Uz kraj je manje 
duboka; gdješto je plitka tako, da se vidi do dna. Kad se turi 

mjesnim prilikama obrađuje se ribnjak ili jezero. Objekti 
motrenja uglavnom su isti u oba događaja. 

:štap na takvu mjestu u ribnjak, onda se iz njega izvuče sav za¬ 
prljan m ul j em (blatom). Taj mulj postaje otud, što u vodi trunu 
svakojake stvari, naročito lišće, što s drveta u jesen u nj padne. 

U ribnjaku ima mnogo riba: malih i velikih. Kad smo im 
“bacili komadić hljeba, doljetele su sa sviju strana, i stale su se 
otimati za nj. Htjeli smo, da njihovo otimanje što dulje potraje, 
pa smo im bacili ovelik komad kruha s koricom. Oko njega 
se sakupila velika množina riba; nijesmo ih mogli ni prebrojiti, 
a bilo ih je svake veličine; više malih nego velikih. No velike 
su gurale male na stranu. I kruh su turale ovamo i onamo, a 
kadšto su ga povukle i pod vodu, i onda su ga opet digle 
nad nju. Pri tom su se i one prevraćale ovamo i onamo, te su 
se sjale poput srebra šibajući repom i otvorajući usta, da od¬ 
grizu komadić kruha. Napokon su ga već daleko oturale, da 
smo ga jedva i vidjeli, pa ni njihovu borbu nijesmo dalje mogli 
da pratimo. Jamačno se kruh naposljetku sasvim razmočio, i 
ribice su ga raznijele ha sve strane, a njihovoj borbi bio je kraj. 

Kad smo sve na ribnjaku dobro promotrili, onda smo uz 
potočić, što utječe u ribnjak, pošli prema brdu, koje je obraslo 
drvećem. Potočić je bio sve uži, a voda je u njemu brzo tekla 
i jako žuborila, jer je išla nizdo, pa preko samoga kamenja i 
šljunka. Voda je u potočiću bila tako bistra, da smo vidjeli u 
njemu i najmanji kamenčić, a na suncu se sjajila poput srebra. 
Napokon smo stigli na mjesto, gdje su stajala dva velika hrasta, 
a između njih je iz zemlje ključala voda i razlijevala se preko 
kamenja. Rekli su nam, da tu voda izvire iz zemlje, da je to 
izvor (vrelo). 

III. Potočić je voda, i ribnjak je voda. U potočiću je voda 
plitka, a u ribnjaku duboka. Potočić je uzak, a ribnjak je širok. 
Voda u potoku teče, a u ribnjaku miruje. (U nj se može voda 
pustiti, i iz njega ispustiti). Na dnU potočića je kamenje i šljunak. 
Na dnu ribnjaka je mulj. Po potočiću ne mogu plotiiti čamci, 
a po ribnjaku mogu da plove. U potočiću ima malo i samo 
sitnih ribica, a u ribnjaku ima mnogo, pa i velikih riba. Obale 
potočića idu uzduž, a obala ribnjaka ide uokrug. Potočić se 
ne može obići, a ribnjak se može obići. 

IV. Ribnjak je voda, koja se sabire u jednom velikom iz- 
dubenom prostoru. U nj se voda dovodi iz potočića (potoka), 
a i odvodi se iz njega. U ribnjaku se goje svake vrste ribe. 
Po njemu mogu da plove čamci i manje lađice. 

V. a) Učenici kazuju, zašto voda iz ribnjaka mora da 
otječe; zatim zašto na dnu potočića ima šljunka, a u ribnjaku ga 
nema nego je mulj, i napokon zašto voda u ribnjaku ne žubori^ 
a u potočiću žubori, i zašto žubori većma u onom dijelu poto¬ 
čića, što dolazi s brda u ribnjak, nego u onom, što iz njega 
izlazi. 

b) Rješavanje zagonetke; Iz planine (brda) nicalo, a u 
ribnjak ticalo? (Potočić izvire iz brda i utječe u ribnjak). 

c) Crta se: ribnjak. 



3. Vodenica. 

I. Vodenica je mlin, što je na vodi. U mlinu se melje 
brašno od žitnoga zrna (pšenice, raži, ječma, kukuruza itd.). 
Mlinaru dovoze ljudi svoje žito, i on im ga samelje za plaću. 
No on i kupuje žito, samelje ga, pa onda prodaje brašno. Kad 
se kod njega kupi cijela vreća brašna, dobije se jevtinije, nego 
ako se namalo kupuje u dućanu. Mlin je sagrađen na potoku, 
u kom ima vazda dosta vode, te brzo teče. Lijepo je vidjeti, 
kako voda kreće točkove, i kako se voda, što pada s njih, blista 
na suncu kao srebro. Padajući voda šumi, a iz mlina se čuje 
klopotanje. 

II. Do vodenice vodi dobra cesta, kojom se vozi žito u 
nju i brašno iz nje. Već izdaljega, i prije negoli smo opazili 
vodenicu, koja je za brdašcem, čuli smo šum od vode i klo¬ 
potanje vodenice. Došavši do vodenice unišli smo najprije u 
dosta prostrano dvorište. U dnu dvorišta je kuća, u kojoj sta¬ 
nuje mlinarova porodica. Do nje je hambar za žito i brašno,, 
a onda je s jedne strane staja, a s druge vodenica tik potoka. 

Krov od vodenice bio je bijel od brašna, osobito blizu tavanskih 
prozorčića. Zaista je vjetar onamo nanio brašno. Uza zid od 
vodenice bio je naslonjen veliki jedan okrugli kamen, te je bio 
u sredini probušen. 

Unišli smo u vodenicu. Prilično je prostrana. Tu smo 
opazili pune vreće. U nekojima je bilo žito, a u nekojima brašno. 
Vodeničarski momak uzeo je na leđa jednu vreću žita i popeo 
se s njom preko malih drvenih stuba u gornji dio vodenice. 
Vodeničar nam je dopustio, da ga slijedimo, pa da vidimo, što 
će on raditi, i što se zbiva gore. Samo nas je opomenuo, da 
ga ne smetamo u radu, i da budemo na oprezu, da nam se 
štogod ne dogodi. 

Kad smo se popeli, stao je momak sipati žito u nekakvo 
korito. Dno toga korita neprestano se gibalo amo tamo, a zrnje 
je padalo među dva kamena, od kojih je jedan gore, a drugi 
dolje. Ta dva kamena jesu žrvanj, koji je sličan onomu, kakva 
smo vidjeli kod trgovca, te se njim kamena s6 sitni (melje). 
No žrvanj u vodenici mnogo je veći od trgovčeva žrvnja za s6. 
Gornji kamen od žrvnja vrlo je težak, ali se, kad ga voda tjera, 
prilično brzo kreće, te zrnje, koje se nađe između njega i dolj- 
noga kamena drobi ili sitni. U žrvnju zdrobljeno žito dođe u 
vitao, koji se također giblje, te razmrskano zrnje prosijava; 
krupne česti i posije padaju u sačmaru, a fine česti ili brašno 
padaju u vrećicu, koja se zove mučnjak, jer je u njoj muka ili 
brašno. Kad u koritu nestane žita, zazvoni malo zvonce, koje 
je tamo smješteno, i opomene tako vodeničara, da opet napuni 
korito žitom. 

Od raznolikoga tog kretanja i silnoga klopotanja u vode¬ 
nici nijesmo mogli gotovo ni vlastite riječi čuti, i sve nam je 
šumilo u ušima. Odlanulo nam je, kad smo izišli iz vodenice. 
Vodeničaru to nimalo ne smeta, jer je na to navikao. On pače 
1 voli, da je buka u njegovoj vodenici, negoli da vlada potpuni 
mir i tišina. 

Pošll smo sada na onu stranu vodenice, gdje teče potok. 
Tu smo vidjeli tri velika točka ili kola. Okolo na okolo svakoga 
kola su učvršćene oširoke lopate na kratkim dršcima, te voda 
u njih udara i tako okreće kolo. Takva vodenica zove se lo¬ 
patara. Vodeničar može pod svako kolo pustiti vodu, ako hoće 
da se okreće, a može i zatvoriti vodu, da ne ide pod ono kolo, 
koje ne treba da se kreće. Svako je kolo u svezi s jednim ko- 

ritom, žrvnjem i vitlom, i kad se ono kreće, onda se sve tO' 
s njim kreće, naročito kameni od žrvnja, što melju žito. 

Potok, što tjera kola od te vodenice, dolazi iz ribnjaka u 
šumici. Pošto je protekao preko našega mjesta, primio je sa„ 
strane još jedan potočić u sebe i ojačao, te može da tjera vo¬ 
denicu. Voda u njemu nigda ne presahne, i tako može vodenica 
da melje dan i noć u svako doba godine. 

III. U mlincu se melje kava, a u vodenici žito. Mlinac se 
kreće rukom, a vodenica vodom. Mlinac je malen, a vodenica 
je velika. Mlinac ima žrvanj od gvožđa, a vodenica od kamena. 
Žrvanj od mlinca je nasjeckan ili nazubljen, pa se kava mrvi, 
kad dođe među zupce. Žrvanj od vodenice složen je od dva 
kamena. Jedan je nad drugim, pa kad se gornji kreće, onda se 
između njih žitno zrno sitni ili melje. 

iy. Vodenica je mlin na vodi. Voda tjera točkove ili kola,- 
a oni kreću u vodenici žrvanj, koji onda sitni žitna zrna, te od 
njih bude brašno. Čovjek, što radi u vodenici i melje brašno,, 
zove vodeničar ili mlinar. 

V. a) Učenici kazuju, zašto je krov od vodenice zaprašen 
brašnom, i zašto vodeničari obično imadu bijelo odijelo. 

b) Rješavanje zagonetaka: Šum šumi, grm grmi, bijela 
gospa iz grada gleda. (Voda šumi, kad tjera vodenično kolo,, 
a grmi [klopoće] ono, što se kreće u vodenici, kad se žito 
melje, te brašno [bijela gospa] s vitla pada u mučnjak). Dva se 
brata sijeku, a između njih bijela krv teče. (Dva brata dva su 
kamena u žrvnja, a bijela je krv brašno, što ga oni prave). 

c) Crta se: mlinski kamen, mlin i vreća puna žita ili brašna.. 



d) Modelovanje mlinskoga kamena i vreće s brašnom.. 

4. Povodanj. 

I. Vođa je vrlo korisna. Piju je ljudi i životinje. Njom se 
prigotavlja jelo. Potrebna je za pranje i čišćenje. Njom se gasi 
vatra. Da nema vode, osušilo bi se i uginulo bilje. Voda kreće 
vodenicu. U vodi žive različne životinje, koje su nam potrebne. 

No voda može da nanese i veliku štetu. Kad mnogo i dugo 
pada kiša, onda mnogo povrća strune, žito, voće i grožđe ne 
može da dozri, nego propada i trune. Od mnogih kiša vode se 
mnogo prikupi u barama i močvarama, te se od velike žege 
usmrdi. To škodi zdravlju ljudi; nastaju kod njih groznice i 
druge teške bolesti. No najveću štetu učini voda, kad se u po¬ 
tocima i rijekama od velikih kiša ili od stopljena snijega u gori 
nakupi u tolikoj množini, da se razlije preko obala i razori na¬ 
sipe, te poplavi livade, njive i cijelo mjesto (selo ili grad). 

II. I mi smo se ovih dana naužili straha. Od mnogih i 
naglih kiša nabujali su silno potočići, te se razlili po livadama, 
poplavili putove, razrovali staze i potopili usjeve. Nabujali po¬ 
točići navalili su sa sviju strana u potok, što teče kroz naše mjesto, 
te je u njemu voda naglo narasla preko svake mjere. I stariji su 
se ljudi čudili tomu, te rekli, da ne pamte, da bi voda u našem 
potoku bila tako velika, i da bi toliko zla počinila kao ovajput. 

U ulici, što vodi uz desnu obalu potoka, voda je prodrla 
i u kuće, te napunila podrume, a digla se čak i u doljne sobe. 
Ljudi nijesu mogli, da u njima borave, pa su se spremili na 
tavan, a mnogi su otišli k znancima u one ulice, kamo ne može 
da dopre voda, makar koliko narasla. 

Voda je derala i valjala se u potoku s groznim šumom. 
Jedva je prolazila izpod mosta. Sila se ljudi sakupila, te su 
htjeli, da idu na most, pa da s njega motre strašan prizor. 
Redari su se tomu usprotivili, pa su puštali samo one, koji su 
upravo morali da idu prijeko, i nijesu dopuštali, da ljudi dugo 
stoje na mostu. Očito je bilo, da su se bojali, da se ne bi srušio 
most, te ljudi s njim strovalili u vodu. 

I požurnici (vatrogasci) su se našli kod potoka. S velikim 
mrežama, čakijama (motkama s gvozdenim kukama) i drugim 
oruđem ili spravama čekali su, da dohvate ono, što bi donijela 
vođa; osobito su pazili na to, da priskoče onomu, koji bi pao u 
vodu, ili bi ga voda donijela. Po vodi su plivale svakojake stvari, 
naročito ogranci, daske, metle, ali i čitava debla, klade itd. Po¬ 
kazala se među ostalim i kolijevka, ali je srećom bila prazna. 

Plivao je i jedan kokošinjak, ali nijesmo vidjeli, da je u njemu 
bilo kakve, peradi. Čuli smo, da je negdje (u nekom selu) voda 
razorila kuće, pa da su se i djeca potopila. To je zaista bilo 
strašno! 

Požarnici su imali pune ruke posla. Radili su kod bakalja 
i kasno unoć, jer je valjalo sa svom snagom i što brže izvući 
sve one stvari, koje bi dospjele do mosta. Inače bi se mogli 
začepiti otvori (lukovi) ispod mosta, a onda bi se voda još 
većma razlila po mjestu, a napokon bi se i most srušio, te bi 
otud bilo mnogo štete nesamo za pojedince nego i za cijelu 
općinu. Načelnik je neprekidno bio kod potoka, te nadzirao 
radnje i brinuo se, da se održi red, pa da ne bude veće štete 
ni pojedincima ni općini. 

Jučer je voda u potoku znatno pala. Kiša je prestala pa¬ 
dati, a ljudi vele, da potočići ne donose iz planine toliko vode 
kao prije. Možemo se stoga nadati, da je svaka daljna opasnost 
minula, pa da se barem ove jeseni ne će više kod nas ponoviti 
povodanj, kao što je bio posljednji. 

III. Požarnici brane kuće i druge zgrade od požara (vatre); 
ali oni mogu da pomažu i kod povodnja. Požar može da učini 
veliko zlo, jer može da uništi teško stečen imutak, pače i život 
pojedinih ljudi. I povodanj može da načini mnogo zla isto tako, 
jer može da potopi ono, što je čovjek s teškom mukom stekao 
ili privrijedio, a može u valovima vode i da pokopa čovječji 
život. Od vatre, kad preotme mah, teško nam se braniti. Od 
povodnja se još teže branimo; jer ne možemo spriječiti kišu, 
da ne pada, ni vodu da naglo ne dolazi. Možemo ipak svijet 
obraniti od veće štete. 

IV. Kad vode od velikih i naglih kiša jako nabujaju, onda 
izlaze iz korita, razliju se po njivama, te poplave usjeve i učine 
mnogo kvara. To zovemo povodanj. I u selima ili gradovima 
može povodanj da počini velike štete; može pače i da razruši 
kuće i uništi život domaćih životinja, pa i ljudi. 

V. a) Učenici kazuju, kako se mogu polja i sela ili gradovi 
obraniti, da im velika voda ne može odveć štete nanijeti. (Valja 
čistiti korito vode i načiniti visoke obale i nasipe, da se ne 
može voda tako lako razliti). 

b) Tumačenje poslovice: Vatra i voda dobri su sluge, ali 
zli gospodari. 

5. Zec, 

I. U polju i u šumi teško je vidjeti zeca. Ako ga čovjek 
i opazi, ne može da ga promatra, jer je vrlo plašljiv, pa odbježi, 
čim ga čovjek smotri. No kod trgovca ima često na vratima 
obješenih ubitih zečeva, pa se tamo može bolje vidjeti, kakav je 
zec; kakvi su naime pojedini dijelovi njegova tijela. No kako on 
živi, to se ne može vidjeti, a to je vrlo zanimljivo. 0 tom smo 
čuli pripovijedati (starije ljude, roditelje, drugove), a vidjeli smo 
to prikazano i na slikama, pa nam je to i protumačeno. 

Zeca je teško uloviti, jer može vrlo brzo trčati. Jedva bi 
ga mogao uloviti i pas. Poradi toga lovci iz pušaka ubijaju 
zečeve. Zečja je pečenka vrlo dobra, a od sitnijih komada ze- 
čevih pravi se osobito tečna čorbica. Tko ne može da sam ide 
u lov, mora da kupi zeca. Poradi toga prodaju neki trgovci 
zečeve, što su ih kupili od lovaca. 

II. Ljudi vele, da je sada (u jesen) nastalo zlo doba za 
zečeve. Dosad ih lovci nijesu smjeli ubijati, da ih sasma ne po- 
tamane; jer su zečevi još imali mlade. Sad se već ne legu zečevi, 
i sad oni ljudi, koji imadu pravo, da idu u lov, mogu na njih 
po volji pucati. Zečevi su vrlo plašljivi, jer i među životinjama 
imadu mnogo neprijatelja, koji ih progone i dave. No od ljudi (lo¬ 
vaca) nema sada zec nigda mira, te mora vazda da bude na oprezu. 

Danju se zec zadržava najviše na svom ležaju, jer se boji 
izlaziti, da ga ne opaze neprijatelji, naročito lovci. Hranu svoju 
traži ponajviše noću, kad misli, da ga nitko ne vidi i ne vreba. 
Njegov je ležaj vrlo prost. Ne može li u polju naći zgodnu rupu, 
a najvoli je potražiti u živici, ili ako u šumi nema grma, u 
kom bi mogao naći zaklonište, onda sam svojim dugim, ali 
tupim čaporcima načini jamicu, pa je nastre travom, lišćem, 
mahovinom, a kadšto i vlastitom dlakom. Tko bi mogao mirno 
motriti zeca, kad spava, mislio bi da čuje (da je budan), jer 
su mu oči otvorene. No on ne može da ih zatvori ni u snu, 
jer ima kratke kapke na njima. 

Ali zec nigda tvrdo ne spava, i zato ga je teško zateći ili 
uloviti na ležaju. Ako izdaleka dolazi kakva buka, on se brzo 
osovi na stražnje noge, a prednje i glavu digne u vis, te naćuli 
svoje velike i lopataste uši, da čuje, što biva i ne dolazi li buka 
bliže. Pri tom se čini tako zabrinut i kao razjaren, da ga mo¬ 
ramo upravo sažaliti. No zec .čuje i najmanji šušanj. Radnik u 
polju, bos ili u opancima, dođe kadšto vrlo blizu zečevu 

ležaj. Najednom skoči zec iz njega prije, negoli ga je radnik 
mogao opaziti, te odleti hitrim korakom i izgubi se u kakvoj 
guštari. Zeca ne možemo lako opaziti ni s blizine na njegovu 
ležaju, jer mu je dlaka gotovo iste boje, koje je i tlo, naime 
s gornje strane sivo smeđa (zekasta), a s doljne strane bijela. 

No i onda, kad bi čovjek u pravo vrijeme opazio zeca, 
ne bi ga mogao uloviti, jer su u njega hitre noge. Ni pas ga ne 
može uloviti, nego ga može samo dići s njegova ležaja i do¬ 
tjerati pred lovca, da ga ustrijeli. Zec je vitak i lagan, te mu 
kod bježanja ništa ne smeta; glava mu je uska, a rep kratak, 
velike pak svoje uši pruži bježeći uz leđa, pa mu onda ni one 
nijesu na nepriliku. Najviše mu ipak pomažu noge, da može 
praviti brze i velike skokove. Stražnje su mu noge mnogo dulje 
od prednjih. Kad hoće da skoči, upre se o stražnje noge, 
i tako se otiskuje. Stoga vrlo lako i brzo trči uz brdo. No kad 
mu valja trčati niz brdo, onda se može dogoditi, da se pre- 
metne, te ga pas lako može stići. Ali zec se i tu umije pomoći^ 
jer se šćućeri ili se sakrije u kakvu rupu. Kad pas naglo otrči 
mimo njega, onda se digne, pa stane bježati uz brdo, i tako 
čestoput spase sebi život. 

U zeca je osobito dobro osjetilo mirisanja, pa mu i to 
pomaže, da se može čuvati od onih, koji mu rade o glavi. Gubica mu 
je kratka, a oko nje je nekoliko dugih dlaka, koje se tresu, kad 
njuška, i koje mu pomažu, da pipanjem i u tmini može sebi naći 
hranu. I zec ima dakle brkove kao i mačka. Često se i umiva poput 
mačke. Svojim capama tare lice svoje i gladi brkove, a kad 
treba, onda jezikom moči svoje dlake, da budu lijepe i glatke. 

Premda su zečevi vrlo plašljivi, oni znadu biti i veseli. 
Kad su naime sigurni, da ih ne će zateći neprijatelj, onda. 
se dadu na ovećem kakvu prostoru u igru, te skaču sad na¬ 
prijed, sad natrag, čas lijevo, čas desno; zatim se osove na 
stražnje noge, navuku svoje brkate gubice, pa se stanu čistiti.. 
To traje tako dugo, dok se ne zasite igre, ili dok ih štogod 
ne uplaši. 

Lako se zecu igrati, kad ima u polju i u šumi dosta sva¬ 
kojake hrane. I u ovo doba (jesensko) još se nađe za njega 
hrane. Ako i nema u polju više kupusa, koji on toliko voli, ali 
ima dosta sočne trave i nešto djeteline, pa i zelenih usjeva. No 
zimi, kad trava uvene, a osobito kad zapadne velik snijeg, onda 
nastanu za zeca crni dani. Njegove noge nijesu dosta duge, da. 

odgrne snijeg, i da ispod njega nađe hrane. Ne preostaje mu 
dakle drugo, nego da navali na mlado drveće u šumi i voć¬ 
njaku, pa da glođe koru njihovu. To može vrlo dobro da čini, 
jer mu je gornja usna rascijeplj ena, a prednj i su mu 
zubi baš takvi, kakvi treba da budu za glodanje. Njima zec 
nesamo da može, nego i mora glodati, jer mu neprestano rastu, 
pa ih mora prikraćivati glodanjem, kao i mi svoje nokte obrezi- 
vanjem. Tim on ujedno i oštri svoje zube, ali načini i mnogo 
štete gospodarima 

Radi toga progone ljudi zečeve, ali još više valjda radi 
njihova mesa, koje je vrlo tečno kuhano i pečeno, pa radi kože, 
naročito pak radi dlake, od koje se prave najbolji i najfiniji 
šeširi. Da zečice ljeti ne izlegu toliko mladih (10—15), brzo bi 
se zečji rod zatamanio. No i mladi zečevi pogibaju, valjda i više 
nego stari. Škodi im zlo vrijeme, osobito mokrina. Lovci ih 
doduše ne ubijaju, jer to nije dopušteno, ali ih gnjave svakojake 
životinje, naročito mačke, lisice, jastrijebi, vrane i gavrani. 

III. Kunić ima duguljasto tijelo, usku glavu i kratak lep 
kao i zec. Kunić ima također duge uši kao i zec, a često i dulje, 
te ih može dići uvis i pružiti prema tijelu kao i zec. Kunić ima 
također stražnje noge dulje od prednjih kao i zec, pa radi toga 
može isto tako brzo bježati kao i zec Na nogama ima kunić 
duge čaporke kao i zec, te njima kopa jame, često vrlo duboke 
i duge. Kunić se hrani travom, kupusom, zelenjem i sijenom 
kao i zec. Kunić ima zube za glodanje, te glođe kao i zec. 
Kunića ljudi kod kuće drže i hrane, a zec živi u polju i šumi, 
te sam sebi traži hranu. Kunića ne progone ljudi kao zeca, pa 
zato nije tako ni plašljiv kao zec. No i kuniću su neprijatelji 
mnoge životinje, koje gnjave zečiće. Kunići su različne boje i 
veličine, a zečevi su obično jednake veličine i boje (poljski su 
ipak nešto veći od šumskih, a ovi su nešto tamniji od onih). 

IV. Zec je životinja, koja živi u polju i u šumi. Nešto je 
veći od domaće mačke. Dlaka mu je zekaste ili sivo smeđe 
boje. Zec može brzo trčati. Stražnje su mu noge dulje od prednjih, 
a ima na njima podugačke tupe čaporke, kojima može da kopa 
jamu u zemlji. Uši su mu duge i lopataste, te ih prisluškujući 
diže uvis, a kad vajla bježati, onda ih spusti i pruži uz leđa. 
Rep mu je kratak. Zec se hrani travom, djetelinom, kupusom, 
repom i drugim povrćem. Zimi može da učini mnogo štete, jer 
glođe koru od mlada drveća. On ima sprijeda zube glodnjake;. 

■gornja mu je usna rascijepljena, i na njoj ima čekinjave brkove. 
Vrlo je plašljiv, jer ga progone lisica, pas, mačka, jastrijeb, 
vrana, a i čovjek, koji voli da jede njegovo meso kuhano i 
pečeno, a potrebna mu je i njegova koža, osobito pak nje¬ 
gova dlaka. 

V. a) Učenici navode, zašto ljudi ne vole, da zec dolazi 
■u vrt; i zašto ne smiju da ljeti idu u lov na zečeve. 

b) Učenici odgovaraju na pitanja: Komu se veli, da spava 
kao zec, da je brz kao zec, da je plašljiv kao zec? 

c) Rješavanje zagonetke: Ima glavu kao mačka, uši kao 
magarac, a rep kao koza. (Zec). 

d) Učitelj čita ili recituje pjesmice iz početnice: „Siromah 
zečak" i „Naopaka ljubav". 


e) Crta se: zec u različnom položaju. 



f) Modelovanje zeca u osovljenu položaju. 

F. U ratarevu dvorištu. 

1. Ratarevo dvorište. 

1. U našem mjestu ima i takvih ljudi, koji se bave samo 
obrađivanjem polja. To su ratari ili poljodjelci. Svaki ratar treba 
da ima dovoljno stoke. Prije svega potrebni su mu konji ili 
volovi, da može poorati zemlju, koju obrađuje; voziti kući i ođ 
kuće sve, što treba. Usto treba da drži i krave, od kojih do¬ 
biva mlijeko, sir i maslo. Od njih dobiva i teliće, od kojih su, 
kad odrastu krave i volovi. 1 drugu stoku treba da hrani ratar, 
naročito svinje, da mogne imati masti i mesa, koje se osušeno 
dugo drži, i vrlo je tečno. Napokon goji ratar i perad radi mesa 
i jaja. 

Poradi toga treba da ratar ima dosta prostrano dvorište^ 
i dovoljno zgrada nesamo za sebe i svoju družinu, nego i za 
svoju stoku kao i za čuvanje ratarskoga oruđa i spremanje 
sijena, žita i drugih plodova s polja. Osim kuće za svoje sta¬ 
novanje ima dakle ratar obično još staju za goveda i konje, 
kotac za svinje, kokošinjak za perad i štagalj za gospodarsko 
oruđe i sijeno. Mnogi ratari imadu još i ambar ili žitnicu za 
čuvanje žita. 

II. Bili smo na dvorištu najbogatijega ratara u našem 
mjestu. To je dvorište vrlo veliko, a ima sprijeda ogradu od 
letava. U dvorište se ulazi na velika (ulična) vrata. S desna 
i s lijeva, kao i u dnu dvorišta, jesu različne zgrade; nekoje 
su veće, a nekoje manje. Najveća zgrada je sprijeda. To je 
kuća i u njoj stanuje ratar sa svojom porodicom i družinom 
(slugom, sluškinjom). Kuća nije velika, ali u njoj ima dosta pro¬ 
stora. Soba za stanovanje i kuhinja osobito su velike. I stara 
je već ta kuća, ali ipak dobro sačuvana i čista. Gospodar pazi 
na to, da je vazda u redu, i čim opazi kakvu pogrješku na njoj, 
dade je odmah popraviti. Nedavno ju je dao i crijepom pokriti, 
da bude sigurnija od vatre. 

Nasred dvorišta je veliko orahovo drvo, a oko njega je 
klupa. Sada je to drvo golo, jer je već sve lišće s njega po¬ 
padale, a plod je već prije toga bio sav ubran. Pod tim drvetom 
je lijepa hladovina ljeti, i ugodno je tu otpočivati Osim toga 
je na dvorištu i bunar (studenac), zatim drvljanik, na kom 
je velik kup drva. Još se vidi i gumno, gdje se žito vrši. 

Došli smo u dvorište dosta rano, prije negoli dolazimo u 
školu. Čim smo se najavili kod gospodara kuće i zamolili ga, 
da smijemo koješta razgledati u njegovu dvorištu, poveo nas 
je on do staje, koja je upravo spram kuće. Tu je baš njegov 
momak (sin gospodarev ili sluga) hranio konje. Poslije ih je 
odveo k valovu kod bunara, te ih napojio. Udrugom dijelu 
staje bile su krave, a djevojka ih je muzla. Gospodarica je 
međutim spremala jutarnji ručak (doručak). Naskoro odoše svi 
da ručaju. 

Ručak je bio kratak. Dotle smo mi razgledali druge stvari 
u dvorištu. Vidjeli smo, da je iza staje gnojište, te po njemu 
čeprkaju kokoši, a među njima se koči kokot. U maloj jednoj 
barici bile su guske i patke, te su vazda svoje kljunove turale 
u vodu, bolje reći u mulj na dnu vode. Tamo traže gujavice i 

crve, koje rado jedu. Do staje je kotac, i u njemu se hrane 
svinje. Kotac ima dvoja vrata. Na stražnja vrata čisti se kotac, 
a na prednja se daje svinjama hrana. Svinje jedu i piju iz ko¬ 
panja ili valova. U kokišinjaku spava noću perad. Kokoši 
spavaju na prečagama u gornjem dijelu kokišinjaka, a guske i 
patke u doljnom dijelu sjedeći na zemlji ili podu. 

Čim je gospodar svršio ručak, vratio se sa svojom dru¬ 
žinom u dvorište. Djevojka je istjerala krave iz staje, pa ih 
dala općinskomu govedaru (pastiru), da ih otjera na pašu i čuva. 
Momak je pak s gospodarom isturao kola iz št agi ja. To je 
povelika zgrada u dnu dvorišta. Osim kola spremljeno je u 
štaglju i drugo gospodarsko oruđe, kao plug, brana, tačke itd. 
U gornjem dijelu štaglja ili na tavanu jest sjenjak (sjenara), 
jer se tu drži sijeno. Ako ga je mnogo, te se ne može tu sve 
spremiti, onda se u dvorištu složi u kupove ili stogove. 

Pošto su kola stajala usred dvorišta pred ambarom, 
uđe unutra gospodar s momkom, koji je jedno za drugim iz 
njega donio nekoliko vreća punih žitom, pa ih naslagao u kola. 
Poslije toga ode gospodar u štagalj i iznese hamove i svu spravu, 
što je potrebna za konje, kad voze, a momak izvede konje iz 
staje, pa ih upregne. Nato sjedne gospodar s momkom u kola, 
i odvezoše rekavši nam zbogom žito u mlin. Mi zahvalismo 
gospodaru, što nam je dopustio, da razgledamo njegovo go¬ 
spodarstvo. 

Sad smo još jednom otišli u staju, koja je bila prazna, 
te se nitko nije trebao da boji, da ga ne bi konj udario ko¬ 
pitom ili krava ubola rogovima. Promotrili smo bolje jasle ili 
onaj pregradak ispred stoke, u koji se stavlja sijeno ili druga 
krma, što je ona jede. Vidjeli smo i ljestve nad jaslama, koje 
su tako postavljene (nagnute), da se može na njih metati sijeno, 
i da ga stoka otud može lako izvlačiti. 

Još smo na dvorištu opazili i koš (kotobanju, čardak), 
koji je načinjen tako, da mu je temelj zidan, a gornji je dio 
načinjen od letava, koje su složene narijetko, da se u njemu ku¬ 
kuruz u klipovima lakše može osušiti, jer ima tako dosta promaje. 

Kad smo izlazili iz dvorišta, pozdravio nas je lajanjem 
veliki domaći pas. On je izišao iz svoje kućice ili psetinca, ali 
je bio svezan na lancu. Uveče ga puštaju s lanca, da čuva 
dvorište i sve, što je u njemu i oko njega od nepozvanih gosti 
(tatova, lisica, tvoraca itd.). 

III. Najveća zgrada u dvorištu je kuća, a najmanja je 
-psetinac U staji su konji i goveda, a u kocu su svinje. U staji 
su četveronožne životinje, a u kokošinjaku su dvonožne (perad). 
U staji, kocu i kokišinjaku borave životinje, a štagalj, ambar i 
koš nijesu određeni za to, da u njima borave životinje. Samo 
imućni gospodari imadu sve navedene gospodarske zgrade, a 
siromašni su zadovoljni, ako imadu staju i kotac. 

IV. Dvorište je ograđen prostor oko kuće, pred kućom ili 
iza kuće. Na dvorištu su gospodarske zgrade: staja, kotac, ko- 
kišinjak, štagalj i ambar. Zatim je na dvorištu i drvljanik, a 
gdješto i gumno, bunar, kućica za psa itd. Na dvorištu se svrša¬ 
vaju svakojaki poslovi gospodarski: cijepaju se drva, vrši se 
žito, kolju se svinje i živad itd. 

V. a) Učenici navode zgrade, koje su najnužnije, i ujedno 
kazuju, gdje oni ratari drže sijeno, koji nemaju štaglja, i kamo 
spremaju svoje gospodarsko oruđe. 

b) Učenici navode zatim, od čega se gradi kuća, i kazuju, 
koje gospodarske zgrade mogu se graditi od drveta, opeke ili 
kamena, a koje se ne grade od opeke ili kamena. 

c) Rješavanje zagonetke: Što je to: Goleša u nebo zja? 
(Bunar). 

d) Crta se: dvorište s kućom s lijeve i stajom s desne 
strane, zatim kola. 



2. Krava. 

I. Gospodari drže krave, jer su im od koristi. Mogu da 
voze i oru, daju mlijeko, sir i maslo. Njihovo, kao i volovsko, 
meso vrlo je dobro pečeno (pržolica, pisana pečenka itd.), i 
kuhano, te daje tečnu čorbu (govedsku). I koža kravlja može 
se vrlo dobro upotrijebiti, jer je stroje, te onda prave od nje 

cipele ili čizme (naročito đžonove). Oko krava nastoji najviše 
kućanica ili njezina pomoćnica (kći ili služavka). Krave se hrane 
sijenom, kupusom, repom, a tjeraju ih i na pašu. 

II. Vidjeli smo nedavno, kako su krave orale (ili vukle 
branu) na njivi. To inače čine konji ili volovi kod ljudi, koji 
mogu da drže mnogo stoke. V6 je bratac kravin, i obično je 
od nje krupniji i jači. No ima i krava lijepih, krupnih i dosta 
jakih. Krave kao i volove upregnu u jaram, koji je skopčan 
s kolima ili s plugom, što ga vuku. U njih je široko i čvrsto 
čelo, a vrat im je kratak i vrlo jak. U tom je i njihova 
snaga, da mogu vući i teška kola. One stupaju polako, jer su 
im noge dosta nespretne, atijeloveliko i teško poput 
bureta. No zato je njihovo voženje sasvim pouzdano, a kod 
oranja i ne treba da se brzo vuče plug, jer orač mora da što 
dublje zarine crtalo i lemeš u zemlju. 

S njive valjalo se kravama vraćati kući putem vrlo tvrdim 
i punim sitna kamenja. No njima to nije bilo baš ni tako teško, 
jer imadu na nogama vrlo tvrde papke. Što su nama cipele 
ili čizme, to su kravi papci, samo što oni nijesu načinjeni od kože, 
nego su izrasli, te su od tvrde tvari kao i rogovi. I treba da 
su takvi, pa da se ne mogu izderati, jer krava ne može da kupi 
ili dobije druge papke, kao što nama roditelji namaknu nove 
cipele, kad se stare poderu. No krave, kao i volovi, mogu da 
idu dosta dobro i po blatu, ma da im je tijelo teško, te duboko 
u nj padaju. Kad naime zagaze u blato, onda rašire svoja dva 
papka, što ih imadu na svakoj nozi, pa ih opet stisnu prije,, 
negoli ih dignu i izvuku iz blata. 

Kad smo nedavno bili u dvorištu ratara, koji nas je onako 
ljubazno primio i dopustio, da razgledamo cijelo njegovo go¬ 
spodarstvo, vidjeli smo, kako se krave muzu. To nam se vrlo 
svidjelo, pa smo još jednom pošli onamo, da točnije promo¬ 
trimo samo muzenje krava.^ 

Prije nego je djevojka počela musti krave, uzela je muzlicu i 
nisku stolicu s tri noge, pa je najprije oprala kravine sise vodom. 
Zatim je stala potezati za njih. Sise su kravine velike kao prsti od¬ 
rasla čovjeka, ali još deblje. Iz sisa je u muzlicu curilo mlijeko, koje 


^ To je moguće samo, ako se učenici u skupovima vode u staju, 
da vide, što se u njoj radi i kako. Ako to nije moguće,^ onda treba upo¬ 
trijebiti valjanu sliku, ili iskustvo, što su ga možda učenici sami stekli, 
kod kuće. 


se nalazi u vimenu. Vime je velika žlijezda, što na stražnjem 
dijelu doljnoga tijela kravina visi poput vrećice ili kese. Kad 
je puno mlijeka, onda je nabubreno, te splasne, čim se krava 
pomuze. Na sise može da iz vimena iziđe mlijeko, kad se za 
njih potegne. To je znak, da svaka od četiri sise na vimenu 
ima zdola rupicu, na koju mlijeko izlazi. Pošto je djevojka već 
dosta dugo muzla kravu, uznemirila se ona, pa ju je pače i 
udarala repom, kao da ju je htjela opomenuti, neka prestane 
musti. 

Kad se krave pomuzu, onda se mlijeko odnese u komoru 
ili kućerak i procijedi na cjedilo ili sud, koji ima na dnu rupice 
ili maleno sito, te je tako gusto, da kroza nj ne može nikakav 
smet ni dlačica. Zatim se mlijeko stavi na hladno mjesto, obično 
u podrum. Mlijeko je vrlo dobra i zdrava hrana, te ga mogu 
da jedu i najveći bolesnici. Mnogima se pače i ne dopušta, da 
jedu štogod osim mlijeka. I maloj djeci preporučuje se osobito 
mlijeko. Kravskim mlijekom može se nadoknaditi majčino mlijeko. 
Za prigotavljanje nekih jela, naročito kolača, potrebno je ta¬ 
kođer mlijeko. 

Kad mlijeko neko vrijeme mirno stoji u sudu, onda se na 
površini dignu masne česti, što su u njemu; To je skorup ili 
vrhnje (jer iziđe na vrh). Djevojka je iz podruma donijela ne¬ 
koliko ćupova mlijeka, na kom je bilo skorupa. Vrlo oprezno 
stala je ona sada žlicom skidati taj skorup. Bilo ga je prilično, 
i jer ga je bilo u posebnom loncu već od prije dosta, izlila je 
sve skupa u stap, pa je onda stapaicom prepirala (tepla ili 
bučkala), dok se nije odijelila mast od bijele tekućine, što je 
nalik na mlijeko, ali je drugoga ukusa (nakisela je). Mast, što 
se tako dobije iz skorupa, skupi se u grudu, i to je maslac 
(putar), a kad se prekuha, onda od toga bude maslo, koje se 
može dugo čuvati. Maslac se jede na kruhu, s krompirom itd., 
a upotrebljava se, i kad se prave kolači. Maslo je vrlo dobar 
začin, naročito za posna jela. 

Poslije toga je djevojka pred nama pravila sir. Mlijeko, 
s kojega je skinula bila skorup, stavila je k vatri izdaleka, i 
svaki čas je ćupove okretala, dok se mlijeko nije ponešto ugri- 
jalo i sasvim ugrušalo ili usirilo. To ugrušano mlijeko dobro 
je ocijedila i metnula u kalupe, te ih malo nagnula. Kad se u 
kalupima sir posve ocijedi, onda ga prevrne na tanjire i stavi 
na sunce, da se osuši. Voda, što se o’cijedi iz ugrušana mlijeka. 

zove se surutka, i kad se u nju udrobi kruha, dobro je i zdravo 
jelo. Sir je također vrlo dobra i zdrava hrana, a može da se jede 
svjež sa skorupom i bez njega, pa napola suh i sasvim suh. 
Ima i masna sira, koji se pravi od mlijeka, s kojega nije skinut 
skorup. Takav sir je dosta skup; no još je skuplji onaj sir, što 
dolazi sa strane, pa se u dućanima prodaje pod različnim ime¬ 
nima (švajcarski, ementalski itd.). 

Kad smo još bili u staji, opazili smo, da djevojka jednu 
kravu nije muzla. K njoj je dovela njezino malo tele, koje 
nema zubi, te se ne može da hrani ni mekom travicom, akamoli 
suhim sijenom. Tele je odmah turilo glavicu pod vime svoje 
majke, pa je stalo naglo sisati i gutati mlijeko. Kravi je to bilo 
s voljom, pa ga nije gurala od sebe, niti je po njemu udarala 
repom, nego je okrenula k njemu glavu i stala ga lizati, da po¬ 
kaže, kako ga ljubi. Rekli su nam, da je krava vrlo žalosna, 
kad joj tele prodadu mesaru, te ga odvede. Ona se onda ne 
može dugo da primiri, nego neprekidno muče ili riče, te se 
vazda okreće prema vratima očekujući, da će joj tele povratiti. 

Vidjeli smo, kako je djevojka predala krave govedaru, da 
ih otjera na pašu, pa smo htjeli, da ih i tamo motrimo, i vi¬ 
dimo, kako pasu po pašniku. Otputili smo se stoga onamo. Već 
izdaleka smo čuli, kako pseto laje. Kad smo došli na pašnik ugle¬ 
dali smo cijelu čordu krava; bilo ih je svake boje: bijelih, žutih, 
crvenih, crnih, smeđih i šarenih. Ima tu i junadi (junica i ju- 
naca). Vidjeli smo i govedara u dugoj đarovčanoj halji (kaba¬ 
nici) s dugačkim bičem u ruci i s prtenom torbom preko leđa. 
Govedar pazi na krave, da ne idu u kvar, pa i da se njima 
ništa ne dogodi, da naime jedna drugu ne ubode, ili da ih tkogođ 
ne napadne i ne. odvede kudgođ. On pozna svaku kravu, i zove 
ih po imenu; jednoj veli Buzava, drugoj Milava, trećoj Crnava, 
četvrtoj Šarava, petoj Cvjetava itd. 

Na paši smiju krave povolji jesti travu. Svojim hrapavim 
i dugačkim jezikom prihvate travu (jedan čuperak trave), 
pa je odgrizu i progutaju. Mi velimo, da pasu. To one čine vazdan, 
od jutra do večeri, i nigda se ne umore. Glavom treba da do¬ 
segnu do zemlje, ali to njima nije ni teško, jer im je vrat vrlo 
debeo i osobito jak. Nogeimnijesu baš duge, ali su 
dosta j ake, da drže i nose krupno tijelo. Krave smiju svuda 
pasti, samo ne smiju da idu u kvar, na pr. na usjeve. Ako to 
ipak pokušaju učiniti, onda ih govedar žurno bičem povrati na 

.pašnik. I pseto potrči za kravom, čim zađe u kvar, te je ugrize 
u nogu. Kravi to nije uvijek s voljom, pa stoga svojim rogovima 
navaljuje na nj i hoće da ga ubode. No ona to ne može da 
učini s oba roga najednom, jer nijesu upereni naprijed na 
glavi nego svaki ide na svoju stranu. Stoga ona spusti glavu i 
rog prema onoj strani, gdje se nalazi pas (ili onaj, na koga na¬ 
valjuje). I ma da kako jako udari svojim rogom, on se ne pre¬ 
lomi tako lako, jer je vrlo tvrd. Da se presiječe, vidjelo bi še, 
da je šupalj. I rog, u koji govedar trubi ujutru, kad skuplja 
čordu, načinjen je od govedskoga (kravskog ili volovskog) 
roga. 

Kad krave ožedne, idu na vodu, pa se napiju. Često, na¬ 
ročito kad je žega, i zagaze u vodu, da se malo ohlade. Pošto 
se dovoljno napasu, izvale se na zemlju, da otpočinu. Ali 
one ne počivaju posve, nego preživaju. Trava, što je 
dospjela u želudac, kad su se pasle, dolazi naime sada opet u 
gvalicama u usta, i one je u njima premeću, kao da je melju. 

Za toplijih dana, kad muhe i komarči mnogo dosađuju i 
ljudima, navaljuju još više na krave. Najvole navaljivati u uši; 
no one su iznutra obrasle dugom i gustom dlakom, tešu 
tako prilično zaštićene. Osim toga čim krava osjeti, da se muha 
približila uhu, ili da ga se dotakla, stane njim tresti. Njezine su 
dakle uši pomične. Ako se pak dosadna goveđa muha spusti 
na drugi koji dio tijela kravina, a vrlo rado sjedne na hrbat, 
onda je krava tjera svojim dugim repom, koji je na kraju 
obrastao oduljim dlakama, te čine neku kitu. 

Osim muha i komaraca dosađuje kravama i nečistoća od 
prašine i blata, što se nakupi na njihovu tijelu. Poradi toga se 
valjani gospodari ili kućanice brinu, da se nečistoća odstrani 
s njihova tijela, pa ih česalom češljaju i četkom namočenom 
u vodi peru. 

Gospodari obično ne čekaju, da krava sasvim ostari, nego 
je prodadu mesaru, dok ikoliko još vrijedi. Kod mesara izgubi 
mnogo teladi svoju glavu. Sve je to radi nas i za naS. Govedina 
3 teletina je vrlo dobro i zdravo meso, od koga se dobija krepka 
čorba i tečna pečenka. Od loja govedskoga prave se svijeće 
i sapun. Od kože, koju stroje kožari, pravi se obuća, orma, 
torbe itd. Dlakom se pune strunjače, sjedala itd. Od rogova 
prave se češljevi, puceta itd. I kosti daju vrlo dobar gnoj, a 
pravi se od njih i tutkalo ili kelje. 

III. Ima malih i velikih volova, kao što ima i malih i velikih 
krava; ali volovi su obično veći od krava. Volovi su i jači od 
krava; zato se volovi upotrebljavaju za teške poslove (vožnje 
velikih tereta, oranje itd.), a krave za lakše poslove. Volove 
drže obično samo imućni gospodari, koji imadu mnogo zemlje. 
Krave drže i siromašniji gospodari. Volovi koriste gospodaru: 
svojim radom, a krave mogu da koriste radom, ali još više 
mlijekom i telićima. Volove goje naročito radi mesa, ko|e je 
vrlo dobro. Meso od krava je nešto lošije nego volovsko. U 
svem drugom koriste nam volovi kao i krave. 

IV. Krava je vrlo korisna domaća životinja. Od nje dobi¬ 
vamo mlijeko, koje je vrlo dobra i zdrava hrana. Od mlijeka 
se pravi sir i maslo. I meso od krave je dobra hrana. Od uči¬ 
njene (strojene) kravske kože pravi se obuća i druge neke 
stvari. Od rogova se grade češljevi i puceta; od loja svijeće i 
sapun, a od kosti gnoj. Krava se može upotrijebiti i za to, da 
yozi ili da ore. 

Tijelo je kravino dosta krupno i zdepasto. Noge joj nijesu 
jako duge, ali su jake, te se završuju s dva papka, koji su 
dosta tvrdi, te može da lako stupa po tvrdu i mekanu tlu. Vrat 
joj je vrlo debeo i osobito jak. Glava joj je velika i četvero- 
uglasta, a čelo osobito široko i jako. Sa svake strane glave je 
po jedan jak i šupalj rog, te se pruža svaki na svoju stranu.. 
Uši su joj velike i pomične, nozdrve široke, a jezik hrapav i du¬ 
gačak. Rep ima dugačak, te se svršava ovećom dlakavom kitom. 

V. a) Što ste već danas upotrijebili od krave? (Majka je 
zapalila lojanicu [svijeću od loja], da se vidimo obući, prali 
smo se sapunom, u kom ima otpadaka od loja. Puceta na prsluku 
i haljincu načinjena su možda od kravlje kosti. Cešalj, kojim 
srno se češljali, napravljen je možda od kravskoga roga. Cipele,^ 
što smo ih obukli, načinjene su od kože; džonovi su možda od 
kravske kože, ali gornja je koža jamačno teleća. Napokon smO' 
pili mlijeko pomiješano s kavom i dobili smo zemljičku s ma¬ 
slacem ili sirom). 

b) Učitelj čita ili pripovijeda pripovijest iz početnice : 
„Vjerna krava". 

c) Rješavanje zagonetaka: Što je najbjelje? (Učitelj čita 
ili pripovijeda pripovijest, što se nalazi u početnici s tim nat¬ 
pisom). — Što je to: Dvonožac sjedi na tronošcu i doji četvero¬ 
nošca? (Žena s dvije noge sjedi na stolici s tri noge i doji kravu 


-s četiri noge). — Što znači ovo: Kad bi mlijekom tekla Sava, sir 
bi bio zabadava? (To znači, da bi bilo odveć mlijeka, dakle i 
-odveć sira, pa onda on ne bi imao nikakve cijene.) 

d) Crta se: kravski rog, krava i stap. 



e) Modelovanje roga, stapa, kablice. 

3. Konj. 

I. Mi osobito volimo konja, jer je lijep, jer umije brzo 
trčati, te je ugodno voziti se u kolima, što ih konji vuku. Na 
konju se može vrlo zgodno jahati. Djeca se vole igrati konja. 
Dvoje je naprijed upregnuto, a treće ih tjera. I s drvenim ko¬ 
njićem vole se djeca igrati, a na većem drvenom konju rado 
jašu (Ijuljaći se na njemu). Često jašu i na metli ili na kakvu 
prutu. Najveću korist imamo od konja, dok je živ; zato ga treba 
dobro hraniti i timariti (čistiti). Konjsko meso ne jedu ljudi u 
našim krajevima. 

II. Kad smo nedavno išli u šetnju, sastali smo kola nato¬ 
varena velikim i teškim kamenjem. U njih su bila upregnuta 
■dva velika i jaka dorata (konji mrke ili smeđe boje). Uz kola 
je stupao kočijaš s bičem u ruci. Konji su uz brdo teško vukli 
kola, te su se znojili. Kod vučenja tereta ne služi konjma jak 
vrat (šija), jer toga u njih nema, nego im služe široka i jaka 
prsa. Što su teže konji vukli, to su većma napeti bili konopi, 
koji od pršnjaka (hama, što je konju preko prsiju) idu do drvenih 
onih potezača, koji vise na jednoj i drugoj strani prekoruđa 
(štono se nalazi na stražnjem dijelu rude). Nasred brda konji 
;su malaksali i stali. Uzalud je kočijaš vikao i gonio ih, pa i 
bičem udarao. Konji su se silno naprezali i po višeput kušali 
kola dalje povući, ali su opet slali. Kola su bila vrlo teška, si 

cesta dosta loša. Kad je kočijaš vidio, da nikako ne će moći 
s dva svoja konja kola na vrh brda dovući, onda je podmetnuo 
pod"stražnje točkove kamenja, i otišao pod brdo, gdje su bila 
druga kola s kamenjem. Tu su otpregnuli konje, te ih odveli 
do kola nasred brda i zapregnuli sprijeda pred konje tih kola. 
Sada su ta četiri konja potegnuli kola i odvezli ih na vrh. Poslije 
toga su sva četiri konja odveli do kola pod brdom, te ih upregli 
u njih, i odvezli do onih kola na brdu. _ 

Šreli smo zatim jedna lijepa-i laka 'kola (karuce, kočiju). 
U njih su bila upregnuta dva vranca (crne dlake). To su bili 
vrlo lijepi i dobro timareni konji, alf niješu bili onako krupni 
i jaki kao oni, što šu/vbzili kamenje,'Noge su im bile vitke 
(visoke i 'fainke), a) prsi uže nego u teretnih konja. Glave sui 
ponbsito dizali uvis, ! kadšto njima zamahivali. Trčali su kasom 
tako lijepo, da ih je bila milina vidjeti. Iz nozdrva im je vrcala 
para, jer je sad već dosta hladno. 

Kad smo se vraćali sa šetnje i bili upravo kod prvih kuća 
našega mjesta, uplašila nas je nekakva lomljava. Najednom opa¬ 
zimo, kako iz. daljine sa silnom brzinom trči jedan konj upregnut 
u taljige, koje su šibale (naglo se kretale) od jedne strane ceste 
(ulice) na drugu. Malo te nije svalio jednu staru ženu. Kočijaša 
nije bilo na taljigama. Jasno nam je bilo, da se konj uplašio^ 
pa smo se stoga brzo uklonili s puta. Redar je nato zaustavio 
konja i pridržao ga, dok nije dotrčao kočijaš, koji je bio po¬ 
tučen, te jadikovao nesamo radi toga, nego i zato, što je vidio, 
da su mu taljige bile sljomljene. 

Jučer oko podneva, kad smo se vraćali iz škole kući, stajao 
je pred uredom jedan konj. Držao ga je za-uzdu (vodice) vojnik. 
Uzda ima remene, koji su s jedne i druge strane učvršćeni na 
gvozdene žvale, što se metnu konju u usta, da ga konjanik ili 
kočijaš može po volji voditi ili njim upravljati. Ako želi, da konj 
brže trči, on sasvim nalako drži uzdu; a ako želi, da polaganije 
trči, ili da stane, onda pritegne uzdu. Pritezanjem uzde na li¬ 
jevo ili desno, može on da odredi, i kuda treba da konj krene. 
Žvale su prilično dugačke (jedan ped.anj otprilike), jer su konjska 
u sta dosta široka. 

Promatrali smo malo konja, koji je mirno stajao, ili ga je 
vojnik sasvim polako na tratkom putu (od nekoliko koraka), 
vodio amo tamo. Iznad usta ima konj dvije povelike rupe. Tcr 
su nozdrve. Konj ih češće raširi, i onda iz njih izlazi nekakav 


šum, kao da vjetar huji. U ustima ima konj jake duge zube 
i vrlo dug jezik. Zubima može da i ugrize, te se već do¬ 
godilo, da je čeljadetu odgrizao uho. Iznad nozdrva, a ispod 
čela, niz koje visi kratka lijepa gr i vic a, vide se dva velika 
vatrena oka, kojima milo i veselo gleda u svijet. Navrh 
glave stoje dva uspravna i šiljasta uha primjerene veli¬ 
čine. Njima svaki čas striže, t. j. miče ih naprijed i natrag. Kadšto 
ih spusti; no često ih digne uvis ili naćuli (naroguši), naročito 
kad čuje iz daljine jači tutanj ili šum (na pr. od željezničkoga 
voza). 

Na glavi konja, što je bio pred uredom, te smo ga motrili, 
bio je krasan i lijepo iskićen oglavnik od kože. Oglavnik je u 
svezi sa žvalama i vodicama. Glava je konjska duguljasta, atako 
i vrat, koji je kod pomenutoga konja bio lijepo savinut i ukrašen 
dugom grivom. Tijelo je u konja vitko, te naliči na klin, 
komu je glava šiljak, kad je naprijed spružena. To čini, da konj 
može sjeći uzduh i vrlo dobro trčati. Pri tome mu ne smeta 
ni trbuh, koji u njega nije onako velik kao u krave ili vola. 
Hrbat je usuprot u konja širok i lijepo sveden tako, 
da se na njemu može udobno sjediti. No jahači mu metnu na 
hrbat još i sedlo, da mogu lakše i ljepše jahati. Za sedlo je pričvr¬ 
šćen stremen, ada sedlo čvršće stoji, potpregnuto je pojasom (ko- 
lanom). Tijelo je konja pokriveno sasvim kratkom dlakom, 
koja se lijepo sja, kad se konj dobro timari. Dlaka je u konja 
različne boje. U konja, što smo ga promatrali, bila je boja dlake 
zelena kao u jabuke zelenike. Takva konja zovemo zelenko 
(zeko, zekalj, zekan). Ako je konj riđe (žuto crvene) boje, onda 
ga zovemo riđan; a ako je bijele dlake, onda se zove bijelac 
(đogat, dogo); ako je dlaka siva kao u miša, onda mu se veli 
kulaš; u koga je dlaka plave (blond) boje, onaj je plavac, a 
ako je u konja dlaka šarena, onda se zove: šarac. Na kraju tijela 
je rep, koji je obrastao vrlo dugom i otvrdom dlakom, te je 
zovemo struna. Njim se konj brani od obada i muha, koje 
ga u toplije doba godine jako napastuju. 

Konj je vrlo nestrpljivo čekao svoga gospodara, koji se 
prilično dugo zadržao u uredu. Da pokaže svoju nestrpljivost, 
stao je rzati, udarati i kopkati kopitom. Pri tom smo opazili, 
da na kopitu, koje je ponešto udubeno, da lakše hoda, ima 
gvozdenu potkovu. Najednom dođe naglo iz ureda vojnički časnik, 
stane nogom na stremen, pa se baci na konja, koji je veselo po- 

trčao. Još ga je časnik kucnuo (podbo) ostrugama (mamuzama), 
a on je skočio upropnice, te poletio kao ptica krilatica. Nije se opa¬ 
žalo ni da bi mu se noge ticale tala. Jamačno se časnik žurio, 
da nekamo što prije dođe. 

Nedavno je jedan čovjek vodio na ularu konja, koji je na 
jednu nogu nahramivao. Htjeli smo da vidimo, kuda će. Mislili 
smo, da čovjek ide s konjem k živinaru, ali on ode s njim ravno 
do kovačnice. Iz nje iziđe čovjek s kožnom pregačom i za- 
garen u licu. To je bio kovač. Uvedu konja pod velik otvoren 
trijem (strehu) ispred kovačnice, od koje su prostrana vrata bila 
širom otvorena, te se vidjelo ognjište i mijeh kao i velik nakovanj. 
Privezaše čvrsto konja za jedan gvozdeni kolut. Kovačev po¬ 
moćnik digao je zatim konju nogu, a majstor je uzeo kliješta 
i skinuo staru potkovu, koja je bila jako iskresana, i zato se 
konju na jednome mjestu povrijedilo kopito, te je morao na- 
hramivati. Za tim su ostrugali i ugladili kopito konja, ali to ga 
nije boljelo, jer je kopito od rožne tvari, te se bez boli može 
da reže kao i naši nokti. Međutim se na ognjištu rasplamtjela 
vatra, te je sve jača bila, što se u nju većma pirilo velikim 
mijehom, koji je stajao iza ognjišta. Kovač je u silno ražarenu 
vatru turio gvožđe i držao ga u njoj, dok se nije ugrijalo tako, 
da je već odmeknulo. Sad ga je naglo izvadio iz vatre i odnio 
na nakovanj. Tu je sa svom snagom udarao po njemu, da ga 
utanji. Tako je jako udarao, da su na sve strane vrcale iskre 
(varnice). Kad je bilo dosta tanko, onda ga je savio i uravnio, 
kako treba za potkovu. Primjerio je zatim novu i još vrelu 
potkovu kopitu, na koje ju je valjalo pribiti, pa je još nešto na njoj 
popravio. Dok je to radio, zaudaralo je užareno kopito upravo 
onako, kao kad se pali rog ili kosa. Napokon je kovač pribio 
potkovu velikim gvozdenim čavlima. Pri tom je pomoćnik udilj 
držao nogu konjsku uvis. Nije to bilo baš lako, jer se konj tomu 
ponešto i protivio, a kovač i pomoćnik, kao i gospodar konja, 
neprestano su nas opominjali, da ne idemo odveć blizu konju, 
jer da bi nas mogao udariti kopitom. 

Kako smo vidjeli, kad smo promatrali ratarevo dvorište, 
naime sve ono, što u njemu jest, i što se u njemu događa, konj 
se u staji hrani onako kao i krava. No konji su jedan od dru¬ 
goga odijeljeni daskama ili pak drvenom motkom, da ne može 
jedan do drugoga, i da se ne grizu ili drukčije ne povrijede. 
Konji se hrane sijenom, sječkom i zoblju. Najmilija im je zob. 


pa je i dobivaju, ako ne svaki dan, a to svakako onda, kad 
ieško rade, ili kad daleko putuju. 

Lijepo je vidjeti, kad strani kočijaši u dvorištu kod go¬ 
stionice hrane svoje konje. Oni obično u kolima imadu svežanj 
sijena i vreću zobi. Najprije daju konjma, da jedu sijeno, a onda 
im na vrat metnu zobnicu (torbu) sa zoblju, a oni onda u nju 
turaju svoju gubicu i jedu zob. Ako kočijaš nema zobnica, onda 
dovuče ispod gostioničareve suše male jaslice (drvena škrinja 
kao korito, postavljena na noge), te u njih metne hranu za konje, 
naročito zobi. Konj odmah pruži glavu spram jaslica, i obično 
najprije prinjuši hranu. Ako mu se ne sviđa, naročito ako je 
prašna, onda u nju dune tako, da se odmah počnu lakši njezini 
dijelovi (pljeva) razlijetati na sve strane. Pri tom padne iz jaslica 
i pokoje zrnce zobi. Čim to opaze vrapci i golubovi, dolete 
k jaslicama, i počnu kupiti zrnca, što su pala iz njih. Vrapci 
se usuđuju većma približiti konjma nego golubovi. Često se 
dogodi, da vrabac sjedne i na ivicu jaslica, iz kojih konj zoblje; 
ali čim konj digne glavu, pa možda i mahne njom, da otjera 
muhe, vrabac brzo odleti, da se naskoro opet vrati. Obično su 
konji, kad jedu, ili kad mirno stoje, pokriveni ćebetom (gu- 
berom), da se uznojeni radom ili trčanjem stojeći na vjetru ili 
promaji ne nahlade. Kad se konji nahrane, onda kočijaš uzme 
veliku kablicu i ide na bunar, pa je napuni vodom, ali ne sasvim 
do vrha i odnese je konju. On turi u kablicu glavu i pije vodu; 
često i po više kablica. Poslije toga je svježiji i jači, te ide 
veselo na svoj posao. 

Konji idu rjeđe na pašu nego krave. Budući da imadu 
d.ug vrat, mogu lako dokučiti travu, koju prihvaćaju usnama i 
prednjim zubima, a melju širokim kutnjacima. No u konja nije 
šija tako jaka kao u krave, pa zato on mora pasući češće da 
digne glavu i opet je spusti k travi. Svaku hranu, pa i travu 
može on dobro smrviti u ustima, pa stoga ne treba da preživa 
kao krava ili v6. Na paši su konjma često prednje noge sapete 
bukagijama ili putom (gvozdenom sponom). 

Na paši se često vidi i ž dri jebe; ono obično ima zvonce 
na vratu, da ga majka, kojoj se veli kobila, može čuti, makar 
je i odaljen od nje, pa da ne bude u brizi za nj. Manje ždrijebe 
hrani se mlijekom svoje majke, a veća ždrjebad pase travu: 
-Ždrijebe^ trči i za kolima, ako je u njih zapregnuta njegova 
majka. Često ga ona svojim rzanjem dozivlje, a ono joj se isto 

tako odazivlje. Djeca vole ždrijebe, jer je nježno i umiljato, a. 
usto vrlo živo i veselo. 

Konja treba timariti. Nije dosta, da mu se daje samo jesti: 
i piti, nego ga treba i čistiti. To čini onaj, koji se brini njime 
tako, da ga češagijom očešlja, i četkom izgladi lijepu njegovu 
dlaku. Često ga i pere namočivši četku u kablicu napunjenu: 
vodom. To je i potrebno, jer konj je vazdan na prašnom ilit 
blatnom putu, pa se njegova dlaka uprlja, a to nije zdravO' 
za nj. 1 konje vode na vodu, da se okupaju. To se čini na¬ 
ročito ljeti za velike žege, osobito uveče. Konji se tomu raduju.. 
Nedavno je mesarov momak dojahao na konju do vode, a onda 
je zajedno s njim zašao u nju. Voda nije bila na onome mjestu, 
jako duboka, a momak je zasukao bio svoje hlače i gaće, a i, 
rukave od košulje. Sišao je zatim s konja s četkom u ruci, pa;ju je 
zamočio u vodu i nasapunao, a onda je počeo njom konja čvrstO' 
trti. Nakon toga je uzeo češagiju, pa je još i njom konja češljao. 
Zatim je zagrabio kablicom vode, te je njome polijevao konja, 
po cijelom tijelu. Tako je s konja uklonio sapunicu i svu ne¬ 
čistoću, koja se nalazila još na njegovoj dlaci. Polijevao je- 
konja čak i po glavi, naročito pak zalijevao je uši vodom. No 
to se konju nije sviđalo, i on je neprestano mahao glavom. Kad 
se taj posao svršio, vidjelo se na konju, da mu je sada ugodno,, 
i da je posve svjež i lagan. Mesarski momak odveo ga je kući,, 
ali ga nije sada uzjahao, jamačno se bojao, da ne smoči svoje 
hlače i gaće. 

Ako se konj ne timari, t. j. ako se ne čisti i ne dobiva 
dovoljno i valjane hrane, onda bude slab i mršav tako, da¬ 
še ne vidi na njemu ništa nego kost i koža. Tada bude ružan. 
Glavu spusti, oči mu nijesu vatrene, griva mu je raskuštrana,, 
a dlake mu nijesu ni svijetle, ni glatke. Takvu konju vele ljudi 
kljuse, pa ga upotrebljavaju samo za gore poslove. Nitko ne¬ 
će da ga uzjaše, jer bi se s njim zajedno izvrgao ruglu, a ne 
bi baš bilo ni ugodno na njemu sjediti, sve kad bi i mogao 
čovjeka nositi, jer jedva vuče i prazne kola. Od takva konja 
slaba je korist i onda, kad pogine, jer mu ni koža ne vrijedi ono¬ 
liko, koliko od dobro gajena i zdrava konja. Ni struna njegova 
nema osobite cijene, premda se konjska struna inače vrlo dobro- 
plaća, jer se upotrebljava za punjenje strunjača, sjedala itd. 

111. Krava je korisna domaća životinja, i konj je korisna. 
domaća životinja. Od krave dobivamo mlijeko (sir, maslo), a. 



može još da vozi i ore. Od konja (kobile) ne jede se mlijeko, ali 
on vozi više i brže od krave. Meso od krave je tečno; konjsko 
meso se (kod nas) ne jede. Od krave dobivamo kožu, koja se 
stroji i upotrebljava za obuću, a tako i od konja. Od krave se 
upotrebljava i loj, a od konja se ne upotrebljava. No konj daje 
strunu, koja je za punjenje strunjača daleko bolja od kravske 
dlake. 

Krava je nespretna životinja, jer ima debelo tijelo (velik 
trbuh). Konj je lijepa i ponosna životinja, jer ima vitko tijelo. 
Krava ima kratak vrat i jaku šiju; u konja je dug i savinut 
vrat. Glava je u konja duguljasta i lijepa. U krave su oči ve¬ 
like i mutne, a u konja su velike i vatrene. U krave se uši 
pružaju na stranu, a u konja stoje uspravno.. Krava ima rogove, 
a konj ih nema. Krava nema grive ni tako kratkih i glatkih dlaka 
kao konj. Krava ima dug rep s kitom na kraju. U konja je kraći 
rep, ali je obrastao dugom lijepom dlakom (strunom). Krava 
teško trči, jer su joj noge kratke i podebele. Konj može vrlo 
brzo trčati, jer ima duge i vitke noge. Tijelo je kravino krupno, 
a hrbat joj nije zaobljen, te se zato na njoj ne jaše. Tijelo je 
u konja vitko, a hrbat širok i lijepo sveden; zato se na njemu 
vrlo udobno može jahati. Krava ima na svakoj nozi dva papka. 
Konj ima na svakoj nozi kopito. 

IV. Konj je korisna domaća životinja. Ima više vrsta konja; 
jedni su za to, da voze velike terete i da oru; drugi su zgodniji 
za brzu vožnju i za jahanje. Koža od konja, stroji se, pa se 
upotrebljava za obuću, remenje itd. Strune su konjske vrlo dobre 
za punjenje strunjača, sjedala itd. 

U konja je tijelo vitko. Glava mu je duguljasta i uska. 
1 vrat je njegov uzak, ali dugačak i lijepo savinut, a na njemu 
je lijepa griva. Noge su u konja visoke i tanke, pa imadu tvrdo 
kopito. Stoga može konj brzo trčati i po tvrdoj cesti, ako je 
dobro potkovan. U konja je čvrsto tijelo i jaka prsa, te može 
terete vući 1 jahača nositi. Konj ima velike vatrene oči, pomične 
uši i široke nozdrve; stoga je u njega dobar vid, sluh i osjetilo 
mirisanja. Rep mu je obrastao dugom strunom, te se njime 
može dobro braniti od muha. 

V. a) Zašto se za jahanje ne upotrebljavaju veliki i teški 
konji? — Zašto ljudi ne vole jahati na kljusetu? — Zašto kljuse 
ne može da vozi velike terete? 

b) Učitelj pripovijeda poznate pripovijesti o vjernosti i po- 
učljivosti konja. 

c) Rješavanje zagonetke; Po dnu gvozdeno, po sredi me¬ 
snato, po vrhu drveno? (Konj potkovan i osedlan). 

d) Crta se konjska glava, konj i drveni konjić za djecu. 



e) Modelovanje konjskoga kopita i potkove. 


4. Pas, 

I. Od psa ne dobivamo ni mlijeka, ni mesa, a ipak nam 
je mio. Vjerno čuva naš dom i nas. Pasa ima više vrsta, različne 
dlake, boje i veličine. Neki drže male psiće više za zabavu ne¬ 
goli od potrebe. Lovci trebaju pse u lovu. 

II. Kad smo promatrali ratarevo dvorište, vidjeli smo psa 
pred njegovom kućicom svezana na lancu. Danju počiva i spava 
pas, uveče ga puste s lanca, pa je onda budan cijelu noć, te 
obilazi oko staje, štaglja, ambara, kokošinjaka i kuće. Nitko ne 
smije da se približi gospodarevu dvorištu, ni nepoznat čovjek, 
ni kakva zvijer; ni tat da štogod ukrade, ni lisica ili tvor, da 
podavi kokoši ili drugu perad. U psa su bistre oči, pa dobro 
vidi sve, što se oko njega dogada. Isto tako je u njega i dobro 
osjetilo za mirisanje; čim osjeti kakvo šuštanje, naćuli uši i 
čeka, ne će li se pojaviti nepozvan gost. Nigda on ne usne tako 
tvrdo, da ne bi čuo makar i posve tihe korake. 

No kad pas ne bi ni vidio ni čuo onoga, tko mu se pri¬ 
bližio, on bi ipak znao, da li je to domaća i poznata osoba ili 
je pak strana. To mu kaže njuška, koja je vlažna i hladna 
sa širokim nozdrvama. te njome vrlo dobro osjeća i razlikuje 
svaki miris. Glava je u kućnoga psa također duguljasta, pa 
mu tako pomaže kod mirisanja, jer mu dalje seže njuška. Po¬ 
radi toga može se pas osobito dobro upotrijebiti i u lovu, jer 


po tragu (naime po mirisu, što ostaje u tragu od životinje) može 
lako da nađe zvijer, pa je dotjera lovcu. No za lov se upo¬ 
trebljava osobita vrsta pasa, koji se zovu lovni ili lovski psi. 
Oni su rođeni za taj posao, i još ih osobito za to vježbaju, 
dok su mlađi. 

Vidjeli smo na pašniku, kako pas pomaže pastiru povra¬ 
ćati krave iz kvara. Ako je potrebno, on trči za kravom poput 
strijele. Pri tom digne svoju šiljastu glavu i ispruži dugački 
rep. Glavom siječe uzduh, a repom upravlja (kormani) tijelom. 
Noge su mu vrlo zgodne za trčanje, jer su visoke i tanke; 
tabani na nogama su tvrdi, pa se ne može da rani ni oštrim 
kamenom ni trnom. Pas, što čuva goveda ili ovce, zove se pa¬ 
stirski ili ovčarski pas. Motrili smo i druge vrste pasa živih 
i naslikanih, pa smo opazili mnogo toga, što ćemo sada navesti. 

I u lovnoga, pa i u kućnog psa noge su duge, jer 1 njima 
valja često brzo trčati. Kućni pas treba naime, da kadšto pro¬ 
goni tata ili kakvu zlu životinju, a lovni pas treba često da 
stigne životinju, na pr. zeca, koji umije brzo trčati. Vrlo duge 
^ noge, kao i usku šiljastu glavu i dugo tanko tijelo imade ona 

vrsta lovnih pasa, koji se zovu hrtovi. No ima i pasa kratkih 
nogu, a zovu ih jazavčari. Takve kratke noge služe im 
dobro u lovu na jazavce i lisice, jer treba da zađu u rupe tih 
životinja, pa da ih iz njih istjeraju. No svi, pa i oni psi, koji 
imadu kratke noge, imadu tvrđe tabane, pa se ne mogu 
raniti. Na nogama imadu čaporke, ali su im tupi, pa ih ne 
mogu po volji uvući i spružiti, i zato se ne mogu popeti na 
I. drvo ni na krov kao mačka. 

Kućni, ovčarski i lovni psi imadu obično kratku dlaku. 
No ima pasa, osobito takvih, koje ljudi drže radi zabave, te 
imadu dugu i' kudravu dlaku. Kao što svi psi nijesu jednako 
veliki, i kao što im glava može da bude okrugla, a nesamo 
duguljasta, tako- ih ima i s dlakom različne boje; ima ih crnih, 
bijelih, mrkih (smeđih) i šarenih (takvima velimo šarov ili šarko). 
Svaki pas ima svoje ime, na koje se odaziva; jednoga zovu 
kastor, drugog poluks, trećemu vele sultan itd. Ni rep nije u 
svih pasa jednako dug; ima ih i s kratkim repom. Zdrav pas 
drži rep uvis i obično na lijevo nagnuto ili zavinuto. 

Pas je vrlo odan i vjeran svomu gospodaru, a osobito 
voli gospodarevu djecu, pa i druge ukućane. Kad se gospodar 
otprema od kućp, on ga prati najmanje, do uličnih vrata; i laje. 

iao da bi mu htio reći: Srećan put! Kad se gospodar vrati kući, 
onda veselo skače, maše repom i penje se po njemu, kao da 
l)i ga htio poljubiti. Tako veselo dočekuje i učenike iz svoje 
kuće, kad se vrate iz škole. Često ide pas s gospodarom u 
šetnju, ili ga prati, kad ide za poslom. Ako slučajno izgubi go¬ 
spodara, onda ga traži tako dugo, dok ga ne nađe. Skrivi li 
štogod, pa ga gospodar pozove, onda odmah dođe k njemu, 
zguri se i poklopi uši, kao da hoće moliti za oproštenje. Ni 
-onda nije kivan na gospodara, ako zbog kakve krivice od njega 
dobije batina. Psi, naročito oni, koje drže za zabavu, nauče 
svakojake vještine, na pr. da se osove, pa da prednje noge 
postave tako, kao da nešto mole, da skaču preko štapa, ili da 
ga nose u gubici, da otvoraju vrata itd. 

Za različni i teški rad svoj, kao i za veliku vjernost i 
odanost svoju, treba da pas dobije primjerenu nagradu. Kad 
mu se drugo ništa ne može dati, onda mu treba osim pristojna 
stana dati barem dobru hranu. Pas hoće da jede sve, što čo¬ 
vjeku preostane, ali najvoli kosti. Rska ih svojim oštrim zu¬ 
bima (očnjacima i kutnjacima), koje treba i onda, kad navaljuje 
na tata ili grabežljivu zvijer. Kad pas reži na sumljivca, onda 
mu se vide zubi, i veli se, da ih iskesi. U ustima ima i dug 
crven jezik, koji isplazi, kad je velika žega, ili kad se umori 
trčanjem. 

Nije pas uvijek veseo i spreman na posao. Kad je bolestan, 
onda je nujan, pa reži često i na one, kojima je inače osobito 
privržen. Najgore je, ako pobjesni; jer onda ne pozna nikoga, 
i na svakoga navaljuje, pa i onaj, koga ugrize, pobijesni, ako 
se odmah i pravo ne liječi. No i u zdravu naoko psetu može 
se nalaziti kakva klica bolesti, te se može prenesti na čovjeka. 
Ne treba stoga dopustiti, da pas liže ruku ili lice čovjeku. 

III. Zec je poljska i šumska životinja. Pas je domaća ži¬ 
votinja. Zec pravi štetu u polju, ali nam. kad je ubijen, koristi 
"mesom i kožom (dlakom). Pas ne pravi nikakve štete, ali nam 
koristi, dok živi, što nam čuva dom i ono, što je oko njega. 
Od ubita psa slaba nam ili nikakva korist. 

U zeca je tijelo usko, i u psa je tijelo vitko. U zeca su 
stražnje noge dulje od prednjih. Pas ima vitke noge, ali stražnje 
njegove noge nijesu tako duge kao u zeca. I zec i pas mogu brzo 
trčati, ali zec može brže trčati uz brdo nego niz brdo. Zec ima 
ma nogama tupe čaporke, a tako i pas; zato se ni zec ni pas ne 

-mogu penjati po drvetu. U zeca su uši velike, i pas ima velike 
uši. I zec i pas dobro čuju. Zec ima osjetljivu njušku, te dosta 
>dobro osjeća mirise. Pas ima produljenu gubicu sa širokim no- 
zdrvama, a vlažna je i hladna; stoga on vrlo dobro može osjetiti 
i raspoznati svaki miris, pače i trag, što ga netko ostavlia.H. Zec 
ima zube glodnjake; gornja usna, koja je razrezana, da može bolje 
glodati, ima brkove. Zec je glodavac, te može spomoću brčića 
i noću sebi naći hrane. Pas ima dštre zube za deranje, te njima 
može gristi, pače i kosti rskati. Zec se hrani biljem, a pas naj¬ 
voli meso. Zeca progone ljudi i mnoge životinje. Psa ne pro¬ 
goni nitko. Zec je plašljiv, a pas srčan. U zeca je dlaka sivo 
smeđe boje. Psi imadu dlaku različne boje. 

IV. Pas je domaća životinja. On čuva kuću i ono, što je 
oko.nje, a ide i u lov. Kad se stran čovjek (sumnjiv), ili kakva 
:zvijer približi domu, onda pas laje. On je vrlo odan i vjeran 
svomu gospodaru. Mnogi psi mogu da nauče različne vještine. 
Pas se kadšto zadovolji i lošijom hranom, no najvoli meso, a 
■Itt osobito kosti. Psa treba dobro njegovati, pa i čistiti, jer se inače 

može da razboli; najgore je pak, ako pobjesni. U psa je glava 
duguljasta. Gubica mu je obično dugačka, a nozdrve široke, 
vlažne i hladne, te vrlo dobro osjeća i razlikuje mirise. Pas ta¬ 
kođer dobro vidi i čuje. Zubi su u psa jaki i oštri, te njima 
može gristi, derati i rskati vrlo tvrde stvari, naročito kosti. Kad 
mu je vruće, isplazi dugi i crveni svoj jezik, da lakše diše. Rep 
i mu je podugačak i obično ga drži uvis. Psi imadu kratku ili 

. dugu dlaku, koja može da bude različne boje. Ima različne vrste 
b* pasa: kućnih, lovnih, ovčarskih, i pasa za zabavu. 

I V. a) Čemu treba da se učimo od psa? (Vjernosti). Da li 

je svaki pas vjeran? (Nije ima ih, koji se klatare, pa ne mare 
ni za kuću, ni za gospodara). Kad se pas iznevjeri svomu go- 
i spodaru? (Kad gospodar snjim ne postupa dobro, kad ga bez 

i razloga tuče, ne da mu jesti itd.) 

b) Učitelj pripovijeda ili čita pripovijesti iz početnice: 
„Vjeran pas“ i „Dva psa“. 

c) Tumačenje rečenica: Njihova igra i pasja trka sve¬ 
jedno. (To jest igraju se donekle, pa se zavade). — Pasji 
grijeh ovca plaća. (Ako pas nije budan, te ne pazi na ovce, 
onda lako vuk koju ovcu ugrabi, i tako ona nekriva trpi radi 
nemarna psa). 

d) Crta se: pas, pasja kućica, i dvije pasje glave. 





e) Modelovanje psa, zdjelice i kosti, što ju je ogledao i 
napola srskao pas. 





II. Zima. 

studeni, prosinac, siječanj, veljača i prva polovina ožujka. 

A. Izvan doma. 

1. Svi sveti.* 

I. Čuli smo od starijih (roditelja, braće itd.), da se u ko¬ 
ledaru za svaki dan navodi ime kojega sveca. Nekoje svece 
ljudi u našem mjestu jako poštuju i mnogo spominju, tako 
na pr, sv. Josipa, sv. Đurđa, sv. Ivana, sv. Mihajla, sv. Doro- 
teju, sv. Tereziju, sv. Anu itd. Na takve dane idu mnogi ljudi 
u crkvu k misi, ali poslije toga rade i smiju raditi teške po¬ 
slove. Nekoje svece slave svi i idu k misi, ali ne rade cijeli 
dan nikakva težega posla. Takvi dani zovu se blagdani. Dan 
sv. Petra i Pavla, dan sv. Stjepana kralja jesu blagdani. Više 
dana u godini određeno je za to, da se slavi Isus i njegova 
majka. To su veliki blagdani, među koje pripada Božić, Uskrs, 
Velika i Mala Gospa itd. Na dan Sviju svetih ne slavi se samo 
pojedini svetac, nego svi sveci, manji i veći, poznati i ne¬ 
poznati. 

II. Već dan prije Sviju svetih počinje se taj blagdan, jer je 
velik post. Taj dan ne jede se kod nas obično ništa drugo nego 
proha (pogača bez kvasa) od brašna, što je upravo samljeveno 
od ovogodišnjega kukuruza. Nekoji takvu prohu namažu pekme¬ 
zom od šljiva, ili po njoj nameću suhih šljiva, pa je tako ispeku. 

Na dan Sviju svetih idu ljudi u crkvu k misi, te cijeli dan 
provode u pobožnosti. Kaže se, da je to prvi zimski blagdan; 
nekoji vele, da je to mali Božić. Zato se taj dan jedu birana 
jela, a gdje je moguće, peče se puran za ručak. 

Uveče zvone zvona u crkvama za pokoj preminulih duša, 
a ljudi idu na groblje, da okite grobove milih svojih pokojnika. 
Svaki ima na groblju ponekoga: muža, ženu, oca, majku, brata, 

* Obrađuje se samo u školama, gdje je većina učenika katoličke 
vjeroispovijesti. 

sestru, djeda, baku, tetku, strica, ujaka itd. Rijetki su, koji ne¬ 
maju tu baš nikoga, ni dobra prijatelja ili prijateljicu. To mogu 
da budu stranci tek doseljeni. 

I mi smo bili na groblju. Već izdaleka vidjeli smo stotine 
svijeća, koje su sjale poput zvjezdica. Kad smo unišli na groblje, 
bilo je sve rasvijetljeno tako, te smo mogli posve dobro raspo- 
znati svaki grob. 1 napisi na krstovima (grobnim spomenicima), 
naročito oni, koji su pisani zlatnim slovima, dobro su se vidjeli, 
te ih je mogao lako pročitati svatko, tko umije čitati. Gotovo 
na svakom je visio vijenac od cvijeća pravoga, ili od cvijeća 
načinjena od papira različne boje. Nekoji su vijenei bili nači¬ 
njeni od staklena bisera. Na grobovima su gorjele svijeće; na 
nekojim ih je bilo više, a na nekojima manje. Bilo je i takvih 
grobova, gdje nije bilo nijedne svijeće, a ni vijenca na krstu. 
To su valjda grobovi onih pokojnika, koji nemaju više nikoga 
svog na svijetu, ili barem nemaju nikoga u našem mjestu. 

Bilo je i takvih ljudi, koji su došli na groblje, da vide 
rasvjetu grobova, i kako su iskićeni; jer to je doista vrijedno 
vidjeti i ugodno je za oko. No najviše ih je došlo, da se na 
grobovima svojih milih pokojnika pomole za njihove duše. Bilo 
ih je puno u crno zavitih, koji su klečali na grobovima, molili 
se, suze ronili i uzdisali. 1 mi smo pohodili nekoliko grobova 
svojih pokojnika, a onda smo ostavili groblje s tužnim poklikom: 
Neka počivaju u miru i svjetlost vječna neka im svijetli! 

III. Na Petrov dan slavimo uspomenu na sv. Petra i Pavla. 
Na dan Sviju svetih slavimo uspomenu na sve svece. Petrov 
dan je sred ljeta, te je velika žega. Svi sveti se slave na po¬ 
četku zime (u kasnu jesen), te je često na taj dan dosta hladno. 
Petrov dan se slavi samo u crkvi, a Svi sveti se slave nesamo 
u crkvi, nego i tim, što ljudi uveče pohađaju grobove milih 
pokojnika, a ti su grobovi obično iskićeni i rasvijetljeni. 

IV. Svi sveti jest blagdan, koji dolazi na početku zime 
(u kasnu jesen). Taj dan slavi se uspomena na svekolike svece, 
manje i veće, poznate i nepoznate. Uveće pohađaju ljudi grobove 
milih pokojnika, da se pomole za njihove duše. Tom zgodom 
iskite i rasvijetle njihove grobove. 

V. Zašto ljudi na dan Sviju svetih uveče pohađaju grobove 
mi;' 1 pokojnika? (Dan poslije Sviju svetih jest Mrtvi ili Dušni 

.f; 1 , kad se čitaju u crkvi crne mise za pokojnike, pa se ljudi već 
uoči toga dana sjećaju svojih, koji su umrli i na groblju pokopani). 


2. Prvi snijeg.* 

I. Veselimo se snijegu, jer se kroz prozor lijepo vidi, kako 
pada na zemlju. Čini se, da je uzduh pun mušica, pa da se 
one igraju u njemu lijećući ovamo onamo. Lijepo je pogledati 
i na poljanu punu snijega; čini se, da je prekrita velikim bijelim sa- 
aom. Kadšto nam se čini, da je dvorište, ulica i sve pokrito samim 
šećerom; tako je snijeg bijel, te se iskri, kad je obasjan suncem- 
Veselimo se snijegu i zato, jer se možemo njim grudati, po 
njemu sanjkati i praviti čovjeka od snijega. Jedva smo dočekali, 
da je pao prvi snijeg ove zime. 

II. Jučer poslije podne, kad smo se vraćali iz škole, spu¬ 
stila se kiša pomiješana sa snijegom. Najednom je kiša pre¬ 
stala, pa se pretvorila sasvim u snijeg, koji je padao u pa¬ 
huljicama, krupnim poput vrapčjih glava. Kad smo kući došli, 
rekli su roditelji: Dobro je, da ste se vratili. Vani je ružno 
vrijeme; to je prava lapavica (alauža, susnježica). Brže bolje 
svukosmo obuću, a jer su čizmice i čarape bile mokre, navu- 
kosmo suhe čarape i papuče. Noge treba da su suhe, inače 
može čovjek da oboli; može da dobije hunjavicu ili još težu 
kakvu bolest. Tako.nam vele roditelji. Međutim je sve jače i 
jače padao snijeg, ali je brzo iščesnuo na mokroj zemlji. Nastao 
je sasvim mrak, te je valjalo zapaliti svijetlo. Naskoro je počeo 
duvati jak vjetar, a mi odosmo u krevet. 

Ujutru, čim smo se probudili, poletjeli smo k prozoru, da 
vidimo, je li zapao snijeg. Unutrašnja okna bila su čista i suha; 
no spoljašnja su bila mokra, pa kad smo unutrašnja okna otvorili, 
da otaremo spoljašnja, počela se voda po njima spuštati, kao 
kad čovjeku po čelu cure krupne kapi znoja. Zato ljudi i vele, 
da su okna uznojena. Kad smo otrli okna, zadivili smo se; sve 
se javilo u bijelom ruhu: ulica, krovovi, drveće itd. 1 ljudi, što 
su prolazili ulicom, bili su puni snijega. Noge su teško dizali 
iz snijega, jer još nije bio pregažen ni očišćen. S njihovih či¬ 
zama otpadali su komadi zgažena snijega, a kamo su stali, 
tamo je ostao trag od njihovih nogu. I kola, koja su upravo 
prolazila, bila su puna snijega, a konji su se pušili, jer su po 
snijegu dosta teško vukli kola s teretom. 

Brzo se obukosmo u toplo odijelo i odosmo u dvorište. 
1 tu je bilo sve puno snijega. Vidjeli su se tragovi životinja, 

* Ova jedinica ne mora da slijedi neposredno iza pređašnje, nego 
je valja obraditi upravo onaj dan, kad padne prvi snijeg. 

valjda od mačke i psa. Zašli smo u snijeg, sezao je i preko- 
gležanja. Svakako treba da čovjek ima čizme ili visoke, jake i 
dobro podstavljene cipele. Zagrabili smo snijega; bio je vrlo 
hladan, ali se naskoro otopio u toploj ruci. Mi smo se uplašili, 
da se snijeg i na zemlji ne bi odveć brzo otopio. Ljudi sil go¬ 
vorili, a i naši roditelji; Ovaj snijeg nije stalan; pao je na 
mokru i dosta toplu zemlju, brzo će mu nestati traga. 

Otpremismo se u školu. U nasadima pred školom golo 
drveće i grmlje puno je bilo snijega. Na jednoj grančici sjedio je 
vrabac turivši glavu pod krilo. Čim je začuo naše korake, digao 
se i odletio; grančica se zanjihala i s nje se stresao snijeg. 

I mi smo bili već puni snijega, a snježne pahuljice padale su 
udilj po nama. Otvorili smo šake, da padnu na njih; ali čirh 
su pale, već su se i otopile. Izvadili smo tablice, pa smo na 
njih hvatali pahuljice, a tu su se dulje održale, jer je kamena ta¬ 
blica hladna. Motrili smo pahuljice, pa smo opazili, da su kao 
male zvjezdice. Prije nego smo unišli u učionicu, otresli smO' 
snijeg s čizama, kabanice i šešira. 

III. U jesen pada obično hladna kiša. Zimi pada kadšto 
i kiša, ali najviše pada snijeg. Kiše u jeseni nijesu nikomu ugodne, 
a snijegu se vesele osobito djeca, pa i ljudi, ako ne zapadne 
odveć velik, te ne učini veliku štetu. Kad u jesen padaju kiše 
i načini se gusta magla, onda nije ugodno pogledati okolinu 
(kraj), a kad zirtii zapane snijeg, te pokrije brda i doline, 
onda to godi oku i razveseli srce. 

IV. Zimi pada ponajviše snijeg; rjeđe kiša. Često pada snijeg 
pomiješan s kišom (susnježica). Snijeg pada kao pahuljice na 
zemlju. Pahuljice su te nalik na zvjezdice; ima ih većih i manjih,, 
čvrstih (suhih) i slabih (vlažnih), koje se tope, čim padnu. Kad 
snijeg pada u krupnim, ali slabim ili vlažnim pahuljicama, onda 
se zove lapavica. 

V. a) Zašto se djeca vesele snijegu? — Zašto mu se ve¬ 
sele ljudi? — Kad se ljudi boje snijega? — Zašto se ulice 
čiste od snijega? 

b) Rješavanje zagonetaka. Što je to: Bijele koke s neba 
pale, naša vrata zatrpale? (Snježne pahuljice). Što znači ovo . 
Dođe jedna bogata, al’ je ubi druga rogata? (Dođe jesen; ona 
je bogata, jer nam daje svega dosta, što treba za hranu. Poslije 
toga dođe zima rogata, koja zadaje mnogo brige i troška tako,. 
da se obično sve potroši, što je donijela jesen). 


c) Crta se: kuća u snijegu, drvo zasuto snijegom, put do 
kuće s tragovima od stopa i s kućicom za ptice. 



I. Snijeg nam je donio svakojake zabave i radosti. Grudamo 
se, sanjkamo se na malim svojim saonicama, pravimo čovjeka 
od snijega itd. Cijeli dan imamo dosta zabave, i nigda se ne 
umorimo, te nam nije dosadno. Poslije toga slađe jedemo i 
spavamo. 

II. Jučer poslije podne (bio je školski praznik) otišli smo 
s dopuštenjem roditelja odmah poslije jela na pašnik. Bilo je 
dosta hladno, ma da je inače bio lijep dan. Put do pašnika bio 
je utrven tako, da smo bez ikakve teškoće i neprilike mogli 
doći do mjesta, gdje se obično igramo. Tu smo odmah počeli gra¬ 
diti čovjeka od snijega (snjegovića, snješka). Pomagali su nam pri 
tom i stari učenici. Valjali smo dva valjka od snijega, koji su 
spočetka bili vrlo mali, tako dugo po snijegu, dok nijesu bili 
debeli, kao što je tijelo u krupna čovjeka. Zatim smo metnuli 
jedan od tih valjaka na drugi, te ih poravnali drvenom lopatom, 
kakvom se ođgrće snijeg; onda smo načinili jedan posve mali 
valjčić, pa smo ga postavili na ona dva, što smo ih prije sa¬ 
stavili. Tako smo dobili trup i vrat čovjeka. Valjalo je načiniti 
još glavu, I to je bilo brzo gotovo. Načinili smo naime od 
snijega kuglu, te smo je stavili na vrat. Od radosti počeli su 
5ad neki klicati: Snješko je gotov! 

Ali nije bilo tako. Snješko treba da vidi. Stavili smo mu 
za to dva crna ugljena ispod bijela čela, pa neka gleda svuda 
ovog svijeta čuda. Još smo mu od komadića opeke načinili nos 
i usta; ima dakle crven nos i crvena usta. Crvena usta kazuju, 
•da je pravo zdrav, a nos — je pocrvenio, jer mu je nazebao. 

I niz grudi po sredini utisnusmo mu nekoliko crnih ugljena^ 
da mu haljina ne bude bez puceta; jer je eto ljuta zima, pa je 
potrebno, da se čvrsto zakopča. Poslije toga klikne jedan od 
drugova: Ruke, ruke, treba još da ima! Nađosmo brže jedan 
debeli štap, pa ga turismo kroz trup od jednoga ramena do 
drugoga, a onda smo one dijelove njegove, što su virili s jedne 
i druge strane trupa, oplijepili snijegom tako, da su bili nalik 
na spružene ruke. U desnu ruku metnuli smo mu metlu, a u 
usta turili smo mu lulu. Još smo navrh glave stavili klobuk 
s perjanicom, neka bude slika i prilika pravoga junaka. 

Nato stane pred snješka jedan od starijih učenika, pa mu. 
počne govoriti nekakvu pjesmu. Između ostaloga reče; 

„E, moj dragi gospodine. 

Vi ste junak ovog svijeta; 

S takvim tijelom, s takvim zdravljem 
Živjet ćete trista ljeta. 

A što zima jače steže. 

Vi sve čvršći — to je sreća. 

Da opale pušku u vas, 

Ništ’ vam ne bi naudili"’ 

Kad je to izgovorio, pokušali smo navalu na nj; ali ne iz 
pušaka, nego snježnim kuglama. No on je bio tvrđi od njih,, 
pa su se sve odbijale od njega. Sad je nastao boj među nama. 
Kugle su vrcale s jedne strane na drugu. Neke su promašile, 
ali mnogo više ih je pogodilo. Bilo je mnogo vike i smijeha, 
jer udarci od snježnih kugli nijesu pravo ni boljeli, a kamoli 
krv prolili. Ipak je gdjekoji zajauknuo. To se dogodilo, kad bi 
kugla pogodila baš u glavu, naročito u uho. No ne valja gađati 
u glavu, jer bi se moglo i zlo dogoditi, da se pogodi u oko, 
osobito kad bi se kugla načinila od mokra ili otvrdnuta snijega. 

Kad smo se nasitili grudanja, uzeli smo svoje saonice i 
pošli na jedan brežuljak. Otud smo se spuštali nizbrdice, te 
smo letjeli poput strijele. Uz brdo nijesmo se dakako mogli 
sanjkati, nego smo vukli svoje saonice gore. Pri tom su nam 
kadšto pomagali oni, koji nijesu imali svojih saonica, a mi smo 
im za to dopustili pokojiput, da sjednu u saonice, pa da se 
spuste nizbrdo. No njima je godilo već i to, što su mogli 
gledati, kako mi letimo nizdoli. _Kad bi se pak koji od nas 
svalio i stao koprcati po debelu snijegu; što je bio sa strane 
(utrvena puta), onda smo se svi smijali, a najviše oni, koji su to- 
motrili s brda. 

Već se počeo i mrak hvatiti, a mi smo prilično prozebli. 
Nije pomagalo ni tabanje (poigravanje); valjalo je dakle krenuti 
kući. Na to nas je opominjao i glad. Usput su još neki dječaci 
pravili u snijegu, kako rekoše, raskriljena orla, što leti u uzduhu. 
Pružili bi se naime nauznak (naleđaške) po snijegu, pa bacili 
ruke i noge na stranu. Otisak u snijegu bio je ponešto nalik na 
raskriljena orla. 

Kad smo dospjeli do glavne ceste, začusmo iz daljine 
zvonca, što se meću konjma oko vrata, kad voze saoni. Naskoro 
nas stiže trgovčev kočijaš s praznim saonima, u kojima je od¬ 
vezao bio žito u mlin. Sin trgovčev, koji je bio s nama, skoči 
odmah na saoni, a na njegovu molbu uzme nas kočijaš još 
toliko u njih, koliko je mogao i smio, da ne bude nikakve ne¬ 
prilike. Ugodna je vožnja u saonima, mnogo ugodnija nego^ u 
kolima. Činilo nam se, kao da letimo uzduhom. Šteta samo, što 
nije dugo trajalo, jer smo za nekoliko časaka bili pred kućom 
trgovčevom, a onda je trebalo sići i poći kući, da večeramo, 
pa da se spremimo na počinak. 

III. U jesen se zabavljamo branjem voća, branjem grožđa, tr- 
ganjem i komušanjem kukuruza. Zimi se zabavljamo, kad padne 
snijeg, grudanjem, sanjkanjem i pravljenjem čovjeka od snijega. 

IV. Zimske zabave: grudanje, sanjkanje i slično, zdrave 
su za djecu, ako ne pretjeruju u tom, i ako se umiju čuvati, 
da ne prozebu. 

V. a) Od kakva snijega se može da pravi snješko? Zašto se 
ne može da pravi od vodenasta ni od smrznuta snijega? 

b) Crta se: dječak, koji vuče saonice uz brdo, a onda 
snješko, pa dječak, koji se gruda. 



c) Modelovanje snješka i snježne kugle. 

4. Drveće zimi. 

I. Zimi nas najviše veseli snijeg, jer se možemo njim si- 
grati i po njemu sanjkati. No drveće nije zimi onako lijepo, 
kao što je u jesen, kad na voćkama ima još voća, ili onda kad 
se lišće na drveću prelijeva u svjema bojama. Sada je drveće 
sve golo, samo omorike, jele i borovi imaju svoje zeleno lišće, 
koje je nalik na iglice. 

II. Zavirimo li sada u vrt, ne ćemo u njemu ništa opaziti 
nego table pokrite snijegom i drveta (voćke) puna inja. Samo 
na jednoj lijehi vidi se zimski kelj posut snijegom. Njemu ne 
škodi zima; vele pače, da on i ne valja za kuhanje, dok malo 
ne promrzne. Voćke u vrtovima i voćnjacima sasvim su gole; 
samo se na njima osim inja vidi tu i tamo po koji suh list. No 
bolje bi bilo, da ni toga lišća nema, jer vele, da se na njemu nalaze 
jajašca od leptira, te će se iz njih u proljeće izleći gusjenice- 
Sjenice marljivo lijeću od grančice do grančice, te sa suha lišća 
skidaju ta jajašca; one zaviruju i pod koru drveća, te šiljatim 
kljunom svojim vade ispod nje bubice i njima se hrane. I go¬ 
spodari se brane od tih neprijatelja voćaka, pa odrezuju s njih 
grančice, na kojima ima suha lišća, ili oko kojih su nanizana 
jajašca leptira, što ih neki zovu „kukavičje suze". Na starim 
pak voćkama ostrugali su koru, da tako razore sklonište bubi- 
cama. Usto su gotovo svi gospodari voćke, naročito mlađe, 
namazali krećem pomiješanim s vodom i ilovačom, da tako sa¬ 
čuvaju drveće od zime i da unište svaki trag škodljivoj gamadi. 
Posve mlade voćke umotali su u slamu, da im koru ne oglođu 
zečevi. Da pak zečevi dolaze u vrt, kad im u polju ponestane 
hrane, vidi se i po tragovima, kojih osobito ima dosta na lijehi 
oko kelja. I ruže su u vrtu ili omotane slamom ili zagrnute 
zemljom, ali ne radi zečeva nego zato, da im ne naudi ljuta 
studen. 

Htjeli smo, da vidimo, kako je sada u šumi, pa se otpu- 
tismo do ribnjaka u šumici Usput vidjeli smo na cesti vrane 
i gavrane, kako traže, ne bi li na utreniku našli kakvo zrnce, 
koje pokadšto ispadne iz kola, što tuda prolaze, ili kakvu drugu 
hranu. Opazili smo i manju pticu s perjem ozgo mrko pjega- 
stim, a ozdo bjelkastim i prugastim; imala je lijepu krunicu ili 
kukmu od perja na glavi. To je bila ševa krunasta; i ona je 
na cesti tražila hrane,, jer je u polju ne može sada naći. 


Polje, mimo koje smo prolazili, bilo je svuda pokrito de¬ 
belim snijegom. No ispod živice n je bilo mnogo snijega. Kroz 
guste grane i grančice njezina grmlja nije mogr o snijeg da dopre 
sasvim do zemlje, nego se zadržao između njih i na njima. 
Ispod živice vidjelo se stoga i ntšlo povenute (žute) trave. Tu 
može zec da barem nešto nađe hrane za sebe. 

Kad smo zašli u šumicu, bilo je u njoj sve tiho i mirno. 
Ljudi ne dolaze sad onamo šetati, a ptice ne pjevaju. Potok, 
što izlazi iz ribnjaka, bio je zamrznut, ali se ipak čulo, kako 
voda ispod leda žubori. Na jednome mjestu bio je vrlo tanak 
led, te se vidjelo, kako teče voda; jamačno dolaze na to mjesto 
.ptice, da se napiju vode, premda mogu i snijegom ugasiti žeđ. 

Veći dio drveća u šumi, naročito hrastovi, bukve, grabovi, 
klenovi itd. posve su goli. Lišće im je od veće česti spalo već 
u jesen. Upravo je dobro, da to drveće sada nema onoga ši- 
;rokog lišća, koje ga je resilo lje i. Kad bi naime na nj pao snijeg, 
ne bi on j moglo da izdrži tolik teret, pa bi se polomile njegove 
tvrde, ali krte grane, koje se . često nadaleko šire, a sve su 
prema gore upravljene. Drveću, koje nema široko lišće nego 
dugo i tanko poput iglica, kao što su jele, omorike i borovi, 
koji su u šumici zasađeni na nekojim mjestima, ne može snijeg 
/mnogo da naškodi, jer imadu tanke i gipke grane, te su i onako 
ponešto na stranu i dolje spuštene. Ipak je dobro, da se i 
:s njih strese snijeg, naročito ako je mokar i odveć težak. 

Dospjeli smo i do ribnjaka. Snijeg je tu posve ravan. Kad 
ne bismo znali, da je tu ribnjak, mogli bismo pomisliti, da je 
velika livada. Pokušali smo ići na led, ali smo vrlo oprezno 
na nj stupali. Kad smo se uvjerili, da je dosta tvrd i da ne 
puca, onda smo se usudili i dalje da idemo, a to nam je bilo i 
■dopušteno. Led je bio dosta gladak, ali se nijesmo klizali po 
njemu, jer nije bio očišćen od snijega. Na drugoj sirani ribnjaka 
priređivali su upravo klizalište, na kom će se klizati ljudi i djeca 
na klizalicama. 

Vraćajući se kući opazili smo jednu malu ptičicu, gdje se 
vere između grmlja 1 s velikom brzinom penje po drveću gore 
dolje, te neprestano zaviruje pod njihovu koru. To je bio carić, te 
je tražio, ne bi li našao pod korom kojega pauka, što se pred zimu 
onamo sakrio. Kad smo pak prolazili pokraj jedne ga vrta, opazili 
smo u njemu lijepu pticu s crnim perjem i žutim kljunom. To 
je' bio kos. Stupali smo polagano, da ga ne uplaširno. No on 

je brzo skočio s drveta i stao pobirati mrvice, koje mu je netko' 
ispod drveta nastr’o. Napokon smo srećno prispjeli kući, i nitko 
nije prozebao, jer smo svi bili dobro obučeni i neprestano smo 
se gibali. 

III. U ranu jesen ima na drveću ploda (na voćkama voća,, 
na šumskom drveću drugoga ploda, na pr. na hrastu žira, a 
na bukvi bukvica). Zimi nema ni na jednom drveću ploda;, 
nešto su ljudi pobrali, nešto su životinje požderale (svinje žir 
i bukvicu), a nešto je samo od sebe palo i strunulo. U jesen 
još ima lišća na drveću, premda u kasnu jesen počne venuti (ze¬ 
lenu boju mijenjati u crvenu i žutu) i padati, te se na drveću onda 
vidi još samo malo lišća. Zimi je drveće posve golo osim onoga, 
koje ima usko i tanko lišće poput iglica (jele, omorika i bora).. 

IV. S voćaka i drugoga drveća sa širokim lišćem otpada 
u jesen lišće, te ona ostanu preko zime gola. Lišće im zimi nije 
ni potrebno, jer počivaju (ne rastu, ne cvjetaju, nemaju ploda). 
Dobro je, što nemaju lišća, kad zapadne velik snijeg, jer bi 
se onda pod njegovim teretom slomile mnoge njihove grane.- 
Samo drveće, koje ima igličasto lišće, zeleni se i zimi, jer 
s njega lišće ne opada, a ima i grane, koje su sagnute i gipke,, 
te se ne mogu lako slomiti. 

V. a) Zašto ljudi vole, da po usjevima padne suh i ne od¬ 
već debeo snijeg? (Snijeg štiti usjeve, da ne prezebu, kao što 
naše tijelo od nazebe štiti odjeća). Da li ruže lakše prezebu, 
kad je ljuta i suha zima, ili kad snijeg padne na njih? (Lakše 
prezebu, kad je ljuta i suha zima). — Može li suha i ljuta zima 
naškoditi i drveću? (Može osobito pupovima, a kadšto se čuje,, 
da stari ljudi vele: Ljuta je zima, da sve kora od drveća puca,, 
a čavli iz krovova skaču). 

b) Crta se različno drveće, kako se vidi zimi. 



B. Na domu. 

1. Kratki dani, duge noći. 

I. Čim poslije podne dodemo iz škole kući, već je mrak 
u sobi, da se bez svijeće (svjetionice) ne može čitati. U jesen 
mogli smo se poslije škole dosta dugo sigrati, jer se vidjelo i 
nije bilo odveć hladno. Ujutru je sada dugo mrak, te ustajemo,. 
kad je već zapaljena svijeća u sobi; inače se ne bismo mogli 
ni obući valjano. I jutarnji ručak jedemo kod svijeće. Tek onda 
se razdani, kad valja da pođemo u školu. 

II. Danas je opet lijep zimski dan. Hladno je doduše, ali 
Sunce se ipak prijazno smiješi, i sve oko nas pričinja nam se 
zdravlje i veselije. Svoje zlatne zrake uprlo je Sunce eto i u ovu našu 
učionicu, ali tek oko devet sati. Kad smo ono u jesen počeli ići u 
školu, bila je učionica mnogo prije obasjana sunčanim svijetlom. 

Sunce se dakle sada diže ili izlazi mnogo kasnije nego 
prije; tek oko osam sati ujutru. Kad izlazi, pričinja se 
r kao velika zlatna crvena ploča. I onda se malo pomalo diže 

uvis (po nebeskom svodu). No ni oko podneva ne digne se 
tako visoko, da bi nam stajalo upravo nad glavom. Zraci njezini 
dopiru sa strane i padaju koso. Poradi toga nijesu tako topli, 
kao što su bili onda, kad su u podne padali okomito;^ zato i 
jest sada hladno, makar da i Sunce sja. Poslije podne spušta se 
Sunce opet na stranu, koja je protivna onoj, gdje je ujutru izišio, 
te se napokon oko četiri sata izgubi ili zapadne, i vidi se opet 
kao sjajna crvena ploča ili kugla. 

Kratak je dakle put, što ga Sunce prevali danju u ovo 
zimsko doba. Prije podne možemo ga vidjeti na nebu tek četiri 
sata, a poslije podne isto toliko; u svem dakle osam sati. No 
zato dulje počiva (ili putuje) noću; do ponoći osam sati i poslije 
ponoći osam sati; dakle još jednom toliko, koliko putuje danju. 
Usred zime je potom noć još jedamput tako duga kao dan. 

III. U jesen ustaju djeca, čim se Sunce pokaže na istoku. 
Zimi se djeca ujutru dižu još za mraka. U jesen idu djeca spa¬ 
vati, kad je nastao potpuno mrak. Zimi se otpremaju djeca u 
krevet, pošto su već dulje čula (radila) kod svijeće. Na početku 
jeseni izlazi Sunce oko šest zati ujutru, i zapada oko šest sati 

^ Pojmovi koso i okomito poznati su učenicima iz pripravnih vježbi 
za pisanje, te ih ne treba ovdje napose tumačiti, ali se mogu na školskoj, 
tabli grafički prikazati. 

uveče. Usred zime izlazi Sunce oko osam sati ujutru, a zapada 
oko četiri sata poslije podne. 

IV. Zimi su dani najkraći, a noći najdulje. Sunce zimi 
stoji vrlo nisko na nebu, i šalje svoje zrake koso na Zemlju. 
Stoga je ne može potpuno da ogrije, te zato u to doba vlada 
velika studen. 

V. Učenici kazuju, gdje je Sunce izlazilo i zalazilo u jesen, 
Irad su počeli ići u školu, a gdje izlazi sada zimi. Navode dalje, 
kad je stajalo više nad glavom, da li u jesen ili sada zimi, i 
napokon kad je pravilo dulje sjene, da li u jesen ili sada zimi. 

2. Zvjezdano nebo. 

I. Ako je nebo vedro, onda je lijepo modro. Danju je i zato 
lijepo, jer je na njemu Sunce, koje ga obasjava. I noću je nebo 
modro, kad nije oblačno. Noću je i ljepše pogledati na nj, jer 
je puno krasnih i sjajnih zvijezda, a često se na njemu vidi i 
Mjesec, koji se čini mnogo veći od svih zvijezda, a kad je pun, 
vrlo je nalik na Sunce, samo što nije tako sjajan, pa se zato 
može u nj gledati. 

II. Zapalo je Sunce. Mrak se uhvatio. Nebo je bilo vedro; 
ali nije bilo prazno. Na njemu su se vidjele velike svijetle iskre 
ili luče; to su bile zvijezde. Spočetka ih je bilo malo, dok 
se nije smračilo. Najprije se na rubu neba spram one strane, 
gdje je upravo zapalo Sunce, vidjela jedna vrlo lijepa i sjajna 
zvijezda; zovu je Večernjača, jer se svaku večer rano javlja. 

Zvijezdi Večarnjači nasuprot, tamo gdje Sunce izlazi, opazili 
smo, kako se pomalja ili diže jedna velika i sjajna okrugla 
ploča zlatno crvene boje. To je bio Mjesec, koji je upravo 
izlazio. Kad smo ga poslije pogledali, pošto se već bio dosta 
visoko popeo na nebo, pričinjao se mnogo manji i bio je blijedo 
žute boje. No i sad je bio posve okrugao i potpuno rasvijetljen. 
Kad se tako vidi, onda velimo, da je uštap (pun Mjesec). Često 
se vidi samo neki dio Mjeseca rasvijetljen. Mjesec se dakle 
mijenja. Kadšto vidimo Mjesec i danju, ali nije tako pun i 
.svijetao kao noću. 

Mjesec svijetli noću tako, da se svaka stvar, koju rasvjetljuje, 
može točno vidjeti. No Mjesečevo svijetlo nije sjajno kao Sunčevo, 
nego je blijedo i zove se mjesečina. Tko ima dobre oči, mogao 
bi na mjesečini i čitati, ali to ne valja, jer je mjesečevo svijetlo 


slabo, pa se oči, kad se na takvu svijetlu gledaju sitne stvari^ 
odveć umore i oslabe. Mjesečevo svijetlo nimalo ne grije, pa 
se čovjek može i smrznuti na mjesečini, ako je ljuta studen,, 
pače 1 prije negoli onda, kad nema mjesečine, jer je oblačno. 

Kad smo prije spavanja kroz prozor zavirili, da vidimo,, 
kako je na nebu, vidjeli smo, da je sve posuto zvjezdama, a 
među njima se nalazio Mjesec kao pastir među ovcama zlatna 
runa (vune). To |e bio divan i upravo čarovan pogled. Nebo 
puno zvijezda ili zvjezdano nebo još nam se čini ljepše i ča- 
rovnije negoli nebo po danu, na kom sja samo Sunce, i na 
kom se kadšto vidi Mjesec, komu je samo jedan dio rasvijetljen. 

Kad se ujutru počne javljati zora, gube se malo pomalo 
i zvijezde s neba. One ostaju i dalje na njemu, ali se ne mogu 
vidjeti, jer ih nadvlada sunčana svjetlost. Najdulje se na nebu, 
vidi zvijezda Danica. To je ista ona zvijezda, što se uveče naj¬ 
prije pokaže, te smo je nazvali Večernjača. No sada nije na 
onoj strani, gdje Sunce zapada, nego na onoj, gdje izlazi.: 
I zvijezde se dakle kreću na nebu; ali mi nemamo prilike, da 
to motrimo kod njih, kao što možemo to opažati kod Sunca i 
Mjeseca. 

III. Sunce se vidi na nebu, i zvijezde se vide na nebu. 
Sunce je okruglo, i zvijezde su okrugle. Sunce je golemo, a 
zvijezde su malene ili sitne. Sunce je žarko, a zvijezde su samo 
sjajne poput iskrica. Sunce se na nebu vidi danju, a zvijezde; 
se na nebu vide noću. Sunce je samo jedno, a zvijezda je tako 
mnogo, da im se ni broja ne zna. 

Sunce se vidi na nebu, i Mjesec se vidi na nebu. Sunce 
je okruglo, i Mjesec je okrugao. Sunce svijetli, i Mjesec svijetli.; 
Sunce izlazi ujutru, a zapada uveče. Mjesec ne izlazi i ne zapada 
u stanovito doba. Sunce se vidi na nebu samo danju. Mjesec 
se vidi na nebu najviše noću, a kadšto i danju. Sunce je vazda 
sasvim rasvijetljeno i okruglo, a Mjesec nije uvijek potpuno ras- 
svijetljen ni sasvim okrugao, nego se mijenja. Sunce svijetli mnogo, 
jače i bolje nego Mjesec. Sunce grije, a Mjesec ne grije. , 

IV. Za vedre noći nebo je puno zvijezda, i onda ga zovemo ! 
zvjezdano nebo. Kadšto se na nebu noću vidi i Mjesec. 
Ako je sasvim rasvijetljen i potpuno okrugao, onda se zove uštap . 
ili pun Mjesec. Kadšto se Mjesec i danju vidi na nebu. Mjesec 
izlazi i zalazi, ali ne u stanovito doba. I zvijezde se pomiču 
na nebu. 

V. a) Zašto je mjesečina najjača (najsvjetlija), kad je uštap? 
(Jer je onda Mjesec potpuno rasvijetljen). 

b) Rješavanje zagonetke. Što je to; Pun tor ovaca, među 
njima bjelonja? (Zvijezde i pun Mjesec). 

c) Crtanje Mjeseca i zvijezda onako otprilike, kao što se 
crtalo kod vježbe „Dnevna doba", što je preduzeta u jesen. To 
crtanje služi ovdje kao ponavljanje. 

3. U toploj sobi. 

I. Zimi su duge noći; dakle su i duge večeri. Prije, negoli 
:se pođe spavati, valja se nečim zabaviti. Izvan kuće ne možemo 
se sigrati, jer je odveć studeno. U sobi se možemo zabaviti, 
ali više mirno sjedeći. Kad se sjedi na miru, onda je potrebno, 
da soba bude topla, a to može da bude, ako se loži peć. Ni u 
mraku ne možemo da cijelu večer sjedimo; valja dakle zapaliti 
svijeću. Toga radi se ljudi tuže, da zimi mnogo troše drva i 
posvjeta. 

II. Rano je nastao mrak, i rano je valjalo poći u kuću. 

I u sobi je mrak. Majka veli, da još ne treba zapaliti svjetionicu, 
jer se i onako odveć troši petroleja. Oca nema kod kuće, a 
majka se u kuhinji bavi kojekakvim poslom. 

U sobi je ugodno toplo, jer je peć naložena. Kod peći 
sjedi tetka, starija očeva sestra^ kojoj je već davno muž umr’o. 
Ostala je sama bez djece. Priključila se nama, a otac i majka 
su je drage volje prigrlili. Vrlo je dobra i pomaže raditi, gdjegod 
može. Čuje se i mačka, kako prede. I ona se smjestila kod peći 
jer voli toplinu. Sada počiva, a kad svi legnemo na počinak, 
te bude potpun mir i tišina, onda će se ona latiti svoga posla 
običnog, te poći u lov na miševe, jer su se i oni zavukli u kuću, 
koji u jesen lako mogu naći hrane i izvan nje. 

Djeca su se skupila oko tetke, a ona im je pripovijedala 
svakojake priče. Nekoje su od njih bile vrlo duge, te nam se činilo, 
da se ne će nigda svršiti. Ipak su nas sve vrlo zanimale, pa i 
pričanje njezino o tom, kako Je bilo negda, kad je ona bila di¬ 
jete, te išla u školu, pa kakve su bile pripovijesti i pjesmice u 
njezinoj čitanci. Nekoje je znala naizust; bile su drukčije negoli 
su danas u našim knjigama. Jed..a od pjesama je i zapjevala, a 

^ Razumijeva se, da u u tora dijelu ne može izvještaj kod sve djece 
biti jednak, nego se prema posebnim prilikama njihovim mora razlikovati. 


.onda smo mi složno počeli pjevati pjesmice, što smo ih dosad 
naučili u školi. 

Nijesmo ni opazili, da je majka međutim donijela svijeću 
u sobu i stavila je na sto. Latili smo se svoga posla: pisali smo, 
crtali i izrezivali od papira različne likove. Majka je krpala 
košulje, a tetka je plela čarape kod peći; ona je tako vješta 
tomu poslu, da može plesti i u mraku. Oko sedam sati reče 
majka: Pospremite sve sa stola, jer će ovaj čas doći tata, pa 
valja prostrti stol, da večeramo. Učinismo, kako nam je majka 
rekla, te joj pomogosmo kod prostiranja stola. 

Poslije večere čitao je otac majci i tetki iz novina naglas 
ono, za što je mislio, da će ih zanimati. Kad je svršio s čitanjem, 
zadavali smo mu zagonetke, a on je svaku riješio; no kad je 
on nama počeo zadavati zagonetke, onda smo mnogu ostavili 
neriješenu. Pošto smo se tako ugodno zabavili, pomolili smo se 
Bogu i otpremili smo se u krevet, da se dobro odmorimo i 
ujutru rano ustanemo. 

III. Kad je dan dug, a noć kratka, onda je i večer kratka. 
Kad je dan kratak, a noć duga, onda je i večer duga. Kad je 
dan dug, onda je uveče ugodno vani. Kad je dan kratak, onda 
je uveče vani hladno i neugodno, a u toploj sobi ugodno. Kad 
je dan dug i večer lijepa (bez kiše), onda se vani sigramo. Kad 
je dan kratak i večer duga, onda se skupimo u toploj sobi, te 
se zabavljamo pričanjem, pjevanjem, pisanjem, crtanjem, rješa¬ 
vanjem zagonetaka, svakojakim ručnim radom itd. Kad je dan 
dug, onda idemo spavati često još za dana ili u sumraku. Kad 
je dan kratak, onda idemo spavati, kad je već potpuno mrak. 

IV. Zimi su duge večeri, te se ne možemo dulje baviti vani, 
jer je mrak i studeno. Poradi toga boravimo zimi uveče u sobi, 
u kojoj je ugodno, jer je toplo, a može se i rasvijetliti. I u sobi 
možemo se lijepo zabaviti pričanjem, pjevanjem, pisanjem, crta¬ 
njem, rješavanjem zagonetki, svakojakim ručnim radom itd. 

V. Učitelj čita ili priča pripovijest iz početnice: „Kod tetke 
Nade". 

4. Mačka.* 

I. Mačku volimo, jer je lijepa i umiljata životinja, a još 
više zato, jer lovi miševe (i štakore), koji prave mnogo štete u 

* Ova je metodička jedinica potpuno obrađena u općem dijelu ove 
knjige. Poredi li se primjer, što je tamo priopćen, s ovom skicom, lako 
će se razabrati, kako valja upotrijebiti i metodički obraditi ostale skice, 
koje donosimo u ovom posebnom dijelu. 

kući a širi se od njih i vrlo neugodan vonj. Mačka vreba miša 
kod’rupe njegove u kuhinji, kućerku, a kadšto i u sobi Mačka 
ide u lov na miševe obično noću, kad je sve mirno i tiho. No 
događa se, da ulovi miša i danju; onda ga nosi ponosno u 
gubici po kući ili po dvorištu. Najednom ga spusti, a miš poleti 
veselo, i traži rupu, da se sakrije. No mačka se najednom šču- 
čunji, i upravo kad miš hoće da se sakrije, skoči na nj, te ga 
uhvati svojim čaporcima. Tako se ona dugo igra s njim, dok 
ga naposljetku ne zadavi. 

II. Mačka voli toplinu; zato se vani rado spruži na suncu 
i spava, a zimi je rado na klupčici kod peći, gdje također spava 
i prede (zvrnda). I u kuhinju dolazi mačka rado, jer je i u njoj 
toplo. No još radije dolazi mačka u kuhinju radi hrane. Tu je 
naime često zapadne po koji otpadak od jela, a dobije i mlijeka.. 
Ipak je još jedan uzrok, zašto mačka rado dolazi u kuhinju. U 
nju dolaze kroz rupe svoje i miševi u doba, kad je sve mirno i 
tiho, pa traže tu sebi hrane, a nađe se je za njih uvijek pomalo.- 
Miševe pak osobito voli mačka loviti, pa i radi toga dolazi u 

kuhinju, da ih vreba. ^ ^ r 

Kad mačka opazi mišju rupu, onda čeka kadšto i cijeli 

sat pred njom strpljivo i mirno; tek tu i tamo vijuga repom. 
Čim miš iziđe iz rupe i malo poodmakne, skoči mačka na njega 
jednim skokom i uhvati ga za šiju, a on zacvili, jer se uplaši, 
i jer ga silno zaboli, kad mačka u njegovo tijelo zarme svoje 
podugačke, ponešto svinute i vrlo oštre čaporke, koje može da 
uvuče u svoje prste, i opet da ih iz njih pruži. Uvuče ih, kad 
treba da hodi tako, da je nitko ne čuje, a spruži ih, kad hoće 

da napada ili se brani od nečega. ^ 

Pošto je mačka uhvatila miša, ona ga obično ne zadavi 
odmah, nego se njim igra. Pusti ga naime, da pobjegne, pa ga 
opet uhvati. Tako ga često vrlo dugo muči, a onda ga napokon 
usmrti. To ne učini čaporcima nego svojim zubima, koji su 
doduše sitni, ali oštri, osobito očnjaci, pa kutnjaci, koji^ su i 
nešto dulji. Te kutnjake zarine mačka mišu u meso, naročito u 
šiju, i tako ga zadavi; kadšto ga pojede, a kadšto, osobito ako 
nije gladna, pusti ga na miru. Miš se ne brani od mačke, jer 
je malen i slab, te nema ni oštrih čaporaka, ni zubi, kojima bi 
mogao zađrijeti u mačkino meso. Njegovi su zubi zgodni samo 
za glodanje tvrdih stvari, kao što je drvo, zid itd. Ne preostaje 
dakle mišu drugo, nego da ispred mačke bježi u rupu, koju je 


on sam sebi načinio, a koja je tako uska, da mačka u nju 
ne može. 

Miševi rado izlaze iz svojih rupa noću, jer misle, da onda 
sve spava, pa da ih nitko ne će progoniti. Ali se varaju. Mačka 
spava dosta danju, pa je obično noću budna i vreba miševe. 
Pred njom se pak oni ne mogu lako sakriti, jer su u nje takve oči, 
da se u mraku svijetle poput žeravice, te njima vrlo dobro vidi. 

Mačka obično progoni miševe po kući i u štaglju; ali ona 
zalazi često i u vrt i u polje, gdje također ima miševa, koji 
prave veliku štetu na povrću i žitu. Dobro je dakle, da i na ta 
mjesta ide mačka, i da tamani miševe; ali ona tu može također 
da pravi štetu, jer hoće da lovi i ptičice, koje su nam mile. 
One nas naime razveseljavaju pjevanjem i tim, što drveće čiste 
od gusjenica, koje ogrizu lišće, pa onda drveće ne može valjano 
da uspijeva, i da donese onoliko ploda, koliko bi ga inače do¬ 
nijelo. Poradi toga su mnogi ljudi kivni na mačku. 

No i zbog drugog čega ljudi se često rasrde na mačku. 
Ona naime hoće da krade. Zavuče se kadšto u kućerak, pa 
mjesto da vreba miševe, popije mlijeko iz zdjele ili ćupa. Često 
u samoj kuhinji zgrabi i odnese komad mesa, čim se tko makne 
ili otkrene od njega. Razumijeva se, da onda dobije dosta ba¬ 
tina. Zato se dobro izvježbane i starije mačke čuvaju, te ne 
diraju u ono, što im se ne baci za jelo. Ali se zato mnoge od 
njih deru i cvile tako dugo, dok ne dobiju štogod. 

U sobu rado dolaze mačke, jer se i tu nadaju dobiti štogod 
za jelo, osobito kad su ljudi kod ručka. Ako su vrata od sobe 
zatvorena, onda mačka čeka pred njima, dokle ih tkogođ ne 
otvori. I ako je baš rado i ne puste u sobu, ona se silom pro- 
tUra u nju. Ne može li dugo dočekati nikoga, da dođe na sobna 
vrata, onda stane mijaukati i grepsti čaporcima po njima, dok 
je ne puste u sobu. Djeca je obično veselo i prijazno dočekaju, 
te je zovu: mica, mica, micice! Ona pak dolazi k njima, pri¬ 
tisne se tijelom uz njih, digne rep, i stane ih obilaziti, naročito 
onda, ako je rukom glade, i ako je povlače preko repa. Često 
ona pri tom i zvrnda (prede). To rado čini osobito onda, kad je 
zimi kod tople peći. (Pri tom se rnože čitati pjesmica iz po¬ 
četnice: „Djeca i maca“). 

Djeca vole mačku i zato, jer je vrlo čista. Ona se često 
umiva jezikom i šapama, ili kako se u pjesmici (koju je učitelj 

pročitao iz početnice) veli, „sve se liže, sve se gladi, mije lice 
i brkove". 

Pravih brkova nema mačka, nego se tako zovu one podu¬ 
gačke i tvrde dlake s jedne i s druge strane njezine kratk e 
gubice. Glava njezina je okrugla, a i trup joj je okrugao 
poput valjka. Dlaka joj je gusta i meka poput baršuna, 
zato je djeca vole gladiti. Ruka se po njezinoj dlaci samo kliže, 
i to se ugodno doima. Kad joj se dođe do repa, koji je du¬ 
gačak i na kraju tanak, onda ga digne i ukoči, te čeka, 
dok se povuče kroz zaobljenu šaku, i onda se opet vraća, te 
pruža glavu pod ruku, da se nastavi glađenjem i umiljavanjem. 
Ako se pri tom štogod rasrdi, naročito ako je onaj, koji je 
gladi, jače potegne za rep, onda zareži, a često i ogrebe. To 
rado učini djeci; starijima se to ne događa, jer se toliko ne 
igraju s njom, i jer se ona njih više boji negoli djece. Dlaka je 
u mačaka različne boje. Ima ih bijelih, crnih, šarenih, sivih, 
rđavih itd. I veličina im je različna. Mlađe su manje od starijih. 
Mački su krupniji od mačaka. 

Mačka i pas rijetko se slažu. Čim se sretnu, nastaje obično 
među njima boj. Pas laje i navaljuje na mačku, ona pak digne 
hrbat u polukrug, a rep uvis, nakostriješi se, stane frskati no- 
zdrvama i pokaže zube. Kadšto navali mačka na psa i udari 
ga šapom po gubici, ali ako ikako može, popne se na plot ili 
na drvo. Pas ne može za njom, jer su mu čaporci tupi, te se 
ne može njima poput mačke prihvatiti za drvo ni penjati. I zato 
stoji pod drvetom i laje, pa čeka, ne bi li dočekao, da mačka 
siđe. Kad je ne može dočekati, ode sveđer lajući, dok se na¬ 
pokon ne umiri. Kao što se mačka može popeti na drvo, tako 
može da se penje i po krovu, što također vrlo često i rado 
čini, ali pri tom opet kadšto lovi ptice. 

III. Pas je domaća životinja, i mačka je domaća životinja. 
Pas je koristan, jer čuva kuću i sve, što je oko nje. Mačka je 
korisna, jer lovi miševe. Pas ima oštre zube očnjake i kutnjake; 

mačka ima oštre zube očnjake i kutnjake. Pas dobro čuje. 
I u mačke je vrlo tanak sluh. Pas ima dobar vid. Mačka vidi 
dobro i u mraku. U psa je vrlo oštro osjetilo za mirisanje; u 
mačke nije to osjetilo tako oštro. Pas ima duguljastu glavu, a 
r čka okruglu. Pas ima dugu gubicu, a u mačke je kratka. U psa 
] ^ jezik gladak, a u mačke hrapav. Pas ima tupe čaporke, a 
mačka oštre. Pas ne može svoje čaporke uvući i spružiti kao 


■mačka. Pas ne može dakle stupati po pođu ili po zemlji tako 
tiho kao mačka. Pas umije brzo trčati, ali se ne može penjati 
na drvo kao mačka. Pas je vjeran, a mačka je lukava. 

Miševi su sive boje. Mačke su različne boje (bijele, crne, 
■sive, šarene, rđave). Miš je mnogo manji i slabiji od mačke. 
Miš nema oštrih čaporaka, a mačka ih ima. Miš ima zube za 
glodanje, a mačka ima oštre zube za deranje. Miš može nači¬ 
niti mnogo štete, a mačka rijetkokad načini štetu, te je korisna 
životinja upravo zato, jer tamani miševe (i štakore). Mačku 
volimo i njom se sigramo. Miša ne volimo i s njim se nitko 
ne sigra osim mačke. 

IV. Mačka je korisna domaća životinja, jer tamani miševe 
(štakore), koji u kući, a i u polju prave mnogo štete. U lov 
ide obično noću, te ima takve oči, da dobro vidi i u mraku. 
Miša ulovi jednim skokom, te ga svojim oštrim čaporcima pri¬ 
hvati. Kad hoće da ga zagnjavi, onda mu zarine oštre svoje 
zube (kutnjake) u tijelo, i obično ga pojede. Mačka pravi i 
štete, naročito ako lovi ptice u vrtu ili u šumi. 

V. a) Čemu treba da se učimo od mačke? (Čistoći). — 
Čemu ne treba da se učimo od nje? (Okrutnosti ili nemilosrđu 
i lukavosti). — Čime pokazuje mačka, da je okrutna? (Ona 
muči miša, kad se njim sigra. Najprije ga pusti, da bježi, a 
onda ga opet uhvati, pa ga valja po zemlji i udara šapama. 
Tako radi po više puta, dok napokon ne zadavi miša). Čime 
pokazuje mačka, da je lukava? (Čestoput ogrebe iznenada, pa 
i onda, kad se ulaguje). 

b) Kako se od miševa brane ljudi, koji nemaju mačke ili 
mačka? (Zamijese otrova s brašnom, sirom ili drugom hranom, 
pa to metnu u mišje rupe; love ih u mišolovke ili klopke. 
Kadšto ih zatuku štapom, metlom ili čim drugim). Da se u što 
zanimljivijoj slici prikaže, kako mačka progoni miša, čita se 
pjesma od Zmaj Jovana: „Tuga i žalost jednoga miša“ (Vidi 
primjer u općem dijelu ove knjige). 

c) Rješavanje zagonetaka: Što je to: Na ognjištu sjedi, 
a kuhač nije; prede, a prelja nije? (Mačka voli sjediti na toplu 
mjestu, dakle i na ognjištu, a kad joj ugodno, onda zvrnda 
ili prede). 

đ) Učitelj priča ili čita basnu: Kako su miševi odlučili, 
-da objese mački zvonce oko vrata. 

e) Crta se, kako mačka progoni (lovi) miša, i kako se‘ 
svađaju pas i mačka. 

f) Modeluje se mačka i miš. 

g) Pjeva se pjesma: „Miš mi je polje popasel". 

h) Sigranje: „Mačka i miš“. 

5. Peć. 

I. Zimi je ugodna topla soba. Da se ugrije soba, treba; 
naložiti peć. Može se pak peć naložiti drvima ili ugljem. Ne 
valja odveć ložiti, jer je onda odveć vruće, a to se teško po¬ 
dnosi, pa nije ni zdravo. Ima zemljanih i gvozdenih peći. U ve¬ 
likim sobama su velike peći, a u malima ili nema peći, ili su 
malene. Sobe, u kojima nema peći, ugriju se, ako je potrebno 
tako, da se u njih pusti toplina iz one sobe, koja ima peć, te 
se loži. U našoj učionici je vrlo velika peć, jer je velika 1 
učionica, te je treba ugrijati tako, da ni onima, koji najdalje 
od peći sjede, ne bude hladno. Kad se u učionici, koja nije 
ugrijana, mirno sjedi, onda je još većma hladno, nego kad se 
na ulici hodi, trči i skače. U hladnoj sobi ne može se valjano 
pisati, jer zebu prsti, pa se ne može pravo da drži pero ili 
pisaljka. 

II. Peć je u našoj učionici velika i crna; načinjena je od 
gvožđa. Od peći vodi limena cijev, te je savinuta i u udjenuta 
u dimnjak. Kroz cijey ide dim u dimnjak. Ako je cijev odveć za- 
čađena, onda se dim ne može odmah da digne uvis, osobito 
ako je vani mokro vrijeme, i i ako nezgodan vjetar duva. Kad 
smo nedavno došli u školu, našli smo je punu dima. Podvornik 
je nato brže bolje otvorio prozore, i onda je dim otišao napolje. 
Sada se više ne dimi iz peći; jamačno je podvornik dao oči¬ 
stiti cijev. Na školskoj peći su sprijeda dvoja vrata; jedna ve¬ 




lika na gornjem dijelu, a druga manja na doljnom dijelu. Na 
gornja vrata meću se drva i ugalj, kad se loži, a na doljna 
se vadi pepeo. 

Naša peć (kod kuće) mnogo je manja od školske; jer u 
nas nijedna soba nije tako velika kao učionica, I kod nas ima 
gvozdenih peći u sobama, no ima i zemljanih, koje su načinjene 
od pećnjaka, te se prave od zemlje ilovače. Neke su od tih 
peći zelene, a neke tamno crvene ili mrke boje. Ima i bijelih 
zemljanih peći. 

Kad u školu dođemo, nađemo toplu peć, pa ne možemo 
vidjeti, kako je podvornik naloži. Poslije vidimo samo, kako 
primeće drva (ili kako sipa kameni ugalj na gornja vrata peći). 
No kod kuće možemo motriti, i kako se peć naloži. Majka ili 
djevojka (služavka, sestra ili tkogođ drugi) otvori najprije doljna 
mala vratašca, te žaračem izvuče iz rupe na lopaticu sav pepeo, 
koji je u nju prije toga (dan prije) pao kroz rešetku iz gornje 
veće rupe ili ždrijela u kojem je gorjela vatra. To čini vrlo 
oprezno i polako, da se pepeo ne zavitla. Poslije toga otvori 
gornja vrata i složi u ždrijelu na rešetku malo papira, zatim 
sitna i suha triješća, i to zapali. Nakon toga meće najprije 
manje, a zatim krupnije komade drva na vatru. No drva treba 
da su posve suha, jer inače ne će da gore. Ne smije se odveć 
drva najednom metnuti u peć, jer bi se onda ugušila vatra. 

Kad se tako naloži vatra, onda se gornja vrata od peći 
sasvim zatvore, a doljna se ostave malo otvorena. Tad se čuje, 
kako praskaju i pucketaju drva u peći (u ždrijelu). Kad se drva 
dobro razgore, te bude dosta žeravice, onda se metne na nju 
nekoliko lopatica kamenoga uglja. Ako se hoće, da u peći brže 
i jače gori, onda se doljna vratašca, na koja se vadi pepeo, sasvim 
otvore. Često se onda čuje, kako vatra upravo tutnji u peći. 
Kad se peć dovoljno ugrije, onda se opet pritvore vratašca. 
No ne bi valjalo, da se posve zatvore, jer bi vatra sasvim utrnula. 
Da vatra može gorjeti, potrebno je, da do nje može doprijeti 
uzduh. Kad se oboja vrata na peći zatvor^, onda u nju ne može 
da dođe uzduh, te vatra utrne. Kad su samo doljna vrata od peći 
otvorena, onda u peći jače gori, nego kad su otvorena samo gornja 
vrata, i jače, nego kad su oboja otvorena. Što su jače otvorena 
doljna vratašca, to je jača promaja u peći, i stim većma gori u peći. 

Da se naložena drva u peći mogu lako i brzo zapaliti, 
4reba nastojati, da bude uvijek pripravljeno dosta suha triješća 

i drva. Tada ne će trebati, da se naložena drva poliju petrolejem- 
ili špiritom, što je vrlo opasno. Često se naime događa (a to- 
se javlja i u novinama), da drva, koja se tako poliju, naglo buknu,. 
te se vatra od petroleja ili špirita rasprska na sve strane, pa 
zapali i onoga, koji loži. Od teških rana, što ih tako zadobije,, 
mora onda puno patiti, a mnogoput i umrijeti. 

Kad vatra stane gorjeti u peći, onda ide dim kroz dimnjak 
napolje. Neki vele, da ga dimnjak potegne van; ali nije tako.- 
Dim je lak, pa se diže uvis (u uzduh) kao i pero ili sitni ko¬ 
madići papira. To se lijepo može motriti na dimnjaku kuće, 
koja je nasuprot našoj. Ako je lijepo i vedro, onda dim ide ravno 
uvis. Ako duva jak vjetar, onda on vitla njim i gura ga ovamo 
i onamo. Ako je mogo mokrine (vodenih para ili vlage) u uz- 
duhu, onda ona ne pušta dim gore (u uzduh), te se on spušta 
k zemlji i vuče po krovovima i po cesti, navaljuje pače kroz 
otvorene prozore i u sobe. Kad se to opaža, onda obično poslije 
toga bude kiše ili snijega. 

III. Štednik je u kuhinji. Peć je u sobi. Štednik je za 
to, da se na njemu kuha jelo. Peć je za to, da grije sobu^ 
Stednici su ili gvozdeni, ili zidani (obloženi pećnjacima).- 
I peći su ili gvozdene ili zemljane (složene od pećnjaka). Štednik 
je spojen cijevlju s dimnjakom; peć je također cijevlju spojena 
s dimnjakom. Štednik ima vratašca za loženje i vratašca, na 
koja se vadi pepeo. I peć ima dvoja vratašca, jedna za loženje, 
a druga za čišćenje pepela. Štednik je nizak (kao stč) i širok, 
te ima na tablama, ispod kojih vatra gori, rupe s kolobarima, 
na koje se meće ono, što se kuha. Osim toga ima štednik i 
kotlić za grijanje vode, i po jednu ili dvije pečenjare za pečenje 
pečenke ili kolača. Zemljani štednici imadu obično dva dijela ^ 
jedan niži sprijeda, na kom se kuha, i drugi viši straga, gdje 
je smješten kotao i pečenjare. Peć je viša i uža od štednika. 
Peći obično nemaju kotlova za vodu, ni pečenjara, a ni rupa 
za kuhanje; samo rijetko koja peć ima pečenjaru, a još su rjeđe 
(i to su gvozdene), k()je na vrhu imadu kolobare, da se može 
voda grijati ili štogod skuhati na njima. 

IV. Peć je zato, da se njom ugrije soba. Ima gvozdenih i 
zemljenih peći; velikih i malih. Peć ima veća i manja vratašca^ 
Na veća vratašca se u gornju rupu peći ili u ždrijelo meću drva 
i ugalj, a na manja se iz doljne rupe vadi pepeo, što je kroz 
rešetku u nju pao iz ždrijela, gdje gori vatra. Peć je cijevlju 


spojena s dimnjakom. Da može gorjeti vatra u peći, treba da 
se otvore doljna vratašca tako, da bude dovoljno promaje.^ 

V. a) Na što valja paziti, kad se loži vatra? — Zašto ne 
valja da se naslonimo na peć, kad je ražarena? 
b) Crta se: žarač, peć i lopatica za žeravicu. 


c) Modelovanje lopatice za žeravicu. 

6. Svjetionica. 

I. Sad su duge večeri, pa treba mnogo posvjeta. Već oko 
pet sati poslije podne valja da se užeže svjetionica (lampa)^ 
osobito ako treba da se u sobi ili u kuhinji štogod radi. U svje¬ 
tionici gori ulje, koje se zove petrolej. Može se i svijećom 
rasvijetliti soba; ali je svijetlo od svijeće mnogo slabije, nego 
svijetlo od petrolejske svjetionice. No da petrolej u svjetionici 
može valjano gorjeti i svijetliti, treba je pomnjivo čistiti. 

II. Kod nas majka ili djevojka (sestra, služavka) čisti svje- 
tionicu i nalije u nju petroleja još za bijela dana, kad se dobro 
vidi. To ne valja činiti kod svijeće, naročito ne treba tada pe- 
trolejem puniti svjetionicu, jer bi se dogodila velika nesreća, 
kad bi se zapalio petrolej u sudu, iz koga se lijeva. 

Najprije skine majka sa svjetionice štit od stakla, koje 
je bijelo i mutno kao mlijeko. Majka veli, da je taj štit potreban 
za to, da se svijetlo ne širi na sve strane, nego da se prikupi 
i navrati dolje prema stolu, gdje se onda bolje vidi raditi (či¬ 
tati, pisati, šiti itd.). Štit otare majka suhom krpom, da ne bude 
na njemu nikakve prašine. 

Poslije toga izvadi majka iz svjetionice valjak (cilindar), 
koji je također od stakla, ali ne od mutna, nego od takva, da 
kroza nj svijetlo lako prodirati može. Ako je valjak čađav, 
prašan ili uprljan, onda svjetionica ne svijetli, kako bi trebalo* 
a i ružno je to vidjeti. Poradi toga treba valjak vakl dan oči- 




štiti. Majka uzme zato kratak i gibak štapić, pa namota oko 
njega komadić sukna; bukne najprije u valjak, da se oznoji, a 
onda stane okolo na okolo kretati štapić sa suknom. To čini 
ako dugo, dok nije valjak posve čist. Što je dimnjak kod peći, 
to je valjak kod svjetionice. Da nema valjka, ne bi petrolej 
valjano gorio, pa i dimilo bi se i udaralo, da bi se jedva moglo 
izdržati. 

Pošto je majka očistila valjak, odvinula je nekakvu žutu 
limenu kapicu, te ju je digla iz svjetionice. Toj kapici vele ža¬ 
rulja. Po sredini na vrhu ima žarulja zarez, kroz koji vodi 
poširok stijenj namočen u petroleju. Okolo na okolo žarulje 
nalaze se rupice. One su potrebne kao i vratašca na peći, da 
bude promaje, i da što više uzduha može doći do plamena u 
svjetionici. Poradi toga ne smije u žarulji biti nikakva smeća, 
i rupice treba da su sasvim čiste. 

Kad je majka digla žarulju sa stijenjem, nalila je petroleja 
u kuglu, koja je od stakla i nešto sploštena. Zatim je spu¬ 
stila stijenj u kuglu, onda je navinula vijak, te njime dignula 
stijenj uvis, i obrezala ga ili okresala sasvim ravno i glatko. 
Poslije toga je oko nožica (škara), kojima je obrezala stijenj, omo¬ 
tala malu krpicu, te okolo na okolo otrla žarulju. Sad je bilo 
sve gotovo, a ona je opet na žarulju nataknula valjak, i zatim 
metnula iznad svjetionice štit. 

Svjetionica, o kojoj smo sada govorili, stoji na stupi ću 
(stalku, nozi), koji ima široko podnožje, i težak je, jer je od 
gvožđa. To je potrebno za to, da čvršće može stajati, i da se 
tako lako ne prevali, pa da ne bude nesreće. Još su sigurnije 
one svjetionice, što su učvršćene na stropu, te vise, a mogu se 
spustiti sasvim do stola, i opet turiti prema stropu. U kuhinji i 
hodniku manji su svjetionici, što su obješeni na zid, a imadu 
straga limen štit, od koga se odrazuje svijetlo, te rasvjetljuje 
prostor oko sebe. Takvi svjetionici nijesu nasađeni na stupić. 

Kao posvjet služe i svijeće, koje kupujemo u dućanu, 
a vele, da se prave u tvornicama (od stearina). Svijeće, koje 
su načinjene od prostoga loja, zovu se lojanice. Kroz svi¬ 
jeću je proveden okrugao i tanak stijenj poput vrvce. Kad 
se stijenj užeže, onda svijeća gori. Lojanicu treba često okresati, 
t. j. obrezati joj stijenj. Svijeća se upotrebljava onda, kad treba 
da se rasvijetli tamo, gdje nema svjetionice. Ne valja svje- 
tionicu nositi po kući; jer bi se mogla prevaliti i prouzrokovati 


"Veliku nesreću. Svijeća je zataknuta u svijetnjak, koji je na¬ 
činjen od gvožđa ili od mjedi, a može da bude i od srebra. 

U dućanima i gostionicama, a i po nekim kućama svijetli 
električno (ili pak plinsko) svijetlo. Takvim su svijetlom rasvi¬ 
jetljene i naše ulice. Električno (kao i plinsko) svijetlo proizvodi se 
u tvornicama, pa se žicama (ili cijevima) dovodi onamo, kamo treba. 

III. Peć je potrebna, da se ugrije soba. Svjetionica je za 
to, da se osvijetli soba (ili drugi koji prostor). Peć je velika, 
a svjetionica je malena. Peć je od željeza ili od pećnjaka 
(zemljanih). Svjetionica je načinjena od više dijelova; neki su 
od gvožđa, neki od mjedi, a neki od stakla. U peći gore drva, 
a u svjetionici petrolej. Peć treba promaje, da mogu u njoj drva 
gorjeti. Promaja nastaje u peći tako, što uzduh u nju ulazi na 
vratašca s jedne i na dimnjak s druge suprotne strane. I svje¬ 
tionica treba promaje, da petrolej u njoj može gorjeti. U svje¬ 
tionici nastaje promaja stoga, što uzduh u nju dolazi s protivnih 
strana, naime ozgo na valjak, a ozdo kroz rupice žaruljine. 

IV. Svjetionicom se osvjetljuju sobe i drugi prostori, kao 
kuhinja, hodnici itd. U svjetionici gori petrolej. Svjetionica ima 
stupić ili stalak; u nj je nasađena staklena kugla, u kojoj je 
petrolej. Na kugli, koja je ponešto sploštena, te ima s gornje 
strane okruglu rupu, učvršćena je žarulja, kroz koju je u petrolej 
uveden stijenj, te gori, kad se užeže Naokolo žarulje su rupice, 
na koje ulazi uzduh. Nad žaruljom je valjak, koji čini, da je 
veća promaja, i da petrolej bolje gori, pa da od njega nema 
dima ni smrada. 

V. a) Zašto mnogi vole svjetionice, koje vise sa stropa? 
(Više daju svijetla po cijeloj sobi, i ne mogu se prevaliti tako, 
kao one, što stoje na stolu). — Zašto ne dopuštaju roditelji, da 
■djeca zapaljuju svjetionicu, ili da je čiste i u nju lijevaju petrolej ? 

b) Crta se: svijeća, što gori, zatim svjetionica, što visi, i 
.svjetionica, koja se stavlja na sto. 



c) Modelovanje svijeće u svijetnjaku. 

7. Požar. 

I. Sada, kad se lože peći i mnogo posvjeta svake vrste- 
troši, lako se dogodi požar. Valja dakle biti na oprezu. Požar 
je veliko zlo, jer može da uništi imutak cijelih porodica, a 
mnogi može pri tom i život izgubiti. Često se požar naglo 
širi, te prelazi sjedne kuće na drugu. U takvu događaju izgore 
kadšto čitave ulice ili čitava sela. Mnogi ljudi prinuđeni su tada 
da prosjače, osobito ako nijesu svoj imutak osigurali kod 
društva za osiguranje. Nije dakle čudo, ako se sve mjesto uz^ 
buni, kad se javi gdjegod velika vatra ili požar, pa da izlete 
svi na ulicu, da vide, gdje je vatra. Mnogi odu do kuće, koja 
gori. No ne valja samo gledati, kako gori, ili možda i smetati 
onima, koji nastoje, da vatru pogase, nego treba pomoći pri 
gašenju, koliko je moguće i potrebno. Gdje požarnici rade, tamo 
drugi ljudi mogu više smetati, nego pomoći. 

II. Bilo je to jedne večeri. Mi smo se spremali upravo 
da večeramo, kad najednom čujemo s ulice žamor i buku. Čuli 
smo, da zvono na crkvenom tornju zvoni ustranu, a velika teška 
kola tutnjila su ulicom i trubljari su trubili. Sjetili smo se 
odmah, da se negdje porodio požar, te istrčasmo napolje. 

Kad smo izišli van, iznenadili smo se i jako uplašili. Nebo 
je bilo jako zažareno, a kad smo pogledali onamo, otkud je 
dopiralo silno svijetlo, opazili smo, gdje iz krova jedne kuće 
suklja velik plamen, a iz njega se izvija crn gust dim. Čulo se 
iz daljine, kako žene kukaju, a djeca plaču. Isto tako se čulo 
praskanje greda i rogova od krova, što su gorjeli, kao i škri¬ 
panje velikih štrcaljki, kojima su požarnici gasili vatru. 

Približili smo se i mjestu, gdje je gorjelo. No nijesu nas pu¬ 
stili blizu kuće, što je bila u plamenu. Redari su je opkolili sa 
sviju strana i svijet odvraćali vičući: Ne smije se ovamo; natrag, 
natrag! Mogli smo motriti samo izdaleka, kako su ljudi (po¬ 
žarnici) štrcali iz štrcaljki vodu u vatru; neki su se penjali po 
Ijestvama, pa čakijama trgali i odvlačili ono, što bi moglo da 
se još zapali i dalje gori. 

Na ulici, po dvorištima i vrtovima vidjelo se mnogo na¬ 
mještaja, blazina i rublja, a žene s malom djecom na ruci stajale 
su oko toga jadikujući. Vidjeli smo još, kako su požarnici unišli 
u kuću, što je gorjela. Reklo se, da iz nje dopire silno zapo¬ 
maganje. Sa zebnjom u srcu čekali smo, što će se dogoditi.. 


Najednom začusmo radostan usklik svjetine. Požarnici su srećno- 
iznesli teško bolesnu staricu, koja bi bez njihove pomoći ja¬ 
mačno bila izgorjela, ili se u dimu ugušila. 

Vatra je međutim bila sve manja i slabija. Napokon su se 
još pušili samo zagareni balvani na kući. Zidovi goli i mokri 
od silne vode, kojom je vatra gašena, stršili su uvis. Nestalo je 
opasnosti, da bi se vatra dalje širila, i ljudi su se vraćali kući; 
no požarnici su na garištu ostali do jutra. 

Drugi dan se istraživalo, kako je nastala vatra. Jedni su 
govorili, da se od ražarena dimnjaka upalila greda, što je bila 
postavljena blizu njega; drugi su pripovijedali, da je netko išao 
s upaljenom svjetionicom na tavan, te ju je prolio i prouzro¬ 
kovao vatru; treći su tvrdili, da su se djeca sakrila bila na 
tavanu, i tamo se sigrala žigicama i pušila, pa da je tako na¬ 
stala vatra. Ne zna se pravo, tko je kriv; no svakako mora da 
onoga duša boli, koji je tomu uzrok, i radi koga moraju ne¬ 
dužni ljudi da pate. 

III. Kad nastane povodanj, onda se ljudi, kojima on prijeti, 
silno uzbune. I požar uznemiri sve one, koji su blizu, pa bi ta¬ 
kođer mogli ođ njega đa nastradaju. Povodanj hara naglo i ne¬ 
milosrdno. I požar se često širi brzo, ali se može lakše da utiša 
i obustavi. Kod povodnja mogu tek ponešto pomagati požarnici. 
Kod požara mogu požarnici vrlo mnogo pomoći, jer mogu obra¬ 
niti zgradu, koja gori, i učiniti, da se od požara sačuvaju 
druge zgrade, što su u blizini. Povodnju nije nigda kriv pojedini 
čovjek, a požaru je često uzrok nesmotrenost ili obijest poje¬ 
dinih ljudi.1 

IV. Kad se zapali kakva zgrada, te stane gorjeti plamenom, 
onda se to zove požar. Od požara mogu da postradaju nesamo 
pojedine zgrade, nego i cijele ulice, pače i cijela mjesta. Po¬ 
žarom se nanosi velika šteta imutku pojedinaca, a može se do¬ 
goditi i to, da pojedini ljudi postradaju, pa i život izgube. 

V. a) Na što valja paziti, da se u kući ne dogodi požar? 
(Neka ne bude po kući, naročito na tavanu, mnogo takvih stvari^ 
koje se mogu lako zapaliti, na pr. papira, slame itd. Ne treba 
s užeženom svjetionicom hoditi po kući, a osobito na tavan. 
Ne treba se igrati žigicama itd.) 

J Premda je poredba povodnja s požarom ovršena već kod meto¬ 
dičke jedinice „Povodanj^, to ipak nije suvišno, da se ta dva pojava t 
ovdje poređuju stim više, što se sada mogu da navedu još neki novi 
momenti. 

b) Učitelj pripovijeda poznatu pripovijest „Iskra", u kojoj 
se priča, kako je jedno dijete zapalilo slamnjaču u krevetu i 
kako se onda zapalio sav namještaj, te izgorjelo malo dijete u 
kolijevci i ptica u kavezu, a napokon i cijela kuća. 

c) Učitelj veli: Kaže se: Vatra i voda dobri su sluge, ali 
zli gospodari. To ste već rastumačili (kad smo govorili o po¬ 
vodnju). No kažite sada: Što je jače: vatra ili voda? (Voda je 
jača, jer može da uništi vatru t. j. da je utrne ili pogasi). 

8. Toplo odijelo i obuća, 

I. U sobi se lako zaštitimo od studeni, ako naložimo peć. 
Ali nije moguće, da smo vazda u toploj sobi. Treba izaći van; 
stariji ljudi idu za poslom (na trg, u crkvu), a djeca u školu. 
1 mala djeca moraju kadšto da iziđu na svjež uzduh (u šetnju). 
Da se zaštitimo od studeni, kad nam valja izići iz kuće, treba da 
se obučemo u toplo odijelo i da navučemo na noge toplu obuću. 

II. Otkad je nastalo studeno vrijeme, navučemo ujutru, kad 

ustanemo, tople vunene čarape; jer vele mnogi ljudi, a i naši 
roditelji, da noge i trbuh treba od nahlade čuvati više negoli 
glavu. Odmah poslije toga obučemo debele vunene hlače, i 
nataknemo na noge papuče, pa se idemo umiti u kuhinju ili 
u kupaonicu. Pošto se očešljamo, obujemo zimske cipele, koje 
su od jake kože i imadu debele potplate, a podstavljene su 
vunenom podstavom. Ako je velik snijeg, onda dobijemo či¬ 
zmice s visokim sarama. Iza toga obučemo topal, dobro pod¬ 
stavljen prsluk i preko njega toplu surku (halju, kaput) od 
sukna, koje ne prepušta vodu, pa nam onda ne može mnogo 
da naškodi ni snijeg ni kiša. • 

Tako obučeni ne možemo ipak da odemo u školu. Treba 
da metnemo nešto i na glavu. Dobar bi bio i čvrst pusten 
šešir, ali je za zimu, kad duva jak vjetar, mnogo bolja kapa 
od sukna dobro podstavljena; ipak ne smije da bude odveć teška 
ni topla. Poradi toga ne preporučuju se kape od krzna ili šu- 
bare. Kad je oštra studen, onda mnogi ljudi navuku na ruke 
tople rukavice od sukna, ili pletene od vune. No mnogi vele, 
da je bolje, ako se čovjek za djetinjstva ne navikne na to, da 
nosi rukavice. 

Kad putujemo kolima, onda treba da se još toplije obu- 
.šemo; jer je čovjeku mnogo hladnije, kad se ne glblje, nego 


mirno sjedi u kolima. Preko surke ili kaputa obuče se onda još- 
duga haljina ili kabanica, koja je dobro podstavljena, pa je 
duga tako, da se njome mogu dobro pokriti i noge, koje lako 
u kolima prezebu, naročito ako se ne omotaju sijenom, slamom 
ili ćebetom. Mnogo bolje od kabanice čuva toplinu u čovječjem 
tijelu opaklija (šuba, bunda ili kožuh), koja s unutrašnje 
strane ima krzno, a iz vana ili sukno ili kožu. 

Osim odijela i obuće, zatim šešira ili kape, imamo i rublje, 
naime košulje i gaće, koje oblačimo upravo na samo tijelo (na 
kožu njegovu.) Mala djeca nemaju gaća, nego samo duge košulje. 
Rublje se pravi od platna (pamučnoga ili lanenog, konopljanog). 
Ispod platnene košulje nose mnogi zimi još jednu pletenu košulju 
od pamuka ili vune. Rublje treba često presvlačiti i oprati, jer 
upije mnogo znoja iz tijela, te se brzo uprlja. 

Kad je blagdan, onda se obično obučemo u ljepše odijelo 
nego u radni dan. Odijelo za blagdan zove se stajaće odijelo. 
Ljudi, koji rade na polju ili u radionicama, ne mogu da se u 
radne dane obuku u finije odijelo, jer bi se brzo uprljalo i 
poderalo. 

III. I onda, kad je toplo, a i vruće, potrebno nam je odijelo; 
ali onda, kad je vruće, treba da je tanko i lako, i načinjeno 
ponajviše od pamučne ili lanene tvari. Kad je studeno, onda 
treba da imamo debelo i toplo odijelo, koje se pravi obično 
od vune. — Žene se drukčije odijevaju nego muškarci; one ne 
trebaju hlača; mjesto toga nose one suknje od platna, vunena 
latka ili svile. Zimi nose i žene težu gornju haljinu (kabanicu), a 
mnoge mjesto toga obuku, kad iz kuće izlaze, finu šubu (opa- 
kliju). Ženski šeširi razlikuju se od muških, jer su nakićeni vrv- 
cama i umjetno načinjenim cvijećem ili perjem.^ 

IV. Sve ono, čim zaodijevamo tijelo, zove se ruho. Ima 
ruha, koje dolazi upravo na samo tijelo; to je rublje (košulje 
i gaće). Na rublje oblačimo odijelo (muški hlače, prsluk, 
surku, kabanicu itd., a žene suknje, prsluk, haljinac itd.) Glavu 
pokrivamo šeširom ili kapom, a žene mahramom ili šeširom. 
Na noge obuvamo čarape, cipele, čizme ili opanke; to se zove 
obuća. Zimi nosimo toplije i teže ruho nego ljeti. Stajaće ruho 
(za blagdane) finije je i ljepše nego svagdašnje. 

^ U djevojačkim školama poredba je drukčija, jer se u njima kod 
obrađivanja iste metodičke jedinice na drugom stupnju, 1. j. kod raširivanja, 
govori o odijelu djevojaka, a ne dječaka, kao što se govorilo na rečenom 
stupnju u ovoj skici. 

V. a) Zašto treba da je zimska obuća od kože, a ljetna 
može da bude i od platna? (Koža ne propušta vodu, a zimi je 
obično cesta mokra, pa često treba da se i po snijegu gazi). — 
Zašto treba da je zimsko odijelo deblje od ljetnoga? (Deblje 
odijelo čuva bolje toplinu našega tijela, i ne pušta, da tako 
lako hladan vjetar dopre do naše kože). 

b) Učitelj čita ili priča iz početnice pripovijest: „Luda 
djevojka". 

c) Tumači se rečenica: „Čizma glavu čuva, šubara je 
kvari". 


d) Crtaju se: cipele i čizmice, surka (kaput) šešir i kapa. 



e) Modelovanje papuča, cipela i šešira ili kape. 

9. Prosjaci. 

I. Lako je onima trpjeti studen, koji imadu toplu sobu, 
dobru hranu i toplo odijelo. No jao onima, koji nemaju svega 
toga. Mnogi od njih nema kamo ni da se skloni, jer nema stana, 
nego se potuca od nemila do nedraga; mnogi imade kukavan 
kakav stan, ali nema ni komadića drva, da naloži peć, a kamoli 
da štogod topla skuha za sebe i možda za djecu svoju. Takvim 
ljudima ne preostaje drugo, nego da pokucaju na vrata dobrih 
ljudi, pa da traže milostinju. 

Kao što je teško siromašnim ljudima podnositi bijedu i 
nevolju zimsku, tako od toga pate i ptice, koje sada jedva mogu 
da nađu hrane. Od studeni ih donekle zaštićuje toplo perje, 
koje im je mjesto odijela; ali nemaju ni kuće ni kućišta, kamo 
bi se sklonile od bure i snijega. 

II. Jučer smo idući iz škole poslije podne vidjeli mlada 
i zdrava, ali slabo obučena čovjeka, gdje ide od kuće do kuće 
i traži milostinju. Nije imao kabanice; odijelo pak, što ga je 


jniao na sebi, bilo je posve tanko, a cipele poderane. Upravo 
je drhtao na cijelom tijelu, a kad smo ga pitali, zašto putuje, 
kad je tako studeno, odgovorio je, da je radnik, pa da je pošao 
u svijet, ne bi li našao kakva posla. Dali smo mu od onoga, što 
nam je preostalo od južine, a bilo ih je, koji su mu od pri- 
štednje svoje dali po novčić. Uvjereni smo, da je gotovo u 
svakoj kući dobio ili štogod topla da jede, ili koju paru. Tako 
će da plati stan preko noći, ako ga nitko ne bude htio primiti 
u kuću zabadava. 

Mnogi se i boje, da primu takve putnike na stan, jer ih 
ima, te su vrlo nečisti, a ima i takvih, koji se ne žacaju di¬ 
rati u tuđe stvari, pa znadu štogod i sa sobom ponijeti. Poradi 
toga moraju onda trpjeti također vredniji i pošteniji putnici 
prosjaci. Mnogi naime ljudi vele, da su takvi putnici proste 
skitnice, pa da ih ne valja pustiti ni blizu kući, a kamoli ih 
potpomagati; jer da sve, što dobiju kao milostinju, obično za- 
piju. No drugi misle, da ne valja tako oštro suditi ni postupati. 
Teško je odrediti, koji je od njih vrijedan, a koji nije. Poradi 
toga treba svakomu po mogućnosti pomoći. Bolje je, da deset 
nevrijednih dobije milostinju, nego da jedan čestit strada. Valjalo 
bi se pak pobrinuti, da svaki, koji je zdrav i jak dobije posla, 
pa da mogne zaslužiti ono, što mu treba za život. 

Ima prosjaka, kojima svakako treba pomoći, jer su posve 
nesposobni, da štogod privrijede. Njima daje potporu općina, 
ali im je dopušteno, da traže milostinju i kod dobrih ljudi. 
Svakoga petka možemo vidjeti, kako jedna djevojčica vodi slijepu 
staricu od kuće do kuće, i osobito od dućana do dućana, te 
prosi. Svatko joj daje ponešto ili u hrani ili u novcu. Hranu 
sprema u košaricu, što je nosi na ruci, a novce meće u džep. 
Ona lijepo zahvaljuje za svaki i najmanji dar, pa veli: Bog plati ! 

Mnogo ima bijednih ljudi, koji su prinuđeni prositi, i ko¬ 
jima je vrijedno pomoći. To su svi oni, koji nemaju nikakva 
imutka, ni nikoga svoga, da se za njih pobrine, a slabi su i 
nemoćni, ili sakati tako, da ne mogu raditi ni kruha zaslužiti. 
No ima još jedna vrsta živih stvorova, što zimi moraju bez 
ikakve svoje krivice da zlopate. To su ptičice, koje nas ljeti 
doliko razveseljavaju svojim krasnim i umiljatim pjevanjem, a sad 
tužno sjede po krovovima i granama drveća, te milo gledaju i 
-čekaju, ne bismo li se na njih smilovali, te im štogod udijelili. 


Tim prosjacima dajemo mi (djeca) vrlo rado hrane, pa f 
vrapcima, koji baš lijepo ne pjevaju ni ljeti, a često čine puno 
kvara, jer navaljuju na grašak, na trešnje i osobito na žito- 
Čim se nakon odmora vratimo s dvorišta (igrališta) u školu, 
već ih možemo vidjeti, kako su se sakupili tamo, jer znadu dobro,, 
da će naći dosta mrvica, što su se namrvile od zemljičaka, koje 
smo tamo jeli. Kadšto dođu i na prozor, ali odlete odmah,, 
čim samo pokušamo, da im ga otvorimo. Kad ne će da idu u 
sobu, onda im ne preostaje drugo, nego da se sklone gdjegod 
na krovu ili na tavanu; najsrećniji su dakako, ako se mogu uvući 
u kakav štagalj, a dogodi se, da se zavuku i u dimnjak, gdje 
im je zaista toplo. 

I druge ptice, naročito sjenice, zebe, krunčice i gavrani 
moraju zimi da trpe glad. Valja im dakle davati hranu, jer kad 
su site, onda lakše podnesu studen. Ako je velik snijeg, onda 
ga treba odgrnuti, pa tamo nasipati svake vrste žita. To valja 
činiti osobito blizu grmlja i drveća, gdje se ptice obično za¬ 
državaju. Na nekim mjestima načine ljudi male kućice, kamo 
nasipaju hranu za ptice. Lijepo je vidjeti, kako se ptičice kupe 
na takvoj kućici, i kako iz nje vade zrnca, ili zoblju. No ne valja 
da im se odveć približimo, ili da motreći ih jače mahnemo 
rukom. Čim to opaze, začuje se jak šum, jer se u isti mah sve 
ptičice dignu i naglo odlete. 

III. Kad je toplo, manje ima prosjaka nego zimi. Ima pro¬ 
sjaka od nevolje, i prosjaka od navade (nemara, lijenosti). Neki 
prosjače, jer ne mogu da rade (nemoćni, sakati, slijepi); neki, 
jer ne mogu da dobi,u rada, a neki, jer ne će da rade (lijeni 
su ili nijesu za mladosti navikli na rad). Zimi se valja smilovati 
i na ptice, te im davati hranu; kad je toplo, onda to nije po¬ 
trebno, jer mogu lako da nađu sebi hrane. 

IV. Vrlo siromašni ljudi, koji ne mogu da radom pribave 
sebi ono, što im treba za život, prinuđeni su da prose, i zovu 
se prosjaci. Zimi ima više prosjaka negoli onda, kad je toplo.- 
Ako je moguće valja svakoga prosjaka nadijeliti, jer se ne može 
znatf, kakva nevolja nekoga tišti. Bolje je i nevaljala nadijeliti, 
nego čestita i vrijedna siromaha odbiti. Zimi treba da se daje 
hrana i pticama. 

V. a) Zašto zimi ima više prosjaka negoli onda, kad, je 
toplo? (Veće su potrebe; treba ogrjeva, toplijega odijela i bolje 
hrane; manje je prilike, da se radom štogod zasluži; mnogt 


radnici zimi ne mogu da rade svoj zanat, na pr. zidari; manje 
posla imadu onda i drugi radnici, što su inače zabavljeni kod 
gradnje, na pr. tesari, stolari, bravari itd.). 

b) Učitelj čita ili priča bajku iz početnice: „Dukati 
zvjezdaši". 

c) Pjesmicu „Sirotica" iz početnice uče učenici naizust 
predricanjem. 

d) Crta se: s lijeve strane mala kuća na osami, a pred 
njom ptice kupe mrvice i zrnca; s desne strane se vidi, kako 
djevojčica vodi slijepu staricu, koja ima košaru na ruci. 



10. Naše tijelo. 

I. Nije dosta, da se češće presvučemo u čisto ruho. Valja 
da često i sama sebe operemo; treba da se umivamo i kupamo. 
Lijepo je vidjeti čisto čeljade, a to je i zdravo. Poslije kupanja 
čini nam se, kao da smo lakši, a obično i bolje spavamo nego 
inače. 

II. Svaki dan umivamo lice, pa peremo vrat 1 uši. No to 
nije dosta, nego treba da se kadšto operemo od glave do pete, 
t. j. cijelo tijelo. Valja se dakle kupati. Kad je toplo, onda 
se možemo kupati i u hladnoj, ali ne u odveć studenoj vodi. 
Ako roditelji ili drugi stariji ljudi paze na nas, onda se možemo 
kupati na određenu mjestu (kupatilu) u rijeci. Dobro je ipak, 
đa se kadšto okupamo u toploj vodi. 

Sada (zimi) ne možemo se kupati u hladnoj vodi u rijeci, 
nego se kupamo kod kuće u toploj vodi. Obično se kupamo 
subotom prije spavanja u kaci (ili u velikom koritu), u koju 
se nalije dovoljno vode. Tada majka najprije čvrsto nasapuna 
kosu, što se nalazi na gornjem i stražnjem dijelu glave. Dotle 
treba da mi sapunom peremo vrat, ramena (ruke ispod lakta 

i iznad lakta), grudi i rebra. Majka međutim pomnjivo opere 
i uši, u kojima se često nakupi dosta nečistoće. Nos i oči 
peremo svaki dan, kad se umivamo, pa nije od potrebe, da se 
njima mnogo bavimo kod kupanja. Isto tako ne treba se sada 
baviti zubima, jer ih svaki dan po višeput peremo posebnim 
četkicama. Trbuh je sasvim u vodi, pa ga ne treba napose 
sapunom mazati ni prati, a tako ni druge doljne česti tijela. 
Samo po leđima (lopaticama) nas još pere majka, i kad 
nam hrptenicu polijeva toplom ili mlakom vodom, onda nam 
to upravo godi. 

I noge su sasvim u vodi; ali ih majka ipak dobro pre¬ 
gleda prije, negoli dopusti, da iziđemo iz kupelji. Na koljenima 
nađe obično dosta blata, pa ih zato protrlja i ispere, a tako i 
tabane kao i pete. Još pregleda i prste na rukama i nogama, 
pa ako vidi, da su nokti na njima odveć dugi, obreže ih 
pažljivo još prije, negoli odemo spavati. 

Kupanje je vrlo ugodno. Neugodno je samo onda, kad se 
sapunica preko čela i preko obrva i trepavica cijedi 
s kose, te dopire u oči, i jako peče ili grize. Mi onda sklopimo 
kapke na očima; ali uzalud. Sreća, da ta neugodnost ne 
traje dugo. Bilo bi dakako mnogo ugodnije, kad bi kaca bila 
tako velika, da bismo se u njoj mogli sasvim protegnuti, a 
možda i plivati. 

Kosu na glavi valja i drukčije u redu držati. Nije dosta, 
da je peremo, nego je treba također šišati i češljati. U mladih 
ljudi, a osobito kod djece, kosa je bujnija i ljepša, negoli u 
starih ljudi. Kod mladih ljudi kosa je ili crna, ili plava, ili ke- 
stenjasta. Kod staraca i starica je bijela ili sijeda. Neki ljudi 
nemaju gotovo nikakve kose, jer im je lubanja, t, j. cijela 
gornja i stražnja čest glave sve do zatiljka posve gola. Nekojima 
je go samo vrh glave ili tjeme. To su ćelavi ljudi; oni su 
s češljanjem i šišanjem kose brzo gotovi. Muški obično nose 
kratku, a ženske dugu kosu. 

III. Svaki čovjek (bio malen ili velik, mlad ili star, muško 
ili žensko) ima potpuno tijelo (sve glavne česti njegove). Neke 
se česti nalaze na našem tijelu po dvoje, a neke samo jednom. 
Imamo dvije ruke i dvije noge, a glavu samo jednu; isto tako 
imamo samo jedna prsa, jedna leđa i jedan trbuh. Na glavi 
imamo dva oka, dva uha, a samo jedna usta; imamo dva obraza, 
a samo jedno čelo i bradu. 


U djeteta je tijelo maleno i nejako, a u čovjeka odrasla 
je veliko i jako. U djeteta (i mladića) tijelo raste i biva jače; 
u odrasla čovjeka tijelo ne raste i ne jača. U mlada čovjeka 
tijelo je jako i krepko; u stara je slabo i mlohavo (bolešljivo). 
Kosa je u mlada čovjeka crna, plava ili kestenjasta, a u stara 
je bijela. Mladi ljudi su rijetkokad ćelavi, a stari su ljudi često 
ćelavi. Lice je mladih ljudi glatko, a u starih je navorano. 
Mlađi ljudi imadu obično dosta i zdravih zubi. Stari ljudi ili ne¬ 
maju zubi (pa su krezubi), ili su im loši (škrbavi). Noge su u 
mlađa čovjeka lake, a u stara su teške i slabe. 

IV. Naše tijelo ima tri glavna djela: glavu, trup i udove 
(ruke i noge). Prednja strana glave zove se lice. Tu vidimo 
čelo, oči, nos, obraze, usta, bradu, uši. Gornji i stražnji dio 
glave ili lubanja obrašten je kosom. Vrh glave zove se tjeme. 
Trup ima dvije česti: gornju i doljnu. Prednja strana gornjega 
trupa zove se prsa, a stražnja leđa. Doljni dio trupa zove se 
trbuh. Imamo dvije ruke i dvije noge. Na svakoj ruci i na svakoj 
nozi ima pet prsti. 

Tijelo treba prati. Lice i vrat valja umiti svaki dan. Da se 
opere cijelo tijelo, treba se kupati u toploj vodi. Kad je toplo, 
onda se možemo kupati i u hladnoj vodi (u rijeci, jezeru, moru). 
Voda, u kojoj se kupamo, treba da je čista. 

V. a) Bez kojih česti tijela možemo da živimo, a bez kojih 
ne možemo? — Komu velimo, da je kljast? — Komu velimo, 
da je hrom? — Zašto se ljudi, koji su sasvim stari i nemoćni, 
upiru 0 štap, kad idu? — 

Pjesmice iz početnice: „Prsti", „Oči“ i „Uši" uče se pred- 
ricanjem naizust. 

c) Rješavanje zagonetaka: Koja se glava ne može micati? 
(Naslikana). Puna peć ovaca; među njima crven čoban bleji? 
(Zubi i jezik). Dvije sestre složno rade isti posao, a jedna za 
drugu ne zna? (Ruke). Dvije grlice poljem idu, a jedna druge 
preteći ne može? (Noge). Ujutru ide četvoronoške, o podne 
dvonoške, a uveče tronoške? (Čovjek kao dijete, u punoj snazi 
i kao starac ili starica). 

11. Klanje svinja. 

1. U ovo doba godine mnogo se kolju svinje. Studeno je, 
pa se meso lako čuva u salamuri i u dimu, dok se toliko ne 
'Osuši, da se više tako lako ne može pokvariti. I Božić je blizu. 

pa i siromašniji hoće da imadu na taj velik blagdan mesa, koba¬ 
sica i hladetine (pača) u kući. Gotovo svaki dan čuje se skvičanje 
svinja, što ih sad u ovoj, sad u onoj kući kolju. Nijesmo prije 
imali prilike, da točnije motrimo, kako se raspire zaklana svinja. 

II. Neki dan, mjesto u običnu školsku šetnju, odosmo u 
dvorište onoga ratara, kod koga smo u kasnu jesen razmatrali 
gospodarske zgrade i stoku. On je dopustio, da dođemo taj 
dan k njemu, jer će klati debelu svinju. No kad smo onama 
došli, već je svinja bila zaklana i ležala je u velikom jednom 
koritu. Upravo su dlaku skidali s nje, i to najprije onu dugu,, 
tvrdu i oštru na hrptu, što se zove čekinje, te se upotrebljava za 
građenje četaka svake vrste. Poslije toga su cijelu svinju natrli 
i posuli sitnom bijelom smolom, pa polili vrelom vodom. Sad je 
dlaka s nje otpala gotovo sama od sebe. Nakon toga su je još 
polili čistom vodom i strugali s nje ostatke od dlaka i blata 
tako dugo, dok joj koža nije bila lijepa bijela kao snijeg. 

Očišćenu svinju objesili su zatim tako, da je glava bila 
okrenuta dolje, a cijela je svinja visjela na stražnjim nogama^ 
od kojih je svaka bila zakvačena za jedan gvozdeni klin. Sad 
joj je mesar rasporio trbuh i izvadio iz njega drob, naime 
želudac, crijeva, jetru, slezena i bubrege. Jetra, 
slezena i bubrezi bili su zdravi i lijepi; želudac i crijeva također 
su bili zdravi, ali su udarali, jer se u njima hrana počela već. 
rastvarati, 1 naročito u crijevima pretvarati u blato (pogan). 

Poslije toga je mesar iz prisiju izvadio pluću s grklja¬ 
nom i srcem. Pluća je prilično velika, ali mekana kao spužva;: 
i ona je bila posve čista i zdrava. Rekli su nam, da su zdrava 
pluća vrlo p Dtrebna, jer se inače ne može valjano disati (udisati 
i izdisati uzduh), a onda da ne može biti zdrava ni krv, koja 
teče po cijelom tijelu, pa prolazi kroz srce, te ono radi toga i kuca.. 

Izvađena crijeva stavili su u jedan sud, a poslije će ih 
dobro iščistiti i u više voda prati, pa će ih onda nadijevati onim, 
što je potrebno za kobasice. Jetru, slezena, pluću i srce metnuli 
su u velik lonac i pristavili vatri. To i još neke otpatke od mesa, 
pa krv, koju su ulovili još onda, kad su klali svinju, upotrijebit 
će kao nadjev za kobasice. 

Sad je još preostalo samo, da raščine svinju, t. j. da je 
rasjeku na komade. Najprije su je rascijepali na dvije jednake 
polovine i skinuli slaninu, naime kožu s debelim slojem sala. 
Poslije se koža skine i razreže na dijelove, a salo se sreže na. 


kockice i metne na vatru, te se otopi mast. Čvarci, što kod toga 
nastanu, upotrijebe se za jelo, začin ili kolače. Komade pak 
mesa stave u sud, kom se još istoga dana načini salamura tako, 
da se meso dobro nasoli, zatim se preko njega polije nešto 
octa i k tomu doda još borovice i bijeloga luka. Najveći komadi 
mesa jesu butine, t. j. stegna od stražnjih nogu. Pošto meso 
nekoliko dana stoji u salamuri, metne se u dim, da se posuši. 
No dim treba da dolazi od zapaljenih drva, a ne od kamena uglja. 

Kad je mesar rasjekao glavu, izvadio je iz nje mozak, 
pa ga je zajedno s bubrezima poslao u kuhinju, da se od toga 
prigotovi doručak. Drugi dijelovi glave, naročito uho i jezik, kao 
i nožice, pa kožice upotrijebit će se za kuhanje hladetine. ; 

Mi bismo rado pratili bili daljni rad mesara i njegovih 
pomagača; najviše bi nas pak zanimalo pravljenje kobasica, ali 
je već poodmaklo bilo vrijeme, a počele su nam zepsti i 
noge i ruke motreći, kako se to sve radilo pod sušom u dvo¬ 
rištu. No baš to, kako se prave kobasice, mnogi je od nas i 
kod kuće imao priliku kadgod motriti. 

Pošto se skuhalo ono meso, što je određeno za kobasice, 
izvadi se iz lonca ili kotlića, sreže se na komadiće i skoše na 
sitno. K tomu se doda papra ili paprike i drugih mirodija, (klin- 
čaca, majorana itd.) nasjecka se i nešto sala, pa metne unutra, 
zatim se u to ulije krv, a neki primiješaju još i kaše (eljdine 
ili riže). Poslije toga napuni se posebna za to priređena štrcalica 
navedenim nadjevom, a na cjevčicu, koja je na njezinu kraju, na¬ 
vuče se crijevo tako, da ima što više nabora. Nato se klip, što 
s druge strane vodi u štrcalicu i dobro u nju pristaje, potisne, 
a nadjev jurne u crijevo. Prema tome, kako duge treba da budu 
kobasice, ili se prevežu, gdje treba koncem, ili zapetljaju drvce- 
tom. Nadjev za mesne kobasice pravi se samo od kosana mesa. 
Neki prave i veliku kobasicu ili kulen tako, da u očišćen svinjski 
želudac natrpaju mesa i kožica pomiješano s nešto krvi.- 

Kad su kobasice nadjevene, onda još nijesu posve gotove. 
Valja ih variti, pa se za to metnu u kotao. U vreloj vodi gdje- 
koja kobasica pukne, i onda nadjev iziđe iz nje, te pliva povodi. 
Takvoj čorbi, kad iz nje izvade kobasice, dodaju još prema potrebi 
kaše ili brašna, da bude gušća, pa je onda to vrlo tečna i dobra, 
hrana, ali se nešto teže probavlja, jer je obično prilično masna. 

Kad se kolju svinje, onda gledamo, da se dočepamo svinj¬ 
skoga mjehura. Teško ga možemo dobiti, jer ga neki ljudi 

osuše, pa načine od njega duhankesu ili kesu za novce. Kad 
mjehur, koji se nalazi pri dnu trbuha, izvade iz svinje, pun je 
vode (mokraće). Mi je iscijedimo, i onda utisnemo u mjehur 
prošupljeno guščje pero, pa ga naduhamo; zatim ga metnemo 
iznad peči, pa motrimo, kako se neprekidno vrti, i kako biva 
sve veći, dok napokon ne prasne poput puške. 

III. Četvoronožna životinja (kao što je i svinja) ima sve 
unutrašnje česti tijela (mozak, pluću, srce, želudac, jetru, crijeva, 
slezena, bubrege i mjehur), koje ima i čovjek. I glavne spoljašnje 
česti tijela (glavu, trup i udove) ima četveronožna životinja kao 
i čovjek. Ipak je velika razlika između tijela četvoronožne ži¬ 
votinje i tijela čovjekova. Četvoronožna životinja ima četiri noge, 
a čovjek samo dvije; ali zato ima čovjek dvije ruke, kojima 
može da radi i načini stvari, kakvih nijedna životinja ne može 
da načini. Četveronožna životinja ne može se uspraviti, ni dulje 
vremena ravno stajati. Čovjek može dugo ravno stajati i uspravno 
hoditi. Cijelo tijelo čovjekovo spretnije je i ljepše od tijela 
četveronožne životinje, a osobito se čovjekova glava odlikuje 
svojom ljepotom; svaka je čest na njoj zgodnija i umiljatija od 
dotičnih česti životinjske glave. Treba da se porede samo uši 
svinjske i čovječje, zatim oči i čelo. A gdje su u svinje obrazi 
kao u čovjeka. Rilo (njuška, gubica) pak svinjsko ne može se 
ni porediti s ustima čovjekovim. Iz rila svinje čuje se samo 
roktanje, koje ništa ne znači, a iz usta čovječjih izlazi razumljiva 
riječ i ugodno pjevanje. 

Između životinje i čovjeka najveća je ipak razlika u tom, 
što čovjek ima dušu, kakve nema životinja. Poradi toga ne može 
životinja napredovati ni usavršavati se tako kao čovjek. Svoj posao 
radi životinja uvijek jednako (ptica gnijezdo, pčela saće itd.). 
Čovjek pak neprestano napreduje, uči i usavršava svoje poslove, 
i smišlja vazda nove stvari, kojima se upravo čuditi moramo 
(brzojave, telefone, automobile itd.). 

IV. Svinja je domaća životinja; no nije pri kući ni od 
kakve koristi, dok živi. Hranimo je radi masti i mesa, što od 
nje dobijemo, kad se zakolje. 

V. a) Čemu svinjsko meso najprije dobro nasole i onda 
suše u dimu? (Tako se može dulje sačuvati, a i tečnije je). 

b) Učitelj čita ili pripovijeda pripovijest iz početnice: 
„Miš, ptica i kobasica". 


c) Rješavanje zagonetke: Kuha se i peče, a ipak se ne 
može jesti. Što je to? (Drvce, kojim je kobasica zapetljana ili 
konac, kojim je vezana). 

d) Crta se: obješena butina, zaklana svinja obješena tako, 
da se može rasporiti, tri kobasice: u sredini deblja i veća, a 
sa svake strane po jedna tanja i manja. 



e) Modelovanje kobasica i butine. 

12. Bolesno dijete. 

I. Na licu 1 držanju čovjeka može se opaziti, da je bolestan. 
Kod djece se to mnogo lakše opazi nego kod starijih ljudi. Bo¬ 
lesno dijete je snuždeno i ništa ga ne veseli, ni jelo ni sigra, a 
tuži se roditeljima, naročito majci, da mu nije dobro, da mu je 
hladno, ma da je peć čvrsto naložena, da ga glava boli, da mu je 
mučno (da mu se grsti ili stužuje). Obično dijete pri tom i plače, 
a roditelji ga tješe, da će to naskoro proći, pa da će poslati po 
liječnika, neka mu propiše kakav lijek. Dotle mu domaćim lije¬ 
kovima pomažu, kako znadu i mogu. Dogodi se, da liječnik, kad 
pregleda dijete, koje je oboljelo, odredi, da ga ne smiju poha¬ 
đati druga djeca, pa da ni ukućani ne idu u kuće, u kojima ima 
djece. Ako pak ima učenika u kući, gdje je takav bolesnik, onda 
im zabrani, da idu u školu, i javi to njihovu učitelju. 

II. Već nekoliko dana nema u školi dobroga našeg Ivana. 
Čuli smo od njegova brata iz četvrtoga godišta, da je bolestan. 
Najprije gaje uhvatila groznica i morao je da za bijela dana legne 
u krevet. Ruke i noge bile su mu hladne kao led; ali za neko 
vrijeme javi se vrućica, a čelo mu je bilo kao žeravica, pa 
tako i ruke, koje su prije bile ledene. Teško je disao, a kad 
je usnuo, počeo je naglas govoriti nešto, ali se nije pravo ra- 


zumjelo što. Kad se probudio, bio je sav u znoju, ali mu je 
odlanulo. i upustio se sa svjema u razgovor. 

Majka je odmah pristupila njegovoj postelji i stala ga je 
gladiti po čelu i tješiti. Zatražio je vode, a ona je rekla, da će 
mu načiniti limunadu. Još mu je rekla, da je već poručila liječniku, 
neka ga pohodi, i neka odredi, što da se čini. Ne boj se! Sve 
će opet biti dobro; ti ćeš ozdraviti, te s nama veselo dočekati 
Božić i pred nakićenim božićnim drvom pjevati krasne božićne 
popijevke. — Tako završi majka i poljubi Ivana u čelo. 

Međutim je došao i liječnik. Čim je stupio u sobu, znao 
je, 0 kom se radi. Pozdravio je najprije majku, a onda je odmah 
pošao prema krevetu, da pretraži Ivana. Najprije ga je primio 
za ruku, pa je gledao na uru. Poslije toga morao je Ivan otvoriti 
širom usta, a on je pogledao u vrat, nije li zapaljen. Zatim je 
kucao po prsima i leđima Ivanovim, pa je i uho metao na njih 
i slušao, kakvo je disanje. Napokon je rekao majci: Mali treba 
da ostane u krevetu dotle, dok ja ne dopustim, da ustane. U sobi 
treba da je uvijek jednako toplo; ni hladno, ni vruće. Za danas 
neka Ivica ne jede ništa osim čorbice ili kuhanih suhih šljiva. 

Nakon toga sjedne liječnik k stolu, napiše nešto na uskom 
komadiću papira, preda to majci i reče joj, da što prije po¬ 
šalje u ljekarnicu po lijek, što ga je propisao. Još je dodao, 
da bolest zasad nije opasna, ali da bi mogla nastupiti upala 
pluće, a ta se bolest dosta teško liječi, i ako se izliječi, ostavlja 
cesto zle posljedice. Napokon je liječnik majci obećao, da će 
naskoro opet doći; zatim je prijazno pozdravio Ivana, te ga 
osokolio, i onda je naglo otišao, jamačno drugomu bolesniku. 

Govorilo se poslije o tom, kako je Ivan mogao da dođe 
do te bolesti. Liječnik veli, da se nahlađio. Stan, u kom nje¬ 
govi roditelji stanuju, suh je i topal. Kod kuće, gdje još i ro¬ 
ditelji na nj jako paze, nije se mogao nahladiti. Djeca se najviše 
nahlade izvan kuće. Često gaze duboko po snijegu ili po vođi, 
a čizmice su im možda poderane ili su od tanke kože, te pro¬ 
puštaju vodu. Tako im se smokre čarape, a oni ih kod kuće 
ne presvuku, nego sjede u njima, dok ne pođu spavati. Mnoga 
djeca nahlade se opet tako, jer se na igralištu ili na polju odveć 
ugriju kod sigre, onda sjednu, možda i na mokro, ili se onako 
ugrljana napiju hladne vode. Vrlo mnogo djece boluje i od po¬ 
kvarena želuca, a to se događa stoga, što ili odveć jedu, ili 
što jedu pokvareno jelo, naročito nezrelo voće. Želudac se može 


pokvariti osobito onda, ako se jedu odveć masne stvari (na pr. 
kobasice), pa se na to odmah pije voda. Ne valja ni na vruću 
čorbu piti odmah hladnu vodu, jer se tako kvare i želudac i 
zubi, koji se onda počnu krhati, otkud nastaju velike boli. 

III. Zdravo dijete je punana i crvena lica, pa bistra, vesela 
pogleda. Bolesno dijete je mršavo (ili naduveno) u licu i blijede 
boje, a pogled mu je mutan i snužden. Zdravo dijete ne voli 
na miru sjediti, nego hoće vazdan da nešto radi, ili da se sigra. 
Bolesno dijete nema nikakve volje za rad, pa ni za sigru; ako 
nije u postelji, onda se gdjegod zguri i mirno motri, što drugi 
rade. Zdravo dijete poslije rada i igre ogladni, te slatko jede. 
Bolesno dijete ne osjeća gladi, i nijedno mu jelo nije po volji. 
Zdravo dijete gotovo da i ne o’sjeća svoga djela; tako mu se 
čini lako, i nigdje ga ništa ne. boli, pa zato tvrdo i slatko spava, 
te se obično ne probudi do jutra. Bolesno dijete osjeća svakojake 
boli, cijelo tijelo pričinja mu se teško, a osobito noge; sve ga 
boli, i poradi toga slabo i nemirno spava, te se svaki čas budi. 

IV. Bolesno dijete mnogo trpi; sve ga boli, ne može raditi 
ni sigrati se, ne može jesti, ni dobro spavati, a često mora da 
leži u krevetu. Poradi toga treba čuvati zdravlje, a ako 
se pojavi bolest treba je liječiti. 

V. a) Što je bolje zdravlje čuvati ili bolest liječiti? (Sva¬ 
kako je bolje zdravlje čuvati i paziti, da ne dođe bolest; ali 
ako se bolest ipak javi, onda treba nastojati, da je se što prije 
oslobodimo). — Kako valja čuvati zdravlje? (Treba se brinuti 
za suh stan, čist uzduh, dobru hranu, zdravu vodu, toplo, ali 
ne pretopio ruho, čistoću tijela itd) — Što valja činiti, da se 
oslobodimo bolesti? (Treba odredbe liječnikove vršiti i uzimati 
lijekove, ma da su kako neugodni i gorki). — Kako možemo 
ugoditi bolesniku i učiniti, da lakše podnosi bol? (Treba ga 
pohoditi i sokoliti, ali mu ne valja donijeti stvari, kojih ne smije 
da jede, a ne valja mu ni pripovijedati ništa, što bi ga moglo 
ražalostiti ili drukčije uznemiriti). — Kad ne smijemo pohađati 
bolesnika? (Ako je to zabranio liječnik, a to on učini naročito 
kod bolesti, koje su kužne, te prelaze na druge, kao što su 
na pr. ospice, skrlet, bolest grla, kašalj hripavac itd.). 

b) Učitelj čita ili priča pripovijesti iz početnice: „Pravi 
bratac" i „Dobro dijete". 

c) Tumačenje rečenica: U koju kuću ne dolazi sunce, u 
onu zaista dolazi liječnik. — Zdravlje je najveće bogatstvo. 

13. Omorika. 

I. Milo nam je vidjeti drveta na našem školskom igralištu, 
što se uvijek zelene, pa i usred zime. Ta drveta vrlo lijepo 
rastu; visoka su i zdola široka, a na vrhu uska, kao što su i glave 
od šećera ili stogovi sijena. Mila su nam ta drveta, jer nas sje¬ 
ćaju na božićno drvce, koje je upravo takvo, samo je mnogo 
manje. Upravo ovih dana dovezli su mnogo takvih drvaca na 
naš trg, a ljudi ih kupuju na jagmu, jer je blizu Božić. Ljudi, 
što su dovezli ta drvca, jesu izdaleka. Vele, da kod nas u šu¬ 
mama nema takva drveća, a na našem igralištu i šetalištu nije 
samoniklo, nego su ga ljudi zasadili poradi njegove ljepote, a i 
zato, da mognemo mi vidjeti, kakvo je to drveće, i kako ono raste. 

II. Od drveta, koja su zasađena oko našega školskog igra¬ 
lišta, te imadu vazda zeleno lišće, tanko i oštro poput iglica, 
najviše ima omorika. No ni njih nema mnogo. Kažu, da ih 
ima u šumama, |to su daleko od nas u visokim planinama. 

Tamo ih zaista ima vrlo mnogo velikih i malih, dok ih voze 

k nama, pa i u druge krajeve, i prodaju za božićna drvca. , 

Vele, da omorika ne raste i ne napreduje svud jednako; ona 
voli brda i obronke, no raste i u pjeskovitim ravninama, ako 
ima dosta vode. 

Nedavno smo na igralištu promatrali omoriku od korijena 
do vrha, i odmah smo kazivali, što opažamo.^ Sad valja da 
ponovimo svoja opažanja; neka se vidi, da nijesmo sasvim za¬ 
boravili ono, što smo učili. Najprije treba spomenuti, da je iz¬ 
među granja omorike, čim smo joj se približavali, prnulo više 
ptica; čini nam se, da je među njima bio šareni djetao, a i kos -j- 

Razgovarali smo o tom, zašto su se zadržavali na omorici. 

Neki rekoše, da ptice na omoriku dolaze zato, jer se tu 
mogu dobro odmoriti i zabaviti. Ako dobro promotrimo krošnju 
(grane s ograncima) omorike, uvjerit ćemo se, da je vrlo zgodna 
za otpočinak i zabavu pticama. Deblo joj je ravno kao svijeća 
i u svem dosta tanko, ali lijepo okruglo; zdola je deblje, a 
prema gore sve tanje, dok se napokon ne završuje vrlo tankom 
mladicom (grančicom, što je narasla posljednje godine). Oko debla 
izrasle su okolo na okolo grane tako, te čine kao neke kolobare 
(okruge). Najdoljni kolobar je najširi, a ostali su sve uži, što se 
većma u visinu dižu tako, da je najgornji vrlo uzak, jer su gran- 

Razumijeva se, da je ta opažanja rukovodio učitelj tako, da je: 
učenicima dao, što više prilike za samostalan rad. 


Čiče vrlo malene ili kratke. Poradi toga i ima omorika vrlo lijep 
oblik stoga, a ptice mogu na granama vrlo udobno sjediti, te 
se po volji smjestiti ili u đoljnom gustom granju, ili u gornjem 
rjeđem, a mogu da se dignu i sasvim na vrh, na najtanju gornju 
grančicu, otkud im se pruža vidik nadaleko i naširoko. 

Čulo se spomenuti i to, da ptice traže u granama omorike 
zaštitu od nevremena, naročito od snijega. Može i to da bude, 
jer kos se zimi vrlo rado zadržava na omorikama, kad ne može 
da se zakloni ni u grmlju, ni na onom drveću, koje inače ima 
lijepo široko lišće. Na omorici ima doduše i zimi lišća, ali je 
ono slaba zaštita od bure i snijega, jer je sasvim usko i tanko, 
a pri kraju oštro poput iglica. No bolje išta nego ništa. Tako 
jamačno misli i kos. Granje omorike prilično je gusto, a lišće 
ili iglice na grančicama također su guste i poredane naokolo 
njih tako, da preko njih ne može tako lako prodrijeti ni kiša 
ni snijeg. Kad je mokar i težak snijeg, onda^se doduše krajevi 
grana savinu, ali se one rijetkokad polome, jer su vrlo žilave. 

No što radi djetao na omorici? Možda po svom običaju 
traži, ne bi li ispod kore našao kojega crva, i zato ne skače 
toliko s grane na granu, koliko se penje po deblu. No na zdravoj 
omorici teško je naći crva, pa ne preostaje drugo, nego da za¬ 
viri malo pod češere, što s grana na omorici vise. Lijepi su 
ti češeri; kratki 1 podebeli, a okrugli kao valjak, samo su pri 
kraju ponešto zašiljeni. Površina češera puna je ljusaka, koje 
su na njima naslagane kao crijep na krovu, ili kao ljuske u ribe. 
Ispod lih ljusaka je plod ili sjemenke, a ima ih u jednom češeru 
po više stotina. Te sjemenke su masne i mirišljive, pa se njima 
zimi, kad se ne mogu naći bubice, hrani djetao i druge neke 
ptice. I vjeverica se radi toga penje na omoriku, kad joj po¬ 
nestane u šumi Iješnika. Kad češeri sasvim dozru, onda padnu 
na tle; obično ih obori vjetar. Mi ih pokupimo i bacimo na 
vatru, a oni lijepo gore, jer su masni, a daju ugodan miris 
poput tamjana. Tako lijepo gore i miriše grančice, naročito 
iglice od omorike. 

Kad omorika sasvim naraste, bude visoka kao crkveni 
toranj, a kadšto još i viša. Ako joj se onda okrešu grane i 
skine kora, dobije se lijep gladak i vitak stup. Takve stu¬ 
pove upotrebljavaju zidari, kad prave skele kod gradnje vi¬ 
sokih zgrada, a upotrebljavaju se i za jarbole na lađama. Ote- 
sana debla upotrebljavaju se za grede, a ako se raspile, onda 

se dobiju daske, od kojih stolari prave vrata, prozore i svake 
vrste namještaja. I tesari upotrebljavaju takve daske kao i vjen¬ 
čanice (letve), kad prave krovove ili grade plotove. Omoričino 
drvo gori lijepo i- brzo, ali se ne upotrebljava za ogrjev, jer 
prenaglo izgori, te ne daje jaku žeravicu. No triješće od omo¬ 
rike vrlo je dobro za podlaganje, da se vatra razgori. 

III. S drveta, koje ima široko lišće, otpada lišće u kasnu 
jesen. Na omorici i drugom drveću s lišćem poput iglica ostaje 
lišće i preko zime. Drveće sa širokim lišćem nema tako vitko 
i šiljasto deblo kao omorika. Drveće sa širokim lišćem nema 
tako pravilnu krošnju kao omorika. 

IV. Omorika je drvo s igličastim lišćem, koje ne otpada; 
ona raste u šumama, a sade je i u šetalištima, jer ima lijepo 
vitko deblo i pravilnu krošnju, koja je ozdo široka, a prema gore 
sve uža, te se svršava šiljkom, i tako ima oblik stoga. Plod je 
u češeru, koji s grana visi, a na površini ima ljuske naslagane 
poput crijepa na krovu. 

V. a) Što nam se osobito sviđa kod omorike? — Cim 
koristi omorika? — 

b) Crta se: grančica omorike, omorika s češerima i češer 
napose. 



c) Modelovanje češera. 


14. Božić. 

I. Nama je najmiliji i najljepši dan u godini Božić. Taj 
dan slavimo rođenje Isusovo i pjevamo lijepe božićne pjesme. 
Na badnjak skupimo se svi u toploj sobi i kitimo božićno drvce, 
pa priređujemo jaslice (vertep). Kad je božićno drvce gotovo, onda 
se zapale na njemu male svijeće, i sav se nakit na njemu sja, da 
je milota gledati. I u crkvi je ljepše na Božić nego inače, jer 


je i ona nakićena većma nego na druge blagdane; i u njoj je 
kod oltara namješteno veliko i lijepo iskićeno božićno drvo, a 
na jednom oltaru na strani smještene su velike jaslice. I svećenik 
je obučen u svečanije crkveno ruho, a i služba, što je služi, 
vrlo je svečana. Naroda je u crkvi vrlo mnogo, te pjeva uz 
orgulje božićne pjesme.^ 

II. Ove godine motrili smo točno, što biva uoči Božića i 
na sam Božić; jer smo znali, da će se o tom u šjcoli povesti 
razgovor (izvijestiti). Već nekoliko dana prije Božića opažalo 
se, da se približava taj veliki blagdan; jer se sve, i bogato i 
siromašno, spremalo, da ga što ljepše i bolje proslavi. Na trgu 
se vidjelo više svijeta nego inače. Mnogi su kupovali male 
omorike za božićno drvce. Djeca su se skupljala oko stolova, 
na kojima je naslagan bio nakit za božićno drvce i različne 
stvari za jaslice. I tu se zaustavila mnoga majka, pa kupila ono, 
što je mislila, da bi joj moglo trebati. Od svoje prištednje ku¬ 
povala su i djeca pokoju malenkost. I dućani su bili puni 
svijeta; svatko je htio da se u pravo vrijeme oskrbi potrebnom 
robom. Po ulicama je vrvjelo ljudstvo; sve se žurilo, ponajviše 
s robom u torbama i u svežnjima, da što prije stigne kući. 

Dan prije Božića ili na badnjak izlazili su ljudi mnogo 
manje na ulicu i na trg, jer je svatko imao u kući pune ruke 
posla. Majka i odrasla ženska čeljad spremali su gibanice i 
svake vrste kolača. To je trajalo od rana jutra do kasno u 
mrak. Živad je poklana bila dan prije toga, naime na tucin dan, 
a nekoja i prije toga. Na badnjak se još u mnogim kućama 

kuhala i hladetina. j ■ i. 

Mi djeca s veseljem smo pratila sav taj rad na badnjak, 

a usto smo se zabavljali kićenjem božićnoga drvceta i dogo- 
tavljanjem ili popravljanjem jaslica. Uto se prikučila i noć, koju 
smo jedva dočekali. Večera je bila nešto bolja, jer na podne 
nijesmo gotovo ništa objedovali. No i uveče su se jela samo 
posna jela, ali je bilo i gibanice, pa i sitnih božičnih kolaca, 

naročito medenjaka. , 

Poslije večere otišla je majka s ocem u sobu, gdje je bilo 
postavljeno božićno drvce; ali je vrata zaključala, da je ne bu¬ 
nimo u poslu. Dugo smo čekali; tako nam se bar činilo. Svaki 
čas išli smo k vratima i prisluškivali, a kadšto smo i pitah: 

stupanj valja obraditi posljednji dan prije božičnih praznika. 
Drugi stupanj obrađuje se prvi školski dan iza tih praznika. 


— 174 — 


Hoćemo li naskoro moči unutra! Otac i majka su nas tješili i 
dovikivali nam, da budemo strpljivi. Tko čeka, i dočeka! 
rekoše i zamuknuše. 

Napokon na veliku našu radost otvoriše se vrata. Pohrlili 
smo u sobu i zadivili se, kad smo ugledali krasno božično drvce 
sve u svijetlu. Sjaj njegov povećao se i tim, što je bilo po¬ 
stavljeno pred ogledalom, u kom se vidjelo, te nam se činilo, 
da imamo dva božična drvca. Na stolu ispod drvceta bilo je 
svakojakih stvari (igrački i odijela), kojima smo se jako radovali, 
jer smo znali, da nas čekaju. Sad je počela majka pozivati 
jednoga za drugim i dijeliti ono, što je za koga pripravila. Ona 
je rekla, da je to donio mali Isus, a kad su se starija braća na to ^ 

nasmiješila, onda je rekla: Jest, jer je on dao meni i ocu sreće 
i zdravlja, da smo mogli sve ovo pribaviti. Sad smo vidjeli, da 
je zbilja tako, pa smo poljubili ruku ocu i majci, pokleknuli i i 

izmolili božičnu molitvu, koju smo završili riječima; Slava Bogu 
na visini, a mir Ijudma na zemlji! Poslije toga zapjevali smo 
lijepu i veselu božičnu pjesmu; Narodi nam se kralj nebeski. , 

U istoj sobi, gdje je bilo postavljeno božično drvce, 
stajale su na malom jednom ormaniču jaslice. Ispod brda, 
na kom je Betlehem, nalaze se u pećini malene jasle, a u 
njima je na slami položeno djetešce (Isus). Pokraj jasala 
stoji majka Isusova Marija i njegov othranitelj Josip, a iza 
jasala je v6 i osao. Pred stajom i oko nje kleče pastiri i mole 
se malomu Isusu. Iznad staje lebdi anđeo, koji ih je opo¬ 
menuo, da se idu pokloniti božanskomu djetetu. S obje ruke 
drži vrvcu, na kojoj piše, kako nam rekoše starija braća: Slava ^ 

Bogu na visini I I tri sv. kralja (mudraci s istoka) sa slugama, 
od kojih jedan vodi čudnu životinju s grbama, kleče pred stajom, 
pružaju darove (zlato, tamjan i smirnu ili sok mirisnoga ne¬ 
kakva drveta), pa se klanjaju malomu Isusu. Vidi se i zvijezda, • 
koja je vodila tri kralja do grada Betlehema, ili do mjesta, gdje 
se Isus rodio. Po obroncima i po dolini, gdje je staja, pase se 
svake vrste stoka, osobito ovce. 

Kad smo sve to lijepo rasvijetljeno razgledali, zapjevali 
smo najprije: „Na prostoj slami Isus se nami narodi"; zatim: 

„0 pastiri, čudo novo, nijeste nigda vidjeli ovo"; onda: „Nebo 
daj oku zvijezdu visoku vidjeti; jer triju kralja stazicu valja 
slijediti". I poslije smo dugo pjevali i naslađivali se gledajući 
drvce i jaslice, dok napokon majka ne utrne svjećice. Još smo 

se malo zabavljali, promatrali svoje darove, sigrali se, i opet 
pjevali. Mi manji otpremili smo se onda spavati, a veći su če¬ 
kali, dok zazvoni, da idu u crkvu na ponoćnicu, t. j. k misi, 
koja se čita upravo u ponoći, a to je, kad u noći tuče dva¬ 
naest sati. 

Na Božić svatko je gledao, da sluša tri mise, jer i svaki 
svećenik čita na taj blagdan tri mise. Crkva je na Božić sjajno 
bila iskićena i rasvijetljena, a pjevale su se veselo gotovo sve 
božične pjesme i na koncu svake mise, kod koje se sviralo u 
orgulje, pjevala se pjesma: „Narodi nam se kralj nebeski", da 
je sve tutnjilo. I propovijedalo se kod velike mise. U propo¬ 
vijedi je svećenik razložio, kolika je sreća bila za cijeli svijet, 
što se Isus, sin Božji, rodio, i to na slami u prostoj staji kao 
najveći siromah. Tim je htio ljude opomenuti, da budu u naj¬ 
većoj bijedi i nevolji strpljivi i zadovoljni. 

Na Božić smo jeli najbolja jela, osobito kolače. Bilo je i 
svake vrste pečenki, naročito pak purana. Stariji su pili i vina, 
pa i pelinkovca. Na drugi dan Božića, t. j. na dan sv. Stjepana, 
dolazili su u kuće polažajnici, pa su čestitali Božić i novu go¬ 
dinu. Svi u kući lijepo dočekaju položajnika, posade ga za st6, 
pospu žitom i ponude ga jelom i pilom.’- 

III. Svi sveti su velik blagdan, jer se onda slavi uspomena 
na sve svece i mučenike Božje. Božić je još veći blagdan, jer se 
đaj dan slavi rođenje Isusa, sina Božjega. Na dan Sviju svetih 
uveče pohađaju ljudi groblje i kite grobove. Uoči Božića, na 
badnjak kite ljudi božično drvce, a djeca prave jaslice. 

IV. Božić je blagdan, na koji slavimo rođenje Isusovo. 
Uoči Božića je badnjak. Uveče toga dana postavi se božično 
drvce i zapale se na njemu svjećice, pa se pjevaju lijepe bo¬ 
žične pjesme. U ponoći čita se sv. mi.sa, koja se zoveponoćnica. 
Na sam Božić čita se više misa, a crkva je vrlo svečano iskićena; 
pobožnoga svijeta ima u njoj mnogo, te pjevaju božične pjesme. 

V. a) Zašto se dan rođenja Isusova zove Božić? (Jer je 
Isus Bog, a kad se rodio, bio je malen, zato mu se veli Božić). 

^ Božić se u različnim mjestima slavi različno. U ovo] skici opisan 
je onako, kako se danas slavi po gradovima. Kako se pak slavi po selima, 
opisano je dosta vjerno u čitanci za drugi razred. No budući da učenici 
sami moraju izvijestiti o tom, kako su slavili Božić, to tako opis u ovoj 
skici, kako i opis u čitanci ne može biti ništa drugo, nego primjer za to, 
što bi djeca o proslavi Božića mogla da navedu. Podnipošto ne bi valjalo, 
da im se pri tom išta nameće ili sugerira. 

— Zašto u nekim kućama metnu na Božić ispod stolnjaka na 
sto slame, a mnogi je metnu i pod sto? (Jer se Isus rodio u 
štalici na slamici). 

b) Citira se pjesmica: Božić, Božić bata, nosi kitu zlata, 
da pozlati vrata, sve od boja do boja, i svu kuću do krova. 

c) Crta se: igračke (lutka, bubanj s batićima, sablja) bo¬ 
žično drevce nakićeno kolačima i svjećicama, i napokon zvijezda 
repatica nad štalicom, od koje se vidi samo krov i najgornji 
dio ulaza). 



d) Modelovanje božičnih kolača (zvijezde, srca, pereca), 
zatim Iješnika i oraha. 

C. Po mjestu (gradiću). 

1. Crkva. 

I. Rado idemo u crkvu nesamo zato, jer je u njoj lijepo, 
nego i zato, jer je ona kuća Božja, pa u nju idu ljudi, da se 
Bogu pomole, i da čuju, kako svećenik uči o Bogu i svecima. 
U crkvi sviraju često i orgulje i pjevaju se pobožne popijevke. 
U našem gradu ima više crkvi; one se vide izdaleka, jer su 
velike i imadu tornjeve. Najveća i najljepša je župna crkva na 
Velikom trgu. Vrlo lijepa i dosta velika je i manastirska crkva. 
Ostale su crkve manje, i vele im kapele. 

II. Bili smo često u župnoj crkvi; svake nedjelje idemo 
u nju k misi. I ovih božičnih blagdana išli smo rado u nju 
k službi Božjoj. Bili smo kojiput i u manastirskoj crkvi. No 
jučer popodne išli smo u župnu crkvu, da je bolje razgledamo, 
kad nema u njoj svijeta. 

Naša župna crkva ima više vrata. Mi smo unišli na 
velika vrata s prednje strane (pročelja) crkve. I ma da 

nikoga od ljudi nije bilo u crkvi, skinuli smo šešir i prekrstili 
smo se. Nema sobe u cijelome našem gradu, koja bi bila tako 
prostrana i visoka, kao što je crkva. Ponešto je mračno u crkvi. 
Prozora ima dosta i veliki su, ali su stakla obojena ra- 
zličnim bojama, i prikazuju svece, pa i cvijeće. Lijepi su takvi 
prozori, i vrlo rado ih gledamo. 

Strop crkve je svođen (boltan), t. j. sagrađen ođ opeke, a 
drže ga lijepi visoki stupovi, koji su po sredini crkve poredani 
u dva reda. Tim stupovima razdijeljena je sredina crkve na tri 
dijela (lađe); srednji je najveći ili glavni, a pokrajni su manji. 
Visoki zidovi crkve kao i strop slikani su vrlo lijepo. Pod 
crkve načinjen je od kamena različne boje, koji su složeni tako, 
da čine likove, te ih je lijepo vidjeti. Posred crkve smještene 
su klupe (klecala) u dva reda; u njima kod službe Božje sjede 
stariji ljudi. 

Iz srednjega dijela crkve vodi nekoliko stepenica u sve¬ 
tište. Taj dio crkve zove se zato tako, jer je u njemu veliki 
žrtvenik (oltar), gdje je u lijepom ormaniću spremljeno sve- 
totajstvo ili sakramenat. Osim toga je na sredini žrtve¬ 
nika raspelo, a sjedne i s druge strane su svijetnjaci. Iznad 
žrtvenika smještena je na zidu velika i lijepa slika, na kojoj je 
naslikano, kako Isus daje ključeve sv. Petru. Osim velikoga 
žrtvenika još su četiri manja, a svaki ima sliku drugoga sveca. 
Po slici na velikom žrtveniku zove se naša župna crkva i crkva 
sv. Petra. U nedjelju i na blagdane čita se svečana služba 
Božja kod velikoga žrtvenika. Na dan sv. Petra i Pavla je 
hram (god) crkve. 

Ispred velikoga žrtvenika visi srebrna svjetionica, i u njoj 
gori dan i noć žižak, još se posred crkve spušta od stropa 
veliki jedan svjetionik, koji ima mnogo svijeća naokolo, te se 
pale, kad je svečana kakva služba. Taj je svjetionik načinjen od 
žute kovine, a iskićen je brušenim komadima stakla različna 
oblika i boje. Krasno je vidjeti, kad u sjaju svijetla titraju ta 
stakalca. 

Nedaleko od velikoga žrtvenika smještena je propovje¬ 
daonica tako, da se vidi sa sviju strana crkve. Nedjeljom i 
blagdanom popne se svećenik na nju, te pročita najprije 
sv. evanđelje, a onda govori o tom, kako je Bog dobar, i 
kakvi treba da budemo, da mu omilimo, i da poslije smrti 
dođemo u nebo. Napram propovjedaonice je krstionica, u 

kojoj se čuva sv. voda i sv. ulje, što je potrebno kod krštenja. 
Još su uza zidove u crkvi ispovjedaonice, u kojima sve¬ 
ćenici ispovijedaju pobožne kršćane. 

Okrenemo li se stojeći nasred crkve prema vratima, opazit 
ćemo p i j e V n i c u (kor^ koja je podignuta na stupovima. Lijepo 
se ozdo vide orgulje. Svirale su sjajne kao od srebra, a^ po¬ 
redane su tako, da ih je lijepo vidjeti. U sredini su najveće, a 
s krajeva sve manje i manje. Kod službe Božje svira na orgulje 
orguljaš, a pjevači i pjevačice pjevaju crkvene popijevke. 

U zidu sa strane kod velikoga žrtvenika jesu vrata, na 
koja svećenik s podvornicima (ministrantima) dolazi u crkvu i 
ide k žrtveniku. Ta vrata vode u rušnicu (sakristiju), koja je 
prigrađena uz crkvu, a čuva se u njoj crkveno ruho i kaleži. Tu 
svećenika crkvenjak (crkveni podvornik) oblači u ruho, u kojem 

vrši službu Božju. ^ 

Uz crkvu prigrađen je još zvonik ili toranj. Zvonik naše 

župne crkve jest vrlo visok, a uz to tanak (vitak). Vrh mu 
se svršava lijepim šiljem, koji je pokriven bakrom. Iznad 
šilja je krst s pozlaćenom kuglom ili jabukom. Nama se čini, 
da je ta kugla malena poput jabuke, ali oni, koji su je vidjeli 
zbliza, vele, da je velika poput bureta od pč hektolitra. Na sve 
četiri strane tornja nalaze se tablice s brojkama i kazaljkama. 
Tu se vidi, koliko je sati. Ura, t. j. kotači, koji kreću kazaljke, 
načinjeni su od gvožđa i smješteni su u zvoniku, pa su vrlo 
veliki, daleko veći negoli u najvećim zidnim urama, kakve se 
vide u gdjekojim sobama. Ura u crkvenom zvoniku udešena je 
tako, da naviješta i oglašuje sate. Jedan bat ure stoji prema 
manjem zvonu, a drugi prema većem. Svaki četvrt sata udari 
bat po manjem zvonu tolikoput, koliko je četvrti nekoga sata 
minulo. Kad mine cijeli sat, onda bat, koji naviješta četvrtine, 
udari četiriput, a bat, ko[i je postavljen prema većem zvonu, 
udari tolikoput, koliko je minulo sati. 

No u zvoniku naše župne crkve ima i više nego dva 
zvona. Veliko zvono poziva pobožni svijet k velikoj ili pje¬ 
vanoj misi, a malo k maloj ili tihoj misi. Često zvone svi zvo- 
novi (kad je sprovod, ophod itd.) Uza svako zvono privezano 
je uže. Zvonar povuče za uže, i onda zvono zazvoni, a kad treba 
da zvone sva zvona, onda valja da ima pomoćnike. Lijepo je čuti, 
kad veliko zvono zvoni, ali je još ljepše, kad se sva zvona slože, 
te jedno veli bim, drugo bom, treće bam, a četvrto najveće bum. 


•Glas pojedinih zvona može se raspoznati i onda, kad skupa 
zvone, ali nijedno ne smije da se čuje samo za se, nego se 
glas jednoga mora slijevati s glasovima ostalih. Kad tako zvona 
zvone, onda je to ugodno slušati, i takvo zvonjenje razliježe se 
nesamo po cijelome mjestu nego i daleko izvan njega; često 
•se čuje čak u drugo mjesto. 

III. Škola je, da se u njoj djeca uče. Crkva je, da se u 
tijoj vrši služba Božja, i da se u njoj ljudi Bogu mole. U školi 
uči djecu učitelj. U crkvi vrši službu Božju i uči narod svećenik. 
:Škola je malena, a crkva velika zgrada. U školi su klupe za 
djecu, a u crkvi za odrasle ljude. U školi je st6 za učitelja, 
tabla, slike za obuku itd. U crkvi su žrtvenici, propovjedaonica, 
krstionica, pijevnica itd. 

IV. Crkva je kuća Božja; zato joj vele i hram Božji. U njoj 
se ljudi mole Bogu, slušaju propovijed i ispovijedaju se. Svaki 
je kršćanin dužan barem nedjeljom i blagdanom ići u crkvu. 

V. a) Zašto treba da smo u crkvi mirni i tihi? (Jer je ona 
kuća Božja, i jer ne smijemo smetati pobožne ljude u njihovoj 
molitvi). — Za koga treba da molimo u crkvi? (Za sebe i za 
■druge ljude, osobito roditelje, braću itd., da nam Bog udijeli 
zdravlja). 

b) Crta se: crkveno zvono, crkva i žrtvenik.^ 

c) Modelovanje krsta i kaleža. 

2. Veliki trg. 

I. U našem gradu tri su trga: Veliki trg. Mali trg i Va- 
^šarište. Veliki trg je i u sredini grada. Mali trg je na istočnoj 
strani grada, a Vašarište je na zapadnoj strani posven a kraju 
grada i nedaleko kolodvora. I Vašarište je vrlo veliko, ali nije 
tako lijepo kao Veliki trg. 

II. Kad dođemo na Veliki trg, vidimo prostor kao kakvo 
polje, samo što se na tome prostoru ne ore, iie sije, ne kopa 
i ne žanje, nego se prodaje roba ili trguje; zato se taj prostor 
i zove trg. Na Veliki trg vode tri ceste ili ulice; jedna s istočne, 
druga sa sjeverne i treća s južne strane. Na zapadnoj strani 
je Veliki trg zatvoren župnom crkvom, oko koje su nasadi (dr¬ 
veće i cvijeće), župnim dvorom i drugim nekim zgradama. Pro- 

^ Iz dosadašnjih crteža može se razabrati, kako treba u tome po¬ 
stupati. Daljni crteži su suvišni, jer rad u tom smjeru i onako zavisi od 
prilika, u kojima valja da radi učitelj i učenici. 

čelje crkve (velika vrata njezina) okrenuto je prema istoku. 

I uz ostale tri strane trga sagrađene su također kuće, ali ih pre¬ 
kidaju, kako smo spomenuli, ceste i ulice. Ispred kuća su široki 
hodnici za pješake, a uz njih je zasađeno drveće. Nasred trga 
je velik lijep bunar, iz koga na sve četiri strane vazdan voda teče. 

Poslije podne je na Velikom trgu prilično mirno i tiho, ali 
prije podne je tu vrlo živo. Sve vrvi od prodavača i kupaca. 
Svega, što treba, da se priredi ručak, može se tu dobiti. Ne¬ 
koliko mesara postavilo je svoje klupe, te sijeku teletinu i 
svinjetinu, a imadu i kobasica svake vrste. Našlo se tu i pekarskih 
momaka, pa prodaju kruh, zemljičke i perece. I nekoliko pro¬ 
davača limuna, naranči, smokava itd. složilo je po stolovi n a. 
svoju robu, te čekaju kupce, a i dočekat će ih, jer sada više 
domaćega voća nema, ili ga je vrlo malo. Poradi toga nalaze 
dobru prođu i kesteni, što ih prodaju kestenari. Najviše ima na 
trgu povrća, što ga prodaju domaći vrtlari i vrtlarice, ali i se¬ 
ljanke iz bližnje okoline. I živadi donose seljaci i seljanke na 
trg, osobito na dan nedjeljnoga vašara, ali se prodajom ži¬ 
vadi, kao i prodajom voća, bave također piljari i piljarice, koji 
tu robu najprije sami kupe, a onda je preprodaju. Često se na 
trgu nuđaju na prodaju ubijeni zečevi i druga divljač, a kadšto 
se prodaje i prasad (odojci); svakoga pak petka, ili inače na posne 
dane, dobije se i ribe. Mlijeko, sir, maslo i jaja prodaju se ta¬ 
kođer na trgu na posebnome mjestu. Svega dakle ima na našem 
Velikom trgu; no cvijeće se ne prodaje sada, jer mu nije doba. 

III. Ulica je uska i ima samo dva reda kuća. Trg je širok, 
i ima kuće s četiri strane. Na ulici ne prodaje se roba, a na 
trgu se može prodavati svakojaka roba. 

IV. Trg je širok prostor u mjestu (gradu), te je s više 
strana okružen kućama. Na trgu se prodaje svakojaka roba, na¬ 
ročito pak ono, što je potrebno za hranu čovjeku. U gradovima 
ima više trgova, i svaki ima svoje ime. 

V. Zašto se stvari,koje su potrebne zabranu čovjeku, prodaju 
baš na Velikom trgu? (Jer je taj trg upravo u sredini našega 
mjesta, pa sa sviju strana kupci lako i brzo mogu doći na nj). 

3. Na ulici. 

I. U našem gradu ima dosta ulica; neke su stare, a neke 
nove. Stare su obično kratke i uske, a nove su duge i široke. 
Od starih ulica mnoge su krive, a nove su obično ravne. 


U sredini grada ipak su ljepše ulice, ma da su i stare, negoli 
šu one na kraju grada. U ulicama, što su u sredini grada, 
gotovo sve kuće su visoke, a neke su i lijepo sagrađene. 
U mnogima od njih su i dućani; cesta je tvrda i čista, a kraj -nje 
su lijepi hodnici. U tim ulicama uvijek ima više svijeta nego 
u onima, što su na kraju grada. Svaka ulica u našem gradu 
ima svoje ime. Najljepša naša ulica je Gospodska ulica, koja 
vodi od Velikoga trga kraj gradske kuće prema južnoj strani. 

II. Ni u jednoj ulici, pače ni na Velikom trgu, ne vidi se 
toliko svijeta kao u Gospodskoj ulici. Razlog je tomu donekle 
i u tom, što je ta ulica lijepa i ravna, te ima prilično široke i 
dobro popločene hodnike. U toj ulici velike su i lijepe kuće. 
U gornjim katovima stanuju gospoda, a dolje su dućani; puna 
ih je ulica, a u svakom se prodaje roba druge vrste. Tko hoće 
da štogod boljega kupi, mora doći u ovu ulicu. No u ovo zimsko 
doba, kad se, naročito kasno uveče, ne može ići izvan grada, 
dolaze i oni, koji ne misle ništa kupiti, u ovu ulicu na šetnju. 
Djeca ostaju dakako radi oštre zime ponajviše kod kuće u to 
doba; ali se' dogodi, da makar s kojega razloga dođu u tu 
ulicu, pa onda Vide, kako je u njoj lijepo. 

I zaista, kad se uveče dođe u tu ulicu, dok su još dućani 
otvoreni, vidi se u njoj kao po bijelom danu. Svjetionici su 
mnogo bliže jedan drugomu nego u drugim, naročito pokrajnim 
ulicama. K tomu bacaju svijetlo na ulicu i mnoge svjetionice, 
kojima su rasvijetljeni dućani, naročito pak oni veliki prozori 
njihovi, u kojima je izložena roba. A istom, kakve tu sve robe 
ima! Svatko mora da stane i da se divi. Ta se roba vidi i po 
danu, ali ne tako lijepo kao uveče, kad je sjajno rasvijetljena. 

Djecu zanimaju dakako najviše oni dućanski prozori, u 
kojima su izložene igračke, stvari od šećera (nakit za Božić), 
kolači i voće. Takve stvari gledaju ona vrlo rado osobito ispred 
Nikoljdana i Božića. Gospođe vole stati pred dućanima, gdje 
se prodaje nakit, stvari za ženska odijela i gotova odijela. Da 
se pobudi pažnja svijeta, umiju neki trgovci u prozor za izla¬ 
ganje robe metnuti nešto takva, na što svatko mora da baci 
pogled. Tako je jedan trgovac ženske robe stavio u svoj dućanski 
prozor žensko čeljade načinjeno od voska i sjajno obučeno, pa 
je to navinuo nekako, da se okreće, te se može vidjeti njegovo 
odijelo sa sviju strana. Ljudi vele, da je u tom ženskom liku 
(figuri) nekakav stroj onako kao i u uri, te je kreće. 

Neki trgovac s krznarskom robom metnuo je u svoj du- 
ćanski prozor medvjeda, ali ne živa, nego je samo njegovo krzna 
ispunio nečim, te ga onda postavio tako, da stoji na dvije stražnje 
noge kao da je pravi živi medvjed. Vide mu se i zubi i crven jezik, 
a ima i oči, ali pogled mu nije nimalo strašan, nego pače 
dobroćudan. Kazali su nam, da to nijesu njegove prave oči, 
nego da su načinjene od stakla. Trgovac je medvjeda jamačno 
zato metnuo u svoj dućanski prozor, da pokaže ljudima, da 
on imade krzna svake vrste, pa i pravog medvjeđega, kojim 
se podstavljaju gospodske šube, a te su sada u zimsko doba 
vrlo potrebne. Još nam valja spomenuti i prozor dućana, u kom 
se prodaje svježe svinjsko i suho meso kao i kobasice svake 
vrste. U njemu je postavljeno krmče bijelo kao snijeg, a na¬ 
činjeno je od masti. — Tako eto umiju trgovci lijepo i zgodno 
urediti svoje dućanske prozore ili izloge, i to nesamo zato, da. 
se time mogu ponositi, nego i da navabe što više kupaca. 

U Gospodskoj ulici mogu se često vidjeti i stranci ili 
putnici, koji k nama dolaze na kraće vrijeme po kakvu poslu.. 
Obično stanuju za to vrijeme u gostionici ili hotelu, koji je ta¬ 
kođer u toj ulici, a zove se: „gostionica k zelenomu drvetu". 
Tu je u gornjem katu više soba za strance ili goste, a dolje 
je blagovaonica (trpezarija) i kavana. Na velikim ili kućnim 
vratima gostionice stoji vratar, koji dočekuje i prima goste. 
Obučen je u osobito odijelo, a na glavi ima kapu, na kojoj, 
zlatnim slovima piše: Gostionica k zelenomu drvetu. 

Kakogod je u Gospodskoj ulici , i još nekim ulicama usred, 
grada živo, tako je u ulicama na kraju grada mrtvo. U tim je 
ulicama gotovo mrak, jer su svjetionici daleko jedan od drugoga,, 
te se žišci njihovi izdaleka vide tek kao iskrice, osobito kad je 
magla. U tim ulicama živu najviše ratari, te imadu niske kuće 
s malim prozorima, kroz koje ne prodire također mnogo svijetla. 
Samo tu i tamo vidi se kakav dućančić slabo rasvijetljen ili: 
kakva krčma. Na ulicu ne izlazi nitko, van ako mora. Djeca sad, 
ne skaču i ne buče, kao što su to činila u doba, kad su bile tople 
večeri. Ratari rano ustaju, pa zato idu rano i u krevet, a djeca 
naravno još ranije liježu. I tako nastane u tim ulicama zarana 
potpun mir i tišina; tek se iz ovoga ili onog dvorišta javi. 
kadšto po koje pseto. 

111. U glavnim ulicama grada velike su kuće. U pokrajnim 
ulicama male su kuće. U glavnim ulicama ima mnogo dučana„ 


a u pokrajnim je samo po koji dućančić. Glavne ulice su sjajno 
rasvijetljene, a pokrajne su slabo rasvijetljene. U glavnim ulicama 
obično ima dosta svijeta, koji onamo dolazi po poslu, ili da se 
šeće. U pokrajnim ulicama obično nema mnogo svijeta, jer tamo 
idu samo oni, koji moraju, a rijetko koga, osim njihovih stanara, 
vodi u njih baš i posao. 

IV. U svakom većem mjestu, naročito u gradu, ima više 
ulica, i svaka ima svoje ime. Neke su ulice kratke i uske, a druge 
duge i široke. Glavne su ulice ljepše od pokrajnih. U glavnim 
ulicama ima mnogo dućana i sjajno su rasvijetljeni. U takvim 
ulicama ima uvijek, naročito zimi uveče, puno svijeta, koji ide 
za poslom ili se šeće. 

V. Koja je ulica u našem gradu najdulja? — Koja je 
ulica najkraća? — Zašto u glavnim ulicama ima najviše i naj¬ 
ljepših dućana? (Jer su usred grada, te svatko lako do njih 
dođe). Zašto nije u glavnim ulicama bolnica ni vojarnica? 
(Jer je bolje i zdravije, da su takve zgrade na većem prostoru 
na kraju grada ili izvan njega). 

4. U dućanu. 

I. U dućanu se prodaje roba. U nekim dućanima se prodaje 
samo kava, šećer, brašno, ulje i slične stvari. U drugima se pro¬ 
daje samo gvožđe i stvari od gvozda. Ima ih, u kojima se prodaje 
samo platno, sukno i druge vrste latak. No ima i takvih dućana, 
u kojima se dobije svakojake robe: nesamo kave, šećera itd., 
nego i platna, sukna itd. kao i gvožđa i gvozdenih stvari. Čovjek, 
koji se bavi prodavanjem robe, zove se trgovac. 

II. Najčešće zalazimo u dućan, gdje se prodaje kava, šećer, 
brašno, ulje itd., jer nam te stvari svaki dan trebaju. I djeca 
mogu po te stvari ići u dućan, osobito ako se kupuje namalo. 
Ta roba ima stalnu cijenu, i ne treba je birati, a nekoliko kilo¬ 
grama od nje može svaki nas da odnese kući. U dućan, gdje 
se prodaje platno i sukno, kojega ima više vrsta različne vri¬ 
jednosti, i gdje nijesu stalne cijene, nego se valja cjenjkati, idu 
sami roditelji, otac ili majka, pa biraju sebi po volji robu. 

Dućani, u kojima se prodaje kava, šećer i slične stvari, 
najdulje su uveče otvoreni, a i ujutru najprije ih otvoraju. 
Kad ustanemo, već su ti dućani otvoreni i rasvijetljeni. Dućan 
otvori obično sam trgovac (gospodar), a s njim uniđe u nj 
odmah i njegov momak (naučnik, šegrt). Trgovac odlazi najprije 

u sobicu do dućana; to je njegova poslovnica (pisarnica). Tušu 
njegove velike knjige trgovačke, u kojima bilježi sve, što primi 
(u robi i novcu) i što izdaje; u njima je popisano ono, što on 
duguje, i što njemu drugi duguju. Svakako najvoli on prodavati 
za gotov novac; ali stalnim svojim kupcima (mušterijama), za 
koje zna, da točno plaćaju, daje i na vjeresiju. Ako je ikako 
moguće, ne treba kupovati na vjeru; jer dug je zao drug. 

Osim naučnika pomaže gdještogospodaru i trgovački po¬ 
moćnik. To je izučen trgovac, ali nema svoga dućana. U ve¬ 
likim dućanima, kamo dolazi mnogo kupaca, ima više trgovačkih 
pomoćnika. Naučnik i pomoćnik ne sjede nigda u dućanu, nego 
stoje i čekaju spremni na podvorbu. Motrili smo često posao 
tih ljudi u dućanu za kavu, šećer, brašno itd. Kad navali svijet, 
a to biva obično pred velike blagdane, na pr. pred Božić, onda 
imaju svi pune ruke posla, te i gospodar ostavi svoju poslovnicu, 
da dvori kupce. Često priskoči u pomoć i gospođa i trgovčeva. 
Svakoga, pa i onoga, koji kupuje najmanju stvar, susreću oni 
vrlo uljudno. 

Trgovac sa svojim pomoćnicima stoji iza tezge (podugačkoga 
stola), a kupci pred njom, te traže robu, koja im treba. Trgovac 
i njegovi ljudi gledaju, da ih što brže podvore, te vade iz škrinja, 
vreća ili iz pretinaca ono, što se traži. Neka je roba odmjerena 
(na pr. svijeće, cikorija, šećer u škatuljama itd.), pa se odmah 
predaje kupcima, a neku treba odmjeriti, pa je meću na vagu 
s dvije zdjelice; u jednu se metne roba, a u drugu uteg. Kad 
u dućanu ponestane robe, onda je sluga donese iz skladišta 
(magazina), što je u dvorištu. Sluga raznosi robu i onim mu¬ 
šterijama, koje kupuju naveliko. 

Zavirili smo i u skladište. U njemu je bila sva sila robe : 
kave, brašna, riže, graha i kojekakvih kaša u vrećama; šećera 
u glavama u lagvićima, a ostalo u škrinjama. Pred skladištem 
stajala su do vrha natovarena kola, u koja su bila upregnuta 
dva golema konja. Kočijaš s velikim bičem u ruci sišao je upravo 
s kola i predao trgovačkomu pomoćniku račun. Robu su pre¬ 
nijeli u skladište, i onda je pomoćnik kočijašu dao potvrdu o 
primljenoj robi. Ta je roba dopremljena iz velikoga skladišta, 
a onamo je dospjela željeznicom iz tvornica ili iz gradova, gdje 
ima vrlo mnogo velikih skladišta sa svakojakom robom. Trgovci, 
koji samo naveliko prodaju robu, zovu se veliki trgovci. 


Tako se u dućanu radi cijeli dan; uvijek ima dosta posla, 
dosta brige i nemira. Uveče kasno odu pomoćnici, ali trgovac, 
osobito ako se mnogo trgovalo, ne ode još iz dućana, nego ga 
iznutra zaključa, prebroji novac, što je unišao, spremi ga u 
blagajnicu, pobilježi sve točno u svoje knjige, i onda tek ode 
na počinak. 

III. Nekoji trgovci mjere robu vagom, a neki laktom 
(ritom, metrom). Na vagu mjere robu trgovci, što prodaju 
kavu. šećer, brašno itd. (specerajsku robu), zatim oni, što pro¬ 
daju gvožđe ili kožu. Na lakte mjere robu trgovci suknom, 
platnom itd. Lakša roba, naročito kad se prodaje namalo, mjeri 
se malom vagom, a teža velikom. Veliki trgovci prodaju robu 
samo naveliko, pa je mjere samo velikom vagom. Trgovci, što 
prodaju gotovu robu (cipele, odijelo) itd., ne mjere je ni vagom, 
ni laktom, nego ju prodaju na komade. 

IV. U dućanu se prodaje svakovrsna roba. Čovjek, koji se 
bavi prodajom robe, zove se trgovac. Momak, koji uči trgovinu, 
zove se se trgovački naučnik. Čovjek, koji je izučio trgovinu, 
te pomaže trgovcu, zove se trgovački pomoćnik. Neki trgovci 
trguju samo namalo, a neki samo naveliko. Trgovci, koji trguju 
samo naveliko, zovu se veliki trgovci. U većim mjestima (gra¬ 
dovima) obično se u svakom dućanu prodaje posebna vrsta roba. 
Prema tome imamo trgovina: specerajskom robom (kavom, 
brašnom, rižom, uljem itd.), lakatnom robom (platnom, suknom, 
svilom itd.), gvozdenom robom, kožom itd. 

V. a) Kako se zove dućan, u kom se prodaju knjige? — 
Kako se zove trgovac knjigama? — Kako knjižar određuje cijenu 
svojoj robi? — Otkud knjižar dobije knjige, što ih prodaje? 

b) Kako se može dogoditi, da trgovac ima gubitka, a i 
da propadne? (Ako mu se pokvari roba ili zastari, pa je mora 
prodavati jevtinije, nego što ju je kupio; ako mu dužnici ne 
plaćaju dugove, ili ih ne plate u pravo vrijeme; ako je nemaran, 
pa ne pazi na račune i na ljude, koji mu pomažu u poslu itd.). 

c) Crta se: dućan, u kom se prodaje šećer, brašno, kava 
i ostala specerajska roba. 

5. Pismonoša. 

1. Na ulici vidimo svaki dan pismonošu i po dvaput: prije 
i poslije podne. U našem mjestu ima više pismonoša; svaki 
ima svoj kraj, u kom dijeli pisma. Ljudi obično veselo dočekuju 

pismonošu, naročito oni, koji se nadaju, da će dobiti ugodnih 
vijesti od osoba, koje su im mile i drage. Posao pismonoše je 
vrlo težak, jer mora da cijeli dan raznosi pisma prilično daleko,. 
a u nekim kućama dosta visoko u gornje katove. I onda, kad 
je na ulici vrlo ružno, i kad snijeg sa sjeverom duva, te se 
svaki, ako je ikako moguće skloni u toplu sobu, nema pomoći 
pismonoši; on mora da nosi pisma, jer u gdjekojem može da 
bude i vrlo prešna ili znatna vijest, pa ne smije da kasno stigne 
u ruke onomu, kome je poslano. 

II. Pismonoša dolazi! Tako kliču mnogi, kad ga opaze., 
Mnogi ga dočekaju mirno (na pr. trgovci), jer dobivaju svaki 
dan štogod poštom. Usred grada ulazi svakiput u svaku kuću, jer 
je u njima po više stanara, koji mnogo opće sa svijetom. U 
pokrajnim ulicama, gdje u svakoj gotovo kući stanuje po jedna 
porodica, te nema mnogo poznanstva u dalekom svijetu, zalazi 
pismonoša samo u gdjekoju kuću. 

Svatko može lako da prepozna pismonošu po njegovu 
odijelu, koje je nalik na vojničko, a osobito po velikoj crnoj, 
kožnoj torbi, koja je puna novina i pisama. Spočetka je torba 
puna do vrha i on je jedva nosi; no malo pomalo biva u njof 
sve manje, dok se napokon sasvim ne isprazni. Tad se pismo¬ 
noša vrati na poštu, da je opet napuni, i da po drugiput raznese 
ono, što je nanovo stiglo. Tako to ide dan na dan, najmanje 
po dvo puta. Najviše brige i posla ima pismonoša upravo onda^ 
kad se drugi odmaraju i svetkuju, na pr. na Božić, Novu godina 
i Uskrs. Te dane dobivaju naime ljudi sa sviju strana od rođaka 
i prijatelja pisma ili dopisnice sa slikama, u kojima čestitaju 
blagdane. 

U našem gradu je još jedan pismonoša; ali taj ne ide 
pješke, nego se vozi u zelenim kolima, koja imadu sprijeda 
sjedalo, a straga veliku škrinju, u kojoj su manje i veće pošiljke 
(svežnji, škrinjice i slično). Uz pismonošu sjedi na sjedalu ko- 
čijaš. Obojica su obučeni u poštansko odijelo, te razvoze po 
cijelom gradu ono, što je komu poštom stiglo. I taj pismo¬ 
noša ima o velikim blagdanima vrlo mnogo posla, jer tada šalju 
mnogi svojim rođacima ili prijateljima, a osobito djeci, različne 
darove. Poradi toga svatko s osobitim veseljem prima takva 
pismonošu, kad u kuću dođe. Čestoput donese on i novaca,, 
što su nekomu poštom poslani (doznačeni). Kod kuće, gdje treba 
predati pošiljku, stanu poštanska kola, a pismonoša siđe s njih 


i otvori na stražnjem dijelu kola vrata. Kad nađe pošiljku, koju 
treba, uniđe u kuću i pređa je onomu, komu je poslana, i pošto 
primi određenu pristojbu za izručenu pošiljku, vrati se na kola 
i ođveze se dalje. 

III. Trgovački sluga ili naučnik donosi u kuću kupljene 
stvari. Pismonoša donosi također u kuću stvari kupljene, na¬ 
ručene, ili na dar poslane. No pismonoša donosi nam i pisma, 
a trgovački sluga ih ne donosi, nego možda samo račun 
0 poslanoj robi. Trgovački sluga ne donese nam nigda novaca, 
nego ih možda 1 odnese za robu, što ju je predao. Pismonoša 
donese kadšto i novaca, koje nam je netko poštom poslao 
(doznačio). 

IV. Pismonoša je namješten (u službi) kod pošte za to, 
da raznosi pisma, novine, dopisnice, novce i druge pošiljke. 

V. a) Da li svaka stvar, što je pismonoša donese u kuću, 
obraduje ukućane? (Ne obraduje, jer se događa, da u pismu 
dolaze i žalosne vijesti; na pr. o kakvoj nesreći, o bolesti ili 
0 smrti mile koje osobe itd.). — Kako znade pismonoša, komu 

< valja predati pismo ili pošiljku? (Na svakome pismu ili svakoj 

pošiljci je natpis ili adresa onoga, komu se šalje). 

b) Evo jednoga pisma; pročitajte natpis na njemu! Napi¬ 
šite ga na svojim tablicama (pošto ga je je jedan od učenika 
napisao na školskoj tabli). — Napišite na svojoj tablici natpis 
za pismo jednomu od svojih prijatelja! 

c) Crta se: pismo s gornje strane s adresom i markom, 
zatim kako pismonoša jednoj ženi predaje pismo, i napokon 
pismo s doljne strane s pečatom. 

d) Može se udesiti sigra tako, da je jedan od učenika 
pismonoša, te raznosi u velikoj torbi pisma. Školske klupe pri¬ 
kazuju kuće u mjestu, a pojedini učenici u njima jesu osobe, 
koje dobijaju pisma. 

6. Gradska (općinska) kuća. 

I. Svatko zna za gradsku kuću, jer se o njoj mnogo go¬ 
vori, i mnogi moraju da idu u nju na poziv ili po kakvu poslu. 
U gradskoj kući popisani su svi, koji stanuju u našem gradu. 
Tko u grad dođe, ili se iz njega odseli, treba da to najavi u 

gradskoj kući. Ako on to ne učini sam, onda to mora učiniti 

onaj, kod koga se nastani, ili onaj, kod koga je stanovao u po¬ 
sljednje doba. Tko to ne učini, taj mora da plati globu. 

II. Naša gradska kuća jest blizu župne crkve prema južnoj 
strani. Pročelje joj je okrenuto k Velikom trgu, a jedan se dio njezin 
pruža u Gospodsku ulicu. To nije najveća kuća u gradu, ali j e 
vrlo lijepa i starija nego mnoge druge. Ljudi kažu, da je sagra¬ 
đena prije više stotina godina. To se i pozna na njoj; jer su 
velika vrata, prozori, krov i sve ostalo na njoj sasvim drukčiji 
nego kod kuća, koje se u novije vrijeme grade. Iznad krasnih 
velikih vrata stoji uzidan grb od kamena. To je gradski grb, a 
uklesano je na njemu, kako na vrhu brežuljka stoji velika kula, 
i pred njom straži nekakav vojnik s kacigom, oklopom i ko¬ 
pljem u ruci. Stari ljudi vele, da je taj grb dobilo naše mjesto 
od kralja onda, kad je postalo grad. Dotle je bilo selo ili trgo¬ 
vište. Iznad vrata piše velikim zlatnim slovima: „Gradsko po¬ 
glavarstvo". Mi to sad već umijemo pročitati bez ičije pomoći. 

Nedavno smo s dopuštenjem gradskoga načelnika, mjesto 
da idemo drugamo na školsku šetnju, otišli u gradsku kuću, da 
je iznutra razgledamo. Kad smo unišli na velika vrata, došli smo 
u dosta velik, ali ponešto taman trijem. S jedne strane su sobe 
za gradske redare i one činovnike, koji paze na red u gradu. 
Tu je i ured, gdje se moraju prijaviti svi, koji u grad dolaze, 
ili iz njega odlaze, kao i oni, koji su promijenili stan. Straga 
prema dvorištu su gradski zatvori (rešti) za one, koji u gradu 
prave kakav nered i buku, ili drukčije štogod skrive. S druge 
strane trijema je gradska blagajnica i sobe, gdje rade oni čino¬ 
vnici, što primaju gradske spise. U jednoj su sobi po velikim 
policama spremljeni oni spisi, koje valja čuvati. 

Kad smo po širokim lijepim stubama došli u prvi kat, 
našli smo se u lijepu široku hodniku. Najveća vrata usred ho¬ 
dnika vode u lijepu veliku dvoranu. U njoj su po zidovima obje¬ 
šene slike ljudi, koji su stekli osobitih zasluga za grad. Ponajviše 
su to slike negdašnjih načelnika. U toj dvorani sastaju se gradski 
oci (zastupnici), da se dogovaraju o dobru grada. Svaki ima 
tu svoje mjesto ili svoju stolicu. Za načelnika grada i činovnike, 
koji treba da budu u gradskim skupštinama, određena su po¬ 
sebna mjesta. 

U svjema drugim sobama, što su u prvom katu gradske 
kuće, rade gradski činovnici (gradski vijećnik, tajnik, pristav, 
pisari, liječnik, jnjernik, šumar, računari itd.) Sobe te zovu se 
uredi. Nad svakom sobom u cijeloj gradskoj kući je natpis, koji 
kaže, što je u njoj, ili tko u njoj radi. 

III. Najljepša i najveća kuća u Gospodskoj ulici pripada 
trgovcu lakatnom robom, koji u njoj ima svoj dućan. Trgovac 
lakatnom robom gospodar (vlasnik) je te kuće. Gradska kuća 
ne pripada pojedinomu čovjeku nego gradskoj općini, t. j. svjema 
građanima našega grada. U kućama, što pripadaju pojedinim 
osobama, stanuju porodice njihovih gospodara, a možda i druge 
porodice (stanari), koji zato plaćaju stanarinu. U gradskoj kući 
ne stanuje ničija porodica, nego su u njoj uredi, u kojima rade 
gradski činovnici, i gdje se sastaju gradski zastupnici na vijećanje. 

IV. Gradska je kuća zgrada, u koju su smješteni gradski 
uredi, i gdje se drže skupštine, u kojima se vijeća o poslo¬ 
vima grada. 

V. Po čem može svatko, a i stran čovjek raspoznati gradsku 
kuću.? (Po natpisu, koji je na njoj). Bi li je mogao prepoznati 
i onda, kad ne bi razumio natpisa? (Mogao bi je poznati po 
redarima, koji obično stoje pred njom i u njezinu trijemu). Gdje 
se može najlakše saznati za nečiji stan? (U gradskoj kući, jer 
tamo treba da se svatko najavi, tko u gradu stanuje.) 

7. Kotarska oblast, 

I. Mi znamo i za zgradu, u kojoj je kotarska oblast. 1 na 
njoj je grb, ali drukčiji nego na gradskoj kući, a oko grba je 
natpis: Kr. kotarska oblast. Tako svatko, tko umije čitati, lakp 
može naći kotarsku oblast. U nju mnogo ulaze seljaci iz okoline, 
valjda imaju tamo kakva posla. Gradski stanovnici slabo zalaze 
u zgradu kotarske oblasti. 

II. Zgrada kotarske oblasti također je na Velikom trgu sa 
.sjeverne strane. Sagrađena je na kat; nije osobito lijepa, ali je 
još dosta nova. Iznad velikih vrata obješena je limena tabla bijelo 
naličena, i na njoj je lijepim bojama naslikan grb, koji je razdi¬ 
jeljen na tri dijela ili polja. U jednom se dijelu izmjenjuju bijele 
(srebrnaste) i crvene kocke; u drugom su tri glave nekakve ži¬ 
votinje (kao velike mačke), a u trećem je prikazano, kako iz¬ 
među dva srebrna pojasa, ili dvije rijeke, trči životinja, za koju 
su nam rekli, daje kuna. Kažu, da to nije grb samo našega ko¬ 
tara, nego grb cijele naše zemlje ili domovine (onaj s kockama 
Hrvatske, onaj s glavama Dalmacije, a onaj s kunom Slavonije). 
Zato se i zove taj grb zemaljski grb. Oko grba piše : Kr. kotarska 
oblast u . . (Tu se navede ime dotičnoga mjesta ili grada). 

Kad se uniđe u zgradu kotarske oblasti, vide se s jedne 
i druge strane sobe, u kojima rade činovnici kotarske oblasti; 
nema ih toliko, koliko ih ima u gradskoj kući. U zgradi kotarske 
oblasti nema ni sobe za redare, ni za blagajnicu, ni za računare, 
a nema ni dvorane; jer se tu ne sastaju nikakvi zastupnici na 
vijećanje. Ako je potrebno, da se o čem vijeća, onda kotarski 
glavar ili predstojnik pozove one, koje za to treba, u svoj ured. 

U zgradu kotarske oblasti dolaze po poslu samo seljaci 
iz bližnjih seoskih općina. Te općine ne mogu svaka za se da 
plate toliko i tako vještih činovnika kao gradska naša općina, 
pa stoga ne mogu imati ni prava, da vrše sve one poslove, što ih 
vrši gradsko poglavarstvo. Mnoge od tih poslova vrši kotarska 
oblast, koja ujedno pazi na to, da općinska poglavarstva u seo¬ 
skim općinama rade svoje poslove valjano. Nad gradskim po¬ 
glavarstvom nema kotarska oblast nikave vlasti. 

Cijela zgrada kotarske oblasti nije određena za urede, kao 
što je gradska kuća. U gornjem katu stanuje kotarski predstojnik 
sa svojom porodicom. 

III. U gradskoj kući jesu uredi, u kojima činovnici vrše 
sve poslove grada (gradske općine). U zgradi kotarske oblasti 
jesu uredi, u kojima činovnici vrše one poslove, što ih seoske 
općine onoga kotara ne mogu same da ovrše. Gradska kuća 
pripada gradu; zato je na njoj gradski grb. Zgrada kotarske 
oblasti ne pripada gradu nego cijeloj zemlji (domovini); na njoj 
je zemaljski grb. 

IV. U zgradi kotarske oblasti smješteni su uredi, u kojima 
činovnici vrše neke poslove, što ih ne mogu da vrše seoske 
općine onoga kotara. 

V. Da li je u svakom gradu na gradskoj kući takav grb, 
kakav je na našoj gradskoj kući? (Nije, jer svaki grad ima svoj 
vlastiti grb). — Ima li u kojem većem mjestu nedaleko našega 
grada kotarska oblast? Tko je bio tamo i vidio zgradu kotarske 
oblasti? Kakav je na njoj grb? (Isti, kao i na našoj, naime 
zemaljski). 

8. Sudnica. 

I. Još je jedna zgrada na Velikom trgu, na kojoj je grb. 
Ta je zgrada na istočnoj strani trga upravo prema crkvi. Nalik 
je na zgradu kotarske oblasti, pa ima nad vratima isto onakav 
grb, samo što na njemu piše: Kr. kotarski sud. I ta je dakle 
zgrada zemaljska, a ne gradska. U njoj se sudi onima, koji se 

jie mogu u čemgođ složiti, a i onima, koji učine kakvo veće 
zlo. Za njih su u toj zgradi načinjene tamnice ili zatvori. 

II. Zgrada kotarskog suda zove se i sudnica. I u njoj ima 
mnogo soba, u kojima rade činovnici, naročito suci, koji sude 
krivcima, ili onima, koji se tuže sudu. Kotarski sud sudi i lju¬ 
dima iz našega grada, a nesamo ljudima sa sela iz našega kotara. 
Grad nema naime posebnoga suda, osim za male stvari mjesni 
sud kao i svaka seoska općina. Suci kod kot. suda obično 
sude u svojim uredskim sobama, ali je i jedna povelika soba 
ili dvorana u sudnici, u kojoj se mogu vršiti sudbene rasprave. 
U sudnici su sobe ili uredi i za takve činovnike, koji nijesu 
suci, ali primaju i otpremaju spise, što dolaze sudu, te vrše i 
druge slične poslove. 

Na kraju sudnice prema dvorištu strašne su sobe. Kažu, 
da je u njima tamno, pa se zato i zovu tamnice. No i mora 
da u njima bude tamno; prozori su im dosta maleni, a imadu 
gustu i jaku gvozdenu rešetku, pa su još izvana obiti drvenim 
ormanićima tako, da onaj, koji je u tamnici, ne može ništa vidjeti, 
nego samo komadić neba, ili možda kadgod kojega vrapca, što 
se smiono postavi na rub ormanića, kojim je zaklonjen prozor. 
Kažu, da su tamnice male sobe, i da u njima nema ništa osim 
tvrde klupe za ležanje, jednoga malog stola i stolice. Vrata od 
tamnice su jaka i čvrsto zatvorena, te se otvoraju samo onda, 
kad se onomu, koji je zatvoren, donese svježe vode i nešto 
kukavne hrane. No oni, koji su osuđeni na dulju kazan, izlaze 
na kratko vrijeme u dvorište sudničko u šetnju, a mnogi od 

njih idu i na rad u grad (pile drva, pomažu kod seljenja Itd). 

III. U zgradi kotarske oblasti smješteni su uredi; isto tako 

smješteni su uredi i u sudnici. Činovnici, što rade kod kotarske 
oblasti, upravljaju kotarom (paze na red u njemu i da općine 
vrše svoje dužnosti). Činovnici, što rade u sudu, sude onima, 
koji učine kakvo veće zlo, kao i onima, koji žele, da sud 
odredi, tko ima pravo u stvari, radi koje se ne mogu da slože. 
I u gradskoj kući ima zatvora, ali oni nijesu tako strašni, kao što 
su tamnice kod suda. U gradske zatvore dolaze manji krivci, 
koji učine kakav nered (buku, gungulu itd.) u gradu. U zatvore 

kod suda dolaze veći krivci, koji učine kakvo veće zlo. 

IV. U sudnici (zgradi kotarskoga suda) smješten je sud 
za grad i seoske općine ovoga kotara. Na njoj je grb zemaljski; 
ne pripada dakle gradu nego zemlji kao i zgrada kotarske 

oblasti. U sudnici su tamnice, u koje se zatvoraju oni, koji učine 
veće zlo. 

V. a) Tko je vidio kotarski sud u drugom kojem mjestu? 
Kakav je grb i natpis na zgradi toga suda? (Grb je zemaljski, 
a oko njega natpis: Kr. kotarski sud u . . .). Čemu su tamnice 
tako strašne? (Da se odvrate od zla oni, koji su u njima, i da 
se od zla sačuvaju drugi, koji bi inače mogli pogriješiti). Čemu 
su prozori tamnice zaklonjeni drvenim ormanićima? (Da osu¬ 
đenima bude u njima neugodnije, i da se ne mogu ni skim izvan 
tamnice vidjeti ni sporazumjeti). 

b) Čita se priča iz početnice: „Nevaljalci“. (Izvodi se pri 
tom pouka, da krčmar nije pravo učinio, jer nitko ne smije da 
sam sebi sudac bude). — Čitaju se još ove pripovijesti iz po¬ 
četnice: „Praštaj uvrede" i „Svađa". (Izvodi se pouka, da je 
bolje izmiriti se s drugom, ako je moguće, negoli ga tužiti, pa da 
je mnogi čovjek izgubio velik dio imutka, jer je uvijek hodao 
po sudu i plaćao dobro one, koji su ga zastupali kod suda). 

9. Redari. 

I. Svaki dan vidimo redare na ulici i pred gradskom ku¬ 
ćom. Svatko ih lako može poznati, jer imadu posebno svoje 
odijelo. Oni paze na red u gradu, opominju one, koji prave 
nered, i ako ne će da se pokore, onda ih odvedu u gradsku 
kuću, gdje ih smjeste u zatvor. 

II. Već izdaleka može se opaziti redar, jer ima na glavi 
kacigu (kapu od gvožđa) sa svijetlim žutim šiljkom, a urešenu 
sprijeda gradskim grbom. I odijelo mu je vrlo lijepo kao u 
vojnika, ali od finijega sukna, a o pojasu ima sablju, da se 
mogne braniti od onoga, koji bi mu se opr’o, ili bi možda na 
njega navalio. Na prsima ima polumjesec od svijetle žute kovine 
s crnom brojkom. Svaki redar ima svoj broj. 

Kad smo nedavno išli u školu, vidjeli smo, kako redar 
vodi nekakva čovjeka. Svezao mu je čvrsto remenom obje ruke 
oko pesti, te je išao s njim prema gradskoj kući. Svjetina je išla 
za njima, a mnogi su pitali: Što je skrivio ? Drugi su kazivali, 
da je nešto ukrao u jednom dućanu. Zatim su još pitali neki: 
A tko je taj čovjek? Drugi su odgovarali: Bogzna; nitko ga ne 
pozna. To će sada u gradskoj kući istražiti činovnik (redarstveni), 
pa će ga ako nije domaći, pošto pretrpi određenu kazan, otpre¬ 
miti u općinu, kojoj pripada. 


Jučer poslije podne, kad smo se vraćali iz škole, čuli smo 
iz jedne ulice galamu. Kad smo stigli onamo, opazili smo, da 
se sakupila sila svijeta, osobito dječurlije. Svi su zaokružili je¬ 
dnoga čovjeka, koji je bio jako pijan, te nije mogao stajati na 
nogama, a silno se derao. Djeca su mu se smijala i svakojako 
ga bockala, a on se ljutio i psovao svakojako. Uto dođe i redar, 
te stade rastjerivati ljude, a osobito djecu. Pijana čovjeka htjede 
redar da odvede; no on se nije dao. Redar se mučio, ali uzalud, 
jer se pijanac svaki čas srušio. Napokon je redar dozvao fijakera, 
pa je zajedno s kočijašem strpao pijanca u kočiju i s njim se 
odvezao u gradsku kuću. Ljudi su se smijali, a neki su rekli: 
Eto, barem se vozi gospodski! Drugi su na to kazali: No skupo 
će on to platiti! 

Ove zime imali su redari dosta posla. Snijeg je svaki čas 
nanovo zapao. Po odredbi gradskoga poglavarstva trebalo je 
da svatko ujutru rano očisti snijeg ispred svoje kuće i stazu, 
kojom se hodi, pepelom ili piljevinom posipa. To mnogi nijesu 
učinili u pravo doba. Redari su ih opominjali, a kad to nije 
pomoglo, onda su ih prijavili u gradskoj kući, kamo su bili po¬ 
zvani na odgovornost, te su mnogi platili globu, t. j. morali su 
dati određenu svotu novaca u gradsku blagajnicu, a to se onda 
upotrijebi za potporu siromaha. 

I na drugo koješta treba da redari paze. Tako na pr. mo¬ 
raju zahtijevati, da svaka kola i svaki bicikl ima svoj broj, da 
voze samo s lijeve strane ceste, da uveče imadu zapaljenu 
svjetionicu, da se kod čišćenja soba krpe ne stresaju na ulicu 
itđ. Tko protiv toga griješi, onoga redar zabilježi u svoju bi¬ 
lježnicu i prijavi onomu činovniku, kojemu je dužnost, da se 
brine za red u gradu. Krivac bude tada po zasluzi kažnjen. 

III. Pismonoša je namješten kod pošte. Redar je namješten 
kod gradskoga poglavarstva. Pismonoša ima posebno odijelo, i 
redar ima posebno odijelo; no redar ima i sablju, a kadšto i 
kacigu, a toga pismonoša nema i ne treba. Pismonoša donosi pisma 
(novce i pošiljke) u kuću. Redar pazi na red u gradu. 

IV. Redar je namješten u gradskoj službi, da pazi na red 
u gradu, kao i na to, da nitko nikomu ne učini nikakve štete. 

V. a) Smije li svatko uhvatiti tata? (Smije, ako ga uhvati 
u samoj krađi, ali treba da ga što prije preda redaru, koji ga 
onda vodi u gradsku kuću pred činovnika radi istrage). — Zašto 
otpremi gradska općina one, koji štogod zla učine, a nijesu 

domaći, u onu općinu, kamo pripadaju? (Jer hoće da ih se 
oslobodi, pa da joj ne budu dalje na nepriliku. Pravo je da na 
njih pripazi i brigu vodi njihova općina). 

b) Crta se kaciga redarova, polumjesec s brojkom 10 i 
sablja. 

c) Modelovanje polumjeseca, na kojem je brojka 10. 

10. Vojnici. 

I. Vojnici su nalik na redare; jer imadu i odijelo njihovu 
slično. Mjesto sablje imadu prosti vojnici (pješaci) bodove. Na 
vježbe idu vojnici s puškama, a vodi ih časnik ili podčasnik. 
Časnik nema puške, nego dugu sablju sa zlatnom kitom. Časnika 
slušaju vojnici, a i podčasnika, koji je postavljen, da ih vježba 
i vodi. Vojnici stanuju u vojarnicama ili kasarnicama. Vojnika 
ima mnogo više nego redara. 

II. Svaki dan mogu se vojnici vidjeti u gradu u običnom 
njihovu odijelu, koje se zove uniforma (a to je isto, kao da se 
veli „jedna forma", jedan oblik); jer je kod sviju jednaka. Pod- 
časnici su odjeveni isto tako kao i prosti vojnici, a poznaju se 
po tom, što na ogrlici imadu po jednu, dvije ili tri suknene 
zvjezdice; nekoji od njih imadu uz tri takve zvjezdice oko cijele 
ogrlice žutu svilenu vrvcu. I časnici su obučeni kao vojnici, 
kojima pripadaju, samo je sukno njihova odijela mnogo finije, 
te imadu sablju sa zlatnom kitom o pojasu na remenu zlatom 
našivenu. I kapa im je drukčija nego u prostih vojnika, te je 
zlatnom vrvcom zarubljena. Na ogrlici imadu časnici po jednu, 
dvije ili tri zlatne ili srebrne zvijezde. Najvišim časnicima je 
osim toga ogrlica našivena zlatom ili srebrom. 

Sada u zimi imadu svi vojnici sive kabanice s pucetima, 
koja se svijetle kao da su od zlata. Ispod kabanice je modri 
haljetak (bluza). Na ogrlici kabanice i haljetka prišiven je ko¬ 
madić crvena sukna. Kažu, da vojnici u drugim gradovima imadu 
isto takve kabanice i haljetke kao i naši, ali su na njihovim 
ogrlicama prišiveni komadići sukna druge boje (modre, zelene 
itd.). Na nogama imadu vojnici jake cipele i uske modre hlače, 
a na glavi laku suknenu kapu modre boje; kadšto imadu mjesto 
kape visok klobuk, na kojem je učvršćen carski orao, koji je 
od žute kovine, pa se svijetli. Oko pojasa stegnuti su širokim 
crnim remenom, a na njemu je obješen bod, koji se može na¬ 
tuknuti i na pušku. 


Ima vojnika, koji su nešto drukčije obučeni negoli naši, 
a to su konjanici (husari i ulani) i topnici. Vidjeli smo nekoje, 
kad su 0 Božiću došli kući na dopust iz velikoga grada, gdje 
služe. 1 konjanici i topnici imadu mjesto cipela visoke čizme. 
Konjanici imadu crvene uske hlače, a topnici modre široke, 
koje su zataknute u sare čizama. Konjanici imadu duge sablje 
kao časnici kod naših vojnika pješaka. 

Najviše vojnika može se vidjeti kod vojarnice. To je ve¬ 
lika zgrada na kraju grada. Nad ulazom (velikim vratima) je 
natpis, ali mi ga ne razumijemo, jer je napisan na njemačkom 
jeziku; razabrali smo samo, da je to kasarnica, a znamo, da to 
znači isto, što i vojarnica. Iznad ulaza obješen je velik carski 
orao od gvožđa. To je carski grb, jer je vojarnica carska zgrada, 
kao što je i vojska carska. Pred vojarnicom straži vojnik s 
puškom, na koju je nataknut bod, i stupa naročito noću ispred 
vrata ovamo, onamo. Teško je u ovo zimsko doba stajati vani 
na straži, osobito kad stane duvatl bura i padati snijeg. Poradi 
toga je pred vojarnicom stražarnica, t. j. uska okrugla kolibica, 
načinjena od drveta, pa crno i žuto našarana. Vele, da su to 
carske boje. U tu stražarnicu može se vojnik skloniti za nevre¬ 
mena. S prednje strane njezine je širok otvor, na koji unilazi 1 
izlazi vojnik, a s lijeve i desne strane je po jedna rupa postavljena 
u takvoj visini, da vojnik stojeći unutra može vidjeti,tko se sjedne 
ili druge strane približava. U određeno doba moraju svi vojnici 
biti u vojarnici. Svaki dan u to doba trubi trubač u trubu, i 
zove drugove svoje (vojnike), koji su u gradu, neka se vraćaju 
u vojarnicu na počinak ili mirovanje. 1 ujutru poziva trubač 
trubom vojnike, da ustanu. 

Svaki vojnik je dužan da pozdravi višega od sebe (časnika 
i podčasnika). Kod susreta na ulici čine to vojnici tako, da se 
desnom rukom dotaknu kape ili klobuka. Kad je pak vojnik 
na straži, te valja da pozdravi, onda stane ravno, skine pušku 
s ramena, pa je prihvati s obje ruke i nakrene glavu prema 
■onomu, koga pozdravlja. 

U jesen, upravo nakon berbe, motrili smo nekoliko puta, 
kako su podčasnici u dvorištu vojarnice i na malome vježbalištu 
■vježbali novake (vojnike, koji su počeli tek da vrše vojničku 
službu) u stupanju, kretanju, baratanju puškom itd. Neki su to 
»dosta lako i brzo naučili; no kod nekih je išlo vrlo teško, pa su 
-se jako mučili i znojili, a podčasnici su se često jedili i vikali na 

njih, te ih pozvali između drugova i napose vježbali. Čini se,, 
da su oni lakše naučili vojničke vježbe, koji su bili u školi, pćt 
učili gimnastiku. 

Nedavno su iz vojarnice izišli svi vojnici potpuno oboružani 
i obučeni sa svim, što im treba, kad idu na dulji put. Ljudi, 
koji su to motrili, rekli su, da su vojnici tako opremljeni onda, 
kad idu u rat. No oni nijesu pošli u rat, nego na veći put (marš), 
radi vježbe. Došli su i svi časnici i vojnička glazba. Kad su se 
svi skupili i poredali, dojahao je na lijepu vrancu najviši časnik, 
a s njim jedan mlađi časnik i trubač; obojica također na konju., 
Na zapovijed najvišega časnika, koje nijesmo razumjeli, jer ju je^ 
rekao njemački, počeli su se vojnici kretati u redovima, a glazba 
je zasvirala. Više je časnika jahalo na konju, a ostali su stupali 
pješke među vojnicima. Mnogi su žalili, što se vojnicima ne za¬ 
povijeda hrvatski. Drugi su rekli, da se carskoj vojsci svuda 
tako zapovijeda. No da ima u nekim gradovima vojnika, kojima 
se zapovijeda hrvatski, a to su naši domobranci. Oni da imadu 
i hrvatsku zastavu s obrubom crveno-bijelo-modrim, dok ovi 
carski vojnici imadu na zastavi crno-žuti obrub. 

III. Redari se poznadu po odijelu. I vojnici se poznadu po- 
odijelu. Odijelo redara i vojnika je slično. Redari imadu na glavi 
kape ili kacige. Vojnici imadu na glavi ili kape, ili klobuke. 
Redari imadu mačeve. Vojnici imadu bodove; no vojnici imadu 
i puške, a redari ih nemaju. Redari paze na red u gradu. Vojnici 
treba da brane domovinu od neprijatelja. 

IV. Vojnici služe kralja (cara) i domovinu, te su dužni,, 
da je u potrebi brane od neprijatelja. Oni treba da se drže riječi: 
Sve za kralja i za domovinu! 

V. a) Što se ljudima najviše sviđa kod vojnika? (Uredno 
odijelo, ravno držanje, oštro stupanje itd.). 

b) Čita se i naizust uči pjesmica iz početnice: „Junak". 

c) Crta se: truba, stražarnica i bubanj s batičima. 

d) Modelovanje trube i bubnja s batičima. 

e) Učenici se sigraju vojnika na igralištu. 

11. Na vašaru. 

I. Na Velikom trgu mogu se svaki dan kupiti nužnije stvari 
za kuču. Jedan dan svake nedjelje ima više prodavača, a i. 
kupaca nego obično. Taj dan je nedjeljni vašar. Prodavci, se¬ 


ljaci i seljakinje; dolaze i iz udaljenijih krajeva, pa donesu i 
-takvih stvari na prodaju, koje se svaki dan ne mogu kupiti. 
Budući da se tako sakupi na trgu mnogo ljudi iz vana (sa Sela), 
iznesu na nj i neki zanatlije svoju robu, naročito onakvi, koji 
prave odijelo i obuću za seljake. Osim toga drži se kod nas 
i nekoliko velikih 111 godišnjih vašara, na koje dolaze trgovci 
izdaleka, te se prodaje svake vrste roba, pa i marva (stoka). I 
zato se takvi vašari drže izvan grada na Vašarištu, gdje ima 
mnogo više prostora nego na Velikom trgu. 

II. Godišnji vašar, što je prije dva dana održan kod nas, 
nije bio tako velik, ni dobro pohođen kao jesenski. U jesen 
ima, pošto se pobere i spremi sva ljetina, svega mnogo obilnije 
nego sada. Narod treba da se koječim oskrbi za zimu, i zato 
gleda da proda nešto od svoje ljetine, i tako da dođe do novaca. 
Marva se zimi teže prehranjuje, jer ne može da ide na pašu, 
pa stoga svijet prodaje već u jesen ono, što mu nije baš nužno, 
naročito ako nema dosta krme. 

No sad je već dobro poodmakla zima i približava se pro¬ 
ljeće. Ipak su i sada ljudi dotjerali na vašar dosta marve u 
nadi, da će je moći dobro prodati, pošto je pretureno najgore 
•doba za marvu. I svinja je bilo prilično mnogo, premda je klanje 
svinja po kućama već gotovo posve prestalo. Još uvijek nađe se 
dosta kupaca za njih, naročito ih pak kupuju mesari. Konje ku¬ 
puju trgovci izdaleka. Vele, da je među njima bilo mnogo Talijana. 

Zanimljivo je gledati, kako stoku puštaju na vašar. Za 
svaki komad valja najprije platiti pristojbu (mjestovinu) i po¬ 
kazati iskaznicu, u kojoj se navodi, kakav je i čiji je navedeni 
komad stoke. Zatim prodavač dobije potvrdu o tom, da je platio 
mjestovinu, i odvede stoku na vašar. Tu je sva stoka lijepo raz¬ 
vrstana i poredana tako, da je kupci mogu lako naći i pregledati. 
Vrlo je bučno na vašaru s marvom, kad se pravo razmaše tr¬ 
govina; kud goveda buču i riču, konji ržu, svinje rokću, ovce 
dleje, koze mekeću itd., tud kupci i prodavci galame cjenkajući 
5e, pri čem žestoko udaraju dlanom o dlan. I Cigani se mnogo 
pletu po vašaru s marvom, naročito pak među konjma; nekoji 
su na vašar doveli i svoju kljusad. Uz njih se vide i Ciganke 
s velikim torbama preko leđa. Na njih ljudi jako paze, jer vele, 
da s vašara često ponesu 1 ono, što ne kupe. 

Osim marve dovedu na godišnji vašar i mnogo vozova 
krme, a i slame, pa kupusa, zatim u vrećama puna kola krom- 

pira, repe, graha, kukuruza i drugoga žita. Sve se to prodaje 
na posebnom za to određenome mjestu. Roba te vrste, naročito 
krma, prodaje se na vagu. Cijena se naime udari po metričkoj 
centi (sto kilograma), onda se roba odvagne na velikoj ili mosnoj 
vagi, na koju se kola navezu kao na most. Na toj se vazi važe 
i stoka, ako se ustanovi cijena po kilogramu žive robe. 

Vrlo je šaroliko i veselo u onom dijelu vašara, gdje su 
krčmari i pečenjari, i gdje se prodaje zanatlijska roba svake vrste. 
Tu su postavljeni mnogi stolovi i šatre s robom, a ima i takve 
robe, koja je naslagana po zemlji, kao na pr. lončarska roba. 
Prolazili smo tuda, da vidimo, što se prodaje i kako. Ima svega 
napretek: odijela, šešira, cipela, čizama, štitova za kišu, četaka, 
češljeva i svakojake sitne robe kao u bazarima. Svijet ide ovamo- 
i onamo, a mnogi prodavci hvale svoju robu, te viču: Kupujte 
ljudi! Kod mene je sve fino, a jevtino; sve po groš! Mnogi 
stanu, te počnu razgledati robu, pa ako im se štogod svidi,, 
onda to kupe. Ako je pak cijena veća, i nije stalna, onda se 
počnu cjenjkati kao i oni, što kupuju marvu. To biva dakako- 
kod većih i skupljih stvari, kao što je na pr. odijelo, čizme itd. 
Ako prodavač takvu kupcu prigovori, da se odveć cjenka i 
pogađa, kao da kupuje vola ili konja, onda se događa, da kupac 
odgovori; Ja se pogađam ciganski, ali plaćam gospodski. — Mi 
smo stali tamo, gdje se prodaju igračke i sličice, pa smo kupili 
svašta, a bili bismo nakupovali i više toga, da je dopuštala mršava, 
naša kesa. 

Ovajput nije bilo na vašaru zabava kao ljeti. Zima je, pa 
nije bilo ni vrtuljka, ni Ijuljaški, a ni streljana. Samo se vidjela 
jedna panorama, u koju je svijet slabo zalazio. Kad je hladno,, 
kao što je bilo na dan vašara, onda je neugodno dulje boraviti 
u prostoru, koji nije naložen. pa ma da je kako lijepo ono,, 
što se gleda. 

Bilo je i nekoliko medičara (licitara) na vašaru s kojekakvim 
njihovim medenim kolačima. Tužili su se, da slabo pazare. Me¬ 
dicu u ovo hladno doba nitko ne pije, a i kolače slabo kupuju 
ljudi. Gdjekoja seljanka ponesla je po koji kolačić za mito svojoj 
djeci, ali mnoge od njih vole kod pekara kupiti bijeloga kruha (ci- 
povku) ili koju zemljičku. 

Valja spomenuti još, da se u svakom dijelu ili kraju vašara, 
vidio po koji redar. Svaki je imao na prsima polumjesec s brojkom,. 


a to je znak, da vrši službu. Redari ne dopuštaju, da prosjaci 
idu po vašaru, i da prosjače. 

Kad smo jučer došli na Vašarište, nije bilo više ni pro¬ 
davača, ni kupaca, ni robe. Samo tu i tamo vidio se kakav 
ostatak od robe, na pr. crepova od potrta suda. Bilo je po 
cijelom onom dijelu Vašarišta, gdje se prodavala sitna roba, 
razbacano mnogo papira i kojekakvih drugih otpadaka. Mnogi 
su pošli onamo i stali prevraćati te stvari, ne bi li našli koji 
novčić ili drugu kakvu malenkost. 

III. Nedjeljni vašar drži se svake nedjelje (sedmice) je- 
damput. Godišnji vašar drži se nekolikoput u godini. Na ne¬ 
djeljni vašar donose se najviše stvari, koje su potrebne za svag¬ 
dašnju potrebu u kući, naročito za hranu. Na godišnji vašar 
dolazi mnogo i svake vrste robe i stoka. Na nedjeljnom vašaru 
prodavci su i kupci najviše iz mjesta i najbliže okoline. Na go¬ 
dišnji vašar dolaze i prodavci i kupci i iz udaljenih krajeva. 

IV. Godišnji vašari, koji se zovu i veliki vašari, drže se 
samo nekoliko puta u godini. Na te vašare dolaze prodavci 
i izdaleka sa svakojakom robom, a ima i stoke. Poradi toga 
ima na takvim vašarima i mnogo kupaca nesamo domaćih nego 
i stranih. 

V. a) uemu su redari na vašaru? (Paze na red, naime na 
to, da ne bude gungule (strke), da nitko nikoga ne prevari, da 
spriječe krađu itd.). 

b) Čita se iz početnice štivo „Razmjena". 

c) Tumači se rečenica: Tko kupuje, što ne treba, prodavat 
će naskoro ono, što mu treba. 

d) Crta se: medičareva šatra i medeni kolači: s lijeve strane 
kolač kao lutka, a s desne kao srce. 

e) Modelovanje medičarskih kolača. 

1. Kod pekara. 

I. Rijetkokad kupujemo kruh kod pekara. Najviše pečemo 
kruh kod kuće. Mnoge kućanice mijese ga kod kuće, pa ga onda, 
pošto se digne, odnesu pekaru, da ga speče. Zato plate po ko¬ 
madu pristojbu od nekoliko novčića. Ipak kupujemo kod pekara 
zemljičke, što ih jedemo ujutru s kavom. Već rano ujutru donese 
pekarov momak svakovrsno pecivo k nama u kuću, a mi onda 
biramo, što nam treba. Mnogi idu sami u pekarov dućan, pa 


kupe, koliko im treba. Kruh prodaje pekar najviše u gostio¬ 
nice i onima, koji sami ne peku kruha, naročito radnicima i 
nadničarima. 

II. Pekarovo je pecivo ujutro toplo, pa i onda još, kad ga 
raznosi po kućama, gostionicama i kavanama miriše po svježoči. 
Pekar treba dakle da zajedno sa svojim momcima i pomoćni¬ 
cima u noći marljivo radi. U svojoj radionici ili pekarnici naspe 
on još uveče u veliko korito brašna i polije ga vrućom vodom. 
Pošto još metne u to soli, koliko treba, primiješa kvasca i stane 
mijesiti, dok se ne načini tijesto. Poslije toga ostane tijesto na 
miru u toploj pekarnici, dok se ne digne. Zatim ga pekar opet 
čvrsto promijesi i doda još nešto brašna, da bude gušće i čvršće. 
Sad je tijesto gotovo tako, da se od njega mogu praviti hlje¬ 
bovi, ili. zemljičke, ili druge stvari te. vrste. 

Da hljebovi i zemljičke budu jednako teški, treba tijesto 
rezati na komade i vagati, a onda se svakom komadu dade 
određen oblik. Pošto se tako dogotovljeni komadi na.slažu na 
velike daske, ostave se na neko vrijeme, da se opet dižu, pa 
da budu lijepi i punani. Međutim se razgrijala i velika peć, 
koju je pekar već prije naložio bio. Pošto se peć očisti od 
žeravice, uzme pekar poširoku lopatu s vrlo dugim držalom. 
Vrata peći, koja je kao kakav prorov, vrlo su uska, i pekar se 
žuri, da što prije pecivo štura u nju, dok se ne ohladi. Kad je 
pecivo pečeno, onda ga pekar vadi iz nje lopatom, te se nosi 
u dućan, a otud ide mušterijama i prodaje se kupcima. 

Bijelo pecivo (bijele hljebove i zemljičke) pravi se od bi¬ 
jela brašna, a crni hljeb od crna brašna. Hoće li pekar da pravi 
finije pecivo (n. pr. roščiće), onda treba da uzme najfinije bijelo 
brašno, pa da ga zamijesi mlijekom, a ne vodom, i da još tomu 
doda masla (putra). 

Mnogi pekari imadu i popodne svježega peciva, te ga peku 
po danu, onda se lako može vidjeti, kako oni to rade. S do¬ 
puštenjem pekarovim i mi smo to skup po skup mogli motriti. 
Uvjerili smo se, da se rad pekarov u tom ne razlikuje odveć od 
rada majčina (kuharičina), kad peče kruh ili drugo te vrste pecivo. 

III. Medičar peče pecivo, i pekar peče pecivo. Medičar 
peče kolače, a pekar kruh, zemljičke i slično. Medičar meće 
u kolače meda; zato su slatki. Pekar ne meće u svoje pecivo 
ni meda, ni šećera; zato nije slatko, ali je dobro i zdravo. Me- 
dičarevi kolači su poslastica, pa nijesu baš potrebni za život. 


Pekarovo pecivo nije nikakva poslastica, nego potrebna svaki¬ 
dašnja hrana. 

IV. Pekar je zanatlija, koji peče kruh, zemljičke i slično 
pecivo. 

V. a) Zašto molimo u molitvi „Oče naš?“? (Za kruh, jer 
velimo : „Kruh naš svagdašnji daj nam danas"). — Koja je dakle 
hrana najpotrebnija? — 

b) Crta se: zemljička, roščić; hljeb kruha, perec i hljebčić. 

c) Modelovanje zemljičke, roščića, pereca i hljepčića.i 

13. Kuća se dograđuje. 

, I. U mašeni gradu imade najviše zidanih kuća. Samo u 
ulicama, koje su na kraju grada ima i drvenih kuća. To su 
starije kuće. U novije doba grade se samo zidane kuće. Svake 
godine sagradi se po neliko kuća; kadšto stare kuće pregra¬ 
đuju ili nadograđuju, a kadšto grade i posve nove kuće. Zimi 
se obično ne građi; jer se za velike studeni smrzava mort, a 
fo ne valja. Često se u jesen kuće samo sazidaju i pokriju, a 
onda ih, čim prestane velika studen, žbukaju. Poslije toga dođu 
i drugi zanatlije, pa rade sve, što treba, dok ne bude kuća posve 
gotova. 

II. Nastalo je ljepše i toplije vrijeme. Stoga su nastavili s 
građenjem kuće nedaleko naše škole. Počeli su je graditi još 
u jesen, kad smo mi pošli u školu. Mi smo onda rado i pa¬ 
žljivo motrili sve, što su radili, i kako su radili. 

Najprije je došao graditelj sa s,vojim po lirom, koji ru¬ 
kovodi i nadzire gradnju, s nekoliko težaka, pa su izmjerili 
i obilježili duljinu i debljinu zidova. Po tora se onda odmah 
vidi, kakvi i koliki će biti prostori u novoj kući. Polir je u 
ruci imao velik papir, te je u nj neprestano zavirivao prije, nego 
je odredio, gdje i kako da se polože daske i udare kolci, prema 
kojima će se onda kopati jame za zidove. Rekli su, da je na 
onom velikom papiru bio nacrt ili plan, š;o ga je načinio gra¬ 
ditelj (mjernik) za novu kuću po želji i odredbi gospodara kuće. 

Kad su težaci iskopali jame za temelj i prostor za podrum, 
pa odvezli zemlju na određeno mjesto, počeli su gradili temelj 
•od betona. Pravili su ga tako, da su šljunku, u kom je bilo i 
pijeska dodali cementa prema odredbi graditeljevoj. Dok je jedan 
radnik na to lijevao vodu, dotle su drugi to lopatama dobro 

miješali, a onda bacali u jamu i napokon nabijali. Za dan dva 
otvrdnuo je beton kao kamen. 

Kad se tako načinio temelj, onda su došli zidari sa 
svojim oruđem, da dalje grade zidove. Opeku ili ciglu, koju su 
zato trebali, donosili su im težaci, a tako i mort ili lijep, kojim 
se spajaju opeke. Kako se prave opeke, to nijesmo vidjeli, ali 
smo čuli, da je voze iz tvornice opeka ili ciglane. Mort su na¬ 
pravili tako, da su gašeno vapno ili kreč miješali s pijeskom. 
Zanimljivo je bilo gledati, kako su prije toga gasili vapno. U 
veliku jamu (ili sanduk) nabacali su živa vapna, koje je bilo kao 
bijele grude ili kamenje. Na to su nalili vode, i onda je to po¬ 
čelo vretl i ključati, te se pušilo. Djecu ne puštaju rado, da to 
gledaju, jer da slučajno tkogođ padne unutra, sav bi se ošurio,. 
te bi morao umrijeti. 

Zidari su slagali opeku po opeku i pri tom su se služili 
svojim čekićem, kojim su opeku i rascijepali ili okresali, ako 
je bilo potrebno. Na svaki red ili sloj tako naslagane opeke,, 
nalili su morta, što su ga iz kablice grabili svojim zidarskim 
tavicama i razjednačili ga poširokom zidarskom žlicom. Taj 
mort otvrdne poslije kao kamen, te se jedva može odijeliti 
od opeke. To se najbolje vidi, kad se ruše stari zidovi. Zidari 
moraju paziti, da zidovi idu uvijek razitim smjerom, i da su 
odozgo do dolje osovni. Poradi toga metali su češće na zid 
razulju, i po tom, kako u njoj voda stoji, vidjeli su, da Ii je 
zid vodoravan (razit) ili ne. Isto tako spuštali su često ozgo 
vrvcu,, koja ima na kraju težak batić, pa su onda po tom, kako 
vrvca ide uza zid, vidjeli, da li je zid ovisan ili nije. 

Kad su zidari podignuli zidove dosta visoko, onda su došli 
na red tesari. Oni sa stavljali na zid grede, kojima su gornje 
sobe (u prvom katu) odijeljene od doljnih, i tavan od gornjih 
soba. Napokon su postavili krov, t. j. složili su na sljemenu 
rožnik (rogove) i pribili po njemu žioke (letvice). Potrebnu građu 
za to dovezli su gotovu, a izradili su je na velikom tesarskom 
dvorištu. Tamo su najprije odabrali potrebno drvo, prirezali 
ga pilama prema mjerama, koje su bile naznačene u nacrtima, 
a onda su ga svojim tesarskim sjekirama i bradvama otesali. 

Kad su tesari postavili krov, onda su na vrh sljemena 
zasadili granu, koja je bila iskićena cvijećem i vrvcama svake 
boje, te su lepršale veselo u uzduhu. Jedan od tesara stao je 
uz tu granu, što se kočila na sljemenu kao kakvo božlćno' 


drvo, i s čašom vina izrekao je govor, u kom je zaželio, đh 
sljeme i cijela kuća, kao i svi njezini stanovnici budu vazda tvrđi 
i čvrsti, srećni i blagosloveni. Kiičući: Živio gospodar kuće i 
njegova porodica! svršio je govor i sišao drugovima radnicima, 
koji su radili na kući, te im je gospodar kuće priredio gozbu. 

Čim su tesari postavili krov, pokrili su ga pokrivači 
crijepom. Pošlo im je za rukom, da su to učinili još prije, nego 
je zapao prvi snijeg, i tako su zidovi i grede kao i rožnik ostali 
suhi. Odmah poslije toga prestali su zidari raditi, jer je nastalo 
odveć studeno vrijeme, te se počeo mort smrzavati. Sada su 
zidari nastavili svoj rad žbukanjem izvana; iznutra je žbukanje 
već svršeno. Zidari rade na skelama, a žbukaju tako, da zidar¬ 
skom žlicom zagrabe iz kablića morta, pa ga nabacaju na zid, 
a onda ga poširokom daščicom izglade. 

Međutim rade u kući drugi radnici. Stolari namještaju 
vrata i prozore i polažu podove, a Ion čari (pećari) postavljaju 
peći i štednike. Bravari meću brave na vrata i okove na njih 
i na prozore. Ličioci su počeli ličiti vrata i prozore. Stak 1 ari 
će urezivati stakla u prozore, a onda će doći slikari soba, 
pa će po želji gospodara i gospodarice obojadisati sve prostore. 
Međutim će zidari i izvana kuću obojadisati, te će ona biti go¬ 
tova, i u nju će se moći useliti njezini stanovnici. 

III. Zidari grade kuće od opeke ili kamena. Tesari grade 
kuće od drveta; ali i kod zidanih kuća postavljaju oni drvene 
grede i krov, naime rožnik sa žiokama, po kojima pokrivači 
slažu crijep. Stolari prave podove, vrata i prozore u kućama; 
bravari okivaju vrata i prozore, ličioci ih liče, a staklari urezuju 
stakla. Lončari ili pećari postavljaju peći i štednike. Slikari soba 
bojadišu sve prostore kuće iznutra, a zidari bojadišu ili kreče 
spoljašnju stranu zidova. 

IV. Kod gradnje kuće radi mnogo zanatlija, naime zidari, tesari, 
pokrivači, stolari, bravari, ličioci, staklari, lončari i slikari soba. 

V. a) Bez kojega se od navedenih zanatlija može načiniti 
kuća? (Bez pokrivača, jer bi i zidari, pa i tesari mogli složiti 
također crijep ili pribiti dasku po rožniku; isto tako mogla bi 
se kuća svršiti bez slikara soba, jer bi je i iznutra mogli okrečit, 
ili prostom bojom bojadisati zidari). 

b) Crta se: tačke, kuća s rožnikom, na kom je istaknuta 
iskićena grana, zidarska žlica i bradva. 

c) Modelovanje tesarske pile, zidarske žlice i čekića. 

14. Kođ stolara. 

I. Vrata i prozore, što ih stolar namješta, kad se gradi kuća, 
dovezu njegovi momci (šegrti) gotove, pa ih onda on ili nje¬ 
govi pomoćnici na mjestu gradnje samo priređuju i prilagođuju. 
Stolar radi u svojoj radionici osim vrata i prozora mnoge druge 
stvari, naročito sobni namještaj: stolove, ormane, krevete itd. 
Sve to radi stolar od drveta. 

II. Da vidimo stolarsku radionicu, i kako se u njoj radi, 
pošli smo u onu, koja je najveća u našem gradu, jer je to do¬ 
pustio majstor, pa nam je sve drage volje pokazivao i tumačio. 

Kad se dođe u stolarevo dvorište, već se vidi, čim se 
ljudi tamo bave. Tu su naime naslagane daske u gomile, da se 
suše; jer vlažno drvo ne valja za građenje vrata, prozora i 
namještaja. I pod sušom smo vidjeli dosta drva, ali nije bilo 
naslagano u gomile, nego naslonjeno na zid. Bilo je tu drva 
svake vrste: tanjega i debljeg, užega i šireg, sasvim bijele i 
crvenkaste, žućkaste i mrke boje, a sve je bilo prilično prašno 
od duga stajanja pod sušom. Što dnlje drvo stoji na suhu mjestu, 
stim je bolje; rekao je majstor. 

Unišli smo u radionicu. To je duga i široka soba s vrlo 
velikim prozorima tako, te se čini, da je sav gornji dio desnoga 
zida jedan prozor. Po zidovima radionice vise pile i uz njih 
ormanići s većim i manjim strugačima i drugim stolarskim oru¬ 
đem, koje mi ne poznamo. Po sredini su namještene tezge, 
t. j. klupe, na kojima stružu stolarski radnici. Kod svake tezge 
radi po jedan radnik (pomoćnik ili šegrt). Majstor nadgleda sav 
rad i osobito pazi na šegrte. 

Kod jedne tezge je stolarski pomoćnik upravo priređivao 
daske za orman. Najprije ih je izmjerio i raspilio na onakve 
komade, kakvi su mu trebali. Poslije toga ih je velikom stolar¬ 
skom drvenom stezačom (šarafom) pričvrstio uz tezgu. Zatim 
je izvadio iz ormanića strugač, razgledao ga, udario lagano če¬ 
kićem po nožu, što je nasađen u njemu, i počeo je strugati 
tako, da ga je desnom rukom čvrsto pritisnuo na dasku, a onda 
ga potiskivao naprijed. Pri tom se čulo rskanje, a iz strugače 
izlazila je strugotina lijepa poput vrvce (pantljike). Mi smo 
izabrali najljepše, pa smo ih ponijeli sa sobom na uspomenu. 

Drugi je pomoćnik sastavljao ostrugane već daske. On je 
naime napravio zupce na njima, pa ih je onda slagao tako, 
da su jedni zupci zalazili u druge onako, kao što se mogu da 


zahvate prsti jedne ruke s prstima druge ruke. Kad se pomoćnik 
uvjerio, da zupci dobro pristaju jedni u druge, onda ih je još 
namazao toplim tutkalom (keljem), da čvršće drže.. 

Poslije toga pošli smo, da vidimo, kako se gladi ili lašti 
drvo za fini namještaj. Za to se uzimlje naljepše drvo, osobito 
orahovina, ili se bar tanko raspiljena orahovina nalijepi na je¬ 
love daske. Pomoćnik je laštio okruglu stolnu dasku, koja je 
još bila dosta tamna, ali je on iz jedne boce svaki čas nalio 
nešto na jednu krpu, i onda je njom tr’o dasku. Kad je tako 
dulje vremena tare, onda bude vrlo sjajna, rekao nam je majstor. 
Tamo je stajala jedna već ulaštena, te se sjala tako, da smo 
se u njoj vidjeli kao u ogledalu. — Tim se naše razgledanje 
stolarske radionice svršilo. 

III. Pekar se brine za hranu (kruh i sitno pecivo), a stolar 
za stan (vrata, prozore i namještaj). Pekar treba za svoj rad 
brašno, a stolar drvo. Pekarovo je oruđe pekarsko korito, daske, 
na koje slaže omlješen kruh i drugo pecivo, da se diže, zatim 
treba pekarsku peć, lopate itd. Stolarove oruđe jesu pile, stru- 
gači, svrdlovi itd. 

IV. Stolar je zanatlija, koji pravi vrata, prozore i različni 
sobni namještaj od drveta, naročito stolove, stolice^ klupe, ormane 
i krevete. 

V. a) Od kakva drveta se lakše izrađuju stvari: od tvrda 
ili mekana? (Od mekana, ali su od tvrda drveta stvari ljepše 
i trajnije). 

b) Crta se: pila, stezača (šaraf), veliki stolarski svrdao 
i strugač. 

c) Modelovanje strugača i dlijeta. 

d) Podražavanje stolareva radu uz pjevanje: Ovako se daske 
pile, ovako! Ovako se daske stružu, ovako! Ovako se daske 
slažu, ovako! (Slaganje dasaka pokaže se tako, da se prsti oba- 
dviju ruku isprepletu.) 

15. Svatko treba da radi. 

I. U našem mjestu ima svake vrsti ljudi: ratara, zanatlija, 
trgovaca i činovnika. Svaki radi svoj posao; jedan teži, drugi 
lakši. Jedni se brinu tim, da svijet ima hrane; drugi se skrbe za 
to, da imamo valjan stan; treći prave odijelo i obuću; četvrti 
rade u uredima (kancelarijama). 

II. Ljudi trebaju mnogo toga za život, naročito za hranu, 
odijelo i stan. Sve to može se dobiti za novac. Ali novac treba 
zaslužiti, a to se može samo tako, da se radi. Tko radi, taj 
ima, što mu treba. 

Čovjeku je najpotrebnija hrana. Za hranu, naime za žito, 
od kojega se pravi brašno; zatim za stoku, od koje dobivamo 
meso i mlijeko; onda za perad, od koje imamo također meso, 
pa jaja: brinu se poljodjelci ili ratari. Oni sami ne potroše 
svu hranu, što je privrijede, pa zato suvišak prodađu, te kupe 
ono, što sami ne mogu da načine. 

Osim hrane treba čovjek i odijelo kao i obuću. To izrađuju 
zanatlije, naročito krojači, krznari, klobučari i postolari. Za 
sebe ne trebaju mnogo od stvari, što ih rade, pa prodaju su¬ 
višak, i za dobiveni novac kupe sebi ono, čega nemaju, a što im 
treba, naročito hranu i stan. 

Bez stana ne može nitko da bude. Valjan stan za čovjeka, 
kao i ono, što je potrebno u stanu, mogu da načine samo ljudi 
od zanata, naročito zidari, tesari, stolari, bravari, lončari, staklari 
itđ. Oni zato dobiju novac, pa kupe sebi i svojima hranu, odi¬ 
jelo i obuću. 

I još ima različnih zanatlija, koji se bave poslovima, kojih 
svatko ne bi umio svršiti onako kao oni. To su mlinari, pekari, 
mesari, kovači, kolari, bačvari, tkalci itd. I oni rade, da zasluže 
ono, što im za život treba. Isto tako rade trgovci, koji kupuju 
i prodaju robu namalo i naveliko. 

Ali ne rade samo ratari i zanatlije, kao i oni, koji im pri 
tome pomažu, naime težaci i pastiri, nadničari i radnici, zana- 
tlijski pomoćnici i šegrti, nego rade i oni, za koje mnogi misle, 
da ne rade, a to su činovnici, svećepici, časnici itd. Oni ne 
rade doduše rukom, ali rade poslove, kod kojih treba mnogo 
misliti, ili kako se veli, razbijati glavu. Takav posao često je vrlo 
težak, pa umara kadšto još više nego posao, koji se radi rukom. 

Svatko dakle mora da radi; ratar na polju, trgovac u 
dućanu, zanatlija kod kaće ili izvan nje, činovnik u uredu, učitelj 
u školi, svećenik u crkvi itd. No ne rade samo muževi, nego 
i žene. Ratarice upravljaju kućanstvom, ali gaje i perad, pa se 
bave i stokom, naročito kravama, obrađuju vrt, a mnoge po¬ 
mažu i u polju raditi, naročito lakše poslove. Žene zanatlija i 
činovnika rade također kućne poslove, šiju i krpaju ruho, idu 
na trg i u dućan, da kupe sve, što treba za kuću. Koja žena ne 


može da sama svrši sve poslove, ona uzme sebi u pomoć slu¬ 
škinju, a pomažu joj i djeca, naročito odrasilje kćeri. 

III. No ne radi samo čovjek, nego rade i svi drugi živi 

stvorovi. Pčele prave med i vosak. Mravi grade mravinjak i 
Tjrinu se za sebe i svoje mlađe. Ptice prave gnijezda i love 
kukce i gusjenice. Konji i volovi vuku kola s teretom. Psi idu 
u lov i čuvaju kuće. Mačke love miševe. Mnogi ljudi ipak ne 

rade. Jedni ne mogu, jer su bolesni ili nemoćni (stari i slabi). 

Drugi ne će, jer su lijeni. 

IV. Svatko treba da radi ono, što umij&, i može. Tko ne 

radi, ne može da živi. Lijen čovjek na teret je i sebi i drugima; 

jer hoće, da od tuđe muke živi. 

V. a) Zašto velimo, da onaj radi glavom, koji radi perom, 
ili se bavi kujigom ? (Jer mora mnogo da misli, a pri tom se na¬ 
preže mozak, koji je u glavi). — Može li raditi bez glave, t. j. da 
ništa ne misli, onaj, koji radi rukom? (Ne može, jer se svaki 
posao može valjano učiniti samo onda, ako se pametno radi). 
— Što se naposljetku događa Ijudma, koji dobiveni (baštinjeni) 
novac samo troše, a ne će da rade? (Padnu na prosjački štap, pa 
se potucaju od nemila do nedraga). — Da li je svaki prosjak 
sam skrivio svoju nevolju? (Nije, mnogoga je stigla nesreća; 
možda je pogorio, poginula mu marva, ili je oslijepio, okljastio itd.) 

b) Govori se pjesmica iz početnice: „Tko radi, taj ima“. 

c) Čita se pripovijest iz početnice: „Tko ne radi, neka i 
ne jede". 

d) Rješavanje zagonetke: „Kakva je torba najteža?" 
(Prosjačka). 

16. Novac. 

I. Tko radi, taj ima. Ako ima nečega više, nego li sam 
treba, onda to proda, pa za novac, što ga za to dobije, kupi 
ono, čega nema, a što mu je potrebno. Tko za drugoga radi, 
kao na pr. težaci, nadničari, zanatlijski pomoćnici, činovnici itđ., 
tomu se rad plaća novcem na dan, na nedjelju, na mjesec, ili 
na godinu. Oni onda za novac kupuju sve, što im treba. Novac 
je dakle vrlo potrebna stvar. Novaca ima svake vrste: kovanih 
i papirnih, sitnih i krupnih, bakrenih, srebrnih i zlatnih. 

II. Najmanji novac je filir. Malo je stvari, koje se mogu, 
kupiti za filir. Ni za novac od dva filira ne može se gotovo 
ništa kupiti van jedno pero, pisaljka ili arak papira, po zemljičke, 

ako je pekar dobre volje, pa je hoće da prelomi na dvije po¬ 
lovine. Cijela zemljička stoji četiri filira. Novac, koji vrijedi 
dva filira veći je i deblji od onoga, koji vrijedi samo jedan 
filir. Oba ta novca jesu crvenkaste boje; oni komadi, što smo 
ih ovdje u školi motrili, bili su sjajni i čisti, jer su bili novi. 
No često su te vrste novci prljavi, crni i zelenkasti. To je zato, 
što se potežu po prljavim džepovima i kesama, pa i mnogo 
idu iz ruke u ruku. Novac od jednoga i dva filira zovubakren 
novac, jer u njemu ima bakra. Taj novac ima dvije strane: 
prednju ili gornju i stražnju ili doljnu. Na prednjoj strani vidi 
se kruna, a na stražnoj brojka 1 kod novca od jednoga filira, 
a brojka 2 kod novca od dva filira. 

Ima i takva novca, gdje jedan komad vrijedi deset, a i 
dvadeset filira. Ti su novci bijeli, ali nijesu od srebra, kao što 
mnogi misle, nego su od nikla, koji je također bijele boje, ali 
nešto tamniji od srebra. I ti novci imaju dvije strane; na prednjoj 
je kruna, a na stražnjoj je kod manjega novca brojka 10, kod 
većega pak brojka 20. Ako se kupe 2 zemljičke, pa se pekaru 
preda novac od deset filira, onda se dobije natrag još dva 
filira (ili u jednom ili u dva komada). Preda li se pak za dvije 
zemljičke novac od dvadeset filira, onda se dobije natrag ili 
jedan novac od deset filira i jedan od dva filira, ili šest komada 
novaca po dva filira, a moglo bi se sve dobiti u novcu od jednoga 
filira, ili u svakojakom novcu, koji manje vrijedi od dvadeset filira. 

Ima i srebrnih novaca, koji vrijede po jednu, po dvije 
i po pet kruna. Ti su novci, kad su novi, kao što su bili oni, 
koje smo ovdje motrili, lijepi bijeli i sjajni; načinjeni su od 
srebra, pa se zato i zovu srebrni novci. I taj novac ima dvije 
strane; na jednoj je kraljeva glava, a na drugoj kruna, pa brojke 
1, 2, ili 5, kojima je naznačena vrijednost njihova. Za jednu 
krunu može se dobiti pet komada novca od dvadeset filira, ili 
deset filira, a punu šaku novaca od dva filira. Tek koliko bi 
komada novaca onda bilo, kad bi se kruna razmijenila u same 
novčiće od filira. Za novac od dvije krune dobio bi dakako 
od svega tog dvostruko, a za novac od pet kruna peterostruko. 

Ali ima novca, koji je sjajno žute boje, a to je novac od 
zlata ili zlatni novac. Tomu novcu vele i žutacij a neki ga zovu 
i dukati. Ima ga dvije vrste; jedan je manji i tanji, te vrijedi 
deset kruna, a drugi veći i deblji, pa vrijedi dvadeset kruna. 
Na jednoj strani toga novca vidi se kralj u kraljevskom plaštu. 


s krunom na glavi i kraljevskom palicom (žezlom) u ruci, a na 
drugoj strani je naznačeno, koliko vrijedi. Takav se novac rijetko 
vidi; mi smo ga točnije mogli motriti tek ovdje u školi. Kupo¬ 
vali nijesmo još ništa za nj. Da se razmijeni novac od dvadeset 
kruna u novac po jedan filir, bila bi ga puna kesa. 

Zlatan kao i srebrn novac lijepo zveči, kad se pusti, 
ili baci na štogod tvrda, naročito na kamenu ploču, i po tom 
se onda pozna, da li je od srebra ili zlata, ili je pak patvoren, 
t. j. načinjen od čega drugoga, možda od olova, kositra ili 
slične tvari. 

Koliko bi neprilično bilo, da nema novaca veće vrijednosti, 
t. j. da nema krupna novca, kako se obično veli. Tko bi toliko 
sitna novca mogao nositi sa sobom, koliko treba, da se kupi 
par volova ili konja, a kamoli da se kupi kuća! Valjalo bi ih 
voziti u kolima; a tek kad bi se nabrojili! Da se lakše novac 
nosi i promeće, načinjen je i novac od papira, a ima ga od 
deset, dvadeset, sto i više kruna. Toj vrsti novca vele i banke, 
a načinjene su na na manjim ili većim komadima papira kao 
kakve slike, na kojima je naznačena i njihova vrijednost. Mi 
smo vidjeli samo banke od deset i dvadeset kruna, a bile su 
lijepe nove i glatke kao led. 

III. Sitni novac manje vrijedi od krupna. Sitni novac pravi 
se od bakra i nikla, a krupni od srebra i zlata, a i od papira. 
Kovani novac (bakren, niklast, srebrn i zlatan) trajniji je od 
papirna, ali se papirni lakše promeće (lakše se njim trguje, 
jer se lakše može da ponese sa sobom u novčarki; za mnogo 
ko,vana novca trebala bi kesa i vreća.) 

IV. Novac je potreban za trgovanje, kad treba naime da 
se štogod proda ili kupi. Novca ima različne vrste: kovana 
(bakrena, niklasta, srebrna i zlatna) i papirna; zatim sitna (koji 
vrijedi samo filire) i krupna (koji vrijedi krune). 

V. a) Kakva novca imadu kadšto i djeca? — Zašto ne 
dobivaju na dar krupna novca? — Kako mogu ipak i djeca 
steći krupna novca? (Ako štede, t. j. ako sitni novac čuvaju 
u svojim malim štedionicama, pa ga onda, kad ga se dosta 
nakupi, razmijene u krupni novac). 

b) Crta se: različne vrste novac s jedne i s druge strane 
tako, da se novac metne pod papir, i po njemu tare onom 
stranom olovke, koja nije zarezana. 

c) Modelovanje različne vrste novca. 

U 

17. Štedionica. 

I. Nije dosta, da čovjek steče novaca, t. j. da ih dobije ili 
zasluži, nego ih valja i čuvati. Ako je ikako moguće, neka se 
ne potroši sve, što se steče. Ima siromaha, koji nemaju ni to¬ 
liko, koliko im za život treba; ima ih, koji sastavljaju jedva 
kraj s krajem. No ima ljudi, koji dobivaju ili zaslužuju više, 
nego im za život nužno treba. Oni bi morali paziti na to, da 
nigda ne potroše sve ono, što prime, na samo odijelo, stan i 
hranu. Nešto bi morali i spremiti, jer ne znadu nigda, kakva 
ih nevolja može da stigne (bolest, nerodica, slaba trgovina, 
nedostajanje posla itd.). Onomu, koji umije čuvati stečen imutak 
ili novac, velimo, da štedi, da je štediša. 

I djeca treba da štede. Poradi toga treba da čuvamo 
odijelo, knjige i sve druge stvari, koje su nam potrebne u školi 
ili kod kuće. I novce mogu da djeca čuvaju, ako ih dobiju na 
dar. Neki od nas imadu kod kuće male štedionice, t. j. zemljane 
ili drvene škrabnice, u koje meću novac. Kad se mnogo toga sa¬ 
kupi, onda im roditelji za to nešto kupe, ili pak odnesu to u veliku 
gradsku štedionicu, gdje se novac spremi, i to se potvrdi u 
maloj jednoj knjižici, što je dobije onaj, koji je predao novce. 

II. I odrasli ljudi nose u gradsku štedionicu novce, koje 
upravo ne trebaju za svakidašnju potrebu i u svome poslu (trgo¬ 
vini, zanatu ili ratarstvu). U štedionici su im novci dobro sprem¬ 
ljeni. Bogatiji ljudi, naročito pak oni, koji svaki dan izdaju i pri¬ 
maju novce, imadu i kod kuće blagajnice, velike poput ormana, 
koje ne mogu izgorjeti, i koje se ne mogu otvoriti običnim klju¬ 
čem, niti se mogu lako rastrgati ili prodrijeti. U te blagajnice spre¬ 
maju novce i svakojake spise, naročito knjige (trgovačke). 

Ipak i ti ljudi nose novce u štedionicu, kad ih se nabere 
više, negoli je potrebno za obični potrošak. Oni dobro znadu, 
da novci ne smiju dugo mirovati ili mrtvi ležati; nego ih valja 
uvijek prometali, t. j. za njih treba nešto kupiti, pa prodati na 
dobitak, ili ih treba u nešto uložiti (zemlju, stoku, robu, kuću 
itd.), što će nositi nekakvu korist. 

•U gradskoj štedionici ne leže novci bez koristi. Svatko 
dobije na novac, što ga uloži u njoj, kamate, t. j. ako nakon 
godinu dana hoće da iz štedionice izvadi svoje novce, onda 
dobije više, nego je unutra dao. Na svaku krunu dobije četiri 
filira prida (kamata). To nije baš mnogo, ali na mnogo kruna 
i kroz mnogo godina može se tako mnogo sakupiti. Bolje je 

Ipak, da novci i manje koristi nose, nego da gdjegod u kakvoj 
LŠkrinji badava leže i pljesnive, kao što se to događalo negda, 
kad nije bilo štedionica. 

Štedionica može da daje prid na novce, koji joj se pre- 
•dadu. U njoj naime ne leže novci badava ili bez koristi. Ima 
dosta ljudi, koji trebaju novaca, da štogod kupe (zemlju, kuću, 
stoku itd.), ili da podignu svoje gospodarstvo (zasade vinograd, 
nrede trgovinu ili zanat itd.). Obično odu oni u štedionicu i 
zatraže, da im se dade zajam, t. j. da im se posudi toliko no¬ 
vaca, koliko im je potrebno, i koliko prema svom imutku mogu 
da dobiju. Na tako pozajmljen novac plaćaju oni kamate, ali 
više, nego ih dobiju oni, koji ulože novac u štedionicu, naime 
po šest i više filira od svake pozajmljene krune. One novce, 
što u gradsku štedionicu više uniđe na kamatima, negoli se 
izda, upotrijebi gradska općina na korisne stvari, naročito na 
gradnju škola, na ubožnicu, bolnice, šetališta, igrališta itd. 

III. Rasipnik troši bez računa sve, što dobije (baštini) ili 
zasluži. Štediša čuva dobro ono, što je stekao i prevrne triput 
svaku paru prije, nego je izda. Rasipnik kupuje i ono, što mu ne 
treba, a često poklanja i takve stvari, koje bi mu mogle kadgod 
i trebati. Štediša kupuje samo ono, što je potrebno, i dijeli ono¬ 
liko, koliko može prema svojim prilikama. Rasipnik nosi novce 
u kavanu i gostionicu, pa gubi vrijeme kartanjem i u različnim 
drugim zabavama. Štediša nosi novce u štedionicu, pa ne gubi 
uludo vrijeme i novce u pustoj zabavi. 

IV. Štedionica prima novce i plaća na njih kamate. Pri¬ 
mljene novce daje ili pozajmljuje štedionica. Za pozajmljen 
novac treba da se plate kamate, koje su uvijek veće od onih, 
-što ih štedionica daje za primljene novce. 

V. a) Zašto je dobro, da je gradska općina osnovala šte¬ 
dionicu? (Tim se pomoglo onima, koji hoće sigurno da spreme 
novce, što su ih prištedjeli, a i onima, koji trebaju novaca, jer 
ga mogu da dobiju u štedionici, a ne moraju za to plaćati pre¬ 
velike kamate. Dobro je to i zato, što gradska općina čistu 
dobit od štedionice može da upotrijebi na dobre stvari ili usta¬ 
nove u gradu). 

b) Tumačenje rečenica ili poslovica: „U radiše svega 
iiše; u štediše jošte više“. — „Čuvaj bijele novce za crne dane!“ 

c) Crtaju se: škrabnice različna oblika i veličine. 

d) Modeluje se zemljana škrabnica u obliku naranče. 

III. Proljeće. 

Druga polovina ožujka, travnja i prva polovina svibnja. 

A. Put u selo. 

1. Proljeće se javlja. 

I. Čim se pred nekoliko dana otopio snijeg i provirila 
visibaba sa svojim lijepim bijelim cvijetom, koji s uspravna 
zelena batva visi kao kakvo zvonce, počeli su se ljudi veseliti. 

Hvala Bogu, eto proljeća! Tako su govorili i dodali: Ne će 
nas više zima moriti, i ne ćemo više toliko trošiti na ogrjev 
(drva i ugalj). 1 zaista je sada već toplije. Mrazovi su rijetki 
i slabi, pa ih nestaje, čim Sunce sine. Peći se malo ili nimalo 
ne lože. Prozori od soba ostavljaju se i na dulje otvoreni. Šube 
i šubare ne nosi već gotovo nitko, nego ogrtače, a njima se 
mnogi zaogrnu samo rano jutrom i kasno uveče. 

II. Jučer je bio upravo lijep dan, kad smo ujutru, čim 
smo došli u školu, izišli na skupnu šetnju. Nije bilo vjetra,, 
kao danas, a Sunce je već u osam sati bilo prilično visoko na 
nebu. U to doba se sred zime jedva pomalja. Sada izlazi Sunce 
oko šest sati ujutru, a zalazi oko šest sati poslije podne. Opet 
su dakle noć i dan jednaki, kao što su bili ujesen, kad smo 

počeli ići u školu. ^ 

Što je Sunce dulje na nebu, stim je topliji uzduh i zemlja 
i sve, što je na njoj. Radi toga sve se vidi ljepše 1 življe. U vrto¬ 
vima počeli su ljudi već prekopavati zemlju i sijati ili saditi 
neke vrste povrća. Kajsije, koje su na sunčanom i zaklonjenom 
mjestu, upravo su procvale, a po njihovu krasnom bijelom 
cvijetu zuji na tisuće marljivih pčelica, koje traže tu, da nađu, 
od čega će praviti med i vosak. I na breskvama su nabubrili 
pupovi, te iz njih proviruju crveni cvjetovi. Isto tako vide se 
jaki pupovi i na drugim voćkama, naročito na trešnjama i 
kruškama. Za koji dan, pa će sve biti u punom cvijetu i divno 
će mirisati. 

Kad smo izišli iz grada, pa vidjeli zelena polja i livade, 
srce nam je zaigralo od veselja. Još nedavno bila je trava pokrita 


snijegom, a kad nije bilo snijega, bila je kao povenuta, jer ju 
je ubijao mraz. Sad iz zemlje niče nova i lijepo zelena, a po 
njoj je kao prosuto rano poljsko cvijeće, naročito jaglac i kra- 
suljak. Po pašniku pase stoka, jer je sad ne timare više samo 
u stajama, nego je istjeruju i na pašu. Vele, da je to za stoku 
zdravo, a mi u to rado vjerujemo, jer i nama se čini, da smo 
zdraviji, kad se malo po polju na svježu uzduhu prohodamo 
ili naskačemo, dok onda mnogo slađe jedemo i spavamo, nego 
kad u sobi mirno sjedimo. Premda je još dosta malo^ cvijeća 
po vrtovima i livadama, to se ipak vidi po koji leptir žute ili 
tamno crvene boje, te lijeće od cvijeta do cvijeta tražeći sebi 
hranu. Mnogi se uplaše, kad najprvo u proljeće opaze žuta 
leptira, jer vele, da će onda biti u toj godini bolesni i žuti. Ako 
to ne govore samo za šalu, onda je to prazno i krivo vjero-' 
vanje, koje se ne može i ne će ispuniti, te oni, ako i budu te 
godine bolesni i žuti, ne će to biti zato, što su u proljeću ugle¬ 
dali najprije žuta leptira, nego s drugoga kojeg razloga. 

Kad smo prolazili kraj potoka, vidjeli smo, da je u njemii 
voda jako nabujala; negdje je prelazila i preko obale, te se 
razlila preko livade. Reklo se, da je to od okopnjela snijega, 
ali nesamo od onoga, što je bio oko potoka, nego većma od 
onoga, što je u brdinama, s kojih se voda slijeva i dolazi u 
naš potok. Na vrbama, što rastu kraj potoka, vidjeli smo macice, 
pa smo otkinuli nekoliko šiba s njih i ponijeli sa sobom. Da 
smo i sve šibe odrezali, to vrbama ne bi nimalo škodilo, jer 
bi narasle druge mlade, ali mi to nijesmo htjeli učiniti, jer znamo, 
da gospodari trebaju vrbove šibe za pleter, kojim utvrđuju jarke 
i obale potoka, pa za opletanje plotova, koji se prave od ko¬ 
laca, za pletenje koševa, košara itd. Iz potoka, a osobito iz 
barica po livadama čuje se već i kreketanje žaba. Naskoro će 
se dakle k nama vratiti i roda, jer će naći za sebe i za svoje 
mlade dosta hrane. 

Približili smo se i šumici. Tu smo opazili među grmljem 
lijesku i na njoj lijepe rese. Od drveta padaju u oči osobito 
breze radi vitka uzrasta, a još više radi lijepe bijele svoje kore. 
No drveće u šumi naročito hrastovi i bukve, još je golo. Ipak 
]e šuma oživjela. Sada se posvud, pa i u šumi vidi i čuje mnogo 
više ptica, negoli prije nekoliko nedjelja, dok je još bilo dosta 
studeno. Mnogo se čuju pjevati kosovi, ali i zebe i sjenice. 
Njihovo je pjevanje najljepše jutrom u zoru. Razumijeva se, da 

će ih daleko natkriliti slavuj, kad se vrati k nama, ali sad je 
prerano za nj. Još nema ni kukavice, ni lastavice k nama, jer 
se za njih ne bi našlo sada dovoljno hrane. Nadajmo se, da 
ćemo ih naskoro vidjeti i promatrati, pa o njima razgovarati. 
Sada smo opisali prvu našu proljetnu šetnju, koju smo učinili 
i za to, da se pomalo spremimo za put u obližnje selo, kama 
ćemo ovih dana poći. 

III. Jesen i proljeće u mnogom se slažu, ali i razlikuju. 
U jesen nije ni hladno ni vruće, nego je umjereno toplo. I u 
proljeće je umjereno toplo, t. j. nije ni odveć hladno ni vruće.. 
U početku jeseni dan je jednako dug kao i noć. I u početku 
proljeća jesu dan i noć jednako dugi. No u jesen bivaju 
svakim danom noći dulje, a dani kraći. U proljeće pak bivaju 
dani sve dulji, a noći kraće. U jesen sve dozrijeva, a nekoje 
bilje i gine. U proljeće niče i cvjeta bilje. U jesen lišće žuti i 
pada s drveća, a u proljeće lista drveće nanovo. U jesen se 
beru različni plodovi, a u proljeće se koješta tek sije i sadi. 
U jesen odlaze od nas mnoge ptice, a u proljeće se vraćaju. 
U jesen se mnnge životinje povlače u zemlju, a u proljeće Izlaze 
iz zemlje. 

IV. Proljeće je vrlo ugodno doba godine, jer nije ni stu¬ 
deno ni odveć toplo ili vruće. Spočetka su u proljeće dan i noć 
jednako dugi; no poslije dan raste, t. j. biva sve dulji, a noć 
sve kraća. U proljeće se sve budi: bilje niče iz zemlje, cvijeće 
cvjeta, ptice selice se vraćaju, a životinje, što su bile preko 
zime u zemlji, izlaze napolje. Sve je veselo i kao preporođeno. 

V. a) Zašto je potrebno, da se i u proljeće zaogrnemo 
ogrtačem barem rano ujutru i kasno uveče? (Jer je obična 
najhladnije u doba, kad Sunce zalazi ili izlazi). — Koliko je 
na početku proljeća dan dug, a koliko noć? 

b) Crta se: lijeskina šibica s resama, visibaba, jaglac,, 
krasuljak i vrbina šibica s macicom. 

2. Na drumu. 

I. U obližnjem selu Ž. bili smo s roditeljima već puno 
puta. Dosta je blizu; za po sata može se lako pješke onamo 
doći. Drum, što iz našega grada onamo vodi, ravan je i lijep 
i nigda na njemu nema većega blata. Djeca treba ipak da budu 
osobito na oprezu, kad idu tim drumom, jer se njim ide i na 
kolodvor, pa je na njemu uvijek dosta kola svake vrste: lakih 


i teških, praznih i natovarenih, koja brzo i koja polagano voze. 
Cesto se na tom drumu može da sretne i koji jahač ili bici¬ 
klista, a dogodi se, da preleti i koji automobil. 

’ll. Jučer smo se otputili u Ž., da ga zajednički razgledamo. 
Čim smo izišli izvan grada na drum, opazili smo crkvu u Ž., 
koja je na brežuljku, a uz nju i nekoliko većih i ljepših kuća. 
Sunce je baš obasjalo toranj crkveni, pa se on upravo lijepo 
vidio izdaleka. Vidjeli smo i kolodvor, koji je nadesno od druma 
i prilično udaljen od našega grada. 

Drum je gladak kao sto, pa zato po njemu i lete laka 
kola (kočije) kao zvrk. No i teretna kola, ma da su često na¬ 
tovarena tako, da sve škripe, lakše vuku konji po drumu, negoli 
po meku putu, koji je pun rovina. Mimo nas prošlo je upravo 
nekoliko kočija, u kojima su se vozili putnici s kolodvora. 

I velika gostioničarska kola (omnibus) vozila su putnike u grad, 
ali su išla polaganije, a stakla su 'se na njima silno tresla i 
i zvečala, da su se izdaleka čula. Svaki čas se javio koji bi¬ 
ciklista, te uz nas preletio kao munja. Sreli smo i silu kola, 
u kojim se vozila roba s kolodvora, a mnoga su kola dolazila 
i iz grada s robom, pa su kretala prema kolodvoru. Jedan vojnik 
vodio je konja za uzdu. Bio je pješak, a ne konjanik, a konj 
zaista pripada časniku, koga on dvori; vodi ga pak jamačno 
zato, da ne bude vazda u staji, nego da se malo i sprođe, a 
možda nije ni pravo zdrav. 

Naskoro smo došli do mjesta, gdje se s druma kreće na 
put, koji vodi do kolodvora. I taj je put širok i utvrđen kao 
drum, ma da je vrlo kratak. Takvo mjesto, gdje se jedan put 
odijeli od drugoga, zovemo rasputica ili raspuće. 

Malo dalje od toga raspuća presijeca drum željeznički put 
(pruga). Upravo je prešao onuda željeznički voz, i mi smo morali 
čekati, dok se otvorio put preko pruge ili preko tračnica, ko¬ 
jima se voze željeznički vozovi. Kadgod prolazi koji voz, treba 
da je taj prolaz zatvoren, jer bi se inače mogla dogoditi nesreća. 
Još dugo čuli smo tutnjiti željeznički voz i vidjeli smo, kako se 
vije dim, što je izlazio iz parostroja. 

Kad smo prešli preko željezničke pruge, sretali smo manje 
kola i manje putnika, ali drum je i dalje bio lijep i ravan; činilo 
se pače, da je bio i gladi nego do kolodvorske ceste, ili do 
pomenute rasputice. Svakako je to radi toga, jer se manje tare 
i troši. Drum je zaobljen tako, da je na sredini viši, pa se na- 

lijevo i nadesno spušta, a uza nj je iskopan s jedne i s druge 
strane jarak. To je potrebno, da se voda s druma može oci¬ 
jediti u jarkove. Osim toga zasađeni su s jedne i druge strane 
druma divlji kesteni. Njihovi pupovi su jako nabubrili, te se 
sjaju kao da su ulašteni. Vidi se, da će naskoro prolistati. To 
drveće daje ljeti lijep hlad, a osim toga njegovo korijenje ne 
da, da se zemlja ili drum ruši u jarkove. 

Drum se na mnogo mjesta diže nad njive i livade, a humčiće 
i brežuljke presijeca. Iz toga se vidi, da je načinjen ili sagrađen, 
pa mu se zato i veli također zidana cesta ili zidan put. Svakako 
su drum gradili otprilike onako, kao što prave i putove u uli¬ 
cama našega građa. Najprije su ođ zemlje načinili nasip tako, 
da drum bude ravan i svud jednak, t. j. da ne vijuga i da se 
svaki čas ne diže uz brdo i ne spušta niz brdo. Po nasipu su 
tad naslagali krupna kamenja i izravnali tako, da se sredina 
uzdigla, a poslije toga su još na to nasuli šljunka ili kamena 
tučenca. 

U ugodnom razgovoru o ljepotama, što će nam ih donijeti 
proljeće, koje se eto rađa, dospjeli smo đo mosta, koji vođi 
preko potoka. Most je sagrađen ođ kamena, jer treba đa je 
čvrst. Preko njega prolazi naime svaki dan dosta kola s teškim 
teretom. I širok je dovoljno kao i drum, da se kola, koja se 
na njemu sretnu, mogu lako mimoići. S jedne i druge strane 
lijepa je ograda uz most, da se ne bi kola, osobito noću, 
u vodu skotrljala. 

Prošli smo još mimo neke livade i njive, pa smo došli do 
puta, koji presijeca drum. Tu se putovi ukrštavaju, te čine četiri 
dijela ili kraka, od kojih svaki ide na svoju stranu svijeta. Takvo 
mjesto na putu zove se raskršće (križopuće). Tu se ljudi 
najlakše nađu, jer im tuđa valja proći, makar dođu s koje mu 
drago strane. Poradi toga su tu i postavili propelo, t. j. kip 
Hrista na krstu razapeta, te svatko, tko tuda prolazi, skida kapu, 
pa se krsti. I kaža (kažlput) je također tu postavljena. Na stupu 
naličenu tako, kao da je obavit s tri traka, crvenim, bijelim i 
modrim, nalaze se tablice, od kojih je svaka okrenuta na svoju 
stranu, a na njima piše, kamo koji put vodi, i kako je to daleko. 

Premda smo mogli drumom ravno doći u Ž., ipak smo 
zašli malo na put, koji je dolazio s lijeve strane. Htjeli smo, 
da vidimo, kako je na njemu. Nije taj put ravan kao drum, 
nego se vijuga ovamo i onamo. Vidi se, da nije građen od 

kamena, makar da je posut donekle šljunkom. Iskopani su do¬ 
duše uza nj i jarkovi, ali se s puta u njih slabo može ocijediti 
voda, jer nije zaobljen. Stoga je na tom putu u kišljivo doba 
i s proljeća, kad se snijeg otkravljuje, dosta blata, a ljeti je 
velika prašina. Glibove i lokve zatrpavaju doduše granjem (fa- 
šinom) i zemljom, ali to nije dosta, da put bude utvrđen onako, 
kao što je drum. Taj put zovu seoski put, jer se za nj 
brinu samo sela, kroz koja vodi. 

Nijesmo se više vratili na drum, da dođemo u Ž,, nego smo 
prešli preko polja vrlo uskim putićem, kojim idu samo pješaci. 
Takvu putiću vele staza (putanja). Nije trajalo dugo i mi smo 
se našli u selu, pa pošto smo se malo odmorili, razgledali smo 
ga, da vidimo, što je i kako je u njemu. Nc o tom ćemo pripo¬ 
vijedati (izvijestiti) drugiput. 

III. Staza je najmanji i najuži put. Drum je najdulji i naj¬ 
širi put. Stazom idu samo pješaci, a putem i drumom se voze 
i kola. Staza vodi naprečac iz jednoga mjesta u drugo. I drum 
je sagrađen tako, da vodi iz jednoga mjesta u drugo. No put 
(seoski ili poljski) vijuga ovamo i onamo. Drumovi su sagra¬ 
đeni od kamena, pa su zato tvrdi i glatki, te nema na njima 
mnogo blata ni prašine. Putovi (seoski) nijesu građeni, nego su 
samo nasuti šljunkom; vođa se s njih ne može valjano ocijediti, 
pa su stoga blatni i prašni. 

IV. Putuje se drumom, putem (seoskim i poljskim) i sta¬ 
zom. Drumom i putem može se putovati pješke, na konju i u 
kolima. Stazom idu obično pješaci, kadšto i konjanici. Na ko¬ 
lima se ne može putovati stazom. Drumom se lakše i ljepše 
vozi nego poljskim putem. 

V. a) Ima li u našem gradu drumova? — Ima li u našem 
gradu prostih (negrađenih) putova? — Ima li u našem gradu 
koje raskršće? — Da li je u našem gradu koje raspuće? 

b) Rješavanje zagonetke: Što to znači: Drum kola vozi, 
zob blato gazi? (To znači, da se po dobru putu ili drumu lako 
vozi, ali i po lošu ili blatnu putu da se može lako voziti, ako 
se konji dobro hrane). 

c) Crta se: na brežuljku crkva i uz nju jedna ili dvije kuće. 
Do crkve vodi drum, uz koji je zasađeno drveće, sa strane pak 
vodi obronkom do crkve uska vijugasta staza. 

d) Modelovanje kaže. 

3. U selu. 

I. Selo Ž, mnogo je manje od našega grada. U njemu je 
crkva, župni dvor i škola; drugih ureda nema. U selu nema 
toliko ni tako lijepih kuća kao u gradu. Seljaci se bave najviše 
ratarstvom. Obrtnika je vrlo malo, ni dućana nema mnogo, a 
najviše su maleni (sitnlčarije). Krčma je i u selu, ali nema go¬ 
stionice (hotela), kamo bi se svraćali gosti i putnici.^ 

II. Kad smo se popeli stazom, što vodi obronkom u selo Ž.,. 
našli smo se baš usred sela pred crkvom, koja je kraj druma. 
Unišli smo u crkveno dvorište, koje je dosta prostrano i obraslo 
lijepom zelenom travom. Prednji dio zarubljen je glogovom 
živicom, koja je već počela tjerati. S jedne i s druge strane- 
zasađene su lipe. Tu se zadržavaju ljudi, kad čekaju na službu 
Božju. Lipe su dosta mlade, jer su zasađene nedavno, kad je 
dokinuto groblje, što je tu nekoć bilo. Kažu, da se mnogi ljudi 
u selu toga dobro sjećaju. Unišli smo i u crkvu. Nije velika,, 
ali je čista i uredna. Osim velikoga ima još dva mala oltara. 
Na pijevnici su male orgulje. 

Do crkve je s jedne strane škola, a s druge župni dvor. 
Škola je zidanica na kat. Dolje su učionice, a gore je stan za 
učitelja i učiteljicu. Tako su nam kazali. U školi su bila djeca, 
pa ih nijesmo htjeli buniti. I župni dvor je kuća na jedan kat 
s velikim dvorištem, pa ima sve potrebne gospodarske zgrade 
i bunar s valovom, gdje se napaja marva. Vidio se i golubinjak 
s golubovima. Na plotu župnoga dvora opazili smo lijepoga 
šarenog pijetla. Najednom lupne krilima i stane kukurijekati, 
kao da nas je htio pozdraviti, ili je pak htio dozvati svoje koke,. 
neka vide, kako su im gradska djeca došla u pohode. Čulo se 
iz dvorišta kokodakanje Jcoka. Nastalo je toplije proljetno vri¬ 
jeme, pa su počele obilnije nositi. Vele, da su već mnoge go¬ 
spodarice nasadile kvočke na jaja. Do Uskrsa izleći će se zaista 
pilići. Čulo se i gakanje gusaka, kao i roktanje svinja, a i vrapci 
su udarili u veselo živkanje. Tomu su se pridružili i ugodni 
glasovi, što su dolazili iz obližnje kovačnice, gdje je kovač sa 
svojim momcima složno udarao po usijanom gvožđu. Toje se- 

^ Građu na ovom stupnju metodičke jedinice iznesli su učenici prije 
nego je preduzeta ekskurzija u selo, dakle i prije, negoli je podnesen iz¬ 
vještaj sadržan na drugom stupnju metodičke jedinice „Na drumu". Ovdje 
se međutim ta građa iznosi radi toga, da se vidi sveza između vlastitoga 
iskustva učenika i onoga, što su naučili na ekskurziji. 


— 219 — 

oska glazba, koja nam je onaj čas bila milija od najljepše voj¬ 
ničke glazbe u gradu. 

Baš nam je bilo lijepo u selu, stim ljepše, što je bilo 
posve mirno vrijeme, a Sunce je obasjalo cijeli kraj, te je bilo 
lijepo s brda kod crkve i župnoga dvora pogledati na zelene 
njive i livade. U daljini pokraj .druma vidio se i vlasteoski dvor. 
Kažu, da je oko njega velik perivoj s krasnim cvijećem i drve- 
ćem, a gospodar ili vlastelin, da ima mnogo zemlje svake vrste, 
vrlo mnogo stoke 1 velikih šuma, u kojima se često drže lovovi. 

Spustili smo se drumom niz brdo u doljno selo. Usput 
smo vidjeli dućan i Seosku krčmu. U dućanu ima svačega; svi¬ 
jeća, sapuna, žigica, riže, šećera, kave, platna, konca, vrvća, 
pa 1 gvozdene robe; ali od svega pomalo; jer seljaci i seljanke 
idu često u grad, koji je blizu, pa tamo koješta kupe. No za 
seljakinje je donekle zgodno to, što u svom seoskom dućanu mogu. 
dobiti robe u zamjenu za stvari, kojih imadu dosta kod kuće, 
na pr. za jaja. 

Krčma, što je uz drum, dosta je velika. Osim vina može 
se u njoj dobiti kruha i zemljičaka, što ih pekarski momak 
donese iz grada. Kažu, da se krčmar bavi i mesarstvom, ali da 
svake nedjelje zatuče jedva po jedan komad, i to kakvu slabu 
kravicu. Dakako, da je onda meso u tom selu jevtinije nego u 
gradu, ali ljudi vele: Jevtino meso s čorbom za plot. 

Dobro bi bilo, da je samo ova jedna krčma u selu, ali su 
nam rekli, da ih ima više, naročito na putu, što od druma vodi 
na drugi kraj sela. Tamo da je i jedan manji dućan s robom, 
koja je najpotrebnija u kući. Nijesmo htjeli, da idemo u taj kraj 
sela, jer smo vidjeli na početku puta, koji vodi onamo, da se 
onuda teško ide u ovo doba godine. Put je vrlo loš i pun ja¬ 
ruga, te bismo morali gaziti blato do koljena, a za to naše 
gradske čizmice nijesu zgodne. Seoska djeca idu tuda i bosa, 
pa došavši kući lako očiste svoju obuću. 

Pošli smo dalje drumom prema našem gradu. Uz drum 
redaju se kuće s jedne i druge strane. Svuda su nas ljudi iz 
njih, a osobito žene, radoznalo promatrali, a djeca su nas i 
pratila donekle. Gotovo iz svake seoske kuće pozdravljao nas 
je svojim lajanjem kakav rundov ili bundov. Kuća ima svako¬ 
jakih, ali najviše drvenih. Malo ih je pokritih crijepom; ima ih, 
koje su pokrite daskom, ali najviše su pokrite slamom. Mnoge 
su bez dimnjaka. Jedna kuća odijeljena je od druge velikim 


— 220 — 

dvorištem, u kom se nalaze onakve otprilike zgrade, kao što smo 
ih vidjeli, kad smo oko Sviju svetih bili u dvorištu najbogatijega 
ratara u našem gradu. Dvorišta su prilično uredna i čista U 
svakom dvorištu smo vidjeli dosta peradi različne vrste. Kad 
smo tako razgledali veći dio sela Ž., vratili smo se veselo i 
srečno kući. 

III. Grad je velik, a selo. maleno. U gradu ima mnogo 
ulica, a u selu ih ima malo, često samo jedna. U gradu se ulice 
metu i polijevaju, a u selu se ne čiste gotovo nigda. U gradu su 
kuće od veće česti velike i jedna do druge. U selu su kuće 
manje i jedna od druge podaleko. U gradu ima obično više 
crkvi, a u selu je ponajviše samo jedna; često nema ni jedne. 
U gradu ima mnogo dućana i gostionica; a u selu toga nema. 
Građani bave se najviše zanatom i trgovinom, a seljaci najviše 
ratarstvom. Osim toga ima u gradu obično mnogo svećenika, 
učitelja i činovnika, a u selu ih nema toliko. 

IV. Mjesto, u kojem se ljudi bave ponajviše ratarstvom, 
zove se selo. Ima velikih i malih sela. U velikim selima je 
obično crkva i škola, a često i koji ured. Ljudi iz sela zovu 
se seljaci. 

V. a) Zašto u manjim selima obično nema crkve i škole ? 
(Jer u malom selu nema mnogo ljudi ni djece, i zato ne treba 
za njih napose graditi crkvu ni školu; oni mogu da idu u crkvu 
i školu u bližnje veće selo). — Zašto je najveći dućan ili krčma 
obično u sredini sela? (Da svatko, tko želi nešto kupiti, lakše 
onamo mogne doći). 

b) Crta se: seoska crkva ograđena živicom, a uz nju s jedne 
strane škola, a s druge župni dvor. 

B. U vrtu. 

1. Što se radi u vrtu. 

I. Kad smo neki dan pošli u šetnju izvan grada, vidjeli 
smo, da ljudi po vrtovima mnogo rade. Lijepo vrijeme služi 
neprestano. Ljudi kažu, da već odavna nije bilo tako krasna 
proljeća. Poradi toga je sada navalilo sve u vrtove, te rade i 
ono, što se inače radi mnogo kasnije. Sad je najbolja zgoda, 
da motrimo rad u vrtu, pa ćemo zato ići u obližnji vrt, da ga 
razgledamo. 



II. jučer popodne bili smo u vrtu. U njemu se marljivo 
radilo. Stari jedan i vješt težak, koji uvijek radi po vrtovima, 
upravo je prekopavao gvozdenom lopatom jednu tablu. Bio je 
baš pri kraju. Svakiput, kad je lopatom zemlju digao, prevrnuo 
ju je i rasjekao ili smrvio. U jame, što su nastale prekopa- 
vanjem, metao je gnoja, da se zemlja popravi, i da bolje rodi. 

I od nas su neki jači pokušali, da prekopavaju, ali je to išlo 
vrlo teško i brzo su se oznojili, a nijesu svakiput nego samo 
malo zemlje digli. 

Poslije toga je stari težak uzeo grablje u ruke, pa je njima 
prekopanu zemlju izmrvio sasvim nasitno, pa je onda izravnao. 
To nijesmo mi ni pokušali učiniti, jer se stari težak bojao, da bismo 
mu sve pokvarili. Kad je sva tabla bila prekopana i izravnana, 
onda ju je težak razdijelio na lijehe ili grede tim, što ju je na 
više mjesta pregazio, te načinio tako jamice između njih, koje 
su se pružale po cijeloj duljini table. 

Sad je stari težak duž grede napeo vrvcu i uz nju načinio 
motičicom jarčić, pa je u nj sipao sjeme. Tako je zasijao na 
istoj gredi više jarčića, i onda ih poravnao lopatom i malko 
njome potrpao. To je činio na još nekim gredama, ali je na 
svakoj sijao drugo sjeme: na jednoj peršin, na drugoj mrkvu, na 
trećoj salatu itd. Na preostalim gredama sadio je težak crni luk 
(crljenac) i prijesad salate i kelja iz klila, ali je grede najprije 
malo polio; pazio je ipak da ne budu odveć mokre. Lučice 
(posve male glavice crnoga luka) sadio je tako, da je načinio 
drvcem poduboke jame, pa ih je onda u te jame metao i po¬ 
trpao. Prijesad je pak sadio tako, da je na gredi načinio redove 
tako, da je napeo vrvcu kao i za sijanje sjemena, a onda je 
presađivao tako, đa je u zemlji šiljatim drvcem pravio rupe, 
pa u njih metao biljčice i pritisnuo ih uz zemlju tako, da su 
uspravno stajale. Poslije je zasađene biljke zalio, ali je pazio, 
. đa se đoljni listići ne smoče. 

Na vrtu je bilo dosta tabli, na kojima je već prije bilo 
zasijano kojekakvo sjeme i posađen prijesad. To je trebalo 
svaki dan pregledati i zalijevati. Na nekim gredama vidjelo se 
lijepoga velikog prasa ili porluka, pa kozjaka, a zelenio se i 
dosta velik špinac. To je posijano ili zasađeno bilo još u jesen. 

III. Zimi je u vrtu bilo sve pusto; zemlja je bila ili smr¬ 
znuta ili snijegom pokrita, i tako je počivalo sve u dubokom 
snu. Sada u proljeće javili su se topliji vjetrovi, a Sunce je 

ogrijalo zemlju, pa se sve budi od sna; sve je življe i veselije. 
Zimi nije nitko imao volje, da ide u vrt, niti se moglo u njemu 
štogod da radi. Sada u proljeće vrlo je ugodno u vrtu, i svatko 
rado ide u nj, a gospodari i gospodarice, težaci i težakinje u 
njemu s veseljem vrše različne poslove. 

IV. U proljeću se u vrtu okopava zemlja, sije se svakojako 
sjemenje i sadi luk, krompiri i različan prijesad. 

V. a) Zašto se prekopava zemlja prije, negoli se u nju 
nešto posije ili zasadi? (Da bude rahla, i da do nje lakše dopre 
sunčana toplina, uzdtih i kiša). Čemu valja da se zemlja češće 
pognoji? (Da dobije što više hrane, jer u gnoju ima rnnogo toga, 
što je biljci potrebno). 

b) Crta se: gvozdena lopata, prijesad salate s korijenjem i 
grab lje. 

2. Ljubica. 

I. Kad smo nedavno bili u vrtu, slabo se vidjelo cvijeća. 
Ima ružinih džbunova i drugoga zasađenoga cvijeća, ali još ne 
cvate. Posijano je i nešto cvjetnoga sjemena, ali je jedva niklo. 
Ipak smo osjetili ugodan miris malih ljubica, pa smo ih po¬ 
nijeli nešto sa sobom. Ali nije baš potrebno, da idemo u vrt 
po ljubice. Možemo ih naći i drugdje, naročito po njivama uz 
živice i uz grmlje. 

II. I mi smo ih našli, pa smo ih savili u kitice i donijeli 
u školu. Svatko ih voli, pa i mi. Najviše ih ljudi vole radi nji¬ 
hova finoga mirisa, a i zato, što se javljaju rano u proljeće, 
odmah iza visibaba i zajedno s jaglacima. Sam cvijet Ijubičin 
nije osobito lijep; tek modra njegova boja godi oku. No ta 
boja nije onako modra, kao što je modro vedro nebo. To je 
svoje vrste modra boja, koja se zove ljubičastom, a neki joj 
vele i viollčna boja, jer ljubici kažu i violica. 

Lišće je u ljubice lijepe zelene boje i nalik je na 
srce; ali samo radi toga njezina lišća, ne bismo je nigda zavo¬ 
ljeli. Obično se trgaju ljubice tako, da se otkine samo ona 
tanka stabljičica, na kojoj je cvijet, dok se pusti na miru 
ona, na kojoj je lišće. Samo onda, kad se od ljubica hoće da 
savije lijepa kitica, uzme se po koji list njezin, te se njima kitica 
obavije, a mogu se i u nju da uvrste. Kitica u dvije boje mnogo 
je ljepša, nego ona, gdje se vidi samo jedna boja. 


Ljubice, što rastu uz grmlje i živice, nitko ne sije; one niknu 
same od sebe, naime iz sjemena, što nastane, kad precvjetaju 
i dozre. No ima u vrtovima i zasađenih ljubica, te su još ljepše 
od onih, što same niknu. Mogu se presaditi u vrt na gredicu 
i ljubice, koje se iskopaju gdjegod ispod grmlja ili živica, samo 
valja paziti, da se lijepo izvade s korijenom, naročito s onim 
sitnim nitima, što vise poput resica. Kad ljubice dođu u preko¬ 
panu i pognojenu zemlju, gdje imadu bolju hranu, pa više svijetla 
i uzduha, onda svakako moraju da budu krupnije i mirišljivije 
od onih, koje rastu u zaklonu, te se za njih nitko ne brine. 

Ima jedna vrsta ljubica, za koje nitko ne mari. To su 
pasje ljubice, koje nikako ne miriše, a nemaju ni onu lijepu 
tamnu ljubičastu i baršunastu boju kao prave ljubice, nego su 
mnogo svjetlije. 

III. Visibaba je proljetni cvijet, i ljubica je proljetni cvijet. 
Visibaba ne miriše, a ljubica miriše. Visibaba raste na prostranu 
mjestu, a ljubica uz grmlje ili živicu. U visibabe je bio cvijet, 
a u ljubice modar. U visibabe su podugački šiljasti listovi, a u 
ljubice su okrugli kao srce. 

IV. Rano u proljeće, odmah iza visibabe, javlja se ljubica. 
Ugodnim svojim mirisom mami ljude. U nje je lijep ljubičast 
cvijet, a lišće joj je okruglo i nalik na srce. Ljubice rastu po¬ 
najviše u grmlju i živicama, a ima ih zasađenih i u vrtovima. 

V. a) Kako se može kitica ljubica održati dulje vremena 
svježom? (Ako se metne u vodu; cvijeće treba dakle vode, da 
se održi svježe). 

b) Crta se: cvijet ljubice, kitica ljubica, ljubica s cvijetom, 
lišćem i korijenom, list ljubice. 

3. Puževi. 

1. Mi volimo puža. Kad ga vidimo, primimo ga za njegovu 
kućicu i dignemo, pa mu govorimo: „Pužu, mužu, pusti roge 
van, da ti kuću ne prodam". I on nas sluša, te sve jače i jače 
pruža svoje rogove. Ali čim bismo se samo prstom približili ko¬ 
jemu rogu, ma da ga i ne bismo dodirnuli, već ga puž brzo 
povuče i sakrije. Sviđa nam se i kućica puževa, osobito oni 
zavoji njezini na kraju. Rado gledamo i to, kako puže i za 
sobom ostavlja bijeli sluzavi trag. Osobito rado bavi se puž u 
vrtu, pa se pokazuje najradije iza kiše, ili u doba, kad je trava 
rosna. Vidjeli smo i puža bez kućice. 

II. Bili smo iza kiše u vrtu, da nakupimo puževa. Najviše 
smo ih našli uz živicu. Natrgali smo nešto trave i lišća od ra- 
zličnoga bilja, pa smo ga razastrli po dugačkom jednom stolu 
u vrtu, a onda smo metnuli na to puževe, da ih točnije pro¬ 
motrimo. Bili su se uvukli posve u svoje kućice, pa su spo- 
četka mirovali; ali onda su pomalo pružali iz njih svoje glave 
i pomaljali svoje rogove, pa su raširili sasvim svoja široka 
stopala ili t a b a n e* te su se njima stali pomicati ili puzati 
preko razastrte trave i lišća. Iza sebe ostavljali su sluzav 
(balav) trag. 

Kad smo okrenuli jednoga puža, vidjeli smo, da mu je 
stopalo puno sluzi. Jasno je bilo, da on sluz pušta iz svoga 
tijela, pa da mu je ona vrlo potrebna za to, da se može po¬ 
micati. Njom on svoj put ugladi i učini, da je klizav. 

Pustili smo puževe neko vrijeme na miru, a onda smo 
motrili, što rade s travom i lišćem, što smo im razastrli. Vi¬ 
djelo se, da oni to na komadiće povlače u sebe; ali nijesmo 
znali, kako oni to čine. Nema sumnje, da imadu usta, ali se 
ne vidi, da imadu zube, kojjma bi mogli gristi travu ili lišće 
onako, kao što to čini zec. Reklo nam se onda, da su im če¬ 
ljusti hrapave i oštre kao trenice (ribež). 

Promotrili smo sada točnije i ona četiri roščića puževa, 
što su ih upravo posve ispužili bili. Gornji su deblji i dulji, a 
doljni tanji i kraći. To uistinu ni jesu rogovi, nego osjetila pu¬ 
ževa. Mi im samo zato velimo, da su rogovi, jer su, naročito 
gornji, vrlo nalik na volovske rogove. Na gornjim roščićima 
vide se dvije crne točkice, i puževi te roščiće često Okreću 
ovamo i onamo. To ne čine bez razloga ni od zabave, nego 
zato, jer su one crne točke na njima oči, kojima gle¬ 
daju, te hoće da vide njima nesamo ono, što je pred njima, 
nego i ono, što se događa okolo njih. Doljnim pak rošči¬ 
ćima puževi pipaju onako, kao što mi pipamo prstima. Sad 
znamo, zašto puž uvuče rogove još prije, negoli se kojega do- 
taknemo. Svojim, makar i malenim očicama na gornjim rošči¬ 
ćima, vidi on, da mu se nešto približava. 

Vrlo je zanimljiva kućica puževa. U njoj je puž dovoljno 
zaštićen od nepogode, te se povlači u nju, kad mu prijeti po¬ 
gibao. No u njoj nema puž nikakve slobode. Jedini prostor ili 
soba u njoj tako je tijesna, da se puž ne može ni okrenuti, a 
kamoli po volji kretati; iz nje pak može tek da pomoli svoju 


glavu, ali ne može nikako da iziđe van, makar da ima vrlo 
velika vrata. Prinuđen je dakle, da svoju kuću uvijek sa sobom 
nosi. No nije ona baš ni teška, jer su joj zidovi (ljuska) vrlo 
tanki, te se odmah polome, čim slučajno ma i manje dijete na 
njih stane. Pri tom puž ne jaukne i ne zacvili, nego mirno 
podnosi gorku sudbinu svoju. 

Kad se pogleda puževo tijelo, što je iz polomljene nje¬ 
gove kućice provirilo, onda se vidi, da je cijelo onakvo, kakva 
mu je glava i stopalo, naime mekano, sluzavo i žućkasto- 
sivo. Ima ljudi, koji priugotavljaju puževo meso, pa ga jedu, 
naročito u proljeće, kad nijesu tako slinavi. No i perad, oso¬ 
bito patke, vole se hraniti puževima, a jedu ih vrlo rado i žabe 
gubavice, naravno one bez kućice ili ljuske. 

Kad se promotri polomljena kućica puževa, onda se vidi, 
da su komadići, u koje se raspala, oštri poput stakla. Njegova 
kuća nije dakle načinjena od kamena ni cementa, a još manje 
od opeka, ali ima u njoj mnogo od onoga, što treba za gra¬ 
đenje svake kuće, a to je vapno ili kreč. No tu kuću ne 
prave nikakvi zidari ni tesari, nego je puž sam sebi izgradi 
tako, da izlučuje tvar, u kojoj ima vrlo mnogo kreča. I kako 
zgodno načini on tu svoju kućicu bez ikakva graditelja (mjer¬ 
nika) i nacrta! Lijepo je zaokruži uvis, a onda načini zavoj, 
koji se kreće prema desnoj strana i biva sve tanji, dok se na¬ 
pokon ne završi. No iako je puževa kuća od kreča, nije bijela 
kao kreč, nego je u običnoga vrtnog puža žuto-smeđe boje. 

Puževi su se počeli javljati tek sada u proljeće. Zimi ih 
nijesmo vidjeli, jer nijesu puzali nikud, a i čemu, kad ne bi 
nigdje našli hrane. Ali oni nijesu poput ptica selica otišli u 
daleke krajeve, da se tamo prehrane. A i kako bi, kad nemaju 
krila, te su spora hoda, pa sve, da se i prevezu preko velikih 
voda, ne bi onamo, kamo sele ptice, stigli pješke ni za više 
godina. No gdje su onda puževi preko zime? Oni su spavali 
cijele zime, te nijesu trebali za to vrijeme nikakve hrane. Zani¬ 
mljivo je, što su nam kazivali stariji o tom, kako se spremaju 
za taj svoj zimski san. Kasno u jesen zavuče se puž u svoju 
kućicu i zatvori čvrsto ulaz u nju, ali ne drvenim ni gvozdenim 
vratima, nego opnicama (kožicama), što ih načini od sluzi, koju 
izlučuje. U proljeće te opnice svojom sluzi razmekša i rastvori, 
papompli glavu napolje, raspruži svoje stopalo i počne opet pasti 
po svježoj, zelenoj travici. Dogodi se međutim, da se puževa 

kućica u proljeće ne otvori, jer je poginuo njezin stanar. Kućica 
njegova sad je grob njegov, ali prazan. Puž ne ostavi u njemu 
kosti, jer ih nema, a meso brzo istruhne. 

III. Ima puževa s kućicom, koji nijesu tako veliki kao obični 
vrtni puž. Kućica vrtnoga puža je žućkasto-smeđe boje, a kućica 
puža manje vrste je žute boje s crnim prugama. Ima puževa i 
bez kuće. Takav je puž prpolj ili balavi puž. Tijelo je u prpolja 
onakvo kao i puža s kućicom; ali je crne ili crvenkasto sive 
boje. Prpolj se hrani biljem kao i vrtni puž, ali prpolj u vrtu 
načini mnogo više štete, jer voli mlado lišće, a osobito salatu. 

IV. Puževi imadu mekano i sluzavo tijelo; na glavi imadu 
dva para osjetila, koje zovemo rogovi. Na gornjem paru rogova 
imadu oči, a doljnim parom pipaju. 

V. a) Govori se pjesmica iz početnice: „Ruga se pužu.“ 

b) Rješavanje zagonetke: „Bijelo je, sir nije; rogato je, 
koza nije; samar (sedlo) ima, kljuse nije? (Puž). 

c) Crta se vrtni puž s kućicom i prpolj (balavi puž). 

d) Modelovanje prpolja i vrtnoga puža. 

C) u vinogradu i voćnjaku. 

1. Kako je u vinogradu. 

I. U vinograd volimo ići u jesen, kad je lišće na lozi lijepo 
zeleno, a ispod njega viri zrelo grožđe: žućkaste, rumene i mo- 
drikaste boje. No i sada u proljeće je lijepo u vinogradu, samo 
ako je miran i vedar dan. Svjež uzduh i blaga sunčana toplota 
godi tijelu i razveseljuje dušu. 

Od rana proljeća idu gospodari sa svojim ukućanima i težacima 
u vinograd, pa tamo rade. Ne bi bilo pravo, da mi idemo u vi¬ 
nograd samo onda, kad u njemu ima dosta grožđa, ili kad je 
berba, nego treba da ga i sada pogledamo. Dosta nas je, kojima 
roditelji imadu svoje vinograde. Oni mogu one dane, kad nema 
školske obuke, s roditeljima otići u vinograd, i tamo pomagati u 
radu, koliko je moguće. Oni mogu na pr. nositi iz vinograda obre¬ 
zanu lozu i druge lakše poslove vršiti. Veseli nas, što ćemo za¬ 
jedno iz škole poći u vinograd, čim to dopusti vrijeme i druge prilike. 

II. Pošli smo jučer u brdo sv. Duha u jedan veliki vino¬ 
grad, koji je nanovo zasađen pred nekoliko godina.^ Sve je u 

^ To nije onaj vinograd, što su ga učenici motrili u jesen. Premda se 
inače preporučuje, da se, ako je ikako moguće, isti prirodni objekat motri 


Tijemu u najljepšem redu. Sada je već obrezan i od veće česti 
okopan. Još su težaci kopali samo krajnji njegov dio ili komad. 
Neke su težakinje skupljale i uništavale gusjenice, koje se zovu 
korak, te veliku štetu prave na trsovima. Pri tom su složno i 
veselo pjevale. 

Milina je bila pogledati taj vinograd, koji se stere na 
južnom obronku brda. Poširokim puteljkom razdijeljen je na 
dvije jednake polovine. Svaka polovina pak razdijeljena je ma¬ 
njim stazama na više tabli, ili članova (dijelova ili komada). 
Trsovi su u cijelom vinogradu zasađeni u redove, a privezani 
su likom uz lijepe izdjelane kolce, te stoje ravno kao svijeće. 
Na kojugođ stranu se pogleda, može se vidjeti, kako su trsovi 
poredani jedan za drugim u ravnoj crti i tako, da jedan dru¬ 
gomu ne pravi sjene. U jesen ne može se to tako lako opaziti, 
jer su trsovi puni lišća, ali i onda bi se moglo vidjeti, kako je 
dobro, da su trsovi razdaleko i tako zasađeni, da svakomu 
može lako doprijeti sunce i uzduh. 

Vraćajući se kući išli smo preko vinograda, koji su istom 
sada obrezivali. Taj vinograd jeste doduše na sjevero-zapadnom 
obronku brda, te se u njemu nešto kasnije počne kretati sok, 
ali smo ipak opazili, da je tamo, gdje je bila odrezana loza, 
izlazila čista voda. Težaci vele, kad se to dogodi, da trs plače, 
i nekoji misle, da ne valja tako dugo čekati, nego treba trsje 
rezati za rana proljeća, da se prerez može prije zarasti, negoli 
trs počne plakati. Drugi kažu, da kasnije rezani trs tjera više 
na rod, a ranije rezani više u lozu. Neki ljudi hvataju u bo¬ 
čice vodu, što curi iz obrezana trsa, pa njome peru oči i tvrde, 
da to vrlo prija očima. Ne znamo, koliko je istine u tom, ali 
svakako je dobro, da se oči peru čistom vodom, a voda, što 
izlazi iz obrezane loze, svakako je čista. 

III. U jesen je u vinogradu lijepo, jer su trsovi puni li¬ 
jepa zelena lišća i zrela grožđa. U proljeću nema u vinogradu 
ni lišća ni grožđa, ali je ipak lijepo gledati trsove, u redove za¬ 
sađene lijepo obrezane i uz kolac privezane. U jesen je veselo 
u vinogradu, kad se bere grožđe i pravi mošt. 1 u proljeće je 
ugodno u vinogradu i lijepo je gledati, gdje težaci (vinogradari) 
složno rade i pri tome pjevaju vesele pjesme. * ■ 

u različno doba i na različnora stupnju razvitka, nije to kod vinograda 
od prijeke potrebe, jer se motrenje, koje se u nekom vinogradu svrsi u 
jesen, ne može ili barem rie mora nastaviti u proljeće. • 

IV. U proljeće treba vinograd obrađivati, naročito obrezati, 
nakoliti, povezati i okopati. Sve valja da se čini u pravo doba., 

V. a) Tumačenje rečenice: „O muci grozdovi vise". 

b) Ima li svaki vinograd jednak broj redova? — Da li se 
o veličini vinograda sudi samo po broju redova? (Ne sudi samo- 
po njihovu broju, nego i po tom, da li su dulji ili kraći). Tko 
zna, kako ratari (težaci) obično sude o veličini vinograda? (Po 
tom, koliko kopača treba da ga okopaju. Oni vele: Ovo je vi¬ 
nograd na dva, tri, pet itd. kopača; ili ima dvije, tri, pet itd.. 
motika). Da li je takav sud pouzdan? (Nije, jer se neka zemlja,, 
na pr. ilovača, teže kopa, a druga se obrađuje lako, na pr., 
pjeskovita. Još odlučuje o tom i položaj vinograda, da li je 
naime manje ili više strm, zatim vrijednost težaka, da li su= 
slabiji ili jači, manje ili više istrajni i marljivi itd.). 

c) Crtaju se: tri obrezana i uz kolce privezana trsa. 

2. U voćnjaku. 

I. 1 u voćnjak smo rado išli u jesen, jer smo u njemu našli 
obilno svake vrste voća. No i sad u proljeće lijepo je u voćnjaku.. 
Lijepo je gledati, kad su u jesen voćke nakićene žutim kruškama,, 
crvenim jabukama, modrim šljivama, ali je sada mnogo ljepše 
pogledati na njih, kad su pune cvijeta, te vrlo ugodno miriše.. 
To vabi u voćnjak nesamo ljude, nego i ptice i leptire, a oso¬ 
bito pčelice, kojih ima dosta na svakoj voćki, što cvjeta, te 
lete od cvijeta do cvijeta. 

II. Kad smo nedavno odlazili iz vinograda kod sv. Duha,, 
pozvao nas je gospodar, da dođemo naskoro pogledati i njegov 
voćnjak, koji je blizu vinograda. Jučer smo bili tamo. I taj je 
voćnjak velik. Jednim dijelom pruža se obronkom maloga brda,, 
a drugi se dio nalazi odmah pod brdom (u podolju). Na obronku 
su zasađene one vrste voćaka, kojirna većma prija, da su za¬ 
sađene na brdu, a to su kajsije, breskve, trešnje i kruške.. 
Ispod brda su najviše šljive, pa zato taj dio voćnjaka zovu 
i šljivik. 

Mi smo najprije pošli u gornji dio voćnjaka. Kajsije su 
potjerale lišće, ali cvijeta već nije bilo na njima. Bijeli listići 
njihova cvijeta bili su razasuti po zemlji, te se činilo, kao da. 
je tanak snijeg pao. I breskve su već gotovo posve procvjetale; 
u njih je vrlo krasan cvijet ružičaste boje, a ima ga dvije vrste r 
krupnijega i svjetlijeg, pa sitnijega i tamnijeg. Breskva ne na¬ 

raste nigda tako velika, kao što može da naraste kajsija; premda 
ni kajsija ne pripada u visoke voćke. Rekli su nam, da kajsije, 
a osobito breskve obično brzo propadnu. Breskve sade neki i 
usred vinograda, jer imadu tanko deblo, rijetku krošnju i usko 
lišće, te ne prave mnogo hlada. 

Došli smo do trešanja. Bilo ih je većih i manjih. Velike 
trešnje imadu podebelo stablo; kora je na nekim mjestima hra¬ 
pava i Ispucana, a na nekima posve glatka; boja je mrka. U 
mladih trešanja je kora glatka i crvenkasta. Lijepo je pogledati 
trešnju u cvijetu. Cvijetovi vise na dugim tankim peteljkama, 
kojih je više na kupu (gronji), a bijeli su, kao da su zamočeni 
upravo u mlijeko. No ima ih, koji su svoju lijepu bijelu boju 
izgubili i malo požutili, kao da su popareni. I trešnje će dakle 
naskoro precvjetati, jer puno cvijetnih listića ima po zemlji, a 
,i lišće je na trešnjama počelo već tjerati. 

Došli smo međutim đo đrveta, na kojem je bilo lišće već 
prilično veliko, a ipak je drvo bilo još puno cvijeta. Pčelice su 
zujale na njemu, a bila ih je sva sila. To je drvo kruška, a ima 
lijepo ravno deblo, ali* mu je kora dosta hrapava i sivkaste boje. 
Krošnja je u kruške vrlo lijepa i diže se ravno uvis. Kažu, da 
i korijen njezin zalazi isto tako daleko u dubljinu. 

Prošli smo prema šljiviku. Usput smo vidjeli jabuke, koje 
su već dobrano potjerale lišće, ali cvijet se tek pokazuje kao 
crveni pupoljci. Upravo je lijepo sada pogledati na jabuke, a 
bit će još ljepše, kad se potpuno rascvjetaju. Jabuka ne raste 
uvis kao kruška, ali krošnja joj je lijepa široka, a stablo pri¬ 
lično debelo, pa ima smeđu koru, koja je kod starijih drveta 
raspucana i hrapava. 

U šljiviku smo našli šljive u potpunom cvjijetu; no pro¬ 
bilo je na njima već i lišće. 1 kora je drukčija nego u jabuke 
i kruške; jer je više mrka. Ni grane nijesu u šljive tako debele, 
kao što su u jabuke ili kruške. 

Opazili smo, da su voćke u voćnjaku zasađene u redove 
tako, kao i trsovi u vinogradu. Pazilo se na to, da je jedno 
drvo od drugoga dosta daleko, i da jedno na drugo ne baca 
5jene. 

III. U vinogradu su zasađeni trsovi, a u voćnjaku drveće. 
Trsovi su zasađeni u redove, i drveće je zasađeno u redove. 
Vinograd je u rano proljeće pust; trsovi su bez lišća i cvijeta.^ 
Voćnjak je u to doba u najljepšem cvijetu i počinje listati. 

IV. U rano proljeće voćke cvjetaju i listaju. Nekoje cvje- 
tuju crvenim, a nekoje bijelim cvijetom. Neke cvjetaju prije ne¬ 
goli listaju, a neke najprije listaju, a onda tek cvjetaju. 

V. Koje voćke još ne cvjetaju? (Orasi i gunje). — Sade 
li se orasi usred voćnjaka? (Ne sade, jer imadu vrlo veliku 
krošnju i široko lišće, te bi drugim voćkama oduzeli svijetlo i 
uzduh). 

3. Sjenica. 

, , I. I sad vidimo u vrtu ptičicu, koja nas ni zimi nije osta¬ 
vila, nego je junački podnosila oštru zimu. To je mala vesela 
i; lijepa sjenica. Premda inače najvoli gusjenice i kukce, zado¬ 
voljila se zimi s kojekakvim zrnjem, samo ako ga je mogla naći. 
Dobri ljudi bacali su njoj, kao i drugim pticama, što su dola¬ 
zile blizu naših domova, mrvica, konopalja i žita svake vrste. 
Radi sjenice primiješali su tomu zrnju i koštica od bundeva, 
jer ona to vrlo voli. Ali nevaljali dječaci upotrijebili su tu nje¬ 
zinu želju za bundevskim košticama na zlo, pa su izdubli bun¬ 
deve i od jednoga komada, što su ga izrezali iz nje, načinili 
vratašca, koja su poduprli drvcetom, na koje su naboli bun- 
devskih koštica. I mnoge su se sjenice prevarile, te su dolazile i 
kljucale po tim košticama, dok se drvce nije urušilo i vrata ih 
poklopila. Dječaci su ih metnuli u kavez, gdje su bez slobode 
za kratko vrijeme uginule. Pametni ljudi su im radi toga prigo¬ 
varali i grozili im se, da će ih prijaviti redarima, jer je zabra¬ 
njeno, da se hvataju korisne ptice, a sjenice pripadaju u najko¬ 
risnije. O tom, kako su one korisne, uvjerili smo se motreći 
sada u proljeće, što one rade i kako živu. 

II. Svaki dan imamo prilike, da vidimo, kako ptičice, koje 
su zimi bile žalosne i tihe, sada veselo pjevaju, naročito u vrto¬ 
vima. Tu nalaze dovoljno hrane na zemlji, u uzduhu i po drveću. 
Stoga vazda lete i skaču s jedne grančice na drugu. U tom su 
sjenice upravo neumorne. Cijeli dan lijeću one od jednoga dr- 
veta do drugoga, penju .se i veru bez prestanka po njima, ne 
bi li našle štogod za svoj želudac, a vole jako jajašca od leptira, 
pa i mlade gusjenice kao i različne crviće. Njihovu oku ne može 
ništa da izbjegne, a vrlo su radoznale, pa svuda zabadaju svoj 
nos, bolje reći svoj kljun, i nađu svako jajašce i svakoga kuk- 
čića, ma da se bogzna kako duboko sakrije pod koru. Mnogo 
pažnje svraćaju i one i hšću, te svaki pojedini list ogledaju sa sviju 

strana. Ako je potrebno, objese se na kraj grančice tako, da su 
leđima okrenute dolje, a glavom i trbuhom gore. Moglo bi se 
pričiniti, da to one čine samo radi igre ili zabave, ali nije tako, 
nego one to rade zato, ne bi li uvrebale kakvu malu gusjenicu, 
koja je tek izmiljela iz jajašca. 

No sjenice, kao i druge ptice, hoće da imadu nesamo 
hrane, nego i stan. One bi doduše sada, kad nije studeno, 
lako provele noć i vani na drveću, premda je lišće još dosta 
maleno, ali im je stan potreban za djecu, za mlade, pa im se 
zato valja pobrinuti za nj. Njihov stan je gnijezdo. 

Sjenice prave svoje gnijezdo u duplji drveća. Obično se 
duplja nalaze samo kod sasvim stara drveća, kakva ima u šu¬ 
mama dovoljno, ali u vrtovima i voćnjacima vrlo rijetko, jer nitko 
ne će da drži takvo drvo, koje obično slabo rodi i lošiji plod 
daje. No mudri gospodari idu ususret pticama, naročito sjeni¬ 
cama, pa da ih što više namame u svoje vrtove, načine škri- 
njice, koje imadu s prednje strane otvor. U njima mogu onda 
sjenice da prave sebi gnijezda. 

Na našoj kući postavljena je na zidu prema vrtu također 
takva škrinjica, i mi smo još prošle godine^ iz vrta motrili, što 
su sjenice radile, naročito kako su pravile svoje gnijezdo, a 
s balkona smo mogli zaviriti i u škrinjicu, pa smo vidjeli, kakvo 
je gnijezdo, kako je starka (ptica) sjedila na jajima, kako su se 
mladi izlegli, kako su ih stare ptice (otac i majka) hranile i 
napokon izvele iz gnijezda. 

To je bilo ovako: Najprije su sjenice (bio je to jedan par, 
naime mužjak i ženka) donosile u kljunu mahovine, vunice, 
perja itđ. Od toga su načinile gnijezdo. To su već i ove go¬ 
dine svršile. Njihovo gnijezdo nije baš lijepo, pa ni čvrsto savi¬ 
jeno; ali to i ne treba da bude, jer je ograđeno daščicama, pa 
se ne može raspasti, niti ga može vjetar da raznese. Zato je 
i gnijezdo sjenica ipak zgodno, mekano i prostrano, da se u njemu 
može i do petnaest ptičica (mladih) odgojiti. 

Kad je gnijezdo bilo gotovo, onda je starka snijelđ preko 
deset jaja, te je na njima sjedila dugo, naime nekoliko nedjelja 

^ Razumijeva se, da ovo i ovako može izvješćivati samo onaj učenik, 
koji je to doživio, t. j. takav slučaj motrio sam ili u društvu s drugima 
(braćom, prijateljima itd.) Taj slučaj nije izmišljen, nego se osniva na pot¬ 
punoj istini, jer pisac ove knjige ima zaista takvu škrinjicu na svojoj kući 
tako postavljenu, da su njegova djeca mogla pratiti rad sjenica kod gra- 
đenja gnijezda kao i samo leženje i njegovanje mladih. 

(sedmica). Onda su se mladi iskljuvali, t. j. probili su mali m 
kljunićima svojim iznutra tanahnu ljusku jajašca, u kojima su 
se nalazili i svoj život dobili. Sada je nastala briga za stare 
ptice (roditelje); obje su imale dosta posla, da nahrane toliko 
gladnih kljunića. No one su marljivo tražile crviće i mlade gu¬ 
sjenice po drveću u vrtu, te su ih radosno nosile u gnijezdo 
svojim malima; neprestano su se mijenjale; jedna je izlazila, a 
druga odmah za njom ulazila u gnijezdo. Mladi su od radosti 
cvrčali svakiput, kad je koja od starih ptica uletjela u škrinjicu. 

Tako su mladi dugo živjeli od muke svojih roditelja, ali 
je trebalo stati na vlastite noge. Čim su im ponarasla krila, po¬ 
čele su ih stare ptice izvoditi iz gnijezda najprije na balkon. 
Tu su se neki od njih digli i na ogradu balkona, ali dalje se 
nijesu usudili prvi dan. Uveče su se vratili u svoje gnijezdo i 
prespavali u njemu. Drugi dan opet su ih izveli stari, i oni su 
se tada usudili da polete na breskvu i na sjenicu (kolibicu), 
što je tik uz kuću ispod balkona. Tu su im stari donosili hrane, 
ali su ih odmah poveli dalje u voćnjak ili u onaj dio vrta, gdje 
su posađene same voćke. No ni tu ih nijesu sasvim ostavili, 
nego su s obližnjih drveta pazili na njih, a vidjelo se i to, kako 
su ih učili, da sami sebi traže hranu. Kad bi stari opazili mačku, 
opominjali bi mlade silnim i nemirnim cvrčanjem, da budu na 
oprezu. Čini se, da su se još više bojale suroga svračka, ove- 
like ptice s jakim kukastim kljunom, koji se neprestano vrzao 
oko mladih, i da su spremne bile u potrebi i navaliti na nj. 

Mlade sjenice, što su izletjele iz gnijezda, nijesu se više 
vratile u nj; našle su valjda drugi stan (obitavalište). Jedna 
sasvim mala bila je zaostala na balkonu, jer je bila slaba i krž¬ 
ljava, te nije mogala da odleti ni na breskvu. Stare su je osta¬ 
vile, a ona se srušila između rešetaka s balkona, i ostala na zemlji 
neprestano cvrčeći. Nestala je do večeri; valjda je bila žrtva 
svračkova li mačkina. , 

Isti par starih sjenica izveo je lani u ljetu još jednom 
mlade iz istoga gnijezda, no nije ih bilo onoliko, koliko prviput. 
Svakako su prvi bolje prošli, jer su našli više hrane, i jer su 
do zime mogli bolje ojačati nego drugi. 

III. Puževi se rado bave u vrtovima i voćnjacima; i sje¬ 
nice rado dolaze u vrtove, ako u njima ima drveća, a tako i u 
voćnjake. Puževi se hrane travom i lišćem od povrća (salate, 
zelja itd.) Sjenice se hrane crvićima, gusjenicama, bubama itd. 

Puževi sami načine svoj stan (kućicu) iz sebe (od svoje sluzi). 
Sjenice načine sebi gnijezdo od mahovine, perja, vunice itd. 
Pnževi ne mogu iz svoje kućice. Sjenice mogu iz svoga gni¬ 
jezda, kud ih je volja. Puževi prespavaju zimu tako, da se za¬ 
tvore u svoju kućicu. Sjenice i zimi rade, jer lete od drveta do 
drveta i gledaju, ne bi li ispod kore našle jajašca od različnih 
buba ili štogod drugo sebi za hranu. 

IV. Sjenice su korisne ptice, jer tamane gusjenice, koje u 
vrtovima i osobito u voćnjacima mogu da načine mnogo štete. 
Sjenica ima više vrsta, a žive ponajviše u šumama, gdje su 
također od velike koristi. Rasplođuju se jako, jer po dvaput u 
godini izvode iz gnijezda svoje mlade. Gnijezda grade u dup- 
pljama drveća. 

V. a) Koje još ptice grade svoja gnijezda u vrtu i voćnjaku? 
— Zašto ih vole graditi u vrtu i voćnjaku? (Jer u njemu mogu 
naći dosta hrane i zgodno mjesto za gnijezdo, a po drveću 
mogu da vazdan skaču.) Koja još ptica gradi svoje gnijezdo 
u duplji drveta ili u škrinjici, što se za nju napravi i namjesti 
u vrtu? (Čvorak.) 

b) Čita se pripovijest iz početnice: „Čvorak". 

c) Govori se pjesmica iz početnice: „Ptičje pjesme". 

d) Crta se: dva drva; na jednom se vide ptice, kako traže 
po deblu ispod kore ličinke, a po lišću gusjenice; na drugom 
se vidi namještena škrinjica za ptičje gnijezdo, i jedna ptica 
izletjela je iz nje, a druga u nju hoće da uleti. 

e) Modelovanje sjenice. 

4. Mravi. 

I. Vidjeli smo velike mravinjake u šumi, a vidjeli smo 
ih i u vrtu i voćnjaku. Iz nekih mravinjaka, osobito onih 
u šumi, izlazili su veliki crni mravi. U mravinjacima, što smo 
ih vidjeli u vrtu, bili su manji mravi. Ima i rusih ili crven¬ 
kastih mravi. Veći mravi imadu veće mravinjake, a manji imadu 
manje. Neki su mravinjaci načinjeni samo od sitne zemlje, a u 
nekima ima ivera, grančica, četina itd. Iz mravinjaka izlaze 
mravi, da nađu hrane. Lijepo ih je tada vidjeti, kako gmiže u 
dugačkim redovima; često se dogodi, da jedni idu ovamo, a 
drugi onamo. Mravi vrlo vole slatke stvari; zato smo ih već 
dostaput našli i u šećernici, a rado dolaze i u kućerak, ako se 

u njemu može da štogod nađe za njih, naročito ako u njemu 
ima meda. 

II. Kad smo jučer došli u vrt do mlade jabuke, koja je 
lijepo potjerala, pa smo joj se još neki dan divili, kako je li¬ 
jepa i bujna, začudili smo se, kad smo opazili, da po njezinu 
deblu gmiže na stotine mravi. Pratili smo njihovo putovanje i 
uvjerili smo se, da su otišli čisto na vrh jabuke i razišli se po 
lišću na mladicama. To je lišće od veće česti bilo svinuto, a 
kad smo ga skinuli i odmotali, opazili smo, da je puno nekakvih 
ušenaca. Kažu, da ti ušenci imadu u sebi soka, koji je sladak 
kao med, pa se mravi radi toga penju na drvo. Tu onda kako 
nam rekoše ljudi, svojim ticalima dotle miluju nšence, dok 
ne ispuste iz sebe slatkoga soka, a oni ga onda poližu. Neki 
zato i vele, da su ušenci krave muzare mravima. 

Kad smo se malo obazrijeli, uvjerili smo se, da mravi 
imadu blizu spomenute mlade jabuke svoj mravinjak. Iz njega 
su Izlazili i oni mravi, što su išli na drvo, i opet su se u nj 
vraćali. Kad smo dirnuli u mravinjak, te ga na jednome 
mjestu malo razvalili, silno su se uznemirili oni, što su bili 
unutra, te su se jako žurili, da spase, što valja spasti. Mnogi 
su od njih nosili kao neke vrećice, koje ljudi zovu mravinja 
jaja. Vidjeli smo i krilata mrava. Govori se, da mrav dugo 
živi, pa kad svrši sto godina, onda da dobije krila. Učenici 
petoga godišta, koji su već puno učili o svem, pa i o mra¬ 
vima, vele, da je to krivo mišljenje. Mravi s krilima da su 
roditelji drugih mravi, pa i onih, što nemaju krila, te rade sve 
poslove, i zovu se radnici. 

1 mravi imadu dakle svoju majku (maticu); ona je krilata, 
pa nosi jaja, i to jako mnogo, ali su ona, kako su nam rekli, 
vrlo sitna. Ono pak, što mnogi ljudi zovu mravinjim jajima, nijesu 
jaja, nego zapreci, u kojima su kukuljice, što su postale od ne¬ 
kakvih crvića (ličinki), koji su se izlegli iz mravinjih jaja. Majka 
ili matica mravlja ne bi mogla dospjeti, da se brine za toliku 
svoju djecu, pa joj zato mravi radnici drage volje i marljivo 
pomažu. To se vidi i po tom, što zapretke često nose na sunce, 
i što se brinu, da ih spreme na sigurno mjesto, čim mravinjaku 
ma s koje strane zaprijeti opasnost. Kad se pak iz zapredaka 
izvuku mladi mravi, onda ih oni spočetka hrane i upućuju, kakO' 
će se dalje sami za se brinuti. No ne hrane se mravi samo 
slatkim stvarima, kao što smo prije spomenuli, nego i mesom'. 

te vrlo rado navaljuju na gusjenice i na različnu gamad u zemlji, 
naročito na vrlce. Ako se namjere na poginula miša ili sličnu 
životinjicu, oglođu je, do kostiju. Mravi su po tom korisne 
životinje. 

Premda u jednom mravinjaku ima vrlo mnogo mravi, to 
oni ipak žive u potpunoj slozi i nigda se među sobom ne po- 
tuku. Svaki radi svoj posao, pa jedino složnim i istrajnim radom 
mogu oni onako lijepo sagraditi i u redu držati svoj stan. Pro¬ 
matrali smo ih, kako su prinosili građu za mravinjak. Žurili su 
se i neprestano trčali ovamo i onamo, a mnogi su u jakim 
svojim čeljustima nosili nešto, što treba za njihovu kućicu. 
Ako je slučajno koji od njih nešto veći teret uhvatio, da ga nosi, 
pa mu je ispao iz čeljusti, on ga je opet prihvatio, te nije 
postao nestrpljiv, makar se to i po višeput ponovilo. Često 
priteče drugi mrav u pomoć onomu, koji se bori s. velikim te¬ 
retom. Ako se slučajno dogodi, da koji mrav ppstrada na putu 
(da pogine, jer ga je možda tkogod zgazio ili prignječio), onda 
mu se svaki, koji prolazi kraj njega,, približi, onjuši ga ili do¬ 
dirne svojim velikim ticalima, što ih ima na dosta velikoj glavi 
kao kakve rogove, koji nijesu ravni ni gore spruženi, nego su 
dolje povinuti. Često se mrav, koji je onjušio postradala mrava, 
vrati brzo i dovede mnogo svojih drugova, a oni onda prihvate 
mrtvaca, pa ga odvuku drugamo. 

Ticala su mravima vrlo potrebna. Kažu, da bez njih ne ,()i 
znali nikud nikamo, i da ne bi mogli naći sebi hrane. To da 
se vidjelo kod onih mravi, kojima su odrezali ticala; no mi ne 
bismo htjeli praviti takva pokušaja. Tek smo prevrnuli jednoga 
mrava, pa smo se uvjerili, da mu je tijelo razdijeljeno 
na tri dijela (glavu, prsa i stražnji dio), pa da imade tri 
para nogu, i da je stražnji dio tijela s prsima spojen tankom 
vezicom (sponom). Noge su u mrava vrlo jake, pa njima 
radi sve poslove i čisti svoje tijelo. 

Mravi su veliki, domoljubi, te vjerno čuvaju i brane svoj 
dom i sve, što je u njemu. Kad nastane mrak, ili kad navali 
kiša, onda postave stražu na vrata i ne puste nikoga unutra. 
Jao si ga onomu, koji bi htio da provali u njihov dom. Kolikogod 
se lijepo slažu među sobom, toliko ne trpe mravi iz drugih 
mravinjaka, pa ni najbližih svojih susjeda ili srodnika. I čudno¬ 
vato je, kako oni dobro poznadu, koji je mrav iž tuđega, a 
koji iz njihova mravinjaka, premda ih u svakom mravinjaku ima 

upravo, da se ne mogu prebrojiti. Često nastane među mra¬ 
vima iz različnih mravinjaka čitav rat, te bude ranjenih i mrtvih. 
No ni čovjek ne smije da dirne u njih, jer ga ugrizu i uštrcaju 
mu na takvu mjestu nekakav otrov, koji žari poput koprive. 

III. Sjenica je ptica. Ptica ima različne vrste, i mravi ima 
više vrsta. Sve ptice grade sebi gnijezda, i svi mravi grade 
mravinjake. Ptice žive zajedno (u jednom gnijezdu) obično na 
parove, a mravi žive u jednom mravinjaku u neizmjernom broju. 
Ptice žive u šumama, vrtovima, voćnjacima, njivama, vinogra¬ 
dima i livadama. Mravi žive najviše u šumama, vrtovima i vo¬ 
ćnjacima. Ptice se hrane kukcima, crvima (ličinkama) i gusje- 
nicama, a neke zrnjem i bobama. A4ravi se također hrane gu- 
javicama, gusjenicama, crvima i drugim malim životinjama, te 
vole slatke stvari, ali ne jedu zrnja ni bobica. 

IV. Mravi imadu tijelo razdijeljeno na tri dijela. Ima više 
vrsta mravi: većih i manjih, crne, smeđe i ruse boje. Mravi 
žive u velikom društvu (zadruzi), i grade sebi stan, koji zovemo 
mravinjak. Hrane se gujavicama, gusjenicama i drugim manjim 
životinjama. Najvole ipak sisati ušence, što se često nalaze na 
lišću voćaka, ruža i drugoga nekog bilja; uopće rado jedu slatke 
stvari, na pr. voće, šećer, med itd. 

V. a) Tumačenje riječi iz sv. pisma: „Idi k mravu, lijen- 
štino, ogledaj putove njegove i opameti se!“ (Sv. pismo nas 
opominje tim, da se ugledamo u mrava, t. j. da slijedimo njegov 
primjer, i budemo marljivi, istrajni i strpljivi, kao što je on.) 

b) Rješavanje zagonetke: Što je to: „Ide Ivan s obje strane 
okovan, a u srijedi preglodan?" (Mrav, jer mu je srednji dio 
spojen sa stražnjim vrlo tankom sponom.) 

c) Crta se: mrav obični, mravinjak, krilati mrav i nekoliko 
zapredaka mravljih (tobožnjih mravljih jaja). 

D. Na livadi. 

1. Kako je na livadi. 

I. Livada je najljepša u proljeću. Trava je na njoj bujna 
i zelena, a vidi se i krasna cvijeća svake vrste i boje. Oko cvi¬ 
jeća oblijeću pčelice i leptiri. Mi leptire vrlo rado lovimo, 
ali se ne usuđujemo pravo na livadu, da ne pogazimo travu. 

I cvijeće livadno nam je milo, te ga trgamo i savijamo u kitice. 


ali radi cvijeća ne moramo daleko ići na livadu, niti po 
njoj trčati. Cvijeća možemo da naberemo dosta i uz krajeve 
livada. 

II. Danas prije podne bili smo na livadi. Bilo je krasno 
jutro. Sunce je sjalo, ali nije bilo vruće. Prolazili smo preko 
pašnika, gdje je pasla stoka. Na pašniku je slaba i niska trava, 
a nije baš ni osobito zelena. To je radi toga, jer je stoka ne¬ 
prestano ođgriza, pa i gazi po njoj. 

Sasvim je drukčije na livadi. Kad smo je s brežuljka po¬ 
gledali, pričinila nam se kao jedan veliki zeleni sag. Trava 
je visoka i gusta, pa lijepe zelene boje. Još se vidjelo rosnih 
kapljica na njoj, koje su se obasjane jutarnjim sunčanim svi¬ 
jetlom caklile u različnim bojama kao najljepši biseri i dra¬ 
gulji. Lijepo se vidio i potočić, što presijeca livadu; i njega 
je upravo Sunce obasjalo, te se prelijevao poput srebra. Kažu, 
da je dobro, što preko livada teče potok, jer trava može samo 
onda da bude bujna i sočna, kad ima dosta vode. Stoga go¬ 
spodari u sušno doba natapaju livade, t. j. napuštaju na njih 
vodu iz potoka. 

No nije u tom, što smo dosad spomenuli, sva ljepota li¬ 
vade. Isto toliko, ako ne i više, resi je raznovrsno cvijeće, koje 
je kao posuto po njoj. Ima ga svake boje: žute, crvene, bijele 
i modre. Osobito se ističe maslačak sa svojim povelikim 
žutim cvijetom. Njim je livada posuta kao nebo zvjezdama. 
Uza nj krasi livadu i mali krasuljak, u koga se listići ili 
trakovi cvijeća isto tako kao i u maslačka nižu uokrug, samo 
što su bijeli, a gdjekad ponešto crvenkasti ili ružičasti; no ko- 
turić u sredini je žut. Lijepo se vidi na livadi i žabnjak, koji 
cvjeta zlatno žutim cvijetom, a krasno je pogledati i na poto¬ 
čni ce, koje u većim skupovima rastu na vlažnim mjestima, 
naročito po obalama potočića, pa imadu veoma nježan mali 
modri cvijet. 

Livada nije mrtva, kako bi se gdjekomu moglo pričiniti. 
Ima na njoj dosta života, samo treba imati oči, da ga vide, i 
uši, da ga čuju. Kad je livada puna cvijeta, onda je i puno 
života na njoj. Pohađaju je i one životinjice, koje ne stanuju na 
njoj. Spominjemo prije svega marljive pčelice, koje na nju 
dolaze radi peluda i soka medljanoga, što ga nalaze u cvijeću. 
Toga radi javljaju se na livadi i bumbari, a nađe se i drugih 
kukaca, koji dolaze na cvijeće. Osobito je pak lijepo vidjeti 

šarene leptire, kako lijeću od cvijeta do cvijeta. Ni na jednom 
se ne zadrže dugo, a svakoga hoće da pokušaju, te polete sad 
ovamo, sad onamo, sad dolje, sad gore, a nigda ravnim putem, 
pa zato i ne dođu daleko. Često se na livadi vidi još jedna 
životinjica, koja ima krila gotovo kao i leptir, ali mnogo dulje 
i jače noge, te može nesamo letjeti, nego i daleko skočiti. To 
je skakavac, ali ne mari toliko za cvijeće, koliko za travu, 
pa se njom časti. 

Događa se vrlo često, da se na livadu svrati i plašljivi 
zec, osobito ako znade, da na njoj ima dosta djeteline. Ona 
rnu osobito godi, naročito kad je u nje bujno i sočno lišće, 
dok se na njezin cvijet, koji je mala kuglica (glavičica) crvene 
ili bijele boje, puno ne osvrće. Često doleti i po koja ptica 
na livadu, da nađe tamo kakva kukčića ili gujavicu. Da se na 
livadi, naročito uz grmlje i živicu blizu potoka ili druge kakve 
vode može naći i puževa, ne treba ni spominjati. 

Ali ima na livadi i takvih životinja, koje su na njoj sagradile 
sebi stan. Tu je prije svega krti na. Sada se doduše ne vide 
toliko humci, što ih krtine načine gradeći svoje stanove, te ih 
ljudi zovu krtorovine. Premda smo čuli, da je krtina korisna 
životinja, to smo ipak opazili, da je ljudi ne vole, i stoga već 
u rano proljeće njegove krtorovine izravnaju, pa ako je potrebno, 
sjemenom trave zasiju, koja onda lijepo raste. No mogu se na 
livadi, makar i rjeđe naći i mravinjaci, naročito ako se na njoj 
nađe takvo bilje, na kom ima ušenaca. 

III. Vinograd se gaji radi grožđa (vina), a livada radi trave 
(sijena). Vinograd se sadi; na livadi raste trava sama; rijetkokad 
je potrebno, da se sije. Vinograd se obično sadi na obroncima 
brda, jer ne voli vlagu; livada je gotovo uvijek u ravnici, jer 
treba puno vode. 

IV. U proljeće je na livadi sočna i bujna trava. Osim trave 
raste na livadi i drugo bilje, koje cvate lijepim cvijetom, kao 
na pr. maslačak, krasuljak, žabnjak, potočnica, djetelina itd. 
Trava i drugo livadno bilje daje dobru hranu za stoku. 

V. Poznate li još kakvo bilje, što raste na livadi?—- Kakav 
mu je cvijet? — Zašto ne vole ljudi mahovinu na livadi? — 
Kako nastoje, da je se oslobode? — Koja se biljka u jesen rado 
javlja na livadi? — Zašto nastoje ljudi, da istrijebe mrazovac 
na livadi? (Spomenuto je već, kad se u jesen promatrala ta 
biljka.) 


2. Žabe. 

I. Sada se mnogo čuje kreketanje žaba. Ima ih dosta u 
potoku, ali još više u ribnjaku i u barama na livadama. U vodi 
živi najviše zelena žaba (kreketuša). No ima žaba, koje ne živu 
u vodi. Gatalinka (kraljeva žabica) živi u travi, na grmlju i dr¬ 
veću, pa se tu tako smjesti na listu, da se jedva i opaziti može. 
Pomaže joj pri tom i to, što je zelena kao list od drveta. Kad 
ona krekeće, onda se ljudi nadaju, da će biti kiše, pa zato su 
je i nazvali gatalinka, jer tobože gata vrijeme. Ni gubavica 
(krastača) ne ide u vodu, nego živi u vrtu ili u dvorištu na 
tamnim i vlažnim mjestima (u podrumu, pod kamenjem). Gu¬ 
bavica pušta iz sebe nekakav smrad, a boje je smeđe ili mrke, 
i sva je puna gube ili krasta. Poradi toga je mnogi ljudi ne 
vole, premda je korisna, jer uništava gamad svake vrsti. 

U rano proljeće prodavali su seljaci iz okoline na Velikom 
trgu mala stegna (batiće). Bile su ih pune zdjele. Vidjelo se, 
da su od malih životinja, makar da je kožica bila skinuta s njih. 
Reklo nam se, da su to stražnje noge kreketuša. Ljudi su ih 
dosta kupovali. Hvalili su te batiće, i rekli, da su slasni, kad 
se sprže, baš kao i batići od pilića. Mnogi od onih, koji su 
to čuli, govorili su, da ih ne bi jeli ni za cijeli svijet. 

II. Već od neko doba čuje se svako veče čudna glazba, 
a dolazi upravo od ribnjaka. Kažu, da u njemu ima sva sila 
žaba, pa da one Izvode tu čudnu glazbu, to pjevanje. Obično 
podveče započne jedna krupnim glasom: Krekeke, krekeke, kvak, 
tu. Naskoro zatim pridruži joj se cijela svojta, pa složnim gla¬ 
som nastavlja započeto pjevanje. 

Već smo posljednjiput na livadi uz potok i baru vidjeli 
žaba, pa smo se stoga neki dan otpremili onamo, da ih bolje 
promotrimo. Ima djece, koja se plaše žaba, možda zato, jer su 
o gubavici čula pričati čudne stvari. Da je suvišno bojati se 
žaba, vidi se najbolje po tom, što se one plaše i te kako čo¬ 
vjeka, pače i najmanjega djeteta. I nas su se uplašile, jer ih je 
nekoliko s obale poskakalo u baru, čim smo se približili obali. 

Žabe mogu dakle živjeti na suhu i u vodi. Kreketuša 
obično živi u vodi, pa samo kadšto izlazi na obalu, ali se jako 
ne udalji od vode. Treba li, da se u nju vrati, onda ne ide po¬ 
lako, ali i ne trči nego skače, ma da je nitko ne goni. To čini 
zato, jer su joj pred nje noge dosta kratke, a stražnje 
jake i vrlo duge, pače dulje od njezina tijela. Dok žaba mi- 

ruje, stražnje su joj noge složene ili stegnute, pa kad ih naglo 
pruži ili rastegne, te se njima upre u štogod (na pr. u zemlju), 
onda joj tijelo jurne naprijed. Da se pak naglim padom ne povri¬ 
jedi, služe joj prednje noge, kojima se zaustavi ili pridrži. Nje¬ 
zini su skokovi obično veći i od najvećih koraka odrasla čo¬ 
vjeka, pa zato je na suhu ne možemo tako lako uloviti. 

No nije je lako uloviti ni u vodi, jer je žaba izvrstan plivač. 
Kod plivanja privuče prve kratke noge k tijelu, a stražnje pruži, te 
p r st i će na njima, koji suspojenitankomkožicom (opnom) 
raširi tako, da njima može otiskivati vodu i u njoj se pomicati. 
U vodi ne može tako lako žabi naškoditi ni najljući joj nepri¬ 
jatelj, kao što su na pr. zmije, jer ona umije brzo plivati, te 
se sakrije u mulju ili pod kamenjem. No žaba ne voli, da bude 
dugo na dnu vode, osobito kad osjeti, da grije toplo sunašce. 
Stoga se naskoro digne na vrh vode, pruži stražnje noge daleko 
od sebe, a glavu pomoli iznad vode za toliko, da može na 
svoje nosnice udisati uzduh. Događa se, da tako na vodi 
proboravi dulje vremena, pa se i ne makne s mjesta. I onda 
se mnogi opaki dječaci bacaju kamenjem na nju, ali je rijet- 
kokad pogode, jer ona obično i prije, negoli oni zamahnu, uroni 
u vodu. 

No ne stoji žaba uzalud na vodi; ona vreba nešto. O č i 
su joj izbul j ene i postavljene navrh glave tako, da je jedno na 
jednoj, a drugo na drugoj strani njezinoj. Stoga i vidi žaba da¬ 
leko oko sebe. K tomu ima ona i vrlo dobar sluh, te joj ne 
može ništa umaknuti. Izdaleka opazi ona i najsitniju mušicu, 
te čuje zujanje komarca, i čim joj se približi koja od tih živo¬ 
tinjica, digne se ona iz vode, da je ščepa. Dogodi se, da i pro¬ 
maši, ali ponajviše je uhvati tako, da otvori svoja široka ili raz- 
valjena usta, pa je proguta, ili je pak svojim Ijepivim je¬ 
zikom, koji može da iz usta izbaci, u sebe povuče. Životinjice, 
koje tako ulovi, dolaze cijele u njezin želudac. No žaba dolazi 
i na obalu, da lovi, pa tu zaklonjena u travi iza poširokoga 
kakva lišća čeka, dok joj se približe komarči ili mušice tako 
blizu, da ne treba, nego samo otvorati i zatvorati usta. 

Vidimo iz toga, da je žaba korisna, jer nas oslobođava od 
životinjica, koje nam osobito ljeti mnogo dosađuju. Ipak mnogi 
ljudi ne vole žabe. Ne čudimo se, ako im nije mila gubavica, 
premda je vrlo korisna. Ona je doista ružna radi bradavica, što 
ih ima po sebi, i radi smrada, koji od sebe pušta. Gatalinka 


se usuprot mnogima sviđa, jer je nježna i čista. No ni kreke- 
tuša nije baš ružna. Istina trup joj je vrlo nespretan i često 
silno naduven, a ne resi je baš ni sploštena glava, kojom 
se upravo nastavlja trup, te je koso uvis spružena. No zato je 
boja u kreketuša dosta ugodna. Doljni dio tijela je žućkasto 
bijele boje, a gornji zelene kao trava. Tako je u travi ne mogu 
lako opaziti ni one životinje, koje nju vrebaju (zmije, roda) ni 
one, koje ona vreba (mušice i komarči). 

No ma da se ljudi, koji dobro znadu, kakva je žaba, i 
kako živi, nimalo ne plaše od nje, ipak se žacnu, ako se je 
slučajno dotaknu. To se događa stoga, što joj je tijelo vla¬ 
žno i hladno kao led. Opazili smo to i kod gatalinke, koju 
inače volimo, ali je rado ne stavjamo na golu ruku, nego je 
na nju metnemo zajedno s kakvim listom, ako međutim ne od¬ 
skoči. Kad je u žaba tijelo hladno, onda im je i krv hladna, 
te ne treba da se toplina njihova tijela zaštiti onako, kao što je 
potrebno, da se zaštiti u ljudi odijelom, u četveronožnih živo¬ 
tinja dlakom, a u ptica perjem. 

Zimi nijesmo čuli kreketanja žaba. Ni one ne mogu zimi 
da nađu hrane, jer nema mušica ni komaraca. Ali i žabama bi 
bilo teško, da putuju u dalek svijet, gdje je toplo i onda, kad 
je kod nas zima. To mogu da učine grdni njihovi dušmani rode, 
u kojih su krila jaka, te mogu da daleko i dugo lete. Stoga 
žabama ne preostaje drugo, nego da zimu prespavaju kao i 
puževi. Rekli su nam, da se one pred zimu zavuku u mulj, pa 
tamo ukočene čekaju, dok ih ne izmami iz njega proljetno su¬ 
našce. Ako se izvade iz mulja prije, negoli se probude, onda 
su batići njihovi mnogo ukusniji, nego ako se žive love. 

III. Puževi imadu golo i sluzavo tijelo. I tijelo žaba je golo 
i sluzavo. Puževi nemaju kosti, a žabe ih imaju. Puževi nemaju 
nogu, nego samo poširoko jedno stopalo (taban). Žabe imadu 
četiri noge. Puževi mogu samo puzati, a žabe mogu skakati i 
plivati. Puževi žive samo na suhu, a žabe mogu da žive na 
suhu i u vodi. Puževi se hrane samo biljem, a žabe samo ži¬ 
votinjama (kukcima, puževima). Puževi prespavaju zimu, tako 
da se zavuku pod lišće i rahlu zemlju, a oni, koji imadu 
kućice, da je zabrtve. Žabe prespavaju zimu tako, da se zavuku 
u mulj. 

IV. Žabe živu na suhu i u vodi. Tijelo im je golo i slu¬ 
zavo, a krv hladna. Hrane se kukcima (mušicama, komarcima 

16 


242 — 


— 243 — 


itd.) i puževima. Ima više vrsta žaba; najpoznatije su: kreketuša, 
gatalinka i gubavica. 

V. a) Zašto gubavica kadšto dolazi i u staju, pa se popne i 
na nogu kravi? (Mnogi misle,da ona dolazi sisati krave, ali se varaju; 
ona dolazi radi muha i komaraca, koji ljeti navaljuju na krave.) 

b) Rješavanje zagonetaka: „Što je to: Nešto hoda po 
putiću u zelenu kaputiću, zube dreči, oči beči, i još viče: baka, 
baka?“ (Žaba). „Preko šume šum, šum, preko polja kas, kas, 
pa u vodu tumbaš?" (Žaba, kad skače po šumi, gdje ima 
šušnja, pravi šum, po polju skače ili kasom ide, a u vodi pliva 
kao lađa ili tumbaš). 

c) Crta se: gatalinka na listu grančice, žaba u travi, i žaba, 
što je glavu pomolila iz vode. 

d) Modelovanje žabe. 

3. Roda.i 

I. „Navrh krova roda sjedi, daleko prek’ šume gledi". 
Tako smo učili u pjesmici. I zaista rode vole praviti svoje 
gnijezdo na krovu. S krova vidi roda daleko i preko šume, a 
tamo gleda rado, jer je iza šume velika močvara, pa ima za 
nju dosta masnih zalogaja, naročito žaba, koje ona vrlo voli. 
U šumi nema za nju takve hrane. No može ona usput, kad leti 
do močvare, da vidi i ono, što se radi na vašarištu, gdje se 
prodaje svakojaka roba, pa i dječje igračke, kako nam to 
naučena pjesmica priča. Ljudi vole, da roda načini gnijezdo na 
njihovo krovu, jer drže, da ona kući donosi sreću. Osim žaba 
jede naime roda zmije i miševe, a to su ljudi zaista opazili, pa 
joj zato nijesu nimalo protivni. No roda je i vrlo zanimljiva, 
osobito radi svojih visokih crvenih nogu, duga vrata i dugačka 
crvena kljuna. U jesen rode odu od nas kao i lastavice, a 
vraćaju se, čim se počne javljati proljeće; zato se i veli: „Evo 
nam roda dolijeće, ide nam srećno proljeće!" 

II. Kad smo nedavno bili kod bare pokraj naših livada, 
vidjeli smo rodu. Upravo je unišla bila u baru. Sada znamo, 
čemu joj one visoke crvene noge, što su nalik na hodulje 
ili štule. Bara je doduše plitka. Na nekim mjestima gotovo da 
i nema sada vode; ali zato ima dosta mulja, koji je prilično 
gust i dubok. Da roda može po bari hoditi, treba da ima 

^ Ova se metodička jedinica obraduje samo u onim krajevima, gdje 
ima roda, te se mogu motriti u prirodi. 


visoke noge. No to ne bi bilo dosta; njezino je tijelo pri¬ 
lično veliko i teško, pa bi mogla zaglibiti (zapasti u glib 
ili mulj). Od toga je čuva to, što između ona tri prsta, koji 
su s prednje strane nogu, ima tanku kožicu (opnu) kao 
guska ili patka, samo puno kraću, te ne bi mogla plivati, ali 
može dobro gaziti po blatu ili mulju. 

No roda ne ide u baru radi puste zabave ili šetnje. Ona 
nešto u njoj traži, i hoće da nešto ulovi; ali čim da to učini, 
kad nema ruku. Ima ona zato kljun, koji je crven, kao što 
su joj i noge, ali osobito dug, pače mnogo dulji nego joj je 
glava, a uz to ravan i šiljat kao ražanj. Kad u bari opazi 
životinju, koju traži, na pr. žabu, onda pruži svoj dugi vrat 
prema njoj, te je uhvati dugim svojim kljunom. Siromašna žaba 
stane se koprcati u kljunu, ne bi li se izbavila, ali joj nema 
pomoći, te mora da zasiti rodin gladni želudac. 

Roda je naime lakoma ptica, a treba i za svoje mlade vrlo 
■mnogo hrane. Traži je pak nesamo u vodi, nego i na suhu. 
Osim žaba jede roda zmije, guštere, miševe, pače i poveće 
kukce. Kad na suhu traži svoju hranu, onda stupa mirno i go¬ 
spodski, te se čini, da bezbrižno hoda amo tamo. No velike 
njezine oči pažljivo motre i gledaju naokolo, pa čim smotri 
štogod povoljna za sebe, stane iznenada, te naperi oštri svoj 
kljun i probode svoju žrtvu. 

Uistinu se roda vlada ozbiljno i ponosno. Nigda se ona 
ne draži ine nateže sa svojim dražicama ili s drugim pticama; 
ona ne skače i ne trčkari naokolo, i ne pravi nikakva nereda, 
pa je zato možda ljudi i vole. I onda, kad gdjegod stane, da 
otpočine, te vrat uvuče, a kljun spusti prema zemlji, i još k tomu 
:Samo na jednoj nozi stoji, dok je drugu dignula prema tijelu, 
opaža se na njoj nešto odlična i gospodskoga. Jedino onda, 
kad se uzruji ili uplaši od čega, izgubi se i njezin mir, te počne 
skakutati, tući krilima i pruža noge nazad tako, da ju je upravo 
sndješno gledati. Rodi je teško odmah uzletjeti, pa stoga mora 
■da najprije učini nekoliko skokova, ali onda se jednim zamahom 
digne, pa odleti kružeći u lijepim zavojitim crtama u znatnu 
visinu. Pri tome pruži vrat naprijed, a noge na stranu tako, da 
se i onda, kad visoko leti, lako može raspoznati njezin lik. 
U lećenju nemaše mnogo svojim velikim i jakim krilima, 
koja sežu do nakraj repa; poradi toga može da dugo i da¬ 
leko leti. 

I može se time ponositi roda; inače nije osobito lijepa 
ptica. Perje joj je od veće česti bijelo, samo na krilima i 
na vratu ponešto crno. Vrlo često nasrši ga roda, pa ga stresa 
i trijebi svojim kljunom, koji joj služi mjesto četke i češlja. TO' 
je svakako lijepo i u redu, jer tko hoće da se vlada onako 
gospodski kao roda, taj treba da bude čist. 

No pjevanjem svojim ne može se roda ponositi. Glasa u 
nje nema nikakva; jedva može da cvrči hrapavim svojim glasom. 
No zato ona umije, što druge ptice ne umiju. Gornjim 1 doljnim 
dijelom svog dugačkoga kljuna udara često tako žestoko i 
brzo, da se čuje neko tandrkanje ili k 1 o p o t a n j e. Od najranije 
mladosti umije to roda činiti vrlo vješto. Tako ona očituje svoju 
radost i žalost, svoje zadovoljstvo ili nezadovoljstvo, jer ne 
klopoće uvijek jednako, nego sad dulje, sad kraće, sad brže, 
sad polaganije, sad jače, sad slabije. 

Kao što druge ptice, tako i rode grade svoja gnijezda, 
i to ili na visoku drvetu ili navrh kuće pokraj dimnjaka, a kadšta 
i na samom dimnjaku. I u našem gradu imadu rode svoja 
gnijezda na dvije tri kuće u ulici, koja vodi na livade. Mi smo 
tamo vidjeli, kakvo je rodino gnijezdo, i kako ona živi u njemu. 
To smo promatrali često već i prije, nego smo pošli u školu, 
a i ljetos od ranoga proljeća. 

U jednom gnijezdu žive uvijek po dvije rode, muško i 
žensko, u najvećoj slozi i ljubavi. Složno grade i popravljaju 
svoje gnijezdo. To čini ženka, ali joj pri tom vrlo marljivo po¬ 
maže mužjak, jer donosi potrebno granje, slamu, perje, vunu i 
slične stvari. Kad je gnijezdo gotovo i u redu, onda ženka iznese 
četiri do pet bijelih jaja. Sad strpljivo na njima sjedi dan i noć 
koje tri nedjelje; samo kadšto izmijeni je u tom poslu mužjak. 
On je cijelo vrijeme pomalo zabavlja stojeći kraj nje, kao da 
straži stražu, a kadšto joj s livade donese i po koju žabu ili 
miša. Napokon se izlegu mlade rode. 

Sada tek nastaje prava briga starih roda. Mlade treba 
čuvati od grabilica, i zato se nigda oboje starih ne udalji od 
gnijezda. Usto se valja brinuti za hranu sebi i mladima. Spo- 
četka hrane stari mlade samo crvima i kukcima, no poslije im 
donose 1 krupnije hrane, naime žabe i miševe. S osobitom željom 
čekaju mladi na hranu, te pružaju svoje vratiće i otvoraju klju- 
niće, dok im se ne pruži, a onda je pohlepno i sa slašću 
pojedu. I vode im pače donose stari u kesici, što je imadu 


s doljne strane kljuna. Kad nastane velika žega, onda ih vodom 
i štrcaju, a zaklanjaju ih od pripeke tako, da se stave između 
njih i Sunca; isto ih tako svojim tijelom zaštićuju od kiše. 

Tako njeguju stari mlade vrlo dugo. Prošle godine trajalo 
to i preko Duhova. Lijepo je bilo vidjeti, kako su stari mlade 
učili letjeti. Spočetka su to činili samo u blizini gnijezda, no 
najednom su se ohrabrili i odletjeli sa svojim roditeljima na 
livadu, gdje su se naučili, da sami sebi traže hranu. No ipak 
su još dugo vremena svake večere dolazili u svoj dom ili u 
gnijezdo, u kom su se izlegli. 

U jesen, kad smo mi pošli u školu, i rode su se digle iz 
iz svojih gnijezda, pa zajedno s ostalim rođacima, susjedima i 
prijateljima odletjele u daleke krajeve, da tamo probave zimu. 

III. Žabe imadu golo tijelo, a rode imadu tijelo perjem 
pokrito. Žabe imadu hladnu krv, a rode imadu toplu krv. Žabe 
imadu četiri noge, a rode imaju dvije noge. Žabe mogu skakati 
i plivati, a rode mogu letjeti. Žabe se hrane kukcima, i rode 
se hrane kukcima, ali i samim žabama, pa miševima, zmijama itd. 
Žabe prespavaju zimu u mulju, a rode se u jesen sele, pa pro¬ 
bave zimu u dalekim krajevima. 

IV. Rode su ptice, te živu blizu bara ili močvara, u kojima 
traže sebi hranu, naročito žabe. Radi toga imadu visoke noge 
i među prednjima prstima opne, da mogu gaziti po mulju, a 
imadu i dugačak kljun, da mogu njim loviti žabe, ali i zmije, 
miševe itd. U jesen sele rode od nas; one su dakle ptice selice. 

V. a) Zašto je ljudima mila roda? — Čim koristi, a čim 
nanosi štetu? — 

b) Govori se pjesma iz početntce: „Roda'L 

c) Crta se: roda, kako stupa po livadi, roda sa žabom u 
kljunu i roda, kako se trijebi, ili pak kako stoji na jednoj nozi 
s glavom (kljunom) spuštenom prema dolje. 

d) Modelovanje rode, i to tijelo od ilovače, a noge i kljun 
od drveta. 

E. Na domu. 

1. Kokoš. 

I. Za Uskrs dobili smo pisanice. To su obojena i išarana 
jaja od kokoši. U proljeće, naročito oko Uskrsa, nose kokoši 
najviše jaja, koja su vrlo ukusna hrana kuhana i pržena. I za 
priugotavljanje mnogih jela, naročito za tijesto, potrebna su vrlo 

jaja. No iz jaja mogu da se izlegu pilići, koji narastu, te su onda 
ili kokoti ili kokoši. Meso od kokoši je ukusno i daje dobru čorbu, a 
i od kokota je meso dobro, samo ne smije da bude odveć star. 
Najukusnije je meso od pilića; manji pilići se prže, a veći se peku. 

Kokot je mnogo veći i ljepši od kokoši. No domaćice 
vole kokoši, jer nose jaja. Kokoši ima gospodarica uvijek više 
nego kokota. Kokot je ponosan i ratoboran, jer je uvijek spreman 
na boj s drugim kokotima. Kokoš je čedna i mirna, samo kad 
snese jaja, onda to s ponosom javlja, jer kokodače. 

Pilići se mogu leći u svako doba godine. No najviše se 
legu u proljeće oko Uskrsa. Sad već ima svaka gospodarica^ 
koja goji perad, malih pilića. Nekoje od njih imadu ih i većih, 
koji se mogu pržiti. Djeca vrlo vole sasvim male piliće, jer su 
nježni i umiljati. 

II. U dvorištu je kokot s kokošima, jedna kokoš vodi 
sasvim male piliće; to je kvočka. Pilići su žuti, samo nekoji 
od njih imadu crne pjege po sebi; još nemaju perja nego pa¬ 
huljice. Kvočka ih vodi po dvorištu; ona hoće, da budu uvijek 
blizu nje, te kvoče i zove ih k sebi. Ona im pomaže i hranu 
tražiti; krupnije zrno im razmrvi, da ga lakše mognu progutati, a 
jer osobito vole crve, čeprka ona dotle po zemlji, naročito 
blizu smetlišta, dok ih ne iščeprka, koliko treba, ili koliko više može. 

Kad se pilići od mnogoga trčkanja umore, onda ih kvočka 
prikupi pod svoja krila. Često se vidi, kako neki vire ispod 
njezinih krila, a gdjekoje obijesno pile popne joj se i na hrbat. 
No tako ne čine, kad se digne bura, ili kad udari kiša, nego se 
čvrsto stisnu i sakriju pod majčinim krilima. I od različnih ne¬ 
prijatelja, kao mačke, vrane, jastrijeba itd. brani isto tako kvočka 
svoje mlade; ali ona je spremna i da navali na drzovita pro¬ 
tivnika, i da ga kvrcne svojim jakim oštrim kljunom, 
Kolikoput se to dogodi mački, a i psu, ako se koje od njih 
odveć približi pilićima. Kvočka ne voli ni da djeca dolaze preblizu 
pilićima, akamoll da ih primaju u ruke; odmah se nakostriješi- 
i počne na njih navaljivati. Dogodi se, da se koje pile odveć udalji 
od ostalih i od kvočke, ili da zaostane, te stane očajno pijukati,, 
onda se kvočka jako uznemiri i preplašena kvočućl krene sa 
svjema pilićima onamo, otkud se čuje pijukanje. I kad nade izgu¬ 
bljeno pile, još neko vrijeme kvoče, kao da ga kori radi neopreznosti, 

Uveče vodi kvočka piliće u gnijezdo, u kom ih je izlegla, 
pa tu sjedi na njima. Domaćica ne potroši naime sva jaja, što ih. 


snesu njezine kokoši, nego najljepša pribere, i čim koja kokoš 
počne kvocati, nasadi je; obično se metne pod jednu kokoš do 
dvadeset jaja u prostranu okruglu košaru, u kojoj je slame, da 
gnijezdo bude što mekanije i toplije. Kokoš sjedi na jajima tri 
nedjelje gotovo bez prekidanja; jer je domaćica samo nakratko 
vrijeme uzme s gnijezda, da je nahrani i napoji, ali pri tom 
jako pazi, da jaja ne bi ohladila. Od topla tijela kvočkina budu 
naime jaja sasvim topla, a toplina prelazi u ljusku i prodire do 
bjelanca i žumanca, te od toga onda nastanu pilići. Spočetka je 
pilešce u jajetu vrlo maleno, ali neprekidno raste, te svaki dan 
bude veće, dok napokon ne naraste toliko, da u ljusci nema 
mjesta, i ona se najprije raspukne, a onda posve razvali, te se pi- 
lence oslobodi. Tako nabrzo jedno za drugim iziđu iz jajeta 
svi pilići, te ih onda kvočka povede, čuva ih i brine se za njihovu 
hranu, dok ne odrastu toliko, da se mogu sami za se skrbiti. 

Samo kvočka s pilićima spava u gnijezdu. Druge kokoši 
najvole spavati na visoku, na pr. na granama drveta ili na pre- 
čagama u kokošinjaku. Lijepo je vidjeti, kako se kokoši uveče 
jedna za drugom uspinju na kokošinjak, i kako se tamo po¬ 
redaju po prečagama. Zakvače se kandžama za prečagu, da ne 
padnu. Čine se manje, nego kad su budne, i kad hode, jer se 
šćućure tako, da pritegnu glavu, a noge povuku pod krila. 
I kokot je među njima. 

Čim se zora stane rađati, počne kokot kukurijekati, a njemu 
se odazivlju drugi sa sviju strana. I sad se opet počnu kokoši 
s kokotom spuštati s kokošinjaka niz ljestve u dvorište. Uto 
dođe i domaćica s kotaricom. Kokoši dotrče brzo k njoj, pa je 
opkole sa sviju strana, a ona im počne iz kotarice sipati zrnje. 
Sad stanu kokoši zobati, a kokot im pri tome prednjači. Kad 
se nazoblju, onda idu na vodu, pa piju tako, da neprestano 
dižu glavu gore, i opet je spuštaju dolje. 

Kokoši nijesu zadovoljne samo onim, što dobiju od 
domaćice, nego traže po dvorištu, ne bi li našle još štogod za 
jelo. Najviše vole crve; no oni su obično u zemlji, pa ih valja 
izvaditi ili iščeprkati. To kokoši rado čine, a ne stoji ih to 
nikakve muke, jer imadu za to dobro oruđe. To oruđe jesu 
njihove jake noge, a na njima tri dulja prsta sprijeda i 
jedan kraći straga. Na nogama su čvrste kandže, koje 
kokoši zabadaju u zemlju, te je onda prstima odgrću ili če¬ 
prkaju. Takvo oruđe ima dakako i kokot, ali mnogo jače i veće. 

pa zato on može i brže i bolje čeprkati nego kokoši. Ali on 
nije sebeznao, pa stoga crve, što ih iščeprka, ne pojede odmah 
sam, nego umiljatim glasom doziva svoje kokoši, pa s njima 
dijeli ono, što nađe. 

Iznad stražnjega prsta ima kokot na svakoj nozi još jedan 
jak i vrlo oštar rožan nokat, te je nalik na velik i debeo kakav 
trn ili debelo kakvo kukasto silo. No ta dva nokta ne treba 
kokot za čeprkanje nego za drugi posao, koji ćemo spomenuti 
poslije. Ljudi ih zovu kokotove ostruge. Samo konjanicima 
trebaju ostruge, da podbodu konja, ali kokot nije konjanik, i 
njegove ostruge ne zveče kao ostruge ponosnoga kakva ko¬ 
njanika. 

No kokot se ipak drži ponosno i hoda među svojim ko¬ 
kaina po dvorištu kao kakav veliki gospodin. Ali ima kokot 
i čim da se, ponosi. U njega je lijepo šareno i sjajno 
perje kao u malo koje ptice, a nijedna mu kokoš u tome nije 
ravna. Osobito je lijep rep u kokota, jer je složen od du¬ 
gačkoga i sjajnog perja, koje je savinuto poput srpa, te njim 
i ljudi, a osobito gospođe, rado kite svoje šešire. U kokoši 
je rep kratak, te stoji ravno uvis. 

U kokota je također lijep, dugačak i sjajnim perjem iskićen 
vrat, a takvo lijepo perje ima i na krilima. Poradi toga i diže 
on visoko svoju glavu, kao da na njoj baš carsku krunu nosi. 
Ali i jest ono, što ima navrh glave, kao nekakva kruna. To je 
naime poluobla crvena krpa, te je na rubovima nazubljena, ali 
nije ni svilena ni suknena nego mesna. Mnogi joj vele kresta, 
a neki je zovu i ruža, jer je na nju barem po boji nalik. 
I ispod kljuna ima kokot dvije crvene krpice, koje se zovu 
braduše ili rese. Kokoši imadu također krestu i rese, ali su 
obično manje nego u kokota. 

Kad kokot između kokoši oholo stupa, onda se tek vidi, 
da je daleko veći od njih. I pravo je dakle, da je on njihov 
vod i gospodar. Ali on i zaslužuje, da to bude, jer se on za njih 
brine, pa je spreman za njih i život svoj dati. Čim opazi kakva nepri¬ 
jatelja, na pr. jastrijeba, on im to odmah javlja zabrinutim glasom. 
Druge kokote ne voli, naročito pak ne trpi, da iz susjednih dvorišta 
kokoti dolaze u njegovo. Ako se koji od njih ipak usudi da to učini, 
poleti on bijesno prema njemu, i počne ga svojim kljunom i svojim 
ostrugama nemilosrdno derati i čerupati. Razumijeva se, da onaj 
drugi nije pri tom sasvim miran, nego da vraća šilo za ognjilo. 


Tu onda perje poleti na sve strane, a često i krv poteče iz do¬ 
bivenih rana. Ali svaka ptica u svom gnijezdu jaka, a tako 
i svaki kokot u svom dvorištu, te napokon tuđi kokot uzme 
put pod noge i pobjegne preko plota u svoje dvorište. 

Kokot može dakle da uzleti i na plot, ali kokoš vrlo teško, 
osobito ako je plot nešto viši. U kokota su krila nešto veća 
i jača, ali u kokoši su vrlo kratka, a tijelo im je dosta teško. 
No zato su kokoši vrlo dobre trkalice, a to se najbolje vidi 
onda, kad ih zove kokot ili domaćica, da im dade hrane. I malo 
pile, čim se izleže, umije dosta dobro da trči. 

III. Kokot je veći i jači od kokoši. Kokot ima više mesa 
od kokoši; no meso je od kokoši mekše i ukusnije nego meso 
od kokota. Kokotovo perje upotrebljava se za nakit, ali od kokoši 
dobivamo jaja, koja su vrlo dobra hrana. Kokot ima iznad 
stražnjega prsta na nogama ostruge, a kokoš ih nema. Kokot 
je srčan i spreman na boj s protivnikom; kokoš je miroljubiva 
i plašljiva; no kad je kvočka, onda je i ona hrabra i neustrašiva. 

IV. Kokoš je domaća ptica. Gajimo je radi jaja i ukusna 
mesa, što ga daje, osobito kad je mlada. Kokoš se hrani 
zrnjem i crvima. Hranu, naročito crve, traži čeprkajući, i za to 
ima jake noge s kandžama. Teško leti, ali vrlo dobro trči. 

V. a) Zašto ljudi ne vole, da kokoši idu u vrt? (Jer u 
vrtnoj zemlji, koja je rahla i gnojna, mogu da nađu dosta crvića, 
pa je svu isprekopaju, i tako načine mnogo štete.) 

b) Čitaju se štiva iz početnice; „Pijetao" i „Žena i kokoš". 

c) Govori se pjesmica iz početnice: „Junak". 

d) Rješavanje zagonetaka: „Što je to: Krunu ima, a kralj 
nije; ostruge ima, a konjanik nije?" (Kokot). — „Sjedi na do¬ 
maji i očekuje svojih sinova iz bijelih gradova?" (Kvočka na 
jajima). 

e) Crta se: jaje, kokot, kokoš i pile. 

f) Modelovanje jaja, pileta, kokoši i kokota. 

2. .Guska. 

I. Već se vide i guščići; lijepi su i nježni, a žuti kao žu- 
mance, ili kao cvijet od maslačka. Stara ih vodi. Guska je 
mnogo veća od kokoši, i njezina jaja su vrlo krupna, ali nijesu 
ukusna kao kokošja. Guske ne lete osobito, ali lete mnogo bolje 
od kokoši, a umiju i plivati. Guščje meso je vrlo ukusno. Ako 
se guska dobro ugoji, onda se od nje dobije mnogo i vrlo 


dobre masti. Guščje perje (naročito pahulje) je osobito mekano- 
i lako, pa se upotrebljava za punjenje jastuka i blazina. 

II. Na pašniku kraj potoka pase mnogo gusaka. Odosmo 
jučer poslije podne onamo, da ih promatramo. Bilo ih je više 
jata. Među guskama bilo je i gusaka (mužjaka); oni se od 
giisaka (ženki) ne razlikuju ničim, nego samo tim, što su veći,, 
i što imadu krupniji glas. Vrlo zanimljivi su žuti guščići, što 
ih vode stare guske. 

Po pašniku pasu guske travu; one je odgrizaju svojim 
širokim žutim kljunovima. Krajevi gornjega i doljnog: 
dijela guščjega kljuna jesu nazubljeni i prilično oštri. To može 
da osjeti naročito onaj, koga ugrize guska, a osobito gusak.. 
I guščići s malim svojim kljunićima idu za svojim majkama, 
pa čupaju travu. Kad se stare guske spuste u vodu, onda i oni 
pohrle za njima, pa zaplivaju u nju, i plivaju sasvim sigurno 
i vješto. Kažu, da oni to umiju od prvoga dana života bez. 
svake pouke i vježbanja. No kako i ne bi, kad imadu sve ono, 
što treba da mogu valjano plivati. 

Cijelo tijelo je u guske vrlo zgodno za to, da se drži na 
vodi i da pliva. Ako ga dobro promatramo, možemo se uvjeriti, 
da je sasvim nalik na čamac ili na lađicu, jer je s prednje i 
sa stražnje strane zašiljeno, te može lako da siječe vodu.. 
Trup je okrugao i duguljast, pa s gornje i doljne strane 
spljošten, ali tako, da je doljna nešto šira nego gornja, te trup 
ne upada duboko u vodu, a ne može se izvrnuti. Noge su u 
guske dosta kratke, ali jake, a razmaknute su tako, da svaka 
ide na svoju stranu, i još su tomu više prema stražnjem nego 
prema prednjem dijelu tijela. Između prstića na nogama 
je poširoka i dosta jaka kožica. Kad se u vodi ti prstići 
rašire i kožica napne, onda su noge kao vesla, te guska može 
lako, da njima potiskuje vodu i da se naprijed pomiče ili pliva. 

No još je jedan razlog, s kojega se guska lako drži u 
vodi, a taj je njezino perje, koje se ne smoči ni onda, kad se 
zagnjuri, ili kad se pere, t. j. zapljuskuje vodom. Perje je 
naime njezino masno, te se s njega voda odmah ocijedi. Da 
bude vazda dosta masno, vadi ona često kljunom mast iz jedne 
žlijezde, koja je blizu trtice, pa čvrsto maže perje po cijelom 
tijelu. Tako je uvijek suha, makar je i u vodi, te ne može da 
prezebe, a i tijelo je lakše, negoli bi bilo onda, kad bi joj se 
smočilo perje. 


Perje nije u gusaka tako šareno i lijepe boje, kao što je 
u kokoši, naročito pak u kokota. Ponajviše su bijele ili sive.^ 
No zato je njihovo perje inače dobro, naročito ono sitno, što 
je zdola, t. j. odmah na tijelu. To su pahuljice, koje domaćice 
vrlo cijene, jer njima pune jastuke i lake blazinice. Gornje perje 
pokriva doljno, a poširoko je naslagano jedno preko drugoga 
onako, kao crijep ili daska na krovu. Tako se još lakše s njega 
može da ocijedi voda. Na krilima ima guska veliko ili dugo 
perje. U staro doba, kad nije bilo gvozdenih pera, zarezivali 
su ta pera na dva šilja, kao što su na gvozdenim perima, pa 
su njima pisali. Poradi toga mi i ova pera, kojima danas pišemo, 
nazivamo istim imenom, premda nimalo nijesu nalik na prava 
pera. 

Ne treba misliti, da guska ide u vodu samo radi zabave. 
U njoj ona traži ono, što joj je milije nego pusta trava na 
pašniku, a to su puževi, gujavice, crvi, a i male ribice. Da 
mogne do njih, potrebno je, da zagnjuri glavu i vrat duboko u 
vodu, a to može, jer joj je vrat dug. Glava je prema vratu 
i tijelu dosta malena, ali to joj u njezinu poslu nimalo ne 
smeta, pače široki kljun na njoj, pomaže joj, da lakše po 
mulju brčka i lovi crviće. 

Kad su guske izišle iz vode, stresale su vodu sa sebe i 
pri tome mahale krilima; onda smo vidjeli, da su u njih krila 
široka, ako i nijesu baš osobito duga. Poradi toga mogu 
guske dosta dugo i brzo letjeti, ali se ne mogu visoko dići, 
jer im je tijelo dosta teško, naročito kad su ugojene. I trčati 
mogu ponešto, ali ne tako lako kao plivati. Kad guska hodi, ona se 
gega, t. j. ljulja se s jedne strane na drugu. Krive su tomu 
noge, jer svaka smjera na svoju stranu. To je za plivanje, kako 
je spomenuto, vrlo dobro, ali ne valja za hođenje. 

Dogodilo se, da je jedna guska zaostala bila, te se poslije 
pojavilana obali i stala iz svega grla vikati, bolje reći gakati. Vidjelo 
se, da zove družice svoje iz jata. One su podizale svoje glave, pa 
su joj se odazivale, a kad im se približila, onda su pružile 
prema njoj glave i veselo je pozdravljala, te dugo žamorile, 
kao da su joj imale bogzna što znatna ispripovijedati. 

Kad se jedan od nas odveć približio guščićima, malo da 
nije nastradao. Gusak je poletio prema njemu, spružio svoj 
dugački vrat, otvorio kljun, i počeo psikati. Junačina se uplaši, 
te brzo dotrči k nama. Bilo je radi toga dosta smijeha; no naš 

drug se nije dao smesti, nego je rekao; Tko misli, da je veći 
junak od mene, neka pokuša, da zađe među guščiće, i da do¬ 
nese jedno od njih među nas. 

Vidjeli smo, kako su neke guske posjedale, pa se smirile. 
Valjda su se zasitile i paše i brljanja po ^vodi, te hoće da 
otpočinu i da spavaju još po bijelom danu. Čudno je bilo, kako 
su se pri tom držale; turile su naime svoje kljunove pod krila. 

Naskoro zatim spustilo se Sunce na zapad. Mi smo se 
dovoljno nagledali gusaka i dosta razgovarali o njima, pa i šalili 
se i igrali pomalo. Dolazili su ljudi već, da tjeraju svoje guske 
kuci 1 mi pođosmo za jednim jatom, da ga otpratimo do doma. 
Kad smo došli u ulicu grada, opazili smo, da još guske nljesu 
posve site, jer su navaljivale na neke stvari, što su tamo ležale, 
naročito na listove od salate, oljuštine od krompira itd. I još 
kad su unišle u svoje dvorište, dočekala ih je domaćica s punom 
kotaricom svakovrsnoga žita (prose, ječma, kukuruza) i bacala 
im, da se nazoblju prije spavanja. Guščićima je u zdjeli dala 
ječmove, kukuruzne i žitne kašice, pomiješane sa sitno sko- 
sanim koprivama. Kažu, da je takva hrana vrlo dobra za njih, 
pa da jako napreduju, ako se njom hrane. Domaćica se zado¬ 
voljno smiješila gledajući, kako guščići pohlepno jedu. 

Guske ne spavaju na visoku mjestu. Po Ijestvama se ne 
mogu penjati, a ni na prečage ili na grane se ne mogu 
zakvačiti, jer se prstići na njihovim nogama, koji su vrlo 
zgodni za plivanje, ne mogu saviti oko okrugla drveta onako, 
kao što se mogu prstići od kokoši ili druge kakve ptice. Poradi 
toga spavaju guske uvijek u doljnom dijelu kočaka, a kokoši u 
:prnjem dijelu. U gnijezdu je guska samo onda, kad nosi jaja, 
ili kad na njima sjedi, da izleže guščiće. U jesen zatvore se 
one guske, koje valja dobro ugojiti i spremiti za klanje u manji 
kočak. Što manje prilike imadu guske, da se kreću, stim se brže 
i jače mogu utoviti, ako se hrane dobrom hranom, naročito 
ako se kljukaju. Onda daju dosta mesa i mnogo vrlo dobre 
masti, koju mnogi većma cijene negoli istu svinjsku mast. 

III. Roda je ptica, koja živi na suhu, ali zalazi i u vodu. 

I guska je ptica, koja živi na suhu i na vodi. Roda zalazi u 
vodu, da traži hranu; i guska u vodi traži sebi hrane. Roda se 
hrani žabama, zmijama, miševima, gujavicama itd. 1 guska jede 
gujavice, crve, puževe itd., ali se hrani također travom, i razno¬ 
vrsnim zrnjem. Roda gazi po plitkim vodama, naročito po ba- 

rama ili močvarama. Guska pliva u vodi. Roda je ptica mo¬ 
čvarica, a guska je ptica plivačica. Roda ima između prstića 
na nogama male opne, a guska ima između prstića velike opne.- 
Rode mogu visoko i istrajno letjeti, a guske ne mogu da lete 
visoko ni daleko. Rode imadu visoke noge, a guske imadu 
kratke noge. Rode’ imadu dug vrat, malu glavu i dug, šiljast 
kljun. Guske imadu također dug vrat, dosta malu glavu i dug, 
ali širok kljun. Rode ljudi vole u blizini svojih domova, ali se 
ne brinu za njihovu hranu. Guske ljudi hrane i tove radi mesa i masti. 

IV. Guska je domaća životinja. Ona živi na suhu, ali može 
i dobro plivati. Noge su joj vrlo zgodne za plivanje, jer ima 
između prstića široku tanku kožicu, te može da njima lako 
potiskuje vodu. Na suhu se ljulja, kad ide ili trči; može i da 
prilično leti, ali ne može da leti visoko ni trajno. Perje joj je bijele 
ili sive boje. Guska jede travu, zrnje, ali hoće da jede i puževe, 
crve, gujavice itd. Utovljena guska daje dobru mast i ukusno 
meso. Jaja se njezina rijetko upotrebljavaju za priugotavljanje 
jela, no perjem se pune perine. 

V. a) Zašto nije guskama hladno u ledenoj vodi? (Jer 
imadu dobro podstavljeno odijelo, naime gornje krupnije i šire 
perje, pa doljno vrlo sitno i mekano). — Nije li guski pod 
onolikim perjem ljeti odveć vruće? (Nije, jer je perje zaštićuje 
i od prevelike žege i sunčane pripeke). 

b) Govori se naizust pjesmica iz početnice: „Danas meni, 
sjutra tebi". 

c) Rješavanje zagonetke. „Što je to: Gače kao guska, a 
guska nije?" (Gusak). 

d) Crta se: guska s guščićima i guska u vodi. 

e) Modelovanje guske u gnijezdu. 

3. Lisica. 

I. Pjevali smo još u zabavištu ovako: „Ukrala si gusku 
našu; lijo daj je nam“. Ljudi, koji imadu gusaka ili druge pe¬ 
radi, zatvoraju dobro svoje kočake, jer se boje, da se lisica ne 
uvuče u njih. Lisica živi u šumi, ali se noću došunja u dvorište, 
pa pokolje perad, ako može da do nje dođe. Kažu, da nije baš 
velika, i da naraste jedva kao pas srednje veličine, na koga da 
je i sasvim nalik. Mi je nijesmo vidjeli, ali smo o njoj čuli 
mnogo prip ovijedati. Vidjeli smo je i naslikanu.^ 

^ Ova metodička jedinica ne može se obraditi na temelju neposrednoga 
motrenja. No u narodu se mnogo govori o lisici, tako da djeca već prije 

II. Čuli smo 0 lisici pričati ovu zgodu: Govorilo se, da 
lisica dolazi u mjesto, pa da se navratila u nekoliko dvorišta, 
te poklala dosta peradi. Gdje je u dvorištu dobar pas, tamo 
se lisica ne usuđuje doći. Ja nemam psa, ali sam dobro za¬ 
tvorio svoje kočake, i jedne noći odem u dvorište, da vidim, 
hoće li se u nj navratiti nepozvani taj gost. Odbio je jedanaesti 
sat. Sve je naokolo mirno; samo se čuje izdaljega lajanje pasa. 
Najednom se začulo nekakvo smucanje od plota, a kad sam bolje 
pogledao, to se kroz jednu rupu tiho i oprezno provlačila lisica. Rupa 
je ta pomalena, te ja ne bih nigda ni pomislio, da bi se kroz nju mogla 
provuči tako velika životinja, kao što je lisica. No ona se samo 
pričinja krupna, jer ima debelo krzno, t. j. gustu riđu dlaku, 
a trup joj je dosta tanak ili vitak. Ne smetaju joj pri 
dakvu poslu ni noge, jer su također tanke, pa i kratke; 
još manje može da joj pri tom smeta rep, ma da je dugačak 
i kitnjast. I glavu može lako da provuče kroz pomanju 
rupu, jer nije krupna, a okrugljasta je, pa ima šiljastu 
gubicu i uši, koje doduše strše, ali se u potrebi mogu 
lako da savinu. 

Kad se lisica provukla kroz rupu i pojavila na dvorištu, 
stala se najprije na sve strane ogledati, da vidi, je li sigurna. 
Ja sam bio zaklonjen tako, da sam je ipak mogao dobro vidjeti 
i motriti. Sivo-zelene njezine oči sjale su kao dvije zvje¬ 
zdice. Zaista može ona i noću njima dobro da vidi, jer su joj 
zjenice produžene kao u mačke. Eno je kod kočaka; fini njezin 
nos (osjetilo mirisanja) doveo ju je onamo. Sasvim tiho stala 
se šunjati oko kočaka, i činilo se, da više plazi, negoli stupa. 
Bojala se valjda, da je svjetlija boja na njezinu trbuhu 
ne bi izdala, a sigurna je bila, da je po riđoj boji gornjega trupa, 
koja je vrlo nalik na boju zemlje u dvorištu, ne će tako lako 
nitko raspoznati, a ni opaziti. 

Najednom se zaustavila lisica na jednome mjestu, pa je stala 
po kočaku svojim jakim čaporcima grepsti i nešto gurati. 
Pričinilo joj se, da je našla rupu, kroz koju bi se mogla pro¬ 
vući u kočak. No tu rupu sam ja uveče iznutra čvrsto zadjelao bio, 
i tako se lisica uzalud mučila, da provali. No zato se usplahnula 
sva perad, i stala po kočaku bježati i krilima lepetati. Sad mi 

nego dođu u školu, upoznadu iz pripovijedanja prilično dobro njezin život 
i ćud. Potrebno je stoga, da se kod zavičajne obuke obradi lisica, a tako 
i vuk i medvjed. Razumijeva se, da neposredno zrenje mora, koliko je 
moguće, nadoknaditi posredno motrenje na slici i živo crtanje učiteljevo. 


je bilo toga gledanja i motrenja dosta, te opalim pušku, a 
lisica pobjegne; nijesam je pogodio. 

Pitali smo pripovjedača:^ Kud je lisica pobjegla? Na to 
nam je rekao, da je noću nije mogao, ni htio progoniti. Jamačno 
se vratila u svoj dom; taj je pak u šumi. I dalje nam je pri¬ 
povijedao o njezinu životu. Stan joj je u zemlji, pa ima više 
ulaza i izlaza, te je ne može u njemu lako uloviti neprijateljska 
zvijer. Pas jazavčar, u koga je dugo i okruglo tijelo i vrlo kratke 
noge, može je istjerati iz njezine jame pred lovca, ali je u njoj 
jedva može da zgrabi, jer je ona vrlo lukava i brza. U jami 
je lisica samo, ako je neprijatno vrijeme. Često ona osvoji jamu 
druge koje životinje, na pr. jazavca, no ponajviše je sama iz- 
grebe šiljastom njuškom i dugim čaporcima svojim. U 
jami ona okoti i svoje mlade, s kojima se pred jamom često 
sigra, a treba da im se brine i za hranu. Spočetka im donosi 
manje šumske životinje, na pr. puževe, miševe, ptičice itd., radi 
kojih se kadšto popne i na drvo, ako je položeno, i ako nije 
odveć visoko. Poslije je lisičićima potrebna veća i bolja hrana, 
kad im naime ojačaju zubi, koji su u lisice, kao i u psa, vrlo 
oštri. Poznato je, da lisica osim toga voli i slatko voće, na¬ 
ročito grožđe, pa stoga u jesen, kad obično ima mlade, dolazi 
i u vinograd. I ribu bi jela lisica, ali ne ide rado u vodu, 
premda umije ponešto plivati. Vrijedno je spomenuti još i to, 
da se lisica i glasi svojima tako, da laje poput psa. 

Nije čudo, ako lisica, koja radi o glavi tolikim životinjama, 
pa i takvima, koje su korisne, nije nimalo mila čovjeku, te on 
nastoji, da je istrijebi, i ide u lov na nju. Čuli smo, da je bez 
psa jazavčara teško može uloviti, ako se zavuče u svoju jamu, 
Čim osjeti, da su joj stan zaskočili (opkolili) lovci, nastoji, da 
kakvim potajnim izlazom uteče s cijelom svojtom, a ako to ne 
može da učini, onda voli sa svjema svojima i poginuti od gladi, 
nego da živa dopadne u ruke svojim krvnicima. 

Događa se, da ljudi lisici nastave stupicu ili zamku. Ali 
lisica je mudra, pa se ne će odmah uvaliti nogama svojim u 
zamku, ma da je načičkana takvim stvarima, koje su njezina 
dušovolja. No napast je velika; mamac i odveć miriše, a 
od gladi joj krče crijeva. Počne se ogledati na sve strane i 
prisluškivati; najednom stane, pruži se po zemlji, a onda naglo 

^ Razumijeva se, da taj pripovjedač može biti i sam učitelj; u najviše 
slučajeva i bit će tako. 


skoči i opet se spusti na zemlju. Žarke svoje oči upre opet u 
mirišljivi mamac, a silna je pohlepa nagoni, te se jednim skokom 
baci na nj. U isti čas nađe joj se noga u zamci. No ona, 
„niti pisne, niti zubma škrine“; dosjeti se jadu svomu i učini 
brzo, što se u zloj zgodi toj učiniti može, te otgrizne nogu, koja 
se uhvatila u zamku, i odhramlje na one tri noge, što su ostale 
cijele i zdrave. Mudra je lija; ona voli izgubiti nogu, nego 
glavu; jer bez jedne noge, osobito kad ih ima više, može se 
živjeti još kojekako, ali bez glave baš nikako. 

Kad lisica vidi, da ne može uteći svojim progoniteljima, 
onda se utaja i legne kao da je mrtva, a ako je lovac baci u 
torbu, nastoji, da iz nje skoči i uteče. To joj kadšto i pođe 
za rukom. No ako je sreća prevari, onda joj lovac ne prašta, 
nego je ubije i odere s nje kožu, pa je proda krznaru, koji od 
nje ustroji ili učini krzno, te se upotrebljava za gospodske 
šube. To je jedina korist, što je imamo od lisice, jer njezino 
meso ne će nitko da jede. 

III. Mačka je grabežljiva zvijer, i lisica je grabežljiva zvijer. 
Mačka lovi miševe i ptice. Lisica grabi kokoši i drugu perad, 
a hoće i manje ptice i miševe. Mačka ima oštre zube (derače), 
i lisica ima oštre zube. Glava je u mačke okrugla, a gubica 
kratka. U lisice je glava okruglasta, ali joj je gubica podugačka 
ili šiljasta. Mačka vidi dobro i noću; lisica može također noću 
dobro vidjeti. Mačka je manja od lisice, i trup joj je sasvim 
okrugao. Mačka ima gustu, podugačku i meku dlaku. I u lisice 
je gusta i podugačka dlaka, ali nije tako meka kao u mačke. 
Mačke su bijele, sive, žute, šarene i crne boje, a lisice su riđe 
boje. Rep je u mačke dugačak, ali tanak, naročito pri kraju. 
Lisica ima dug i kitnjast rep. Mačka ima oštre čaporke, te ih 
može zavratiti, t. j. uvući, pa opet pružiti. U lisice su čaporci 
jaki, ali su tupi, te ih ne može zavratiti. U lovu na miša (ili 
pticu) mačka se šunja, i onda jednim skokom navali na svoj 
plijen. I lisica se zguri, kad opazi ono, što joj srce želi, te se 
baci jednim skokom na svoj plijen. Mačka je lukava, ali lisica 
je još lukavija. Mačka je domaća životinja, a lisica je šumska 
životinja. Mačka je korisna, a lisica škodljiva životinja. 

IV. Lisica je grabežljiva zvijer, te živi u šumi, a dolazi i 
u dvorišta, pa davi perad. Osim toga navaljuje na druge ptice, 
zečeve, mlade srne itd. U nevolji jede i miševe. Lisica je velika 
kao pas srednje veličine, pa je i vrlo nalik na psa. Dlake je 


riđe. Glava joj je okrugljasta sa šiljastom gubicom. Može se 
dobro prepoznati po dugom i kitnjastom repu. 

'V. a) Učitelj pozove učenike, da pripovijedaju kakvu priču 
ili basnu o lukavstvu lisice. Prema potrebi pripovijeda to 
učitelj. 

b) Kazuje se pjesmica iz početnice: „Lisica i patka". 

c) Čita se bajka iz početnice: „Mačak i pijetao". 

d) Rješavanje zagonetke: „Što je to: Laje, a pas nije; sve 
se oko naše kuće vije, a od paščadi se krije?" (Lisica). 

e) Crta se: lisica pred kočakom, lisica trči s ukradenim 
piletom u gubici. 

4. Vrabac. 

I. Od sviju ptica najviše vidimo i najbolje poznamo vrapca. 
Ljudi ne vole vrapca, jer vele, da pravi štetu u vrtu i polju. 
Nema lijepa perja, i ne pjeva lijepo; ali mi ga djeca zato ipak 
volimo, jer je veseo i srčan, te je uvijek blizu naših domova. 
Kadšto, naročito zimi, bacimo mu koju mrvicu, a 1 komadić 
zemljičke ili kruha. Rado gledamo, kako se više njih sabere oko 
takva komadića; pa ga stanu drpati. Dogodi se često, da se 
radi njega zavade i počupaju, te naprave silnu galamu. 

II. Vrabac pripada među ptice, koje su najvjernije čovjeku. 
Osim onih ptica, što ih čovjek goji radi mesa, jaja itd. (kokoši, 
purana, gusaka i pataka) nijedna druga vrsta ne dolazi tako 
blizu i u tolikom broju čovjeku i njegovu stanu kao vrabac. 
Ako ljeti i odlazi u polje i vinograde, ne odlazi u šumu kao 
druge neke ptice. Zimi ne seli nikud, nego ostaje kod nas, 
te se još više približi kući, pa se rado skloni na stajama, 
u sjenicima itd. 

Čim se javi proljeće počnu se vrapci zabavljati gradnjom 
gnijezda. Imadu oni i zimi svoje gnijezdo, ali ga sada treba 
popraviti i bolje urediti, kad valja da se nose jaja i legu mladi, 
koji onda treba da dosta dugo probave u njemu. Glavna je 
briga vrapčeva, da za svoje gnijezdo nađe takvo mjesto, gdje 
će biti zaštićen od nepogode, a i od neprijatelja, naročito od 
mačaka. Poradi toga voli da gradi gnijezdo u duplji drveta, u 
rupi od zida ili slamnoga krova. Vrapčevo gnijezdo nije nimalo 
lijepo, a ni čvrsto građeno. Do ljepote njemu nije nimalo stalo, a za 
čvrstoću je siguran, dok je gnijezdo u rupi ili duplji. Stoga on 
u gnijezdo najprije natura dosta slame ili sijena, a kadšto i 
dlaka, konaca i sličnih stvari; zatim naslaže na to dosta perja, 

da njegovi mladi dobiju mekanu posteljicu. Kad se mladi izlegu, 
hrane ih brižno stari (ženka i mužjak). 

Sad u proljeću traže vrepci hranu po vrtu i na drveću, 
te unište dosta škodljivih kukaca. Što je zalogaj masniji, to im 
je miliji. Stoga osobito vole gundelje (hruštove), ali su zado¬ 
voljni i s gusjenicama i crvima, kad ne mogu da nađu štogod 
boljega. No nijesu oni baš u tako velikoj neprilici za hranu, 
dok su blizu dvorišta, u kom ima peradi, jer tu mogu da nađu 
nesamo dosta svakojakih otpadaka od hrane nego i žita, kojim do¬ 
maćica hrani perad. Čim domaćica sazove svoje kokoši i drugu 
perad, pa im stane bacati zrnje, eto čitavo jato vrabaca među njih; 
ali nijesu oni tu kao prosjaci nego kao pravi otimači ili barem 
kao nepozvani gosti, koje perad, naročito kokoši, možda i ne¬ 
rado gledaju, ali im ništa ne čine. Dogodi se ipak, da se poneka od 
njih i razljuti, ako joj se vrabac odveć približi, a naročito digne 
onda glavu kokot, pa hoće da drzovita vrapca kvrcne oštrim 
svojim kljunom. AH vrabac je brz i oprezan, te uteče prije, negoli 
kokot dospije, da izvrši na njemu kazan. 

No nijesu vrapci zadovoljni samo s onim, što mogu da 
nađu ili ugrabe u dvorištu. Ljudi se jako tuže na njih, da u 
vrtu navaljuju na grašak i na trešnje. Tim hoće kao da naplate 
sebi zaslugu, što su je stekli u rano proljeće tamanjenjem kukaca 
i gusjenica. To bi se moglo još i pregorjeli. Ali s kojim pravom 
navaljuju oni na žito u polju, naročito na kukuruz, pa na grožđe 
u vinogradu! Tu niti su orali, niti sijali, a nijesu baš mnogo 
tamanili, pa ipak često cijela jata dolete i svu silu toga poharaju. 
To se najbolje može vidjeti na kukuruzu, gdje s mnogih klipova 
skinu velik dio komušine, i onda mnogo zrnja iščupaju tako, 
te neki klipovi ostanu gotovo prazni. Uzalud ljudi metnu u 
kukuruz strašilo, ili u vinograd klepetalo. Vrapci nijesu ni tako 
ludi, ni tako kukavni, da bi se od čegagođ poplašili, pa da to 
dokažu, sjedne gdjekoji od njih na samo strašilo ili na klepetalo. 

Ne pomaže ni to, ako čovjek hoće da kako drukčije 
uplaši vrapce ili otjera s njive. Oni su doduše vrlo oprezni, pa 
čim vide, da se nešto makar samo pokrenulo, ili čim čuju kakvo 
šuštanje, odmah se cijelo jato digne sa šumom uvis, ali samo 
zato, da sjedne na drugom kraju njive ili u obližnjoj živici. 
Čim se opet sve smiri i zašuti, vraćaju se na ono mjesto, 
gdje su prije slatko blagovali. Ne smeta im pri tom ni to, ako 
je koji od njihove družbe maločas na istome mjestu i glavu 


Izgubio od hica iz puške gospodarove, koji ih je i pucanjem 
nastojao rasplašiti. 

Vrapci su druževne ptice, jer vrlo rado žive u jatima, i 
nesamo da u jatima lete u polje, nego se tako i zabavljaju na 
■dvorištu, na ulici i drugdje, pa se složno lepršaju (valjaju) po 
pijesku ili prašini, a i po snijegu ili po vodi u lokvicama. Dogodi 
se ipak, da se vrapci između sebe ljuto zavade. Radi kakve 
male ili neznatne stvari nastane često među njim ljut boj, upravo 
na život i smrt. Pri tom dignu silnu galamu, te dreče ili cvrče 
iz svega grla. A kad tamo? Mnogo vike ni zašto; jedva je koje 
perce ostalo na bojištu; prolivenoj krvci nema ni traga. 

S drugim pticama, i uopće životinjama, nastoji vrabac ži¬ 
vjeti u miru. On barem nikoga ne dira, a dobro se čuva, da 
u njega nitko ne dirne. Mačke se jako boji, te brzo odleti, čim 
je smotri. Ni psu ne vjeruje mnogo, pa se ga kloni. Kako umije 
živjeti u miru i slozi s drugim, naročito domaćim životinjama, 
na pr. konjma i kokošima, to smo već spomenuli. Od djece, 
naročito od dječaraca zazire vrabac, jer se mnogi od njih iz 
puke obijesti, naime i onda, kad nije u kvaru, nabaci na nj ka¬ 
menom. I odraslih ljudi se kloni, ako opazi, da su kivni na nj, 
i da ga progone; inače je vrlo pitom, kad se uvjeri, da mu 
nitko ne će učiniti nikakva zla, te dolazi i u sobu, pače i na 
sto, pa kupi po njemu mrvice od kruha. 

Ima zaista ljudi, te vole vrapca. No jamačno im se ne sviđa 
zato, jer bi bio lijep. Na njemu nema naime ništa lijepa. Perje mu 
je neugledno; po gornjem dijelu tijela smeđe, a po doljnom 
sive (sure) boje. U mužjaka je osim toga crn podbradak. 
Koliko perje u vrapca nije lijepo, toliko ga i ne čuva od ne¬ 
čistoće, dok se, kako spomenusmo, leprša po prašini i kaljavoj 
vodi. Trup je u vrapca dosta zdepast, a glava prilično 
debela, naročito u mužjaka. Ni kljun njegov nije baš lijep, 
ali je zgodan za nj, jer je kratak i pri dnu (kod korijena 
svoga) okrugao i debeo, a na vrhu šiljast i oštar. Tako može 
njim lako mrviti zrnje i otkidati trešnje i jagode s grožđa. I noge 
su u vrapca zgodne, jer su kratke i krepke, pa zato može 
da čitav dan skakuće i trčkari naokolo. Za stajanje na granama ta¬ 
kođer su zgodne noge u vrapca, jer ima na svakoj nozi po tri 
prstasprijeda, ajedanstraga; ina njima su oštre kandže. 
Tako može vrabac tanku granu lako obuhvatiti, a na debloj se 
može zakvačiti, te. ne pane s nje, ma da i vjetar duva. Stoga 

se može vrabac i penjati po drvetu. I letjeti može vrabac dosta 
brzo, ali ne može da se digne visoko, ni da leti daleko; jer 
mu je tijelo dosta teško, a krila njegova nljesu baš duga, kaa 
ni rep, koji je ponešto i rascijepljen. 

Najviše se mnogim ljudima sviđa vrapčeva bezbrižnost i 
vesela ćud. On je „uvijek veseo i zadovoljan, nit tuguje, niti 
plače". Poradi toga i jest onako aljkav i neuredan. On je ne¬ 
kakav uličnjak, ili kako neki naši ljudi vele, pravi grabancijaš 
nieđu pticama. Svud se stvori i svud se može naći. Kad bi. 
barem umio lijepo pjevati, mnogo toga bi mu se moglo i opro¬ 
stiti. No kad se skupi mnogo vrabaca gdjegod na drvetu ili u. 
živici, pa svi stanu najednom cvrčati, onda je njihovo pjevanje 
upravo teško slušati. Mnogo nam je milije i ugodnije, kad ču¬ 
jemo pojedinoga od njih, kako se. najavljuje i veselo dovikuje: 
živ, živ! 

III. Sjenice dolaze rado u blizinu kuća, naročito u vrtove 
i voćnjake; inače žive u šumama. Vrapci najvole da se nastane 
blizu kuće, ali zalaze i u polje i vinograde. Sjenice se hrane 
najviše crvićima, gusjenicama i bubama. Vrapci vole zrnje,. 

‘trešnje i jagode, ali se hrane također i kukcima. Sjenice su 
korisne ptice, a vrapci uz nešto koristi prave i štetu. Sjenice 
su lijepe i uredne ptice, a vrapci su neuredni i nijesu tako 
lijepi. Sjenice prave svoja gnijezda u dupljama drveća. Vrapci 
prave također svoja gnijezda u dupljama drveća, ali i u rupama 
zidova, pa i na drugim zaklonjenim mjestima. Sjenice su vesele,, 
ali čedne; i vrapci su veseli, ali drzoviti. 

IV. Vrapci su ptice, koje uz nešto koristi, čine i štetu u 
vrtu, polju i vinogradu. Vrapci žive najviše blizu kuće i grade 
svoja gnijezda u dupljama drveća, u rupama zidova, u slamnim 
krovovima itd. Vrapci su vesele, ali neuredne ptice, te vole da 
žive u jatima. 

V. a) Učitelj čita poznatu pjesmicu Zmaj-Jovanovu: „Gdje 
ćeš vrapče zimovati?" Tu pjesmicu mogu djeca naučiti i na¬ 
pamet. 

b) Komu se veli: „Ima vrapca pod kapom?" (Onomu, tko 
ne skida kape, kad pozdravlja). Zašto se veli tako? (Jer se 
tobože boji, da vrapci ne bi odletjeli ispod njegove kape, kad 
bi je skinuo). 

c) Crta se: vrapci na plotu, i kako vrapci zoblju zrnje. 

d) Modelovanje vrapca. 


f 

5. Lastavica.! 

I. Lastavica je svakomu mila ptica. Svjema nam je bilo 
žao, kad su u jesen lastavice odlazile od nas, a svi smo se rado¬ 
vali, kad smo nedavno opazili, da su se počele vraćati iz dalekih 
krajeva, pa praviti svoja gnijezda. Lastavica se također vrlo rado 
drži ljudskih stanova, ali nimalo ne dosađuje Ijudma i ne pravi 
nikomu štete, jer se hrani mušicama i drugim sitnim kukcima. 
Vrlo je uredna i čista, a umije i lijepo cvrkutati. 

II. Na Uskrs bile su ove godine već kod nas lastavice. 
Vratile su se iz dalekih krajeva. Prvi im je posao bio, da po¬ 
traže svoja stara gnijezda, pa da ih poprave, ako su se kakogod 
oštetila. Bilo je i takvih lastavičjih gnijezda, u koja su se preko 
zime nastanili vrapci, da budu sigurniji i bolje zaštićeni od ne¬ 
pogode negoli u svojima, koja su gdjegod samo strpana u 
kakvu rupu. Kad su se vratile lastavice, trebalo bi, da se vrapci 
uklone; ali im se nije dalo iz tako udobna gnijezda, gdje su se 
upravo najljepše smjestili, te se spremali, da u njemu odnjeguju 
i svoje mlade. Sad bi trebalo da ih lastavice silom istjeraju 
uapolje; ali one ne će da zapodijevaju s vrapcima kavgu, koji 
su prostaci i vazda spremni na to, da se počupaju. Lastavice 
su nešto drugo učinile. Najednom ujutru bila je začepljena ku¬ 
glicama od blata rupica na gnijezdu lastavičjemu, u kom su bili 
vrapci. Sad bi oni rado bili izišli iz gnijezda zauvijek, ali nijesn 
mogli. Tako su vrapci kažnjeni za otimačinu; ali to je bila 
doista strašna i odveć oštra kazan, te čovjek ne bi mislio, da 
bi je mogle izvršiti nježne lastavice. No tako se obično brani 
ono, što je svakomu najmilije, naime dom, a i rod. 

Nekoje su lastavice gradile gnijezdo sasvim odnova. Motrili 
smo pomnjivo, kako su to one radile. Najprije su našle zgodno 
za to mjesto na zidu pod strehom. Nigda lastavice svoje gnijezdo 
ne grade na grani ni u duplji drveta, nego na zidu kuće ispod 
kvira, ili pod strehom, ili na gredi, što viri ispod krova; neke 
ga grade i pod stropom u veži, a i u staji. Za gradnju gnijezda 
upotrebljavaju lastavice vlažnu zemlju ili blato. Nijesu ga mogle 
naći dovoljno na cesti, ni kod bunara na dvorištu, pa su zato 
otišle do bližnje vode (potoka, ribnjaka itd.), i tu su ga uz 
obalu potražile, pa kad su ga našle, spustile su se, da ga na¬ 
kupe. No u njih su slabe nožice, te nijesu mogle dugo da 
stoje, nego su se brzo dignule uvis, svaka s kuglicom vlažne 
zemlje u svom kratkom i širokom kljunu. - 


r 

Kad su došle do mjesta, gdje su gradile gnijezdo, zakva¬ 
čile su se svojim nožicama, na kojima imadu duge, zavinute 
i oštre kandže, za zid, pa su se još poduprle svojim po- 
dugim i vrlo račvastim repom. Tu su sad lijepile kuglicu 
za kuglicom, te neprestano odlijetale i opet dolijetale s novim 
kuglicama zemlje. I čudnovato je, kako su se te njihove kuglice 
brzo i lako primale za zid, i jedna za drugu. Kažu, da lastavice 
dodaju tim kuglicama nekakav ljepljiv sok ili slinu, pa da se 
zato lako prilijepe i otvrdnu. 

Kad su lastavice načinile ili izgradile prvi red, na koji je 
trebalo da se, kao na temelj kuće, postave ostali redovi, onda 
su ga ostavile, da se dobro osuši i učvrsti. Poslije su svako 
jutro nastavljale gradnju, ali su svaki dan načinile samo po 
nekoliko redova; jer su htjele, da se preko dan dobro osuši 
ono, što su ujutru načinile, i jer jamačno nijesu imale dovoljno 
ljepljiva soka, da prirede mnogo valjanih kuglica. No bilo je 
ugodno i dosta toplo vrijeme, a duvao je i proljetni vjetar, što 
suši, pa su tako lastavice svoje gnijezdo za deset dana dovršile. 
Lijepo je i poluokruglo kao kakva kotarica, a sa sviju strana je 
zatvoreno, samo u gornjem dijelu ima sprijeda jednu rupicu; 
to su vrata ili ulaz za lastavice, a to je i prozor, jer druge 
rupice na gnijezdu nema, a ne bi je lastavice ni trpjele. Zatim 
su još lastavice iznutra nastrle gnijezdo perjem, dlakama i drugim 
takvim stvarima, i onda je starka (ženka) mogla da sjedne u tu 
mekanu posteljicu, pa da nosi jaja. Sada ona već sjedi na jajima.. 
Mužjak sjedne kadšto blizu nje, pa cvrkuće,tbaš kao da se 
s njom razgovara. 

Inače lete lastavice vazdan po uzduhu i nigda se ne umore,, 
a mogu letjeti vrlo brzo. Često se dignu tako visoko, da ih 
jedva i opaziti možemo. Kadšto lete opet tako nisko, da se kri¬ 
lima gotovo dotiču zemlje; vrlo rado lete one tako i iznad vode. 
Kad lastavice nisko lete, onda ljudi vele, da će biti kiše. Leteći 
love lastavice mušice, komarce i druge kukce, što se nalaze u 
uzduhu. Pri tom je dakako potrebno, da se umiju sigurno kre¬ 
tati na sve strane. One to i mogu, jer je u njih vitko i lako 
tijelo, a krila su im dugačka, uska i šiljasta, pa 
njima lako otiskuju uzduh; usto imadu i vrlo zgodan rep, 
koji im služi kao kormilo, te upravlja njihove kretnje prema 
potrebi lijevo ili desno. 


— 263 — 

Lastavica je nesamo umiljata, nego i lijepa ptica. Ona 
nema doduše šarena perja, ali je tamna boja perja, koje 
pokriva gornju stranu njezina tijela, ipak ugledna i ugodna, 
jer se sja i prelijeva u modrikasto. Na doljnom dijelu tijela ima 
bijelo perje. Vrlo su lijepe one lastavice, kojima je prednji dio 
glave i grlo tamno crvene boje. Takve su lastavice dosta rijetke 
kod nas. 

Premda lastavice žive u gnijezdu po dvoje (na parove), 
ipak vrlo rado lete u jatima u uzduhu, gdje kruže složno i 
skladno, te se čas dižu, a čas spuštaju tako, da ih je prava 
milina gledati. Pri tom obično i vrlo ugodno cvrkuću. U jesen, 
dižu se po višeput i prave velike krugove, dok napokon ne 
otputuju. To smo motrili i o tom govorili još onda, kad smo 
počeli ići u školu. 

III. Vrapci žive blizu ljudskih stanova; i lastavice grade svoja 
gnijezda na zidovima kuća, ili na zidovima zgrada, koje su blizu 
kuće. Vrapci se najviše hrane zrnjem; lastavice jedu samo mušice, 
komarce i druge manje kukce. Vrapci su dosta škodljivi, a la¬ 
stavice su korisne. Vrapci su neuredne ptice i nijesu baš lijepi. 
Lastavice su uredne i umiljate ptice. Vrapci se rado svađaju, 
a lastavice su miroljubive. Vrapci su otimači, te rado kradu 
hranu. Lastavice žive od svoje muke. Vrapci mogu dobro trčati, 
jer imadu jake noge. Lastavice ne mogu dugo stajati ni trčati, 
jer su u njih slabe noge. Vrapci ne mogu daleko ni visoko letjeti, 
jer su im krila i rep kratki. Lastavice mogu brzo, daleko i vi¬ 
soko letjeti, jer imadu duga, uska i šiljasta krila, pa dug i 
račvast rep. 

IV. Lastavice su korisne ptice. Hrane se mušicama i kuk¬ 
cima. One živu u blizini ljudskih stanova. Svoja gnijezda grade 
na zidovima kuća vrlo lijepo i vješto. Lastavice umiju vrlo 
dobro letjeti, ali su slabe u hođenju. Svatko se veseli, kad se 
lastavice u proljeće vrate k nama iz dalekih krajeva, u koje su 
se u jesen odselile. 

V. a) Zašto neke lastavice vole graditi svoje gnijezdo u 
(Jer su u njoj dobro zaklonjene, i jer u staji ima dosta 

mušica i komaraca, koji navaljuju na marvu, naročito na krave). 
— Zašto lastavice vrlo rado lijeću nad vodama? (Jer se kod 
voda, što ne teku, rado drže mušice, komarči i drugi kukci, 
što lete). 


A 

b) Rješavanje zagonetke. „Što je to: Ozgo jare, ozdo jagnje ; 
naprijed šilo, ozad vile?" (Lastavica). 

c) Crta se: jedna lastavica, koja leti i u kljunu nosi ze¬ 
mljanu kuglicu, i druga, koja se zakvačila kandžama za zid i 
poduprla repom, pa gradi gnijezdo. 

d) Modelovanje lastavice i lastavičjega gnijezda. 

F. Na polju. 

1. Kako je u polju. Oblaci. 

I. Sada je baš lijepo na polju. Ozimica (zimski usjevi) 
već je lijepo porasla, pa se zeleni. Za ljetne usjeve, naročito 
za kukuruz, sprema se zemlja. Mnoge su njive već poorane. Sa 
sviju strana čuje se pjevanje ptica, različni kukci i leptiri lete 
naokolo. Kad je lijep dan, te Sunce sja, upravo je ugodno, 
i uzduh kao da miriše po svježini. Poradi toga sada ljudi idu 
mnogo u šetnju na polje. No u ovo doba još nije vrijeme 
stalno, te mnogoga, koji je otišao po lijepu vremenu na šetnju, 
zateče kadšto nepogoda. 

II. Jučer poslije podne izišli smo i mi u zajedničku šetnju. 
Bio je lijep dan i Sunce je sjalo; tek poslije stali su se na 
nebu pokazivati oblaci; ali nas nije uhvatila kiša. 

Kad smo došli na polje, začudili smo se, kako su usjevi 
lijepo napredovali. U rano proljeće bili su još maleni, te su se 
pričinjali kao zelena bujna trava. Ove godine baš je lijepo i 
toplo proljeće, te su usjevi uzbujali i dobro porasli. Ima ih, 
koji su i preko po metra visoki. Iščupali smo nekoliko biljki, 
da ih razmotrimo. To nas je stim više zanimalo, jer smo pot¬ 
kraj zime u školi izveli neke opite (pokušaje) sa žitnim zrnima. 
Stavili smo naime nekoliko zrna žita u suh pijesak i nekoliko u vla¬ 
žnu zemlju; zatim smo jedan lončić s vlažnom zemljom, u koju smo 
metnuli žitnih zrna, namjestili vani na posve hladno mjesto, a 
drugi takav lončić u toplu sobu. Uvjerili smo se, da su zrna u 
vlažnoj zemlji u loncu, koji je bio u toploj sobi, najprije zabrekla 
od vode, što su je iz vlažne zemlje u sebe povukle, i onda su 
proklijala; zrna pak, koja su metnuta u suh pijesak, kao i zrna, 
koja su u loncu s vlažnom zemljom stavljena na hladno mjesto, 
nijesu pustila nikakvih klica. 

Otud slijedi, da žitno zrno može samo onda pro- 
klijati, ako ima dovoljno vlage i topline. U jesen, kad 


je ratar posijao sjeme, bilo je u zemlji dosta vlage, jer su često 
kiše padale, a nije odmah bilo ni jako hladno. I tako je u 
zemlji posijano žito zabreklo, a onda je ljuska njegov^ morala 
puknuti, te su se klice, što su bile zatvorene u njemu, oslobodile 
i jednim krajem svojim prodrle iz zemlje, a drugim se pružile 
u zemlju. Ovaj drugi kraj razvio se u končiće. koje zovemo 
korjenčići. 

Kad je nastupila zima, slabo je žito napredovalo i 
raslo. No glavno je bilo, da ne smrzne, a tu mu je pomogao 
snijeg, koji ga je pokrio, i tako branio od ljute studeni. Kad 
se napokon od proljetne topline otopio snijeg, i od toplih sun¬ 
čanih zraka ugrijala zemlja, počelo se žito protezati i rasti, te 
je eto sada tako veliko, i nije daleko vrijeme, kad će se po¬ 
javiti na njemu klasovi i listovi, koji se sada još nalaze u sre¬ 
dini umotani. 

Korjenčići na biljkama, što smo ih iščupali, već su dosta 
jaki i razgranjeni, a to je vrlo dobro za svaku biljku, jer što 
su jači korjenčići, to se ona može bolje držati u zemlji, a i 
bolje hraniti. Korijen je naime bilju ono, što su nama usta. 
Njim ono u sebe povlači ili sisa hranu iz zemlje. Što dakle 
neka biljka ima više korijenja, stim više hrane može da povuče iz 
zemlje. Razumijeva se, da zemlja mora imati u sebi dosta hrane, 
pa se zato i gnoji, jer u gnoju ima svega onog, što bilju treba 
da može rasti i živjeti. 

Zanimalo nas je još, kako ratari oru zemlju i priređuju 
za sijanje kukuruza, i kako iza pluga ponosito stupaju vrane i 
gavrani, da pokupe gujavice i svakojake crve, što ih plug sa 
zemljom izdigne. Rado bismo to bili dulje motrili, ali se trebalo 
vraćati stim više, što su se počeli javljati oblaci, pa smo se 
bojali kiše. 

Baš su čudni i zanimljivi ti oblaci u proljeće. Tako go¬ 
vore ljudi, a i sami smo se o tom uvjerili, kad smo ih točnije mo- 
irili. Bili su bijeli, a nekoji su imali velike crne mrlje; ali nijesu 
pokrivali cijelo nebo. Upravo nad nama bilo je nebo tamno 
modro, a u daljini svijetlo modro. I različna su oblika bili oblaci, 
što smo ih gledali. Jedan je bio kao visoka kakva planina, drugi 
kao veliko srce, treći kao gusto grmlje ili šiprag, četvrti kao bijeli 
otok sred modra mora, peti kao velik kakav grad (zamak) 
s kulama, šesti kao golema stijena Ud. No oblaci mijenjaju brzo 
svoj oblik; oni se razvlače i stežu, trgaju i opet slažu; kadšto 

miruju, a kadšto se giblju, pa i lete, kao da imadu krila, kad' 
ih vjetar goni; i libaju ili ljuljaju se gdješto poput valova na 
vodi. Jednomu oblaku je rub s jedne strane bio kao pozlaćen,, 
a to je bilo tamo, gdje se pomaljalo Sunce ispod njega. 

Najednom, kad je Sunce već bilo dosta nisko, pojavi se 
ha suprotnoj strani neba krasna diiga. Na njoj se vidjelo sedam 
boja. Tako su nam rekli; mi smo sasvim dobro i jasno mogli 
razabrati: crvenu, zelenu, žutu i modru. Opazili smo još usput 
ptičicu, koja je neprestano migala repom. Rekli su nam, da je 
to slavuj, a mi smo jedva htjeli vjerovati, da bi ptica, koju smo 
toliko čuli spominjati i hvaliti, bila tako neugledna. Mislili smo u 
prvi mah, da je vrabac. Rado bismo je bili točnije promatrili, 
ali je naglo odletjela, a i mi smo se morali žuriti svaki svojoj kući. 

III. Na livadi rastu različne trave (sijeno). U polju rodi 
žito. Na livadi rastu trave same od sebe, te je ne treba ni orati, 
ni kopati, nego samo natapati i kadšto pognojiti. Polje treba 
obrađivati i na njemu žito (sjeme) posijati. Livada voli niže, 
podvodno (vodoplavno) zemljište, a polje više i ocjedito. Livada 
daje hranu stoci, a polje daje hranu i stoci i ljudima. 

IV. U proljeće žito lijepo poraste. Ugodno je u proljeće 
za lijepa dana boraviti u polju, gdje ptičice lijeću i pjevaju. 
Zanimljivo je gledati 1 to, kako ratari oru i priređuju zemlju 
za sijanje. 

V. a) Može li žito valjano rasti na suhu i sasvim pjesko- 
vitu zemljištu? (Ne može jer žito treba za klijanje i rastenje 
vlage). — Zašto ne valja, da se žito sije na odveć vlažnu ili 
vodoplavnu tlu? (jer mlade biljčice, koje tek niknu iz zemlje 
ne mogu bez uzduha i svijetla valjano rasti, a to ne mogu 
imati, ako su na takvu zemljištu, koje je pokrito vodom, što se 
često događa u kasnu jesen i rano proljeće onim zemljištima, 
koja nisko leže). 

b) Valja li, što neka djeca pjevaju: „Tko ne vidi dugu, ne 
vid’la ga majka do Petrova danka?" (Ne valja, jer slijepci ne 
mogu duge nikako vidjeti). 

2. Gavran. 

1. Gavrana svi dobro poznamo. Vidjeli smo ga zimi, kad 
je zapao snijeg, kako je stupao po cesti, i gledao brižno na 
sve strane, ne bi li našao štogod, da utiša svoj glad. Vidjeli 
smo ga nedavno i na polju, kako se žuri iza pluga, ne bi li se 

namjerio na vrlca, gujavicu ili kakva mu drago crva. Crn je kao 
dimnjačar, a graktanje njegovo nije nimalo ugodno. Ljudi ga 
ne vole, jer navaljuje i na piliće, pa ih odnosi u šumu, jamačno 
svojim mladima za hranu. 

II. Jučer smo opet išli na polje, da još koješta promotrimo. 
Usuput smo našli ubita gavrana, što je ležao nedaleko od puta 
u travi. Još je krvario; bio je dakle doskora ubijen. Dignuli 
smo ga i ponijeli sa sobom, da ga točnije promotrimo još prije, 
negoli se počne kvariti i trunuti. Naskoro zatim sastali smo 
poljara. On nam je rekao, da je ubio gavrana, što smo ga našli, 
jer da pravi štetu u polju i u šumi tim, što ubija zečiće i ko¬ 
risne ptice. I domaćice, što su blizu polja, tuže se, rekao je 
poljar, da dolazi u njihova dvorišta, pa da odnosi piliće, puriće 
(tučiće), guščiće i pačiće. 

Kad smo došli na njivu, vidjeli smo opet, kako nekoliko 
gavrana ide za plugom, kojim se oralo. Stupali su tako, da su 
pravili velike korake, ali nijedan korak nije bio veći od drugoga. 
Pri tom su kimali glavom i repom, a gledali lijevo i desno, 
ne bi li štogod opazili. Plašljivi su jako i ne daju se izbliza 
motriti. Za oračem idu ipak sigurno, kao do su uvjereni, da 
im on ništa ne će učiniti. 

Pozdravili smo orača i upustili smo se s njim u kratak 
razgovor, a on je bio tako dobar, pa je za časak prekinuo svoj 
posao, jer je dospio bio baš na kraj jedne brazde. Vi se ne 
srdite radi toga, što vas neprestano slijede te crne ptice, za 
koje neki ljudi vele, da su zlokobnice, t. j. da naviještaju čo¬ 
vjeku nesreću ili zlu kob (sudbinu). Tako upitasmo orača, a 
on nam odgovori: Da bi ta ptica mogla znati i navijestiti ono 
zlo, koje nekoga čeka, u to ja nimalo ne vjerujem, a opet dobro 
znam i vidim, po što ona ovamo dolazi, i zašto tako vjerno 
slijedi mene i moj plug. Tu ona nađe dosta od onoga, što njoj 
treba, a meni ne treba baš nimalo, te mi je upravo milo, što po- 
tamani toliku gamad, koja bi mi poslije na usjevima, a osobito 
na krompirima pravila znatnu štetu. No i inače koristi ta ptica 
nama ratarima. Nedavno sam slučajno opazio, kako je jedan 
gavran ščepao miša, te s njim u kljunu odletio, koliko je brže 
mogao. Drugi su gavrani poletjeli za njim, ne bi li mu oteli laj 
masni plijen; ali on je gledao, da im uteče, te je letio, čas vrlo 
visoko, a čas nisko, dok se napokon nije izgubio, a njegovi su 
se drugovi vratili opet na njivu nesvršena posla. 


A 

A kamo je odletio onaj gavran s mišem? Tako upitasmo 
dalje ratara, a on nam odgovori; Na najviši hrast tamo na kraju 
polja, gdje na vrhu ima svoje gnijezdo, a u njemu su već i 
mladi. Ti su golišavci vazda gladni, te pružaju svoje vratiče iz 
gnijezda i silno dreče. Gnijezdo im je vrlo čvrsto; načine ga 
ak o, da od šiblja spletu kao neku kotaricu, koja nije baš jako 
duboka, i onda je nastru vunom, dlakom, perjem, slamom, si¬ 
jenom itd. Na koncu pričanja svoga dodao je još ratar: Uz ga¬ 
vrane vidjeli ste iza pluga još i vrane; i one su tražile štogod 
sebi za hranu. Kako ste mogli vidjeti, vrane sii gotove isto tako 
velike kao i gavrani, pa i žive upravo tako kao i oni. Od ga¬ 
vrana se razlikuje vrana naročito tim, što joj je perje, koje po¬ 
kriva tijelo, svijetlo sive boje. 

Zahvalili smo rataru na razgovoru i uputi, pa smo posje¬ 
dali na travu u polukrugu, da promatramo pobliže ubita gavrana, 
što smo ga donijeli sa sobom.^ Kad smo vidjeli njegova velika 
krila, onda se nijesmo čudili, da može tako visoko i daleko 
letjeti, a pomaže se pri tom i podugačkim repom kao 
kormilom. Upravo je Sunce sjalo na gavranovo perje, i mi 
smo se uvjerili, da nije baš crno kao ugljen, kako to neki vele. 
Istina ono je crno, ali ne kao ugljen, nego kao crna svila, jer 
se sja i prelijeva na Suncu. Tijelo u gavrana nije veće, negoli 
je tijelo manje kokoši. 

I kljun je u gavrana crn, a usto debeo i jak pa po¬ 
nešto savinut. Nije dakle čudo, što može i poveću živo¬ 
tinju (zečiće, tučiće) njime uhvatiti i razderati. Na kljunu su i 
nosnice, sa svake strane po jedna. Ne mogu se odmah opaziti, 
jer su pokrite tvrdim perima, što naprijed strše. No u gavrana je 
ipak vrlo oštro osjetilo za mirisanje, jer iz velike daljine osjeti 
smrad od strvine, pa kreće onamo, da napuni svoj uvijek gladni 
želudac. 

Za deranje ili trganje većih komada mesa ili životinja, 
kao i za nošenje težega plijena, ne bi bio dovoljan sam kljun. 
Zato gavran ima još i jake noge, a na njima duge prste, 
sa zašiljenim i ponešto savinutim kandžama. Njima 
prihvaća plijen i pridržava ga, dok ga kljuje ili kljunom udara. 


^ Ovo motrenje ne mora se udesiti baš na polju, nego bi se moglo 
svršiti i u školi, pa za to upotrijebiti valjan preparat, a u najnepovoljnijem 
događaju i slika. 


Gavran dobro čuje. U š i se njegove lako ne opaze, jer sa 
svake strane glave ima, kao i druge ptice, samo dvije rupice, 
koje su još i perjem prikrite. I potrebno je gavranu, da dobro 
čuje, jer ga vrebaju osim čovjeka i drugi progonitelji, naročito 
sove i jastrijebi. Kolikogod je gavran oprezan i plašljiv, ipak 
se često javlja svojim hrapavim glasom i viče, da sve odjekuje: 
kvar, kvar! 

III. Lastavice živu u blizini ljudskih stanova i grade svoja 
gnijezda na zidovima zgrada. Gavrani živu u šumama ili u bli¬ 
zini šuma, i grade svoja gnijezda navrh drveća. Lastavice se 
hrane mušicama i drugim manjim kukcima. Gavrani jedu sva¬ 
kojake crve i kukce, ali se hrane i miševima, puževima, manjim 
pticama (pilićima, purićima, guščićima, pačićima), pa i zečevima. 
Lastavice ne mogu dugo stajati, ni mnogo hoditi, ali umiju vrlo 
dobro letjeti. Gavrani mogu dobro hoditi i letjeti. 

IV. Gavrani su ptice, koje obično živu u šumama. Svoja 
gnijezda grade na visokim drvetima. Gavrani mogu dobro ho¬ 
diti i letjeti. Hrane se kukcima, ali jedu također puževe, miševe, 
male ptice i zečiće. Prema tome su ponešto korisni, ali i 
škodljivi. 

V. a) Što nam se sviđa kod gavrana, a što treba kod 
njega pokuditi? 

b) Čita se iz početnice priča: „Mudra vrana." Kod repro¬ 
dukcije, dotično kod pretresanja te priče može se reći, da se 
vrane mogu zamijeniti i gavranima; jer su u gavrana uglavnom 
ista tjelesna 1 duševna svojstva, koja i kod vrane. 

c) Crta se: gavran, kako ide za plugom i traži crve, zatim 
gavran na drvetu kod svoga gnijezda. 

d) Modelovanje gavrana. 

3. Slavuj. 

1. Slavuja svatko poštuje i hvali. Mnogi vele, da je slavuj 
ptica nad svjema pticama. Cijene ga osobito oni, koji su čuli 
njegovo pjevanje. Nijedna ptica ne pjeva tako lijepo kao 
slavuj. No on pjeva najviše noću i kasno uveče, pa rano ujutru 
još pred zoru. To znadu dobro oni učenici, koji stanuju na kraju 
grada blizu šumice. Slavuja poznadu ljudi po pjevanju. Njegovo 
pjevanje čuli su mnogi od onih, koji ga nijesu nigda vidjeli, ili 
ako su ga možda vidjeli, nijesu ga poznali. 

II. Htjeli smo, da čujemo, kako pjeva slavuj, pa smo se 
na zajedničku šetnju nešto kasnije otpremili. Već se hvatao mrak, 
kad smo prolazili mimo gradsku šumicu. Znali smo, da slavuji 
najvole gnijezdo praviti u gaju (maloj šumi) blizu bistra poto¬ 
čića i nedaleko od livada i polja. I kad smo se približili šumici, 
začujemo divan glas, pun slasti i miline. Glas taj bio je čas 
tih i miran, čas jak i potresan; sad je bio tužan, a sad veseo. 
Najljepše se čulo, kad je slavuj ćurlikao kao na kakvoj frulici; 
ali dakako mnogo ljepše i čstije. Pjevao je dugo; i jedva je 
prestao, pa je opet nastavio. Sad smo razumjeli, zašto se pjevač 
ili pjevačica ponosi, kad se reče, da ima glas kao slavuj. 

Tek ovih dana počeo je slavuj kod nas pjevati. Vele, da 
je tek nedavno došao iz dalekih krajeva, gdje je boravio preko 
zime. Od sviju ptica selica on se najkasnije vraća, a kažu, da 
i najranije odlazi. Mi to nijesmo jesenas ni opazili, jer slavuji 
se prije odlaska ne skupljaju kao na pr. lastavice, i ne putuju 
u jatima, nego pojedince. 

Tko hoće daleko da putuje leteći, taj treba da ima valjano 
oruđe za to, a to su kod ptice krila i rep. Da je u slavuja du¬ 
gačak rep, 0 tom smo se uvjerili nedavno na zajedničkoj šetnji, 
a eto ovdje u školi smo promatrali i njegova krila (na pre¬ 
paratu ili slici), pa smo ustanovili, da su dosta duga, ali ne 
onako kao u lastavice i u drugih nekih ptica selica. Poradi toga 
može slavuj da leti dosta visoko i brzo, ali ne može da leti 
daleko bez odmaranja. I zato treba da ode što ranije na put, 
a ipak ne može da stigne na metu s drugim pticama selicama. 
Danju putuje malo, jer leti samo od grma do grma, i onda 
počiva. Najviše putuje dakle noću, jer je onda i sigurniji, da 
ga ne će opaziti i napasti različni njegovi neprijatelji. 

Vidjeli smo na zajedničkoj šetnji u polje, da slavuj ima 
tanke, ali jake noge, pa zato može brzo hoditi i praviti ve¬ 
like skokove. To čini naročito onda, kad traži sebi hranu na 
zemlji, ili kad se vere po grmlju. Hrani se pak samo kukcima, 
i osobito crvima (ličinkama), a najmilije su mu oni, što ih ljudi 
obično zovu „mravlja jaja.“ Iz zemlje vadi slavuj crviće šilja¬ 
stim svojim kljunom. 

I ma da se slavuj može ponositi tim, da je ptica nad sve 
ptice pjevice, ipak je u svem vrlo skroman. Osim pjevanja 
nema na njemu ništa, čim bi se osobito isticao. Perje mu je 
s doljne strane tijela svijetlo sive boje, a s gornje 

riđe, te u prvi mah sjeća na vrapca, premda mu je boja ipak 
mnogo življa, a tijelo vitkije, ali se ipak ne pričinja slabim. 

Mogli bismo lako naći i promatrati slavujevo gnijezdo, ali 
io nijesmo htjeli da učinimo, jer smo čuli, da se slavuji silno 
boje za svoje gnijezdo, i da se jako žaloste, ako tkogođ u nj 
dirne. Voljeli smo stoga, da nam se priča o tom, gdje i kako 
slavuji grade svoje gnijezdo. Reklo nam se, da za to odaberu 
Icakav grm na sunčanu mjestu, i onda nisko kod zemlje načine 
gnijezdo od suha lišća, a iznutra ga nastru mahovinom i travči- 
■cama, da bude meko. Dok slavujica nosi i sjedi na jajima,-sjedi 
slavuj na kakvoj grančici blizu gnijezda, i zabavlja je pjevanjem, 
osobito jutrom i večerom. Kad se mladi izlegu, onda je kraj 
pjevanju. Sad vježbaju stari mlade u traženju hrane i lećenju, 
pa ih tako spremaju za dalek put. 

Slavuji, i stari i mladi, vazda treba da su na oprezu, i da 
se skrivaju po grmlju, jer ih vrebaju mnogi neprijatelji, naro¬ 
čito mačka, svraka, vrana i druge neke grabljive životinje, a 
nažalost i nevaljali dječaci, pa i gdjekoji ljudi. Događa se pače, 
da. ga i oslijepe, jer da onda ne zna, kad je noć, a kad dan, 
pa pjeva i danju. Može li biti veće nepravde i strahote na ovom 
svijetu? To mogu da čine samo ljudi bez srca i duše! 

III. Gavran živi u šumi ili blizu šume. Slavuj također živi 
u šumici blizu livada ili njiva. Gavran gradi svoje gnijezdo 
navrh drveta. Slavuj gradi gnijezdo nisko u grmlju. Gavran jede 
kukce i crve, ali se hrani i miševima, manjim pticama i zeče- 
vima. Slavuj se hrani samo kukčićima i crvićima. U gavrana 
nije lijep glas; on grakće. U slavuja je vrlo lijep glas, te umije 
■krasno pjevati. Gavran je grabilica, a slavuj je pjevica. 

IV. Slavuj je ptica pjevica. U pjevanju nije mu nijedna ptica 
premac. Nema lijepa perja; ozdo je svijetlo siv, a ozgo riđ. 
Noge su u njega jake, krila podugačka, a rep dug. Može dakle 
dobro hoditi i skakati, pa dosta brzo i visoko letjeti, ali ne 
može dugo bez odmaranja. Kljun je u slavuja šiljast, pa može 
njim iz zemlje lako vaditi svoju hranu, naročito crviće i kukčiće. 
Slavuj odlazi rano u jesen od nas, a vraća se k nama kasno u 
proljeće. 

V. a) Zašto slavuj svoje gnijezdo gradi u šumici, pa i u 
blizini voćnjaka? (Jer tamo, gdje ima drveća, ima i mravi, pa 
i njihovih zapredaka ili tako zvanih mravljih jaja, a to je sla¬ 
vuju najmilija hrana). — Zašto slavuj seleći se od nas danju 

leti samo od grma do grma? (Da se lećenjem odveć ne umori, 
i da ga u grmlju tako lako ne smotri kakav neprijatelj.) 

b) Govori se pjesmica iz početnice: „Slavuj". 

c) Crta se: slavuj, kako na mravinjaku kupi crviće (mravlja 
jaja); zatim, kako sjedi na grani drvefa i pjeva u blizini je¬ 
dnoga grma, u kom je gnijezdo. 

d) Modelovanje slavuja u gnijezdu (ali ne u grmlju). 

G. U gori. 

1. U šumi. 

I. Gora je naša obrasla šumom. Sad je već prolistala i 
lijepo se zeleni. Svatko želi, da je pohodi, pa da se u njoj na- 
užije svježega uzduha i mirisa, i da se nagleda krasnoga zele¬ 
nila. Ugodno je slušati i pjevanje mnogih i različnih ptica u 
šumi. Mi se jako veselimo tomu, što ćemo naskoro poći onama 
na zajedničku šetnju. 

II. Jučer poslije podne zaputili smo se svi zajedno u šumu. 
Čim smo zašli u šumu, sastali smo lugara s puškom na ramenu, a 
pratio ga je vjerni njegov pas. Lugar nas je naputio, kud nam valja 
ići, ako želimo, da vidimo najljepša mjesta u^ šumi, a kazao 
nam je i to, kako možemo doći do njegove kuće u šumi. 

Uistinu je vrlo krasno u šumi. To smo tek sada pravo 
opazili, kad smo je točnije stali promatrati. I u voćnjaku je lijepo, 
ali u njemu nema ni izdaleka tako mnogo, ni tako velika d r- 
veća kao u šumi. I još tomu je ovdje drveće sasvim blizu 
jedno do drugoga, a granje je tako gusto, da sada već, kad još 
sve lišće nije potpuno izraslo, sunce jedva prodire u šumu. Ali 
šuma nije svuda jednako gusta; negdje su drveta tako nablizu, 
da se jedva prolazi, a negdje su dosta narijetko. Sva drveta nijesu 
ni jednako debela. Nekoje vrste drveća su manja, a nekoja veća. 
Najveća i najjača vrsta šumskoga drveća jesu hrastovi. U ovoj, 
šumi su gotovo sami hrastovi, pa joj zato i vele i hrastova 
šuma. Ali kao što svi prsti na jednoj ruci nijesu jednaki, tako 
ima i hrastova svake veličine: manjih i većih. Na mnogom dr¬ 
veću raste mahovina, a uz gdjekoje se penje br šljam 

Osim hrastova opazili smo tu i tamo i po koje drugo- 
manje drvo; ali smo ispod njih vidjeli i sasvim male hrastiće, 
koji su jamačno niknuli iz ploda (žira), što je s drveća pao na 


tle, ili su pak niknuli iz korijenja velikih hrastova. Osim toga 
ima u šumi ispod velikoga drveća i svakojakoga grmlja, koje 
raste sasvim nagusto. Na nekim mjestima je grmlje tako guste, 
da bi se i čovjek u njemu lako sakriti mogao, a kroz neko se 
ne može proverati ni veća životinja, na pr. pas. Mjesto, gdje 
tako nagusto raste nisko drveće i grmlje, zove se guštara 
(česta). Grmlje upravo godi oku svojim zelenim lišćem, a gdjekoje 
i svojim lijepim cvijetom. 

Ispod grmlja, ili bolje reći, između njega na prostoru, 
kamo može da dopre sunce, rastu opet svakojake trave i ra- 
zlično šumsko bilje. Nekoje bilje lijepo cvjeta i miriše, a 
s nekojega se ubire plod. Spominjemo samo jagode, koje su 
tek počele cvasti, a koje najviše i najbolje uspijevaju upravo 
u šumi. Vrtne jagode su krupnije, ali nijesu tako ukusne kao 
šumske. 0 tom smo se uvjerili još lanjskoga ljeta. Vidjeli smo 
i gljiva; ali nijesmo u njih dirali, jer ne znamo, koje se od 
njih smiju jesti. Vrganji su najbolje gljive, ali ih u ovaj čas 
nema u šumi. Oni rastu samo onda, kad je vlažno i toplo. No 
mogu ih da beru i priugotavljaju samo oni, koji ih dobro poznadu. 

Iako nije bilo u šumi osim nas gotovo nikakva čovjeka, 
nije ipak u njoj bilo pusto. Usuprot sve je odjekivalo od pjevanja 
ptica pjevica, koje su veselo skakale po grmlju i granama dr¬ 
veća. Kadšto je proletjela i velika koja ptičurina. Čulo se i zu¬ 
janje pčela i brujanje bumbara, koji su letjeli od cvijeta do cvijeta. 
Mušice su se igrale, muhe bronjale i komarči zujali, pa nam po- 
kadšto svoje oštro rilce zaboli u kožu na licu ili na ruci. Našli 
smo i dosta puževa i mravi vrlo velikih, a osim toga i svako¬ 
jakih kukaca, pa i rogača, od kojih smo nekoliko ulovili i po¬ 
nijeli sa sobom. To nas je sve veselilo; ali nam je bilo neu¬ 
godno, kad smo čuli, da je nešto šušnulo u travi ili u grmlju, 
pa smo opazili velikog zelenoga guštera (zelembača), ili grdnu 
kakvu zmiju. 

Smotrili smo i vjevericu, kako se penjala po drveću; no 
drugih velikih životinja, što žive u šumi, nijesmo vidjeli, jer se 
čuvaju jako od čovjeka, pa bježe pred njim. Kad smo se opet 
sastali s lugarom kod njegova stana u šumi, kazao nam je, da 
ima u šumi dosta zečeva, lisica, jazavaca, srna, jelena i vukova, 
ali medvjeda, o kojima se toliko govori i priča u bajkama i 
basnama, da nema danas više u našem kraju. I to nam je 
rekao, da je u ovo doba zabranjen lov na zečeve, srne i jelene. 

jer imadu mlade; ali škodljiva zvjerad, kao što su lisice i vu¬ 
kovi, da se slobodno ubijaju. 

Pred lugarovom kućom lijepa je čistina, naime dosta 
velik prostor, na kom nema nikakva drveta. Našli smo tu i 
klupa, koje su namještene na jednome mjestu, te se čini kao 
soba ili sjenica. Drveće s gustim granjem i zelenim lišćem jest 
kao strop, a grmlje naokolo je kao zidovi. Vidjeli smo tu i jedan 
golem hrast. Tri druga uhvatila su se za ruke i jedva su ga 
obujmili. No lugar nam je rekao, da daleko u šumi ima još 
debljih hrastova. 

Kad smo se odmorili, sigrali smo se različne sigre. Na 
koncu smo još zapjevali pjesmicu: „U šumicu rado idem u 
naravi krasni stan", a zatim smo se veseli i zadovoljni vratili 
svojim kućama. Kad smo kod kuće pripovijedali, kako je lijepo 
i ugodno u šumi, zaželjeli su svi, da i oni jednom pođu u nju, 

i da se naužiju njezine ljepote. 

III. U jesen počne u šumi padati lišće s drveća i grmlja. 
U proljeće drveće i grmlje počne listati i cvasti. U jesen zašute 
ptice u šumi, a u proljeće veselo pjevaju. U jesen se mnoge 
životinje zavuku u zemlju ili u svoje duplje. U proljeće sve 
oživi i izađe na polje. Ptice nose jaja i sjede na njima, a i 
druge životinje legu svoje mlade. 

IV. U šumi ima vrlo mnogo drveća i grmlja, te raste na- 
gusto. u proljeće se šuma zazeleni i sva oživi. Ptice pjevaju, 
zmije i gušteri plaze, kukci gmižu, i svakojake veće i manje 
četvoronožne životinje bave se u njoj i žive. 

V. a) Zašto je u šumi . veća hladovina nego u voćnjaku ili 

vrtu? drveće i grmlje u voćnjaku nije tako nagusto zasa¬ 

đeno, kao što raste u šumi). — Zašto u šumi nalazimo više 
gljiva nego u voćnjaku? (Jer je u šumi veći hlad i veća vlaga, 
a gljive vole tamna, topla i vlažna mjesta). 

b) Govore se pjesmice iz početnice: „Šuma"; „U gori , 
„Tri ptičice." 

c) Crta se: lugarova kućica, pred njom čistina i njoj 
s desne strane drveće, a s lijeve ispod velikog i gustoga granja 
i između grmlja namještene klupe. 

2. Hrast. 

I. Najveće i najjače drvo u šumi je hrast; on ima i naj¬ 
ljepše lišće. Hrastovo drvo vrlo je skupo. Ne upotrebljava se 


<loduše mnogo za ogrjev, ali je osobito dobro za građu. Mnogo 
koristi hrast i svojim plodom, koji se zove žir; njim se hrane 
svinje. Kasno u jesen tjeraju ljudi svinje u hrastove šume, pa 
tamo ostaju, dok se ne ugoje. 

II. Hrast, što je blizu lugarove kuće u šumi, jedva su obuj¬ 
mila tri naša druga, a lugar je rekao, da u šumi ima još većih 
hrastova. Iz toga se vidi, kako velik može da naraste 
hrast. Opazili smo, da je kora na deblu hrastova drveta 
vrlo hrapava i raspucana. Ako je hrast zdrav, onda nje¬ 
govo deblo daje stim više građe, što je ono deblje. Hrastovo 
drvo vrlo je tvrdo i trajno, pa se upotrebljava nesamo za gradnju 
različnih zgrada nego i za pravljenje podova i namještaja; no 
takav namještaj je mnogo skuplji nego onaj, što se pravi od 
mekana drveta. I kora od hrastova drveta može se dobro upo¬ 
trijebiti; kožari je trebaju za srtojenje ili učinjanje kože. 

Hrast ima veliku krošnju, t. j. mnogo i jakih grana 
A dosta grančica. Grane ne rastu ni prema gore, ni prema dolje, 
ni koso, ni osovno, nego rastu nastranu razitim smjerom, ali 
nijesu ravne nego su grbave i čvoraste, a često i među sobom 
isprepletene. Pojedine grane debele su kadšto tako, da ne za¬ 
ostaju za mnogim dosta velikim drvetom. Drvo od grana i ogra¬ 
naka upotrebljava se za ogrjev. Sa spoljašnje strane krošnje 
na grančicama hrasta jest lišće, koje je vrlo lijepo, po široko, 
•duguljasto i izverugano. Slična lista nema nijedno drugo 
drvo, pa zato hrastov list i dijete lako prepoznati može, a 
.po njemu i sam hrast. Ponijeli smo nekoliko listova iz šume, 
a usto još nekakve žuto zelene mace i još nekakve male 
-cvjetiće, od kojih vele, da nastane žir. Motrili smo još u 
jesen žir, što su ga u šumi kupile siromašne žene, a vidjeli 
smo i to, kako su pastiri tjerali u šumu čopore svinja u žiro- 
vinu. Svinje naime vole žir i jako se ugoje od njega, ma da 
nije nimalo slastan; svakako je slađi kukuruz. Ali narod pravo 
kaže: „Od čega sit, od toga i debeo." Žir je duguljast valjčić, 
prema gornjem kraju zašiljen; jezgra mu je obavita ljuskom, a 
smješten je u otvrdu kapicu ili zdjelicu. 

Ponijeli smo sa sobom još dvije stvari iz šume, što smo 
ih našli pod hrastovima, a pale su na tle još u jesen. Jedna je 
-okrugla kao jabučica, a držala se za hrastov list; vele joj bab uška. 
JDruga je pak kvrgasta, i zovu je šiška. Mislili smo, naročito za 
babušku, da je kakav plod, ali su nam rekli, da plod ne raste nigda 

na listu. Mnogi ljudi kupe šišku, pa je prodaju, jer i nju trebaj^' 
kožari za strojenje koža. Kako postaju babuške i šiške, to ćemo 
učiti u višem godištu. Zasad je dosta da ih poznamo. 

Golemo drvo, kao što je hrast, mora svakako da ima i 
jako korijenje, jer bi ga inače lako oborila bura. Hrastov korijen 
ide vrlo duboko u zemlju, i širi se na sve strane. To je nužno 
i zato, jer hrast treba vrlo mnogo hrane, koju mu iz zemlje 
mora da dovede korijenje, pa što ga ima više, to je bolje za hrast.. 

III. Jabuka je drvo, i hrast je drvo. jabuka raste u vrtu 
ili voćnjaku. Hrast raste u šumi. Jabuka rodi voćem, a hrast 
žirom. Jabuka je voćka, a hrast je šumsko drvo. Jabuku treba 
gajiti (okopati, zagnojiti, obrezati itd.) Hrast ne treba gajiti, čim 
ponešto naraste. I jabuka naraste dosta visoko, ali ne može 
da naraste tako velika kao hrast. Jabuka ima široku krošnju,, 
ali nema tako veliku ni jaku kao hrast. Jabuka ima dosta debelo 
deblo i hrapavu koru, ali njezino deblo ne može biti nigda tako 
- debelo, ni kora tako raspucana kao u hrasta. Jabukovo drvo 
može se upotrijebiti za ogrjev, ili za izrađivanje manjih komada 
namještaja; ali se ne može upotrijebiti za građu, ni za građenje 
većih komada namještaja. 

IV. Hrast je veliko i jako šumsko drvo. Kora mu je hrapava 
i raspucana. Krošnja mu je široka, grane su jake i debele, ali 
nijesu ravne, nego su grbave i čvoraste. Lišće je lijepo du¬ 
guljasto i izverugano. Hrast rodi žirom, koji je vrlo dobra hrana 
za svinje. Hrastovo drvo upotrebljava se za građu i za ogrjev.. 

V. a) Koje životinje se mogu naći na hrastu? (Rogači, 
šumski mravi, gusjenice, ptice na granama itd.) 

b) Rješavanje zagonetaka. „Što je to: Otac ima sto sinova; 
u svakoga sina kapa na glavi, a otac je nema?" (Hrast je otac, 
a sinovi su žirovi). - „Što je ovo: Visi visuljak, trči trculjak;. 
Boga moli trčuljak, da spane visuljak?" (Krmak u zirovini.) 

c) Crta se: žir s kapicom i listom, hrastova grančica s tri 
lista, zatim kapica sama za se, i jedan list napose. 

d) Modelovanje hrastova lista i žira s kapicom. 

3. Breza. 

I. Svatko od nas dobro pozna brezu. Lijepa je, tanka i 
visoka. Sviđa nam se osobito njezina bijela kora na deblu. Lijepe 
su i grane brezine; i one su tanke, te se spuštaju prema zem ji.. 
Mnogi dječaci ne vole baš tih grana i grančica; no g je oji 


ljudi vele, da su one dobra mast za nevaljalu djecu. Breza raste 
u šumi, ali je sade i na šetalištima. 

II. Kad smo nedavno bili na zajedničkoj šetnji u šumi, po¬ 
budila je našu pažnju osobito jedna vrsta drveća, a to su bile 
breze. Nije ta vrsta drveća za nas bila ništa novo, jer takvo dr¬ 
veće svaki dan vidimo u školskom dvorištu, gdje su ga, kao 
i još neko drveće, zasadili radi toga, da ukrase njim dvorište. 
Nije nas ono iznenadilo ni svojom veličinom, kao na pr. hrast; 
jer mu je stablo slabo, ma da i naraste dosta u visinu. 
Najviše nam se sviđa kora brezina, jer je bijela kao mlijeko 
i prilično glatka. Na nekim mjestima se odljuštila, pa se savi¬ 
nuta i drži se debla kao kakva vrvca (pantljika). Povukli smo je, 
da je otkinemo, ali ona se i dalje Ijuštila okolo naokolo, a bila 
je tanka kao papir. Uvjerili smo se pri tom, da je ispod gornje 
bijele kore druga zelenkasta. Vidjeli smo, da mlade breze ili 
brezići nemaju bijelu koru nego tamno crvenu ili smeđu, i njihova 
je kora glatka, ali se čvrsto drži debla. 

Na vitkim granama brezinim, koje su crvenkaste boje, 
pa se kadšto spuštaju prema zemlji, pokazalo se upravo zeleno 
lišće, koje je gotovo trouglasto i nazubljeno. Brezove 
grane s lišćem vrlo se sviđaju svakomu, te ih zato u svečanim 
prigodama, na pr. na Brašančevo, rado upotrebljavaju za kićenje 
ulica i kuća, pa za građenje sjenica. U jesen je to lišće, prije 
nego što je spalo s drveta, bilo žuto kao zlato, pa je zato već 
izdaleka bilo vrlo lijepo vidjeti breze, naročito pak više ih u 
jednom skupu. Na krajevima grančica vide se resice. I u jesen 
vidjeli smo takve rese na brezi, a bile su smeđe boje; kad smo 
ih zgnječili, padala su zrnca iz njih. To je njihovo sjeme, koje 
raznosi vjetar, te ono, ako dospije na povoljno tlo, nikne i raste. 

Brezovo drvo upotrebljavaju kolari, naročito za građenja 
ruda, a dobro je i za ogrjev. Od šiba se pletu metle za dvo¬ 
rište, ulicu itd. 

III. Hrast je šumsko drvo, i breza je šumsko drvo. Hrast 
je golemo drvo, a breza je maleno drvo. U hrasta je kora de¬ 
bela 1 hrapava. U breze je kora tanka i glatka; rjeđe je raspu¬ 
cana. Hrast ima široku krošnju, a u breze ide krošnja uvis. 
Grane su u hrasta debele, a u breze su tanke. Lišće je u hrasta 
duguljasto i izverugano, a u breze je trouglasto i nazubljeno. 
Hrast rodi žirom, kojim se tove svinje, a breza ne daje 
ploda, koji bi se mogao upotrijebiti u gospodarstvu. Hrastovo 

drvo se upotrebljava za građu i ogrjev. Brezovo drvo se upo¬ 
trebljava za građenje nekih dijelova kola i za ogrjev. 

IV. Breza je šumsko drvo; ima bijelu spoljašnju koru na- 
deblu, koje nije debelo. Grane su joj tanke i crvenkaste boje,, 
pa se često spuštaju prema zemlji. Lišće joj je trouglasto i na- 
zubljeno. Brezovina (brezovo drvo) upotrebljava se za građenje 
nekih dijelova kola i za ogrjev. Ođ brezovih šiba prave se metle. 

V. a) Zašto se veli, da je brezova šiba dobra mast za 
nevaljalu djecu? (Ima ljekovitih masti, koje se stavljaju na ranu,, 
da se izliječi; mnogi misle, da se zlo u djece, ili rana na nji¬ 
hovoj duši, može izliječiti tim, da se šibaju). 

b) Crta se; brezova grančica s lišćem i resama, breza 

brezova metla. 

c) Modelovanje brezova lista. 

4. Djetao. 

I. Čuli smo, kako djetao udara po drvetu u šumi;ismo- 
trili smo ga kojiput. Dogodi se, da dođe i u naše vrtove na. 
voćke, naročito pred zimu. No nijesmo mogli pravo da ga pro¬ 
motrimo, jer on nigda ne ostaje dugo na jednome mjestu, usto 
je i plašljiv, te brzo odleti, čim osjeti koga blizu sebe. Opazili 
smo tek, da je u djetla lijepo šareno perje; no ima ih više vrsta 
većih i manjih, šarenih i zelenih. Vele, da ih ima i crnih kao- 
gavran, ali s krasnom crvenom kapicom na glavi. 

II. Kad smo nedavno bili u šumi, čuli smo, kako je djetao 
udarao o drvo, a i opazili smo, kako se prihvatio bio no¬ 
gama za jedno deblo i podupr o svojim repom. No čim nas je 
smotrio i čuo naš žamor, odmah je odletio. Nama se sviđao,, 
pa smo poželjeli, da nađemo gđegođ u šumi ubijena djetla, 
kao što smo nedavno idući na polje našli ubijena gavrana. 
Kad smo se poslije sastali s lugarom, upitali smo ga, bi li 
nam htio ustrijeliti kojega dijetla, jer nam se sviđa, i jer 
bismo ga htjeli točnije promatrati. On nam je odgovorio, da to 
ni zašto ne bi učinio, jer su djetli njegovi vrli pomagači, te 
čuvaju šumu od onih njezinih zlotvora, kojima on nikako ne bi 
mogao na put stati. Vidio sam, da u školi imate vrlo lijepu sliku 
dijetla, reče on, pa ga možete pobliže promotriti, a ja ću vam 
pričati točnije, zašto djedove toliko poštujem i čuvam, te ne 
ću ni da ih sam strijelam, niti dopuštam, da to drugi tko čini.. 


Ima dosta ljudi, nastavi lugar, koji misle, da se čuvari i 
gospodari šuma ljute na djedove, jer da oni čine štetu tim, 
što udaraju kljunom po drveću, pa ga često i kljuju, te načine 
na njemu dosta velike rupe. To je mišljenje baš tako krivo, 
kao kad bi tkogođ otud, što liječnik kuca po prsima bolesnika, 
izvodio, da mu tim škodi, ili da kvari bolesnikovu ranu, kad iz 
nje vadi škodljive tvari. I djetao kuca po kori drveta, da vidi, 
je li drvo zdravo, ili ga je možda nagrizao kakav crv. Čim pro¬ 
nađe, da je crv pod korom, odmah je prokljuje, te izvadi i po¬ 
jede crva. Tako koristi i drvetu i sebi; drvo oslobodi od zla 
(zlotvora), a sebe nahrani. 

Djeteo ima i zgodno oruđe za taj svoj posao. Prije svega 
valja mu kljun, koji je ravan i šiljast kao čavao ili gvozden 
klin, a k tomu i dosta dug, pa može njim segnuti duboko 
pod koru, a i u samo drvo. Čestoput udara kljunom po drvetu 
vrlo brzo i oštro tako, da iverje po njemu i oko njega na sve 
strane vrca, a sva šuma od njegova udaranja odjekuje. Kad 
iskljuje rupu i dopre do crva, onda brže bolje turi u nju svoj 
ražnjić, te ga nabode na nj. Siromašni crv stane se otimati i 
koprcati, ali mu to ništa ne pomaže, jer mu je ražnjić, naročito 
kukice na njemu, koje su zavrnute onako kao udice, zadao već 
ljute rane, te mu ne preostaje drugo, nego da putuje u djetlov 
želudac, otkud povratka više nema. Taj ražnjić je djetlov j ezik, 
koji je vrlo dug i nalik na velikoga crva, te je na kraju 
rožan, i na njemu su pomenute kukice. 

Vi dobro znate, rekao nam je lugar dalje, da nije baš tako 
laka stvar penjati se na drvo; ali još teže je, prihvatiti se za 
drvo ili deblo, pa se tako dugo držati na njemu, i onda još 
tomu raditi težak posao, kao što ga radi djetao. No on ima i 
za to zgodno oruđe. Njegove noge nijesu baš osobito duge, 
ali su jake. Glavno je pak to, što na nožnim prstima ima 
vrlo svinute, jake i oštre kandže, koje može da duboko za- 
rine u koru drveta, a pri tome mu pomaže i to, što su od če¬ 
tiri prsta na svakoj njegovoj nozi dva pružena naprijed, a dva 
natrag; nijesu dakle tri prsta naprijed, a jedan straga kao kod 
drugih ptica. No zato djetao i nije tako vješt hođenju, kao što 
je penjanju. 

Da se može dulje držati na jednome mjestu, kad kljuje drvo, 
naročito pak deblo, koje je uspravno, za to ima rep, koji je 
kratak i ima oblik klina, a perje je na njemu kruto i tvrdo. 

Poradi toga može se djetao na nj nasloniti, kad radi, te se ne 
umori tako brzo, ni tako jako. Pri tome mu nimalo ne smetaju 
krila, jer su uska i kratka, te dopiru jedva do repa. Zato 
djetao nije osobit vještak ni u lećenju. 

Tim, što djetao kljuje i rupe pravi u drvetu, služi on i 
drugim pticama, naročito onima, koje u dupljama grade svoje 
gnijezdo, kao što su sjenice, čvorci itd. I za sebe načini on 
tako stan. No njegova rupa ili duplja mora da je mnogo veća 
negoli ona za sjenice ili čvorke, jer je on velik kao golub, a 
treba da je u gnijezdu dosta mjesta i za njegove mlade, kojih 
bude kadšto i po pet. Djetao (mužjak) ne zabavlja ženku, kad 
sjedi na jajima, jer on ne umije pjevati, nego dreči. 

Tako nam je lugar prijazno i lijepo ispričao sve, što je 
kroz više godina opažao promatrajući rad i život djedova Mi 
smo to vrlo rado slušali i dobro zapamtili, pa onda još ovdje 
u školi sve to s pomoću slika u pamet dozvali (ponovili) i 
bolje učvrstili. 

III. Slavuj živi u šumi ili u gaju, i djetao živi u šumi. Slavuj 
gradi gnijezdo nisko u grmlju. Djetao pravi gnijezdo u duplji 
drveta. Slavuj se hrani kukcima i crvima, i djetao se hrani cr¬ 
vima. Slavuj umije lijepo pjevati. Djetao ne umije pjevati, nego 
dreči. Slavuj nema lijepa perja, a djetao ima lijepo šareno perje. 
Slavuj je korisna ptica; no djetao je još korisniji. Slavuja volimo 
radi krasna pjevanja, a djetla radi šarena perja i velike koristi, 
što je od njega imamo kao čuvara šume i voćnjaka. Slavuj je 
mnogo manji od djetla^ 

IV. Djetao je šumska ptica. Ima više vrsta djedova, ali 
svi koriste tim, što ispod kore drveća vade crve, koji bi inače 
načinili dosta svakojake štete, te mnogo drvo uništili. Djedi imadu 
lijepo perje, a osobito se tim odlikuje šareni djetao. Djedi se 
umiju vrlo dobro penjati; hodenju i lećenju nijesu osobito vješti. 
Noge su im dosta kratke, ali jake, a odlikuju se tim, što imadu 
na svakoj nozi četiri prsta, od kojih se dva naprijed, a dva 
natrag pružaju. Na prstima pak imadu svinute i oštre kandže. 
Rep je u djetlova kratak, ali jak i tvrd. Krila su im uska i kratka. 
Glavno im je oruđe kljun s jezikom. Kljun im je ravan, dug i 
šiljast; isto tako im je dug i jezik, a kraj mu je rožan, pa ima 
male kukice. 

V. a) Komu se veli, da je šaren kao djetao? (Onomu, 
koji nosi odveć kićeno ili šareno odijelo). 

b) Tumačenje poslovice. Što to znači: Djetao kljuje, pa 
mu na prsi pada? (To znači: Što tko čini. sebi čini. Mislilo 
se naime, da je zlo, što djetao kljuje drvo, pa se onda ovom 
poslovicom htjelo reći, da posljedice toga tobože zla čina naj¬ 
prije njega stižu, jer mu iverje pada na grudi). 

c) Crta se: djetao veći na zemlji, djetao na deblu, kako 
kljuje i manji djetao (puzavac), kako se penje po drvetu. 

d) Modelovanje djetlića. 

5. Kobac. 

I. Poznamo kopca; vidjeli smo ga, kako vreba ptičice, i 
kako navaljuje na njih. Nijesmo ga mogli točnije promotriti, jer 
odmah odleti, čim opazi čovjeka. Vele, da živi u šumi, a i u 
voćnjacima, gdje ima dosta manjih ptica. 

II. Kad smo se nedavno razgovarali u šumi s lugarom o 
■djetlu, pitali smo ga, bi li htio ustrijeliti kopca, da ga zbližega 
promotrimo i upoznamo. On nam odgovori, da on vrlo rado 
ustrijeli tu pticu lovicu ili grabilicu, što davi mile i korisne 
naše ptičice u šumi, u polju, a i u blizini naših kuća. Rekao 
nam je, da naskoro dođemo u šumu, pa da ćemo jamačno naći 
mrtva kopca kod njega. 

Tako je i bilo. Kad smo jučer bili u šumi, dočekao nas 
je lugar s ustrijeljenim kopcem, pa nam je stao pričati: Sjećam 
se još, kad sam bio malen i hodio u školu, kao što vi idete 
sada, da sam čuo i učio ovo: „Doletjet će kobac avanica, od¬ 
vesti će sjenicu djevojku". Nijesam onda pravo razumio toga; 
ali sada znam, da je tako. Kobac je zaista avanica; jer ta turska 
riječ znači, da je nesamo ptica lovica, nego upravo zločinac 
ili nitkov. 1 zaista on odvodi sjenice, a i druge ptice, kao na pr. 
slavuje, ševe, čvorke itd., ali ne da ih uvede u svoje dvore, 
pa da mu makar i robuju ili služe, nego zato, da ih zadavi i 
poždere. Pa da to onda nije avanica, pravi zločinac i nitkov! 

Znamo dobro, da i kobac mora jesti, ali zašto se hrani 
upravo korisnim pticama pjevicama; zašto ne lovi miševe i 
druge škodljive životinje kao njegov rođak mišarl K tomu je 
kobac silno proždrljiv, te vrlo mnogo treba hrane, i zato po¬ 
davi svu silu ptica. Najviše hara i ubija, kad ima mlade u 
;gnijezdu, koje gradi obično na nisku kakvu drvetu. Cijeli dan 
vuče svojim kopčićima, koji su baš tako popašni kao i on. 


mlade iz gnijezda drugih ptica, a dogodi se, da ugrabi cijelo 
gnijezdo, te ga odnese sa svim, što je u njemu, i stavi pred 
kopčiće svoje, da se tim časte. Ali ni to nije najgore. Još- 
veče zlo je u tom, što taj krvolok gnjavi i davi sve, do čega 
dođe i onda, kad ne treba da utaži svoj glad ili glad svojih 
mladih. Čestoput se dogodi, da uveče ulovi i rani ptičicu, ali 
je ne zagnjavi do kraja, nego je čvrsto pritisne kandžama svojim,, 
i tako drži po više sati, te mirno spava, a nimalo ga ne smeta,, 
što se ona koprca i cvili. Kad se probudi, onda se tek smi¬ 
luje na nju, pa je razdere i poždere. 

No kako se ptičice, od kojih mnoge umiju vrlo vješto 
letjeti, daju uhvatiti od kopca, i zašto se one, jer su male ne 
sakriju u trnje i gusto grmlje? Tako zapitasmo lugara, a on 
odgovori: Rijetke su ptice, koje bi mogle uteći kopcu, kad ih 
uzme na oko. Svojim jakim, šiljastim i dosta dugim 
krilima digne se on s velikom brzinom poput strijele uvis,, 
te onda neko vrijeme trepti (lebdi) u uzduhu, a zatim se naglo 
i okomice spusti na jadnu ptičicu, koju je smotrio još u velikoj, 
visini, jer su u njega vrlo dobre oči, te oštro vidi. Navala 
ta dolazi iznenada kao grom iz vedra neba, pa se zatečena 
ptičica tako splaši i zbuni, te ne dospije ni misliti na to, da. 
uteče, a o obrani kakvoj ne može biti ni govora; jer kako da 
se šušati bori s rogatim. Događa se, da gdjekoja ptica za vre¬ 
mena uteče od kopca, pa se sakrije u trnju ili grmlju, a u tom. 
su pravi majstori naši vrapci. Ali kobac ne da ni tu jadnoj 
ptičici mira, nego je goni i progoni; čim naime ma gdjegod, 
pomoli iz grmlja glavu, već se on s neizmjernom brzinom stvori 
pred njom. Da može praviti tako nagle i spretne okrete u uz¬ 
duhu, treba da zahvali tomu, što ima dosta dug i jak rep.. 
Ako je nužno, i ako grmlje ili živica nije odveć gusta, onda se 
on i kroz nju provlači, pa tako progoni svoju žrtvu, a može- 
on to lako da učini, jer mu je tijelo jedva toliko, koliko 
golubovo. 

Kad pak kobac ščepa siromašnu ptičicu, onda joj više 
nema spasenja, jer mu se nikako ne može oteti. Noge su: 
mu jake, a na dugim prstima, što su na njima, ima ku¬ 
kaste i vrlo oštre kandže, pa kad ih zarine u pticu, ona. 
se nikud nikamo ne može maknuti. Budući da ima tako duge 
prste i velike svinute kandže, može lako da njima uhvati i 
poveću pticu, pa da je ponese u uzduh. Događa se kadšto, da. 


navali u jato ptica (na pr. vrabaca), pa da jednim mahom uhvati 
po dvije, te ponese jednu u kandžama jedne, a drugu u kan¬ 
džama druge noge. Kad pak hoće da razdere svoj plijen, onda 
ga on, ma da je i veći, ili ne znam kako žilav, lako razdere svojim 
podebelim, kukastim i oštrim kljunom. Kopčevo 
perje je s gornje strane tijela smeđe zeleno, a s doljne je strane 
bijelo ali i crvenkasto s popriječnim tamnim prugama. Takva 
boja ne pada osobito u oči, pa stoga ptice i ne opažaju tako 
lako kopca, osobito kad je visoko u uzduhu. 

Tako nam je lugar lijepo prikazao život kopca, a sve na 
njemu pokazivao, o čem je govorio. Zahvalili smo mu na trudu, 
pa smo mu obećali, da ćemo ga naskoro opet pohoditi. On 
nam je odgovorio, da će mu to biti drago, i da ćemo se ja¬ 
mačno opet dobro zabaviti, jer u šumi da se uvijek nađe dosta 
toga, 0 čem se može mnogo i zanimljivo govoriti. 

III. Djetao je šumska ptica, a tako i kobac. Djetao gradi 
svoje gnijezdo u duplji drveta, a kobac načini sebi gnijezdo na 
nisku drvetu. Djetao se hrani crvima, a kobac pticama. Djetao 
je korisna, a kobac škodljiva ptica. Djetao je dobrotvor. Kobac 
je zlotvor. Djetao se umije vrlo dobro penjati po drveću, ali 
ne umije tako dobro letjeti. Kobac se ne umije penjati po drveću, 
ali umije vrlo dobro letjeti. 

IV. Kobac je šumska ptica; hrani se manjim pticama, pa 
čini tim štetu. Kobac umije vrlo dobro letjeti, jer ima prilično 
duga krila i rep. Na nogama ima duge prste s kukastim oštrim 
kandžama; isto tako ima debeo, kukast i oštar kljun. Vrlo je 
pohlepan i krvoločan. 

V. Tumačenje poslovica: Što to znači: Svaka ptica svoga 
kopca ima? (To znači, da svaku pticu vreba nekakav neprijatelj, 
pa tako da i svaki čovjek ima nekoga, od koga mu se valja 
čuvati).— Što znači: Zagnao se kobac, da uhvati kokoš? (Tako 
se veli onomu, koji hoće da učini ono, što ne može). 

6. Zmije. 

I. Nema životinje, na koju bi čovjek toliko mrzio, i toliko 
je progonio kao zmiju. Nešto je tomu krivo i to, što se u bi¬ 
bliji pripovijeda, da je zmija prve, ljude u raju zavela na grijeh. 
No bit će tomu i drugih razloga. Ima otrovnih zmija, koje često 
ujedu ljude, te oni, ako ne bude brze pomoći, moraju da umru. 
Mnogo nas ima, koji smo. vidjeli zmiju mrtvu, a i živu, ali 

Tiijesmo imali prilike, da je točnije motrimo, jer ona brzo uteče, 
čim opazi čovjeka, te se izgubi gdjegod u grmlju. Opazili smo 
tek to, da ima manjih i većih zmija, i da nijesu sve iste boje. 
Vele, da se ne može lako raspoznati, koja je zmija otrovna, a 
koja nije. Najteže mogli bismo to raspoznati mi djeca, pa zato 
je najbolje, da se čuvamo zmija. 

II. Kad smo nedavno išli u šumu, opazili smo na živici 
ubijenu zmiju. Netko je prolazeći onuda smotrio, da plazi 
preko puta, pa ju je ubio, zgnječio joj glavu i bacio je na ži¬ 
vicu. Na putu je ni ubitu nije htio ostaviti, da je se ne 
uplaše ljudi, a osobito djeca, koja bi tuda slučajno prolazila. 
I onako vele neki, da u zmije ima devet života, pa da živi još 
dugo, kad se i ne. miče, a i otrov kod onih zmija, koje su 
otrovne, da ne utrne odmah, kad poginu, ili kad ih tkogođ za- 
tuče. Skinuli smo oprezno ubijenu zmiju sa živice i ponijeli 
smo je sa sobom. Kad srao je digli uvis tako, da joj je rep visio 
prema zemlji, činila se baš kao bič, a bila je prilično dugačka. 

Kad smo došli do lugarove kuće, pokazali smo mu zmiju, 
što smo je ponijeli. Neki od nas još su se uvijek žacali od nje. 
Kad je to opazio lugar, rekao nam je: To je zmija, koje se 
ne biste trebali bojati ni da je živa; vele joj bjelouška. Takve 
zmije nijesu otrovne, a ima ih dosta u šumi, ali se najvole za¬ 
državati: blizu močvara i ribnjaka. Tu im je najbolje, i naj¬ 
obilnije prostrt st6. 

Kad smo se nasmijali na to, rekao nam je lugar: No ne¬ 
mojte misliti, da bjelouška sjedi kod stola kao vi, pa da ima 
žlicu, viljuške i nož, te da jede, što joj se donese na st6, 
mirno i gospodski. Nema ona ni kuharice, da joj priugotovi jelo, 
ni sluge, da je dvori kod stola. Ona sama mora da traži 
sebi hranu, i kako je nađe ili ulovi, tako je i jede odmah bez 
svake priprave; niti je kuha, niti peče, niti pirjani, nego je 
prijesnu jede. Ja sam zato rekao, da je bjelouški kod ribnjaka 
i bare najbolje 1 najobilnije prostrt st6, jer sam vidio, da ona 
tamo nađe dosta hrane, koja joj je upravo po volji. Ona jede 
također i miševe, guštere, mlade ptice, pače i crve, ali najvoli 
žabe, pa i ribice, a te može da nađe kod vode ili u vodi. Čim 
zmija opazi životinju, koju treba za hranu, otisne se brzo za 
njom, da je ulovi. 

No kako ona može da se otisne za životinjom, kad nema 
ni nogu ni krila? Tako upitasmo lugara, a on odgovori: Istina 

je, da zmija ne može trčati ni letjeti, ali ona može vrlo brzo 
gmizati. Ako ste makar na brzu ruku vidjeli, kad je gmizala, 
mogli ste opaziti, da se ona pomiče trupom, u kom ima vrlo 
mnogo kolutića (rebara), koji su ozdo otvoreni, te se mogu 
gibati tako, da po volji kreću tijelo. Prema kraju je trup sve 
uži, te se svršava repom, koji poput kormila upravlja kretnjama 
tijela, tako na suhu kao i u vodi. Hoće li naime zmija da u vodi 
ulovi žabu ili ribicu, onda joj ne preostaje drugo, nego da za^ 
pliva, a to može, jer joj tijelo nije teško, a ona umije njime 
vrlo vješto kretati ovamo onamo. 

Budući da se zmija mora vući upravo trbuhom nesamo 
po goloj zemlji nego i po trnju i oštru kamenju, to bi se lako 
pozlijedila, kad joj koža ne bi bila pokrivena ljuskama. Te ljuske 
joj pomažu, da se može i penjati, jer se njima pridržava na pr. 
na hrapavoj kori drveta, da se ne oklizne i ne padne na zemlju. 
Boja tih ljusaka ili kože zmijine jest, kako vidite, dosta šarovita^ 
a u glavnom sivo modra ozgo, dok je sa strane bijela, a ozdo 
tamna. Ta boja ne može da je zaštiti od neprijatelja ili progo¬ 
nitelja, jer se vrlo lako može da opazi u travi kod bare ili u šumi. 
Valja znati, da zmija mijenja svoju kožu, t. j. ona se presvlači, 
te se stara koža, ili kako naši ljudi vele, zmijina košulja može 
naći u živici ili u trnju, kud se zmija provlači, kad skida 
staru kožu. Kao što je svaka nova košulja ili haljina čistija, i 
ljepša od stare, tako su i boje na novoj koži zmijinoj svjetlije. 
Na stražnjem dijelu glave ove zmije opaža se, makar je dosta 
zgnječena, da ima dvije bijele pjege okrugle kao polumjesec. 
Po tim prugama može se ta vrsta zmija najlakše raspoznati, a 
po njima im je i ime: bjelouška. Da glava ove zmije nije 
tako zgnječena, vidjeli biste, da je ozgo široka ili spljoštena, 
i da je između nje i trupa neznatan dio tijela, koji bismo mogli 
nazvati vratom. No to možete motriti i u školi na slici. 

Ali kako zmija ulovi životinju, koju treba za hranu, kad 
nema nogu s oštrim čaporcima kao mačka, ni s kukastim kan¬ 
džama kao kobac? Tako smo dalje zapitali lugara, a on je od¬ 
govorio : Zmija to čini samo zubima. Kad njima ščepa veću 
žabu, dogodi se, da je ne može odmah povući u ždrijelo, pa 
se onda žaba koprca i dreči. Mnogi su ljudi to vidjeli, ali 
nijesu dobro opazili, što zmija radi sa žabom, pa su zato 
smislili, da zmija žabu sisa, a nijesu pomislili na to, da u 
žabe nema mlijeka, i da ga zmija u nje ne bi mogla naći. 

sve kad bi i htjela, da se njim hrani. Ali ni krv ne sisa zmija 
iz žabe, nego ju je dobro prikvačila svojim zubima, koji su 
doduše dosta tanki i slabi, ali su oštri i kukasti, pa 
čvrsto drže, i ne daju žabi, da izmakne. 

Valja znati, da zmija ne kida i ne grize svoju hranu, nego 
je pomalo guta. Često joj valja tako progutnuti životinju, koja 
je mnogo veća nego njezina glava. Ali to nju nimalo ne smeta; 
ona razvali svoje čeljusti, koje dopiru daleko iza očiju; povuče 
zatim u ždrijelo, koje se može jako raširiti, svoju žrtvu, oblijepi 
je čvrsto slinom, te progutne. Kad se zmija obilnije najede, 
onda miruje dulje vremena, a najvoli se sunčati, jer u nje je kao 
i u žabe ili puža hladna krv. Poradi toga se pred zimu i ona po¬ 
vuče u kakvu rupu ili duplju, ukoči se i prespava tako cijelu zimu. 

Zar nema kod nas otrovnih zmija? Tako smo upitali lu¬ 
gara, a on nam je odgovorio: Ima u našem kraju i takvih zmija, 
ali vrlo malo, koje svoj plijen usmrte otrovom iz dva svoja 
šuplja zuba, a onda ga tek pojedu. Najobičnija zmija otrovnica 
jest kod nas riđovka. Svojim otrovom brane se zmije otrov¬ 
nice i od svojih progonitelja. One su opasne i čovjeku, ali 
ne napadaju na nj, već ga ugrizu samo onda, kad slučajno na 
njih stane ili ih uhvati golom rukom. Stoga valja biti na oprezu 
i ne treba ići bos po šumi, a osobito se treba čuvati prisojna 
mjesta, gdje one danju rado borave. 

No zar se bjelouška nikako ne može da odbrani od svojih 
progonitelja, kad u nje nema otrova? Tako smo opet zapitali 
lugara, a on nam je odgovorio: Kad se bjelouški približi stvo¬ 
renje, u koje ona nema vjere, onda stane cičati i iz razvaljenih 
usta pružati dugački i rašljasti jezik, pa se nadimati i dizati uvis. 
To iznenadi, a često i zaplaši njezina protivnika ili progonitelja, 
pa dok se on razbere, dotle joj obično pođe za rukom, da uteče. 

Još smo pitali lugara, gdje se zmije najviše zadržavaju, a 
on nam odgovori: Danju traže hranu, i ako je moguće, sunčaju 
se, a inače borave u šumi pod lišćem, u grmlju, pod kamenjem, 
ispod korijenja drveća i u rupama, što ih načine krtovi, miševi 
i druge životinje. No zmije ne grade gnijezda nikakva. One nose 
jaja, ali ne sjede na njima kao ptice, da ih izlegu. 

Na to smo mi odmah dodali, da im to ne bi ni koristilo, kad 
imadu hladnu krv kao i žabe, te im je tijelo hladno kao led. 
Treba dakle da jaja postave nekamo, gdje je toplo; možda na 
sunčano mjesto, kao što to čine žabe. Lugar reče nato: Bjelo- 

nška snese dvadeset do trideset jaja, koja su velika otprilike 
kao vrapčja jaja, a obavita su tankom kao papir kožicom, te se 
drže jedno uz drugo kao brojanice. Da se izlegu, ostavlja ih na 
toplo mjesto, ali ne na sunce, nego tamo, gdje ima vlage, na 
primjer u gnoj ili gdjegod u staji. Čim zmijići iziđu iz jaja, mogu 
se s potpunom sigurnošću kretati, te žive odmah isto onako 
kao i njihovi stari. 

III. Ima otrovnih i neotrovnih zmija. Riđovka je otrovna, 
a bjelouška neotrovna zmija. I otrovne i neotrovne zmije hrane 
se miševima, žabama i drugim manjim životinjama. I otrovne i 
neotrovne jednako hvataju svoj plijen i gutaju hranu; no otrovnice 
svoj plijen najprije usmrte otrovom. Sve su zmije jednake oblikom 
.{glavom, trupom i repom); razlikuju se samo veličinom i bojom. 

IV. Zmije su životinje, koje nemaju nogu, te gmižu. Tijelo 
im je dugačko i prema duljini dosta tanko, pa pokrito ljuskama. 
Čeljusti im se mogu jako razvaliti i ždrijelo raširiti tako, te 
mogu progutati i veće životinje, negoli je njihova glava. Otrovne 
zmije imadu dva šuplja zuba, na koja uštrcavaju otrov u ranu, 
kad ugrizu kakvu životinju ili čovjeka. Toga radi progone ljudi 
zmije i žacaju se od njih; zmije nijesu baš škodljive, jer tamane 
kojekakav gad, naročito miševe. 

V. a) Zašto se bjelouške drže rado kuće, te zalaze vrlo 
rado u podrum i kućerak? (Tu mogu da nađu miševa). — 
Zašto se može zmija naći i u staji? (Tu može lako naći zgodno 
mjesto, da snese jaja). — Zašto neki ljudi ne dopuštaju, da se 
zmija tjera od kuće, jer vele, da ona ukućanima ne će ništa 
učiniti, a kući da sreću nosi? (To vrijedi samo o bjelouški, koja 
se rado kuće drži, te ne će i ne može nikoga da ugrize, a i ne 
ciči ni na koga, kad vidi, da joj svi mira daju; sreću pak nosi 
samo toliko, koliko uništava dosadne i škodljive miševe). 

b) Rješavanje zagonetke. Što je to: Zla mila, u zli se kolač 
svila? (To je riđovka, koja se na suncu zna saviti u klupko; 
mila je, jer je lijepa, a zla je, jer hoće da ujede). 

c) Crta se: zmija, kako se sprema, da uhvati gatalinku, što 
je na listu grma; zatim zmija u kolut savita. 

d) Modelovanje zmije. 

7. Srna. 

I. Ove zime vidjeli smo često, kako na vratima mesnice 
visi ubijena srna. Mesar je prodavao srnetinu na kilograme kao 

i govedinu, svinjetinu i teletinu. Nekoji su od nas jeli pečenu^ 
srnetinu, pa vele, da je vrlo dobra i ukusna, i da je nalik na 
zečetinu. Srne žive u šumi i hrane se travom. Nekoji ljudi od¬ 
goje lane ili mladu srnu, pa je onda drže kod kuće. I šumarova 
gospoda ima u svom voćnjaku srnu, a ona se u njemu mirno pase.^ 
II. Kad smo podveče išli pokraj šume, vidjeli smo često,, 
gdje na proplanku mirno pasu srne. Čim su nas opazile i za¬ 
mijetile naše glasove, pobjegle su u šumu. Zamolili smo ne¬ 
davno lugara, neka bi nam ubio jednu srnu, da je točnije pro¬ 
motrimo. No on nam je odgovorio, da se to sada ne smije, pa 
da on osobito na to pazi, da to nitko ne čini, jer upravo sada 
srne imadu svoje mlade, koje moraju hraniti svojim mlijekom,, 
a poslije će ih voditi na pašu, pa će ih zajedno sa srndaćem 
(mužjakom) štititi, koliko bude moguće, od različnih neprijatelja,, 
kao što su lisice, kune, vukovi, jastrijebi itd. Rekao nam je 
dalje lugar, da u šumi ne bismo nikako mogli motriti žive srne, 
jer su one vrlo plašljive, pa se danju zavuku u šumu i zaklone 
u gustom grmlju, a tek uveče izlaze na pašu u polje ili na kakvu 
čistinu u šumi. No ako hoćete ipak da promotrite živu srnu, onda 
zamolite gospodu šumaricu, koja ima pitomu srnu u voćnjaku, 
i ona će vam jamačno dopustiti, da dodete onamo, pa će vam. 
možda i koješta pričati o tom, kako srna živi. 

Tako smo i učinili. Jučer smo bili u voćnjaku gospode 
šumarice, da promotrimo srnu. Kad smo došli u voćnjak, digla 
se srna s trave ispod jednoga drveta, i otrčala. Gospoda šuma- 
rica rekla nam je, da je srna vrlo pitoma, te da je svuda slijedi 
kao pseto, ali tuđih ljudi ipak se još plaši, jer joj je to priro¬ 
đeno. Pitali smo zatim gospođu šumaricu: Zašto je srna ležala 
na travi; zar ne će da pase danju? Ona nam je na to odgo¬ 
vorila: Istina je, da u šumi srne izlaze na pašu najviše noću,, 
a danju počivaju, jer se boje progonitelja; no mojoj srni ovdje 
u voćnjaku ne će i ne smije nitko ništa zla učiniti. Prije negoli 
ste došli ovamo, ona je pasla, pa je poslije toga legla, da preživa,. 
kao što to čine i krave, a vi ste to kod njih doista veći opazili. 

Žao nam je bilo srne, što ima toliko progonitelja, pa smo 
se čudili, kako je nijesu već posve zatamanili. No gospođa 
šumarica nam reče, da srna ipak ima koješta, čim se može da 
zaštiti od neprijatelja. Prije svega valja spomenuti dlaku, što 
pokriva njezino tijelo, naročito trup, koji je sprijeda nešto jači 
nego straga. Sada u proljeće i ljeti boja je njezine dlake 

mrko crvena, kao što je i šibljak ili grmlje, u kom se danju 
skriva; u jesen promijeni dlaku, te je velika i gusta, pa je 
čuva od studeni, a boja joj je mrko siva, kao što je i u 
suha lišća. Tako je neprijatelji ne mogu lako da opaze, jer je 
boja njezine dlake prema mjestu i prilikama, u kojima se bavi. 
No zato ona zamijeti svoje neprijatelje osobito brzo i lako. Pri tom 
jojpomaže vrlo dobro osjetilo mirisanja. Širokim i vlažnim 
svojim nozdrvama nanjuši ona naime neprijatelja iz dosta 
velike daljine. Isto tako je u nje i dobar sluh, jer su joj uši g i- 
bljive i uspravne. Nijesu joj naodmet ni oči. Pogledajte ih 
samo! Tako nam reče gospođa šumarica pokazujući na srnu, 
koja se međutim na njezin umiljat poziv približila bila. Na dosta 
malenoj glavi njezinoj, što se nalazi na spruženom i 
tankom vratu, vidimo velike i živahne oči, kojima nas 
gleda prijazno i s pouzdanjem; jer nas se nimalo ne boji. Njima 
ona već izdaleka može da opazi neprijatelja. I kad ga opazi 
onda je najsigurnija, ako brže bolje pobjegne. U bježanju 
joj je malo tko premac. Tako je nastavila turnačenje go¬ 
spođa šumarica, a onda je rekla: Vi ćete i sami lako pogoditi, 
zašto može da tako dobro trči, kad joj promotrite tijelo, naro¬ 
čito pak noge, koje su visoke i tanke, a stražnje su dulje 
od prednjih, pa tako može da pravi velike skokove. Papci su 
joj na nogama kao i u krave, ali su tvrđi i šiljastiji, te 
bi joj mogli ponešto koristiti u odbrani. 

Na slobodi, naime u šumi, vole srne da žive u zajednici, pa 
tako ide na pašu cijela porodica: srndać (mužjak), srna (ženka) i 
lanad. Lane ili srnče (mlado od srne) razlikuje se bojom od 
svojih starih, naročito tim, što na gornjem dijelu tijela po crven¬ 
kastoj dlaki imade bijele pjege. Srndaća možemo lako raspo- 
znati od srne nesamo po tom, što je od nje veći, nego i pO' 
tom. Što na glavi ima rogove. Već prve godine narastu srndaću 
takvi rogovi, te su nalik na dva podebela i dugačka šila. Na 
početku zime otpadnu ti rogovi, ali na proljeće se pojave drugi 
veći i jači, pa imadu dva šila ili dva paroška, te su nalik na 
rašlje ili račve. I opet izgubi srndać zimi te rogove, pa dobije 
na drugo proljeće nove, koji imadu po tri paroška, kao što 
možete vidjeti evo na ovim rogovima, što ih je moj muž dao 
skinuti s ubitoga jednog srndaća, te ih spremio na uspomenu. 
Tako reče gospođa šumarica, i pokaže nam rogovlje srndaćevo, 
koje je bilo učvršćeno na jednoj pločici. Ujedno je dodala, da 
rijetkokad ima srndać na rogovima više od tri paroška. 

Srndać bi se dakle u nevolji mogao i braniti, dodali smo 
tomu tumačenju, i odmah smo upitali gospođu šumaricu: A hoće 
li srndać navaliti i na čovjeka? Gospođa šumarica nasmiješi se 
i reče: Ne trebate se bojati; vi se ne ćete s njim tako lako 
sastati; ali da se i sastanete s njim, ne će vam on zaista ništa 
učiniti; jer je pri svem tom, što ima rogove, plašljiv kao i nje¬ 
gova družica srna. Ćula sam ipak, da stariji srndaći, pa i pri¬ 
pitomljeni, često budu nasrtači, te hoće da navaljuju i na ljude. 
No kad treba da brane svoje mlade od dušmana, naročito od 
lisice, onda se stave na noge junačke i srndać i srna. Srndać 
navaljuje na nju svojim rogovima, a srna je oštrim svojim 
papcima na prednjim nogama čvrsto udari u gubicu. 

Pitali smo gospođu šumaricu još, da li su srne škodljive, 
a ona odgovori: One načine dosta štete tim, što brste po šumi, 
i tako mogu da unište mlado drveće, a zalaze i u polje, te pasu 
žito, a i kupus. No zato imamo i koristi od srna. Vidjeli ste 
ove zime, kako su mesari, a i neki trgovci prodavali srneće 
meso, od koga se mogu priugotoviti različna vrlo ukusna jela. 
Od kože se prave prostirači pred krevete, a ako se s nje skine 
dlaka, pa se ustroji, onda prave od nje rukavice. Od rogova 
se grade dršci za noževe i slične stvari. 

S tim je tumačenje o srni i njezinu životu bilo završeno, 
a mi smo zahvalili gospođi šumarici, pa smo otišli svaki 
svojoj kući. 

III. Zec živi u polju i u šumi. Srna živi u šumi, ali zalazi« 
i u polje. Zec se hrani travom, djetelinom, kupusom itd., i srna 
se hrani isto tako, ali i brsti mlado drveće i grmlje. Zec čini 
štetu, i srna je škodljiva. Zec koristi svojim mesom, kožom i 
dlakom; isto tako koristi i srna. Zec je mnogo manji od srne. 
Zec može brzo trčati, a tako i srna. Zec ima stražnje noge 
mnogo dulje od prednjih, a i srna ima stražnje noge dulje od 
prednjih, ali kod nje nije u tom tako velika razlika kao kod zeca; 
osim toga ima srna razmjerno više noge. Zec ima na nogama 
čaporke, a srna ima na njima dva papka. Zec ima zube za 
glodanje, a srna ih nema. 

IV. Srna je šumska životinja. Hrani se travom i tim, što 
brsti mladice drveća i grmlja. Hranu preživa. U nje je lijepo 
okruglo tijelo s malom glavom na tanku vratu; srnjak ima 
na glavi rogove, koji mu zimi otpadaju, a u proljeće na¬ 
novo narastu. Tijelo je u srna obraslo dlakom, koja je zimi 

mrko siva, a inače mrko crvena. Noge su u srne visoke i tanke, 
■a na svakoj nozi imade po dva papka. Srna može brzo trčati. 

V. a) Zašto ljudi ubijaju srne? (Radi štete, što je čine u 
polju i na mladu drveću; no još više radi ukusna njezina mesa i 
fine kože). — Zašto se ne smiju ubijati srne u proljeće i ljeti? 
■(Jer imadu mlade, koji bi onda poginule, i tako bi se srne 
malo pomalo sasvim potamnile). 

b) Komu se veli, da je prava srna? (To se veli ženi, na- 
jočito pak djevojci, koja je hitra i spremna, da poskoči). 

c) Crta se: srna, lane i srndać. 

d) Modelovanje srne ili laneta. 

8. Vuk i medvjed. 

I. Čuli smo mnogo pripovijedati o vuku i medvjedu, pa 
3namo, da te strašne zvijeri žive u šumi; ali ih nijesmo vidjeli 
u njoj, nego u zvjerinjaku (menažeriji) i naslikane. Medvjed je 
veći od vuka, a zaista je i jači. Vuk jede samo meso, a medvjed 
ihoće da jede i slatke stvari, kao što kruške i med. Ni od me¬ 
dvjeda ni od vuka nemamo nikakve koristi, osim što dobijamo 
od njih vrlo dobro krzno. No i vuk i medvjed mogu da načine 
žtete na stoci. Ne idemo u šumu, da ih motrimo. Medvjeda u 
našim krajevima, kako vele ljudi, već davno nema.^ No bilo ih 
je u staro doba; to se vidi i po tom, što se jedno brdo u našoj 
■planini zove Medvjeđe brdo. Vukova ima još dosta u našim 
“šumama, ali ih ne možemo tamo motriti, jer oni ne će da dođu 
pred nas, a mi bismo još manje htjeli da idemo pred njih žive. Kad 
se budu držale hajke (lovovi) na zvjerad, onda bismo mogli vidjeti 
kojega ubijena, ali za to sada nema prilike. Ne preostaje dakle 
drugo, nego da vuka i medvjeda promatramo na slici, a naša 
škola ima vrlo dobre i lijepe slike za jednu i drugu zvijer. • 

II. a) Vuka baš ne trebamo vidjeti u prirodi, kad je sa- 
■svim nalik na psa. Velik je otprilike kao ovčarski pas, 
•i na nj je najviše nalik. Dlaka je u njega srednje duljine i 
Tudasta, a boje je ž u t o sive, te prelazi u crnkastu. Zimi dobije 
■gušću i nešto svjetliju dlaku. Glava mu je prilično krupna, 
a ima dugačku šiljastu gubicu. Čeljusti su mu produžene 
i jake, a u njima ima zube, kao što ih imadu psi, samo što 

^ U krajevima, gdje još ima medvjeda, valja obrađivanje ove meto¬ 
dičke jedinice drukčije udesiti. U takvim krajevima treba pače, da medvjed 
lude predmet posebne metodičke jedinice. 


su njegovi zubi tako čvrsti, da može mrviti i kosti najvećih: 
životinja. Vrat i prsa su u njega također vrlo jaki, a to se vidi 
po tom, štO; može da u svojim žvalama odnese i poveću živo¬ 
tinju,: kao na pr. krmka, jelena itd. 

Vuk živi od grabeža, te ima za to potrebno i zgodno 
oruđe.; Kao u psa, tako je i u njega vrlo dobro osjetil o 
za mirisanje. Iz velike daljine osjeti on miris životinje i 
lako,je nađe po tragu. Ušima, kojemu Strše, čuje i slabije 
V e s k 0 V e, pače i stupanje životinja po mekanu snijegu. O č i m 
koje su vazda nemirne, a u noći se krijese poput žeravice,, 
vidi vrlo dobro sve, što, se oko njega događa. 

Što vuk osjeti i smotri, to je siguran plijen njegov. Njemu 
ne uteče lako ni najbrža životinja. Tijelo je u njega lako i 
spretno nesamo za trčanje nego i za provlačenje kroz grmlje 
i šipražje, jer je usko i u stražnjem dijelu svom (kod 
krsta) ponešto sniženo ili u 1 e k n u t o tako, te se često, naro¬ 
čito ako se šunja, pričinja kao prebito pseto. Ma da koliko 
ždere, a on je doista vrlo proždrljiv, nigda na njemu nema ni 
trošice sala, ali ni mesa više, negoli upravo treba. Moglo bi se 
baš reći, da je u njega sama kost i koža. 

Takvo tijelo lako se nosi, kad su k tomu još i dobre 
noge. U vuka su noge prilično duge i tanke, a udešene 
su upravo za trčanje, a ne za to, da njima hvata ili kopa. Kod 
trčanja upire se o zemlju kratkim tupim čaporcimai 
podebelim žuljevitim jastučićima iza prstiju. Čaporke ne može 
da uvuče kao mačka, pa je i u tome nalik na psa. U trčanju je 
vuk tako istrajan, da se u tom s njim nijedan pas ne bi mogao 
natjecati. Kod trčanja mu je od osobite koristi i dug kitnjast 
r e p, jer mu služi kao kormilo, da može praviti nagle okrete 
na sve strane. 

Vuk jede svaku životinju, do koje može da dođe, i koju 
može đa svlada. Obično navaljuje u šumi na zečeve, srne i 
jelene, a na paši na ovce i svinje, ali se dogodi, da zakolje i 
veću životinju, kao na pr. kravu ili konja. To čini tako, da skoči 
pod vrat takvoj životinji, te joj razdere zubima grkljan. Rijetkokađ 
pojede vuk i manju životinju odmah na mjestu, nego je odvuče 
u šiprag, pa je jede na više obroka već i radi toga, jer voli 
strvinu nego svježe meso. No u nevolji jede vuk i miševe,, 
žabe i guštere, a kad ni toga nema, zadovolji se i pustom ma¬ 
hovinom, ili pak — kako ljudi vele — glođe trulu kladu. 


Najgore je za vuka usred zime. Teška glad ga pritisne, 
a hrane nema. Stoga se povlači po šumi, te nemilo zavija ili 
urliče. Glad ga istjera i iz šume, te zađe na cestu i u selo, ne 
bi li se namjerio na što, čim bi utolio glad. Ako nijesu staje 
dobro zatvorene, onda se uvuče i u njih, te odnese koji komad 
stoke. Ni psa se onda ne boji, a hoće da napadne i čovjeka. 
U to doba idu vuci u čoporima, i tako navaljuju na svoj plijen. 

Vuk se inače boji čovjeka, te bježi od njega. Uopće je 
vuk uza svu svoju krvoločnost kukavna i plašljiva životinja. 
Danju se zavuče u gustu kakvu šikaru sred tamne šume i leži 
tamo na svom ležaju od lišća i mahovine. Najmanji šušanj ili 
samo kakva iskrica može da ga natjera u strah; nenadani pak 
ili nepoznati glasovi, kao gudanje na guslama ili violioni, mogu 
ga umiriti tako, da se i ne makne s mjesta, ili od čuda, ili od 
straha. Vuk nije prijatelj junačkomu boju; on se uzdaje više u 
svoju lukavštinu nego u svoju snagu. No često se ipak ljuto 
prevari; jer ga oni, kojima radi o glavi, umiju dočekati i ljute 
mu zadati rane. To dakako ne mogu da budu mirne i blage 
ovčice, kojima za to nedostaje i snage i oruđa, ali mogu da 
budu jače i dobro oružane životinje, kao što su konji sa svojim 
jakim kopitima, goveda sa svojim velikim rogovima, i psi, naro¬ 
čito ovčarski, sa svojim oštrim zubima. Najviše ipak zadaje jada 
vuku čovjek prahom i olovom. 

b) Medvjed se jamačno zove zato tako, jer voli da jede 
med. I voće jedu rado medvjedi, naročito se njim hrane mladi 
medvjedići. No glavna hrana medvjeđu jesu ovce, koze, jeleni, 
srne, goveda itd., ali on navaljuje i na čovjeka. Medvjedi žive 
samo u planinama ili gorskim krajevima. U šumama, gdje ima 
dosta medvjeda, ulove kadšto medvjediće, pa ih izvježbaju u 
kojekakvim vještinama, naročito pak u plesanju, i onda ih vode 
po selima, naročito po vašarima. Motrili smo ovdje u školi 
veliku lijepu sliku, na kojoj je prikazan medvjed, kako pleše. 
Čuli smo, đa on može dulje vremena stajati i kretati se na 
dvije noge (stražnje). Nitko ne može da dulje stoji na prstima, 
i zato nema sumnje o tom, da medvjed stoji i stupa tako, da se 
upire na cijele tabane. 

Kad medvjed stupa; on se jako gega, ili ljulja s jedne 
strane na drugu, i zato ne bi valjalo na njemu jahati. Uzrok 
je geganju njegovu i u tom, što su mu noge teške, jer su 
kratke i debele, a trup mu je neobično krupan i ne- 

spretan. U trčanju ne može se medvjed mjeriti sa životinjama, 
u kojih je vitak trup, tanke noge, te stupaju upirući se na prste. 
Ipak može i medvjed dosta dobro da trči, naročito uz brdo, 
te mu čovjek u tome nije ravan. Ali na čovjeka navaljuje samo 
onda, kad je jako gladan, ili kad mu čovjek radi o glavi. U takvu 
događaju osovi se na stražnje noge, pa jednim udarcem teške 
svoje šape obori čovjeka na zemlju, i tako ga usmrti, ili ga pak 
s obje prednje noge zagrli i zgnječi. 

Tolika je snaga njegove šape, da može njom smjesta ubiti 
konja i vola. Nije mu teško ni da takvu žrtvu odnese u svoj 
brlog ili ležaj u šumi. Prihvati je jednom od prednjih nogu i 
odvuče kaskajući polagano i po lošijim putovima. Na prsti ma 
ima medvjed oštre čaporke, koje mu služe kod grabljenja, 
ali koje treba i za penjanje. U tom je medvjed vrlo vješt, pa se 
može da popne i na najstrmiju stijenu, da tamo u kakvoj pećini 
ili spilji nađe za sebe stan. I na drvo može se medvjed popeti, 
pa stoga ne bi čovjeku koristilo, da pred medvjedom uteče na 
drvo, kao što mu to može koristiti, kad bježi pred vukom. Često 
se medvjed popne na drvo i zato, da u šupljoj grani potraži 
meda, što su ga tamo napravile šumske pčele. No događa se 
da mu ta poslastica, koju on silno voli, prisjedne, pa da 
s drveta, jedva da se dotaknuo meda, sav izboden naglo od¬ 
lazi i neprekidno mumlja. 

Medvjed voli slatke stvari (voće i različne jagode), ali . 
on se u nevolji zadovolji svačim, pa i gljivama, pupovima 
grmlja i drveća, kojekakvim travama itd. Prinuđen je pak, da 
sebe i svoje mlade hrani takvim stvarima, osobito voćem, jer 
teško može da ulovi, naročito one životinje, koje umiju brzo 
trčati i mogu da se sakriju u gustu šipragu, kuda on ne može 
da dođe. Kad zateče stado u planini, naročito blizu ponora, 
onda nastoji, da ga silnim mumljanjem svojim uplaši, a ono 
onda smeteno bježi glavom bez obzira i surva se u ponor, 
otkud više ne može da izađe. Medvjedu se pak lako spustiti 
u ponor i opet izvući iz njega, jer ima dobre čaporke. Kad ne 
može nikako, da se dočepa kakve životinje, onda hoće da navali 
na stoku u oboru ili toru, ili u staji, koja je udaljena od ljudskih 
stanova. 

Za deranje životinja ima medvjed zgodno oruđe. Glava 
njegova nije prema tijelu, koje bude i do dva metra dugo, baš 
osobito velika, ali je u stražnjem dijelu svom, prema kratku i 

debelu vratu, okrugla i podebela. Prednji dio glave 
biva sve uži, te se svršava gubicom, u kojoj ima velike 
oštre zube očnjake i derače, te njima razdere svoj plijen. 

Medvjed izlazi najviše noću; danju se zavuče u pećinu, 
ili u šuplje drvo ili u grmlje, te otpočiva. I zimu prespava od 
veće česti u kakvoj spilji. U jesen, kad je svega dosta, jede 
mnogo, da dobije što više sala, koje njegovo tijelo troši za 
zimskoga njegova sna. Usto on u svoj stan nanese ipak svako¬ 
jake hrane (jabuka, kukuruza, bukvica itd.), da je nađe, kad se pro¬ 
budi. No medvjed ne spava neprekidno, nego izlazi kadšto na 
svijetlo, da se prozrači, i da nađe štogod hrane i pila. Ljudi 
pričaju, da iziđe na Svijećnicu (Sretenije), pa da se povrati 
u spilju, ako Sunce svijetli, a ostane, ako je ružno vrijeme. 
No to je samo bajka. Vjerojatno je tek, da taj dan medvjed 
iziđe slučajno iz. spilje, i da se opet vrati u nju, jer ne vje¬ 
ruje, da bi tako rano nastalo proljeće; ali nije vjerojatno, da 
ostane, kad vidi, da je još studeno i ružno vrijeme. Kad napokon 
u proljeće iziđe medvjed napolje, da se više ne povrati u pe¬ 
ćinu, onda je vrlo mršav i gladan, te čovjek nije siguran od 
njega. No valjani i izvježbani lovci ne boje se medvjeda, nego 
ga progone, naročito radi skupocjena njegova krzna. Dlaka je 
naime njegova gusta i debela, pa mrke (smeđe) boje. Od mlađih 
medveda jedu neki ljudi meso, naročito butove, i vele, da je 
vrlo ukusno.1 

III. Vuk i medvjed jesu šumske životinje. I vuk i medvjed 
jesu grabežljive zvijeri. Vuk se hrani mesom, a medvjed jede 
osim mesa voće, jagode, žito, travu i slične stvari. Vuk je mnogo 
manji i slabiji od medvjeda. I vuk i medvjed opasne su i ško¬ 
dljive životinje. Stoga ih ljudi progone. Jedna i druga od tih 
zvijeri koriste krznom, koje se dobiva, kad se ustroji njihova 
koža. Meso, t. j. butovi od mlada medvjeda se jedu. 

IV. a) Vuk je grabežljiva šumska životinja, te progoni i 
kolje manje i veće životinje, a u nevolji napada i ljude. Vuk 
je vrlo nalik na ovčarskoga psa i otprilike isto tako velik. 
Premda je vrlo proždrljiv, vazda je mršav i tanak, te može 
dobro trčati i provlačiti se kroz grmlje i šipražje. I noge su u 
njega tanke i lake, a na njima ima tupe čaporke, o koje se 

^ Kako se već iz onoga, što je navedeno na prvom stupnju ove 
metodičke jedinice, vidjeti može, izvješćivanje učenika o vuku i medvjedu 
rezultat je njihova motrenja tih predmeta prikazanih na slici, i ujedno re¬ 
produkcija onoga, što im je učitelj pričao o tim životinjama. 

upire, kad trči. Osim toga sve je na njemu udešeno prema poslu> 
kojim se bavi, i prema okolini, u kojoj živi. U njega je tanko 
osjetilo za mirisanje, a povrh toga dobro vidi i čuje. Za de¬ 
ranje ima zube derače i oštre kutnjake. Dlaka mu je žuto siva, 
ozgo ponešto crna. Vuk koristi kožom, od koje se pravi krzno. 

b) Medvjed je grabežljiva životinja, koja živi samo u ve¬ 
likim planinama, kamo rijetkokad dolaze ljudi. Medvjed se hrani 
mesom, ali jede i voće, jagode, žito i slične svari. U neprilici 
hoće da navali i na čovjeka. Medvjed je vrlo velika i jaka ži¬ 
votinja. Tijelo mu je krupno i nespretno, a noge kratke i debele 
s oštrim čaporcima. Poradi toga se teško kreće i trči; stupa na 
tabanima, i može da stoji i hodi na dvije stražnje noge. Može 
se i dobro penjati na drveće i strme stijene. Dobro čuje i vidi, 
a za deranje ima zube derače, ali kutnjaci su mu široki i tupi, 
jer se ne hrani samo mesom nego i biljem.. Dlake je smeđe. 
Od kože njegove pravi se vrlo dobro krzno. 

V. a) Čitaju se bajke iz početnice: „Medvjed, vuk i čovjek" 
i „Tri medvjeda", pa priča „Lažljivac". 

b) Govori se „Pjesma o vuku" iz početnice. 

c) Tumačenje rečenice: Na glavi im kape od tri vuka, 
na leđima kože od međeda. (To znači, da su na glavama imali 
šubare od vučjega krzna, a na leđima šube od medvjeđega krzna). 

d) Tumačenje poslovice: Gdje nije pasa, tu vuci urliču. 
(To znači: Gdje nema onoga, koji bi pazio na red, tamo ne- 
valjalci i zločinci rade, što ih je volja). 

e) Rješavanje zagonetke. „Što je to: Po šumi urla, po 
gori mumlja, med jede i kruške, a ne boji se puške?" (Medvjed). 

f) Crta se: vuk nosi ovcu u žvalama i medvjed na drvetu 
kod pčela, koje na nj navaljuju. 

g) Modelovanje vuka i medvjeda. 

9. Kod kamenice. 

I. Vidimo gotovo svaki dan, gdje kočijaši voze velika kola 
kamenja, i tučena za ceste i u velikim komadima za građenje. 
Pitali smo, otkud voze to kamenje, a oni su rekli, da ga voze 
iz kamenice u gori. Kad smo ih pitali, što je to kamenica, onda 
su nam rekli, da je to ono mjesto, gdje se iskopava ili lomi 
kamen. Poželjeli smo odmah, da idemo jednom do kamenice, 
pa da vidimo, kako se tamo radi. 

II. I odosmo jučer u zajedničku šetnju do kamenice. 
Došli smo onamo, kad su ondje bili kočijaši s kolima, u koje 
-SU upravo tovarili kamenje. To je kamenje bilo veliko i vrlo 
teško, pa su se ljudi, koji su kočijašu pri tovarenju pomagali, 
jako mučili. Jedan kamen skotrljao im se dolje, kad su ga već 
bili dobrano podigli, i da nijesu bili oprezni, moglo se dogoditi 
veliko zlo. 

Motrili smo sada, kako radnici lome kamen. Oni imadu 
dugačka gvozdena dlijeta, koja su na kraju zaoštrena tako, da 
njima mogu zasjeći duboko u kamen od stijene, koji se onda 
od nje odvali. No, kako rekoše, oni često moraju da se po¬ 
mažu i na drugi način. U rupe, što ih izdubu u stijeni, naspu 
puščanoga praha ili pak metnu dinamita, i u to stave vrlo 
dugu vrvcu, koja se lako može da zapali, a pruže je tako, da 
je daleko od stijene. Poslije toga potpalivši vrvcu razbjegnu se 
radnici na sve strane, a kad vrvca dogori do puščanoga praha, 
on prasne i rastrga stijenu na više komada. 

Komadi kamena, što se odlome od stijene, znadu biti vrlo 
veliki, pa ih treba razlomiti na manje komade. To radnici čine 
tako, da malim dlijetom u jednom redu načine mnogo rupa, i 
onda u svaku rupu metnu po jedno malo ali debelo dlijeto, te 
po svakom udare samo jedamput. Tako se od velikoga kamena 
u jedan mah odlomi ploča, koja se može lijepo izraditi kod 
klesara, te od nje načiniti kamene stepenice, stupovi itd. 

Kamenje, koje se ne može bolje upotrijebiti, razbijaju 
radnici gvozdenim batićima u komadiće, koji su jedva kao šaka 
veliki, te njima nasipaju ceste. Takav kamen zove se tučenjak ili 
tučenac. I njim su tovarili kola, ali to je išlo mnogo lakše, negoli 
tovarenje velikih kamena. Gvozdenim lopatama grabili su radnici 
tučenjak i bacali ga u kola. Kad smo promotrili pojedine komade 
tučenjaka, vidjeli smo, da ga ima različne boje; ali najviše sive 
i modre, no bilo ga i šarena, na kom se opažalo više boja. 

III. Šljunak, kojim se također nasipaju ceste, iste je boje kao 
i tučenjak (ponajviše bijele i modre, ali ga ima i šarena). Šljunak 
se vadi iz potoka ili se iskopava uz niske obale rijeka, a tu¬ 
čenjak se dobiva od kamenja, koje se lomi od stijena u gori. 
Šljunak je izglađen i zaobljen, jer ga je voda izdaleka (iz gore) 
kroz mnogo i mnogo godina kotrljala i izbrusila, pa naplavila 
uz obale rijeka, a tučenjak je uglast i hrapav, jer je naprosto 
iučen i zdrobljen. 

IV. Mjesto, gdje se u gori kamen lomi, zove se kamenica^ 
Kamen lome dugim gvozdenim i zaoštrenim dlijetima (motkama). 
No stijene razbijaju i puščanim prahom ili dinamitom. 

V. a) Bismo li mogli biti bez kamenja? — Čim se 
kamenje može da zamijeni kod građenja kuće? (Opekom i ce¬ 
mentom; ali da nema kamenja ne bi bilo cementa, a ni kreča,. 
koji se dobiva od kamena). 

b) Rješavanje zagonetke. Kakva kamenja ima najviše u. 
vodi? (Mokra). 

10. Na razvalinama. 

I. Od kamenice, gdje smo nedavno bili, nijesu daleko' 
razvaline staroga grada. Mi bismo rado već onda bili pošli do 
njih, ali nije bilo moguće, jer je bilo kasno, da dođemo onamo- 
i sve dobro razgledamo, pa da se u pravo vrijeme vratimo kući. 

Čuli smo svašta pričati o gradu, koji je negda stajao tamo,, 
gdje su sada razvaline, te se vide nesamo iz našega mjesta, nego- 
izdaleka. Kažu, da je u tom starom gradu živio negda grof,, 
koji je bio silno bogat tako, da je kod njega sve bilo iskićeno- 
suhim zlatom, pa i isti volovi da su imali zlatom okovane ro¬ 
gove. Grof je imao mnogo zemlje, koju su radili seljaci, što 
su bili naseljeni na njegovoj zemlji, a imao je i mnogo sluga, 
i vojnika, s kojima je išao u lov i na vojsku (u rat). Živio je 
srećno mnogo godina u tom gradu, koji su davno prije njega 
sagradili njegovi djedovi. 

Najednom provale u naše krajeve Turci, pa opkole grofov 
grad. Uzalud su Turci navaljivali (jurišali) na grad; nijesu ga 
mogli osvojiti, niti mu nauditi. Grad je bio čvrsto sagrađen, ai 
grof ga je sa svojim slugama i vojnicima junački branio kroz. 
mnogo i mnogo dana. Tad je grofu i njegovima najednom ne¬ 
stalo hrane. Nato on sa svjema svojima izađe iz grada na tajna, 
vrata. No bilo mu je žao, da grad dođe u ruke neprijatelju. 
Stoga je ostavio u kuli (gradskom tornju) vrlo mnogo puščanoga. 
praha, a svuda ga je i u samom gradu i putem, kudgođ je prolazio,, 
prosipao tako, da je ostao za njim trag od puščanoga praha. 

Pošto se grof sa svojima bio dobrano udaljio od grada, 
učinio je onako, kao što čine radnici u kamenici, zapalio je 
puščani prah, koji je gorio, kako je bio nasut sve dalje i dalje 
do kule, i kad je tu vatra doprla do one množine puščanoga 
praha, što ga je bio grof prije, negoli je izišao, namjestio, na¬ 
stane silan prasak, a grad i Turci, koji su bili unišli u nj, odoše 
uvis, otkud se nitko živ više nije vratio. 


II. Pošli smo u zajedničkoj šetnji do razvalina staroga 
igrada. Put je do njih dosta naporan i težak; treba se penjati 
po strmeni, ali mi smo se ipak uzverali, išli smo i početvorke 
(tako, da smo* se upirali nesamo nogama nego i rukama), pa 
smo se tu i tamo hvatali i za grmlje. Kad smo se uspeli, našli 
smo se na povelikom ravnom prostoru. Tu smo ugledali ostanke 
ili razvaline staroga grada. Od zidova, kojima je grad bio 
opasan, slabo se što opaža; rastrošili su se na buri i nevre¬ 
menu, pa su se niza stranu prosuli, a gusta ih je šuma i grmlje 
obraslo tako, da samo tu i tamo strši po koji njihov dio. Naj¬ 
više se ističu dva visoka ugla od nekadašnjega gradskog tornja 
ili kule, koji su spojeni zidom. Jamačno su ta dva ugla raz¬ 
dijeljena ili rascijepana tako, da je ispod njih zapaljen bio 
puščani prah. Ljudi misle, da je to dalo povoda, te je nastala 
priča, kako je grof, gospodar toga grada, bježao iz njega i 
podmetnuo puščani prah, te ga potpalio i tako digao uvis. 

Vidjeli smo i ostanke vrata, na koja se ulazilo u grad. 
Ispred samoga grada bilo je prostrano dvorište, a na sredini nje¬ 
govoj bunar, kojemu se vidi samo trag, jer ga je svega pokrila divlja 
loza (vinjaga). Rekli su nam, da je tu u staro doba bio jamačno 
vrt, i u njemu da je valjda bilo i vinove loze, koja je podivljala, 
icad je nitko nije obrađivao, te se razbujala, pa se penje svud 
naokolo, a i uz goleme bukve, koje su svuda na razvalinama 
iznikle. 

Kako su čvrsto bili građeni stari gradovi, može se suditi 
po zidovima, kojima je bio opasan ovaj stari grad, a koji se 
sada tek tu i tamo mogu pravo vidjeti. Mjerili smo na jednome 
mjestu takav zid, pa smo se uvjerili, da mu je debljina i do 
dva metra, a sa spoljašnje i unutrašnje strane bio je obložen lije¬ 
pim kamenom tesancem, koji nije bio ni nažbukan ni okrečen. 

Našli smo i mala tajna vrata, na koja su iz grada izlazili 
■domaći ljudi, kad su vidjeli, da ga ne će moći obraniti. Ta su 
vratašca zaraštena gustim šipragom, a tako su bila zaraštena, 
kako vele ljudi, i onda, kad je još stari grad stajao. To je bilo 
potrebno radi toga, da ih neprijatelj ne bi mogao opaziti. Pogle¬ 
dali smo malo u prolaz, kojemu vode ta vrata, pa smo se uvje¬ 
rili, da su se u nj mogli spuštati ljudi samo na užetima.^ 

'■ Jasno je, da ovu kao i pređašnju metodičku jedinicu o kamenici 
valja obrađivati prema mjesnim prilikama, pa da ih treba i sasvim mimoići, 
ako u blizini mjesta, u kom je škola, nema kamenice ili razvaline. 

II. Vlasteoski dvorac sagrađen je pod brdom u lijepo- 
uređenoj i zasađenoj šumici (perivoju). Stari grad je bio sa¬ 
građen u gori na stijeni ili brdu. Do vlasteoskoga dvorca dolazi 
se lijepim utrvenim putem. Do staroga grada valjalo je ići vrlo 
strmim putem. Vlasteoski dvorac je velik i lijepo građen, ožbu- 
kan i obojadisan. Stari grad je bio mnogo veći, pa je imao i 
kule, a opasan je bio tvrdim zidom (bedemom); i bio je lijepo- 
građen, ali nije bio ožbukan ni okrečen ili bojadisan. 

IV. Ostanci staroga grada ili druge koje stare gradnje, 
zovu se razvaline. 

V. a) Kako su postale razvaline starih gradova? (Za vrijeme 
ratova uništeni su, ili su im zidovi jako uzdrmani i poharani.- 
Potresi i nevrijeme učinili su zatim, da su se i dalje rušili). 

Da li se tkogođ brine za razvaline, da posve ne propadnu ? (Brine 
se gradsko poglavarstvo i posebno jedno društvo, te popravlja 
zidove i pazi, da nitko ne dira u njih i da s njih ne skida i 
ne odvozi kamenje). 

b) Crta se: razvalina grada s vratima i kulama. 


IV. Ljeto. 

Druga polovina svibnja i lipnja. 

A. U šumi. 

1. Jagode. 

I. Jagode volimo 1 zato, jer lijepo cvjetaju bijelim cvjeti¬ 
ćima. Još većma ih volimo, kad se zarumene, jer onda ugodno 
miriše, a i vrlo su ukusne. Sad se već može dobiti i na trgu 
šumskih jagoda. Mnogi ih kupuju pune velike lonce, te ih ku¬ 
haju i prave od njih pekmez, koji je vrlo slastan, a meće se i 
u neke vrste kolača, da budu ukusniji i slađi. I u vrtu ima ja¬ 
goda; one su krupnije od šumskih, ali nijesu tako lijepe, ni 
mirišljive, a ni slatke, kao što su šumske. Već smo nedavno putem 
u šumu vidjeli, da su jagode počele zarađivati. Sad ih već ima 
dosta zrelih i rumenih. Poći ćemo dakle onamo, da ih nabe- 
remo; nitko nam to ne će kratiti, pa ni lugar. 

II. Donijeli smo eto u školu svaki po jednu kiticu jagoda; 
najviše ih ima crvenih. To su zrele jagode. Donijeli smo 
ih i nekoliko sasvim zelenih. To su nezrele jagode. Ima ih ne¬ 
koliko, koje su s jedne strane crvene, a s druge svijetlo zelene. 
To su napola zrele jagode. Zelenih jagoda ne će nitko da jede, 
jer su kisele i trpke. Ni poluzrele nijesu slatke, pa ako i njesu 
bez ukusa kao zelene, ne valja ih jesti, jer škode zdravlju. 

Da naberemo jagoda, nijesmo trebali da idemo daleko u 
šumu. One ne rastu u gustoj šumi, jer ne vole hlada ni tmine, 
nego svijetlo i sunce. Najviše ih dakle ima uz šumske putove 
ili staze i ispod grmlja, kojim su okružene šumske čistine. Nije 
lako brati jagode, jer su obično baš one, koje su zrele i 
crvene, sakrivene ispod lišća. Ali jagode ne dozrele sve na¬ 
jednom. Dok su jedne zrele, dotle ih ima i posve zelenih; do¬ 
gađa se pače, da u isto vrijeme neke još cvjetaju. Lijepi bijeli 
cvjetovi sa žutim kolutom u sredini nijesu tako teški 
kao zrele jagode, pa stoga smjelo proviruju kroz lišće i javljaju 

nam, gdje možemo da nađemo jagoda. Donijeli smo i nekoliko 
cvjetova od jagoda u školu. 

Tu smo promatrali najprije cvijet. S doljne strane cvi¬ 
jeta jest kao zdjelica (časka) od deset zelenih listića, koji 
su složeni tako, da pet većih, što su uokrug poredani, po¬ 
dupire pet manjih ozdo. Na toj zdjelici je lijepa prostirka 
{v j e n č i ć) od pet bijelih kao snijeg listića, koji su naslagani 
naokolo u obliku zvijezde. Ti listići vrlo lako otpadnu; i mi 
smo ih otkinuli, te je ostao samo onaj žuti kolut u sredini. Reklo 
nam se, da je to tek pravi cvijet; ali o tom, kako je složen, 
i kako se razvija, učit ćemo tek u višim godištima školskim. 

Sad smo promatrali zrelu jagodu; ona nam se pričinjala 
kao kakav crveni kolač (torta) na zelenoj zdjelici. Kad smo je 
skinuli, vidio se bijeli pod zdjelice s bijelim čepićem u sredini, 
dok je jagoda s doljne strane imala rupicu. Zrela jagoda je samo 
napovršini crvena, a iznutra je bijela. Na površini ja¬ 
gode ima sitnih tvrdih zrnaca, koja se osjećaju pod zu¬ 
bima; to je sjeme od jagoda. Bijelo meso od jagoda vrlo je 
sočno, slatko i mirišljivo. Poradi toga jedu jagode vrlo rado 
ljudi, a osobito djeca. No one su poslastica i nekim životi¬ 
njama, kao pticama, puževima i kukcima. Upotrebljavaju se i 
u kućanstvu, jer se od njih pravi vrlo dobar pekmez. 

Još smo promotrili i list jagode, koji smo također donijeli 
u školu. Po listu može se jagoda lako raspoznati i naći. List 
jagode nalazi se na doljnoj strani drška, na kom je cvijet 
ili jagoda. Svaki list je složen od tri listića, od kojih je jedan 
najveći u sredini, a njemu sa svake strane po jedan manji. 
Listovi su okrugli kao jaje i uz kraj zarubljeni. 

III. U vrtu ima jagoda zasađenih na lijehama. Vrtne jagode 
mnogo su krupnije od šumskih; ali šumske su slađe i mirišljivije. 
Vrtne jagode su svjetlije crvene boje nego šumske, a ima i bijelih 
i žućkastih vrtnih jagoda, dok su sve šumske jagode crvene. 
I različna su oblika vrtne jagode; nekoje su okrugle kao kugla, 
nekoje su s gornje strane šiljaste, a nekoje su ozdo spljoštene. 
Šumske su jagode sve istoga oblika; ozdo široke i okrugle, a 
ozgo šiljaste. Vrtne jagode ljudi sade i presađuju, gnoje, okopa¬ 
vaju, zalijevaju itd. Šumske jagode rastu i uspijevaju same od sebe. 

IV. Jagoda je šumsko bilje, te rodi lijepim crvenim plodom, 
koji je mirišljiv i ukusan. Mnogi goje jagode i u vrtu. Vrtne su 
jagode krupnije od šumskih, ali nijesu tako slatke ni mirišljive. 

V. a) Zašto se gnoji zemlja u vrtu, na kojoj se sade ja- 
;gode ? (Da jagode budu što ljepše i krupnije). — Zašto ne 
treba u šumi gnojiti zemlju za jagode? (Jer je u šumi zemlja 
dobro pognojena od strunula lišća, koje je spalo s drveća). 

b) Tumačenje poslovice. Komu se veli, da je s golim grlom 
pošao u jagode? (Onomu, koji se otpremi na neki posao bez 
potrebne spreme ili oruđa, kao na pr. čovjek, koji se otpremi 
u šumu da bere jagode, a ne ponese ni košarice ni posude ni¬ 
kakve, da u nju metne, što bi nabrao). 

c) Crta se: šumska jagoda i vrtna jagoda s lišćem. 

d) Modelovanje šumske i vrtne jagode. 

2. Grmlje. 

I. I u vrtu ima grmlja, kao što je na pr. ribiz, ogrozd, 
maline i lijeska. To grmlje je zasađeno u vrtu radi svoga ukusnog 
ploda. No u šumi ima mnogo više i raznovrsnijega grmlja, koje 
je samo niklo, pa ga nitko ne gaji. I u šumi ima grmlja, koje 
rodi slatkim plodom. Ovih dana bilo je na trgu mnogo malina; 
donijele su ih seljakinje u velikim loncima i nudile su ih na 
prodaju. Mislili smo, da su ih nabrale u svojim vrtovima. Ali kad 
smo ih pitali, otkud im toliko malina, one su nam odgovorile, 
da su ih nabrale u šumi, i da su šumske maline ukusnije i mi¬ 
rišljivije od vrtnih. Domaćice da ih vrlo rado kupuju, pa od njih 
prave slatki sok (malinovac) i pekmez. Valja dakle poći u šumu, 
da vidimo, gdje i kako rastu te ukusne jagode, koje se zovu 
maline, a možda ćemo tamo naći i štogod drugo, da promo¬ 
trimo i proučimo. 

II. Pošli smo u šumu i ponijeli smo male posudice, da 
u njih beremo maline, ako ih bude. Posudice smo stavili u 
naše školske torbice. Lugar nas je odmah na početku šume 
prijazno primio i odveo onamo, gdje je bilo dovoljno lijepih 
crvenih malina. Prilično smo ih nabrali i spremili u svoje po¬ 
sudice. Nekoje smo odmah kušali i pri tom točnije promotrili 
bobicu (plod); ostale smo ponijeli kući, da njima razveselimo 
roditelje, koji će se većma radovati tomu, što smo mislili na 
njih negoli samim malinama. 

Promatrajući plod maline uvjerili smo se, da je složen 
od samih malih kuglica, koje su nanizane uokrug. 
Kad smo raskinuli takvu kuglicu, onda smo vidjeli, da je ispod 

kožice najprije vrlo sočno meso, a u sredini malo zrnce (ko¬ 
štica) kao i kod nekoga voća (trešnje, šljive). Uistinu je svaka 
od tih kuglica po jedna šljivica, a cijela je malina jedan skup 
ili zajednica plodova. 

1 otprije smo znali, da maline rastu na grmu, a sad smo 
se 0 tom još bolje uvjerili. Osjetili smo i to, da su stabljike 
toga grma, kojih ima više na kupu kao kod svakoga grma, 
bodljikaste, a vrhovi, na kojima su maline, spušteni su prema 
zemlji. Maline su već iscvjetale, pa nijesmo mogli da motrimo 
njihov cvijet, ali smo ga vidjeli prije u vrtu, pa znamo, da je 
bijele boje^ ali inače neznatan. Lišće je složeno tako, da su 
tri do sedam listova'na jednom dršku. Svaki je list 
okrugao kao jaje i nazubljen. 

Vidjeli smo u šumi još jedan grm, koji je vrlo nalik na 
grm malina. I stabljike su mu bodljikaste i lišće je složeno od 
tri do pet listića, i plod je od kuglica nanizan uokrug, ali te 
kuglice još nijesu zrele, nego će biti pred jesen; rekoše nam, 
da one nijesu ovako crvene kao maline, nego da su crvenkasto 
crne. Poznamo ih; to su kupine, i mi smo ih prošle godine 
kušali. Dobre su, ali nijesu tako ukusne ni mirišljive kao maline. 
Neki ljudi ih kupe, pa prave od njih ocat. 

Ugledali smo zatim grm, koji je bio pun krasnih cvjetova, 
što su nalik na ruže, samo što su prostiji, jer imadu samo jedan 
red cvjetnih listića, koji su blijedo crvene ili ružičaste boje. To 
je doista najljepši grm u šumi. Od njega se oplemenjivanjem 
dobije vrtna ružica, koja je tako lijepa i tako divno miriše, 
te je ljudi cijene kao cvijet nad svim cvijećem. Prosta šumska 
ruža, što često raste i po živicama, zove se šipak, i to radi 
njezina ploda, koji se također zove šipak, pa je, kad dozri u 
jesen, lijepe crvene boje. Kad smo u jesen bili u šumi, natrgali 
smo dosta šipka, ali je bio žilav, te se nije mogao jesti; u njemu 
je bila sila koštica. No poslije, kad mraz padne, budne šipak mekan 
i sladak, te se može da jede. Mnogi ljudi beru onda šipak u 
šumi, vare ga i prave od njega pekmez. Nije baš lako brati 
šipak, jer su stabljike pune trnja, te se kod toga posla izbodu 
ruke, a kadšto poderu i haljine. 

Sasvim blizu šipka cvao je bazag. Krasni njegovi bijeli 
cvjetovi ugodno mirišu, a sakupljeno ih je mnogo u jednu lijepu 
okruglu kiticu. Bazgov cvijet suše, pa ga kuhaju kao čaj, te 
vele, da je vrlo dobar lijek protiv kašlja, jer se čovjek jako 

uznoji, kad ga popije. Neke domaćice namoče cijele kitice ba- 
zgova cvijeta u jaje pomiješano s brašnom, pa ih prže ili frigaju 
kao i piliće. To je ukusno i mirišljivo jelo. Od cvjetova postanu 
bobice, koje su sasvim crne, kad u jesen dozre. Mnogi ljudi ih 
beru, te i od njih prave pekmez, a vele, da je vrlo dobar i 
ljekovit. Djecu zanima bazag i poradi svojih grana, iz kojih se 
može izvaditi meka srž, što je u sredini, te su onda šuplje, 
pa se mogu od njih načiniti pucaljke, štrcaljke i slične stvari. 

Opazili smo još jedan grm, koji voli vjeverica, ali mu se 
i mi djeca radujemo. To je lij eska. Sad nema na njoj onoga, 
čemu se mi i vjeverica, pa i druge neke životinje najviše radu¬ 
jemo; nema zrelih Iješnika. Istom u jesen moći ćemo ih brati; 
no nekoji od nas brali su ih još prošle jeseni. Cesto ih ima 
više na kupu, a svaki je u zelenoj kapici ili zdjelici. Ljuska u 
zrela Iješnika je glatka i tvrda, a jezgra, koja je u njoj, okrugla 
je i ukusna, pa se jede i meće u kolače. Sada nema već ni 
cvjetova na lijeski, jer ona cvate rano u proljeće prije, negoli 
prolista. Cvjeta macama ili resama. No mi poznamo dobro 
lijesku po njezinim dugim granama (šibama), koje odmah od 
korijena tjeraju na sve strane kao kod svakoga grma. Lišće 
je u lijeske veliko i nalik na srce, a na krajevima je nazubljeno. 
Budući da su ljeskove šibe ili grane ravne, glatke, i 
gipke, to od njih prave štapove, obruče i druge neke stvari. 

Ima u šumi još i druge vrste grmlja, no ono je manje po¬ 
znato, pa se nijesmo toliko njim zanimali, niti ga promatrali. Koliko 
bude potrebno, proučavat ćemo ga u višim školskim godištima. 

III. Drveće raste iz zemlje, a tako i grmlje. Drveće ima 
korijenje u zemlji; i grmlje rasprostire svoje korijenje u zemlji. 
Drveće ima grane i lišće, a tako i grmlje. Drveće cvjeta i do¬ 
nosi plod, a tako i grmlje. Drveće ima deblo, a grmlje ga nema, 
nego odmah od korijena tjera grane (šibe). Drveće naraste mnogo 
više nego grmlje. 

IV. Malina, kupina, šipak, bazga i lijeska nemaju debla 
nego više stabljika, koje izbijaju iz korijena, pa se poput grana 
odmah šire na sve strane. Zovemo ih grmlje. Navedeno grmlje 
rodi plodom, koji se može jesti i na različne načine upotrijebiti 
u kućanstvu. 

V. a) Rodi li svaki grm ukusnim plodom, i može li se 
plod sa svakoga grma jesti? (Ima grmova, koji rode plodom 
bez pravoga ukusa, te se ne može jesti). — Poznate li koji grm 

te vrste? — Ima li grmova, od kojih se plod ne smije jesti? 
(To su grmovi, koji rode otrovnim plodom). — Poznate li koji 
takav grm? 

b) Rješavanje zagonetke. Sto je to: Svi carići u crveno, 
sam car u zeleno? (Šipak; car je grm, a carići su plod). 

c) Crta se: grančica s malinama, grančica sa šipkovim 
cvjetovima, i grančica s Iješnicima. 

d) Modelovanje Iješnika s kapicom ili zdjelicom i bez nje. 

B. U vrtu. 

1. Leptiri. 

I. Vidjeli smo u vrtu, na livadi, a i drugdje mnogo i svake 
vrste leptira: velikih i malih; bijelih i žutih, crvenih s crnim 
pjegama, modrih itd. Bijeli nam se najmanje sviđaju; crveni su 
lijepi. Mnogo smo leptira već ulovili; što su šareniji i ljepši, 
stim se više radujemo, kad ih ulovimo, ali baš takvi se i naj¬ 
teže ulove. Kad smo ulovljena leptira prihvatili za krila, opazili 
smo, da se s njih runi kao neki prašak. Opazili smo i to, da 
leptiri imadu po dva velika roga i rilicu, kojom šišaju sok iz 
cvijeća; zato i lete neprestano od cvijeta do cvijeta. Vidjeli 
smo leptire i na kupusu, a na njemu nije bilo nikakva cvijeta. 

II. Kad smo onomadne prolazili kraj livada, vidjeli smo 
dosta svake vrste leptira, te su letjeli ovamo i onamo. Rado 
bismo ih bili ulovili u naše zelene mrežice, što su nataknute 
na dugačke štapove, ali se nijesmo usudili ići na livadu, jer 
gospodar ne voli, da se gazi njegova trava. Motrili smo, kako 
se leptir spusti na cvijet, te na njemu neko vrijeme sjedi, pa 
sklapa i rasklapa krila, a onda se najednom digne, odleti i 
sjedne na drugi cvijet. Tako cijeli dan sprovodi u igri i zabavi. 
No ne le i on od cvijeta do cvijeta samo od zabave, nego traži u njemu 
sebi hranu. Svojom dugom rilicom sisa on med (sok) iz cvijeća. 

Neki dan smo na kupusu nalovili dosta leptira, kojima vele 
kupusni bijelci. Vidjeli smo na glavi jednoga leptira i rilicu, 
koju može da savine i spruži, ako treba, da je dublje zarine 
u cvijet. Još smo na glavi mu vidjeli dva duga končića 
(roga); njima pipa. I dva velika oka ima leptir na 
glavi, ali ih ne može da kreće. Tijelo mu je dugačko i 
tanko, te je razdijeljeno kao i kod ose ili pčele na prednji 
i stražnji d i o. No najljepši ures leptiru jesu njegova krila, kojih 


ima dva para; jedan par naprijed, a drugi straga. Kod bijelca 
kupusnoga krila su uglavnom bijela, kao što to i njegovo ime 
kaže, No prednja krila su mu na krajevima crna, a u sredini 
imadu po dvije crne pjege ili točke. Krila su posuta nekakvim 
praškom, koji se prilijepi za prste, kad ga za njih prihvatimo. 
Na doljnoj strani tijela ima leptir šest nogu. 

No kakva posla ima leptir na kupusu? Tako smo pitali. 
Znali smo naime, da leptir ne može na kupusu naći hrane, kad 
nema cvijeta, a lišća leptir ne jede, niti bi ga mogao jesti, jer 
nema čim da ga grize. No leptir se brine, da njegova djeca, a 
to su gusjenice, budu imala hrane, kad se izlegu, pa zato dolazi 
na kupus. Tii s doljne strane (naličja) lista snese žuta jajašca, 
a iz njih se onda za nekoliko dana izlegu modrikasto zelene 
gusjenice. I nitko ne bi vjerovao, da su to djeca leptirova, ali mi 
smo se 0 tom prije nekoliko dana na žive svoje oči uvjerili. 

Nedavno je naime jedan od naših drugova donio u školu u 
kutijici dvije gusjenice. Metnuli smo ih u jednu veliku staklenku, 
koju smo do polovice napunili zemljom, a u nju zataknuli dva 
drvca. Zatim smo staklenku svezali čvrstim papirom, da gu¬ 
sjenice ne uteku, a da se ne uguše, izbušili smo debelom iglom 
(šilom) papir na mnogo mjesta (po cijeloj njegovoj površini). 
Svaki dan puštali smo gusjenice napolje, pa smo gledali, kako 
su po stolu gmizale. I svježe hrane smo im svaki dan davali, 
pa smo motrili, kako jedu. Hrane se lišćem, ali ga ne jedu 
onako, kao što mi jedemo kruh, nego ga stružu, te onda sitne 
strugotine vješto i brzo gutaju. Silno su proždrljive, jer mogu 
vrlo mnogo toga pojesti. Tako učine na lišću u vrtovima, voć¬ 
njacima i šumama mnogo štete, pa zato ljudi nesamo da ne vole 
gusjenice, nego ne trpe ni leptira, ma da su mnogi od njih vrlo lijepi. 

Kad smo za kojih pet dana došli ujutru, da vidimo gu¬ 
sjenice, začudili smo se, kad smo opazili, da je jedna od njih 
svukla svoju kožu, koja je bila na zemlji, a ona se uprela u 
čahuricu (kukuljicu), te pričvrstila s dvije niti na jednom drvcu. 

I druga se nitima već pričvrstila bila, jamačno da se uprede. Mi 
smo se je tiho dodirnuli prstom, a ona se počela žestiti; htjela je 
imati mira. Postavili smo zatim staklenku na školski orman i 
prigledali svaki dan, da vidimo, što će se dogoditi. Nijesu prošle 
potpuno ni dvije nedjelje, a mi smo jednoga jutra vidjeli u 
staklenci leptira; On se izvukao iz čahurice, koja je bila bijela 
i ležala na zemlji. Odnijeli smo staklenku na dvorište, pa smo 


— 308 — 

je otvorili i malo naklonili. Leptir je izišao iz nje i odmah veselo 
odletio u svijet, premda ga nitko nije učio, kako se leti. Sad 
je prviput ugledao sjajno Sunce i bio sasvim slobodan, te je 
mogao da po volji traži i bira sebi hranu po cvijeću šarenom.. 
Tako je on živio kojih osam do četrnaest dana, snesao jajašca,, 
a onda poginuo. 

III. Mravi imadu tijelo razdijeljeno na tri dijela; i leptiri 
imadu isto tako razdijeljeno tijelo. Tijelo i najvećega mrava jest 
manje od leptirova tijela. Mravi ima više vrsta, a tako i leptira. 
Neki mravi mogu da lete, a leptiri mogu svi da lete. Mravi 
mogu da ugrizu i uštrcaju u ranu nekakav otrovan sok. Leptiri 
ne mogu gristi, nego samo sisati svoju hranu (med) iz cvijeća. 

I mravi i leptiri imadu na glavi ticala. Mravi žive u mravinjaku 
(u društvu) u velikom broju. Leptiri ne žive u društvu nego 
svaki za se, i nemaju stalna stana. Mravi ne prave znatne štete, 
nego donekle i koriste, jer tamane kojekakve škodljive životinje, 
na pr. ušence, a i gusjenice. Leptiri ne prave također nikakve 
štete, ali je zato vrlo mnogo prave gusjenice, koje se izlegu iz- 
njihovih jajašaca. Mravi žive po više godina, a leptiri poginu, 
dosta brzo (nakon deset do četrnaest dana). 

IV. Leptiri imadu tijelo razdijeljeno na tri dijela s dva para 
krila. Ima ih različne vrste: većih i manjih, pa bijelih (s bijelim 
krilima), žutih, crvenih, modrih itd. Rasplođuju se jajašcima, iz. 
kojih se izlegu gusjenice, što žderu lišće drveća, kupusa itd., 
te su vrlo škodljive. Leptiri se hrane medom (slatkim sokom) 
raznovrsnoga cvijeća. 

V. a) Poznate li kojega korisnog leptira ili gusjenicu? 
(Svilac je koristan, jer se iz njegove čahurice prede svila). 

c) Crta se: gusjenica, leptir na cvijetu i nad cvijetom I 
čahurica. 

d) Modelovanje leptira. 

2. Trešnja. 

1 . Kad smo u jesen počeli ići u školu, bilo je dosta svake 
vrste voća: jabuka, krušaka, bresaka, šljiva itd. I sada evo, još 
proljeće nije pravo ni prošlo, opet ima voća, naime krasnih 
crvenih trešanja. Nije baš davno (prije nekoliko nedjelja), što su 
cvale, i drveta su im bila bijela poput mlijeka, a danas ih ima već 
dosta zrelih po vrtovima i voćnjacima. I na trg ih donose već 
nekoliko dana pune koševe; spočetka su bile dosta sitne, no 

-sad ih donose sve krupnije i ljepše. Ljudi ih kupuju na jagmu, 
pa ih ili svježe jedu, ili ih sa šećerom kuhaju u bocama, te ih spre¬ 
maju za zimu. Kažu, da tako kuhane trešnje osobito gode i 
prijaju bolesnicima. 

II. Donijeli smo svaki po nekoliko trešanja različne vrste 
u školu, pa smo ih promatrali i o njima razgovarali. Opazili 
smo na njima ovo: 

Trešnje (plod) nijesu krupne; mnogo su manje (sit¬ 
nije) i od šljiva. Okrugle su gotovo kao i breskve, ali na 
doljnoj strani idu ponešto u šilj, te su nalik na malo 
srce (na pr. u pileta ili kokoši). Na gornjoj strani imadu 
trešnje kao i breskve malu udubinu, gdje se drže za pe¬ 
teljku. Vrlo često se drže zajedno dvije peteljke i na njima trešnje, 
pa onda ih možemo zataknuti za uši, i tako se njima nakititi. 

Kao što mnogo voće, naročito šljive i breskve, imade ko¬ 
žicu, tako je imadu i trešnje. No kožica je u trešanja tanja 
i lijepe boje. Nekoje su trešnje svijetlo crvene, nekoje ta¬ 
mno crvene, a ima ih i žutih. Tamno crvene nazivlju neki 
ljudi crnima, a žutima kažu, da su bijele. Pod kožom imadu trešnje 
meso kao i drugo voće. Kod nekih trešanja je meso vrlo sočno, 
te sok štrca iz njih, kad se stisnu; u drugih je trešanja i kožica 
i meso dosta tvrdo, pa im vele ruštevi, jer rskaju, kad se jedu. 
Sok u mesu je kod sviju trešanja sladak; jedino kod višanja je 
rezak. Usred mesa je kod trešnje mala okrugla koštica. 

Motrili smo, kako su trešnje postale od cvijeta, i kako su 
spočetka bile vrlo sitne i sasvim zelene. Poslije su bivale sve 
krupnije i svjetlije, dok naposljetku nijesu počele zaruđivati. 
Mnogo ih se dotle i zasušilo, pa su pale uvenute na zemlju; 
no to nije bilo od štete, pače je bilo dobro, jer ih drvo ne bi 
moglo odveć hraniti, pa bi bile sve sitne i slabo sočne. 

Na trešnjama vidi se sada često kojekakvih gosti, naročito 
vrabaca i kosova. Oni ih dosta pojedu, ali neka im to bude 
blagosloveno; jer i nama ostane još mnogo toga, a to što oni 
sada pojedu, kosovima je plaća za njihovo lijepo pjevanje, a vrap¬ 
cima za trud, što su marljivo tamanili gundelje (hrušteve) u proljeće. 

III. Jagode rastu u šumi, a trešnje u voćnjaku ili vrtu; no 
ima jagoda, koje rastu u vrtu, i trešanja (divljih), koje rastu u 
žurni. Jagode se jedu, i trešnje se jedu. Jagode su crvene, i 
trešanja ima crvenih. Na površini jagoda ima sitnih tvrdih zrnaca 
^sjemena); površina trešanja je glatka, ali u sredini imadu ko- 

štica (sjeme). Jagode miriše, a trešnje ne miriše. Jagode su 
okrugle, ali tako, da su kod peteljke šire, a dalje idu ušir poput 
srca- takva oblika su i trešnje, ali su mnogo krupnije od jagoda 
šumskih (običnih). Šumske jagode su crvene, a u vrtu ih ima 
i žućkastih. Trešnje su ili svijetlo crvene ili tamno crvene, a i 
ima ih i žućkastih. Od jagoda se pravi pekmez, a trešnje se 
sa šećerom kuhaju u bocama i spremaju. Jagoda je niska bilj- 

cica, a trešnja je povisoko drvo. 

IV. Trešnje su voće, koje rano dospijeva (pri koncu pro¬ 
ljeća ili na početku ljeta). Trešnje rastu na drvetu, koje se goji 
u voćnjaku ili vrtu, a vrlo su ukusno, pa i zdravo jelo, ako se 
jedu umjereno. 

V. a) Zašto su trešnje s drveta u voćnjaku ili vrtu krupnije 
i sočnije od trešanja, što rode na drvetu u šumi? (Jer ih ljudi 
kalame i obrezuju, a i inače oko njih nastoje). 

b) Čita se pripovijetka iz početnice: „Tko je bio kriv." 

c) Rješavanje zagonetke. Što je to: Bijela se rodi, zelena 
odraste, a crvena u grob padne? (Trešnja je bijela u cvijetu, 
t. j. kad se rodi; kad je zelena, onda raste, a kad je crvena, 
onda je zrela, pa je ljudi ili ptice pojedu, dakle je nestane, 

t. j, padne u grob svoj). ^ ... 

d) Crta se: trešnja s peteljkom, grančica s trešnjama i 

dvije trešnje na dvije peteljke, koje su sraštene. 

e) Modelujese: trešnja bez peteljke, i dvije trešnje s dvije 
peteljke tako, da su položene na list od trešnje. 

3. Ruža. 

I. Najmiliji nam je cvijet ruža; ona je i lijepa i vrlo ugodno- 
miriše. Ruže su ponajviše crvene, ali ih ima i žutih i bijelih. 
Ljudi ih gaje u vrtovima. Ima visokih i niskih ružinih džbunova. 
Od ružica viju se kitice i pletu vijenci. 

II. Pošli smo u vrt, da naberemo svakojakoga cvijeća, pa 
da ga savijemo u kitice i vijence, kojima smo iskitili našu uči¬ 
onicu za školsku svečanost, što se u njoj držala. Najradije i 
najviše smo za to brali ruže. No do njih se najteže dođe, 
osobito ako su na visoku džbunu. Mnogo smetaju i b o- 
dljike (trnje), kojih je puna stabljika i grančice ružine. Neki 
su od nas pri trganju ruža okrvavili ruke. Natrgali smo ih dosta 

svake vrste i svake b oj e. Jednima su se sviđale svij etlo 
crvene ili ružičaste; drugi su tvrdili, da su mnogo ljepše 

tamno crvene; treći su hvalili žute, jer da one i najjače 
miriše (to vrijedi osobito za one, kojima vele tea ruže). Mnogi 
su (osobito djevojčice) nada sve cijenili bijele. Istina je pak, 
da su sve ruže lijepe, a najljepše je, kad se ružice različne 
boje, veličine i oblika slože u kiticu ili vijenac tako, da ih je 
milina gledati. 

Najljepše su one ruže, koje su tek procvjetale; njih smo 
najviše i trgali. U pupove, koji su bili još posve zatvoreni, 
nijesmo dirali, ali ni u one ruže, koje su se sasvim raskokale, 
te s njih cvjetni listići otpadaju. Gledali smo kod trganja, bolje 
reći kod rezanja, da svaka ružica ima što dulji držak (grančicu), 
jer bi se inače teško mogla svezati u kiticu ili vijenac. Pazili 
smo također i na to, da na svakom dršku bude 1 i š ć a, koje je 
lijepo zeleno, okruglo kao jaje, šiljasto i nazublj eno, pase 
s ružama u kitici i u vijencu lijepo slaže, te godi i oku i srcu. 

III. Šipak ima cvijet nalik na ružu. No šipkov cvijet je 
prost, pa ima samo pet cvjetnih listića, te se čini kao kakva 
prazna zdjelica, ruža je pak složena od vrlo mnogo cvjetnih 
listova, te je, kad se sasvim rascvjeta, kao puna zdjelica. 
Šipak raste u šumi, i nitko ga ne gaji. Ruža raste u vrtu, te je 
ljudi marljivo gaje. Šipak je uvijek svijetlo crvene ili ružičaste 
boje, a ruža ima različnih boja (svijetlo i tamno crvenih, žutih 
i bijelih). Od šipka se dobije ruža, ako se oplemeni, t. j. ako 
se s plemenite ruže odreže mladica i ukalami na šipak. 

IV. Ruža je jedan od najljepših cvjetova; veli se, da je 
cvijet nad cvjetovima. Njezin je miris vrlo ugodan, a boje 
je također krasne, bilo da je svijetlo crvena ili tamno crvena; 
bilo da je žuta ili bijela. Ružu gaje ljudi u vrtovima. 

V. a) Tumačenje rečenice: Što to znači: Nema ruže bez 
tinja? (To znači, da nema sreće bez nesreće, ili da nema dobra 
bez zla. Tako mnogi ljudi govore, i tako se kadšto događa, ali nije 
uvijek tako, jer ima sreće bez nesreće, kao i dobra bez zla). 

b) Crta se: grančica ružina s pupoljcima, koji još nijesu pro- 
cvjetali, zatim grančica s jednim pupom, koji upravo procvjetava. 

c) Modelovanje ružina lista i grančice ružine s pupom. 

4. Grah. 

I. Grah je zdrava i dobra hrana. Jedu se zrela zrna 
i zelene mahune (komuške) njegove. Grah raste u vrtu ili u polju 
među kukuruzom. Ima ga dvije vrste, i to: čučavca, komu 


vele i ležak (niski grah), jer se ne pritiče, nego čuči ih leži pri 
zemlji; zatim pritkaša, koji uz pritku pušta vriježe. Lijepo 
je vidjeti grah pritkaš, kad procvjeta, naročito onaj s krupnim 
crvenim cvijetom. Sada upravo u vrtovima cvate grah, a ima 
već i graha rogačića, t. j. zelenoga graha u mahunama. 

II. Pošli smo u vrt, da promotrimo grah. Sad je za to 
upravo najzgodnije vrijeme; jer grah ne iscvjeta sav u jedan 
mah. Na njemu se u isto doba može vidjeti i cvjetova i za¬ 
metnuta ploda, t. j. manjih ili većih mahuna. Kod čučavca 
nijesmo se dugo zadržali; otkinuli smo samo nekoliko mahuna. 
No kod pritkaša smo točnije motrili, kako raste i kakav je 
svaki njegov dio. 

Grahova stabljika je tanka i ima mnogo grančica. 
Sama za se ne može da stoji kod one vrste graha, koji visoko 
raste. Treba dakle da ima nekakvu potporu, ili nešto, uza što 
se može nasloniti, pa ga drži, da se može dići uvis. Radi toga 
metne se kod svakoga grmića te vrste graha jedna poveća i 
dosta jaka pritka (motka). Uz nju se grahova stabljika ovija. 
Kod graha su uvijek po tri lista zajedno složena, a svaki 
je od njih nalik na srce, i nije nazubljen na rubovima, kao 
što smo to vidjeli kod drugoga nekog lišća. Cvjetovi su 
bijeli ili crveni, a cvjetni listovi nijesu složeni uokrug kao 
kolobar ili zvjezdica, nego nas sjećaju na leptire. 

Iz nekih cvjetova razvile su se mahune; ima ih manjih 
i većih. Trgaju se za kuhanje samo veće. Prije negoli se pri¬ 
stave, t. j. prije nego se metnu u lonac i k vatri, da se kuhaju, 
valja ih očistiti. Najprije se odrežu krajevi na mahuni, a onda 
se skinu končići, što se dostaput nalaze s gornje i doljne strane 
njezine tamo, gdje je ona zatvorena ili sraštena. Mnoge su ma¬ 
hune prazne, ali su ipak ukusne, kad se skuhaju, samo ako imadu 
dosta sočna mesa (srži). Kad su mahune starije i veće, onda 
se ozrne, a kad dozru, onda otvrdnu, te se ne mogu jesti, 
nego se zrna (grah) oljušte, pa se kuhaju i priugotavljaju na 
različne načine. 

III. Na grah je dosta nalik grašak. I on se sadi u vrtu; 
rjeđe u polju. Ima i graška čučavca; ali mnogo više ga ima, 
što raste uz granje. Grašak se ne ovija oko grane, kao što se 
grah pritkaš ovija oko pritke, nego se viticama hvata za grančice 
od granja, kojim je nakoljen. U graška su cvjetovi nalik na 
leptira kao i u graha, ali su uvijek samo bijeli, dok ima graha 


s cvjetovima crvene boje. I grašak je u mahuni (komuški) kao 
i grah; ali su njegove mahune kraće i većma okrugle nego u 
graha. Ima graška, koji se jede s mahunama (slatki, šećerni 
grašak), no najviše se jedu samo zrna (plod) graškova zelena i 
zrela kao i zrna grahova. I grašak je ukusna i zdrava hrajia 
kao i grah. 

IV. Grah raste u vrtu i u polju. Ima ga čučavca, koji nisko 
raste, i pritkaša, koji se penje uz pritku. Grahovo zrno ili plod 
jest u mahunama, koje se mogu zelene kuhati i jesti. Zrela zrna 
priugotavljaju se također na različne načine, te daju ukusnu i 

i zdravu hranu. 

V. a) Čita se bajka iz početnice: „Tri putnika". 

I b) Crta se: grahovo lišće (tri lista zajedno složena), grahove 

^ mahune i grahova zrna. 

c) Modelovanje grahova lista i grahove mahune. 

C. Na livadi. 

1. Trava dozrijeva. 

I. Trava je na livadi velika narasla. Na gdjekojim livadama 
dopire i velikim ljudima do pojasa. Cvijeće, koje smo u proljeću 
vidjeli, precvjetalo je. Kažu, da treba sada travu kositi, jer je 
već prilično zrela, a ne valja da bude prezrela, jer onda izgubi 
sav sok iz sebe, te nije sijeno ukusno, pa ga ni stoka osobito 
ne voli. 

II. Pošli smo zajedno na livadu, da vidimo, kako je sada 

' na njoj. Trava, koja je u proljeće bila nježna i malena, sada 

je visoka, te je već posve isklasala. Livada nije posuta cvijećem 
onako, kao što je bila još nedavno. Poradi toga ne dolazi 
sada na livadu onoliko pčela, leptira i bumbara, koliko prije. 
Ipak ima na njoj dosta života. Skakavci skaču po travi, a mušice 
se igraju po uzduhu. Vrane prelijeću, a rode ozbiljno 1 ponosno 
koračaju, pa brižno paze, ne bi li gdjegod opazile kakvu žabu, 
zmiju ili puža. 

Sunce silno žari. Trava je poblijedjela, to jest tamna ze¬ 
lena boja njezina gubi se i prelazi u sivo zelenu, a gdješto i 
u žućkastu. Kiša već dugo nije padala, te bi trava dosad posve 
uvenula, da noću nema jake i debele rose, koja je krijepi. Ljudi 
-vele, da je upravo ovakvo doba i vrijeme najzgodnije za ko- 
;sidbu. No košenje treba da se začne rano ujutru, kad je trava 

vlažna, pa se lako kosi (reže), a preko dana za sunčane žege 
može se brzo i lako da osuši. 

III. U proljeće je livada sasvim zelena, jer onda upravo 
počne rasti sočna i bujna trava. Ljeti trava dozrijeva i gubi 
svoju tamno zelenu boju, te bude sivo zelena ili žućkasta. Do¬ 
lazi vrijeme kosidbe. 

IV. Kada trava naraste dosta visoka, pa izgubi svoju 
tamno zelenu boju i isklasa, onda se kaže, da je dozrela, te se 
može kositi. 

V. Zašto ne valja kositi mladu travu? (Kad bi se kosila 

mlada trava, dobili bismo vrlo malo sijena, jer se takva trava 
sušenjem gotovo sasvim izgubi). — Zašto ne bi valjalo, da se I 

kosi odveć zrela ili stara trava? (Iz takve trave izgube se posve 

oni sokovi, koji joj daju ukus i miris, a sijeno je onda i tvrdo,, 
pa ga stoka ne voli). 

2. Bura. 

I. Ljeti Sunce jako žari. Često je takva zapara, da se jedva 
podnosi. I ljudi, i životinje, i bilje žele kiše, da se malo uzduh 
razhladi i sve, što je živo osvježi. Najednom se pokažu oblaci 
na nebu; ali ljudi se uvijek tomu ne vesele. Kad su naime ti 
oblaci crni, i kad se iz daljine čuje tutnjava, onda se ljudi boje 
bure, koja može da učini mnogo štete. 

II. Jučer je bio od rana jutra lijep dan. Na nebu nije bilO' 
ni oblačka. Sunce je sjalo, ali je silno žarilo. Znojili su se i 

oni, koji su u hladu mirno počivali. Bilo je ljudi, koji su skinuli J 

svoje gornje haljine i sjedili samo u košulji, a ipak su jadi- 
kovali, da ne mogu podnijeti nesnosnu zaparu, koja im pritište 
mozak, te ih glava boli. Na Suncu se nije moglo izdurati. Tko 
nije morao od kuće, ostao je u sobi, i zatvorio čvrsto kapke 
na prozorima, da se zaštiti od sunčane pripeke. Tako su radili 
osobito stari i slabi ljudi, koji žegu i omaru još teže podnose- 
od nas. 

Htjeli smo, da se malo osvježimo, pa smo pošli do ku¬ 
pališta, da se okupamo. Po užarenoj zemlji (pijesku, kamenu), 
jedva smo stupali, tako nas je pekla za tabane. Drum su do¬ 
duše polijevali, ali to nije baš mnogo pomagalo, jer se naskoro 
opet ugrijao. I životinje su teško podnosile žegu. Konji, što 
su vukli teška kola, jako su se znojili; a pas, što je za njima. 

trčao, isplazio je svoj crveni jezik, pa je teško dahtao. Cvijeće 
je napola uvenulo i tužno spustilo svoje glavice (cvjetove). I lišće na 
njemu je bilo kao popareno. Ni otkale se nije javljalo ni najmanje 
povjetarce. Ptičice su umuknule i sakrile se' gdjegod u krošnji 
drveta ili živice. Voda u kupalištu bila je ugrijana, upravo mlaka. 
Mi smo se u njoj okupali i osvježili se, ali kad smo iz nje 
izišli i pošli kući, bilo nam je opet vruće. 

Mnogi su ljudi govorili: Ovakva omara ne može dugo 
potrajati. Jamačno ćemo još danas dobiti buru. Eno na zapadnoj 
strani neba javljaju se već oblaci. Pogledali smo onamo, i zbilja 
smo opazili, kako se diže oblak. Spočetka je bio samo kao 
neka krpa, a onda se sve više dizao i širio, te bivao sve tamniji. 
Pričinjao se kao kakva golema stijena ili zid. Nastao je mrak, 
premda još nije bilo tako kasno. Kad smo došli u grad, opazili 
smo, da je u mnogim kućama, a naročito u dućanima zapaljeno 
svijetlo. Sad se već čula i tutnjava iz daljine, a mi smo bili 
potpuno uvjereni, da je bura blizu, pa smo se žurili kući. 1 oni 
ljudi, koji su bili vani na radu, nastojali su, da se gdjegod za¬ 
klone. Nitko nije htio, da za bure ostane na ulici. Najednom 
digne se velik vihor, te stane nositi i uvis dizati sve, što mu je 
bilo na putu. Prašinu i papire dizao je tako visoko, kao što je 
najviša kuća. Drveće je sagibao s jedne strane na drugu, kao 
da će ga iščupati iz zemlje, a mnoge je grane polomio za 
kratko vrijeme. Najednom je počela kiša padati u rijetkim, ali 
krupnim kapljama. Munje su udilj sijevale, a grmljelo je sve 
jače i jače. Tako se spremila i javila bura. 

III. U jesen i proljeće često se mijenja vrijeme. Ljeti je 

kao i zimi stalnije; samo što je zimi studeno, a ljeti vruće. 
U jesen i proljeće dižu se guste magle i od njih nastaju oblaci, 

iz kojih pada gusta, a u jeseni i dugotrajna kiša. I zimi se 

dosta često javljaju magle, a iz njih obično pada snijeg. Ljeti 
nema obično magle; kiša pada dosta rijetko, ali često pada i 
grad. U jesen i proljeće duvaju vjetrovi po više dana, ali nijesu 
žestoki. Zimi duva kadšto oštar vjetar sa snijegom (vijavica, 
mećava). Ljeti se često javi bura, te munje sijevaju i grmi. 

IV. Nakon vrlo vrućih dana i teške zapare ili omare javlja 

se ljeti bura, t. j. vrlo jak vihor sa sijevanjem munja i grmlja¬ 

vinom. Mnogoput se dogodi, da u isto doba pada grad (tuča). 

V. a) Kako se pozna, da će naskoro biti bure? — Kako 
je čovjeku, kad mora da ide protiv bure; t. j. na onu stranu. 

otkud jak vihor duva? — Kako mu je, kad ide na onu stranu, 
kamo vihor duva? 

b) Govori se naizust pjesmica iz početnice: „Vjetar". 

D. Na vodi. 

1. Na potoku. 

I. Potok je manja voda, što teče, te može da kreće i mli¬ 
nove. Kroz naše mjesto teče potok, i od njega imadu ljudi 
mnogo koristi, ali on im može da nanese i štete, naročito kad 
voda u njemu naraste, te bude povodnja. I prošle jeseni narasla 
je voda u našem potoku, te se razlila po ulicama uz desnu 
obalu, i prodrla u mnoge kuće. Po polju i livadama načinio je 
povodanj također mnogo štete. Sada se ne treba bojati povo¬ 
dnja, jer je ljeto, pa ne pada toliko kiša kao u jesen. 

II. Željeli smo, da točnije promotrimo naš potok i izvan 
našega mjesta. U naš potok dolazi voda iz ribnjaka u šumici, 
a u nj se izlijeva iz potočića, što dolazi iz brda, gdje izvire iz 
zemlje. Bili smo jesenas na vrelu ili izvoru njegovu. Pošto 
potok iziđe iz grada, primi s lijeve strane u sebe još jedan po¬ 
točić, pa tako bude u njemu sve više vode, i on naraste ili 
ojača. Mjesto, gdje potočić ulazi u potok, ili gdje se izlijeva 
u nj, zove se utok. 

Pošli smo najprije do utoka. Voda, što se iz potočića iz¬ 
lijeva u potok, čista je i bistra. Na njezinu dnu vidi se šljunak, 
a ima gdješto i povećeg okrugloga kamenja. Na mnogim mje¬ 
stima može se preko takva kamenja prijeći, da se jedva smoče 
donovi na cipelama. Kad voda naglo teče preko kamenja i 
šljunka, onda se čuje, kako šumi i žubori. No i u potočiću 
ima dubljih mjesta, a to je tamo, gdje. obale ne vise koso, 
nego su većma ravne. Tu je uz obale veće i gušće grmlje, i 
voda je glada i tamnija. Vidjeli smo u vodi i male ribice, gdje 
se praćakaju. To su bile bistrange (pastrve). Poznali smo ih 
po lijepim zlatnim kolobarčićima na njihovoj ljusci. Vele, da 
su to najukusnije ribe, a žive samo u gorskim ili brdskim po¬ 
točićima, koji su vrlo bistri, pa se zato i zovu bistrange. I na 
tome mjestu pokušali su neki, koji su bili bosi, pregaziti vodu. 
Najprije su zasukali hlače i gaće, pa su unišli u vodu, a ona 
im je dopirala do koljena. Kad su izišli iz vode, pripovijedali su. 


kako im je godilo, kad je hlađahna voda protjecala između 
njihovih nogu, pa ih hladila. I mi smo željeli, da zađemo u 
vodu, ali nije bilo vremena za to, jer je valjalo dalje poći uz 
obalu potoka. 

Dospjeli smo tako do mosta ispod vodenice. Tu smo 
s mosta bacili šibu u vodu. Motrili smo je, kako pliva sredinom 
potoka, i onda smo vidjeli, kamo voda teče. S jedne i s druge 
strane potoka jest brijeg ili obala. Dvije su dakle obale kod 
svake vode, koja teče. Obala, koja nam je s desne strane, kad 
gledamo prema onoj strani, kamo voda teče, jest desna obala, 
a ona, koja je s lijeve strane, lijeva obala. Zemljište, kud 
voda teče, izdubeno je, te se zove korito, jer je na nj nalik. 
Korito nije svuda jednako duboko ni široko, a nije svuda ni 
ravno nego krivuda, t. j. kreće sad ovamo, sad onamo. Korito 
izdube voda, i gdje je zemlja mekana, tamo je voda lakše iz¬ 
dube, pa se onda korito širi. Da se voda odveć ne raširi, i da 
ne podruje odveć zemlje (livade ili polja), zasadili su ljudi 
obale drvećem (vrbama, johama itd.) i grmljem, a gdješto utvrdili 
pleterom. U gradu utvrđene su obale potoka zidom od kamena 
(betona). 

Dok je šiba plivala sredinom potoka, išla je dosta brzo; 
ali najednom se pomaknula na stranu, i onda je išla polako, 
dok nije zapela o jedan grm. Izvukli smo je i opet bacili na 
sredinu, te smo je idući desnom obalom neprestano slijedili. 
Kad smo došli onamo, gdje potok teče na posve ravnom tlu, 
nije šiba više onako brzo plivala kao na gornjem dijelu potoka, 
a zaustavljala se mnogo i na onim mjestima, gdje potok kri¬ 
vuda. Najednom smo došli do takva mjesta, gdje je obala bila 
odveć zarasla grmljem, te nijesmo dalje mogli da pratimo šibu 
ni tok potoka. 

III. Potočić je voda tekućica (koja teče); i potok je voda 
tekućica. Potočić je malena voda, a potok je poveća voda. Po¬ 
točić postaje od više vrela, a potok od više potočića. Potočić 
brže teče nego potok. U potočiću je voda bistrija nego u po¬ 
toku. Na dnu potočića je kamenje i šljunak, a na dnu potoka 
je pijesak i mulj. Potočić nije tako dubok ni širok kao potok. 
I potočić i potok imadu dvije obale: desnu i lijevu. 

IV. Potok je tekuća voda, te postaje od dva ili više po¬ 
točića. Voda teče koritom potoka, koji ima dvije obale, desnu 

i lijevu. S jedne strane obale na drugu vode mostovi. Na po¬ 
toku se obično grade vodenice. 

V. a) Zašto u potočiću voda brže teče nego u potoku 
fler potočić teče većma niz brdo nego potok). Zašto u potoku 
nije tako bistra voda kao u potočiću? (Jer potok teče ponajviše 
mekanim ilovastim ili pješčanim tlom, a potočić tvrdim i ka¬ 
menitim). — Da li je zgodnije mjesto za vodenicu tamo, gdje 
voda teče brzo, ili tamo, gdje teče polagano? (Ne valja da teče 
ni prebrzo ni odveć polako; zato se vodenice grade najviše na 
podnožju brda, gdje potok teče srednjom brzinom, te ima dosta 

jakosti, da kreće mlinske točkove. 

b) Čita se priča iz početnice: „Tko je najbolje uradio . 

2. Dječja zabava na potoku. 

1. Obično se igramo na igralištu, na pašniku i u šumici. 
No vrlo rado idemo i do potoka, pa se tamo igramo na takvu 
mjestu, gdje ne pravimo nikomu štete. Na potoku možemo se 
igrati i zabavljati drukčije nego na drugim mjestima; ali moranio 
paziti, da ne zademo u duboku vodu, ili da ne smočimo odijelo. 

II Sada u ljetno doba idemo često na potok; ali se ne 
smijenio u njemu kupati, jer to je dopušteno samo u kupalištu 
ili na onome mjestu, koje je za to određeno, No mi sjednemo 
obično na obalu tamo. gdje je najniža, skinemo cipele, za^nemo 
gaće i hlače, pa spustimo noge u vodu, te njima mašemo i 

pljuskamo. . ^ 

Kod mosta, gdje je voda šira i pri kraju sasvim plitka, 

ogradimo često vodu kamenjem i ilovačom, pa načinimo kao 
mali ribnjak. Ulovimo zatim koju žabicu, i ako je moguće koju 
ribicu pa je metnemo u takav ribnjak. No žaba ne ostane, dugo 
u njemu, nego skoči naskoro u potok, te brže bolje otpliva. 
Ribice pustimo, prije nego odemo kući, u potok, da ne bi po¬ 
ginule u onoj maloj zagrađenoj barici (tobožnjem ribnjaku), gdje 
ni pravo plivati ne mogu. Na potoku zabavljamo se mnogo i 
tim da gradimo lađe od velika i tvrda papira, pa ih natova¬ 
rimo drvcima ili drugom kakvom robom i otisnemo niz vodu. 
Zatim ih pratimo, doklegod je moguće, a onda ih pustimo, da 

idu, kud hoće. i r... 

I druge zabave ima na potoku. Lijepo je vidjeti, kako po 

njemu plivaju guske i patke, te zagnjure svoje kljunove i traže 
na dnu u mulju crve i gujavice. Zanimljivo je gledati i pticu 

govedaricu (pastiricu), koja često dolazi na potok te lovi mu¬ 
šice i osobito vodenoga konja, t. j. kukca, koji ima vrlo duge 
noge i krila, a tanko tijelo. Govedarica je vrlo lijepa ptica, a 
zovu je tako, jer ide rado uz goveda; zato joj vele i pastirica. 

U nje je vitko tijelo i visoke noge, a to je za nju dobro, jer 

tako može da zađe i u vodu, gdje nije odveć duboka. 

I mnoge druge ptice dolaze na potok, ako ne radi hrane, 
a onda radi toga, da se napiju hlađane vodice. Često lete nad 
vodom lastavice pa hvataju mušice i komarce. Kadšto dođu 

kosovi, zebe, vrapci i mnoge druge ptice, pa se kupaju i le¬ 

pršaju po vodi, a zatim sjednu na drveće i grmlje, pa pjevaju, 
ako je ugodno vrijeme. Neke od njih imaju i svoja gnijezda na 
drveću ili u njihovim dupljama, a i u grmlju. 

Uz potok raste i raznovrsno cvijeće, osobito pak lijepe 
modre potočnice. Cvijeće, što raste uz potok vrlo je bujno i 
svježe, jer je tamo zemlja vlažna, pa korijenje može da prodre 
duboko i da se dosta raširi, i tako onda može bilje dobivati 
više i bolje hrane nego u suhu tlu. Obično natrgamo cvijeća 
prije nego odemo s potoka, pa se njim zakitimo, a gdjekoju 
kiticu ponesemo i svojima kući. 

III. Zimi smo se zabavljali grudanjem, sanjkanjem i tim, 
da smo pravili čovjeka od snijega. Ljeti se zabavljamo na igra¬ 
lištu, pašniku i šumici loptanjem i drugim sigrama. Vrlo ugodno 
se možemo zabaviti i na potoku na različan način. 

IV. I na potoku mogu se djeca ljeti ugodno zabaviti, ali 
moraju paziti, da ne zalaze duboko u vodu, pa da ne smoče 
i ne uprljaju svoje odijelo. 

V. Zašto valja paziti, da se ne smoči odijelo? (Jer nije 
ugodno ni lijepo, da djeca idu u mokru i uprljanu odijelu, i jer 
bi se u mokru odijelu lako mogla da nahlade). 

3. Rak. 

I. Jeli smo kuhane rake. Njihovo meso je vrlo ukusno. 
Poradi toga su dosta skupi. Kažu, da ih je malo u potocima, 
pa da se teško love. Kad se rak skuha, onda je crven. Rak se 
najlakše može upoznati po štipaljkama (škarama), kojima može 
i uštinuti. U njima i u repu ima mesa, koje se jede. 

II. U ribnjaku, potočiću i potoku vidjeli smo često, kako 
plivaju ribe. Raka još nijesmo vidjeli, a ipak smo čuli, da ih 
ima u našem potoku, i da ih račari (ljudi, koji love rake). 

osobito sada u ljetno doba, love i prodaju. Mi raka zato nijesmo 
vidjeli plivati u potoku, jer su oni danju ponajviše sakriveni u 
rupama među korijenjem, pa tek podnoć izlaze tražiti hranu. 
Željeli smo vidjeti, kako se love raci, pa smo zamolili jednoga 
račara, da nam to jednom pokaže. Nedavno nam je poručio, 
da dođemo kasno po podne na potok, gdje će on loviti rake, 

I otputismo se onamo na zajedničku šetnju. 

Račar je zasukao visoko svoje gaće i zagazio u vodu, te 
pošao prema onoj strani, gdje je obala potoka obraštena gustim 
grmljem i drvećem. Tu je stao turati ruku među korijenje i 
izvlačio je rake. Dogodilo se, da je jednom izvukao zmiju. On 
ju je brzo bacio u vodu, a ona je otplivala. Racar je rekao, 
da se on zmije nimalo ne boji, kad lovi rake, jer da ona u 
vodi ništa ne može čovjeku; no mi smo culi nedavno od lugaia, 
da upravo one zmije, koje zalaze u vodu, gdje obično love žabe 
a to su bjelouške, nemaju otrovnih zubi, te ne mogu nauditi 

čovjeku ni u vodi ni na suhu. 

Račar je imao torbu prtenjaču (od platna; na ramenu, pa 
je u nju metao ulovljene rake; ali one, koji su bih odveć maleni, 
bacao je natrag u vodu. Poslije toga izišao je na obalu, da 
nam jjokaže rake, pa da ih promotrimo i o njima se poraz- 

^ jednoga od najvećih raka izvadio je iz svoje torbe, pa ga 
je metnuo na travu. Čuli smo često, da rak ide natraške, a sad 
smo vidjeli, da se pomiče naprijed. Kad je racar opazio, da 
tomu čudimo, rekao je: U tom je rak zbilja vrlo čudna živo¬ 
tinja. Kako vidite, on ima osi m štipaljki jos četiri para 
nogu, te njima može da na suhu gamiže naprijed, ah i natrag. 
Tako čini i na dnu vode. No kad pliva u vodi, onda zaista 

"uto"digne račar raka iz trave, a mi smo opazili, kako rak 
stražnji dio svoga tijela, naime onaj dio, koji ljudi krivo 
nSlju^ep, podvlači, t. j. tura ga prema he u 

tijela. Račar nas je sjetio na to i dodao: Tako radi rak 

i onda, kad pliva, te zato ide plivajući natraške. Kad naime 
povuče rep prema prsima, onda voda ide naprijed, a ori se 
pomiče natrag, t. j. na ono mjesto, s kojega je ^ 

snuo vodu. Sasvim protivno rade životinje, ^oie plivajući idu 
naprijed, na pr. guske i patke; one nogama 
vodu natrag, pa se onda mogu i moraju pomicati naprijed. 

Stražnji dio tijela, ili krivo nazvani rep, raku je dakle 
veslo i kormilo, naime ono, što su guski ili patki noge i rep. 
Tako je rekao račar, a onda je dodao: Da je pak taj dio ra¬ 
kova tijela za taj posao zgodno udešen, o tom se možemo 
uvjeriti, ako ga dobro pomotrimo. Kako vidite, on je složen 
od samih koluta, a na kraju ima poširoke ljuske, 
koje su nanizane jedna uz drugu tako, da čine kao neku lepezu. 
Koluti kao i ljuske obavite su tvrdom korom. 

I prednji dio rakova tijela, naime glava i prsa, zaštićen 
je takvom korom, a i udovi, naročito noge, obaviti sa njom. 
Tako oboružan može rak lako da ide u boj. Ali nemojte 
misliti, reče račar, da mu je takva zaštita potrebna, kad traži 
sebi hranu. 

U nevolji jede rak i vodeno bilje, ali inače se hrani mesom. 
No on je prilično trom, te ne voli borbe; zato mu je vrlo milo, 
kad se može namjeriti na poginulu kakvu životinju, koja je već 
napola struhnula. Inače se zadovoljava s malim životinjama, na¬ 
ročito s kukcima, crvima i vodenim puževima, koje često i 
s kućicom njihovom proždire. Događa se doduše, da napadne 
i kakvu žabicu ili ribicu, pa je svojim štipaljkama prihvati i za- 
gnjavi. No te životit jice ne upuštaju se s njim ni u kakvu 
borbu, nego pobjegnu pred njim, ako ikako mogu. Za njih ne 
treba dakle rak bogzna kakvo oružje, a još manje onako 
tvrd oklop (koru), kao što ga ima na svom tijelu. Upravo taj 
oklop je kriv, da se ne može onako po volji kretati, kako bi 
često trebalo, da lakše ulovi neke životinje, koje bi inače rado 
upotrijebio za svoju hranu. 

No čemu onda taj oklop raku, kad mu još i smeta u lovu 
na životinje, što ih treba za svoju hranu? Tako su pitali neki 
od nas, a račar nastavi: Tvrd oklop treba rak, da se lakše 
mogne obraniti od svojih neprijatelja, koji ga progone i o glavi 
mu rade, a ima ih dosta. Glavni su mu neprijatelji štuka, vidra 
i štakor. Poradi njih ne pliva rak danju po potoku, nego po¬ 
čiva u svojoj rupi među korijenjem ili kamenjem tako, da mu 
glava i štipaljke vire napolje. U tom skrovištu svom i sa zgodnim 
oružjem i oruđem svojim rak je prilično siguran za svoj živct. 
Na glavi ima đva para ticala, te njima već izdaljega osj(ti, 
da li mu se štogod približava. Još više mu pri tome pomažu 
oči, koje se nalaze sprijeda na dršcima, te ih može da 

kreće na sve strane. Tako može vidjeti nesamo ono, što je pred 

21 

njim i ono, što je sa strane nego i ono, što biva iza njega, a 
pri tom ne treba da tijelo svoje okrene nego samo one drške, 
na kojima su oči. On dakle svoje neprijatelje može lako i brzo 
opaziti, a oni ga tako lako ne mogu smotritl ni onda, kad nije 
u svojoj rupi, nego je usred vode, osobito ako miruje. Boja 
njegove kore ili oklopa jest smeđe zelena poput vode, i 
prema tome, da 11 je voda manje ili više bistra, 1 boja je rakove 
kore svjetlija ili tamnija. 

Da li se rak upusti u borbu sa svojim neprijateljem, kad 
ga opazi? Tako smo pitali račara, a on odgovori: Premda je 
u tvrdu oklopu kao kakav junak ili vitez iz staroga doba, na pr. 
sv. Đurađ, on ipak ne navaljuje na svoga neprijatelja, nego 
voli, da mu se ukloni, ako’je ikako moguće. To čini tako, da 
se plivajući natražke, kako sam već razložio, povuče u svoju 
rupu. No kad dođe do nevolje, onda upotrijebi svoje štipaljke, 
kojima može jako da uštine, jer su s unutrašnje strane 
n a z u b 1 j e n e, pa su zato vrlo zgodne, da pridrže plijen ili 
hranu, i da je raskomadaju. No štipaljkama ne može rak da 
hranu prinosi ustima, koja su malena, nego mu u tome po¬ 
maže bližnji par nogu, na kojima su također male štipaljke 
ili kliješta. 

Dogodi se, da se ulovi rak bez štipaljke ili pače bez cijele 
noge. Neki misle, da ju je izgubio u boju s drugim racima ili 
kakvim neprijateljem. Drugi tvrde, da je često gubi onda, kad 
se presvlači. Tako je pričao račar, a nama se to čudno pričinilo. 
Čuli smo i znali, da se presvlače zmije, ali da to čine i raci, 
to nam je bilo sasvim nepoznato. No račar nas je o tom uvjerio. 
On nam je rekao: Vidjeli ste, da ima malih i velikih raka. Neki 
su pače bili tako mali, da sam ih bacao u vodu, neka dalje 
rastu; na njima i onako nema šta da se jede. Rak dakle raste, 
ali njegov oklop ne raste s njim zajedno. Što se onda mora 
dogoditi? Kad tijelo rakovo odveć naraste, onda oklop bude 
pretijesan, te mora da se raskine ili raspukne. Pri tom dakako 
rak ne miruje, nego se baci na leđa i radi cijelim tijelom, a 
osobito nogama, da se izvuče iz stare kore. To ne ide uvijek 
lako; najviše posla mu zadaje obuća, t. j. kora na nogama. 
Ne bi dakle ni čudo bilo, kad bi mu se takvom prilikom koji 
komad od njih otkinuo. No radi toga ne treba se rak odveć 
žalostiti ni brige voditi; jer mu otkinut dio naskoro opet 
naraste. Kad rak. skine svoju gornju haljinu (oklop), onda 

ostane samo u košuljici, t. j. na njemu je samo tanka meka ko¬ 
žica, te mora da ostane u svojoj rupi u mulju, dok mu nova 
kora ne naraste. 

Još nam je račar pokazao na stražnjem dijelu (repu) ra¬ 
kova tijela male zakržljale nožice, pa rekao, da ženka na tim 
nožicama nosi svoja jaja, iz kojih na koncu proljeća izmile račići. 
Međutim se već i Sunce spustilo bilo na zapad. Mi smo se 
stali otpremati kući, a račar je rekao, da će namjestiti sada 
svoja račila, te u njih loviti rake. Pokazao nam je račila. To 
su omanje mreže u jakom okviru od debele žice, prilično du¬ 
boke i nalik na zdjele. U njih se, kako nam je rekao račar, metne 
mamac, obično komad žabe. Za čas dođu raci u mrežu, iz koje 
ne mogu van, pa se tako polove. Budući đa raci odmah na¬ 
njuše žablje meso u mreži, vidi se, da je u njih i vrlo oštro 
osjetilo mirisanja. — Tim je završio račar svoje tumačenje 
i s nama se oprostio, a mi smo mu zahvalili i zaželjeli sreću u 
rakolovu. 

III. Zmija je životinja, koja nema nogu, te gmiže. Rak je 
životinja, koja gmiže, ali ima mnogo nogu. Neke zmije (bjelouške) 
idu u vodu i vješto plivaju. Raci žive u vodi i plivaju u njoj 
natraške. Zmija imade dugačko i tanko tijelo. Rak imade kratko 
i podebelo tijelo. Tijelo je u zmije pokrilo ljuskama, a tijelo u 
raka obavilo je korom (oklopom). U obranu svoju imadu neke 
zmije otrovne zube, a rak ima štipaljke. Zmija se svake godine 
presvlači, t. j. mijenja svoju kožu s ljuskama; i rak mijenja 
svoju koru ili oklop. 

IV. Rak je životinja, koja živi u vođi, te može da gmiže 
i pliva, ali pliva natražke. Tijelo mu je razdijeljeno na dva 
glavna dijela: prednji (glava i prsi) i stražnji, komu vele i rep. 
Cijelo je tijelo obavilo korom (oklopom), koja je smeđe zelen¬ 
kasta, a kad se skuha, onda pocrveni. Rak ima pet pari nogu; na 
prvom paru su štipaljke, kojima se brani od neprijatelja i 
hvata svoju hranu. Hrani se trulim mesom, žabicama, ribicama, 
crvima itd. Meso mu je vrlo ukusno, i ljudi ga rado jedu. 

V. a) Zašto se ne smiju loviti odveć maleni raci? (Jer bi 
se tako brzo potamanili, a od malih raka slaba je korist). 

b) Rješavanje zagonetke. Tko svojih škara (makaza) nigda 
ne brusi? (Rak). 

ć) Crta se: štipaljke rakove, rak, stražnji dio raka. 

d) Modelovanje rakovih štipaljki i stražnjega dijela rakova. 

E. Na polju. 

1. Ševa. 

I. Ševu krunčicu dobro poznamo, jer dolazi i u grad, na¬ 
ročito zimi, te po cesti traži sebi hranu. No ima ševa i u polju,, 
koje se razlikuju od krunčica, jer nemaju na glavi kukme (ćube). 
Ta vrsta ševa vrlo lijepo pjeva i diže se visoko u uzduh, a gnijezda 
gradi na zemlji u žitu. 

II. Kad smo nedavno bili u polju, iznenadilo nas je divno 
ćurlikanje. Ni najvještiji svirac ne umije tako lijepo svirati u 
svoju sviralu (ćurliku). Znali smo, da to ćurliče jedna ptica, i 
naskoro smo je smotrili visoko u uzduhu. Pričinjala se kao mala 
točka, i dugo se nije maknula s mjesta; samo je treptala svojim 
krilima. Najednom se u ravnoj crti (okomito) počela spuštati, 
i kad se približila zemlji, bacila se naglo na nju poput kakva 
kamena. To je bila ševa. I ratar, što je bio upravo na polju, 
potvrdio nam je to, pa je dodao, da je ševa rataru vrlo mila 
ptica, jer od rana jutra ugodnim svojim glasom i divnim pjevanjem 
razveseljava srce njegovo. Jednu vrstu ševe, s kukmom na glavi, 
dobro poznate, jer se često nađe na cesti, osobito zimi. No ševa, 
što se upravo ovdje spustila u žito, nije od te vrste ševa. Ona 
nema kukme na glavi i nije kod nas zimi, jer u jesen ode u 
toplije krajeve kao i druge ptice selice (lastavice, slavuji itd.), 
a vraća se k nama rano u proljeće. I zato joj se mi ratari ta¬ 
kođer veselimo, jer znamo, da onda više ne će biti ljute zime, 
kad se ona k nama iz daleka svijeta vrati. 

Kad smo rataru rekli, da smo ševu vidjeli u školi nasli¬ 
kanu, rekao je on: I to vrijedi, ali ja se ipak bojim, da vi ovdje 
na polju ne biste odmah prepoznali ševu. Po tom, kako pjeva, 
i kako leti u uzduhu, mogli biste je prepoznati, ali kad stoji na 
zemlji, ili kad po njoj trči, jedva biste je opazili i poznali. No 
eno je baš, budite mirni, pa je motrite. Mi smo poslušati ratara, 
pa su neki od nas i opazili ševu, a neki su rekli, da je ne 
mogu smotriti. Tek onda, kad se ševa maknula s grude, na 
kojoj je stajala, te počela odmicati malim, brzim koracima, rekli 
su oni, koji je prije nijesu opazili, da su je sada vidjeli, te 
znadu, da je to ševa, kad ih je ratar na to sjetio; inače da bi 
je jamačno zamijenili drugom kakvom pticom, naročito vrapcem. 

Istina je, reče ratar, da ševa nema osobito lijepa perja, 
pa u tom dosta sjeća na vrapca. No to je upravo dobro po 


nju. Mnogi neprijatelji je vrebaju, naročito ptice grabilice, lisice 
i mačke, koje dolaze u polje. Kad bi ševino perje bilo svijetlo 
i lijepe šarene boje (crvene, žute itd.), onda bi je ti neprijatelji 
lako smotrili i ulovili. Ovako je čuva mrka boja njezina 
perja, što je vrlo nalik na zemlju, na kojoj se ona obično bavi, 
te je ni oštro oko njezina najljućega progonitelja sokola grlaša 
ne može tako lako ugledati. Ipak se ševa perjem svojim po¬ 
nešto razlikuje od vrapca. Na doljnoj strani tijela perje 
joj je žućkasto bijele boje s tamnim p rugam a, kakve 
se opažaju i na gornjem dijelu tijela. 

No i drugim nekim svojstvima razlikuje se ševa od vrapca. 
Svaki dan vidite, reče ratar, kako vrabac neprestano skakuće, 
a ševa trči po polju, jer ima prilično visoke noge. Na no¬ 
gama ima ševa kao i vrabac sprijeda tri prsta, a jedan 
straga; ali na stražnjem prstu kandža je vrlo duga i oštra, 
te sjeća na ostrugu, kakvu ima pijetao. Takva joj je ostruga 
potrebna, da mogne hoditi po strnjiki, naime po onom, što od 
stabljike ostane pri zemlji, kad se požanje žito. 

Kad ševa stoji, onda svoju malu i okruglu glavicu 
drži uspravno, ali kad trči, onda je pogne. Lako ćete pogoditi, 
reče ratar, zašto ona to čini, jer i vi glavu pognete, kad se 
šunjate igrajući se sakrivanja, te ne biste rado, da vas tkogođ 
vidi. Ševa zna dobro, da je neprijatelj lakše može smotriti, kad 
hodi ili trči, nego kad mirno stoji, pa zato onda pokunji glavu, 
da se pričini što manja. Kljun je u ševe kratak, jak i šiljast, te 
ima oblik čuna kao i u vrapca, a to je i sasvim prirodno, jer 
se ona upravo tako kao i vrabac hrani svakojakim zrnjem, što 
ga nađe u polju, a usto jede i svakojake kukce ili bubice, a 
kadšto i travu ili žitne vlati. 

Tijelo je ševino nešto dulje od vrapčeva, a ima 
i dulji rep. Budući da može izvrsno i visoko letjeti, to 
su joj i krila mnogo dulja i jača nego u vrapca, koji baš 
nije osobit majstor u lećenju. — Tek je ratar to izgovorio, digne 
se jedna ševa nedaleko od nas, pa poleti uvis. Mi smo ga upi¬ 
tali, da li je poletjela iz svoga gnijezda. Nato je on odgovorio: 
Svakako je tamo, otkud je izletjela ševa, nablizu njezino gni¬ 
jezdo i njezini mladi, ali ona obično ne izleti iz samoga gni¬ 
jezda. Ona naime ne želi, da se znade za njezino gnijezdo, jer 
se boji, da joj tkogođ ne dirne u nj i u njezine mlade, pa stoga 
se uvijek trčeći ponešto odalji od gnijezda, a onda se tek digne 

uvis. Gnijezdo joj se teško nađe i zato, jer ga gradi daleko 
od puta i staze tik zemlje u jamici, koju ispuni suhom travom, 
zečjim dlačicama, perjem itd. Mlade hrani crvima i muhama, 
koje marljivo lovi po polju. 

Tim se svršio razgovor s ratarom o ševi, a mi smo se 
vratili kući, pošto smo mu zahvalili na tumačenju. 

III. Kobac je ptica grabilica, a ševa je ptica pjevica. Kobac 
se hrani mesom, a ševa jede ponajviše žitno zrnje. Kobac živi 
u šumi, a ševa u polju. Kobac umije vrlo dobro letjeti, a tako 
i'ševa. No ševa se uspravno (u zavojici) diže uvis, a kobac leti do¬ 
duše vrlo brzo, ali ne može da se digne u visinu onako kao ševa. 
Kobac ima na nogama duge prste s kukastim kandžama. Ševa 
nema takvih prsta, ali stražnji joj je prst nalik na ostrugu. 
U kopca je i kljun kukast i oštar, a u ševe je kljun debeo, jak 
i šiljast. Kobac je velik gotovo kao golub, a ševa je tek nešto 
veća od vrapca. Kobac gradi gnijezdo na nisku drvetu, a ševa 
u jamici na zemlji. 

IV. Ševa je ptica pjevica; živi u polju, a perje joj je iste 
boje kao i poljska zemlja. Hrani se kukcima i zrnjem, te ima 
kratak, jak i oštar kljun. Može dobro trčati i ima jake noge s četiri 
prsta; tri sprijeda, a jedan s oštrom kandžom kao ostrugom 
straga. Vrlo dobro leti i uzdiže se ravno u veliku visinu, jer ima 
jaka i duga krila, pa i dug rep. Ljudi je vole, te je ne progone. 

V. a) Zašto ljudi vole ševu, ma da jede žitno zrnje u 
polju? (Ne jede odveć i ne učini velike štete, jer kupi samo 
ono zrnje, što padne na zemlju, ali zato lijepo pjeva i razve¬ 
seljava svačije srce, a osobito ratarovo). 

b) Crta se: ševa sama za se, zatim kako daje hianu 

mladima. 

c) Modelovanje ševe. 

2. Žito dozrijeva. 

I. Lijepo je sada u polju. Žito je visoko naraslo i počelo 
je dozrijevati. Nekoje je već i požutjelo, te će se naskoro žeti. 
Ratari se tomu raduju, jer je staroga žita već ponestalo. Ipak 
su ponešto i zabrinuti, jer se boje, da u posljednji čas ne pri- 
dođe kakva nepogoda, i da im ne pokvari veselje i nadu u dobru 
žetvu. Ove godine baš je lijepo ponijelo žito; bujno je i visoko, 
a klasovi su puni, te su se pognuli. Kad vjetar dune, ustalasa 
se žito kao kakvo more. 


II. Poslije toga, kako smo u proljeće promatrali usjeve u 
polju, prolazili smo nekolikoput preko polja, pa smo usput po¬ 
gledali i žito. Opazili smo, da je žito vrlo naglo raslo. Već na 
koncu svibnja bilo je preko metar visoko, a sad ga ima, koje je 
visoko i preko podrug metra, pa se iz njega jedva i odrastao 
čovjek vidjeti može. 

Jučer smo opet bili u polju, da još jednom prije žetve 
bolje promotrimo žito. Prolazili smo pokraj raži, pšenice, ječma 
i zobi. Od veće česti požutjelo je sada već žito 1 prilično se 
pognulo. Klasovi su puni zrnja, pa su se spustili. I zrno je u 
njima sada tvrdo, a kad smo nedavno otkinuli jedan klas, bilo 
je zrnje posve mekano, pa je iz njega curio bijeli sok kao mli¬ 
jeko. Zrno u klasovima je plod, pa stoga je i taj plod kao 
i svaki drugi postao od cvjetova. Mi smo odmah na početku 
ljeta vidjeli taj cvijet, samo nijesmo znali, da je to cvijet, dok 
nam nijesu kazali stariji, da je uistinu tako. Cvijeci su naime 
žita vrlo neznatni, a nanizani su oko klasova. Spoljašnji 
dio, ili kesica im je zelenkasta, pa iz svake vire tri duga prašnika. 
Otkinuli smo nekoliko stabljika s klasovima od svake vrste žita, 
pa smo ih ponijeli, da ih točnije promotrimo. Uzeli srao sa 
sobom još i nekoje bilje, koje cvjeta lijepim cvijetom i raste 
u žitu, ali mu se ratari nimalo ne vesele, te ga zovu dosadnim 
korovom, a to su različak, kukolj i divlji mak. 

Najprije smo promatrali jaricu pšenicu, koja se sije 
rano u proljeće, ali je naši ljudi ne vole baš sijati, jer vele, da 
je često proljetni mrazovi ubiju. Stabljika u pšenice nije 
osobito visoka. Kad smo je prerezali, vidjeli smo, daje šuplja. 
Kroz nju bi se mogla voda piti, a mogli bi se praviti i mje¬ 
hurići, kad bi se jedan kraj njezin namočio u sapunicu, a na 
drugi bi se duvalo u nju. No stabljika nije svuda ravna i šuplja. 
Na više mjesta opažaju se na njoj neki uzlići, kojima kažu 
koljenca. Ta su koljenca vrlo potrebna stabljici, jer je visoka 
i tanka, pa bi je vjetar lako slomio, kad ne bi bilo koljenaca, 
koja su prilično tvrda, te mogu da odole i većoj nepogodi. 
Iz svakoga koljenca raste po jedan list. To lišće je usko i 
dugo poput vrvce. Doljnom stranom svojom obavija ono ko- 
Ijence, a gornja strana ili kraj mu je šiljast, pa se spušta prema 
zemlji. Rubovi su listova prilično oštri i prema gore zavinuti 
tako, da svaki list nalikuje na žljebić, po kom se spušta kiša 
i rosa, pa dopire i do korijenja, te ga natapa. Navrh stabljike 

je klas. Na njemu je zrnje nanizano u redove. Otkinuli smo 
nekoliko zrna, pa smo se uvjerili, da je svako zrno obavito 
najprije u dva listića, koji se zovu košuljica, a imadu na kraju 
duge niti (osati) kao brkove. Samo pšenica jarica ima takve 
niti, pa se zato zove i brkulja. Ozima pšenica zove se i pšenica 
golica, jer nema tih niti. Pšenica daje najfinije brašno. 

Kod svake vrste žita možemo vidjeti iste dijelove s istim 
bitnim svojstvima, što smo ih opažali kod pšenice. Razlikuju 
se samo donekle u tom, što jedna vrsta žita ima veću, a druga 
manju stabljiku; jedna krupniji, a druga sitniji klas i zrna u 
njemu itd. Poradi toga nijesmo kod ostalih vrsta žita, što smo 
ih ponijeli s polja, promatrali pojedine dijelove onako točno, 
kao što smo to činili kod pšenice jarice, nego smo ustanovili 
samo razliku. 

Tako smo se uvjerili, da je ječam svojom spoljašnjošću 
najviše nalik na pšenicu. Obično naraste isto tako visoko kao 
i pšenica. Klas mu je prilično dug i zrno dosta krupno kao i 
pšenično, ali niti (brkovi) su u ječma veoma duge, tvrde i oštre, 
a zrna su mu i onda, kad ispadnu iz klasa, obavita žutom ko¬ 
šuljicom, koja se vrlo teško skida. I od ječma prave neki brašno. 
Kruh od ječmova brašna je slastan, ali je oštar poradi ljuske, 
u kojoj jeječmovo zrno. Poradi toga se rijetkokad peče kruh 
od samoga ječmova brašna, nego se gdješto miješa s drugim 
brašnom. Najviše se ječam upotrebljava za varenje piva, a prave 
od njega i kašu tako, da skinu s njega ljusku (košuljicu). 

Raž naraste mnogo veća nego pšenica ili ječam. Stabljika 
je vitka, a i klas joj je tanji i dulji, pa ima odulje, ali meke niti 
(brkove). I zrno je tanje od pšeničnoga, i nije tako lijepe žuć¬ 
kaste boje nego je sivkasto. Od ražena brašna peče se dobar 
kruh, a upotrebljava se i tako, da se miješa s drugim brašnom. 

Najviše se od svega drugog žita razlikuje zob. Stabljika 
joj je niska, a lišće sasvim usko. Nema klasa nego metlicu. 
Zrnje je tanko, duguljasto i obuveno u košuljicu s dugim nitima. 
Zoblju se hrani stoka, a osobito je vole konji. 

Razmotrili smo poslije toga i ono bilje, što smo ga također 
ponijeli sa sobom, i što ima lijep cvijet, ali ga ne bi trebalo 
u žitu. U prvom redu valja spomenuti divlji mak. Njegov cvijet 
vidi se već izdaleka u polju, jer je lijepe žarke crvene boje. 
I razli čak se ističe svojom lijepom modrom bojom, a može 
se lako opaziti u žitu, jer naraste često i preko metra. Kukolj 


naraste obično isto tako visoko, a ima bodljikasto lišće i rumen 
cvijet. Sjeme od kukolja je okruglo; no ako ga je odveć u žitu, 
pa se samelje u brašno, onda je kruh, koji se speče od takva 
brašna, vrlo nezdrav. 

III. U proljeće su usjevi u polju zeleni, pa to godi oku. 
Ljeti usjevi dozrijevaju i požute, pa je lijepo vidjeti, kako se na 
vjetru ljuljaju poput mora. U proljeće tek nikne korov na polju, 
pa se i ne opaža. Ljeti korov (mak, različak, kukolj itd.) pro¬ 
cvjeta i lijepo ga je vidjeti; no premda godi oku, ne godi 
srcu ratarevu. 

IV. Ljeti dozrijeva žito, naime pšenica, ječam, raž i zob. 
Od pšenice i raži melje se brašno, a od njega se peče kruh, 
pa i druge vrste peciva. Od ječma se vari pivo. Zoblju se hrane 
konji. U žitu često raste i korov, naročito mak, različak i kukolj. 

V. a) Na što valja paziti, da u žitu ne bude kukolja? 
(Valja sijati samo čisto sjeme, u kom nema ni kukolja, a ni 
ljulja, koji je još otrovniji od samoga kukolja). — Kako se čisti 
žito, u kom ima kukolja ili ljulja? 

b) Govori se pjesmica iz početnice: „Tri ptičice". 

c) Crta se: ječmov klas, cijela stabljika pšenice ili raži, 
metlica od zobi. 

d) Modelovanje makova cvijeta i glavice (kokoške), u kojoj 
je plod. 

II. Zima. 

A. Izvan doma. 


strana. 


1. Svi sveti ■ ■ • 

2. Prvi snijeg 

3. Zimske zabave 

4. Drveće zimi • 


129 

131 

133 

136 


B. Na domu. 


1. Kratki dani, duge noći 

2. Zvjezdano nebo 

3. U toploj sobi • • • 

4. Mačka . 

5. Peć. 

6. Svjetionica • • • • 

7. Požar. 

8. Toplo odijelo i obuća 

9. Prosjaci.. 

10. Naše tijelo • . • • 

11. Klanje svinja • • • 

12. Bolesno dijete • • • 

13. Omorika . 

14. Božić. 


139 

140 
142 
144 
148 
151 
154 
156 
158 
161 
163 
167 
170 
172 


c. Po mjestu (gradiću). 


1. Crkva. ....... 

2. Veliki trg. 

3. Na ulici. 

4. U dućanu. 

5. Pismonoša . 

6. Gradska općina (općinska kuća). 

7. Kotarska oblast. 

8. Sudnica. 

9. Redari . 

10. Vojnici. 

11. Na vašaru.. ' ' 

12. Kod pekara. 

13. Kuća se dograđuje ... 

14. Kod stolara. 

15. Svatko treba da radi . 

16. Novac . 

17. Štedionica. 


176 

179 

180 
183 
185 
187 

189 

190 
192 
194 
196 
199 
201 

209 
205 
207 

210 

























































— 334 — 

III. Proljeće. 

Druga polovina ožujka, travanj i prva polovina svibnja. 


A. Put U selo. Strana. 

1. Proljeće se javlja .212 

2. Na drumu .. ■ ■ 214 

3. U selu.218 

B. U vrtu. 

1. što se radi u vrtu. 220 

2. Ljubica . 222 

3. Puževi.. 

C. u vinogradu i voćnjaku. 

1. Kako je u vinogradu..226 

2. U voćnjaku .228 

2. Sjenica .230 

4. Mravi .. 

D. Na livadi. 

1. Kako je na livadi .236 

2. Žabe. 239 

3. Roda .242 

E. Na domu. 

1. Kokoš.. 

2. Guska.2g 

4. Vrabac.. 

5. Lastavica.. 

F. Na polju. 

1. Kako je u polju. Oblaci.264 

2. Gavran .269 

3. Slavuj. . 

G. U gori. 

1. u šumi.. 

2. Hrast.. 

3. Breza.. 

4. Djetao.. 

5. Kobac .. 

6. Zmija .283 

7- Srna .. 

8. Vuk i medvjed . ^ 

9. Kod kamenice .. 

10. Na razvalinama.. 


— 335 — 

IV. Ljeto. 

Druga polovina svibnja i lipanj. 


A. U šumi. Strana, 

1- Jagode .3S3 

B. U vrtu. 

1- Leptiri.306 

2. Trešnje . 308 

3. Ruža. 316 

4 . Grah .. 

C. Na livadi. 

1 . Trava dozrijeva . 

2. Bura ... 

D, Na vodi. 

1. Na potoku. 

2. Dječja zabava na potoku.. 

3. Rak.. 

E. Na polju. 

.X 324 

L Ševa. .... 326 

1. Žito dozrijeva. 






































































